
****

**މިނިސްޓްރީ އޮފް ފިނޭންސް އެންޑް ޓްރެޜަރީ**

**ދިވެހިރާއްޖެ**

**ދައުލަތުގެ މާލިއްޔަތުގެ ގަވާއިދު**

**ޖުލައި 2011**

# ފިހުރިސްތު

[ފިހުރިސްތު 2](#_Toc297201625)

[ދައުލަތުގެ މާލިއްޔަތުގެ ގަވާއިދުގެ ތަޢާރުފު 20](#_Toc297201626)

[ދައުލަތުގެ މާލިއްޔަތުގެ ގަވާއިދުގެ މައިގަނޑު އަސާސް 20](#_Toc297201627)

[ޤާނޫނީ އޮނިގަނޑު 20](#_Toc297201628)

[ދައުލަތުގެ މާލިއްޔަތުގެ ގަވާއިދު އެކުލެވިފައިވާގޮތް 21](#_Toc297201629)

[އިންޓަރނަލް ކޮންޓްރޯލް އޯވަރވިޔު 21](#_Toc297201630)

[މާލީ ކޮންޓްރޯލް 21](#_Toc297201631)

[އެހެނިހެން ކޮންޓްރޯލްތައް 22](#_Toc297201632)

[ގަވާއިދު ހެދުން 23](#_Toc297201633)

[ބާބު 1 24](#_Toc297201634)

[ދައުލަތުގެ މާލިއްޔަތުގެ ގަވާއިދު 24](#_Toc297201635)

[1.01 ދައުލަތުގެ މާލިއްޔަތުގެ ގަވާއިދަށް ޢަމަލުކުރަން ފެށުން 24](#_Toc297201636)

[1.02 މާނަކުރުން 24](#_Toc297201637)

[1.03 ދައުލަތުގެ މާލިއްޔަތުގެ ގަވާއިދު ޢާންމުކުރުން 31](#_Toc297201638)

[1.04 ދައުލަތުގެ މާލިއްޔަތުގެ ގަވާއިދަށް ގެނެވޭ އިޞްލާޙުތައް 31](#_Toc297201639)

[1.05 މާލީ ރެކޯޑްތަކުގައި ތަރުތީބު ނަންބަރު ޖެހުމާއި، ބޭނުންކުރުން 31](#_Toc297201640)

[1.06 މެނުއަލް ރެކޯޑްތައް 31](#_Toc297201641)

[1.07 އިލެކްޓްރޯނިކް ރެކޯޑުތައް 32](#_Toc297201642)

[1.08 އިލެކްޓްރޯނިކް ޒަރީޢާއިން ހުއްދަ ދިނުން 32](#_Toc297201643)

[ބާބު 2 34](#_Toc297201644)

[މުވައްޒަފުންގެ މާލީ ޒިންމާ، ބާރު އަދި މަސްއޫލިއްޔަތު 34](#_Toc297201645)

[2.01 ޢާންމު ބައިތައް 34](#_Toc297201646)

[2.02 މާލީ ކަންކަމާ ހަވާލުވެ ހުންނަ މިނިސްޓަރުގެ ޒިންމާތައް 34](#_Toc297201647)

[2.03 ފައިނޭންޝަލް ކޮންޓްރޯލަރ ޢައްޔަނުކުރުމާއި ވަކިކުރުން 37](#_Toc297201648)

[2.04 ފައިނޭންޝަލް ކޮންޓްރޯލަރގެ މަސްއޫލިއްޔަތުތައް 38](#_Toc297201649)

[2.05  މާލީޒިންމާދާރުވެރިން ޢައްޔަންކުރުމާއި ވަކިކުރުން 39](#_Toc297201650)

[2.06 މާލީޒިންމާދާރުވެރިޔާގެ މަސްއޫލިއްޔަތުތައް 40](#_Toc297201651)

[2.07 ކައުންސިލްތަކުގެ މާލީ ކަންތައްތަކުގެ ޒިންމާ 42](#_Toc297201652)

[2.08 ކައުންސިލްތަކުގެ މާލީޒިންމާދާރުވެރިން ޢައްޔަންކުރުމާއި ވަކިކުރުން 42](#_Toc297201653)

[2.09  ޕްރިންސިޕަލް އެކައުންޓިންގ އޮފިސަރ ޢައްޔަނުކުރުމާއި ވަކިކުރުން 43](#_Toc297201654)

[2.10 ޕްރިންސިޕަލް އެކައުންޓިންގ އޮފިސަރުގެ މަސްއޫލިއްޔަތުތައް 43](#_Toc297201655)

[2.11  އެކައުންޓިންގ އޮފިސަރު ޢައްޔަނުކުރުމާއި ވަކިކުރުން 45](#_Toc297201656)

[2.12 އެކައުންޓިންގ އޮފިސަރުގެ މަސްއޫލިއްޔަތުތައް 45](#_Toc297201657)

[2.13 އޮތޮރައިޒިންގ އޮފިސަރުންގެ މަސްއޫލިއްޔަތުތައް 46](#_Toc297201658)

[2.14 މުދަލާއި ފައިސާ ބަލައިގަންނަ މުވައްޒަފުންނާއި، މުދަލާއި ފައިސާ ބަލަހައްޓާ މުވައްޒަފުންގެ މަސްއޫލިއްޔަތުތައް 47](#_Toc297201659)

[2.15 ޕްރޮކިޔުމަންޓް އޮފިސަރުގެ މަސްއޫލިއްޔަތުތައް 48](#_Toc297201660)

[2.16 ޕްރޮކިޔުމަންޓް މަސައްކަތްކުރާ މުވައްޒަފުންގެ ސުލޫކީ މިންގަނޑު 49](#_Toc297201661)

[ބާބު 3 52](#_Toc297201662)

[ދައުލަތުގެ އަހަރީ ބަޖެޓް ތައްޔާރުކުރުން 52](#_Toc297201663)

[3.01 ޤާނޫނީގޮތުން ލާޒިމްކުރާ ކަންތައްތައް 52](#_Toc297201664)

[3.02 އަންދާޒާ ބަޖެޓް ތައްޔާރުކޮށް ހުށަހެޅުން 52](#_Toc297201665)

[3.03 ކައުންސިލްތަކުގެ އަންދާޒާ ބަޖެޓް 53](#_Toc297201666)

[3.04 ދައުލަތުގެ އާމްދަނީގެ އަންދާޒާތައް އަންދާޒާ ބަޖެޓްގައި ހިމެނުން 54](#_Toc297201667)

[3.05 އަންދާޒާ ބަޖެޓްގެ ދެލިކޮޕީއަށް ބަދަލު ގެނައުން 54](#_Toc297201668)

[3.06 ދައުލަތުގެ އަހަރީ ބަޖެޓް ރައްޔިތުންގެ މަޖިލީހަށް ހުށަހެޅުން 55](#_Toc297201669)

[3.07 ސަޕްލިމެންޓްރީ ބަޖެޓް ރައްޔިތުންގެ މަޖިލީހަށް ހުށަހެޅުން 55](#_Toc297201670)

[3.08 އަހަރީ ބަޖެޓް ފާސްވުމުން ބަޖެޓް ޝާއިޢުކުރުން 56](#_Toc297201671)

[ބާބު 4 57](#_Toc297201672)

[ބަޖެޓް ދޫކުރުމާއި ޚަރަދުކުރުމަށް ހުއްދަދިނުން 57](#_Toc297201673)

[4.01 ބަޖެޓް ދޫކުރުން 57](#_Toc297201674)

[4.02 ފާސްވި ބަޖެޓް ލިބުމުން މުއައްސަސާތަކުން ޢަމަލުކުރާނެގޮތް 57](#_Toc297201675)

[4.03 ފާސްވި ބަޖެޓް ލިބުމުން ކައުންސިލްތަކުން ޢަމަލުކުރާނެގޮތް 58](#_Toc297201676)

[4.04 ބަޖެޓުން ޚަރަދުކުރުން 58](#_Toc297201677)

[4.05 ވޭތުވެދިޔަ އަހަރުގެ ބަޖެޓުން ހިނގާ އަހަރު ޚަރަދުކުރެވޭނެ އުސޫލު 59](#_Toc297201678)

[4.06 ވަގުތީގޮތުން ބަޖެޓް ބަންދުކުރުން 59](#_Toc297201679)

[4.07 ބަޖެޓްގެ ޚަރަދު ހިސާބުތައް ބެލެހެއްޓުން 59](#_Toc297201680)

[4.08 ބަޖެޓް ހިސާބު ނިންމައި ފޮނުވުން 60](#_Toc297201681)

[4.09 ބަޖެޓަށް އުނިއިތުރު ގެނައުމާއި، އެއް އައިޓަމުން އަނެއް އައިޓަމަށް ބަދަލުކުރުމާއި، ހިފެހެއްޓިފައިވާ ފައިސާ ދޫކުރުން 61](#_Toc297201682)

[4.10 މަޤާމުތަކުގެ މުސާރަ ބަދަލުކޮށްގެން ޚަރަދުކުރުން 61](#_Toc297201683)

[4.11 ކުއްލި ޙާލަތާއި، އެޙާލަތެއް ދިމާވުމާއި ގުޅިގެން ޚަރަދު ކުރުމަށް ފައިސާ ހޯދުން 61](#_Toc297201684)

[ބާބު 5 64](#_Toc297201685)

[ދައުލަތުގެ ފައިސާއާއި، ފައިސާ ހޯދުމާއި، ބަލައިގަތުމާއި އަދި ބެލެހެއްޓުން 64](#_Toc297201686)

[ދައުލަތަށް ލިބޭ ފައިސާ 64](#_Toc297201687)

[5.01 ދައުލަތަށް ލިބޭ ފައިސާ 64](#_Toc297201688)

[5.02 ދިވެހި ދައުލަތަށް ބަލައިގަނެވޭ ފައިސާ 64](#_Toc297201689)

[5.03 ދައުލަތަށް ފައިސާ ލިބޭ ކަންތައްތަކުގެ ދަފްތަރު ބެލެހެއްޓުން 64](#_Toc297201690)

[5.04 ލިބޭފައިސާ ބަލައިގަތުމާއި، ރަސީދު ދިނުން 65](#_Toc297201691)

[5.05 ޗެކުން ނުވަތަ އިލެކްޓްރޯނިކް ޒަރީޢާއިން ލިބޭ ފައިސާ ބަލައިގަތުން 66](#_Toc297201692)

[5.06 އެކައުންޓްގައި ފައިސާ ނެތިގެން އަނބުރާލިބޭ ޗެކާއި ޑައިރެކްޓް ޑެބިޓް އަދި މިފަދަ ފައިސާ އަނބުރާ ހޯދުން 67](#_Toc297201693)

[5.07 ޕޯސްޓް މެދުވެރިކޮށް އަދި އިލެކްޓްރޯނިކް ޒަރީޢާއިން ލިބޭ ރެމިޓަންސް 68](#_Toc297201694)

[5.08 ލިބޭފައިސާގެ ދުވަހުފޮތް ބެލެހެއްޓުން 68](#_Toc297201695)

[5.09 ބަލައިގަންނަ ފައިސާ ބެލެހެއްޓުން 69](#_Toc297201696)

[5.10 ދައުލަތަށް ލިބޭ ފައިސާ ޖަމާކުރުން 70](#_Toc297201697)

[5.11 ފައިސާ ބަލައިގަންނަ ތަންތާނގައި ޢާންމު އެންގުން ބެހެއްޓުން 70](#_Toc297201698)

[5.12 ފައިސާ އެއްތަނުން އަނެއްތަނަށް ގެންދިއުމާއި ގެނައުން 70](#_Toc297201699)

[5.13 ފައިސާއާ ހަވާލުވެ ހުންނަ މުވައްޒަފަކު ކޮށްގެންނުވާނެ ކަންތައްތައް 71](#_Toc297201700)

[5.14 ދައުލަތުގެ ތަންތާގައި މުވައްޒަފުންގެ އަމިއްލަ ފައިސާ ނުބެހެއްޓުން 71](#_Toc297201701)

[5.15 ލިބޭފައިސާ ޖަމާކުރުން 71](#_Toc297201702)

[5.16 ދައުލަތުގެ ތަންތަނަށް ލިބޭ ފައިސާގެ ތެރެއިން ބޭންކަށް ޖަމާކުރާ ފައިސާގެ ބޭންކް ބާކީ ބެލެހެއްޓުން 72](#_Toc297201703)

[5.17 ލަފާކުރާ އާމްދަނީގެ ކޭޝްފްލޯ ތައްޔާރުކޮށް ހުށަހެޅުން 72](#_Toc297201704)

[5.18 ދައުލަތުގެ މުއައްސަސާތަކުން ހަދާ ބިލް 73](#_Toc297201705)

[5.19 ދައުލަތަށް ލިބެންވާ ފައިސާ ހޯދުން 74](#_Toc297201706)

[5.20 ދައުލަތަށް ލިބެންޖެހޭ ފައިސާގެ ތެރެއިން ނުލިބި ހުންނަ ފައިސާގެ ހިސާބު ބެލެހެއްޓުން 74](#_Toc297201707)

[5.21 ދައުލަތަށް ލިބެންޖެހޭ ފައިސާ ހޯދުމަށް ފިޔަވަޅު އެޅުމާއި ޝަރީޢަތަށް ފޮނުވުން 74](#_Toc297201708)

[އާމްދަނީގެ ގޮތުގައި ދައުލަތުގެ ތަންތަނަށް ލިބޭ ފައިސާ 76](#_Toc297201709)

[5.22 އާމްދަނީގެ ގޮތުގައި ލިބޭ ފައިސާ 76](#_Toc297201710)

[5.23 ދައުލަތުގެ އާމްދަނީ ލިޔެބެލެހެއްޓުމުގައި ބޭނުންކުރާ ކޯޑުތައް 77](#_Toc297201711)

[5.24 ފޮތް، މަޖައްލާ، ޓިކެޓު ފަދަ ތަކެތި ވިއްކައިގެން ލިބޭފައިސާ 77](#_Toc297201712)

[5.25 ގަޑީލާރި އާއި ޖޫރިމަނާ އަށް ލިބޭ ފައިސާ 77](#_Toc297201713)

[5.26 އިހުމާލު ކޮށްގެންކުރާ ޖޫރިމަނާގެ ފައިސާ ދެއްކުން 77](#_Toc297201714)

[5.27 އާމްދަނީ ފައިސާ ރިފަންޑް ކުރުން 78](#_Toc297201715)

[5.28 އާމްދަނީ ލިބޭ ކަންކަމަށް ނަގާއަގު އަހަރަކު އެއްފަހަރު މުޠާލިޢާކުރުން 78](#_Toc297201716)

[ބޭރުގެ އެހީގެ ގޮތުގަ އާއި އާމްދަނީ ނޫންގޮތްގޮތުން ލިބޭފައިސާއާއި ތަކެތި 79](#_Toc297201717)

[5.29 ބޭރުގެ އެހީގެ ގޮތުގައި ލިބޭ ފައިސާ 79](#_Toc297201718)

[5.30 ބޭރުގެ އެހީގެ ގޮތުގައި ލިބޭ ތަކެތި 79](#_Toc297201719)

[5.31 ބޭރުގެ އެކި ފަރާތްތަކުން ވަކި މުއްދަތެއްގެ ތެރޭގައި ލިބެންވާ ފައިސާ 80](#_Toc297201720)

[5.32 އަމިއްލަ ފަރާތްތަކުންދޭ އެހީގެ ފައިސާ އާއި ތަކެތި 80](#_Toc297201721)

[5.33 ޚައިރާތު ފޮށި ބެހެއްޓުމާއި، އެފޮށި ހުޅުވުން 80](#_Toc297201722)

[ލިބޭ ފައިސާއާބެހޭ އެހެނިހެން ބައިތައް 81](#_Toc297201723)

[5.34 ފައިސާއަށް ބަދަލުކުރެވިދާނެ ލިޔުންތައް 81](#_Toc297201724)

[5.35 ފައިސާއަށް ބަދަލުކުރެވިދާނެ ލިޔުންތަކުގެ ސްޓޮކް ބެލެހެއްޓުމާއި ދޫކުރުން 81](#_Toc297201725)

[5.36 ފައިސާއަށް ބަދަލުކުރެވިދާނެ ލިޔުންތަކުގެ ސްޓޮކް ލިބުމުން ޢަމަލުކުރަންޖެހޭގޮތް 81](#_Toc297201726)

[5.37 ފައިސާއަށް ބަދަލުކުރެވިދާނެ ލިޔުންތައް ރައްކާކޮށް ބެލެހެއްޓުން 82](#_Toc297201727)

[5.38 ކޮން ފައިސާއެއްކަން ނޭނގި ދައުލަތަށް ލިބޭ ފައިސާ ސަސްޕެންސް އެކައުންޓަށް ޖަމާކުރުން 83](#_Toc297201728)

[5.39 ކޮންފައިސާއެއްކަން ނޭނގި އިތުރުވާ ފައިސާ 83](#_Toc297201729)

[5.40 ދައުލަތަށް ފައިސާ ލިބޭގޮތަށް މަސައްކަތް ކޮށްދިނުމާއި ޚިދުމަތް ދިނުން 83](#_Toc297201730)

[5.41 އެކި ފަރާތްތަކަށް ފޮނުވޭ ބިލްތަކަށް ނުވަތަ އެނޫންކަމަކަށްވެސް ފައިސާދައްކަންޖެހޭ މުއްދަތުގައި ފައިސާ ނުދެއްކުމުން ޢަމަލުކުރަންޖެހޭގޮތް 84](#_Toc297201731)

[ބާބު 6 85](#_Toc297201732)

[ދައުލަތުގެ ފައިސާ ޚަރަދުކުރުމާއި ހިސާބު ބެލެހެއްޓުން 85](#_Toc297201733)

[6.01 ދައުލަތުގެ ފައިސާ ޚަރަދުކުރުން 85](#_Toc297201734)

[6.02 ޕޭމަންޓް ވައުޗަރ ތައްޔާރުކުރުން 86](#_Toc297201735)

[6.03 ސެންޓްރަލް ޕޭމަންޓް ސިސްޓަމް މެދުވެރިކޮށް ފައިސާ ޚަރަދުކުރުން 87](#_Toc297201736)

[6.04 ޕޭމަންޓް ވައުޗަރުން ޚަރަދު ކުރުން 88](#_Toc297201737)

[6.05 ޕޭމަންޓް ވައުޗަރުގެ މަސައްކަތް މުވައްޒަފުންނާ ހަވާލުކުރުން 89](#_Toc297201738)

[6.06 ފައިސާ ޚަރަދުކުރުމަށް ވައުޗަރުން ހުއްދަ ދިނުން 90](#_Toc297201739)

[6.07 ފައިސާއާބެހޭ ފޮތްތަކާއި ލިޔުންތައް ބެލެހެއްޓުމާއި ފައިލްކުރުން 90](#_Toc297201740)

[6.08 ޚަރަދުކުރުމަށް އިންކާރުކުރެވޭ ޙާލަތްތައް 91](#_Toc297201741)

[އެކިފަރާތްތަކަށް ފައިސާ ހަވާލުކުރުން 91](#_Toc297201742)

[6.09 ފައިސާ ހަވާލުކުރުން 91](#_Toc297201743)

[6.10 ޗެކުގެ ބަދަލުގައި އަލުން ޗެކް ދޫކުރުން 92](#_Toc297201744)

[6.11 ފައިސާ ޗެކުން ދޫކުރުމާއި ޗެކަށް ފައިސާ ނެގުން 93](#_Toc297201745)

[6.12 ބޭރު ފައިސާއިން ފައިސާ ދެއްކުން 94](#_Toc297201746)

[6.13 ޑެބިޓް ކާޑާއި ކްރެޑިޓް ކާޑުން ފައިސާ އަދާކުރުން 94](#_Toc297201747)

[6.14 ފައިސާ ލިބެންވީ އަސްލުފަރާތާއި ފައިސާ ހަވާލުކުރުން 95](#_Toc297201748)

[6.15 މުވައްޒަފުން މެދުވެރިކޮށް ފައިސާ ހަވާލު ކުރުން 95](#_Toc297201749)

[6.16 ޗެކަށް ފައިސާ ނަގަން ފޮނުވާ މުވައްޒަފުންނާ ޗެކް ހަވާލުކުރުން 95](#_Toc297201750)

[6.17 ޚަރަދު ކުރުމަށް ނެގި ފައިސާއެއް ޚަރަދު ނުވުމުން ޢަމަލު ކުރަންވީގޮތް 96](#_Toc297201751)

[6.18 އަހަރު ފާއިތުވުމަށްފަހު އަނބުރާ ލިބޭ ފައިސާއާމެދު ޢަމަލުކުރަންވީގޮތް 96](#_Toc297201752)

[ދައުލަތުގެ ތަންތާގައި ފައިސާ ބެހެއްޓުން 97](#_Toc297201753)

[6.19 ފައިސާ ބެހެއްޓުން 97](#_Toc297201754)

[6.20 ދައުލަތުގެ ތަންތާގައި ބަހައްޓާ ފައިސާގެ ތިޖޫރީ ރިޕޯޓު ފޮނުވުން 97](#_Toc297201755)

[ޚާއްޞަ އެހީގެ ފައިސާއާއި އެޑްވާންސް ފައިސާ ޚަރަދުކުރުން 98](#_Toc297201756)

[6.21 ޚާއްޞަ އެހީގެ ފައިސާ 98](#_Toc297201757)

[6.22 އެޑްވާންސް ފައިސާ ޚަރަދުކުރުން 99](#_Toc297201758)

[6.23 އެޑްވާންސް ފައިސާ ހޯދުމަށް ހުށަހެޅުން 100](#_Toc297201759)

[ޕެޓީކޭޝް ނުވަތަ އިމްޕްރެސްޓް ފައިސާ ހޯދުމާއި 101](#_Toc297201760)

[ގެންގުޅުމާއި ޚަރަދުކުރުން 101](#_Toc297201761)

[6.24 ޕެޓީކޭޝް ފައިސާ އިމްޕްރެސްޓް ސިސްޓަމުން ޚަރަދުކުރުން 101](#_Toc297201762)

[6.25 ޕެޓީކޭޝް ފައިސާގެ ހިސާބުތައް ޗެކްކުރުމާއި، ޕެޓީކޭޝް އަނބުރާ ނެގުން 101](#_Toc297201763)

[6.26 އިމްޕްރެސްޓްގެ ގޮތުގައި ފައިސާ ދޫކުރުމާއި ބެލެހެއްޓުން 102](#_Toc297201764)

[މުސާރައާއި އުޖޫރައާއި އިނާޔަތް އަދި މުވައްޒަފުންނަށް ހިނގާޚަރަދު 105](#_Toc297201765)

[7.01 މުސާރައާއި އުޖޫރައާއި އިނާޔަތް 105](#_Toc297201766)

[7.02 އުޖޫރައަށް މީހުން ގެންގުޅުން 105](#_Toc297201767)

[7.03މުވައްޒަފުންނަށް މުސާރަ ދިނުމަށް ޕޭމަންޓް ވައުޗަރ ތައްޔާރުކުރުން 106](#_Toc297201768)

[7.04 މުސާރަދިނުން 106](#_Toc297201769)

[7.05 އުޖޫރައަށް ގެންގުޅޭ މީހުންނަށް ފައިސާ ދިނުން 106](#_Toc297201770)

[7.06 ވަޒީފާއިން ނުވަތަ ޚިދުމަތުން ވަކިވުމުން ދޭންޖެހޭ ފައިސާ ދިނުން 107](#_Toc297201771)

[7.07 މުވައްޒަފުންނާ ގުޅޭ މަޢުލޫމާތު ބަޖެޓް ހެދުމަށް ދިނުން 108](#_Toc297201772)

[7.08 މަޤާމަށް މީހުން ހަމަޖެއްސުމާއި މަޤާމުގެ ކުރިއެރުން ދިނުން 109](#_Toc297201773)

[7.09 މުސާރައާއި އެހެނިހެން އެލަވަންސްތަކަށް ގެންނަ ބަދަލު 109](#_Toc297201774)

[7.10 މުސާރައާއި އުޖޫރައިގެ ޓައިމްޝީޓް ނުވަތަ ރެކޯޑް ބެލެހެއްޓުން 109](#_Toc297201775)

[7.11 މުސާރައާއި އުޖޫރައިން ފައިސާ އުނިކުރުން 110](#_Toc297201776)

[7.12 ރަށުން ބޭރުގައި މަސައްކަތްކުރާ މުވައްޒަފުންގެ މުސާރަ 110](#_Toc297201777)

[7.13 މުސާރަޝީޓް ތައްޔާރުކުރުން 110](#_Toc297201778)

[7.14 މުސާރައާއި އުޖޫރަ އިތުރަށް ދެވިއްޖެނަމަ އަނބުރާ ހޯދުމާއި، ހަވާލުނުވެ ހުންނަ ފައިސާއާމެދު ޢަމަލުކުރަންވީ ގޮތް 111](#_Toc297201779)

[7.15 މުސާރައާއި އުޖޫރަ ތައްޔާރުކުރުމުގެ މަސައްކަތްކުރުން 112](#_Toc297201780)

[7.16 ރަމަޟާންމަހުގެ އިނާޔަތު ފައިސާ 112](#_Toc297201781)

[7.17 މުވައްޒަފުންގެ މުސާރައާއި އިތުރުގަޑީގެ ހިސާބު ނިންމާ ހުށަހެޅުން 113](#_Toc297201782)

[7.18 ވަގުތީގޮތުން ވީއްލާ މުވައްޒަފުންނަށް ދޭންޖެހޭ އެލަވަންސްތައް ދިނުން 114](#_Toc297201783)

[ދައުލަތުގެ މުވައްޒަފުންގެ ޕެންޝަން 114](#_Toc297201784)

[7.19 ދައުލަތުގެ މުވައްޒަފުންގެ ޕެންޝަން 114](#_Toc297201785)

[7.20 ޕެންޝަންލިބޭ ފަރާތް ނިޔާވުން 115](#_Toc297201786)

[7.21 ޕެންޝަން ފައިސާ ހޯދުމަށް ހުށަހަޅާ އެޕްލިކޭޝަން ފޯމް 115](#_Toc297201787)

[7.22 ދައުލަތުގެ ރިޓަޔަރމަންޓް ޕެންޝަން ސްކީމަށް ފައިސާ ޖަމާކުރުން 115](#_Toc297201788)

[ދަތުރު ޚަރަދާއި ޖަލްސާތަކާއި ބައްދަލުވުންތަކަށް ކުރާ ޚަރަދު 117](#_Toc297201789)

[8.01 ރާއްޖެއިން ބޭރަށްކުރާ ދަތުރުތަކަށް ހުއްދަދިނުން 117](#_Toc297201790)

[8.02 ރާއްޖެއިން ބޭރަށްކުރާ ދަތުރު ޚަރަދު 117](#_Toc297201791)

[8.03 ދަތުރު ޚަރަދަށް ބޭނުންވާ ބޭރު ފައިސާ ގަތުން 118](#_Toc297201792)

[8.04 ކޯސްތަކުގައި ފޮނުވާ މީހުންގެ ދަތުރު ފައިސާ 118](#_Toc297201793)

[8.05 ބައެއް ޤައުމުތަކުގެ ސަރުކާރުގެ އެހީގައި ސްކޮލަރޝިޕްގައި ދާކުދިންނަށް ފައިސާގެ އެހީދިނުން 118](#_Toc297201794)

[8.06 ރާއްޖޭގެ އެއްރަށުން އަނެއްރަށަށް ކުރާދަތުރު ތަކުގައި ހުރުމުގެ ޚަރަދު ދިނުން 119](#_Toc297201795)

[8.07 ރާއްޖޭގެ އެއްރަށުން އަނެއްރަށަށް ކުރާދަތުރު ތަކުގައި ކެއުމުގެ ޚަރަދު ދިނުން 120](#_Toc297201796)

[8.10 ދަތުރު ތަކުގައި ގެނެސް ގެންދާ މުވައްޒަފުންގެ ކެއުމާއި ހުރުމުގެ ޚަރަދު ދިނުނ 121](#_Toc297201797)

[8.11 ދަތުރު ޚަރަދުން ބާކީވާ ފައިސާއާއި ތަކެއްޗާމެދު ޢަމަލުކުރަންޖެހޭ ގޮތް 122](#_Toc297201798)

[8.12 އެހެން ރަށެއްގައި ވަޒީފާއަދާކުރުމަށް ފޮނުވާ މުވައްޒަފުން 122](#_Toc297201799)

[8.13 އެހެން އޮފީހަކުން ބައިވެރިކުރާ މުވައްޒަފުންގެ ދަތުރު ޚަރަދު 122](#_Toc297201800)

[8.14 ދައުލަތުގެ މުއައްސަސާތަކުން ރާއްޖޭގެ އެއްރަށުން އަނެއްރަށަށް ދަތުރުކުރާނެގޮތް 122](#_Toc297201801)

[8.15 ދަތުރު ރިޕޯޓު އޮފީހަށް ހުށަހެޅުން 123](#_Toc297201802)

[8.16 ރާއްޖޭގެ އެއްރަށުން އަނެއްރަށަށް ގެނެސް ގެންދާ މީހުންގެ ދަތުރު ޚަރަދާއި ކޮއްތު ފައިސާ ދިނުން 123](#_Toc297201803)

[8.17 މާލެއާއި ރާއްޖޭގެ އެއްރަށުން އަނެއްރަށަށް ގެނެސް ގެންދާ މީހުން އެރަށެއްގައި ތިބޭ ދުވަސްތަކަށްދޭ ފައިސާ 124](#_Toc297201804)

[ޚާއްޞަ މަސައްކަތްތަކާއި، ކޮމިޓީތަކާއި ޖަލްސާފަދަ 125](#_Toc297201805)

[ބައްދަލުވުންތަކަށް ކެއުމާއި ސައި ދިނުން 125](#_Toc297201806)

[8.18 ޚާއްޞަ މަސައްކަތްތައް ކުރުވާއިރު ކެއުމާއި ސައިދިނުން 125](#_Toc297201807)

[8.19 އެކިއެކި ކޮމިޓީތަކާއި ބައްދަލުވުންތަކުގައި ކެއުމާއި ސައި ދިނުން 126](#_Toc297201808)

[8.20 އިއްޒަތްތެރިންނަށް ރިސެޕްޝަން ދިނުން 127](#_Toc297201809)

[8.21 ބައިނަލްއަޤްވާމީ އަދި ޤައުމީ ފެންވަރުގެ ޖަލްސާތަކުގައި ކެއުމާއި ސައިދިނުމާއި، ރިސެޕްޝަން ދިނުން 127](#_Toc297201810)

[ބާބު 9 128](#_Toc297201811)

[ދައުލަތަށް ލިބޭ އެހީ ޚަރަދުކުރުމާއި ހިސާބު ބެލެހެއްޓުން 128](#_Toc297201812)

[9.01 ދައުލަތަށް ލިބޭ އެހީ 128](#_Toc297201813)

[9.02 ދައުލަތަށް ލިބޭ އެހީ އިން ޚަރަދުކުރުން 128](#_Toc297201814)

[9.03 އެހީގެ ގޮތުގައި ފަހުން ލިބޭގޮތަށް ކުރާ ޚަރަދު 129](#_Toc297201815)

[9.04 ދައުލަތަށް ލިބޭނެ އެހީ ބަޖެޓް ކުރުން 129](#_Toc297201816)

[9.05 އެހީގެ ގޮތުގައި ލިބޭ ފައިސާގެ ބޭންކް އެކައުންޓް ބެލެހެއްޓުން 130](#_Toc297201817)

[ބާބު 10 131](#_Toc297201818)

[ދައުލަތުގެ ޕްރޮކިޔުމަންޓް ނިޒާމް 131](#_Toc297201819)

[ޕްރޮކިޔުމަންޓުން ޙާޞިލްކުރުމަށް ބޭނުންވާ ކަންތައްތަކާއި އުޞޫލޫތައް 131](#_Toc297201820)

[10.01 ދައުލަތުގެ ޕްރޮކިޔުމަންޓް ނިޒާމުން ޙާޞިލްކުރަން ބޭނުންވާ ކަންތައްތައް 131](#_Toc297201821)

[10.02 ޕްރޮކިޔުމަންޓްގެ އުޞޫލުތައް 131](#_Toc297201822)

[10.03 ޕްރޮކިޔުމަންޓް ގަވާއިދަށް ޢަމަލުކުރުން 132](#_Toc297201823)

[10.04 ބޭރުގެ ފަރާތްތަކާއެކު ވެވޭ އެއްބަސްވުމަށް ޢަމަލުކުރުން 132](#_Toc297201824)

[10.05 ޕްރައިވެޓް އިންވެސްޓްމަންޓަށް އަމާޒުކޮށްގެން ހިންގޭ އެކިއެކި ހަރަކާތްތައް 132](#_Toc297201825)

[10.06 ގައިޑްލައިންސް، ސަރކިއުލަރ އަދި ދެންނެވުން 132](#_Toc297201826)

[10.07 ޕްރޮކިޔުމަންޓްގެ ސިޔާސަތު ކަނޑައަޅާފަރާތާއި، ހިންގާ ފަރާތް ވަކިކުރުން 132](#_Toc297201827)

[އިދާރީ ހިންގުން 133](#_Toc297201828)

[10.08 އިދާރީ ހިންގުން 133](#_Toc297201829)

[10.09 ނެޝަނަލް ޓެންޑަރ ބޯޑު އުފެއްދުމާއި އެބޯޑު އެކުލަވާލެވިފައިވާ ގޮތް 133](#_Toc297201830)

[10.10 އެޖެންސީ ޓެންޑަރ ކޮމިޓީތައް އުފެއްދުމާއި، މެމްބަރުން އައްޔަންކުރުމާއި ކޮމިޓީ އެކުލެވިގެންވާގޮތް 134](#_Toc297201831)

[10.11 އެޖެންސީ ޓެންޑަރ ކޮމިޓީތަކުން ހުއްދަދިނުމާއި، ހުއްދަދެވޭނެ މިންވަރު 135](#_Toc297201832)

[10.12 އިވެލުއޭޝަން ކޮމިޓީ 136](#_Toc297201833)

[10.13 ޕްރޮކިޔުމަންޓް ކަންތައްތަކަށް ހުއްދަ ދިނުމާއި ހުއްދަދޭ ފަރާތްތައް 136](#_Toc297201834)

[10.14 ނޭޝަނަލް ޓެންޑަރ ބޯޑުގެ ނުވަތަ އެޖެންސީ ޓެންޑަރ ކޮމިޓީތަކުގެ ބައްދަލުވުންތައް 137](#_Toc297201835)

[10.15 މަޞްލަޙަތު ގުޅިފައިވާ ކަންތައްތަކުގައި މެމްބަރުން ޢަމަލު ކުރަންޖެހޭގޮތް 139](#_Toc297201836)

[10.16 ޕްރޮކިޔުމަންޓްގެ މަސްއޫލިއްޔަތާއި ޒިންމާ މުއައްސަސާތަކަށް ބެހިފައިވާގޮތް 140](#_Toc297201837)

[10.17 ޕްރޮކިޔުމަންޓް ކަންތައްތައް ހިންގާ ބަލަހައްޓާ މުއައްސަސާތަކުގެ މަސައްކަތްތައް 140](#_Toc297201838)

[ޕްރޮކިޔުމަންޓްގެ ކަންތައްތައް ކުރިއަށް ގެންދާނެ ގޮތްތަކާއި އުޞޫލުތައް 142](#_Toc297201839)

[10.18 ތަފާތު އެކި ޙާލަތްތަކާއި، އެޙާލަތުގައި ޕްރޮކިޔުމަންޓް ކަންތައް ކުރަންޖެހޭގޮތް 142](#_Toc297201840)

[10.19 ފަންނީ ޚިދުމަތް ހޯދުމަށް ޕްރޮޕޯސަލް ހުށަހެޅުމުގެ ދަޢުވަތު ދިނުމާއި އެފަރާތްތައް ޝޯޓްލިސްޓް ކުރުން 142](#_Toc297201841)

[10.20 ތަކެތިގަތުމާއި، މަސައްކަތްތައް ކުރުވުމުގައި ވަކި ބަޔަކަށް ނުވަތަ ފަރާތްތަކަކަށް ބީލަމުގައި ބައިވެރިވުމުގެ ފުރުޞަތު ދީގެން ޕްރޮކިޔުމަންޓް ކަންތައްކުރުން. 143](#_Toc297201842)

[10.21 ކޯޓޭޝަން ހޯދައިގެން ތަކެތި ގަތުމާއި، ޚިދުމަތް ހޯދުމާއި، މަސައްކަތް ކުރުން. (ޝޮޕިންގ) 143](#_Toc297201843)

[10.22 ޕްރޮކިޔުމަންޓްގެ ކަމެއް ވަކިފަރާތަކާ ހަވާލުކޮށްގެން ކުރިއަށް ގެންދިއުން (ސިންގަލް ސޯސް ސެލެކްޝަން) 144](#_Toc297201844)

[10.23 ކުއްލި ޙާލަތްތަކުގައި ޕްރޮކިޔުމަންޓްގެ ކަންތައްތައް ކުރިއަށް ގެންދިއުން 144](#_Toc297201845)

[10.24 ޕްރޮކިޔުމަންޓް ގެ ކަމެއްކުރުމުގެ ކުރިން ކުރަންޖެހޭ ކަންތައްތައް 145](#_Toc297201846)

[10.25 ޕްރޮކިޔުމަންޓްގެ ކަންތައްތައް ކުރިއަށް ރޭވުން 146](#_Toc297201847)

[10.26 ޕްރޮކިޔުމަންޓް ގެ ކަންތައް ކުރިއަށް ގެންދާނެ ގޮތްތައް ކަނޑައެޅުން 146](#_Toc297201848)

[10.27 ޢާންމުކޮށް ބީލަމަށް ހުޅުވާލުން 146](#_Toc297201849)

[10.28 މުޢާމަލާތު ކުރުމާއި މަޢުލޫމާތު ދިނުން. 147](#_Toc297201850)

[10.29 ބީލަން ހުށަހަޅާ ފަރާތްތަކުގެ ޢަމަލުތައް ބަހައްޓަންޖެހޭގޮތާއި، ހުންނަންޖެހޭ (ބީލަންވެރިންގެ) ޝާރުތުތައް 147](#_Toc297201851)

[10.30 ބީލަން ހުށަހަޅާ ފަރާތްތަކުގައި ހުންނަންޖެހޭނެ ހުނަރާއި ޤާބިލްކަމާއި ފެންވަރާއި ވަސީލަތްތައް ހުރިތޯ ބެލުން 148](#_Toc297201852)

[10.31 ބީލަމުގައި ބައިވެރިވާ ފަރާތްތައް (ބީލަންވެރިން) ރަޖިސްޓްރީކުރުން 149](#_Toc297201853)

[10.32 ޕްރޮކިއު ކުރުމުގައި ބޭނުންވާ ކަންތައްތައް ލިޔުމުން ބަޔާންކުރުން (ސްޓޭޓްމަންޓް އޮފް ރިކުއަރމަންޓް) 150](#_Toc297201854)

[10.33 ބީލަން ފޮތް (ބިޑް ޑޮކިޔުމަންޓް) 151](#_Toc297201855)

[10.34 ޢާންމުކޮށް އިޢުލާނު ކޮށްގެންނާއި، އެހެނިހެން ގޮތްގޮތުން ބީލަން ޢާންމުކުރުމާއި، ޝާއިޢުކުރުން 152](#_Toc297201856)

[10.35 ބީލަމުގައި ބައިވެރިވާ ފަރާތްތައް ހޮވުން 152](#_Toc297201857)

[10.36 ކޮންޓްރެކްޓަރުން ޕްރީ ކޮލިފައިކުރުން. 153](#_Toc297201858)

[10.37 ލަފާ ދިނުމާއި ޚިދުމަތް ހޯދުމުގައި އެކަމަށް ޝައުގުވެރިކަން ހުރި ފަރާތްތައް ހޯދުން 153](#_Toc297201859)

[10.38 ޝޯޓްލިސްޓް ކުރުން 154](#_Toc297201860)

[10.39 ބީލަން ކުރުމުގެ މަރުޙަލާތައް 154](#_Toc297201861)

[10.40 ބީލަން ބަލައި ގަތުމާއި ބީލަން ހުޅުވުން 156](#_Toc297201862)

[10.41 އިވެލުއޭޝަން 156](#_Toc297201863)

[10.42 ޢާންމުކޮށް ހުޅުވާލެވޭ ބީލަންތަކާއި ވަކި ފަރާތްތަކަކަށް ހުޅުވާލެވޭ ބީލަންތައް އިވެލުއޭޓް ކުރާނެގޮތް 157](#_Toc297201864)

[10.43 އެކިފަރާތްތަކުގައި އެދިގެންހޯދާ ކޯޓޭޝަންތައް އިވެލުއޭޓްކުރާނެ ގޮތް 158](#_Toc297201865)

[10.44 ޢާންމުކޮށްކުރާ ޕްރޮކިޔުމަންޓްގެ ކަންތައްތައް ވަޒަންކުރާނެ ގޮތްތައް 159](#_Toc297201866)

[10.45 އިވެލުއޭޓް ކުރުމުގައި ދިވެހި ފަރާތްތަކަށް އިސްކަންދިނުން 159](#_Toc297201867)

[10.46 ދެފަރާތުން ވާހަކަދައްކައިގެން ބީލަން ހަވާލުކުރުން 160](#_Toc297201868)

[10.47 އެންމެ ރަނގަޅު ޓެންޑަރ ހޮވުމާއި އަދި ކޮންޓްރެކްޓް ހަވާލުކުރުމަށް ނިންމުން 161](#_Toc297201869)

[10.48 ކޮންޓްރެކްޓް ހަވާލުކުރުން 161](#_Toc297201870)

[10.49 ހޮވުނުފަރާތް ޝާއިޢުކުރުމާއި، ޕްރޮކިޔުމަންޓްގައި ބައިވެރިވި ބީލަންވެރިންނަށް މަޢުލޫމާތުދިނުން 163](#_Toc297201871)

[10.50 ކޮންޓްރެކްޓްތައް ހިންގުން 164](#_Toc297201872)

[10.51 އެއްބަސްވުމަށް ބަދަލު ގެނައުން 164](#_Toc297201873)

[10.52 ޕްރޮކިޔުމަންޓާބެހޭ މަޢުލޫމާތު ރައްކާކޮށް ބެހެއްޓުމާއި ނައްތާލުން 164](#_Toc297201874)

[ޕްރޮކިޔުމަންޓާބެހޭ ޢާންމު ގަވާއިދުތައް 165](#_Toc297201875)

[10.53 ޚިދުމަތާއި، މުދާ ގަތުމަށް ފައިސާ އެއްކިބާކުރުން 165](#_Toc297201876)

[10.54 މުދާ ގަތުމަށާއި ޚިދުމަތް ހޯދުމަށް ހުއްދަދިނުން 165](#_Toc297201877)

[10.55 މުދާ ގަތުން 165](#_Toc297201878)

[10.56 ބޭނުންވާ މުދާ ބަޖެޓްގައި ހިމެނުން 166](#_Toc297201879)

[10.57 ބޭނުންވާ މުދާ ގަތުމަށް އޯޑަރު ކުރުމާއި، މުދާ ގަތުން 166](#_Toc297201880)

[10.58 ބަޖެޓުން ޚަރަދުކުރެވެން ހުރިކަން ޔަގީންކޮށް ހުއްދަދިނުން 167](#_Toc297201881)

[10.59 އޯޑަރު ފޯމު ތައްޔާރުކުރުން 167](#_Toc297201882)

[10.60 މުދާ ބަލައިގަތުން 167](#_Toc297201883)

[10.61 ކޮންމެ 3 މަހަކަށް މުދާ ހޯދުން 167](#_Toc297201884)

[10.62 މުދާ ގަތުމުގައި ހޯދަންޖެހޭ ވޮރަންޓީ 167](#_Toc297201885)

[10.63 އެޑްވާންސަށް ފައިސާދިނުން 168](#_Toc297201886)

[10.64 ރިޓެންޝަން ފައިސާ އަގުން ކެނޑުމާއި އެފައިސާ އަނބުރާ ދޫކުރުން 168](#_Toc297201887)

[10.65 ނިމޭ މަސައްކަތަށް އަގުދިނުން 169](#_Toc297201888)

[10.66 ކޮންޓްރެކްޓް ގައިވާ މަސައްކަތް ބަލައިގަތުން 169](#_Toc297201889)

[10.67 ކޮންޓްރެކްޓް ކޮށްގެން ހަވާލުކުރި މަސައްކަތް މުއްދަތަށްވުރެ ލަސްވުމުން ގެއްލުމުގެ ޢަދަދު ކަނޑައެޅުން 170](#_Toc297201890)

[10.68 އަގުން ކަނޑާގޮތަށް ތަކެތި ދިނުން 170](#_Toc297201891)

[10.69 ކޮންޓްރެކްޓަރަށް ކުއްޔަށް ދޫކުރެވޭ ތަކެތީގެ ކުލި ކޮންޓްރެކްޓަރ އަތުން ހޯދުން 170](#_Toc297201892)

[10.70 މަސައްކަތުގެ ތެރޭގައި އަޅަންވާ ރައްކާތެރިކަމުގެ ފިޔަވަޅުތަކަށް ކޮންޓްރެކްޓަރ ޖާމިނުވުން 171](#_Toc297201893)

[10.71 މަސައްކަތްކުރާ ތަކެތީގެ ފެންވަރު ދަށްވުމުގެ ސަބަބުން ލިބޭގެއްލުމަށް ޖާމިނުވެ، ރަނގަޅުކޮށްދިނުން 171](#_Toc297201894)

[10.72 ކޮންޓްރެކްޓާ ޚިލާފުވާ ފަރާތްތަކާމެދު ފިޔަވަޅުއެޅުން 171](#_Toc297201895)

[ޖަދުވަލު 1 172](#_Toc297201896)

[ހުއްދަދެވޭ ދަރަޖަތަކާއި އެދަރަޖަތަކަށް ހުއްދަދެވޭ ފަރާތްތައް 172](#_Toc297201897)

[ޖަދުވަލު 2 173](#_Toc297201898)

[– ޕްރޮކިޔުމަންޓްގެ ވައްތަރުތަކާއި، މިންގަނޑުތައް 173](#_Toc297201899)

[ ޕްރޮކިޔުމަންޓްގެ ވައްތަރުތަކާއި، މިންގަނޑުތައް ތިރީގައި އެވަނީއެވެ. 173](#_Toc297201900)

[ބާބު 11 174](#_Toc297201901)

[ދައުލަތުގެ މުދާ 174](#_Toc297201902)

[11.01 ދައުލަތުގެ މުދާ ބެލެހެއްޓުން 174](#_Toc297201903)

[11.02 ދައުލަތުގެ މުދަލުގެ ރަޖިސްޓަރީ ބެލެހެއްޓުން 174](#_Toc297201904)

[11.03 ހަރުމުދަލުގެ ރަޖިސްޓްރީގައި ހިމެނޭ ބައިތައް 175](#_Toc297201905)

[11.04 ހިލޭލިބޭ ތަކެއްޗާ މެދު ޢަމަލުކުރާނެގޮތް 178](#_Toc297201906)

[11.05 ވިއްކަން ޗާޕްކުރާ ތަކެއްޗާއި ހިލޭލިބޭ ތަކެތި ނައްތާލުން 178](#_Toc297201907)

[11.06 ދައުލަތުގެ މުދާ ދިނުމާއި، ވިއްކުމާއި، ކުއްޔަށްދިނުމާއި، ދޫކޮށްލުމާއި، ރަހުނުކުރުން 179](#_Toc297201908)

[11.07 ދައުލަތުގެ މުދާ އެއްފަރާތުން އަނެއް ފަރާތަށް ދޫކޮށްލުން ނުވަތަ ބަދަލުކުރުން 179](#_Toc297201909)

[11.08 ދައުލަތުގެ މުދާ ލާޖެއްސުން 180](#_Toc297201910)

[11.09 ދައުލަތުގެ މުއައްސަސާތަކުގެ މުދާ ބޭރަށް ގެންދިއުމާއި ގެނައުން 180](#_Toc297201911)

[11.10 ވަކިމުވައްޒަފެއްގެ ބެލުމުގެ ދަށުގައި ހުންނަ މުދާ 180](#_Toc297201912)

[11.11 ދައުލަތުގެ ތަންތަނުގައި ހުންނަ ރުއްގަހުން ލިބޭތަކެއްޗާމެދު ޢަމަލުކުރާނެ ގޮތް 181](#_Toc297201913)

[11.12 ދައުލަތުގެ ބެލުމުގެ ދަށުގައި ހުންނަ ގޯތިގޯއްޗާއި ބިންބިމުގައި ރުއްގަސް އިންދުމާއި ކެނޑުން 181](#_Toc297201914)

[11.13 ދައުލަތުގެ މުދާ ބެލެހެއްޓުން 181](#_Toc297201915)

[ސްޓޮކަށް ތަކެތި ހޯދުމާއި ބެލެހެއްޓުމާއި ތަކެތި ދޫކުރުން 182](#_Toc297201916)

[11.14 ގަނެވޭ މުދާ ސްޓޮކްބާކީގައި ހިމެނުން 182](#_Toc297201917)

[11.15 ސްޓޮކް ހިސާބު ބެލެހެއްޓުމާއި ތަކެތި ދޫކުރުން 182](#_Toc297201918)

[11.16 ސްޓޮކަށް ބޭނުންވާ ތަކެތި ހޯދުން 182](#_Toc297201919)

[11.17 މުދާ ބަލައިގަތުމާއި ކަމުނުދާ މުދާ އަނބުރާ ފޮނުވާލުމާއި، މުދަލުގެ ބަދަލު ހޯދުން 184](#_Toc297201920)

[11.18 ސްޓޮކުން ތަކެތި ދޫކުރުން 184](#_Toc297201921)

[11.19 ސްޓޮކް ރެކޯޑްތައް ބެލެހެއްޓުން 184](#_Toc297201922)

[11.20 ސްޓޮކުގައި ހުންނަ ތަކެތި ބެލެހެއްޓުން 184](#_Toc297201923)

[ދައުލަތުގެ މުދާ ނީލަން ކިޔުމާއި ނައްތާލުމާއި އުކާލުން 185](#_Toc297201924)

[11.21 ދައުލަތުގެ މުދާ ނީލަން ކިޔުމާއި ނައްތާލުން 185](#_Toc297201925)

[11.22 ނީލަމަށް ތަކެތި ފޮނުވުން 185](#_Toc297201926)

[ދަތުރުފަތުރު ކުރުމަށް ބޭނުންކުރާ އުޅަނދު 187](#_Toc297201927)

[11.23 ދަތުރުކުރުމަށް ބޭނުންކުރާ އުޅަނދު 187](#_Toc297201928)

[11.24 ދައުލަތުގެ އުޅަނދުފަހަރު ދުއްވާ ފަރާތާއި، ޒިންމާ 187](#_Toc297201929)

[11.25 ދަތުރު ރެކޯޑް ބެލެހެއްޓުން 188](#_Toc297201930)

[11.26 ދައުލަތުގެ ތަންތާނގަ ހުންނަ އުޅަނދުފަހަރު އިޖްތިމާޢީ ކަންކަމަށް ބޭނުންކުރުން 188](#_Toc297201931)

[ތަންތަނާއި ތަކެތި ކުއްޔަށް ހޯދުމާއި، ތަންތަނާއި ތަކެތި ކުއްޔަށް ދޫކުރުން 189](#_Toc297201932)

[11.27 ތަކެތި ކުއްޔަށް ހޯދުމާއި، ތަންތަން ކުއްޔަށް ހިފުން 189](#_Toc297201933)

[11.28 ދައުލަތުގެ ތަންތަނާއި ތަކެތި ކުއްޔަށް ދޫކުރުން 191](#_Toc297201934)

[11.29 ކުއްޔަށް ދޫކުރާ އަދި ކުއްޔަށްހިފާ ތަންތަނާއި ތަކެތީގެ ރެކޯޑް ބެލެހެއްޓުން 192](#_Toc297201935)

[ބާބު 12 194](#_Toc297201936)

[ދައުލަތުގެ މުދަލާއި ފައިސާއާބެހޭ ޢާންމު ބައިތައް 194](#_Toc297201937)

[12.01 ހިސާބުތަކުގެ ރެކޯޑްތައް ގިނަދުވަހަށް ދެމިހުންނާނެގޮތަށް ބެލެހެއްޓުން 194](#_Toc297201938)

[12.02 ދައުލަތުގެ މުދަލާއި ފައިސާގެ ހިސާބުތަކުގެ ރެކޯޑްތައް ބަލަހައްޓަންޖެހޭ މުއްދަތު 194](#_Toc297201939)

[12.03 ދައުލަތުގެ މުދަލާއި ފައިސާއާބެހޭ ލިޔުންތައް ނައްތާލުން 195](#_Toc297201940)

[12.04 ސަރުކާރުގެ މަސްއޫލު އޮފީސްތަކާއި، މާލީ ހިންގުމާއި، މާލީ ޒިންމާ އުފުލުން ވަކިން އޮންނަ އޮފީސްތައް 195](#_Toc297201941)

[12.05 މުވައްޒަފަކާ ގުޅުން ހުރި ވިޔަފާރިއަކާއި، ވިޔަފާރީގެ މުޢާމަލާތެއް ހިންގުން 196](#_Toc297201942)

[12.06 ފައިސާ ނަގައި ޖަމާކުރުމަށް ދެ މުވައްޒަފުން ފޮނުވުން 196](#_Toc297201943)

[12.07 އަތޮޅުތަކަށް ފައިސާ ފޮނުވުމާއި އަތޮޅުތަކުން ފައިސާ ގެނައުން 197](#_Toc297201944)

[12.08 ތަނުގެ ރައްކާތެރިކަމާއި ތަންތަނާއި، ތަކެތީގެ ރައްކާތެރިކަން 197](#_Toc297201945)

[12.09 ބަންދު ދުވަސްތަކުގައި، އޮފީހުގެ ސަލާމަތާއި ރައްކާތެރިކަން ބެލުން 198](#_Toc297201946)

[12.10 ފައިސާއާބެހޭ ފޮތްތަކާއި ހިސާބުތަކުގައި ތަރުތީބު ނަންބަރު ޖެހުން 198](#_Toc297201947)

[12.11 ފައިސާއާއި މުދަލާބެހޭ ލިޔުންތަކުގައި ކުރާ ސޮއި އެނގުން 198](#_Toc297201948)

[12.12 ގެއްލުންލިބޭ، މަދުވާ، އިތުރުވާ ދައުލަތުގެ މުދަލާއި ފައިސާ 198](#_Toc297201949)

[12.13 ގެއްލުމެއް ކުރިމަތިވެދާނެ ކަމުގެ ނުވަތަ ގެއްލުމެއް ވަމުންދާކަމުގެ ރިޕޯޓު ލިބުމުން ޢަމަލުކުރާނެގޮތް 199](#_Toc297201950)

[12.14 ދައުލަތުގެ ފައިސާއާއި މުދާ އަނބުރާ ނުލިބޭނެކަމަށްބަލައި ދޫކޮށްލުން 201](#_Toc297201951)

[12.15 ހިސާބުތަކަށް ބަދަލުގެނައުން 202](#_Toc297201952)

[12.16 ދައުލަތުގެ ހަވާލުގައި ހުންނަ އަމިއްލަ މީސްމީހުންގެ ފައިސާއާއި ތަކެތި ރައްކާތެރިކަމާއެކު ބެލެހެއްޓުން 202](#_Toc297201953)

[12.17 އިންޝުއަރކުރުން 203](#_Toc297201954)

[12.18 މާލީ އިންވެސްޓްމަންޓް ތަކުގެ ރަޖިސްޓަރީ ބެލެހެއްޓުން 203](#_Toc297201955)

[12.19 މުވައްޒަފުން ލައްވާ ކުރުވާ މަސައްކަތަށް އަގުދޭން ނުޖެހުން 204](#_Toc297201956)

[12.20 ވަޒީފާތަކަށް ގެންނަ ބިދޭސީންގެ ދަތުރު އަވަސްކޮށް އެމީހާ ފޮނުވަންޖެހޭ ތަނަކަށް ފޮނުވުން 204](#_Toc297201957)

[12.21 މޯބައިލްފޯނު ހޯދައިދިނުމާއި ފޯނުއެލަވަންސް ދިނުން 204](#_Toc297201958)

[12.22 ސެކިއުރިޓީ ޑޮކިއުމަންޓްތަކުގެ ރަޖިސްޓަރީ ބެލެހެއްޓުން 204](#_Toc297201959)

[12.23 ދައުލަތުގެ މާލިއްޔަތުގެ ގަވާއިދުގައި ނުހިމެނޭ ކަމެއް މެދުވެރިވެއްޖެނަމަ ޢަމަލުކުރާނެގޮތް 205](#_Toc297201960)

[ބާބު 13 206](#_Toc297201961)

[އެހެނިހެން މާލީ ކަންކަން ހިންގައި ބެލެހެއްޓުން 206](#_Toc297201962)

[13.01 ޕަބްލިކް ބޭންކް އެކައުންޓް ހުޅުވުމާއި، އެކައުންޓަށް ފައިސާ ޖަމާކޮށް ދޫކުރުން 206](#_Toc297201963)

[13.02 ޕަބްލިކް ބޭންކް އެކައުންޓްގައިހުރި ފައިސާގެ ތެރެއިން ވަގުތުން ވަގުތަށް ބޭނުންނުވާ ފައިސާ އިންވެސްޓްކުރުން 207](#_Toc297201964)

[13.03 ކޮންސޮލިޑޭޓަޑް ރެވެނިއު ފަންޑަށް ފައިސާ ޖަމާކުރުމާއި ދޫކުރުން 207](#_Toc297201965)

[13.04 ލޯންސް އެންޑް ކެޕިޓަލް ވާރކްސް ފަންޑަށް ފައިސާ ޖަމާކުރުމާއި ދޫކުރުން 208](#_Toc297201966)

[13.05 އިންޓަރެސްޓާއި، އިންޓަރެސްޓް ފައިސާ ބަހާނެގޮތް 208](#_Toc297201967)

[13.06 ޓްރަސްޓް ފަންޑާއި ޓްރަސްޓް އެކައުންޓް އެކުލެވިގެންވާގޮތް 209](#_Toc297201968)

[13.07 ޓްރަސްޓް އެކައުންޓް ހުޅުވުން 210](#_Toc297201969)

[13.08 ދައުލަތުގެ މުއައްސަސާތަކުން ފަންޑް ހުޅުވައި ހިންގުމުގައި ޢަމަލުކުރަންޖެހޭ ގޮތް 212](#_Toc297201970)

[13.09 ބޭންކް އެކައުންޓްތަކުގެ ހިސާބު ބެލެހެއްޓުމާއި ރިކޮންސައިލް ކުރުން 212](#_Toc297201971)

[13.10 ޕަބްލިކް ފަންޑްތަކުގެ ހިސާބު ބެލެހެއްޓުން 213](#_Toc297201972)

[13.11 އެޑްވާންސް ފަންޑް އަދި އެފަންޑް ބޭނުންކުރެވޭ ގޮތް 213](#_Toc297201973)

[ބާބު 14 215](#_Toc297201974)

[ދައުލަތުގެ ނަމުގައި ދަރަންޏަށް ފައިސާ ނެގުމާއި، ލޯނަށް ފައިސާ ދޫކުރުމާއި، އަދި ގެރެންޓީ ދިނުން 215](#_Toc297201975)

[14.01 ދައުލަތުން ދަރަންޏަށް ފައިސާ ނެގުމާއި، ގެރެންޓީ ދިނުން 215](#_Toc297201976)

[14.02 ދަރަންޏަށް ފައިސާ ނެގުމަށް ނުވަތަ ގެރެންޓީއެއް ހޯދުމަށް އެދި ހުށަހަޅަންޖެހޭ މަޢުލޫމާތު 215](#_Toc297201977)

[14.03 ދައުލަތުން ލޯނުގެ ގޮތުގައި ފައިސާ ދޫކުރުން 218](#_Toc297201978)

[14.04 ހުއްދައޮތް ލޯނަކަށް މެނުވީ ދައުލަތުގެ ފައިސާ ދޫނުކުރުން 219](#_Toc297201979)

[14.05 ދައުލަތުން ނަގާ ލޯނާއި ދޫކުރާ ލޯނުގެ ހިސާބު ބެލެހެއްޓުމާއި ރިޕޯޓުކުރުން 219](#_Toc297201980)

[14.06 ލޯނު ހިސާބުތަކަށް ގެންނަންޖެހޭ ބަދަލުތައް ގެނައުން 220](#_Toc297201981)

[14.07 ކޮންޓިންޖެންޓް ލަޔަބިލިޓީ 220](#_Toc297201982)

[14.08 ދައުލަތުގެ މުއައްސަސާތަކުން ދަރަންޏަށް ފައިސާ ނެގުމަށް، މާލީ ސެކިޔުރިޓީ ވިއްކުމުގައި ޢަމަލުކުރަންޖެހޭ ގޮތް 221](#_Toc297201983)

[ބާބު 15 223](#_Toc297201984)

[އަހަރީ މާލީހިސާބުތަކާއި އަހަރީ ރިޕޯޓު އަދި އެކައުންޓިންގ ސްޓޭންޑަރޑްސް 223](#_Toc297201985)

[15.01 ދައުލަތުގެ މަސްއޫލު އޮފީސްތަކާއި މުސްތަޤިއްލު މުއައްސަސާތަކުގެ އަހަރީރިޕޯޓު 223](#_Toc297201986)

[15.02 ދައުލަތުގެ މަސްއޫލު އޮފީސްތަކާއި މުސްތަޤިއްލު މުއައްސަސާތަކާއި، އެތަންތަނުގެ ދަށުން ހިނގަމުންދާ ވަކިވަކި އިދާރާތަކުގެ އަހަރުހިސާބު ތައްޔާރުކުރުން 224](#_Toc297201987)

[15.03 ދައުލަތުގެ މާލީހިސާބުތައް ތައްޔާރުކުރާނެ އެކައުންޓިންގ ސްޓޭންޑަރޑް 225](#_Toc297201988)

[15.04 ދައުލަތުގެ އަހަރީހިސާބުތައް ނިންމުމާއި ހުށަހެޅުން 225](#_Toc297201989)

[15.05 އަހަރީ ރިޕޯޓާއި، މާލީއަހަރީހިސާބު، އޮޑިޓް ރިޕޯޓާއެކު ރައީސުލްޖުމްހޫރިއް އަށާއި ރައްޔިތުންގެ މަޖިލީހަށް ހުށަހެޅުން 227](#_Toc297201990)

[15.06 ދައުލަތުގެ މާލީ ހިސާބުތައް ނިންމުމަށްޓަކައި، ހުށަހަޅަންޖެހޭ ހިސާބުތަކާއި ލިޔުންތަކާއި، ހުށަހަޅަން ޖެހޭ މުއްދަތު 227](#_Toc297201991)

[15.07 މަސްއޫލު އޮފީހެއް އުވާލުމުން، ފައިނަލް ރިޕޯޓު ތައްޔާރުކުރުން 232](#_Toc297201992)

[15.08 މަސައްކަތް ބަދަލުވާ ތަންތަނާއި އުވާލާ ތަންތަނުގެ ބަޖެޓާއި، މިލްކިއްޔާތާއި މާލީ ޒިންމާތައް ބަދަލުކުރުން 232](#_Toc297201993)

[ބާބު 16 233](#_Toc297201994)

[ދައުލަތުގެ ޕްރައިވަޓައިޒޭޝަނާއި ކޯޕަރަޓައިޒޭޝަން 233](#_Toc297201995)

[16.01 ތަޢާރުފް 233](#_Toc297201996)

[16.02 ޕްރައިވަޓައިޒޭޝަން ކޮމިޓީ ޤާއިމްކުރުން 233](#_Toc297201997)

[16.03 ޕްރައިވަޓައިޒޭޝަން ކޮމިޓީ އެކުލެވިގެންވާގޮތް 233](#_Toc297201998)

[16.04 ޕްރައިވަޓައިޒޭޝަން ކޮމިޓީގެ އިޚްތިޞާޞް 234](#_Toc297201999)

[16.05 ޕްރައިވަޓައިޒޭޝަން ކޮމިޓީގެ މަސައްކަތްތައް 234](#_Toc297202000)

[16.06 ޕްރައިވަޓައިޒޭޝަން ކޮމިޓީގެ ބައްދަލުވުންތައް 236](#_Toc297202001)

[16.07 ޕްރައިވަޓައިޒޭޝަން ކޮމިޓީގެ މެމްބަރުންގެ މަސްލަހަތު ހާމަކުރުން 237](#_Toc297202002)

[16.08 ޕްރައިވަޓައިޒޭޝަން ކޮމިޓީގެ ބައްދަލުވުމަށް ދަޢުވަތު ދިނުން 237](#_Toc297202003)

[16.09 ޕްރައިވަޓައިޒޭޝަން ކޮމިޓީގެ ސެކްރެޓޭރިއެޓް ބެލެހެއްޓުމާއި ސިއްރު ހިފެހެއްޓުން 237](#_Toc297202004)

[16.10 ޕްރައިވަޓައިޒޭޝަން ކޮމިޓީގެ ރެކޯޑް ބެލެހެއްޓުން 238](#_Toc297202005)

[16.11 ޕްރައިވަޓައިޒޭޝަން ކޮމިޓީއަށް ފައިސާ ހޯދާނެގޮތް 238](#_Toc297202006)

[16.12 ޕްރައިވަޓައިޒްކުރުމާއި ކޯޕަރޭޓިވް އުސޫލުން ތަންތަން ދޫކުރުމުގެ މަޤްޞަދު 238](#_Toc297202007)

[16.13 ޕްރައިވަޓައިޒް ކުރުމާއި ޕްރައިވަޓައިޒް ކުރުމުގެ އުސޫލުތައް 239](#_Toc297202008)

[16.14 ދައުލަތުގެ ވަކި ދާއިރާއެއް ކޯޕަރަޓައިޒް ކުރުމާއި ކޯޕަރަޓައިޒް ކުރުމުގެ އުސޫލު 240](#_Toc297202009)

[16.15 ކޯޕަރައިޓައިޒް ކުރާނެ ގޮތާއި ކޯޕަރޭޓް އުސޫލުން ތަންތަން ދޫކުރުމުގެ މަޤްޞަދު 241](#_Toc297202010)

[16.16 ޕްރައިވަޓައިޒް ކުރެވޭ ތަންތަނުގެ މުދަލާއި މިލްކިއްޔާތު ބަދަލުކުރުން 241](#_Toc297202011)

[16.17 ޕްރައިވަޓައިޒް ނުވަތަ ކޯޕަރަޓައިޒް ކުރުމުގެ ކުރިން އެތަނެއް އަގުކުރުމާއި، އެފަދަ ތަނެއް ވިއްކިދާނެ ގޮތާއި، ހިއްސާ ވިއްކާނެގޮތް 242](#_Toc297202012)

[16.18 ޕްރައިވަޓައިޒް ކުރުމަށް ތާވަލުކުރެވޭ ދައުލަތުގެ ވިޔަފާރި ތަންތަނުގެ އިލްތިޒާމް 242](#_Toc297202013)

[16.19 ޕްރައިވަޓައިޒް ކުރުމަށް ނިންމާ ތަނެއްގެ މައްސަލައެއް އޮތްނަމަ ހުށަހެޅުން 243](#_Toc297202014)

[16.20 ޕްރައިވަޓައިޒްކުރާ ނުވަތަ ކޯޕަރަޓައިޒްކުރާ ތަންތަނަށް ގެރެންޓީދިނުން 244](#_Toc297202015)

[16.21 ޕްރައިވަޓައިޒްކުރުމާއި ކޯޕަރަޓައިޒްކުރުމުގައި ދިމާވާ މައްސަލަތައް ނިންމާނެގޮތް 244](#_Toc297202016)

[ބާބު 17 245](#_Toc297202017)

[އިންޓަރނަލް އޮޑިޓް 245](#_Toc297202018)

[17.01 އިންޓަރނަލް އޮޑިޓް 245](#_Toc297202019)

[17.02 ދައުލަތުގެ މުދަލާއި ފައިސާގެ ހިސާބުތައް ބެލުމުގެ ބާރާއި އިޚްތިޔާރު 245](#_Toc297202020)

[17.03 އިންޓަރނަލް އޮޑިޓް ޤާއިމްކުރުން 245](#_Toc297202021)

[17.04 އިންޓަރނަލް އޮޑިޓް ރާވައި ހިންގުން 246](#_Toc297202022)

[ބާބު 18 249](#_Toc297202023)

[ދައުލަތުގެ މުދަލާއި ފައިސާ ބެލެހެއްޓުމާއި، ގެންގުޅުމާއި، ހިސާބުތައް ލިޔެ ބެލެހެއްޓުމުގައި، ދައުލަތުގެ މާލިއްޔަތުގެ ގަވާއިދާއި ޚިލާފަށްކުރާ ކުށްތަކާގުޅިގެން ދިމާވާ މައްސަލަތައް ތަޙްޤީޤުކުރުމާއި، ފިޔަވަޅު އެޅުމާއި، އަދަބު ދިނުން 249](#_Toc297202024)

[18.01 ހުއްދަނޫން ޢަމަލުކުރުން 249](#_Toc297202025)

[18.02 ހުއްދަނޫން ޢަމަލުތައް އޮޑިޓްކުރުމާއި ތަޙުޤީޤުކުރުން 249](#_Toc297202026)

[18.03 ތަޙުޤީގު ކޮމިޓީ އުފެއްދުން 250](#_Toc297202027)

[18.04 ތަޙުޤީގު ކޮމިޓީގެ މަސައްކަތް 250](#_Toc297202028)

[18.05 ތަޙްޤީޤު ރިޕޯޓު ލިބުމުން ޢަމަލުކުރަންޖެހޭ ގޮތް 251](#_Toc297202029)

[18.06 ޖޫރިމަނާކުރާނެ ޢަދަދު ކަނޑައެޅުމާއި، ފިޔަވަޅު އެޅުން 252](#_Toc297202030)

[18.07 ބީލަމެއްގައި ގަވާއިދާ ޚިލާފަށްކުރާ ކަންތައްތައް ބެލުން 253](#_Toc297202031)

[18.08 ބީލަމާގުޅޭ މައްސަލަތައް ބެލުން 253](#_Toc297202032)

[18.09 އިދާރީ ގޮތުން އަލުން ބެލުމަށް ހުށަހެޅުމުގެ ޙައްޤު 254](#_Toc297202033)

[18.10 އިދާރީ ގޮތުން މައްސަލަ އަލުން ބެލުމަށް އެދޭ ފޯމުން މައްސަލަ ހުށައެޅުން 254](#_Toc297202034)

[18.11 ބީލަމުގެ މައްސަލަ އަލުން ބެލުމަށް މުސްތަޤިއްލު ރިވިއު ކޮމިޓީ އެކުލަވާލުން 255](#_Toc297202035)

[18.12 މުސްތަޤިއްލު ރިވިއު ކޮމިޓީން މައްސަލަ އަލުންބެލުން 255](#_Toc297202036)

[18.13 ބީލަމެއްގެ މައްސަލަ ރިވިއުކުރަން ހުށަހެޅުމުން އަޅަންޖެހޭ ފިޔަވަޅުތައް 256](#_Toc297202037)

[18.14 ބީލަމުގައި ބައިވެރިވެފައިވާ އެހެން ބީލަންވެރިންނަށް އެންގުން 257](#_Toc297202038)

[18.15 މައްސަލަ ބަލަމުންދާއިރު ބީލަމުގެ މަސައްކަތް އެވޯރޑް ކުރުން މަނާކުރުން 257](#_Toc297202039)

[18.16 ބީލަމުގައި ބައިވެރިވާ ފަރާތްތަކާއި ސަޕްލަޔަރުން ސަސްޕެންޑް ކުރެވޭ ގޮތްތަކާއި އަދަބު 258](#_Toc297202040)

[18.17 ކޮންޓްރެކްޓަރު އަޅަންޖެހޭ ރައްކާތެރިކަމުގެ ފިޔަވަޅުތައް ނޭޅުމުންނާއި، ތަކެތީގެ ފެންވަރުދަށްވުމުގެ ސަބަބުން ލިބޭ ގެއްލުމަށް ޖާމިނު ނުވުމުން ދެވޭ އަދަބު 259](#_Toc297202041)

[18.18 ކޮންޓްރެކްޓް ފުރިހަމަނުކޮށް ދޫކޮށްލުމުން ދެވޭ އަދަބު 260](#_Toc297202042)

[18.19 ބީލަމާ ގުޅިގެން ގަވާއިދާ ޚިލާފުވާ މުވައްޒަފުންނާއި އެކަމުގައި ބައިވެރިވާ ފަރާތްތަކަށް ދެވޭ އަދަބު 260](#_Toc297202043)

[އެނެކްސް 1 262](#_Toc297202044)

[އެނެކްސް 2 263](#_Toc297202045)

[އެނެކްސް 3 264](#_Toc297202046)

[އެނެކްސް 4 268](#_Toc297202047)

[އެނެކްސް 5 269](#_Toc297202048)

[އެނެކްސް 6 271](#_Toc297202049)

[އެނެކްސް 7 272](#_Toc297202050)

[އެނެކްސް 8 276](#_Toc297202051)

[އެނެކްސް 9 280](#_Toc297202052)

[އެނެކްސް 10 282](#_Toc297202053)

[އެނެކްސް 11 284](#_Toc297202054)

[އެނެކްސް 12 285](#_Toc297202055)

[އެނެކްސް 13 286](#_Toc297202056)

[އެނެކްސް 14 287](#_Toc297202057)

[އެނެކްސް 15 288](#_Toc297202058)

[އެނެކްސް 16 289](#_Toc297202059)

[އެނެކްސް 17 291](#_Toc297202060)

[އެނެކްސް 18 292](#_Toc297202061)

[އެނެކްސް 19 293](#_Toc297202062)

[އެނެކްސް 20 294](#_Toc297202063)

[އެނެކްސް 21 295](#_Toc297202064)

[އެނެކްސް 22 296](#_Toc297202065)

[އެނެކްސް 23 297](#_Toc297202066)

[އެނެކްސް 24 298](#_Toc297202067)

[އެނެކްސް 25 299](#_Toc297202068)

[އެނެކްސް 26 300](#_Toc297202069)

[އެނެކްސް 27 301](#_Toc297202070)

[އެނެކްސް 28 303](#_Toc297202071)

[އެނެކްސް 29 304](#_Toc297202072)

[އެނެކްސް 30 305](#_Toc297202073)

[އެނެކްސް 31 306](#_Toc297202074)

[އެނެކްސް 32 307](#_Toc297202075)

[އެނެކްސް 33 308](#_Toc297202076)

[އެނެކްސް 34 309](#_Toc297202077)

[އެނެކްސް 35 310](#_Toc297202078)

[އެނެކްސް 36 311](#_Toc297202079)

[އެނެކްސް 37 312](#_Toc297202080)

[އެނެކްސް 38 314](#_Toc297202081)

[އެނެކްސް 39 315](#_Toc297202082)

[އެނެކްސް 40 316](#_Toc297202083)

[އެނެކްސް 41 317](#_Toc297202084)

[އެނެކްސް 42 318](#_Toc297202085)

[އެނެކްސް 43 319](#_Toc297202086)

[އެނެކްސް 44 320](#_Toc297202087)

[އެނެކްސް 45 321](#_Toc297202088)

[އެނެކްސް 46 323](#_Toc297202089)

[އެނެކްސް 47 325](#_Toc297202090)

[އެނެކްސް 48 326](#_Toc297202091)

[އެނެކްސް 49 328](#_Toc297202092)

[އެނެކްސް 50 329](#_Toc297202093)

[އެނެކްސް 51 330](#_Toc297202094)

[އެނެކްސް 52 331](#_Toc297202095)

[އެނެކްސް 53 332](#_Toc297202096)

[އެނެކްސް 54 333](#_Toc297202097)

[އެނެކްސް 55 334](#_Toc297202098)

[އެނެކްސް 56 335](#_Toc297202099)

|  |
| --- |
| ދައުލަތުގެ މާލިއްޔަތުގެ ގަވާއިދުގެ ތަޢާރުފު |

|  |  |  |
| --- | --- | --- |
|  | | |
| ދައުލަތުގެ މާލިއްޔަތުގެ ގަވާއިދުގެ މައިގަނޑު އަސާސް | 1. ދައުލަތުގެ މާލިއްޔަތުގެ ޤާނޫނު (2006/3) (ޤާނޫނު) ގެ 49 ވަނަ މާއްދާގައި ބަޔާންކުރެވިފައިވާ ގޮތުން "ދައުލަތުގެ މާލިއްޔަތުގެ ގަވާއިދު" ހަދައި ހިންގާނީ، ރައީސުލްޖުމްހޫރިއްޔާ އެކަމަށް ކަނޑައަޅާ ފަރާތަކުން، ނުވަތަ ފަރާތްތަކަކުންނެވެ. |
| ޤާނޫނީ އޮނިގަނޑު | 1. މިގަވާއިދަކީ، ދިވެހި ދައުލަތުގެ މާލިއްޔަތާއި ބެހޭ ކަންކަން ހިންގައި ބެލެހެއްޓުމަށް ހެދިފައިވާ ޤާނޫނީ އޮނިގަނޑުގެ ބައެކެވެ. މި އޮނިގަނޑު ބެހިގެންވަނީ ހަތަރު ބައެއްގެ މައްޗަށެވެ.  * **ޤާނޫނު އަސާސީ:** ޤާނޫނީ ގޮތުން ބޭނުންކުރެވޭ އެންމެ މަތީ ވަސީލަތަކީ ޤާނޫނު އަސާސީއެވެ. ޤާނޫނު އަސާސީގައި ދައުލަތުގެ މުދަލާ ފައިސާ ބެލެހެއްޓުމާއި މުދަލާއި ފައިސާގެ ހިސާބު ބެލެހެއްޓުމާއި ހޭދަކުރެވޭނެ ގޮތާއި އަދި ދައުލަތަށް ފައިސާ ހޯދާނެގޮތް ޤާނޫނަކުން ބާރުލިބެންޖެހޭނެކަމަށް ބަޔާންކޮށްފައިވެއެވެ. * **ދައުލަތުގެ މާލިއްޔަތުގެ ޤާނޫނު (2006/3):** ދައުލަތުގެ މާލިއްޔަތު ހިންގާ ބެލެހެއްޓުމާ ބެހޭ މިންގަނޑުތަކާއި ތައްޔާރުކުރަންޖެހޭ މާލީ ހިސާބުތައް މިޤާނޫނުގައި ކަނޑައަޅާފައިވެއެވެ. * **ދައުލަތުގެ މާލިއްޔަތުގެ ގަވާއިދު:** މާލީ ކަންކަން ހިންގުމުގައި ޒިންމާދާރުކަން ކުޑަ ނުވާނެ ގޮތަކަށް ލުއި ފަސޭހަކަން ފޯރުކޮށްދިނުމުގެ ގޮތުން ގެންގުޅެން ޖެހޭ މިންގަނޑުތައް މިގަވާއިދުގައި ކަނޑައަޅާފައިވާނެއެވެ. އަދި ދައުލަތުގެ މާލިއްޔަތުގެ ގަވާއިދުގެ ދަށުން ބޭނުންކުރުމަށާއި، މާލީ ހިސާބުތައް ތައްޔާރުކުރުމުގައި އަސާސެއްކަމުގައި ބަލާނޭ އެކައުންޓިންގ ސްޓޭންޑަރޑް ތަކާއި، މާލިއްޔަތުގެ ގައިޑްލައިން އާއި ފޯމްތަކާއި، ޢަމަލުކުރަންވީ ގޮތްތަކާއި އިރުޝާދުތައް މިގަވާއިދުގައި ބަޔާންކުރެވިފައިވާނެއެވެ. * **ދައުލަތުގެ މާލީ ނިޒާމް ހިންގަންވީގޮތް:** ދައުލަތުގެ މާލިއްޔަތުގެ ގަވާއިދުގައި ދައުލަތުގެ މާލީ ނިޒާމް ރޭވިފައިވާ ގޮތާއި އެނިޒާމް ހިންގުމުގައި ޢަމަލުކުރަންޖެހޭ ގޮތުގެ ފުރިހަމަ އިރުޝާދު ދެވިފައިވާނެއެވެ. |
| ދައުލަތުގެ މާލިއްޔަތުގެ ގަވާއިދު އެކުލެވިފައިވާގޮތް | 3. (ހ) ދައުލަތުގެ މާލިއްޔަތުގެ ގަވާއިދަށް ޢަމަލު ކުރުމުގައާއި، ގަވާއިދު ދެނެގަތުމަށް އެހީތެރިވެދިނުމުގެގޮތުން، ކޮންމެހެން ހިމަނަންޖެހިއްޖެ ޙާލަތެއްގައި ތަޢާރަފުގެ ބައެއް ހިމަނާފައިވާނެއެވެ. މިތަޢާރަފާއި އެކި ބައިތަކުގައި ދީފައިވާ ތަޢާރަފް މިގަވާއިދުގެ ބައެއްގެ ގޮތުގައި ނުހިމެނޭނެއެވެ. މާލީ ކަންކަން ހިންގުމުގައި ޢަމަލު ކުރަންޖެހޭ ގޮތާއި، ބޭނުން ކުރަންޖެހޭ ނަމޫނާތަކާއި، ބަލަންޖެހޭ ކަންތައްތަކުގެ ތަފްޞީލު މިގަވާއިދުގެ ބާބުތަކުގެ އެކި މާއްދާތަކުގައި ވަކިވަކިން ބަޔާންކުރެވިފައިވާނެއެވެ.  (ށ) މި ގަވާއިދުގެ ބާބުތަކުގެ ނަމާއި، ނަމްބަރާއި، މާއްދާތަކުގެ ސުރުޚީ އަދި އަރިމަތީ ސުރުޚީ އަކީ އަދި ފިހުރިސްތަކީ މިގަވާއިދުގެ ބައެއްނޫނެވެ. ފިހުރިސްތާއި ސުރުޚީތައް ހިމަނައިފައި އެވަނީ ހަވާލާދިނުމުގެ ފަސޭހައަކަށެވެ. |
| އިންޓަރނަލް ކޮންޓްރޯލް އޯވަރވިޔު | 4. (ހ) ދައުލަތުގެ މާލިއްޔަތުގެ ގަވާއިދުގެ މައިގަނޑު މަޤްޞަދަކީ ދައުލަތުގެ މާލިއްޔަތު ބެލެހެއްޓުން ހަރުދަނާ ކުރުމުގެ ގޮތުން ދައުލަތުގެ މާލިއްޔަތުގެ ޤާނޫނުގައިވާ ކަންކަން ހިންގުމެވެ. މީގެ އެންމެ މުހިންމު އެއް ބޭނުމަކީ ދިވެހި ދައުލަތުގެ މާލިއްޔަތާއި ބެހޭ ނިޒާމު ހިންގުމުގައި އެކަށޭނަ އިންޓަރނަލް ކޮންޓްރޯލް ބޭނުންކުރުމެވެ. މިފަދަ އިންޓަރނަލް ކޮންޓްރޯލުތައް ޤާއިމްކުރެވޭނީ ހަރުދަނާ ނިޒާމެއްގެ ތެރެއިންނެވެ.  (ށ) އިންޓަރނަލް ކޮންޓްރޯލް ބެހިގެންވަނީ ދެބަޔަކަށެވެ. އެއީ:   * 1. މާލީ ކޮންޓްރޯލްތައް   2. އެހެނިހެން ކޮންޓްރޯލްތައް |
| މާލީ ކޮންޓްރޯލް | 5. ތިރީގައިވާ ދާއިރާތަކާއި ގުޅޭގޮތުން، މާލީ ކޮންޓްރޯލްތައް ކަމުގައި މައިގަނޑުގޮތެއްގައި ބަލާނީ، ކުރެވޭ ޚަރަދުގެ ޞައްޙަކަމާއި މުދަލާއި އާމްދަނީގެ ރައްކާތެރިކަމަށެވެ.   1. **ބަޖެޓަރީ ކޮންޓްރޯލް:** ޚަރަދުކުރުމާއި އާމްދަނީ ހޯދުމުގައި ދިވެހި ދައުލަތުން އަމަލު ކުރަންވާނީ ކަނޑައެޅިފައިވާ މަޤްޞަދުތަކާއި އެއްގޮތަށް ރާވައި ކޮންޓްރޯލް ކުރެވިގެންކަން. 2. **އާމްދަނީއާއި ޚަރަދުގެ ޞައްޙަކަން:** އާމްދަނީ ހޯދަންވާނީ އަދި ޚަރަދު ކުރަންވާނީ ދައުލަތުން ކަނޑައަޅާފައިވާ ސިޔާސަތާއި އެއްގޮތަށް، ހުއްދަދެވިގެން އަދި ޤާނޫނީ ހަމަތަކާއި އެއްގޮތްވާ ގޮތުގެ މަތިންކަން. 3. **މުދާ ރައްކާތެރިކުރުން:** ދިވެހި ސަރުކާރުގެ މުދާ ބެހެއްޓިފައި ހުންނަންވާނީ ހުއްދަލިބިގެންވާ ފަރާތެއްގެ ބެލުމުގެ ދަށުން، ގަސްތުގައި އަދި ނޭގި ނަމަވެސް ނަހަމަ ގޮތުގައި އެމުދާ ބޭނުން ނުކުރެވޭ ގޮތަށްކަން. 4. **އެކައުންޓިންގ ކޮންޓްރޯލްސް:** ފައިސާއާބެހޭ ހުރިހާ މުޢާމަލާތެއް ފުރިހަމައަށް ރެކޯޑުކޮށް، ޕްރޮސެސްކޮށް އަދި ކޮންޓްރޯލް އެކައުންޓްތައް ބެލެހެއްޓިފައި ހުންނަންވާނެކަން. |
| އެހެނިހެން ކޮންޓްރޯލްތައް | 6. ސަރުކާރުގެ މަސްއޫލު އޮފީސްތަކުން ނުވަތަ ދައުލަތުގެ މުއައްސަސާތަކުން އަމަލުކުރުމަށް މިފަދަ ކޮންޓްރޯލްތައް އެކަށައަޅައި ގާއިމުކުރުމުގެ ބޭނުމަކީ، އެތަނަކުން ކުރާ ކޮންމެ ކަމަކީ އެތަނަކާ ގުޅުންހުރި އަދި އެކަމެއް ކުރެވެނީ އެންމެ އެކަށީގެންވާ ގޮތަށްތޯ ބެލުމެވެ.   * **މަޤްޞަދުތައް:** ދިވެހި ދައުލަތުން ތައްޔާރުކުރާ ހިންގުމާބެހޭ ޙަރަކާތްތަކުގެ މަޤްޞަދުތައް ގަވާއިދުން މުޠާލިޢާކުރުމާއި އަދި އެ މަޤްޞަދުތައް ހާސިލުކުރާނެ ގޮތްތައް އެކަށައަޅަންވާނެއެވެ. އެ މަޤްޞަދުތަކާއި، ސިޔާސަތުތަކާއި އަދި ރޭވުންތައް ކަނޑައަޅާނީ، ސަރުކާރުގެ މަސްއޫލު އޮފީސްތަކާއި ދައުލަތުގެ އެހެނިހެން މުއައްސަސާތަކުގެ އެންމެ އިސްވެރިޔާއާއި މާލީޒިންމާދާރުވެރިޔާއެވެ. ލާމަރުކަޒީ އުސޫލުން ހިންގާ އިދާރީ ދާއިރާތަކުގެ މަޤްޞަދުތައް ހާސިލުކުރާނެ ގޮތްތައް ކަނޑައަޅާނީ ދާއިރާތަކުގެ ކައުންސިލްތަކުންނެވެ. މިކަންތައް ކަނޑައެޅުމުގައި އޮޑިޓަރ ޖެނެރަލްގެ ދައުރެއް އޮވެގެން ނުވާނެއެވެ.   + **ޕްރޮސީޖަރސް:** ހިންގުމާބެހޭ ޙަރަކާތްތައް އެކަށީގެންވާ ގޮތަށް ހިންގުމަށްޓަކައި އަމަލު ކުރަންވާ ގޮތާއި ހާސިލުކުރަންވީ މަޤްޞަދުތަކާބެހޭ މަޢުލޫމާތު އެއިދާރާއެއްގެ ހުރިހާ ފަންތިއެއްގެ މުވައްޒަފުންނަށް އެނގެންވާނެއެވެ.   + **އޯގަނައިޒޭޝަން:** މުއައްސަސާތަކުގެ އިދާރީ އޮނިގަނޑު އޮންނަންވާނީ، އެމުއައްސަސާއެއްގެ މަޤްޞަދުތަކާއި ލަނޑުދަނޑިތައް ހާސިލުވާގޮތަށް، އެމުއައްސަސާއެއްގެ މުވައްޒަފުންގެ ދައުރާއި މަސްއޫލިއްޔަތު އަދި ޒިންމާ އެނގޭނެފަދަ ގޮތަކަށް ސާފުކޮށް ބަޔާންކުރެވިފައެވެ.   + **މެނޭޖްމަންޓް އިންފޮމޭޝަން:** މުއައްސަސާއެއް ހިންގުމާ ހަވާލުވެތިބޭ ވެރިންނަށް އެފަރާތްތަކުގެ ބެލުމުގެދަށުން ހިންގާ ޙަރަކާތްތަކުގެ މާލީ އަދި އޮޕަރޭޝަނަލް ޕަރފޮމަންސާބެހޭ އެންމެފަހުގެ މަޢުލޫމާތު ގަވާއިދުން ލިބިފައި ހުންނަންވާނެއެވެ.   + **ސުޕަވިޜަން:** ސުޕަވައިޒްކުރުމާއި އިންޓަރނަލް ޗެކް ކުރުމުގެ ނިޒާމް (މިސާލަކަށް މަސްއޫލިއްޔަތުތައް ބެހިގެންވާގޮތް، ނިޒާމުގެ ތެރެއިން މަސައްކަތްތައް މުސްތަޤިއްލު ގޮތަކަށް ޗެކްކުރުން، ކޮލިޓީ ކޮންޓްރޯލްކުރުން) ބަލަހައްޓަމުން ގެންދަންވާނީ ހިންގުމުގައި ދިމާވާ އުނިކަންތައްތަކާއި ޚިޔާނާތްފަދަ ކަންކަން އޭގެ އެންމެ ކުރީކޮޅުގައި ދެނެގަނެވޭނެ ފަދަ ގޮތަކަށެވެ.   + **އޮޕަރޭޝަނަލް އިފެކްޓިވްނަސް ރިވިއުކުރުން:** ހިންގުމާ ހަވާލުވެތިބޭ ވެރިންގެ ބެލުމުގެދަށުން ކުރާ މަސައްކަތްތަކުގެ ހަރުދަނާކަމާއި ހިނގަމުންދާގޮތުގެ ފެންވަރު ގަވާއިދުން ބަލައި، ބަދަލުވަމުން އަންނަ ހާލަތްތަކުގައި އެފަދަ ކަންތައް ބަލައި، ރިވިއުކުރަމުން ގެންދަންވާނެއެވެ. |
| ގަވާއިދު ހެދުން | 7. (ހ) ދައުލަތުގެ މާލިއްޔަތުގެ ޤާނޫނު (ޤާނޫނު ނަންބަރު 2006/3) ގެ 49 ވަނަ މާއްދާގައި ބަޔާންކުރެވިފައިވާ ގޮތުން، "ދައުލަތުގެ މާލިއްޔަތުގެ ގަވާއިދު ހަދައި ހިންގާނީ، ރައީސުލްޖުމްހޫރިއްޔާ އެކަމަށް ކަނޑައަޅާ ފަރާތަކުން، ނުވަތަ ފަރާތްތަކަކުންނެވެ."  (ށ) ދައުލަތުގެ މާލިއްޔަތުގެ ޤާނޫނުގެ ދަށުން މާލީ ކަންކަމުގައި ހިސާބުތައް ލިޔެބެލެހެއްޓުމާއި ހިސާބުކުރުމާބެހޭ ޕްރޮސީޖަރތައް ތައްޔާރުކުރުމަކީ އޮޑިޓަރ ޖެނެރަލްގެ މަސްއޫލިއްޔަތެކެވެ. އޮޑިޓަރ ޖެނެރަލްގެ މަސްއޫލިއްޔަތުގެ ތެރޭގައި ހިމެނޭ ކަންތައްތަކާއި ހިސާބު ބެލެހެއްޓުމާބެހޭ ޕްރޮސީޖަރ ތައްޔާރުކުރަންޖެހޭ ކަމަށް ޤާނޫނުގައި ކަނޑައެޅިފައިވާ މާއްދާތައް ތިރީގައި މިވަނީއެވެ.   |  |  | | --- | --- | | **މާއްދާ** | **ޤާނޫނުގައިވާ މާއްދާތަކުގެ ސުރުޚީތައް** | | 6 | ލޯނާއި ގެރެންޓީ މަޢުލޫމާތު ލިޔެބެލެހެއްޓުން | | 9 | ނުލިބޭނެކަމަށް ދޫކޮށްލެވޭ ފައިސާ | | 14/15 | ޕަބްލިކް ބޭންކް އެކައުންޓަށް ފައިސާ ޖަމާކުރުމާއި ދޫކުރުން | | 16 | ޕަބްލިކް ބޭންކް އެކައުންޓްގައި ހުރި ފައިސާގެ ތެރެއިން ވަގުތުން ވަގުތަށް ބޭނުންނުވާ ފައިސާ އިންވެސްޓްކުރުން | | 18 | ޕަބްލިކް ފަންޑުތަކުގެ ހިސާބުތައް | | 35 | އަހަރީ ރިޕޯޓު ތައްޔާރުކޮށް އޮޑިޓަރ ޖެނެރަލަށް ހުށަހެޅުން | | 38 | ދައުލަތުގެ އަހަރީ ހިސާބުތައް | | 44 | ފައިނޭންޝަލް ކޮންޓްރޯލަރގެ މަސްއޫލިއްޔަތުތައް | |

|  |
| --- |
| ބާބު 1ދައުލަތުގެ މާލިއްޔަތުގެ ގަވާއިދު |

|  |  |
| --- | --- |
| 1.01 ދައުލަތުގެ މާލިއްޔަތުގެ ގަވާއިދަށް ޢަމަލުކުރަން ފެށުން | (ހ) މި ގަވާއިދަށް ކިޔާނީ، "ދައުލަތުގެ މާލިއްޔަތުގެ ގަވާއިދު" އެވެ. މި ގަވާއިދު ހެދިފައިވަނީ، ދައުލަތުގެ މާލިއްޔަތުގެ ޤާނޫނު (ޤާނޫނު ނަންބަރު 2006/3) ގެ 49 ވަނަ މާއްދާގެ ދަށުން ދައުލަތުގެ މާލިއްޔަތުގެ ގަވާއިދު ހަދާ ފަރާތަކީ، މިނިސްޓަރ އޮފް ފިނޭންސް އެންޑް ޓްރެޜަރީ ކަމުގައި ރައީސުލްޖުމްހުރިއްޔާގެ އޮފީހުގެ ނަންބަރު 28/2006/13/ޖޭ-1 (26 ޖަނަވަރީ 2006) ސިޓީން ހަމަޖެއްސުމާ ގުޅިގެންނެވެ.  (ށ) މި ގަވާއިދަށް އަމަލުކުރަން ފެށުމާއެކު، 11 ފެބްރުއަރީ 2009 ން ފެށިގެން އަމަލުކުރަމުންދިޔަ ދައުލަތުގެ މާލިއްޔަތުގެ ގަވާއިދު އުވުނީއެވެ.  (ނ) މި ގަވާއިދުގެ އެކިއެކި މާއްދާތަކަށް ޢަމަލުކުރުމަށް ތަފާތު ތާރީޚުތަކެއް މިނިސްޓަރަށް ކަނޑައެޅިދާނެއެވެ.  (ރ) މިގަވާއިދުގެ އެއްވެސް މާއްދާއެއް ދިވެހިރާއްޖޭގެ އެހެން ޤާނޫނަކާ ތަޢާރުޟުވާކަން ފާހަގަކުރެވިއްޖެނަމަ، އެފަރާތަކުން އެކަމެއް ލަސްނުކޮށް މިނިސްޓަރަށް ލިޔުމަކުން އަންގަންވާނެއެވެ.  (ބ) މި ގަވާއިދުގެ ސަބަބުން ދިވެހިރާއްޖޭގެ އެހެން ޤާނޫނަކުން އުފުލަންޖެހޭ އެއްވެސް ޒިންމާއަކުން ބަރީއައެއް ނުވެވޭނެއެވެ.  (ޅ) ދައުލަތުގެ މުދަލާއި ފައިސާ ބޭނުންކޮށްގެން ހިންގޭ ހުރިހާ މުއައްސަސާތަކެއްގެ މާލީ އުޞޫލުތަކާއި އެކަންކަމާގުޅޭ އެހެނިހެން އުޞޫލުތައް ހިންގަންވާނީ، އެހެން ޤާނޫނެއްގައި ވަކިގޮތަކަށް ބަޔާންކުރެވިފައި ނުވާނަމަ، މި ގަވާއިދާ އެއްގޮތަށެވެ.  (ކ) ދައުލަތުގެ މާލިއްޔަތާގުޅޭ ހުރިހާ ކަމެއް ހިންގައި ބަލަހައްޓަންވާނީ، ދައުލަތުގެ މާލިއްޔަތުގެ ޤާނޫނާއި މިގަވާއިދުގެ ދަށުން މިނިސްޓަރު އަންގާ އެންގުންތަކާ އެއްގޮތަށެވެ.  (އ) މިގަވާއިދަށް އެއްވެސް އިޞްލާޙެއް ގެނައުމުގެ ބާރު ލިބިގެންވަނީ، މިނިސްޓަރ އޮފް ފިނޭންސް އެންޑް ޓްރެޜަރީ އަށެވެ. |
| 1.02 މާނަކުރުން | މި ގަވާއިދުގައި އިބާރާތެއް ހިމެނިފައިވާގޮތުން އެހެން ގޮތަކަށް ކަނޑައެޅިގެން ދޭހަނުވާހާ ހިނދަކު މިގަވާއިދުގައި ބޭނުންކުރެވިފައިވާ ބަސްބަހާއި އިބާރާތްތައް މާނަކުރެވޭނީ، ދައުލަތުގެ މާލިއްޔަތުގެ ޤާނޫނުގެ 52 ވަނަ މާއްދާގައި ބަޔާންކޮށްފައިވާ މާނައާ އެއްގޮތްވާގޮތުގެ މަތިން ނުވަތަ ތިރީގައި ބަޔާންކުރެވިފައިވާ ގޮތުގެ މަތިންނެވެ.  **"ޚާއްޞަ އެހީ"** ކަމަށް ބުނެފައިވަނީ، ދައުލަތުގެ މާލިއްޔަތުގެ ޤާނޫނުގެ 10 ވަނަ މާއްދާ އަދި މިގަވާއިދުގެ 6.22 ވަނަ މާއްދާގައި ބަޔާންކުރެވިފައިވާ ބާވަތުގެ އެހީއަށެވެ.  **"ކޮންޓިންޖަންޓް ލަޔަބިލިޓީ"** ކަމަށް ބުނެފައިވަނީ، ޔަޤީންކަމާއެކު ބަޔާންކޮށްދޭން ދަތިކަމެއް ކުރިމަގުގައި ހިނގައިފިނަމަ، އެކަމެއް ހިނގުމުގެ ސަބަބުން އަދާކުރަންޖެހިދާނެ ދަރަންޏަށް ނުވަތަ ފައިސާއަށެވެ.  **"ކެޕިޓަލް ޚަރަދު"** ކަމަށް ބުނެފައިވަނީ، ދައުލަތުގެ ބޭނުންތަކަށްޓަކައި އޭގެ ޒާތުގައި ކެޕިޓަލް ޚަރަދުތައް ހިމެނޭ މަސައްކަތްތަކާއި މަޝްރޫޢުތަކަށެވެ. އެމަސައްކަތުގައި މާއްދީގޮތުން މުދަލެއް ހިމެނިގެންވުން ލާޒިމެއް ނޫނެވެ.  **"ކޮންޓްރެކްޓް"** ކަމަށް ބުނެފައިވަނީ، މިގަވާއިދުގެ ދަށުން ހަވާލުކުރެވޭ އެންމެހައި މަސައްކަތްތަކާއި، ހޯދޭ ޚިދުމަތްތަކާއި، ގަނެވޭ ތަކެއްޗާބެހޭ އެންމެހައި ކަންތައްތައް ކުރުމުގައި، ދެފަރާތުގެ ދެމެދުގައި ވެވޭ އެއްބަސްވުންތައް ނުވަތަ އެގްރީމަންޓްތައް ހިމެނޭ ގޮތަށެވެ.  **"ކޮންޓްރެކްޓަރު"** ކަމަށް ބުނެފައިވަނީ، މިގަވާއިދުގެ ދަށުން ހަވާލުކުރެވޭ އެންމެހައި މަސައްކަތްތައް ކުރުމަށާއި، ހޯދޭ ޚިދުމަތްތައް ލިބިދިނުމަށާއި، ތަކެތި ގަތުމަށް ކޮންޓްރެކްޓް އުސޫލުން ހަވާލުކުރެވޭ ފަރާތަށެވެ.  **"އަންޑަރޓޭކިންގ"** ކަމަށް ބުނެފައިވަނީ، އެއްފަރާތަކުން އަނެއްފަރާތަކަށް ފައިސާގެ ޒިންމާ ނަގާނެކަމަށް ބުނެ އެއްބަސްވާ އެއްބަސްވުމަށެވެ.  **"އިންޑެމްނިޓީ"** ކަމަށް ބުނެފައިވަނީ، ގެއްލުމެއްގެ ބަދަލު ދިނުމަށް ނުވަތަ ދެފަރާތެއްގެ ދެމެދު ކުރެވިފައިވާ އެއްބަސްވުމެއްގެ ސަބަބުން ދެފަރާތުންކުރެ ފަރާތަކަށް ލިބިދާނެ ގެއްލުމަކަށް ބަދަލު ދިނުމަށް އެއްބަސްވެ، އެއްފަރާތުން އަނެއް ފަރާތަށް ދީފައިވާ ގެރެންޓީއެއް ނުވަތަ ޔަޤީންކަމަކަށެވެ.  **"އެސެޓްސް"** ކަމަށް ބުނެފައިވަނީ، ދަރަނި އަދާކުރުމަށްޓަކައި ބޭނުންކުރެވިދާނެ، އަދި މާލީގޮތުން އަގުކުރެވޭގޮތަށް ދައުލަތުގެ މިލްކުގައިވާ އެއްޗެއްސަށާއި، ވިޔަފާރިއަށާއި، މުދަލަށެވެ.  **"އެޑްވާންސްގެ ގޮތުގައި ދޫކުރާ ފައިސާ"** ކަމަށް ބުނެފައިވަނީ، ކުރިއަށް ދޫކުރެވޭ ފައިސާއަށެވެ.  **"މާލީއަހަރު"** ކަމަށް ބުނެފައިވަނީ، 1 ޖަނަވަރީ އިން ފެށިގެން 31 ޑިސެމްބަރު ގެ ނިޔަލަށް ހިނގާ މުއްދަތަށެވެ. މިމުއްދަތު ގުނުމުގައި، އެމުއްދަތު ފެށޭ ދުވަހާއި ނިމޭ ދުވަސް ހިމެނެއެވެ.  **"މިނިސްޓަރު"** ކަމަށް ބުނެފައިވަނީ، މިނިސްޓަރ އޮފް ފިނޭންސް އެންޑް ޓްރެޜަރީއާއި، އޭނާގެ މަސްއޫލިއްޔަތު އެހެން މިނިސްޓަރަކާ، ނުވަތަ ސްޓޭޓް މިނިސްޓަރަކާ ރައީސުލްޖުމްހޫރިއްޔާ ހަވާލުކޮށްފިނަމަ، އެމިނިސްޓަރަކަށެވެ.  **"ފަރާތް"** ކަމަށް ބުނެފައިވަނީ، މީހަކު ނުވަތަ ކުންފުންޏެއް، ނުވަތަ ޤާނޫނީ ގޮތުން އުފައްދާފައިވާ މުއައްސަސާއެއް، ނުވަތަ އެނޫން ގޮތަކުންވެސް އުފައްދާފައިވާ ޖަމާޢަތެއް، ނުވަތަ ޖަމުއިއްޔާއެއް ހިމެނޭ ގޮތަށެވެ.  **"ދައުލަތުގެ މާލިއްޔަތުގެ ގަވާއިދު"** ކަމަށް ބުނެފައިވަނީ، ދައުލަތުގެ މާލިއްޔަތުގެ ޤާނޫނު (ޤާނޫނު ނަންބަރު 2006/3) ގެ 49 ވަނަ މާއްދާގެ ދަށުން ހަދައި ހިންގޭ ގަވާއިދުތަކަށާއި އުޞޫލުތަކަށެވެ.  **"ދައުލަތުގެ މުދާ" ނުވަތަ "މުދާ"** ކަމަށް ބުނެފައިވަނީ، ދައުލަތަށް މިލްކުވެގެންވާ، ނުވަތަ ދައުލަތުގެ ނަމުގައި މީހެއްގެ ނުވަތަ ބައެއްގެ ނުވަތަ ތަނެއްގެ ބެލުމުގެ ދަށުގައިވާ، އުފުލޭ ނުވަތަ ނުއުފުލޭ މުދަލަށެވެ. އަދި މުދަލުގެ މާނައިގައި، މުދަލަކުން މީހަކަށް ލިބިދޭ ޙައްޤުތަކާއި މުދަލަކުން މީހަކަށް ލިބިދޭ މަސްލަޙަތުތަކާއި ފައިސާއާއި އެމުދަލަށް މީހުންކުރާ އިތުބާރު އަގުކުރެވޭ މިންވަރު ހިމެނެއެވެ.  **"ދައުލަތުގެ ފައިސާ" ނުވަތަ "ފައިސާ"** ކަމަށް ބުނެފައިވަނީ، ރާއްޖޭގައި ނުވަތަ ރާއްޖެއިން ބޭރުގައި އެއްވެސް ފަރާތަކުން ދައުލަތުގެ ބޭނުމަށް ނުވަތަ ދައުލަތުގެ ނަމުގައި ޓެކްސް، ޗާޖް، ފީ، ޑިއުޓީ، ޖޫރިމަނާ، ނުވަތަ އާމްދަނީގެ ގޮތުގައި ބަލައިގެންފައިވާ ނުވަތަ ބެހެއްޓިފައިވާ ހުރިހާ ފައިސާއަށާއި، ފައިސާގެ ގޮތުގައި ބަދަލުކުރެވޭ ލިޔުމަށާއި، ސެކިޔުރިޓީޒްއަށާއި، އެހެން ފަރާތަކަށްޓަކައި ނުވަތަ އެހެން ފަރާތެއްގެ ނަމުގައި ދައުލަތުގައި ބެހެއްޓިފައިވާ ފައިސާއަށާއި، ލޯނުގެ ފައިސާއަށާއި، ވަކި ފަރާތަކުން ދީފައިވާ ފައިސާއަށާއި، ހަދިޔާއަށާއި، ލިބޭ ނުވަތަ ލިބެންވާ އިންޓަރެސްޓުގެ ފައިސާއަށެވެ.  **"ލަޔަބިލިޓީޒް"** ކަމަށް ބުނެފައިވަނީ، ވިޔަފާރިއެއްގެ މިލްކުވެރިންނަށް ނުވަތަ އެވިޔަފާރިއަށް ދަރަނި ދޫކޮށްފައިވާ ފަރާތްތަކަށް، އެ ވިޔަފާރިއަކުން ދަރާފައިވާ ދަރަންޏަށެވެ. ނުވަތަ އަދާކުރަންޖެހޭ ފައިސާއަށެވެ.  **"ގެރެންޓީ"** ކަމަށް ބުނެފައިވަނީ، އެއްބަސްވުމެއްގައި ނުވަތަ މުޢާމަލާތެއްގައި ހިމެނޭ ފަރާތަކުން އެ އެއްބަސްވުމުގެ ނުވަތަ މުޢާމަލާތުގެ ޝަރުޠަކާ ޚިލާފުވުމުގެ ސަބަބުން ނުވަތަ އެ އެއްބަސްވުން ނުވަތަ މުޢާމަލާތެއް ހިންގުމުގައި ޝަރުޠުކުރާ ކަންކަމުގެ ތެރެއިން ކަމެއް ނުކުރުމުގެ ސަބަބުން، އުފެދޭ ނަތީޖާއާމެދު އެއެއްބަސްވުމުގައި ނުވަތަ މުޢާމަލާތުގައި ބައިވެރިނުވާ ތިންވަނަ ފަރާތަކުން ޒިންމާ އުފުލާނެކަން ކަށަވަރުކޮށްދިނުމަށެވެ.  **"ބަޖެޓް"** ކަމަށް ބުނެފައިވަނީ، ދައުލަތަށް ލިބޭނޭކަމަށް އަންދާޒާކުރެވޭ އާމްދަނީއަށް ބަލައިގެން ޚަރަދުކުރުމަށް ތައްޔާކުރެވޭ ޕްލޭނަށެވެ.  **"އަންދާޒާ ބަޖެޓް"** ކަމަށް ބުނެފައިވަނީ، ސަރުކާރުގެ މަސްއޫލު އޮފީސްތަކާއި ދައުލަތުގެ މުދަލާއި ފައިސާ ބޭނުންކޮށްގެން ހިންގޭ ހުރިހާ މުއައްސަސާތަކެއްގެ ޒިންމާދާރުވެރިން ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅާ އަންދާޒާ ބަޖެޓަށެވެ.  **"ދައުލަތުގެ އަހަރީ ބަޖެޓް"** ކަމަށް ބުނެފައިވަނީ، ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގެ 96 ވަނަ މާއްދާގައިވާ ގޮތުގެ މަތިން، މިނިސްޓްރީ އޮފް ފިނޭންސް އެންޑް ޓްރެޜަރީން ތައްޔާރުކޮށް ރައްޔިތުންގެ މަޖިލީހަށް ހުށަހެޅުމުން ރައްޔިތުންގެ މަޖިލީހުން ފާސްކުރާ ބަޖެޓަށެވެ.  **"ގަވާއިދު"** ކަމަށް ބުނެފައިވަނީ، "ދައުލަތުގެ މާލިއްޔަތުގެ ގަވާއިދު"ގެ މާނައިގައެވެ.  **"ސަރުކާރުގެ މަސްއޫލު އޮފީސްތައް"** ކަމަށް ބުނެފައިވަނީ، (1) ރައީސުލްޖުމްހޫރިއްޔާގެ އޮފީހާއި، މިނިސްޓްރީތަކާއި، އެޓަރނީ ޖެނެރަލްގެ އޮފީސް އަދި، (2) މާލީ ހިންގުމާއި އަދި މާލީ ޒިންމާ އުފުލުން ވަކިން އޮންނަ ގޮތަށް ކަނޑައަޅާ އޮފީސްތަކަށެވެ.  **"ފައިނޭންޝަލް ކޮންޓްރޯލަރ"** ކަމަށް ބުނެފައިވަނީ، ދައުލަތުގެ މާލިއްޔަތުގެ ޤާނޫނުގެ 44 ވަނަ މާއްދާގެ ދަށުން އައްޔަންކުރެވޭ މީހަކަށެވެ.  **"ޤާނޫނު"** ކަމަށް ބުނެފައިވަނީ، ދައުލަތުގެ މާލިއްޔަތުގެ ޤާނޫނު ނަންބަރު 2006/3 (26 ޖަނަވަރީ 2006) އަށެވެ.  **"މާލީޒިންމާދާރުވެރިޔާ"** ކަމަށް ބުނެފައިވަނީ ދައުލަތުގެ މާލިއްޔަތުގެ ޤާނޫނުގެ 46 ވަނަ މާއްދާގެ ދަށުން ސަރުކާރުގެ މަސްއޫލު އޮފިސްތަކުގައި އެޤާނޫނުގައިވާ ކަންކަން ހިންގުމަށްޓަކައި މިނިސްޓަރު ކަނޑައަޅާ މުވައްޒަފަކަށެވެ. އަދި ދައުލަތުގެ މުދަލާއި ފައިސާ ބޭނުންކޮށްގެން ހިންގޭ އެހެނިހެން މުއައްސަސާތަކުގެ މާލީ އުޞޫލުތަކާއި އެކަންކަމާއިގުޅޭ އެހެނިހެން އުޞޫލުތައް ހިންގުމަށް އެ މުއައްސަސާއަކުން ކަނޑައަޅާ މުވައްޒަފެކެވެ.  **"ޕްރިންސިޕަލް އެކައުންޓިންގ އޮފިސަރު"** ކަމަށް ބުނެފައިވަނީ، މާލީޒިންމާދާރުވެރިޔާ ކަނޑައަޅާ ގޮތެއްގެ މަތިން ޑިޕާރޓްމަންޓުތަކުގެ ހިސާބު ބެލެހެއްޓުމުގެ މަސައްކަތް ކުރާ ނުވަތަ ކުރުވާ ފަރާތެވެ.  **"އޮތޮރައިޒް އޮފިސަރުންނާއި އެކައުންޓިންގ އޮފިސަރުންނާއި ރިސީވަރުންނާއި ކަލެކްޓަރުންނާއި ފައިސާއާބެހޭ މުވައްޒަފުން"** ކަމަށް ބުނެފައިވަނީ، އެފަރާތެއްގެ މައިގަނޑު މަސްއޫލިއްޔަތާއި ޒިންމާގެ ގޮތުގައި ދައުލަތުގެ މުދަލާއި ފައިސާގެ ހިސާބުތައް ބެލެހެއްޓުމުގެ ކޮންމެ މަސައްކަތެއް ކުރާ ފަރާތެއް ނުވަތަ ފަރާތްތަކެވެ.  **"ހިސާބުތައް"** ކަމަށް ބުނެފައިވަނީ، ދައުލަތުގެ މާލިއްޔަތުގެ ޤާނޫނު ނުވަތަ މިގަވާއިދުގެ ދަށުން ބަލަހައްޓަން ޖެހޭ ދައުލަތުގެ ފައިސާއާއި އެހެނިހެން ފައިސާ، ނުވަތަ ދައުލަތުގެ މުދަލާއި އެހެނިހެން މުދާ، ނުވަތަ ފައިސާގެ މުޢާމަލާތްތައް، ނުވަތަ މުދަލެއްނަމަ ފައިސާއިން ނުވަތަ އެހެން މިންގަނޑަކުން މިން ކުރެވިފައިވާ ތަކެއްޗާއި ބެހޭގޮތުން އެއްކުރެވިފައިވާ ނުވަތަ ރެކޯޑުކުރެވިގެން ނުވަތަ ލިޔުމެއްގެ ސިފައިގައި ނުވަތަ ޗާޕުކުރެވިގެން ނުވަތަ މައިކްރޯފިލްމްގެ ގޮތުގައި ނުވަތަ އިލެކްޓްރޯނިކްގެ ޒަރީޢާއިން ބެލެހެއްޓޭ ރެކޯޑެވެ. މިމާނައިގައި ފޮތް، ލިޔެކިޔުން، މަނިޓަރީ ފޯމު، ޚުލާޞާ، ވައުޗަރު، ކޮމްޕިޔުޓަރ ޕްރިންޓްއައުޓް ނުވަތަ މިނޫން އެހެން ގޮތްގޮތުން ހިސާބުކުރުމުގައި ބޭނުންކުރާ އެންމެހާ ލިޔެކިޔުން ހިމެނެއެވެ.  **"އައްޔަންކުރުން"** ކަމަށް ބުނެފައިވަނީ، ވަކި ޒިންމާއެއް އަދާކުރުމަށް ނުވަތަ ވަކި ކަމަކަށް ނުވަތަ ވަކި ކަމެއް ކުރުމަށް ވަކި ނަމެއްގައި ނުވަތަ ވަކި މަޤާމަކަށް މީހަކު އައްޔަން ކުރުމެވެ.  **"ބަޖެޓަރީ ކޮންޓްރޯލް"** ކަމަށް ބުނެފައިވަނީ، ދައުލަތުގެ އަހަރީބަޖެޓް ހިންގުމަށްޓަކައި މިނިސްޓްރީ އޮފް ފިނޭންސް އެންޑް ޓްރެޜަރީން ގެންގުޅޭ ކޮންޓްރޯލް ތަކަށެވެ.  **"ކޮސްޓް ސެންޓަރ"** ކަމަށް ބުނެފައިވަނީ، އެތަނެއްގެ ހިސާބުބެލެހެއްޓުމުގައި އެތަނަކަށް ހިނގާ ޚަރަދުތަކުގެ ހިސާބުތައް ވަކިން ބަލަހައްޓަންޖެހޭކަމަށް ބަލައި، އެތަނެއްގެ މަސައްކަތްތައް ބައިކުރުމަށް ބޭނުންވާ ހާލަތްތަކުގައި ބައިކުރެވޭނެ އެންމެ ދަށް ފަންތިއެވެ.  **"ޑިޕާރޓްމަންޓް"** ކަމަށް ބުނެފައިވަނީ، އެތަނެއްގެ ދަށުން ހިސާބު ބެލެހެއްޓޭ ކޮސްޓް ސެންޓަރތަކުގެ ހިސާބުތައް ޖުމްލަ ކުރެވޭ ފަންތިއަށެވެ. މި މާނައިގައި "ޑިޕާރޓްމަންޓް" ބޭނުންކުރެވިފައިވަނީ، ހިސާބުބެލެހެއްޓުމުގެ ނިޒާމުގެ ތެރޭގައި މިބަސް ބޭނުންކުރެވޭ މަރުޙަލާތަކުގައި އެކަންޏެވެ.  **"ސެކިޔުރިޓީސް"** ކަމަށް ބުނެފައިވަނީ، ސަރުކާރުން ނުވަތަ ދައުލަތުގެ ވިޔަފާރިތަންތަނުގެ ޒިންމާގެ ޤާނޫނުގައި މާނަކުރެވިފައިވާ ދައުލަތުގެ ވިޔަފާރި ތަނަކުން، ނުވަތަ ބޭރުގެ ސަރުކާރަކުން ނުވަތަ އެހެން ފަރާތަކުން ދޫކުރާ ސްޓޮކް، ބޮންޑް، ބިލް، ނޯޓް، ނުވަތަ ޑިބެންޗަރ، އަދި ބޭންކުތަކުން ޤަބޫލުކުރާ ނުވަތަ އެންޑޯސްކޮށްފައިވާ ބިލްސް އޮފް އެކްސްޗޭންޖް، އަދި ބޭންކަކުން ދޫކުރާ ނެގޯޝިއަބަލް، ކޮންވަރޓިބަލް ނުވަތަ ޓްރާންސްފަރަބަލް ސެޓްފިކެޓްސް އޮފް ޑިޕޮސިޓްތަކަށެވެ.  **"ސެކިޔުރިޓީ ޑޮކިޔުމަންޓްސް"** ކަމަށް ބުނެފައިއެވަނީ، ދައުލަތަށް ފައިސާ ލިބިގަތުމާއި ފައިސާ ޚަރަދުކުރުމާބެހޭގޮތުން ތައްޔާރުކުރެވިފައިވާ ފައިސާގެ ރަސީދު ފޮތްތަކާއި، ޑެބިޓް ނޯޓާއި، ޕަރޗޭސް އޯޑަރާއި، ރިކުއިޒިޝަންތަކާއި، ކުރިއަށް ނަންބަރުޖަހައިގެން (ސީރިއަލް ނަންބަރު) ވިއްކާ ލިޔެކިޔުންތަކާއި ނުވިއްކާ ލިޔެކިޔުންތައް ހިމަނައިގެންނެވެ.  **"ސްޓެޗިއުޓަރީ ޚަރަދު"** ކަމަށް ބުނެފައިވަނީ، ދައުލަތުގެ މާލިއްޔަތުގެ ޤާނޫނު ފިޔަވައި އެހެން ޤާނޫނެއްގައިވާ ގޮތުގެމަތިން ކޮންސޮލިޑޭޓަޑް ރެވެނިއު ފަންޑުން ކުރެވޭ ޚަރަދަށެވެ.  **"ޚަރަދު"** ކަމަށް ބުނެފައިވަނީ، އެކިކަންކަމަށް ކަނޑައެޅި ބަޖެޓްކުރެވިގެން ކުރެވޭ ހޭދައަށާއި އަދި އެނޫންވެސް ފަންޑު އެކައުންޓްތަކުން ކުރެވޭ ހޭދައަށެވެ. ޚަރަދުގެ މާނައިގައި އެޑްވާންސްގެ ގޮތުގައި ދޫކުރާ ފައިސާއެއް ނުހިމެނޭނެއެވެ.  **"ސަޕްލިމެންޓަރީ ފަންޑިންގ"** ކަމަށް ބުނެފައިވަނީ، މާލީއަހަރެއްގެ ބަޖެޓް ފާސްކުރުމަށްފަހު އެބަޖެޓްގެ ބައެއްގެ ގޮތުގައި ހިމެނުމަށް ރައްޔިތުންގެ މަޖިލީހުން ފާސްކުރާ ޢަދަދަށެވެ.  **"ވަޔަރމަންޓް"** ކަމަށް ބުނެފައިވަނީ، ބަޖެޓްގެ އެއް އައިޓަމަކަށް ގެނެވޭ އުނިކުރުމަކާއެކު ބަޖެޓްގެ އެހެން އައިޓަމަކަށް ގެނެވޭ އިތުރުކުރުމަކަށެވެ.  **"ޝާއިޢު ކުރުން"** ކަމަށް ބުނެފައިވަނީ، ޗާޕްކޮށްގެން ނުވަތަ ޢާންމުކުރުމަށް ކަނޑައަޅާފައިވާ ތަނެއްގައި ބަހައްޓައިގެން ނުވަތަ ވެބްސައިޓެއްގައި ޢާންމުކޮށްގެން ނުވަތަ އިލެކްޓްރޯނިކް ވަސީލަތްތައް ބޭނުންކޮށްގެން ޢާންމުކުރެވޭ ކުރުމަށެވެ.  **"އޮފީސް، މުއައްސަސާ"** ކަމަށް ބުނެފައިވަނީ، ދައުލަތުގެ ފައިސާ ލިބިގަތުމާއި، ޚަރަދުކުރުމާއި، ދައުލަތުގެ މުދާ ބަލަހައްޓާ ހުރިހާ ފަރާތެއް ހިމެނޭގޮތަށެވެ.  **"ކައުންސިލް"** ކަމަށް ބުނެފައިވަނީ، ރަށު ކައުންސިލާއި އަތޮޅު ކައުންސިލާއި ސިޓީ ކައުންސިލަށް ނިސްބަތްކޮށެވެ.  **"އޮފިސަރ"** ކަމަށް ބުނެފައިވަނީ، މިގަވާއިދުގައި މުވައްޒަފެއް ކަމަށް މާނަ ކުރެވިފައިވާ ކޮންމެ މީހަކަށެވެ.  **"މުވައްޒަފެއް"** ކަމަށް ބުނެފައިވަނީ، ސަރުކާރުގެ މަސްއޫލު އޮފީސްތަކާއި، މަސްއޫލު އޮފީސްތަކުގެ ދަށުން ހިނގަމުންދާ ތަންތަނާއި އަދި ދައުލަތުގެ މުއައްސަސާތަކުން މުސާރަ ނުވަތަ އުޖޫރައެއް ދޭ ގޮތަށް ވަޒީފާ ދީފައިވާ ކޮންމެ މީހަކަށެވެ.  **"ޕްރޮކިޔުމަންޓް އޮފިސަރު"** ކަމަށް ބުނެފައިވަނީ، ދައުލަތުގެ މުއައްސަސާތަކުގައި، ޕްރޮކިޔުމަންޓްގެ ކަންތައްތައް (މުދަލާއި ޚިދުމަތް ހޯދުމުގެ މަސައްކަތް) ރާވައި ހިންގުމުގައި ޙަރަކާތްތެރިވާ އިސް މުވައްޒަފެވެ.  **"ސެންޓްރަލް ޕޭމަންޓް ސިސްޓަމް"** ކަމަށް ބުނެފައިވަނީ، ދައުލަތުގެ މުއައްސަސާތަކުން މިނިސްޓްރީ އޮފް ފިނޭންސް އެންޑް ޓްރެޜަރީ އަށް ވައުޗަރު ފޮނުވައިގެން ޚަރަދުކުރުމަށް އެމިނިސްޓްރީގައި ޤާއިމުކުރެވިފައިވާ ނިޒާމަށެވެ.  **"ކޮމިޓީ"** ކަމަށް ބުނެފައިއެވަނީ، މި ގަވާއިދުގެ [16.02](#_16.02_ޕްރައިވަޓައިޒޭޝަން_ކޮމިޓީ) ވަނަ މާއްދާގެ ދަށުން އުފައްދާ ޕްރައިވަޓައިޒޭޝަން ކޮމިޓީ އާއި، މިގަވާއިދުގެ އެހެނިހެން މާއްދާތަކުގައި ބަޔާންކުރެވިފައިވާ ކޮމެޓީތަކަށެވެ.  **"ބޭންކް"** ކަމަށް ބުނެފައިއެވަނީ، މޯލްޑިވްސް މަނިޓަރީ އޮތޯރިޓީގެ ހުއްދައާއެކު ރާއްޖޭގައި ހިންގާ ބޭންކުތަކާއި ނުވަތަ މާލީ އިދާރާތަކާއި އަދި މޯލްޑިވްސް މަނިޓަރީ އޮތޯރިޓީ ގަބޫލުކުރާ ރާއްޖޭންބޭރުގެ ބޭންކުތަކެވެ.  **"ޗެއަރޕަރސަން"** ކަމަށް ބުނެފައިއެވަނީ، މި ގަވާއިދުގެ [16.02](#_16.02_ޕްރައިވަޓައިޒޭޝަން_ކޮމިޓީ) ވަނަ މާއްދާގެދަށުން އުފައްދާ ކޮމިޓީގެ ޗެއަރޕަރސަން އާއި، މިގަވާއިދުގެ އެހެނިހެން މާއްދާތަކުގައި ބަޔާންކުރެވިފައިވާ ކޮމެޓީތަކުގެ ޗެއަރޕަރސަން އަށެވެ.  **"ކޯޕަރަޓައިޒްކުރުން"** ކަމަށް ބުނެފައިއެވަނީ، ސަރުކާރުގެ ވަކި އޮފީހެއް ނުވަތަ ވަކި މުއައްސަސާއެއް ނުވަތަ އިދާރާއެއް ކުންފުންޏަކަށް ބަދަލުކޮށް، އެ މުއައްސަސާއެއްގެ މިލްކުގައިވާ މުދާ ވިޔަފާރި އުސޫލުން ހިންގޭނެގޮތަށް އަލުން ތަރުތީބުކޮށް، ވިޔަފާރީގެ އުސޫލުން ހިންގުމަށްޓަކައި ގެނެވޭ ބަދަލަށެވެ.  **"ކޮންސަލްޓަންޓް"** ކަމަށް ބުނެފައިއެވަނީ، މި ގަވާއިދުގެ 16 ވަނަ ބާބުގައި ބަޔާންކުރެވިފައިވާ ޕްރައިވަޓައިޒްކުރުމުގެ ޕްރޮގްރާމާގުޅިގެން ކުރަންޖެހޭ ވަކި ޚާއްޞަ މަސައްކަތެއް ކުރުމަށްޓަކައި ކޮމިޓީގެ ފަރާތުން ޢައްޔަންކުރާ ކޮންސަލްޓަންޓަކަށެވެ. އަދި އޭގެތެރޭގައި، ބޭންކުތަކާއި، އެކައުންޓަންޓުންނާއި، ޤާނޫނީ ވަކީލުންނާއި ވިޔަފާރި އަގުކުރާ ފަންނީ މީހުންނާއި، މިގަވާއިދުގެ އެހެނިހެން މާއްދާތަކުގައި ބަޔާންކުރެވިފައިވާ ކޮންސަލްޓަންޓުންނަށެވެ.  **"ކެޕިޓަލް އިންވެސްޓްމަންޓް"** ކަމަށް ބުނެފައިއެވަނީ، ވިޔަފާރި ކުންފުންޏެއްގެ ވިޔަފާރި ރަނގަޅު ފެންވަރުގައި ކުރިއަށް ގެންދިޔުމަށްޓަކައި، އެ ކުންފުންޏަކަށް ހޯދައި ނުވަތަ ބިނާކުރާ ކުންފުނީގެ ހަރުމުދަލަށެވެ. ނުވަތަ ކެޕިޓަލްއެސެޓް ހޯދުމަށް ކުރާ ޚަރަދަށެވެ.**"ޑައިވެސްޓިޗަރ"** ކަމަށް ބުނެފައިވަނީ، ދައުލަތުގެ ވިޔަފާރި ކުންފުންޏެއްގެ ހިއްސާގެ ތެރެއިން، ހުރިހާ ހިއްސާއެއް އެކުގައި ނުވަތަ އެއިން ބައެއް، ވިޔަފާރި މުޢާމަލާތެއްގައި ދޫކޮށްލުމަށް ނުވަތަ ވިއްކާލުމަށެވެ.  **"ޑައިވެސްޓިޗަރ ސީކުއެންސް ޕްލޭން"** ކަމަށް ބުނެފައިއެވަނީ، ޕްރައިވަޓައިޒްކުރުމުގެ ޕްރޮގްރާމްގެ ތެރެއިން، ދައުލަތުގެ ވިޔަފާރިކުރާ ތަންތަނުގެ ތެރެއިން ޕްރައިވަޓައިޒްކުރަންޖެހޭ ތަންތަން ވަކި ތަރުތީބަކުން ލިސްޓުކުރެވި، އެ ތަންތަން ޕްރައިވަޓައިޒްކުރެވެމުންދާ ތަރުތީބު އަންގައިދޭގޮތަށް ތައްޔާރުކުރާ ލިސްޓަށެވެ.  **"ސެކްރެޓަރީ ޖެނެރަލް"** ކަމަށް ބުނެފައިއެވަނީ، މި ގަވާއިދުގެ [16.03](#_16.03_ޕްރައިވަޓައިޒޭޝަން_) ވަނަ މާއްދާގައި ބަޔާންކުރެވިފައިވާ ޕްރައިވަޓައިޒްކުރުމުގެ ޕްރޮގްރާމާގުޅިގެން އެކުލަވާލެވޭ ކޮމިޓީގެ އެގްޒެކެޓިވް ޑިރެކްޓަރަށެވެ.  **"މާލީ އިދާރާ"** ކަމަށް ބުނެފައިއެވަނީ، މޯލްޑިވްސް މަނިޓަރީ އޮތޯރިޓީގެ ގަވާއިދުގައި މާލީ އިދާރާއަށް ދެވިފައިވާ މާނަކުރުމަށެވެ.  **"ޢާއިލީ މެންބަރަކު"** ކަމަށް ބުނެފައިއެވަނީ، މީހަކާ ގުޅިގެންކަމުގައިވާނަމަ އެމީހެއްގެ އަނބިމީހާ، ނުވަތަ ފިރިމީހާ، ނުވަތަ ދަރިފުޅު، ނުވަތަ ބައްޕަ، ނުވަތަ މަންމަ، ނުވަތަ އެއްބަނޑުއެއްބަފާ ބޭބެ، ނުވަތަ އެއްބަނޑުއެއްބަފާ ދައްތަ، ނުވަތަ އެއްބަނޑުއެއްބަފާ ކޮއްކޮ، ނުވަތަ އެނާގެ ކާފަ ދަރިން، ނުވަތަ މާމަދަރިން ނުވަތަ އޭނާގެ މާމަ، ނުވަތަ ކާފައަށެވެ.  **"އިންވެސްޓަރު"** ކަމަށް ބުނެފައިއެވަނީ، ވަކިވަކި ފަރުދުންނާއި، ކުންފުނިތަކާއި، އެކިކަންކަމަށް ގާއިމުކުރެވިފައިވާ ފަންޑުތަކާއި، މިއުޗުއަލް ފަންޑުތަކާއި، މާލީ އިދާރާތަކާއި، ދިވެހި ނުވަތަ ބިދޭސީ އެހެންވެސް ކުންފުނިތަކުގެ ތެރެއިން މި ގަވާއިދުގެ 16 ވަނަ ބާބުގައި ބަޔާންކުރެވިފައިވާ ގޮތަށް ކޯޕަރަޓައިޒްކުރެވޭ ނުވަތަ ޕްރައިވަޓައިޒްކުރެވޭ ވިޔަފާރި ކުންފުންޏެއްގައި އިންވެސްޓްކުރުމަށް ބޭނުންވާ ފަރާތެވެ. މިގޮތަށް މާނަކުރުމުގައި ހިމެނޭ އެއްވެސް ތަނެއްގެ މާނައިގައި ދިވެހި ސަރުކާރު ނުހިމެނެއެވެ.  **"މާކެޓްގެ އަގު"** ކަމަށް ބުނެފައިއެވަނީ، ދައުލަތުގެ ވިޔަފާރި ތަނެއް ވިއްކާލުމަށް އެއްބަސްވެވޭ ވަގުތު، އެތަނެއް ވިއްކާލެވިދާނެކަމަށް މާކެޓުގައި ބެލެވޭ އަގަށެވެ.  **"މިއުޗުއަލް ފަންޑު"** ކަމަށް ބުނެފައިއެވަނީ ކުންފުންޏެއްގެ ނުވަތަ ކުންފުނިތަކެއްގެ ހިއްސާ އެކުގައި ގަތުމަށްފަހު، އެ ހިއްސާތައް އެކިއެކި ބައިބަޔަށް ބައިކޮށް، އޭގެތެރެއިން ވަކިވަކި ހިއްސާ ވިއްކުމުގެ ވިޔަފާރިކުރުމަށްޓަކައި ފައިސާ އިންވެސްޓްކުރެވޭ ފަންޑަކަށެވެ.  **"ޕްރައިވަޓައިޒްކުރުން"** ކަމަށް ބުނެފައިއެވަނީ، ދައުލަތުގެ ވިޔަފާރި ތަނެއްގައި ސީދާގޮތުން ނުވަތަ ނުސީދާގޮތުން ސަރުކާރުން މިލްކު ކުރާ ހިއްސާ ނުވަތަ މަސްލަޙަތު އެކުގައި ނުވަތަ އެއިން ބައެއް، އަމިއްލަ ފަރާތަކަށް ނުވަތަ ފަރާތްތަކަކަށް ބަދަލުކުރުމަށެވެ. ނުވަތަ ވިއްކުމަށެވެ.  **"މާލިއްޔަތު ކޮމިޓީ"** ކަމަށް ބުނެފައިއެވަނީ، ރައްޔިތުންގެ މަޖިލީހުގެ މާލިއްޔަތު ކޮމިޓީއަށެވެ.  **"ދައުލަތުގެ ވިޔަފާރި ތަންތަން"** ކަމަށް ބުނެފައިއެވަނީ، ކުންފުނިތަކާއި، އެކި ކަންކަން ހިންގުމަށް އުފައްދާ ބޯޑުތަކާއި، ކޮމިޝަންތަކާއި، ޖަމާޢަތްތަކާއި، ސަރުކާރުގެ ސީދާ ނުވަތަ ނުސީދާ ހިއްސާގެ މިލްކުވެރިކަން އޮތް، މަސްލަޙަތުގެ މިލްކުވެރިކަން އޮތް ތަންތަނަށެވެ. އޭގެތެރޭގައި ޕާޓްނަރޝިޕްތަކާއި ޖޮއިންޓް ވެންޗަރތަކާއި، ހުރިހާ ބާވަތެއްގެ ވިޔަފާރި އިންތިޒާމެއް ހިމެނޭނެއެވެ.  **"ސްޓޮކް އަދި ހިއްސާ"** ކަމަށް ބުނެފައިއެވަނީ، މިގަވާއިދުގެ 16 ވަނަ ބާބުގައި ބަޔާންކުރެވިފައިވާފަދަ ސްޓޮކާއި، ޑިބެންޗަރއާއި، ޝެއަރއާގުޅޭގޮތުން ހުރި އޮޕްޝަންތަކާއި ޙައްޤުތަކަށެވެ.  **"ޕްރޮކިއުމަންޓް"** ކަމަށް ބުނެފައިއެވަނީ، ދައުލަތުގެ ތަންތަނުން މަސައްކަތްކުރުވުމާއި، ޚިދުމަތް ހޯދުމާއި، މުދާ ގަތުމުގައި ޢަމަލުކުރުމަށް ކަނޑައަޅާފައިވާ އުސޫލުތަކަށެވެ.  **"މުފްރަދު ނުވަތަ ޖަމްޢު ގޮތުގައި ބޭނުންކުރެވޭ ގޮތް"** މިގަވާއިދުގައި މުފްރަދުކޮށް ގެނެސްފައިވާ ލަފްޒުތައް އެލަފްޒުތަކުގެ ޖަމްޢު މާނައިގައްޔާއި ޖަމްޢުކޮށް ގެނެސްފައިވާ ލަފްޒުތައް އެލަފްޒުތަކުގެ މުފުރަދު މާނައިގައި ބޭނުންކުރެވޭނެއެވެ. އަދި މި ގަވާއިދުގައި މާނަކޮށްދީފައިވާ ލަފްޒެއް ބަހުގެ ހަމަތަކަށާއި ވާހަކަދައްކާ އުޞޫލުތަކަށް ބަދަލުވަމުންދާ ޙާލަތްތަކުގައި، ލަފްޒު ބަދަލުވަމުންދާ ގޮތުގައިވެސް އެމާނަ ދޭހަވެގެން ވެއެވެ. |
| 1.03 ދައުލަތުގެ މާލިއްޔަތުގެ ގަވާއިދު ޢާންމުކުރުން | މިނިސްޓްރީ އޮފް ފިނޭންސް އެންޑް ޓްރެޜަރީން މި ގަވާއިދު މިނިސްޓްރީގެ ވެބްސައިޓު ([www.finance.gov.mv](http://www.finance.gov.mv)) ގައި ޝާއިޢުކޮށް ޢާންމުކުރަންވާނެއެވެ. އަދި މިނިސްޓަރު ނިންމައިފި ހިނދެއްގައި ޗާޕުކޮށްގެންވެސް ޢާންމު ކުރެވިދާނެއެވެ. |
| 1.04 ދައުލަތުގެ މާލިއްޔަތުގެ ގަވާއިދަށް ގެނެވޭ އިޞްލާޙުތައް | (ހ) ދައުލަތުގެ މާލިއްޔަތުގެ ގަވާއިދަށް ގެނެވޭ އިޞްލާޙުތައް "މާލިއްޔަތާބެހޭ ސާރކިޔުލަރ" އިން ޢާންމުކޮށް ޝާއިޢުކުރަންވާނެއެވެ.  (ށ) އެއްވެސް ފަރާތަކުން މިގަވާއިދަށް ބަދަލެއް ގެނައުމަށް ހުށަހަޅަންޖެހޭ ހުށަހެޅުންތައް ހުށަހަޅަންވާނީ މިނިސްޓަރަށެވެ. |
| 1.05 މާލީ ރެކޯޑްތަކުގައި ތަރުތީބު ނަންބަރު ޖެހުމާއި، ބޭނުންކުރުން | (ހ) ހިސާބު ބެލެހެއްޓުމާބެހޭ ފޮތްތަކާއި ހިސާބު ބެލެހެއްޓުމުގައި ގެންގުޅޭ ރަސީދުތަކާއި ހުރިހާ ފޯމުތަކެއްގައި ފައިނޭންޝަލް ކޮންޓްރޯލަރ ކަނޑައަޅާ އުސޫލަކުން ސީރިއަލް ނަންބަރު ޖަހާފައި ހުންނަންވާނެއެވެ. ނަންބަރުޖަހާފައި ހުންނަ ފޯމްތަކާއި ލިޔުންތައް ތައްޔާރުކޮށް ހިންގުން ގާނޫނަކުން އެހެން ފަރާތަކަށް ލާޒިމްކުރާ ފޯމުތައް މީގެ ތެރެއިން އިސްތިސްނާ ވާނެއެވެ.  (ށ) މިގަވާއިދުގައި ނަމޫނާ ދީފައިވާ، ފައިސާއާއިބެހޭ ބިލެއް، ރަސީދެއް، ފޯމެއް ނުވަތަ އެހެން ޑޮކިޔުމަންޓެއްގެ ޑިޒައިނަކަށް ބަދަލެއްގެނެސް އަލުން ޗާޕްކުރަންވާނީ، ފައިނޭންޝަލް ކޮންޓްރޯލަރއަށް އެންގުމަށްފަހު ފައިނޭންޝަލް ކޮންޓްރޯލަރގެ ހުއްދަ ލިބިގެންނެވެ.  (ނ) ދައުލަތުގެ މުއައްސަސާއެއްގައި، ދައުލަތުގެ މުދަލާއި ފައިސާއާބެހޭ ޑޮކިޔުމަންޓެއް މިގަވާއިދުގައި ބަޔާންކުރެވިފައިނުވާ ގޮތަކަށް އިލެކްޓްރޯނިކް ޒަރީޢާއިން ބަލަހައްޓާނަމަ އެކަން ފައިނޭންޝަލް ކޮންޓްރޯލަރ އަށް ހުށަހަޅައި ހުއްދަ ހޯދަންވާނެއެވެ. |
| 1.06 މެނުއަލް ރެކޯޑްތައް | (ހ) ހިސާބުތަކާބެހޭ ފޮތްތަކުގެ ތެރެއިން ބައިންޑްކުރެވޭ ފޮތްތައް ހުންނަންވާނީ ބައިންޑްކޮށްފައެވެ. ވަކިވަކި ގަނޑު އަދި ލެޖަރ ޝީޓާއި ކާޑުފަދަ ތަކެތި ބޭނުންކުރެވޭނީ، ފައިނޭންޝަލް ކޮންޓްރޯލަރގެ ހުއްދަ ލިޔުމަކުން ލިބިގެންނެވެ. މިފަދަ ފޮތްތަކާއި ޝީޓު ނުވަތަ ކާޑުފަދަ ތަކެތި ބޭނުންކުރުމުގެ ކުރިން ތަރުތީބު ނަންބަރު ޖަހާފައި ހުންނަންވާނެއެވެ.  (ށ) ހިސާބުތަކާބެހޭ ފޮތްތަކުގައި ޞަފްޙާނަންބަރު ޖަހާފައިވާ އެއްވެސް ގަނޑެއް، އެއްވެސް ޙާލަތެއްގައި ފޮތުން ވަކިކޮށްގެން ނުވާނެއެވެ. އެފަދަ ފޮތްތަކުގައި ބޭނުން ނުކޮށް ހުންނަ ޞަފްޙާތައް ހަލާކުވެ ނުވަތަ ހަޑިވެއްޖެނަމަ އެޞަފްޙާ ތަކުގައި "ކެންސަލް ކުރެވިފައި" ލިޔެ، ކަތިހުރަހަށް ދެރޮނގު ދަމަންވާނެއެވެ. އަދި އެގޮތަށް ކެންސަލްކުރެވުނު ޞަފްޙާތައްވެސް ފޮތުގައި ބަހައްޓާފައި ހުންނަންވާނެއެވެ.  (ނ) ހިސާބާބެހޭ ފޮތްތަކާއި ހިސާބު ބަލަހައްޓާ ފޯމުތަކާއި މިފަދަ އެހެނިހެން ލިޔެކިޔުންތަކުގައި ކުރެވޭ އެންޓްރީތައް ލިޔެފައި ހުންނަންވާނީ، ކަޅު ނުވަތަ ނޫކުލައިގެ ދެލިނުފޭދޭ ބޯލްޕޮއިންޓް ގަލަމަކުންނެވެ. އަދި ޓައިޕްކުރެވިފައި ހުންނަންވާނީ ކަޅު ނުވަތަ ނޫކުލައިގެ ދެލިންނެވެ. ނަމަވެސް ކްރެޑިޓް އައިޓަމްތައް ފާހަގަކުރުމަށް ރަތްދެލި ބޭނުންކުރެވިދާނެއެވެ. ފެހިދެލި ޚާއްޞަކުރެވިފައިވަނީ އޮޑިޓަރޖެނެރަލްގެ މުވައްޒަފުންނަށް އެކަންޏެވެ.  (ރ) ނުބައިކޮށް ލިޔެވިފައި ހުންނަ އެންޓްރީތައް ރީތިކޮށް ކަނޑައި، ރަނގަޅު އެންޓްރީ އޭގެމަތީގައި ސާފުކޮށް އެނގޭނޭހެން ލިޔެ، މާލީޒިންމާދާރުވެރިޔާ ނުވަތަ އޭނާ ކަނޑައަޅާ ފަރާތަކުން ސޮއިކުރަންވާނެއެވެ. އެއްވެސް ޙާލެއްގައި އެންޓްރީއެއް ފޮހެ، އަކުރުފަވައި، ޓިޕެކްސް ފަދަ އެއްޗެއް ޖަހައި ހަދައިގެން ނުވާނެއެވެ.  (ބ) ހިސާބު ބަލަހައްޓާ ފޮތްތަކާއި ހިސާބާބެހޭ ލިޔެކިޔުންތަކުގައި، އޮޑިޓް ކުރުމަށްފަހު އޮޑިޓަރުން ލިޔެފައިހުންނަ އޮޑިޓް އެންޓްރީތައް އޮޑިޓަރޖެނެރަލްގެ އޮފީހުގެ މުވައްޒަފަކު މެނުވީ ބަދަލުކޮށްގެން ނުވާނެއެވެ.  (ޅ) މިގަވާއިދުގެ ބޭނުމަށް ހިސާބުތައް ބަލަހައްޓާ ފޮތުގެ މާނައިގައި ލެޖަރ، ޖަރނަލް، ކޭޝް ބުކް، ޚުލާޞާ އަދި ދައުލަތުގެ މާލިއްޔަތުގެ ފުރިހަމަ ރެކޯޑު ގަވާއިދުން ބެލެހެއްޓުމަށް ކޮންމެހެން ބޭނުންވާނެ ކަމަށް ފައިނޭންޝަލް ކޮންޓްރޯލަރއަށް ފެންނަ ރެކޯޑުތައް ހިމެނެއެވެ. |
| 1.07 އިލެކްޓްރޯނިކް ރެކޯޑުތައް | (ހ) ޤާނޫނުގައި އެހެންގޮތަކަށް ބަޔާން ނުކުރާހާ ހިނދަކު، އަތުން ލިޔެގެން ރެކޯޑުތައް ބެލެހެއްޓުމުގެ ބަދަލުގައި އިލެކްޓްރޯނިކް ވަސީލަތް ބޭނުންކޮށްގެން ހިސާބުތައްލިޔެ ރައްކާކޮށް ބެހެއްޓުމާއި، ފޯރުކޮށްދިނުން ނުވަތަ ޕްރިންޓްކޮށްގެން ރިކޯޑުތައް ބެލެހެއްޓުން ބެލެވޭނީ، ޤާނޫނީ ހަމަތަކާ އެއްގޮތްވާ ގޮތުގެ މަތިން ކުރެވޭ ކަމެއް ކަމުގައެވެ.  (ށ) އިލެކްޓްރޯނިކް ވަސީލަތްތައް ބޭނުންކޮށްގެން ހިސާބު ބަލަހައްޓަންވާނީ ފައިނޭންޝަލް ކޮންޓްރޯލަރގެ ހުއްދަ ލިޔުމަކުން ލިބިގެންނެވެ. |
| 1.08 އިލެކްޓްރޯނިކް ޒަރީޢާއިން ހުއްދަ ދިނުން | ލިޔުމަކުން ސޮއިކޮށްގެން ހުއްދަދިނުމުގެ ބަދަލުގައި، ފައިނޭންޝަލް ކޮންޓްރޯލަރ ހުއްދަކުރާ އުސޫލުތަކާ އެއްގޮތަށް އިލެކްޓްރޯނިކް ވަސީލަތެއް ބޭނުންކޮށްގެން ހުއްދަދެވިދާނެއެވެ. މިގޮތުން ޗެކުން ނުވަތަ އެއް އެކައުންޓުން އަނެއް އެކައުންޓަށް ފައިސާ ޓްރާންސްފަރ ހެދިދާނެއެވެ. |

|  |
| --- |
| ބާބު 2މުވައްޒަފުންގެ މާލީ ޒިންމާ، ބާރު އަދި މަސްއޫލިއްޔަތު |

|  |  |
| --- | --- |
| 2.01 ޢާންމު ބައިތައް | (ހ) ދައުލަތުގެ މުދަލާއި ފައިސާ ބޭނުންކޮށްގެން ހިންގޭ ހުރިހާ މުއައްސަސާތަކެއްގެ މުވައްޒަފުން މިގަވާއިދަށް ހުރުމަތްތެރިކޮށް ހިތަންވާނެއެވެ.  (ށ) މިގަވާއިދުގެ ދަށުން ވަކި ޒިންމާތަކެއް ހަވާލުކުރެވިފައިވާ ފަރާތްތަކުން ވަކިން ޚާއްޞަކޮށް އެފަރާތްތަކުގެ ޒިންމާތައް އަދާކުރުމުގައި ގުޅުންހުރި މާއްދާތަކަށް ސަމާލުވާން ވާނެއެވެ.  (ނ) މިގަވާއިދުގައި ބަޔާންކުރެވިފައިނުވާ ކަމަކުން، ހިސާބުތަކާއި މާލީ ރިކޯޑުތަކަށް ބަދަލެއް އަތުވެދާނެ ކަމަށް މުވައްޒަފަކަށް ފާހަގަކުރެވިއްޖެ ނަމަ، ވީއެންމެ އަވަހަކަށް އެ މުއައްސަސާއެއްގެ މާލީޒިންމާދާރުވެރިޔާ އަށް އެކަން އަންގަންވާނެއެވެ.  (ރ) ދައުލަތުގެ މުދަލާއި ފައިސާ ބޭނުންކޮށްގެން ހިންގޭ ހުރިހާ މުއައްސަސާތަކެއްގެ މުވައްޒަފުން ދައުލަތަށް މާލީ ގެއްލުމެއްވާފަދަ ކަމެއްކުރުން، ނުވަތަ އެއްވެސް ބާވަތެއްގެ ރެކޯޑަކަށް އޮޅުމެއް އަރާފަދަ ކަމެއްކުރުން، ނުވަތަ ހިސާބުތައް ދިމާނުވާފަދަ ކަމެއް ކޮށްފިނަމަ އެފަދަ ކަމެއް ހިނގާފައިވަނީ މިގަވާއިދުގައިވާ މާއްދާއެއް ނޭނގި އޮވެގެންކަމަށް ބުނާ ބުނުން އެއީ އުޒުރެއްކަމަށް ނުބެލެވޭނެއެވެ. |
| 2.02 މާލީ ކަންކަމާ ހަވާލުވެ ހުންނަ މިނިސްޓަރުގެ ޒިންމާތައް | މިނިސްޓަރުގެ ޒިންމާކަމަށް ދައުލަތުގެ މާލިއްޔަތުގެ ޤާނޫނުގައި ބަޔާންކޮށްފައިވާ މައިގަނޑު ކަންތައްތަކާއި، މިނިސްޓަރުގެ ޒިންމާތައް ތިރީގައި މިވަނީއެވެ.­   1. **ދައުލަތުގެ ފައިސާ ލޯނުގެ ގޮތުގައި ދޫކުރުން:** ރައީސުލްޖުމްހޫރިއްޔާ ހުއްދަކޮށްފައިވާ ލޯނަކަށް މެނުވީ، ނުވަތަ ރައީސުލްޖުމްހޫރިއްޔާ ލޯނު ދޫކުރުމަށް ހުއްދަކޮށްފައިވާ ވަކި ގިންތިއެއްގެ ތެރެއިން މިނިސްޓަރު ހުއްދަކުރާ ލޯނަކަށް މެނުވީ، ދައުލަތުގެ ފައިސާ އެއްވެސް ފަރާތަކަށް ލޯނުގެ ގޮތުގައި ދޫކޮށްގެން ނުވާނެއެވެ. ދައުލަތުން ދޫކުރާ ލޯނެއްގެ ފައިސާ ގަވާއިދުން އަނބުރާ ދައްކަމުން ނުގެންދާނަމަ، އެކަމާއި މެދު އެޅެންހުރި ފިޔަވަޅުތައް މިނިސްޓަރު އަޅަންވާނެއެވެ. ދައުލަތުގެ ފައިސާ އެއްވެސް ފަރާތަކަށް ލޯނެއްގެ ގޮތުގައި ދޫކޮށްފިނަމަ، ނުވަތަ ދޫކޮށްފައިވާނަމަ، އެ ލޯނެއްގެ މައުލޫމާތާއި ހިސާބު، މި ގަވާއިދުގައިވާ ގޮތުގެ މަތިން މިނިސްޓަރު ބަލަހައްޓަން ވާނެއެވެ. 2. **ދައުލަތުގެ ނަމުގައި ގެރެންޓީދިނުން:** ދައުލަތުގެ ނަމުގައި ދަރަންޏަށް ފައިސާނެގުމަށް، ނުވަތަ ގެރެންޓީއެއް ދިނުމަށް ހުށަހަޅާ ކޮންމެ ހުށަހެޅުމެއް ހުށަހަޅަންވާނީ މިނިސްޓަރަށެވެ. އަދި ދައުލަތުގެ މާލިއްޔަތުގެ ޤާނޫނާއި މި ގަވާއިދުގައިވާ ގޮތުގެމަތިން ގެރެންޓީ ދޭނީ މިނިސްޓަރެވެ. 3. **ލޯނާއި ގެރެންޓީގެ މަޢުލޫމާތު ބެލެހެއްޓުން:** ދައުލަތުގެ ފަރާތުން ދަރަންޏަށް ނަގާފައިވާ ފައިސާއާއި، ދައުލަތުގެ ފަރާތުން ދޭ ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގގެ ހިސާބުތައް، އޮޑިޓަރ ޖެނެރަލް ކަނޑައަޅާ ގޮތެއްގެ މަތިން މިނިސްޓަރު ލިޔެ ބަލަހައްޓަންވާނެއެވެ. 4. **ދައުލަތުން ދޭ ޚާއްޞައެހީގެ ފައިސާ ދޫކުރުން:** ދައުލަތުންދޭ ޚާއްޞައެހީގެ ފައިސާ ކަމާބެހޭ ޤާނޫނުގައިވާ ގޮތުގެމަތިން ދޫކުރާނީ މިނިސްޓަރެވެ. 5. **މާލީއަހަރު ނިމުމަށްފަހު ފައިސާ ދޫކުރުން:** މާލީއަހަރެއްގެ ތެރޭގައި ހޯދާފައިވާ މުދަލަކަށް، ނުވަތަ ޚިދުމަތަކަށް ދައްކަންޖެހޭ ފައިސާގެ ބިލެއް، އެ މާލީއަހަރެއް ނިމޭފަހުން އަންނަ ސަރުކާރު ބަންދުނޫން 30 (ތިރީސް) ދުވަހުގެ ތެރޭގައި މިނިސްޓަރަށް ހުށަހަޅައިފިނަމަ، އެ ބިލްގައިވާ ފައިސާ، ނިމުނު މާލީއަހަރަށް ފާސްކޮށްފައިވާ ބަޖެޓްގެ ފައިސާއިން ނުވަތަ ޤާނޫނުގެ 23 ވަނަ މާއްދާގެ (ހ) ގައިވާ ގޮތުގެމަތިން، އެޑްވާންސް ފަންޑުން ދިނުމަށް މިނިސްޓަރަށް ހުއްދަ ކުރެވިދާނެއެވެ. 6. **ފައިސާ ނުވަތަ މުދާ ނުލިބޭނެ ކަމަށް ދޫކޮށްލުން:** ދައުލަތުގެ ފައިސާއިން މަދުވާ މަދުވުމެއް، ނުވަތަ ގެއްލޭ ގެއްލުމެއް، ނުވަތަ އުނިވާ އުނިވުމެއް، ނުވަތަ އަނބުރާ ނުލިބޭނެ ދައުލަތުގެ ފައިސާ، ނުވަތަ ގެއްލިފައިވާ، ނުވަތަ ނައްތާލެވިފައިވާ، ނުވަތަ ހަލާކުވެފައިވާ ނުވަތަ ބޭނުންކުރަން ކަމުނުދާ ދައުލަތުގެ މުދަލެއް އަނބުރާ ނުލިބޭނެކަމަށް ދޫކޮށްލެވޭނީ، އޮޑިޓަރޖެނެރަލް ކަނޑައަޅާ މިނިސްޓަރަށް އަންގާފައިވާ ގޮތެއްގެމަތިން މިނިސްޓަރު، ކަމާބެހޭ ހިސާބުތަކުގައި ހިމެނުމަށްފަހު، ރައީސުލްޖުމްހޫރިއްޔާގެ ހުއްދަ ލިބިގެންނެވެ. 7. **ޕަބްލިކް ބޭންކް އެކައުންޓް ބެލެހެއްޓުން:** ދައުލަތުގެ އެންމެހާ ފައިސާ ބަހައްޓާނީ، މޯލްޑިވްސް މަނިޓަރީ އޮތޯރިޓީގައި، މިނިސްޓަރު ހުޅުވައި ބަލަހައްޓާ ޕަބްލިކް ބޭންކް އެކައުންޓުގައެވެ. މޯލްޑިވްސް މަނިޓަރީ އޮތޯރިޓީގެ މަރުކަޒެއް ނެތް ރަށެއްގައި ނަމަ މިނިސްޓަރު ހުއްދަދޭ ގޮތެއްގެ މަތިން އެއޮތޯރިޓީގެ ބޭންކް އެކައުންޓެއް އޮތް ބޭންކެއްގައެވެ. އެފަދަ އެކައުންޓެއް އޮތް ބޭންކެއްވެސް ނެތް ރަށެއްގައިނަމަ ސަރުކާރުގެ އޮފީހެއްގެ ފައިސާ ބެހެއްޓޭނީ އެކަމަށް މިނިސްޓަރުގެ ހުއްދަ ލިޔުމަކުން ލިބިގެން ހުޅުވާ ބޭންކް އެކައުންޓެއްގައެވެ. 8. **ދައުލަތުގެ ފައިސާ އިންވެސްޓްކުރުން**: ޕަބްލިކް ބޭންކް އެކައުންޓުގައި ހުރި ފައިސާގެ ތެރެއިން، ވަގުތުން ވަގުތަށް ބޭނުންނުވާ ފައިސާ، އެ އެކައުންޓުން ނަގައި، މާލީ ރައްކާތެރިކަމާގުޅޭ ބައިނަލްއަޤްވާމީ މިންގަނޑުތަކާ އެއްގޮތްވާ ގޮތުގެމަތިން، މިނިސްޓަރަށް އިންވެސްޓް ކުރެވިދާނެއެވެ. 9. **ޚަރަދުކުރުމަށް ހުއްދަދިނުން:** ޕަބްލިކް ބޭންކްއެކައުންޓުގައިވާ ދައުލަތުގެ ފައިސާގެ ތެރެއިން ކޮންސޮލިޑޭޓަޑް ރެވެނިއު ފަންޑް، ލޯން އެންޑް ކެޕިޓަލް ވާރކްސް ފަންޑް، އެޑްވާންސް ފަންޑް އަދި ޓްރަސްޓް ފަންޑްގައިވާ ފައިސާ ޚަރަދު ކުރެވޭނީ، މިނިސްޓަރު ސޮއިކޮށް ލިޔުމުން ދޫކުރާ ހުއްދައެއްގެ ދަށުންނެވެ. 10. **ޕަބްލިކް ފަންޑުތަކުގެ ހިސާބުތަކުގެ ރެކޯޑުތައް ބެލެހެއްޓުން:** އަންނަނިވި ޕަބްލިކް ފަންޑުތަކުގެ ހިސާބުތައް ލިޔެ ބަލަހައްޓާނީ އޮޑިޓަރޖެނެރަލް ކަނޑައަޅާގޮތުގެ މަތިން މިނިސްޓަރެވެ. 11. ކޮންސޮލިޑޭޓަޑް ރެވެނިއު ފަންޑް 12. ލޯންސް އެންޑް ކެޕިޓަލް ވާރކްސް ފަންޑް 13. އެޑްވާންސް ފަންޑް 14. ޓްރަސްޓް ފަންޑް 15. **ޓްރަސްޓް އެކައުންޓްތައް ބަންދުކުރުން:** ދައުލަތުގެ މާލިއްޔަތުގެ ޤާނޫނުގައި ބަޔާންކޮށްފައިވާ މަޤްޞަދު ހާޞިލް ކުރުމަށްޓަކައި ގާއިމުކޮށްފައިވާ ޓްރަސްޓް އެކައުންޓެއްގެ މަޤްޞަދު ފުރިހަމަވުމުން، ނުވަތަ އެ އެކައުންޓު އުފެއްދި މަޤްޞަދު ފުރިހަމަ ނުކުރެވޭކަމަށް ފެނިއްޖެނަމަ، އެ އެކައުންޓު ބަންދުކުރުމަށް އެންގުމުގެ ބާރު މިނިސްޓަރަށް ލިބިގެންވެއެވެ. 16. **ދައުލަތުގެ އަހަރީ ބަޖެޓް ތައްޔާރުކޮށް ރައްޔިތުންގެ މަޖިލީހަށް ހުށަހެޅުން:** ރައްޔިތުންގެ މަޖިލީހަށް ހުށަހެޅުމަށްޓަކައި ކޮންމެ މާލީއަހަރަކަށް އެކުލަވާލެވޭ އެ އަހަރުގެ ދައުލަތުގެ ބަޖެޓް ތައްޔާރުކޮށް، ބަޖެޓް އެކުލަވާލެވޭ މާލީއަހަރު ފެށުމުގެ އެންމެ ލަސްވެގެން 1 މަސްދުވަސްކުރިން ރައްޔިތުންގެ މަޖިލީހަށް މިނިސްޓަރު ހުށަހަޅަންވާނެއެވެ. 17. **ދައުލަތުގެ އަހަރީ ހިސާބުތައް، އޮޑިޓަރޖެނެރަލްއަށް ހުށަހެޅުން:** ކޮންމެ މާލީއަހަރެއް ނިމޭތާ 3 (ތިނެއް) މަސްދުވަހުގެ ތެރޭގައި އެއަހަރެއްގެ ދައުލަތުގެ އަހަރީ ހިސާބުތައް އޮޑިޓަރ ޖެނެރަލް ކަނޑައަޅާ ގޮތެއްގެ މަތިން ތައްޔާރުކޮށް އެހިސާބުތައް، މިނިސްޓަރަށް ލިބޭތާ 14 (ސާދަ) ދުވަހުގެ ތެރޭގައި، އެ ހިސާބުތައް އޮޑިޓަރ ޖެނެރަލަށް ހުށަހަޅަންވާނެއެވެ. 18. **އޮޑިޓަރޖެނެރަލްގެ ރިޕޯޓު ރައީސުލްޖުމްހޫރިއްޔާއަށާއި ރައްޔިތުންގެ މަޖިލީހަށް ހުށަހެޅުން**: އޮޑިޓަރ ޖެނެރަލުގެ ރިޕޯޓު މިނިސްޓަރަށް ލިބޭތާ 14 (ސާދަ) ދުވަހުގެ ތެރޭގައި، އެ ރިޕޯޓާއި، ދައުލަތުގެ އަހަރީ ހިސާބުތައް، މިނިސްޓަރު ރައީސުލްޖުމްހޫރިއްޔާއަށް ހުށަހަޅަންވާނެއެވެ. އަދި ރައީސުލްޖުމްހޫރިއްޔާއަށް، އެރިޕޯޓާއި ހިސާބުތައް ހުށަހަޅާ ތާރީޚުން ފެށިގެން 14 (ސާދަ) ދުވަހުގެ ތެރޭގައި، އެރިޕޯޓާއި ހިސާބުތައް ރައްޔިތުންގެ މަޖިލީހަށް މިނިސްޓަރު ފޮނުވަންވާނެއެވެ. 19. **ދައުލަތުގެ މުދަލާއި ފައިސާގެ ހިސާބުތައް ބެލުން:** ދައުލަތުގެ ކޮންމެ މުއައްސަސާއެއްގެ މާލީ ލިޔެކިޔުމާއި ފައިސާގެ ހިސާބުތައް، ބޭނުންވެއްޖެ ކޮންމެ ހިނދެއްގައި، މިނިސްޓަރަށް ނުވަތަ މިނިސްޓަރު އެކަމަށް ކަނޑައަޅާ މީހަކަށް ބެލިދާނެއެވެ. 20. **އިދާރީ ކަންކަން ބެލެހެއްޓުން:** ­މިނިސްޓަރު މަސްއޫލިއްޔަތު އުފުލަން ޖެހޭނެ ކަންކަމުގެ ތެރޭގައި ހިމެނިގެންވާ އިދާރީ ކަންކަން ތިރީގައި މިވަނީއެވެ.     1. ދައުލަތުގެ މާލިއްޔަތުގެ ޤާނޫނާއި ދައުލަތުގެ މާލިއްޔަތުގެ ގަވާއިދު ހިންގުން.     2. ޕަބްލިކް ބޭންކް އެކައުންޓާއި ޕަބްލިކް ފަންޑުތަކާއި ދައުލަތުގެ މާލީ ކަންކަން ކޮންޓްރޯލު ކުރުމާއި ބެލެހެއްޓުން.     3. ޕަބްލިކް ބޭންކް އެކައުންޓާއި، ޕަބްލިކް ފަންޑުތަކާއި، ދައުލަތުގެ މާލީ ކަންކަމާބެހޭ ފުރިހަމަ އަދި ތެދުހިސާބު، އޮޑިޓަރ ޖެނެރަލަށާއި، ރައްޔިތުންގެ މަޖިލީހަށް ގަވާއިދުން ހުށަހެޅުމަށް ކުރަންޖެހޭ ކަންކަން ކުރުން. 21. **ޖޫރިމަނާ ކުރުން:** ­ދައުލަތުގެ މާލިއްޔަތުގެ ގަވާއިދުގައި ހުއްދަނޫން ޢަމަލެއްކަމަށް ބަޔާންކޮށްފައިވާ ފަދަ، ޢަމަލެއް މީހަކު ކޮށްފިނަމަ، ދައުލަތުގެ މާލިއްޔަތުގެ ގަވާއިދުގެ ދަށުން މިނިސްޓަރަށް ލިބިދޭ އިޚްތިޔާރުގެ މަތިން އެމީހަކު ޖޫރިމަނާ ކުރުމާއި، ޝަރީޢަތަށް ހުށަހަޅަން ޖެހޭ ކަންތައްތައް ޝަރީޢަތަށް ހުށަހެޅުމުގެ ކަންތައް ހިންގާ ބަލަހައްޓާނީ މިނިސްޓަރެވެ. 22. **ދައުލަތުގެ މާލިއްޔަތުގެ ގަވާއިދާއި އުސޫލުތައް ކަނޑައެޅުން:** ދައުލަތުގެ ހިސާބުތައް ބެލެހެއްޓުމުގައި އަމަލުކުރަންޖެހޭ ގަވާއިދުތައް ހަދައި އަހަރީ މާލީ ހިސާބު ތައްޔާރު ކުރުމުގައި ގެންގުޅެންވީ އުޞޫލުތައް ކަނޑައަޅައި ޢާންމުކުރާނީ މިނިސްޓަރެވެ. |
| 2.03 ފައިނޭންޝަލް ކޮންޓްރޯލަރ ޢައްޔަނުކުރުމާއި ވަކިކުރުން | (ހ) ދައުލަތުގެ މާލިއްޔަތުގެ ޤާނޫނުގެ 44 ވަނަ މާއްދާގެ (ހ) ގައި ބަޔާންކޮށްފައިވާ ޝަރުޠުތައް ފުރިހަމަވާ މީހަކު، މިނިސްޓަރުގެ ލަފާގެމަތިން ފައިނޭންޝަލް ކޮންޓްރޯލަރގެ މަޤާމަށް ޢައްޔަން ކުރާނީ ރައީސުލްޖުމްހޫރިއްޔާއެވެ.  (ށ) ފައިނޭންޝަލް ކޮންޓްރޯލަރގެ މަޤާމަށް ޢައްޔަނުކުރެވޭ މީހާއަށް ތިރީގައިމިވާ ޙާލަތްތަކުގެ ތެރެއިން ޙާލަތެއް މެދުވެރިވެގެން އޭނާގެ މަޤާމުގެ މަސްއޫލިއްޔަތާއި ޒިންމާ އަދާނުކުރެވޭކަމަށް މިނިސްޓަރަށް ފެނިއްޖެނަމަ، މިނިސްޓަރުގެ ލަފާގެމަތިން ފައިނޭންޝަލް ކޮންޓްރޯލަރ ވަކިކުރުމުގެ އިޚްތިޔާރު ރައީސުލްޖުމްހޫރިއްޔާއަށް ލިބިގެންވެއެވެ.   1. އިސްލާމްދީނުގެ އަސްލަކާ ނުވަތަ ޤާނޫނު އަސާސީއާ ނުވަތަ ޤާނޫނަކާ ކަނޑައެޅިގެން ޚިލާފުވެއްޖެކަމަށް ޝަރީޢަތަށް ސާބިތުވުން. 2. ދައުލަތުގެ މާލިއްޔަތުގެ ޤާނޫނާއި މިގަވާއިދުގައިވާ ގޮތުގެ މަތިން ފައިނޭންޝަލް ކޮންޓްރޯލަރގެ މަސްއޫލިއްޔަތާއި ޒިންމާތައް އަދާކުރުމުގައި ނާޤާބިލްވުން. 3. ފައިނޭންޝަލް ކޮންޓްރޯލަރގެ މަސްއޫލިއްޔަތާއި ޒިންމާތައް އަދާނުކުރެވޭފަދަ ދާއިމީ ނުކުޅެދުންތެރިކަމެއް ދިމާވުން. 4. ޤާނޫނުގައި ބުނާ ޝަރުޠުތަކުގެ ތެރެއިން ޝަރުތެއް އޭނާގެ ކިބައިން އުނިވުން.   (ނ) ފައިނޭންޝަލް ކޮންޓްރޯލަރ އޭނާގެ މަޤާމުން ވަކިވާން ބޭނުންނަމަ ސަބަބު ބަޔާންކޮށް މިނިސްޓަރަށް ހުށަހަޅަންވާނެއެވެ. އޭނާ މަޤާމުން ވަކިކުރާނީ މިނިސްޓަރު އެކަން ރައީސުލްޖުމްހޫރިއްޔާއަށް ހުށަހެޅުމުން ރައީސުލްޖުމްހޫރިއްޔާއެވެ. |
| 2.04 ފައިނޭންޝަލް ކޮންޓްރޯލަރގެ މަސްއޫލިއްޔަތުތައް | (ހ) ފައިނޭންޝަލް ކޮންޓްރޯލަރގެ މަސްއޫލިއްޔަތުތައް ކަމަށް ދައުލަތުގެ މާލިއްޔަތުގެ ޤާނޫނުގައި ބަޔާންކޮށްފައިވާ މައިގަނޑު ކަންތައްތައް ތިރީގައި މިވަނީއެވެ.   1. ދައުލަތުގެ ފައިސާއާއި، ހިސާބާއި، ހިސާބުގެ ލިޔެކިޔުންތަކުގެ ނިޒާމް، އޮޑިޓަރޖެނެރަލް ކަނޑައަޅާ ގޮތެއްގެ މަތިން ބެލެހެއްޓުމާއި ހިންގުން. 2. ދައުލަތުގެ ފައިސާ ބަލައިގަނެވެނީ، ނުވަތަ ރައްކާތެރިކަމާއިއެކު ބެލެހެއްޓެނީ، ނުވަތަ ޚަރަދުކުރެވެނީ، ނުވަތަ އިންވެސްޓްކުރެވެނީ، ދައުލަތުގެ މާލިއްޔަތުގެ ޤާނޫނާއި މިގަވާއިދުގައި ބަޔާންކޮށްފައިވާ ގޮތުގެ މަތިންތޯ ބެލުން. 3. ދައުލަތުގެ މުދާ ގަނެވެނީ، ނުވަތަ ރައްކާތެރިކަމާއެކު ބެލެހެއްޓެނީ، ނުވަތަ ބޭނުންކުރެވެނީ، ނުވަތަ ވިއްކެނީ، ނުވަތަ ނައްތާލެވެނީ، ނުވަތަ ދޫކޮށްލެވެނީ، ދައުލަތުގެ މާލިއްޔަތުގެ ޤާނޫނާއި މިގަވާއިދުގައި ބަޔާންކޮށްފައިވާ ގޮތުގެ މަތިންތޯ ބެލުން.   (ށ) މިމާއްދާގެ (ހ) ގައިވާ ކަންތައްތަކުގެ އިތުރުން، ތިރީގައިމިވާ ކަންތައް ހިންގައި ބެލެހެއްޓުމަކީވެސް ފައިނޭންޝަލް ކޮންޓްރޯލަރގެ މަސްއޫލިއްޔަތުތަކެވެ.   1. ސަރުކާރުގެ މަސްއޫލު އޮފީސްތަކާއި، ދައުލަތުގެ މުދަލާއި ފައިސާ ބޭނުންކޮށްގެން ހިންގޭ ހުރިހާ މުއައްސަސާތަކެއްގެ މުދަލާއި ފައިސާގެ ހިސާބު ބެލެހެއްޓޭނެ ހަރުދަނާ ނިޒާމެއް ޤާއިމުކުރުން. 2. އޮޑިޓަރ ޖެނެރަލް ކަނޑައަޅާ ގޮތެއްގެ މަތިން ދައުލަތުގެ އަހަރީ ހިސާބުތައް ތައްޔާރުކޮށް މިނިސްޓަރަށް ހުށަހެޅުން. 3. ދައުލަތަށް ލިބޭ އާމްދަނީ ފައިސާގެ ހިސާބުތައް ގަވާއިދުން ބެލެހެއްޓުމާއި، ދައުލަތަށް ލިބެންވާ ފައިސާ ހޯދޭނެ ނިޒާމެއް ޤާއިމްކުރުން. 4. ދައުލަތަށް ލިބޭ ހުރިހާ ފައިސާއެއް، އެއީ އާމްދަނީގެ ގޮތުގައި ނުވަތަ އެހެން ގޮތަކުން ލިބޭ ފައިސާ ކަމުގައިވިޔަސް ލަސްނުކޮށް އެއައިޓަމެއްގެ ކޯޑަކަށް ވައްދައި ހިސާބުކުރާނެ ނިޒާމެއް ޤާއިމްކުރުން. 5. ދައުލަތުގެ ފައިސާއާއި، ސްޓޭމްޕް އަދި ސެކިޔުރިޓީސް ރައްކާތެރިކަމާއެކު ބެލެހެއްޓޭނެ ނިޒާމެއް ޤާއިމްކުރުން. 6. ދައުލަތުގެ މިލްކުގައިވާ ހުރިހާ މުދަލާއި ތަންތަނާއި ތަކެތި ރައްކާތެރިކަމާއިއެކު ބެލެހެއްޓޭނެ ނިޒާމެއް ޤާއިމްކުރުން. 7. ދައުލަތުގެ ފައިސާއާ ހަވާލުވުމާއި، ޚަރަދުކުރުމުގެ މަސްއޫލިއްޔަތު އަދާކުރާ ވެރިންނާއި މުވައްޒަފުން ސުޕަވައިޒްކޮށް ބެލެހެއްޓޭނެ ހަރުދަނާ ނިޒާމެއް ޤާއިމްކުރުން. އަދި ފަރުވާކުޑަކުރުމާއި، އޮޅުވާލުމާއި، ޚިޔާނާތް ހުއްޓުވުމަށްޓަކައި ކުރިން އެންގުމަކާނުލާ އިންސްޕެކްޓް ކުރެވޭނެ ނިޒާމެއް ޤާއިމްކުރުން. 8. ދައުލަތުން ކުރާ ޚަރަދުތަކާއި ޑިސްބާސްމަންޓުތައް ސުޕަވައިޒް ކުރުމާއި، ހުއްދައަކާނުލާ އެއްވެސް ޚަރަދެއް ކުރޭތޯ ބެލުމާއި ނުވަތަ އެޚަރަދަކާގުޅޭ ލިޔެކިއުންތަކުގައިވާ ގޮތްނޫން އެހެންގޮތަކަށް ފައިސާ ޚަރަދުކުރޭތޯ ބެލުން. 9. ދައުލަތުގެ މުއައްސަސާތަކުން ކުރާ ޚަރަދުތަކަށް ހުއްދަދޭ އޮތަރައިޒިންގ އޮފިސަރުން، މުއައްސަސާތަކުގެ މާލީޒިންމާދާރުވެރިން ޢައްޔަންކޮށް އެމުވައްޒަފުންނަށް ހުއްދަދެވޭނެ އެންމެ މަތީ ޢަދަދު ކަނޑައެޅުމުން، ޕޭމަންޓް ވައުޗަރުގައި ހުއްދަދޭ ސޮއި (ސްޕެސިމެން ސިގްނޭޗަރ) ރަނގަޅުތޯ ކަށަވަރުކޮށް ރިކޯޑް ބެލެހެއްޓުން. 10. ބޭކާރު ޚަރަދެއް ކުރެވޭކަން ނުވަތަ ލިބެންޖެހޭ ފައިސާއެއް ލިބުމުގައި އޮޅުވާލުމެއް ވާކަން ނުވަތަ އެއްބައިން އަނެއްބަޔަށް ފައިސާ ބަދަލުނުކޮށް ބަޖެޓްކޯޑުގެ ބާކީއަށްވުރެ އިތުރަށް (ކޯޑު ޑެބިޓްކޮށް) ޚަރަދުކުރަމުންދާކަމަށް ފާހަގަ ކުރެވިއްޖެނަމަ، އެކަން ހުއްޓުވައި، އަޅަންޖެހޭ ފިޔަވަޅު އެޅުމުގެ އިތުރަށް، އެކަން މިނިސްޓަރުގެ ސަމާލުކަމަށް ގެނައުން. 11. ދައުލަތުން ކުރާ ޚަރަދާއި ޑިސްބާސްމަންޓްސް، ހިމަނަންވާ ކޯޑަށް ވައްދައި ހިސާބުކުރުން. 12. ދައުލަތުގެ ހިސާބުތަކުގައި ފާހަގަކުރެވޭ ބޮޑެތި މައްސަލަތައް (މެޓީރިއަލް އިރެގިޔުލަރިޓީތައް) ފައިނޭންޝަލް ކޮންޓްރޯލަރއަށް ފާހަގަ ކުރެވިއްޖެ ހިނދެއްގައި، އެކަމެއް މިނިސްޓަރުގެ ސަމާލުކަމަށް ގެނައުން. 13. ދައުލަތުގެ މުއައްސަސާތަކުގައި، ޚަރަދާއި ލިބޭފައިސާގެ ހިސާބުތައް މާލީޒިންމާދާރުވެރިއެއްގެ ބެލުމުގެ ދަށުން ގަވާއިދުން ބަލަހައްޓަމުން ނުގެންދާކަމަށް ފެނިއްޖެ ހިނދެއްގައި، އެކަން މިނިސްޓަރަށް ރިޕޯޓުކުރުން. 14. ދައުލަތަށް ލިބެންވާ އާމްދަނީއެއް ލިބުން އެކަށީގެންވާ ވަރަށްވުރެ ލަސްވަމުންދާކަމަށް ފެނިއްޖެ ހިނދެއްގައި އެކަން މިނިސްޓަރަށް ރިޕޯޓުކުރުން. 15. މިނިސްޓަރުގެ އިރުޝާދުގެ ދަށުން މާލިއްޔަތުގެ ގަވާއިދު ހަދައި، ޝާއިޢުކޮށް ޢާންމުކުރުމާއި، އެ ގަވާއިދު ހިންގުމާއި، އެގަވާއިދަށް ގެނެވޭ އިޞްލާޙުތައް ޝާއިޢުކޮށް ޢާންމުކުރުން. 16. ދައުލަތުން ކުރަންނުޖެހޭ ޚަރަދެއް ކުރިކަން ފައިނޭންޝަލް ކޮންޓްރޯލަރއަށް ސާބިތުކުރެވިއްޖެނަމަ އެޚަރަދެއްކުރި ފަރާތަކާމެދު ފިޔަވަޅު އަޅައި، އެފައިސާ އަނބުރާ ހޯދުން.   (ނ) މިގަވާއިދުގެ 2.03 ވަނަ މާއްދާގެ (ށ) އަދި (ނ) ގައިވާ ގޮތުގެ މަތިން ފައިނޭންޝަލް ކޮންޓްރޯލަރ މަޤާމުން ވަކިކުރުމަށް މިނިސްޓަރު ހުށަހެޅުމުން، އޭނާ އެމަޤާމުން ވަކިކޮށް އެޒިންމާ އެހެންމީހަކަށް ހަވާލުކުރުމަށް ޢައްޔަނު ކުރެވެންދެން ފައިނޭންޝަލް ކޮންޓްރޯލަރގެ މަސްއޫލިއްޔަތާއި ޒިންމާ އަދާކުރުންމަތީ ދެމިހުންނަންވާނެއެވެ.  (ރ) ފައިނޭންޝަލް ކޮންޓްރޯލަރގެ މަޤާމުގައިހުރި މީހަކު އެމަޤާމުން ވަކިވެއްޖެނަމަ ނުވަތަ ވަކިކޮށްފިނަމަ، އޭނާއާ ހަވާލުވެފައިވާ މަސައްކަތްތަކުގެ ސްޓޭޓަސް ރިޕޯޓެއް، މިނިސްޓަރަށް ލިޔުމުން ހުށަހަޅަންވާނެއެވެ. |
| 2.05  މާލީޒިންމާދާރުވެރިން ޢައްޔަންކުރުމާއި ވަކިކުރުން | (ހ) ދައުލަތުގެ މުއައްސަސާތަކުގެ މާލީޒިންމާދާރުވެރިން ކަނޑައަޅާނީ ތިރީގައިވާ ގޮތުގެ މަތިންނެވެ.   1. ސަރުކާރުގެ މަސްއޫލު އޮފީސްތަކުގެ މާލީޒިންމާދާރުވެރިން ޢައްޔަނުކުރާނީ، އެއޮފީހެއްގެ އެންމެ އިސްވެރިޔާއާއި މިނިސްޓަރ އޮފް ފިނޭންސް އެންޑް ޓްރެޜަރީގެ ލަފާގެމަތިން ރައީސުލްޖުމްހޫރިއްޔާއެވެ. 2. ދައުލަތުގެ މުސްތަޤިއްލު މުއައްސަސާތަކުގެ މާލީޒިންމާދާރުވެރިން ޢައްޔަނުކުރާނީ، މިނިސްޓަރުގެ މަޝްވަރާގެ މަތިން އެމުއައްސަސާއެއްގެ އެންމެ އިސްވެރިޔާއެވެ. މިގޮތަށް ޢައްޔަނުކުރާ ތާރީޚުން ފެށިގެން 7 (ހަތެއް) ދުވަހުގެ ތެރޭގައި މި މަޢުލޫމާތު މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔުމުން އަންގަންވާނެއެވެ.   (ށ) ސަރުކާރުގެ މަސްއޫލު އޮފީހެއްގެ ނުވަތަ ދައުލަތުގެ މުސްތަޤިއްލު މުއައްސަސާއެއްގެ މާލީޒިންމާދާރުވެރިޔާގެ ގޮތުގައި ޢައްޔަނުކޮށްފައިވާ މީހަކު، އޭނާއާ ހަވާލުކުރެވިފައިވާ މަސްއޫލިއްޔަތުން ވަކިކުރެވޭނީ ތިރީގައިވާ ގޮތުގެ މަތިންނެވެ.   1. އިސްލާމްދީނުގެ އަސްލަކާ ނުވަތަ ޤާނޫނު އަސާސީއާ ނުވަތަ ޤާނޫނަކާ ކަނޑައެޅިގެން ޚިލާފުވެއްޖެކަމަށް ޝަރީޢަތަށް ސާބިތުވުން. 2. ދައުލަތުގެ މާލިއްޔަތުގެ ޤާނޫނާއި މިގަވާއިދުގައިވާ ގޮތުގެ މަތިން މާލީޒިންމާދާރުވެރިޔާގެ މަސްއޫލިއްޔަތާއި ޒިންމާތައް އަދާކުރުމުގައި ނާޤާބިލްވުން. 3. މާލީޒިންމާދާރުވެރިޔާގެ މަސްއޫލިއްޔަތާއި ޒިންމާތައް އަދާނުކުރެވޭފަދަ ދާއިމީ ނުކުޅެދުންތެރިކަމެއް ދިމާވުން. 4. އެމުއައްސަސާއެއްގެ އިދާރީ އޮނިގަނޑަށް ގެންނަ ބަދަލެއްގެ ސަބަބުން އޮފީހުގައި އަދާކުރަންޖެހޭ މަސްއޫލިއްޔަތު ބަދަލުވުން. 5. އެމީހަކާ ހަވާލުވެފައިވާ މަސްއޫލިއްޔަތުން ވަކިވާން އަމިއްލައަށް އެދި ހުށަހެޅުން. |
| 2.06 މާލީޒިންމާދާރުވެރިޔާގެ މަސްއޫލިއްޔަތުތައް | (ހ) ދައުލަތުގެ ކޮންމެ މަސްއޫލު އޮފީހެއްގައި، ދައުލަތުގެ މާލިއްޔަތާބެހޭ އެންމެހާ ކަންތައްތައް ހިންގައި ބެލެހެއްޓުމަށްޓަކައި މާލީޒިންމާދާރުވެރިޔަކު ހުންނަންވާނެއެވެ. މާލީޒިންމާދާރުވެރިޔާގެ ޒިންމާތައް ތިރީގައިމިވަނީއެވެ.   1. ސަރުކާރުގެ ކޮންމެ މަސްއޫލު އޮފީހަކުން، އެތަނަކަށް ލިބޭނެކަމަށް ލަފާކުރާ އާމްދަނީއާއި، އެތަނުން ހިނގާނެކަމަށް ލަފާކުރާ ރިކަރަންޓް ޚަރަދާއި، ކެޕިޓަލް ޚަރަދު ހިމަނައިގެން، އެއަހަރަކަށް ލަފާކުރާ ބަޖެޓް އެކުލަވާލައި، އަދި މިގަވާއިދުގައިވާ ތާރީޚަށް މިނިސްޓަރަށް ހުށަހެޅުން. 2. ކޮންމެ މާލީއަހަރެއް ނިމޭތާ 3 މަސްދުވަހުގެ ތެރޭގައި (31 މާރޗް ގެ ނިޔަލަށް) އެ މަސްއޫލު އޮފީހެއްގެ އިސް ވެރިޔާގެ މަޝްވަރާގެ މަތިން އެތަނެއްގެ އަހަރު ރިޕޯޓް އޮޑިޓަރ ޖެނެރަލަށް ހުށަހެޅުން. 3. މާލީޒިންމާދާރުވެރިން ނިސްބަތްވާ ސަރުކާރުގެ މަސްއޫލު އޮފީސްތަކާއި، އެއޮފީސްތަކުގެ ޑިޕާރޓްމަންޓްތަކާއި ކޮސްޓް ސެންޓަރުތަކާއި އެހެނިހެން މުއައްސަސާތައް، ޚަރަދުކުޑަކޮށް، ހަރުދަނާކޮށް އަދި ހަމަޖެހިފައިވާ އުސޫލުތަކާއި އެއްގޮތަށް ހިންގާ ބެލެހެއްޓުމަކީ މާލީޒިންމާދާރުވެރިންގެ ޒިންމާއަކަށްވާތީ، މިކަންތައްތަކަށް އަމަލުކުރުމުގެ ގޮތުން މިކަމާގުޅޭ އިރުޝާދުތައް، އެފަރާތުގެ ބެލުމުގެ ދަށުން ހިނގަމުންދާ ޑިޕާޓްމަންޓުތަކަށް ދިނުން. 4. މާލީޒިންމާދާރުވެރިންގެ ބެލުމުގެ ދަށުގައިވާ ހުރިހާ މުވައްޒަފުންނަކީ މާލީ އަދި ހިސާބު ބެލެހެއްޓުމަށް އެކަށޭނަ އަދި އެ މަސްއޫލިއްޔަތު އަދާކުރުމަށް ބޭނުންވާ ތަމްރީނު ލިބިފައިވާ މުވައްޒަފުންތޯ ބަލައި، ތަމްރީނު ދިނުމަކީ މާލީޒިންމާދާރުވެރިންގެ މަސްއޫލިއްޔަތަކަށްވާތީ، މިފަދަ ޓްރެއިނިންގ ތަކާއެކު، ޑިޕާރޓްމަންޓް ތަކުގެ މަސްއޫލިއްޔަތުތަކާ ބެހޭގޮތުން ލިޔެފައިވާ އިރުޝާދުތައް ހުރިހާ މުވައްޒަފުންނަށް ހުރިހާ ވަގުތެއްގައި ލިބޭނޭގޮތް ހަމަޖެހިފައި ހުރުން. 5. މިމާއްދާގެ 4 ވަނަ ނަންބަރުގައި ބަޔާންކުރެވިފައިވާ ޑިޕާރޓްމަންޓްތަކުގެ މަސްއޫލިއްޔަތުތަކާ ބެހޭގޮތުން ލިޔެފައިވާ އިރުޝާދުތައް ހުންނަންވާނީ މިގަވާއިދާއި ސަރުކާރުގެ ސިޔާސަތާއި، ހިސާބު ބެލެހެއްޓުމާބެހޭ ޢާންމު އިރުޝާދުތަކާއި، ފައިނޭންޝަލް ކޮންޓްރޯލަރ ކަނޑައަޅާފައިވާ ހަމަތަކާއި، އުސޫލުތަކާއި އަދި އެއްވެސް ޤާނޫނަކާ ތަޢާރުޒުނުވާ ގޮތެއްގެ މަތިންކަން. 6. ޑިޕާރޓްމަންޓްތަކުގެ މަސްއޫލިއްޔަތުތަކާއި ބެހޭގޮތުން ލިޔެފައިވާ އިރުޝާދުތަކާއި އެއަށް ގެނެވޭ އިޞްލާހުތަކުގެ ކޮޕީ ފައިނޭންޝަލް ކޮންޓްރޯލަރއަށް ހުށަހަޅާ ލަފާ ހޯދުން. 7. މިގަވާއިދުގައި ބަޔާންކުރެވިފައިނުވާ ކަމަކުން، ހިސާބުތަކާއި މާލީ ރިކޯޑުތަކަށް ބަދަލެއް އަތުވެދާނެ ކަމަށް ފާހަގަކުރެވިއްޖެ ނަމަ، އެކަމެއް ފާހަގަ ކުރެވުނުތާ ގިނަވެގެން ސަރުކާރު ބަންދު ނޫން 7 (ހަތެއް) ދުވަހުގެ ތެރޭގައި ފައިނޭންޝަލް ކޮންޓްރޯލަރއަށް ހުށަހެޅުން. 8. މިގަވާއިދާއި އުސޫލުތަކާ އެއްގޮތަށް އަމަލުކުރުމުގައި ދަތިތަކެއް މެދުވެރިވެއްޖެނަމަ އެކަމެއް ހައްލުކުރުމަށް އެތަނަކަށް ފެންނަ ގޮތުގެ ލަފަޔާއެކު ލަސްނުކޮށް ފައިނޭންޝަލް ކޮންޓްރޯލަރއަށް އެންގުން. 9. އެކައުންޓްސް އޮފިސަރުން ޢައްޔަންކުރެވިފައި ނުވާތަންތަނުގައި، އެކައުންޓްސް އޮފިސަރުންގެ ޒިންމާގެ ތެރޭގައި ހިމެނޭ ހުރިހާ ކަމެއް ކުރާނީ، މާލީޒިންމާދާރުވެރިޔާ ނުވަތަ އެމުއައްސަސާއެއްގައި އެކަމަށް ޢައްޔަން ކޮށްފައިވާ ފަރާތަކުން އެފަރާތެއް ޒިންމާވާގޮތަށްކަން. 10. އެ މުއައްސަސާއަކުން ކުރާ ޚަރަދުތަކަށް ހުއްދަދޭ އޮތަރައިޒިންގ އޮފިސަރުން، ޢައްޔަންކޮށް އެމުވައްޒަފުންނަށް ހުއްދަދެވޭނެ އެންމެ މަތީ ޢަދަދު ކަނޑައަޅައި، ޕޭމަންޓް ވައުޗަރުގައި ހުއްދަދޭ ސޮއި (ސްޕެސިމެން ސިގްނޭޗަރ) ކަށަވަރުކުރުމަށް ފައިނޭންޝަލް ކޮންޓްރޯލަރަށް ހުށަހެޅުން. 11. މިމާއްދާގެ (ހ) ގެ 1 ވަނަ ނަންބަރުން ފެށިގެން 10 ވަނަ ނަންބަރުގެ ނިޔަލަށް ހިމެނޭ ކަންތައްތަކުގެ އިތުރުންވެސް އެމުއައްސަސާގެ އިސްވެރިޔާ ކުރުމަށް ހަވާލުކުރާ މާލީކަންކަން ކުރުން.   (ށ) މާލީޒިންމާދާރުވެރިޔާއަށް ޤާނޫނާއި މިގަވާއިދުގެ ދަށުން އަދާކުރަންޖެހޭ މަސްއޫލިއްޔަތުތަކާއި ޒިންމާތައް މާލީޒިންމާދާރުވެރިޔާ އަމިއްލައަށް އަދާކުރެވިދާނެއެވެ. ނުވަތަ ޕްރިންސިޕަލް އެކައުންޓިންގ އޮފިސަރާ ލިއުމަކުން ހަވާލުކޮށްގެންވެސް ކުރެވިދާނެއެވެ. މިގޮތަށް ހަވާލުކުރުމަކުން މާލީޒިންމާދާރުވެރިޔާއަށް އޭނާގެ މަސްއޫލިއްޔަތުތަކާއި ޒިންމާތަކުން ބަރީއައެއް ނުވެވޭނެއެވެ. |
| 2.07 ކައުންސިލްތަކުގެ މާލީ ކަންތައްތަކުގެ ޒިންމާ | ކައުންސިލްތަކުގެ މާލީ ކަންތައްތައް ބެލެހެއްޓުމުގައި ތިރީގައިމިވާ ކަންތައްތައް ހިނގާ ނުހިނގާގޮތް ބަލައި އެކަންކަން ގަވާއިދުން ހިނގަމުންދޭތޯ ކަށަވަރުކުރުމަކީ ކައުންސިލްގެ ރައީސްގެ ޒިންމާއެކެވެ.   1. ކައުންސިލްގެ މާލީ ރިޕޯޓުތައް ތައްޔާރުކުރުމާއި ހުށަހަޅަންޖެހޭ ފަރާތްތަކަށް ގަވާއިދުން ފޮނުވުން. 2. ޤާނޫނާއި މިގަވާއިދާ ތަޢާރުޒުނުވާ ގޮތަށް ކައުންސިލުން ނިންމާ ގޮތެއްގެ މަތިން ކައުންސިލަށް ލިބޭ ފައިސާގެ އެންމެހައި ކަންތައް ކައުންސިލްގެ އިދާރާއިން ހިންގުން. 3. ކައުންސިލްގެ އާމްދަނީއާއި ޚަރަދުގެ ހިސާބުތައް ބެލެހެއްޓޭނެ އިންތިޒާމު ހަމަޖެއްސުން. 4. ކައުންސިލްގެ މުދަލާއި ކައުންސިލްގެ ހަވާލުގައި ހުންނަ މުދާ ހޯދުމާއި، ވިއްކުމާއި، ދޫކުރުމުގެ އިންތިޒާމު ޤާނޫނާއި މިގަވާއިދާ އެއްގޮތަށް ބެލެހެއްޓުން. |
| 2.08 ކައުންސިލްތަކުގެ މާލީޒިންމާދާރުވެރިން ޢައްޔަންކުރުމާއި ވަކިކުރުން | (ހ) ކައުންސިލްތަކުގެ މާލީޒިންމާދާރުވެރިން ޢައްޔަންކުރާނީ ތިރީގައިވާ ގޮތުގެ މަތިން ކައުންސިލްގެ ރައީސްއެވެ.   1. ކައުންސިލްތަކުގެ މާލީޒިންމާދާރުވެރިން ޢައްޔަންކުރާނީ، ސިވިލް ސަރވިސްގެ އެންމެ އިސްވެރިޔާގެ މަޝްވަރާއާއެކު ކައުންސިލުން ނިންމާ ގޮތެއްގެ މަތިންކަން. 2. ކައުންސިލްތަކުގެ މާލީޒިންމާދާރުވެރިން ޢައްޔަންކުރާ ތާރީޚުން ފެށިގެން 7 (ހަތެއް) ދުވަހުގެ ތެރޭގައި އެ މަޢުލޫމާތު މިނިސްޓަރަށް ނުވަތަ މިނިސްޓަރު ކަނޑައަޅާ ޤައުމީ އިދާރާއަކަށް އެންގުން.   (ށ) ކައުންސިލްތަކުގެ މާލީޒިންމާދާރުވެރިޔާގެ ގޮތުގައި ޢައްޔަންކޮށްފައިވާ މީހަކު، އޭނާއާ ހަވާލުކުރެވިފައިވާ މަސްއޫލިއްޔަތުން ވަކިކުރާނީ ތިރީގައިވާ ހާލަތްތަކުގެ ތެރެއިން ހާލަތެއް މެދުވެރިވުމުން ކައުންސިލުން ނިންމާ ގޮތެއްގެ މަތިން ކައުންސިލްގެ ރައީސްއެވެ.   1. އިސްލާމްދީނުގެ އަސްލަކާ ނުވަތަ ޤާނޫނު އަސާސީއާ ނުވަތަ ޤާނޫނަކާ ކަނޑައެޅިގެން ޚިލާފުވެއްޖެކަމަށް ޝަރީޢަތަށް ސާބިތުވުން. 2. ދައުލަތުގެ މާލިއްޔަތުގެ ޤާނޫނާއި މިގަވާއިދުގައިވާ ގޮތުގެ މަތިން މާލީޒިންމާދާރުވެރިޔާގެ މަސްއޫލިއްޔަތާއި ޒިންމާތައް އަދާކުރުމުގައި ނާޤާބިލްވުން. 3. މާލީޒިންމާދާރުވެރިޔާގެ މަސްއޫލިއްޔަތާއި ޒިންމާތައް އަދާނުކުރެވޭފަދަ ދާއިމީ ނުކުޅެދުންތެރިކަމެއް ދިމާވުން. 4. އެކައުންސިލެއްގެ އިދާރީ އޮނިގަނޑަށް ގެންނަ ބަދަލެއްގެ ސަބަބުން އޮފީހުގައި އަދާކުރަންޖެހޭ މަސްއޫލިއްޔަތު ބަދަލުވުން. 5. އެމީހަކާ ހަވާލުވެފައިވާ މަސްއޫލިއްޔަތުން ވަކިވާން އަމިއްލައަށް އެދި ހުށަހެޅުން. |
| 2.09  ޕްރިންސިޕަލް އެކައުންޓިންގ އޮފިސަރ ޢައްޔަނުކުރުމާއި ވަކިކުރުން | (ހ) ސަރުކާރުގެ މަސްއޫލު އޮފީސްތަކާއި އެއޮފީސްތަކުގެ ދަށުން ހިނގަމުންދާ ތަންތަނުގެ ޕްރިންސިޕަލް އެކައުންޓިންގ އޮފިސަރ (ފައިސާއާއި މުދަލާބެހޭ ކަންތައްތައް އިސްކޮށް ހިންގައި ބަލަހައްޓާނެ ޒިންމާދާރު އޮފިސަރު) ޢައްޔަންކުރާނީ، މަސްއޫލު އޮފީހުގެ މާލީޒިންމާދާރުވެރިޔާގެ މަޝްވަރާގެ މަތިން މަސްއޫލު އޮފީހުގެ ސިވިލް ސަރވިސްގެ އެންމެ އިސްވެރިޔާއެވެ.  (ށ) ދައުލަތުގެ މުސްތަޤިއްލު މުއައްސަސާތަކާއި އެތަންތަނުގެ ދަށުން ހިނގަމުންދާ ތަންތަނުގެ ޕްރިންސިޕަލް އެކައުންޓިންގ އޮފިސަރ (ފައިސާއާއި މުދަލާބެހޭ ކަންތައްތައް އިސްކޮށް ހިންގައި ބަލަހައްޓާނެ ޒިންމާދާރު އޮފިސަރު) ޢައްޔަންކުރާނީ، އެމުއައްސަސާގެ މާލީޒިންމާދާރުވެރިޔާގެ މަޝްވަރާގެ މަތިން އެމުއައްސަސާގެ އެންމެ އިސްވެރިޔާއެވެ.  (ނ) ސަރުކާރު މަސްއޫލު އޮފީސްތަކާއި ދައުލަތުގެ މުސްތަޤިއްލު މުއައްސަސާތަކުގެ ޕްރިންސިޕަލް އެކައުންޓިންގ އޮފިސަރ (ފައިސާއާއި މުދަލާބެހޭ ކަންތައްތައް އިސްކޮށް ހިންގައި ބަލަހައްޓާނެ ޒިންމާދާރު އޮފިސަރު) ގެ މަސްއޫލިއްޔަތުން ވަކިކުރާނީ ތިރީގައިވާ ޙާލަތްތަކުންކުރެ ޙާލަތެއް މެދުވެރިވުމުން މިމާއްދާގެ (ހ) އަދި (ށ) ގައި ޢައްޔަންކުރުމުގެ ބާރު ދީފައިވާ ފަރާތްތަކުންނެވެ.   1. ދައުލަތުގެ މާލިއްޔަތުގެ ޤާނޫނާއި މިގަވާއިދުގައިވާ ގޮތުގެ މަތިން ޕްރިންސިޕަލް އެކައުންޓިންގ އޮފިސަރުގެ މަސްއޫލިއްޔަތާއި ޒިންމާތައް އަދާކުރުމުގައި ނާޤާބިލްވުން. 2. ޕްރިންސިޕަލް އެކައުންޓިންގ އޮފިސަރ މަސްއޫލިއްޔަތާއި ޒިންމާތައް އަދާނުކުރެވޭފަދަ ދާއިމީ ނުކުޅެދުންތެރިކަމެއް ދިމާވުން. 3. އެމުއައްސަސާއެއްގެ އިދާރީ އޮނިގަނޑަށް ގެންނަ ބަދަލެއްގެ ސަބަބުން އޮފީހުގައި އަދާކުރަންޖެހޭ މަސްއޫލިއްޔަތު ބަދަލުވުން. 4. އެމީހަކާ ހަވާލުވެފައިވާ މަސްއޫލިއްޔަތުން ވަކިވާން އަމިއްލައަށް އެދި ހުށަހެޅުން. |
| 2.10 ޕްރިންސިޕަލް އެކައުންޓިންގ އޮފިސަރުގެ މަސްއޫލިއްޔަތުތައް | (ހ) ދައުލަތުގެ މުއައްސަސާތަކުގެ ޕްރިންސިޕަލް އެކައުންޓިންގ އޮފިސަރގެ މަސްއޫލިއްޔަތުތައް ތިރީގައި މިވަނީއެވެ.   1. އެ މުއައްސަސާއެއްގެ މާލީ ސިޔާސަތު، ސަރުކާރުގެ މާލީ ސިޔާސަތާ އެއްގޮތަށް ރާވައި ހިންގުން. 2. ތައްޔާރުކުރާ އަންދާސީ ހިސާބުތަކުގެ ދެލިކޮޕީ ވީހާވެސް ސީދާމިނެއްގައި ތައްޔާރުކުން. 3. ޚަރަދު ކުރުމަށް ކަނޑައަޅާފައިވާ ކަންތައްތަކަށް ޚަރަދުކުރުމަށާއި، ބޭކާރު ޚަރަދުނުކުރުމަށާއި އަދި އެއްވެސް ޚަރަދެއް ގަވާއިދުން ހުއްދަ ދެވިގެން މެނުވީ ނުކުރެވޭ ގޮތަށް ކޮންޓްރޯލްކުރުން 4. ލިބެން ޖެހޭ އާމްދަނީ ގަވާއިދުން ހޯދުމާއި އަދި ފޯރުކޮށްދެވޭ ތަފާތު ޚިދުމަތްތަކުގެ އަގުތަކަށް ގެންނަންޖެހޭ ބަދަލުތައް ބަލައި، ގަވާއިދުން މާލީޒިންމާދާރުވެރިޔާއަށް ހުށަހެޅުން 5. ފައިނޭންޝަލް ކޮންޓްރޯލަރގެ ލަފާގެ މަތިން ތައްޔާރުކޮށްފައިވާ ހިސާބުކުރުމުގެ މިންގަނޑުތައް އެތަނެއްގައި ޤާއިމުކޮށް އެއާއި އެއްގޮތަށް އަމަލުކުރުން 6. ފައިނޭންޝަލް ކޮންޓްރޯލަރ ނުވަތަ ޤާނޫނީގޮތުން މާލީ ހިސާބުތައް ބަލައި ޗެކްކުރުމުގެ ބާރު ލިބިފައިވާ ފަރާތްތަކުން ސާފުކުރުމަށް ފޮނުވާ ސުވާލުތަކަށް ލަސްނުކޮށް ޖަވާބު ދިނުމާއި ބޭނުންވާ ފުރިހަމަ މަޢުލޫމާތު ފޯރުކޮށްދިނުން 7. ޤާނޫނެއް، ޑައިރެކްޝަނެއް، ޤާނޫނެއްގެ ދަށުން ހެދޭ ގަވާއިދެއް ނުވަތަ މިގަވާއިދުގެ ދަށުން ތައްޔާރުކުރަން ޖެހޭ މާލީ ރިޓާރންސް އާއި ހިސާބުތައް ލަސްނުކޮށް ތައްޔާރުކުރުން 8. ޢާންމުންނާއިއެކު ކުރެވޭ މުޢާމަލާތްތައް އެންމެ އެދެވޭ ގޮތަށް ކުރުމަށްޓަކައި މާލީޒިންމާދާރުވެރިޔާގެ މަޝްވަރާއާއިއެކު، ޢާންމުންނަށް ފަސޭހަވާނެ ގޮތްތައް ހޯދާ ބަލާ އެގޮތަކަށް ކަންކަން ރޭވުން 9. ހިސާބުތައް ބެލެހެއްޓުމަށް ދެވޭ އިރުޝާދުގައި އުނިކަމެއް ހުރި ކަމަށް ފާހަގަ ކުރެވިއްޖެނަމަ، ނުވަތަ މާލީ އަދި ހިސާބު ބެލެހެއްޓުމުގެ ނިޒާމަށް އެދެވޭ އިޞްލާހެއް ގެންނަން ފެންނަނަމަ އެކަން މާލީޒިންމާދާރުވެރިޔާ މެދުވެރިކޮށް ފައިނޭންޝަލް ކޮންޓްރޯލަރއަށް ހުށަހެޅުން 10. އަލަށް ވަޒީފާއަށް ނިކުންނަ މުވައްޒަފުން ހިސާބު ބެލެހެއްޓުމާއި ބެހޭ ނިޒާމަށް ހޭލުންތެރިކުރުވުން 11. މިގަވާއިދުގައި ބަޔާންކޮށްފައިވާ އަދި ފައިނޭންޝަލް ކޮންޓްރޯލަރ ނެރެފައިވާ އިރުޝާދުގެ ދަށުން ހިސާބާއި ބެހޭ ފޮތްތަކާއި އެހެނިހެން ރެކޯޑުތައް ގަވާއިދުން ބެލެހެއްޓުން. 12. މިގަވާއިދުގެ 2.13 ވަނަ މާއްދާގައިވާ މަސްއޫލިއްޔަތު އަދާކުރުން. 13. މިމާއްދާގެ (ހ) ގެ 1 ވަނަ ނަންބަރުން ފެށިގެން 12 ވަނަ ނަންބަރުގެ ނިޔަލަށް ހިމެނޭ ކަންތައްތަކުގެ އިތުރުންވެސް މާލީޒިންމާދާރުވެރިޔާ ކުރުމަށް ހަވާލުކުރާ މާލީކަންކަން ކުރުން.   (ށ) އޮތޮރައިޒިންގ އޮފިސަރުންނާއި ދައުލަތުގެ ފައިސާގެ ރިސީވަރުންނާއި ކަލެކްޓަރުން އަދި ފައިސާއާއި ބެހޭ އެހެން މުވައްޒަފުން އައްޔަން ކުރުމަށް މާލީޒިންމާދާރުވެރިޔާއަށް ލަފާ ދިނުމަކީ ޕްރިންސިޕަލް އެކައުންޓިންގ އޮފިސަރުގެ މަސްއޫލިއްޔަތެކެވެ.  (ނ) އޮތޮރައިޒިންގ އޮފިސަރުންނާއި ދައުލަތުގެ ފައިސާގެ ރިސީވަރުންނާއި ކަލެކްޓަރުން އަދި ފައިސާއާއި ބެހޭ އެހެން މުވައްޒަފުންގެ ޒިންމާތައް މާލީޒިންމާދާރުވެރިޔާގެ ލަފާގެ މަތިން ކަނޑައަޅައި މަސައްކަތް ހަވާލުކުރުމަކީ ޕްރިންސިޕަލް އެކައުންޓިންގ އޮފިސަރުގެ މަސްއޫލިއްޔަތެކެވެ.  (ރ) މުވައްޒަފަކަށް ލިއުމަކުން މަސައްކަތް ހަވާލުނުކޮށް އޮތުމުގެ ސަބަބުން ޖެހޭ ކޮންމެ މައްސަލައެއްގައި ޕްރިންސިޕަލް އެކައުންޓިންގ އޮފިސަރު ޒިންމާވާންޖެހޭނެއެވެ.  (ބ) ޢައްޔަންކުރެވޭ އެކައުންޓްސް އޮފިސަރުންނާއި، ރިސީވަރުންނާއި، ކަލެކްޓަރުންގެ ރެކޯޑުތައް ޕްރިންސިޕަލް އެކައުންޓިންގ އޮފިސަރު ބަލަހައްޓަންވާނެއެވެ. |
| 2.11  އެކައުންޓިންގ އޮފިސަރު ޢައްޔަނުކުރުމާއި ވަކިކުރުން | (ހ) ސަރުކާރުގެ މަސްއޫލު އޮފީސްތަކާއި އެއޮފީސްތަކުގެ ދަށުން ހިނގަމުންދާ ތަންތަނުގެ އެކައުންޓިންގ އޮފިސަރު (ފައިސާއާއި މުދަލާބެހޭ މަސައްކަތްކުރާ މުވައްޒަފު) ޢައްޔަންކުރާނީ، މަސްއޫލު އޮފީހުގެ މާލީޒިންމާދާރުވެރިޔާއާއި ޕްރިންސިޕަލް އެކައުންޓްސް އޮފިސަރުގެ މަޝްވަރާގެ މަތިން މަސްއޫލު އޮފީހުގެ ސިވިލް ސަރވިސްގެ އެންމެ އިސްވެރިޔާއެވެ.  (ށ) ދައުލަތުގެ މުސްތަޤިއްލު މުއައްސަސާތަކާއި އެތަންތަނުގެ ދަށުން ހިނގަމުންދާ ތަންތަނުގެ އެކައުންޓިންގ އޮފިސަރު (ފައިސާއާއި މުދަލާބެހޭ މަސައްކަތްކުރާ މުވައްޒަފު) ޢައްޔަންކުރާނީ، އެމުއައްސަސާގެ މާލީޒިންމާދާރުވެރިޔާއާއި ޕްރިންސިޕަލް އެކައުންޓްސް އޮފިސަރުގެ މަޝްވަރާގެ މަތިން އެމުއައްސަސާގެ އެންމެ އިސްވެރިޔާއެވެ.  (ނ) ސަރުކާރު މަސްއޫލު އޮފީސްތަކާއި ދައުލަތުގެ މުސްތަޤިއްލު މުއައްސަސާތަކުގެ އެކައުންޓިންގ އޮފިސަރ (ފައިސާއާއި މުދަލާބެހޭ މަސައްކަތްކުރާ މުވައްޒަފު) ގެ މަސްއޫލިއްޔަތުން ވަކިކުރާނީ ތިރީގައިވާ ޙާލަތްތަކުންކުރެ ޙާލަތެއް މެދުވެރިވުމުން މިމާއްދާގެ (ހ) އަދި (ށ) ގައި ޢައްޔަންކުރުމުގެ ބާރު ދީފައިވާ ފަރާތްތަކުންނެވެ.   1. ދައުލަތުގެ މާލިއްޔަތުގެ ޤާނޫނާއި މިގަވާއިދުގައިވާ ގޮތުގެ މަތިން އެކައުންޓިންގ އޮފިސަރާ ހަވާލުކުރެވިފައިވާ މަސައްކަތްތަކާއި ޒިންމާތައް އަދާކުރުމުގައި ނާޤާބިލްވުން. 2. އެކައުންޓިންގ އޮފިސަރާ ހަވާލުކުރެވިފައިވާ މަސައްކަތްތަކާއި ޒިންމާތައް އަދާނުކުރެވޭފަދަ ދާއިމީ ނުކުޅެދުންތެރިކަމެއް ދިމާވުން. 3. އެމުއައްސަސާއެއްގެ އިދާރީ އޮނިގަނޑަށް ގެންނަ ބަދަލެއްގެ ސަބަބުން އޮފީހުގައި އަދާކުރަންޖެހޭ މަސްއޫލިއްޔަތު ބަދަލުވުން. 4. އެމީހަކާ ހަވާލުވެފައިވާ މަސްއޫލިއްޔަތުން ވަކިވާން އަމިއްލައަށް އެދި ހުށަހެޅުން. |
| 2.12 އެކައުންޓިންގ އޮފިސަރުގެ މަސްއޫލިއްޔަތުތައް | އެކައުންޓިންގ އޮފިސަރުގެ މަސްއޫލިއްޔަތުތައް ތިރީގައި މިވަނީއެވެ.   1. މުދަލާއި ފައިސާއާއި ބެހޭ ހިސާބުތަކާއި ފޮތްތަކާއި އެހެނިހެން ރެކޯޑުތައް މިގަވާއިދުގައި ބަޔާންކޮށްފައިވާ ގޮތަށް އަދި ފައިނޭންޝަލް ކޮންޓްރޯލަރ ނެރެފައިވާ އިރުޝާދުތަކާއި އެއްގޮތަށް އަދި ޕްރިންސިޕަލް އެކައުންޓްސް އޮފިސަރުގެ މަޝްވަރާގެ މަތިން ގަވާއިދުން ބެލެހެއްޓުން. 2. ދައުލަތަށް ލިބެންޖެހޭ އާމްދަނީއާއި އެހެނިހެން ފައިސާ ގަވާއިދުން ހޯދައި، ރެކޯޑުކޮށް، ޖަމާކޮށް ހިސާބު ބެލެހެއްޓުން. 3. ދައުލަތަށް ލިބެންޖެހޭ އާމްދަނީގެ ތެރެއިން ނުލިބިހުރި ވަރު، ކޮންމެ މަހަކު ޕްރިންސިޕަލް އެކައުންޓްސް އޮފިސަރަށް ހުށަހެޅުން. 4. އެކައުންޓިންގ އޮފިސަރގެ ބެލުމުގެ ދަށުގައިވާ އެންމެހައި ހިސާބުތަކާބެހޭ ލިޔެކިޔުން ބެލެހެއްޓުން. 5. ޕްރިންސިޕަލް އެކައުންޓްސް އޮފިސަރުގެ މަޝްވަރާގެ މަތިން، ޕޭމަންޓް ވައުޗަރު ތައްޔާރުކުރުމާއި، ޕޭމަންޓް ވައުޗަރުތަކަށް ފައިސާ ދޫކުރެވެނީ ރަނގަޅަށްތޯ ބަލައި ޗެކްކުރުން. 6. ކޭޝް ބުކް ނުވަތަ ސްޓޭމްޕް ރަޖިސްޓަރގެ ބާކީގައި ދައްކާ ވަރަށް ވުރެ އިތުރަށް ހުންނަ ފައިސާއާއި ސްޓޭމްޕް، ލިބުނުކަމަށް ރެކޯޑުކުރުން. 7. އެކައުންޓިންގ އޮފިސަރގެ ބެލުމުގެ ދަށުގައިވާ ފައިސާ، ސްޓޭމްޕްތައް، ސެކިޔުރިޓީތައް، ހިސާބުކުރާ ފޮތްތައް، ރިކޯޑުތައް، ވައުޗަރުތައް އަދި ދައުލަތުގެ އެހެނިހެން ނަގުދު ފައިސާ، ސްޓޮކް ނުވަތަ މުދާ ފައިނޭންޝަލް ކޮންޓްރޯލަރ ނުވަތަ އޭނާ ކަނޑައަޅާ މުވައްޒަފަކު، އޮޑިޓަރޖެނެރަލް ނުވަތަ އޭނާ ކަނޑައަޅާ މުވައްޒަފަކު، ނުވަތަ އޭނާގެ މައްޗަށް ހުންނަ ވެރިޔާ ނުވަތަ މާލީޒިންމާދާރުވެރިޔާ ބޭނުންވެއްޖެ ހިނދެއްގައި، ވަގުތުން ދެއްކުން. 8. ކަނޑައެޅިފައިވާ ކަންކަމަށް ކަނޑައެޅިފައިވާ ގޮތަށް ކަނޑައެޅިފައިވާ ވަގުތަށް، ލިބޭ ހުރިހާ ފައިސާއާއި ޚަރަދުގެ ހިސާބު ތައްޔާރުކޮށް ފޮނުވުން. 9. ޢާންމުންނާ ދޭތެރޭ ފައިސާގެ މުޢާމަލާތް ހިންގުމުގައި މިގަވާއިދާ ޚިލާފުނުވާ ގޮތެއްގެ މަތިން ޢާންމުންނަށް ޚިދުމަތް ދިނުން. 10. މިމާއްދާގެ 1 ވަނަ ނަންބަރުން ފެށިގެން 9 ވަނަ ނަންބަރުގެ ނިޔަލަށް ހިމެނޭ ކަންތައްތަކުގެ އިތުރުންވެސް ޕްރިންސިޕަލް އެކައުންޓްސް އޮފިސަރ ކުރުމަށް ހަވާލުކުރާ މާލީކަންކަން ކުރުން. |
| 2.13 އޮތޮރައިޒިންގ އޮފިސަރުންގެ މަސްއޫލިއްޔަތުތައް | (ހ) ދައުލަތުގެ މުއައްސަސާތަކުގެ އޮތޮރައިޒިންގ އޮފިސަރުގެ ޒިންމާ އަދާކުރާ މުވައްޒަފު، މިގަވާއިދުގެ 2.10 ވަނަ މާއްދާގައި ޕްރިންސިޕަލް އެކައުންޓްސް އޮފިސަރުގެ މަސްއޫލިއްޔަތުގެ ތެރެއިން ފައިސާ ޚަރަދުކުރުމުގައި ބަލަންޖެހޭ ބެލުންތައް ބެލުމަށްފަހު ޕޭމަންޓް ވައުޗަރަށް ހުއްދަދިނުމުގެ މަސްއޫލިއްޔަތު އުފުލަންވާނެއެވެ.  (ށ) މިމާއްދާގެ (ހ) ގައި ބުނާ އޮތޮރައިޒިންގ އޮފިސަރުގެ ޒިންމާ އަދާކުރާ ކޮންމެ މުވައްޒަފަކު، އެމުވައްޒަފަކު ހުއްދަކުރާ ކޮންމެ ފައިސާއަކާ ގުޅިގެން ތިރީގައިމިވާ ކަންތައްތައް ޔަގީންކުރަންޖެހޭނެއެވެ.   1. ޚަރަދުކުރުމަށް ބޭނުންވާ ފައިސާ ޤާނޫނީ ހަމަތަކުގެ މަތިން ލިބެންހުރިތޯ ޔަގީންކުރުން. 2. ފައިސާ ޚަރަދުކުރާ ނުވަތަ ޓްރާންސްފަރކުރާ އެކައުންޓަކީ ރަނގަޅު އެކައުންޓެއްކަމާއި، ޕޭމަންޓް ވައުޗަރުގައި ޚަރަދުކުރުމަށް ނުވަތަ ޓްރާންސްފަރ ކުރުމަށް ރެކޯޑް ކުރެވިފައިވަނީ ރަނގަޅަށްތޯ ބެލުން. 3. ދައްކަންޖެހޭ ފައިސާއާބެހޭ ލިޔެކިޔުންތައް ޗެކުކޮށް ސޮއިކޮށްފައިވޭތޯ ބެލުން. 4. ފައިސާ ދެއްކުމާ ބެހޭގޮތުން ފުރިހަމަކުރަންޖެހޭ އެހެން އެއްވެސް ކަމެއް ވާނަމަ އެކަމެއް ޕޭމަންޓް ވައުޗަރާއެކު ފުރިހަމަ ކޮށްފައިވޭތޯ ބެލުން. 5. ޕޭމަންޓް ވައުޗަރު ހެދިފައިވަނީ މިގަވާއިދާ އެއްގޮތަށްތޯ ބެލުން. |
| 2.14 މުދަލާއި ފައިސާ ބަލައިގަންނަ މުވައްޒަފުންނާއި، މުދަލާއި ފައިސާ ބަލަހައްޓާ މުވައްޒަފުންގެ މަސްއޫލިއްޔަތުތައް | (ހ) ލިބޭފައިސާ ބަލައިގަތުމާއި، ލިބޭފައިސާގެ ހިސާބުތައް ބެލެހެއްޓުމާއި، ފައިސާ ރައްކާކޮށް ބަލަހައްޓައި އަދި މުދާ ބަލައިގަތުމާއި މުދާ ރައްކާކޮށް، މިގަވާއިދާ އެއްގޮތަށް ބެލެހެއްޓުމަކީ، މުދަލާއި ފައިސާ ބަލައިގަންނަ މުވައްޒަފުންނާއި މުދަލާއި ފައިސާ ބަލަހައްޓާ މުވައްޒަފުންގެ މަސްއޫލިއްޔަތެކެވެ.  (ށ) މުދަލާއި ފައިސާ ބަލައިގަނެ ހަވާލުވާ މުވައްޒަފުން، ފައިސާއާބެހޭ މަސައްކަތްކުރާ މުވައްޒަފުން، އެ މުވައްޒަފުންނާ ހަވާލުކުރެވިފައިވާ މާލީމަސްއޫލިއްޔަތުތައް އަދާކުރުމުގައި މުވައްޒަފުގެ އިހުމާލުން ލިބޭ ގެއްލުމަކަށް ނުވަތަ އުނިއިތުރަކަށް ނުވަތަ ކުށަކަށް ޒިންމާވާން ޖެހޭނެއެވެ.  (ނ) އެއްވެސް އޮފިސަރަކު ނުވަތަ މުވައްޒަފަކު އޭނާ އަދާކުރަންޖެހޭ މަސްއޫލިއްޔަތެއް އޭނާގެ ދަށުން މަސައްކަތްކުރާ މުވައްޒަފަކަށް ހަވާލުކުރުމަކުން އޭނާ އަމިއްލަ ހައިސިއްޔަތުން ނަގަންޖެހޭ ޒިންމާއަކުން އަދި މާލީ ޒިންމާއަކުން ބަރީއައެއް ނުވެވޭނެއެވެ.  (ރ) އެމުވައްޒަފަކާއި ހަވާލުކުރެވޭ ފައިސާއާއިބެހޭ އެންމެހާ ކަންތައްތައް މި ގަވާއިދާއި އެއްގޮތްވާގޮތުގެ މަތިން ގެންގުޅެ ބަލަހައްޓަން ވާނެއެވެ. |
| 2.15 ޕްރޮކިޔުމަންޓް އޮފިސަރުގެ މަސްއޫލިއްޔަތުތައް | (ހ) މާލީޒިންމާދާރުވެރިޔާއަށް ޤާނޫނާއި މިގަވާއިދުގެ ދަށުން އަދާކުރަންޖެހޭ މަސްއޫލިއްޔަތާއި ޒިންމާތަކުގެ ތެރެއިން ޕްރޮކިޔުމަންޓްގެ ކަންތައްތައް ކުރުމަށް ޕްރޮކިޔުމަންޓް އޮފިސަރަކާ ލިޔުމުން ހަވާލުކޮށްގެން ނުވަތަ ވަކިމުވައްޒަފުންނާ ލިޔުމުން ހަވާލުކޮށްގެން ކުރެވިދާނެއެވެ. މިގޮތަށް ހަވާލުކުރުމަކުން މާލީޒިންމާދާރުވެރިޔާއަށް އޭނާގެ މަސްއޫލިއްޔަތާއި ޒިންމާއިން ބަރީއައެއް ނުވެވޭނެއެވެ. |
| (ށ) ޕްރޮކިޔުމަންޓް މަސައްކަތްކުރާ ޕްރޮކިޔުމަންޓް އޮފިސަރުންނާއި މުވައްޒަފުންގެ މަސްއޫލިއްޔަތާއި ޒިންމާތައް ތިރީގައި މިވަނީއެވެ. ޕްރޮކިޔުމަންޓް އޮފިސަރުންނާއި މުވައްޒަފުން ދައުލަތުގެ މާލިއްޔަތުގެ ގަވާއިދުގައި ބަޔާންކޮށްފައިވާ އެންމެހާ ކަންތައްތަކަށް ޢަމަލުކޮށް ތަބަޢަވާންވާނެއެވެ.   1. ޢާންމު މަޞްލަޙަތާއި ޕްރޮކިޔުމަންޓްގެ މަޤުޞަދާ އެއްގޮތަށް، އަދި ޕްރޮކިޔުމަންޓްގެ ކަންތައްތައް ރާވާފައިވާ އުޞޫލުތަކާއި، ގަވާއިދުތަކާ އެއްގޮތްވާ ގޮތުގެމަތިން ތެދުވެރިކަމާއި އަމާނާތްތެރިކަމާއެކު މަސައްކަތްކުރުން. 2. ބީލަމުގައި ބައިވެރިވާ ފަރާތްތަކަށް (ބީލަންވެރިންނަށް) ވާދަވެރިކަމާއެކު ބައިވެރިވެވޭނެ ހަމަހަމަ ފުރުޞަތު ހޯދައިދިނުމާއި، ވަކިފަރާތަކަށް ނުޖެހި މަސައްކަތްކުރުން. 3. ޕްރޮކިޔުމަންޓް ކަންތައްތަކާއި، ޕްރޮކިޔުމަންޓާ ގުޅުންހުރި ކަންތައްތަކާބެހޭގޮތުން، ސަރުކާރާއި ދައުލަތުގެ މުއައްސަސާތަކަށް ބޭނުންވާ މަޢުލޫމާތު ފޯރުކޮށްދިނުމާއި، ގަވާއިދުގައިވާ ގޮތުގެމަތިން މަޢުލޫމާތު ދޭންޖެހޭ ފަރާތްތަކަށް މަޢުލޫމާތު ދިނުން. 4. ޕްރޮކިޔުމަންޓްގެ ކަންތައްތައް ހިނގާގޮތާއި، ހިންގުމުގެ ފެންވަރު ބަލައި، ގެންނަން ފެންނަ އިސްލާޙުތައް މާލީޒިންމާދާރުވެރިޔާއަށް ހުށަހެޅުން. 5. ޕްރޮކިޔުމަންޓާބެހޭ އެންމެހައި މަޢުލޫމާތު ރައްކާކޮށް ބެލެހެއްޓުމާއި، ގަވާއިދުގައިވާ ގޮތުގެމަތިން އެމަޢުލޫމާތު ފޯރުކޮށްދޭންޖެހޭ ފަރާތްތަކަށް ފޯރުކޮށްދިނުން. 6. ދައުލަތަށް ނުވަތަ ދައުލަތުގެ މުއައްސަސާއަކަށް ބޭނުންވާ މުދާގަތުމާއި، ޚިދުމަތް ހޯދުމާއި، މަސައްކަތް ކުރުވާނެ ފަރާތްތައް، މިގަވާއިދުގައިވާ ގޮތުގެމަތިން ހޯދުމާއި، ޕްރޮކިޔުމަންޓާބެހޭ އެންމެހައި ކަންތައްތައް ކުރުމާއި، ހިންގުމާއި، ބެލެހެއްޓުން. 7. ޕްރޮކިޔުމަންޓްގައި ބައިވެރިވާ ފަރާތްތަކުގެ (ބީލަންވެރިންގެ) މައުލޫމާތާއި، އެފަރާތްތަކުގެ ޙައްޤުތައް ޙިމާޔަތްކުރުމާއި، ސިއްރު ހިފެހެއްޓުން. 8. ކަރަޕްޝަނާއި، މަޤާމު ބޭނުންކޮށްގެން ތިމާއަށް ނުވަތަ ވަކިފަރާތަކަށް ނުވަތަ ވަކިބަޔަކަށް މަންފާއެއް ލިބޭފަދަގޮތަކަށް އެއްވެސް މަސައްކަތެއް ނުކުރުން. އަދި އަމިއްލަ މަޞްލަޙަތާއި ގުޅުންހުރި ކަންތައްތަކުން ދުރުހެލިވުން. 9. ބީލަމަށް ހުށަހަޅާ ޕްރޮކިޔުމަންޓްގެ ކަންތައްތަކާގުޅިގެން، ތައްޔާރުކުރަންޖެހޭ އެންމެހައި ލިޔެކިޔުންތައް، މާލިއްޔަތުގެ ގަވާއިދުގައިވާ ގޮތުގެމަތިން ތައްޔާރުކުރުމާއި، ޝާއިޢު ކުރުމާއި، އިވެލުއޭޝަނާއި، ކޮމިޓީ މަރުހަލާގެ ނިންމުންތައް ނިމުމުން އެޕްރޮކިޔުމަންޓަކާގުޅޭގޮތުން ކުރަންޖެހޭ އެންމެހައި ކަންތައްތައް ކުރުމާއި، ގަވާއިދުގައިވާ ގޮތުގެ މަތިން އެކަންތައްތައް ހިންގާ ބެލެހެއްޓުން. 10. މިނިސްޓަރު ނުވަތަ ޤާނޫނީ ގޮތުން ދައުލަތުގެ މާލީ ހިސާބުތައް ބަލައި ޗެކްކުރުމުގެ ބާރު ލިބިފައިވާ ފަރާތަކުން، ސާފުކުރުމަށް ފޮނުވާ ސުވާލުތަކަށް ޖަވާބު ދިނުމާއި، އަދި އެފަރާތްތަކަށް ބޭނުންވާ ފުރިހަމަ މަޢުލޫމާތު ދިނުމާއި، ބަލަން ބޭނުންވާ ހުރިހާ ލިޔުމެއް ބަލައި، ކޮޕީކުރަން ބޭނުންވާ ލިޔުންތައް ކޮޕީ ކުރެވޭނެ އިންތިޒާމު ހަމަޖެއްސުން.   (ނ) ޕްރޮކިޔުމަންޓް އޮފިސަރުގެ ދަށުން މަސައްކަތްކުރާ މުވައްޒަފުންނާ ހަވާލުކޮށްގެން އެ މުވައްޒަފުން ޒިންމާވާގޮތަށް މަސައްކަތް ކުރެވިދާނެއެވެ. މިގޮތުން މުވައްޒަފުންނާ މަސައްކަތް ހަވާލުކުރަންވާނީ ލިޔުމުންނެވެ. ނަމަވެސް މުވައްޒަފަކާ މަސައްކަތް ހަވާލުކުރުމަކުން، މާލީޒިންމާދާރުވެރިޔާ ނުވަތަ ޕްރޮކިޔުމަންޓް އޮފިސަރު އަމިއްލަ ހައިސިއްޔަތުން ނަގަންޖެހޭ ޒިންމާއަކުން ބަރީއައެއް ނުވެވޭނެއެވެ. |
| 2.16 ޕްރޮކިޔުމަންޓް މަސައްކަތްކުރާ މުވައްޒަފުންގެ ސުލޫކީ މިންގަނޑު | (ހ) ޕްރޮކިޔުމަންޓްގެ ކަންތައްތަކުގައި ޙަރަކާތްތެރިވާ މުވައްޒަފުންގެ ޒިންމާއާއި ސުލޫކީ މިންގަނޑު ބަހައްޓަންޖެހޭގޮތް ތިރީގައި މިވަނީއެވެ.   1. ޢާންމު މަޞްލަޙަތު ހިފެހެއްޓުމާއެކު، ޕްރޮކިޔުމަންޓް ގަވާއިދުގައި ބަޔާންކުރެވިފައިވާ މަޤްޞަދު ޙާޞިލްކުރުމަށް މަސައްކަތްކުރުން. 2. ހަވާލުކުރެވިފައިވާ ވަޒީފާގެ މަސްއޫލިއްޔަތާއި އެއްގޮތަށް، ރަނގަޅު މަޤްޞަދުގައި، ފަރުވާތެރިކަމާއެކު ޒިންމާދާރު ގޮތެއްގައި އެމަސައްކަތެއް ކުރެވެންއޮތް އެންމެ ރަނގަޅަކަށް އެމަސައްކަތްކުރުން. 3. ބީލަމުގައި ބައިވެރިވާ ފަރާތްތަކަށް (ބީލަންވެރިންނަށް) ހަމަހަމަކަމާއެކު، ވާދަވެރި ފުރުޞަތުތައް ހޯދާދިނުމުގައި ވަކިފަރާތަކަށް ނުޖެހި ވަޒީފާގެ ވާޖިބު އަދާކުރުން. 4. މަޤާމުގެ ނުފޫޒު ބޭނުންކުރުމާއި އަދި މަޤާމުގެ ސަބަބުން ލިބިފައިވާ މަޢުލޫމާތު ނަހަމަގޮތުގައި ބޭނުންކޮށްގެން ތިމާއަށް ނުވަތަ އެހެން ފަރާތަކަށް ފައިދާއެއް ހޯދާދިނުމަށް މަސައްކަތް ނުކުރުން. 5. ޕްރޮކިޔުމަންޓްގެ ކަމެއްގެ ތެރޭގައި ނުވަތަ ޕްރޮކިޔުމަންޓާއި ގުޅުންހުރި ނިންމުންތައް ނިންމުމުގައި އެއްވެސް ފަރާތެއްގެ މައްޗަށް ނުފޫޒެއް އަދި ބާރެއް ފޯރުވައިގެން ކަމެއް ކުރުމަށް މަސައްކަތް ނުކުރުން. 6. ހުރިހާ ވަގުތެއްގައިވެސް އެމީހާގެ އަމިއްލަ މަޞްލަޙަތާއި ގުޅުންހުރި ކަމެއް ކުރިމަތިވެދާނެފަދަ ކަންކަމުން ދުރުހެލިވުން. 7. ކަރަޕްޝަންގެ ޢަމަލެއް ހިންގުމާއި އަދި އެފަދަ ކަމަކަށް މަގުފަހިވާގޮތަށް ކަމެއްކުރުމާއި، ސިއްރުންކުރެވޭ ކަންކަމާއި، ބާރުގެ ބޭނުން ނަހަމަ ގޮތުގައި ހިފުމާއި، އަދި މަޖުބޫރު ކޮށްގެން ކަންތައްތައް ކުރަން އުޅުމާއި މަސައްކަތަށް ހުރަސްއެޅޭފަދަ ގޮތަކަށް އެއްވެސް ކަމެއް ނުކުރުން. 8. ޕްރޮކިޔުމަންޓްގައި ބައިވެރިވާ ފަރާތްތަކުގެ (ބީލަންވެރިންގެ) މައުލޫމާތާއި، ބީލަމުގެ އެންމެހާ މައުލޫމާތެއްގެ ސިއްރު ހިފެހެއްޓުން.   (ށ) ޕްރޮކިޔުމަންޓްކަންތައް ހިންގައި ބަލަހައްޓާ ފަރާތުން ނުވަތަ ތަނުގެ އެހެން މުވައްޒަފަކުވެސް އަދި ބީލަމުގައި ބައިވެރިވާ ފަރާތަކުންވިޔަސް ތިރީގައިމިވާ ބާވަތުގެ ކަމެއް ކޮށްގެންނުވާނެއެވެ.   1. **ކޮއެސިވް ޕްރެކްޓިސް** **:** ސީދާ ގޮތުންނާއި އަދި ނުސީދާގޮތުން މީހަކަށް ނުވަތަ ބަޔަކަށް، މީހެއްގެ ނުވަތަ ބަޔެއްގެ މުދަލަށް ގެއްލުންދީ ނުވަތަ ގެއްލުންދޭނެ ކަމުގެ ބިރުދައްކައިގެން ޕްރޮކިޔުމަންޓްގައި ބައިވެރިވުމަށް ނުވަތަ އެކޮންޓްރެކްޓެއް ތަންފީޒުކުރުމުގައި އެބަޔަކަށް ހުރަސްއެޅުމަށް މަސައްކަތްކުރުން. 2. **ކޮލޫސިވް ޕްރެކްޓިސް :** ބީލަމުގައި ބައިވެރިވާ ފަރާތެއް ނުވަތަ ފަރާތްތަކެއް ގުޅިގެން ދައުލަތުގެ މުއައްސަސާއަކަށް އޮޅުވާލުމަށް މަސައްކަތްކުރުމާއި، ވާދަވެރިކަން ގެއްލިދާފަދަ ގޮތަކަށް ބީލަމެއްގެ އަގު ކަނޑައެޅުމާއި، އަދި އެބީލަމެއް ވަކި ފަރާތަކަށް ނިންމުމަށް މަސައްކަތް ކުރުން. 3. **ކޮރަޕްޓް ޕްރެކްޓިސް :** ޕްރޮކިޔުމަންޓްގެ މަރުހަލާތަކަށް ނުވަތަ ކޮންޓްރެކްޓް ތަންފީޒުކުރުމުގައި، މުވައްޒަފުންގެ މަސައްކަތްތަކަށް ނުފޫޒުފޯރުވުމުގެ ގޮތުން އަގެއްހުރި އެއްޗެއް ދިނުމާއި، ދިނުމަށް ހުށަހެޅުމާއި، ލިބިގަތުމުގައި، ސީދާގޮތުންނާއި ނުސީދާ ގޮތުން އެހީތެރިވެދިނުމާއި ބައިވެރިވުން. 4. **ފްރޯޑިޔުލަންޓް ޕްރެކްޓިސް :** ނުފޫޒުގެ ބޭނުންކޮށްގެން ޕްރޮކިޔުމަންޓް މަރުހަލާގައި ނުވަތަ ކޮންޓްރެކްޓް ތަންފީޒު ކުރުމުގައި މަޢުލޫމާތު އޮޅުވާލުމާއި، މައުލޫމާތަށް އުނިއިތުރު ގެނައުން. 5. **އޮބްސްޓްރަކްޓިވް ޕްރެކްޓިސް :** ގަސްދުގައި ހެއްކެއް ނައްތާލުމާއި، ލިޔުންތަކަށް ބަދަލު ގެނައުމާއި، ކަމެއް ފޮރުވުމަށް މަސައްކަތްކުރުމާއި، ތަޙްޤީޤަށް ދޮގު މަޢުލޫމާތު ދިނުމާއި، ހިނގަމުންދާ ތަޙްޤީޤެއް ލަސްވެދާފަދަ ޢަމަލެއް ހިންގުމާއި ހިންގަން އުޅުމާއި، ކަރަޕްޝަންފަދަ އެއްވެސް ޢަމަލެއް ހިންގުމާއި، ބިރުދެއްކުމާއި، ރުޅިއެރުވުމާއި، ތަޙްޤީޤް ކުރިއަށް ގެންދިއުމަށް ދަތިކުރުން. 6. **ކޮންފުލިކްޓް އޮފް އިންޓްރެސްޓް :** ދައުލަތުގެ މުއައްސަސާއެއްގެ މުވައްޒަފަކާ ހަވާލުވެފައިވާ ވަޒީފާގެ މަސްއޫލިއްޔަތު އަދާކުރުމުގައި ކުރާކަމަކުން އެމީހެއްގެ އަމިއްލަ މަޞްލަޙަތާ ގުޅިފައިވާ ކަންތައްތަކާއި، ނުވަތަ އެމީހަކާ ތިމާގެ (ކްލޯޒް ރިލޭޓިވް) ކަމުގެ ގުޅުމެއް ނުވަތަ ގާތްގުޅުމެއް (ކްލޯޒް އެސޯސިއޭޓް) އޮތް މީހަކަށް ސީދާ ގޮތުންނާއި ނުސީދާ ގޮތުން ނާޖާއިޒު ފައިދާވާނެގޮތަށް ކަންތައް ކުރުން.    1. **ކްލޯޒް ރިލޭޓިވް :** އެމުވައްޒަފަކު ކައިވެނިކޮށްގެން އުޅޭ މީހާ، ދަރިއެއް، އެއްބަނޑު، އެއްބަފާ، އެއްބަނޑު އެއްބަފާ މީހެއް، މައިންބަފައިން، ދޮންދަރިއެއް ނުވަތަ ކައިވެނިކޮށްގެން އުޅޭ މީހާގެ އެއްބަނޑު، އެއްބަފާ، އެއްބަނޑު އެއްބަފާ މީހެއް ނުވަތަ އޭނާގެ މައިންބަފައިން.    2. **ކްލޯޒް އެސޯސިއޭޓް :** މިމާއްދާގެ 6.1 ގައިވާމުވައްޒަފުގެ ގާތްމީހުން ފިޔަވައި، އެމުވައްޒަފަކާ ވިޔަފާރީގެ ހިއްސާ ނުވަތަ ގުޅުން އޮންނަ ފަރާތްތައް. |

|  |
| --- |
| ބާބު 3ދައުލަތުގެ އަހަރީ ބަޖެޓް ތައްޔާރުކުރުން |

|  |  |
| --- | --- |
| 3.01 ޤާނޫނީގޮތުން ލާޒިމްކުރާ ކަންތައްތައް | (ހ) ކޮންމެ މާލީއަހަރެއް ފެށުމުގެ ލަސްވެގެން 1 (އެކެއް) މަސް ދުވަސް ކުރިން ދައުލަތުގެ އަންދާޒާ ބަޖެޓް ތައްޔާރުކޮށް މިނިސްޓަރ ރައްޔިތުންގެ މަޖިލީހަށް ހުށަހަޅަންވާނެއެވެ. އަދި ރައްޔިތުންގެ މަޖިލީހުން މި ބަޖެޓް ފާސްކުރުމަށް ފަހު ކިޔާނީ "ދައުލަތުގެ އަހަރީ ބަޖެޓް" މިހެންނެވެ.  (ށ) ދައުލަތުގެ އަހަރީ ބަޖެޓްގައި ލޯންސް އެންޑް ކެޕިޓަލް ވަރކްސް ފަންޑުން ކެޕިޓަލް ޚަރަދުކުރުމުގެ ހުއްދަ އަދި ކޮންސޮލިޑޭޓަޑް ރެވެނިޔު ފަންޑުން، ރިކަރަންޓް ޚަރަދުކުރުމުގެ ހުއްދަ ދެވޭނެއެވެ.  (ނ) ސަރުކާރުގެ މަސްއޫލު އޮފީހުގެ ދަށުގައިވާ ތަންތާގެ ޓްރަސްޓް އެކައުންޓް ތަކުން ކުރެވޭ ޚަރަދާއި ލިބޭ އާމްދަނީގެ އަންދާޒާއެއް ކަނޑައަޅާފައިވާ ފޯމެޓަކަށް ތައްޔާރުކޮށް މަސްއޫލުއޮފީހުގެ އަހަރީ ބަޖެޓްގައި ހިމަނަންވާނެއެވެ.  (ރ) ސަރުކާރުގެ ހުރިހާ ޒިންމާދާރު އިދާރާއަކުންވެސް، އެއަހަރަކަށް އަންދާޒާ ކުރެވިފައިވާ އާމްދަނީގެ ޚުލާޞާއަކާއި ރިކަރަންޓް އަދި ކެޕިޓަލް ޚަރަދުތަކަށް އަންދާޒާކުރެވޭ ވަރު ދައުލަތުގެ އަހަރީ ބަޖެޓްގައި ހިމަނަންވާނެއެވެ. މީގެ އިތުރުން ދައުލަތުގެ ޒިންމާދާރު އިދާރާތަކުން ކުރުމަށް ހަމަޖެހިފައިވާ ބޮޑެތި ރިކަރަންޓް އަދި ކެޕިޓަލް ޚަރަދުތަކާބެހޭ ތަފްޞީލާއި އަދި ލޯނުގެ ގޮތުގައި ދޫކުރުމަށް ހަމަޖެހިފައިވާ ފައިސާއާބެހޭ ތަފްޞީލް ދައުލަތުގެ އަހަރީ ބަޖެޓްގައި ހިމަނަންވާނެއެވެ. |
| 3.02 އަންދާޒާ ބަޖެޓް ތައްޔާރުކޮށް ހުށަހެޅުން | (ހ) ދައުލަތުގެ ކޮންމެ މުއައްސަސާއަކުން ލަފާކުރާ ބަޖެޓް ތައްޔާރުކުރުމުގައި، ސަރުކާރުގެ ސިޔާސަތުތަކާ އެއްގޮތަށް ނުވަތަ އެމުއައްސަސާއެއްގެ ޤާނޫނީ ވާޖިބު އަދާކުރުމަށް އެމުއައްސަސާއަކުން ތަންފީޒުކުރަންޖެހޭ ސިޔާސަތު ކަނޑައެޅުމަށްފަހު ޙާޞިލުކުރަންޖެހޭ ލަނޑުދަނޑިތައް ހާސިލުކުރުމަށްޓަކައި ހިންގަންޖެހޭ ޙަރަކާތްތައް ކަނޑައަޅަންވާނެއެވެ.  (ށ) އަންދާޒާ ބަޖެޓްގެ ދެލިކޮޕީއާއި ޕަރފޮމަންސް ޓާގެޓްތައް ތައްޔާރުކުރުމުގައި އެއޮފީހުގެ ޑިޕާރޓްމަންޓްތަކާގުޅޭ ޙަރަކާތްތަކާބެހޭ ގޮތުން އެޑިޕާރޓްމަންޓްތަކުގެ ވެރިންނާއި، ޕްރޮޖެކްޓް މެނޭޖަރުން ނުވަތަ ޕްރޮގްރާމްގެ ޙަރަކާތްތައް ހިންގާ މުވައްޒަފުންނާ މަޝްވަރާކުރަންވާނެއެވެ.  (ނ) މިނިސްޓަރު ކަނޑައަޅާ ފޯމެޓަކަށް، އެއޮފީހެއްގެ ޓާގެޓަޑް އައުޓްކަމްސް، އައުޓްޕުޓް އަދި ޕަރފޯމަންސް އިންޑިކޭޓަރސްއާބެހޭ މަޢުލޫމާތު ތައްޔާރުކޮށް، ފޯރުކޮށްދޭން ޖެހޭނެއެވެ.  (ރ) މިމާއްދާގެ (ހ) ގައިވާ ސިޔާސަތުތައް ތަންފީޒުކުރުމަށްޓަކައި ކޮންމެ މުއައްސަސާއަކަށް ކުރިއަށްއޮތް އަހަރަށް ބޭނުންވާ ބަޖެޓްގެ އަންދާޒާ މިނިސްޓަރު ކަނޑައަޅާ ގޮތެއްގެ މަތިން ތައްޔާރުކުރަންވާނެއެވެ.  (ބ) ލޯންސް އެންޑް ކެޕިޓަލް ވަރކްސް ފަންޑުގެ (ޕަބްލިކް ސެކްޓަރ އިންވެސްޓްމަންޓް ޕްރޮގްރާމާއި އެހެނިހެން ކެޕިޓަލް ޚަރަދު) އަންދާޒާގައި ހިމަނަންވާނީ އެއައިޓަމެއްގެ އަގު މިނިސްޓަރު އެއިރެއްގައި ކަނޑައަޅާ ޢަދަދަކަށްވުރެ ކުޑަނޫން ނުވަތަ އެއައިޓަމެއްގެ ލަފާކުރެވޭ 'ވަރކިންގ ލައިފް' 1 (އެކެއް) އަހަރަށްވުރެ ކުރުނޫން އައިޓަމްތަކެވެ. އެހެންހުރިހާ ޚަރަދުތައް ހިމަނަންވާނީ ކޮންސޮލިޑޭޓަޑް ރެވެނިޔު ފަންޑުގެ އަންދާޒާ ތެރޭގައެވެ.  (ޅ) ދައުލަތުގެ ކޮންމެ އޮފީހެއްގެ ކޮންސޮލިޑޭޓަޑް ރެވެނިޔު ފަންޑާއި ލޯންސް އެންޑް ކެޕިޓަލް ވަރކްސް ފަންޑްގެ އަންދާޒާއެއް ކުރިއަށް އޮތް އަހަރަށާއި އިތުރު 2 (ދޭއް) އަހަރަށް ތައްޔާރުކުރަންވާނެއެވެ.  (ކ) އަންދާޒާ ބަޖެޓްގެ ދެލިކޮޕީ އެމުއައްސަސާއެއްގެ އެންމެ އިސްވެރިއަކަށް ހުށަހަޅައި ހުއްދައާއެކު 31 އޯގަސްޓްގެ ކުރިން ނުވަތަ މިނިސްޓަރު ކަނޑައަޅާ ތާރީޚަކަށް މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅަންވާނެއެވެ.  (އ) ބަޖެޓާގުޅޭ މަޢުލޫމާތު ހޯދުމަށް މިނިސްޓްރީ އޮފް ފިނޭންސް އެންޑް ޓްރެޜަރީން ދައުލަތުގެ އެއްވެސް އޮފީހެއްގައި އެދެފިނަމަ، އެމަޢުލޫމާތުދިނުމަށް އެދިފައިވާ މުއްދަތުގެ ތެރޭގައި އެމަޢުލޫމާތު ދޭންވާނެއެވެ. މަޢުލޫމާތު ހޯދައި ފޮނުވުމަށް އެދިފައިވާ މުއްދަތަކީ އެމަޢުލޫމާތު ހޯދައި ފޯރުކޮށްދެވޭނެ މުއްދަތެއް ނޫންނަމަ، ސަބަބު ބަޔާންކޮށް ލިޔުމަކުން އެކަން އަންގަންވާނެއެވެ.  (ވ) ބަޖެޓާބެހޭ ހުރިހާ ލިޔެކިޔުމެއް ކަރުދާހުގައި ލިޔެގެން ނުވަތަ މިނިސްޓަރު ހުއްދަކުރާ އިލެކްޓްރޯނިކް ފޯމެޓަކަށް ރައްކާކުރެވިފައި ހުންނަންވާނެއެވެ.  (މ) އަންދާޒާ ބަޖެޓް ތައްޔާރުކުރަންޖެހޭ ގޮތުގެ މަޢުލޫމާތު، މިނިސްޓްރީ އޮފް ފިނޭންސް އެންޑް ޓްރެޜަރީން 15 ޖުލައިގެ ކުރިން ދައުލަތުގެ މުއައްސަސާތަކަށް ފޮނުވަންވާނެއެވެ. މިމަޢުލޫމާތުގެ ތެރޭގައި އަންދާޒާ ބަޖެޓް ތައްޔާރުކުރުމުގައި ބޭނުންކުރާނެ އެސަމްޕްޝަންތަކާއި ބަޖެޓް ކުރުމުގައި ބޭނުންކުރަންވީ އެންމެމަތީ ޢަދަދާ (ބަޖެޓް ސީލިންގ) ބެހޭ ތަފްޞީލު ހިމަނަންވާނެއެވެ.  (ފ) މިނިސްޓަރު ކަނޑައަޅާފައިވާ ބަޖެޓް ސީލިންގ އަށްވުރެ އަންދާޒާކުރާ ޚަރަދު އިތުރުވާނަމަ، އެއިތުރުވާ ޚަރަދު ހޯދުމަށް އެ މުއައްސަސާއަކުން ބަޖެޓް ހުށަހަޅާއިރު އެދެވިދާނެއެވެ. |
| 3.03 ކައުންސިލްތަކުގެ އަންދާޒާ ބަޖެޓް | (ހ) ކައުންސިލްތަކުގެ ބަޖެޓް އެކުލަވާލުމުގައި، ރަށާއި އިދާރީ ދާއިރާގެ ތަރައްޤީގެ ޕްލޭނާއި ފައިނޭންޝަލް ޕްލޭނަށް ބަލައިގެން ރަށު ކައުންސިލާއި އަތޮޅު ކައުންސިލުން ކުރިއަށްއޮތް އަހަރަށް ލަފާކުރާ ބަޖެޓް ތައްޔާރުކުރަންވާނެއެވެ.  (ށ) ސިޓީއާއި ސިޓީގައި ހިމެނޭ އަވަށްތަކުގެ ތަރައްޤީގެ ޕްލޭނާއި ފައިނޭންޝަލް ޕްލޭނަށް ބަލައިގެން ސިޓީ ކައުންސިލްތަކުން ކުރިއަށްއޮތް އަހަރަށް ލަފާކުރާ ބަޖެޓް ތައްޔާރުކުރަންވާނެއެވެ.  (ނ) މިމާއްދާގެ (ހ) އަދި (ށ) ގައިވާ މަޢުލޫމާތު ބަޖެޓް ހުށަހެޅުމުގައި ހިމަނަންވާނެއެވެ.  (ރ) އަތޮޅު ކައުންސިލްތަކަށް ލިބޭނެ އާމްދަނީއާއި ކުރާނެ ޚަރަދަށްބަލައި، ކުރިއަށް އޮތް އަހަރު ކައުންސިލްގެ ބަޖެޓަށް ސަރުކާރުން ބޭނުންވާ ފައިސާގެ ޢަދަދު ކަނޑައަޅައި، އަތޮޅު ކައުންސިލުން ފާސްކޮށް ރަށު ކައުންސިލްތަކާއި އަތޮޅު ކައުންސިލްތަކުގެ ބަޖެޓަށް ސަރުކާރުން ބޭނުންވާ ފައިސާ ހޯދުމަށް މިމާއްދާގެ (ހ) ގައިވާ ގޮތުގެ މަތިން 31 އޯގަސްޓް ނުވަތަ އެތާރީޚުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ނުވަތަ އެމިނިސްޓްރީން ކަނޑައަޅާ ޤައުމީ އިދާރާއަކަށް ހުށަހަޅަންވާނެއެވެ.  (ބ) ސިޓީ ކައުންސިލްތަކަށް ލިބޭނެ އާމްދަނީއާއި ކުރާނެ ޚަރަދަށްބަލައި، ކުރިއަށް އޮތް އަހަރު ކައުންސިލްގެ ބަޖެޓަށް ސަރުކާރުން ބޭނުންވާ ފައިސާގެ ޢަދަދު ކަނޑައަޅައި، ސިޓީ ކައުންސިލުން ފާސްކޮށް ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ޤާނޫނުގައި ބަޔާންކުރާ އަވަށު އޮފީސްތަކާއި ސިޓީ ކައުންސިލްގެ ބަޖެޓަށް ސަރުކާރުން ބޭނުންވާ ފައިސާ ހޯދުމަށް މިމާއްދާގެ (ހ) ގައިވާ ގޮތުގެ މަތިން 31 އޯގަސްޓް ނުވަތަ އެތާރީޚުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ނުވަތަ އެމިނިސްޓްރީން ކަނޑައަޅާ ޤައުމީ އިދާރާއަކަށް ހުށަހަޅަންވާނެއެވެ. |
| 3.04 ދައުލަތުގެ އާމްދަނީގެ އަންދާޒާތައް އަންދާޒާ ބަޖެޓްގައި ހިމެނުން | (ހ) އާމްދަނީގެ ބައިތައް އަންދާޒާ ބަޖެޓްގައި ހިމެނުމަށް ވަކި ޚާއްޞަ އިރުޝާދެއްދީފައިވާނަމަ، އެކަމެއް ނިސްބަތްވާ ސަރުކާރުގެ ޒިންމާދާރު އޮފީހަކުން އެކަމަކަށް ސަމާލުކަން ދޭންވާނެއެވެ.  (ށ) ކޮންމެ މަސްއޫލު އޮފީހަކުންވެސް ކޮންސޮލިޑޭޓަޑް ރެވެނިޔު ފަންޑުގެ އަންދާޒާގެ ދެލިކޮޕީއެއް ތައްޔާރުކުރަންވާނެއެވެ. އެދެލިކޮޕީގައި އެއޮފީހަކުން ހިންގޭ ޙަރަކާތްތަކުން ލިބޭ އެންމެހާ އާމްދަނީ ހިމަނަންވާނެއެވެ. މިގޮތުން އާމްދަނީގެ ބައެއް، އެހެން އެއޮފީހަކުން ބަލައިގަނެ ހިސާބު ކުރިކަމުގައި ވިޔަސް އެއާމްދަނީއެއް އެމަސްއޫލު އޮފީހެއްގެ ކޮންސޮލިޑޭޓަޑް ރެވެނިޔު ފަންޑުގައި ހިމަނަންވާނެއެވެ.  (ނ) އާމްދަނީ އަންދާޒާކުރުމުގައި ލިބޭނެ ޢަދަދަށްވުރެ އިތުރަށް ނުހިމެނުމަށް ސަމާލުކަންދޭންވާނެއެވެ. އަދި ލިބޭ އާމްދަނީ ނިމުނު އަހަރަށް އަޅާބަލާއިރު އަންނަ އުނިއިތުރު އަންނަން ޖެހުނުގޮތުގެ ތަފްސީލު އަންދާޒާ ބަޖެޓާއެކު ހުށަހަޅަންވާނެއެވެ.  (ރ) ވަކި ޤާނޫނެއް ފާސްވެގެން ނުވަތަ ވަކި ކަންތައްތަކެއް ހަމަޖެހިގެން ނޫނީ ލިބުމުގެ ފުރުސަތު ނެތް އާމްދަނީ ލިބޭނެކަމަށް އަންދާޒާ އާމްދަނީގައި ހިމަނާނަމަ އެކަން ބަޖެޓް ދިރާސާކުރާ ފަރާތްތަކުގެ ސަމާލުކަމަށް ގެންނަންވާނެއެވެ. އަދި މިނިސްޓަރު ބޭނުންވާނަމަ މިކަމަށް ޚާއްޞަ ރިޕޯޓެއް އެމުއައްސަސާއަކުން މިނިސްޓަރަށް ހުށަހަޅަންވާނެއެވެ. |
| 3.05 އަންދާޒާ ބަޖެޓްގެ ދެލިކޮޕީއަށް ބަދަލު ގެނައުން | (ހ) މަސްއޫލު އޮފީސްތަކުން ހުށަހަޅާފައިވާ އަންދާޒާ ބަޖެޓްގެ ދެލިކޮޕީތައް ބެލުމަށްފަހު، އެއަންދާޒާތަކަށް ބަދަލެއް ގެންނަންޖެހޭނަމަ ޒިންމާދާރު އޮފިސަރުންނާއެކު، ބައްދަލުވުމެއް ބާއްވައި، މަޝްވަރާކުރަންވާނެއެވެ.  (ށ) މިމާއްދާގެ (ހ) ގައިވާ މަޝްވަރާ ބައްދަލުވުންތަކަށްފަހު، ބަޖެޓްގެ އަންދާޒާ ދެލިކޮޕީއަށް ގެނައުމަށް އެއްބަސްވެވުނު ބަދަލުތައް ހިމަނައިގެން، ކަނޑައެޅިފައިވާ މުއްދަތުގެ ތެރޭގައި އަންދާޒާ ބަޖެޓްގެ އެންމެފަހުގެ ދެލިކޮޕީ މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ.  (ނ) މުއައްސަސާތަކުން ހުށަހަޅާ އެންމެ ފަހުގެ ބަޖެޓްގެ އަންދާޒާތަކަށް އިތުރު ބަދަލެއް ނުވަތަ އިޞްލާޙެއް ގެންނަން މިނިސްޓަރަށް ފެނިއްޖެ ނަމަ، މިފަދަ ބަދަލެއް ނުވަތަ އިޞްލާޙެއް ގެނައުމުގެ އިޚްތިޔާރު މިނިސްޓަރަށް ލިބިގެންވެއެވެ. މިގޮތުން ގެނެވޭ ބަދަލެއް އެމުއައްސަސާއަކަށް އަންގަންވާނެއެވެ. |
| 3.06 ދައުލަތުގެ އަހަރީ ބަޖެޓް ރައްޔިތުންގެ މަޖިލީހަށް ހުށަހެޅުން | (ހ) ކޮންސޮލިޑޭޓެޑް ރެވެނިއު ފަންޑާއި ލޯންސް އެންޑް ކެޕިޓަލް ވާރކްސް ފަންޑުގެ އެންމެ ފަހުގެ ދެލިކޮޕީ ލިބުމުން، ބަޖެޓް އެކުލަވާލައި، ކުރިއަށް އޮތް އަހަރުގެ "ދައުލަތުގެ އަހަރީ ބަޖެޓް"ގެ ގޮތުގައި ފާސްކުރުމަށް ބަޖެޓް އެކުލަވާލެވޭ މާލީއަހަރު ފެށުމުގެ އެންމެ ލަސްވެގެން 1 (އެކެއް) މަސް ދުވަސް ކުރިން ރައްޔިތުންގެ މަޖިލީހަށް މިނިސްޓަރު ހުށަހަޅަންވާނެއެވެ.  (ށ) ބަޖެޓް ހުށަހަޅާއިރު، އެބަޖެޓްގައި، އެމާލީއަހަރަށް ހިނގާނެކަމަށް ލަފާކުރި ޚަރަދާއި، ދައުލަތަށް ލިބޭނެކަމަށް ލަފާކުރާ އެއްޗެއްގެ ހިސާބާއި، އަދި ވޭތުވެދިޔަ މާލީއަހަރު ދައުލަތުން ހިނގި ޚަރަދާއި، ދައުލަތަށް ލިބުނު އެއްޗެއްގެ ހިސާބު، އެބަޖެޓްގައި ވަކި ސުރުޚީތަކެއްގެ ދަށުން ފާހަގަކޮށް ބަޔާންކުރަންވާނެއެވެ.  (ނ) މިމާއްދާގެ (ހ) ގައިވާ ގޮތުގެ މަތިން ދައުލަތުގެ އަހަރީ ބަޖެޓް ހުށަހަޅާއިރު، ކެޕިޓަލް ޚަރަދު ކުރުމަށް ހުށަހަޅަންވާނީ، ލޯންސް އެންޑް ކެޕިޓަލް ވާރކްސް ފަންޑުންނެވެ. އަދި ރިކަރަންޓް ޚަރަދު ކުރުމަށް ހުށަހަޅަންވާނީ، ކޮންސޮލިޑޭޓަޑް ރެވެނިޔު ފަންޑުންނެވެ.  (ރ) ސަރުކާރުގެ މަސްއޫލު އޮފީސްތަކާއި، މުސްތަގިއްލު މުއައްސަސާތަކަށް ލިބޭނެކަމަށް ލަފާކުރާ އާމްދަނީއާއި، އެތަނަކަށް ހިނގާނެކަމަށް ލަފާކުރާ ރިކަރަންޓް ޚަރަދާއި، ކެޕިޓަލް ޚަރަދުގެ ޚުލާސާ، އަދި ދައުލަތުގެ އަހަރީ ބަޖެޓުން ކައުންސިލްތަކަށް ކުރިއަށްއޮތް އަހަރަށް ދޭންޖެހޭ ޢަދަދު، ދައުލަތުގެ އަހަރީ ބަޖެޓްގައި ހިމަނަންވާނެއެވެ. އަދި ސަރުކާރުގެ މަސްއޫލު އޮފީސްތަކުން ކުރުމަށް ހުށަހަޅާ ބޮޑެތި ރިކަރަންޓް ޚަރަދާއި ކެޕިޓަލް ޚަރަދުތަކުގެ ތަފްޞީލު، ދައުލަތުގެ އަހަރީ ބަޖެޓްގައި ހިމަނަންވާނެއެވެ.  (ބ) ދައުލަތުގެ އަހަރީ ބަޖެޓް ރައްޔިތުންގެ މަޖިލީހަށް ހުށަހަޅާއިރު ބަޖެޓް ޑެފިސިޓްވާނަމަ، ދައުލަތުން ޑެފިސިޓް ފައިނޭންސް ކުރާނެގޮތް ބަޔާންކުރަންވާނެއެވެ. |
| 3.07 ސަޕްލިމެންޓްރީ ބަޖެޓް ރައްޔިތުންގެ މަޖިލީހަށް ހުށަހެޅުން | (ހ) ސަޕްލިމެންޓްރީ ބަޖެޓެއް ހުށަހަޅަންޖެހޭ ހާލަތެއް މެދުވެރިވެއްޖެނަމަ، ސަޕްލިމެންޓްރީ ބަޖެޓް ތައްޔާރުކޮށް ހުށަހެޅުމަށް، ބަޖެޓް ބޭނުންވާ މުއައްސަސާތަކަށް މިނިސްޓަރު އަންގަންވާނެއެވެ.  (ށ) މިމާއްދާގެ (ހ) ގައިވާ ފަދަ ހާލަތެއް މެދުވެރިވެގެން ސަޕްލިމެންޓްރީ ބަޖެޓެއް އެކުލަވާލުމަށް މިނިސްޓަރު އަންގައިފިނަމަ، އެމުއައްސަސާއަކުން މިގަވާއިދުގެ 3.02 ވަނަ މާއްދާގައިވާ ގޮތުގެ މަތިން ސަޕްލިމެންޓްރީ ބަޖެޓް އެކުލަވާލައި މިނިސްޓަރު އަންގާ މުއްދަތެއްގެ ތެރޭގައި ހުށަހަޅަންވާނެއެވެ.  (ނ) ބަޖެޓަށް އިތުރަށް ބޭނުންވާ ފައިސާއެއް ރައްޔިތުންގެ މަޖިލީހުން ފާސްކުރުމަށް ނުވަތަ ސަޕްލިމެންޓްރީ ބަޖެޓެއް ރައްޔިތުންގެ މަޖިލީހުން ފާސްކުރުމަށް އެދި ހުށަހަޅާނަމަ، އެބަޖެޓް ތައްޔާރުކުރުމަށް މިގަވާއިދުގައި ބަޔާންކޮށްފައިވާ ގޮތަށް ތައްޔާރުކޮށް، އެފައިސާއެއް ނުވަތަ ބަޖެޓެއް ބޭނުންވާ ދުވަހެއްގެ 1 (އެކެއް) މަސްދުވަސް ކުރިން ރައްޔިތުންގެ މަޖިލީހަށް މިނިސްޓަރު ހުށަހަޅަންވާނެއެވެ. |
| 3.08 އަހަރީ ބަޖެޓް ފާސްވުމުން ބަޖެޓް ޝާއިޢުކުރުން | ދައުލަތުގެ އަހަރީ ބަޖެޓް ރައްޔިތުންގެ މަޖިލީހުން ފާސްވުމުން އެބަޖެޓްގެ ތަފްޞީލާއެކު ޝާއިޢުކޮށް، ކަމާބެހޭ ދައުލަތުގެ އިދާރާތަކަށް ފޮނުވުމުގެ އިންތިޒާމު މިނިސްޓަރު ހަމަޖައްސަން ވާނެއެވެ. |
|  |  |

|  |
| --- |
| ބާބު 4ބަޖެޓް ދޫކުރުމާއި ޚަރަދުކުރުމަށް ހުއްދަދިނުން |

|  |  |
| --- | --- |
| 4.01 ބަޖެޓް ދޫކުރުން | (ހ) ޕަބްލިކް ބޭންކް އެކައުންޓުގައިވާ ދައުލަތުގެ ފައިސާގެ ތެރެއިން ކޮންސޮލިޑޭޓަޑް ރެވެނިއު ފަންޑް، ނުވަތަ ލޯންސް އެންޑް ކެޕިޓަލް ވާރކްސް ފަންޑުގައިވާ ފައިސާ ޚަރަދުކުރެވޭނީ، ތިރީގައިމިވާ ގޮތުގެމަތިން މިނިސްޓަރު ސޮއިކޮށް، ލިޔުމުން ދޫކުރާ ހުއްދައެއްގެ ދަށުންނެވެ.   1. ފާސްކޮށްފައިވާ ބަޖެޓެއްގައި ހިމެނޭ ޚަރަދުތައް ކުރުމަށާއި އަދި ރައްޔިތުންގެ މަޖިލީހުގެ ބަޖެޓް ދިރާސާކުރާ ކޮމިޓީގެ ރެކޮމެންޑޭޝަންގެ ގޮތުގައި ރައްޔިތުންގެ މަޖިލީހުން ފާސްކުރާ ޚަރަދުތައް ކުރުމަށް. 2. ކޮންމެ މާލީއަހަރެއް ފެށޭއިރު ހުއްދަ ދޫކުރުން. މިގޮތުން ހުއްދަ ދޫކުރާނީ އަހަރަކު އެއްފަހަރު.   (ށ) ކޮންސޮލިޑޭޓަޑް ރެވެނިއު ފަންޑާއި، ލޯންސް އެންޑް ކެޕިޓަލް ވާރކްސް ފަންޑުން، މާލީއަހަރެއްގައި ކުރެވޭ ޖުމްލަ ޚަރަދު، އެ މާލީއަހަރެއްގެ ބަޖެޓްގައި އެފަންޑުން ޚަރަދުކުރުމަށް ފާސްކޮށްފައިވާ ޖުމްލަ ޚަރަދަށްވުރެ އިތުރުވެގެން ނުވާނެއެވެ.  (ނ) ފާސްކޮށްފައިވާ ބަޖެޓަކާ ގުޅިގެން ދޫކުރެވިފައިވާ ހުއްދައެއް، އެބަޖެޓްގެ މުއްދަތު ހަމަވުމަށްފަހު ދެން އެހުއްދައިގެ ދަށުން ޚަރަދެއްކުރެވޭނީ މާލީއަހަރު ތެރޭގައި ހޯދާފައިވާ މުދަލަކަށް، ނުވަތަ ޚިދުމަތަކަށް ދޭންޖެހޭ ފައިސާގެ ބިލެއް، އެމާލީއަހަރެއް ނިމޭ ފަހުން އަންނަ ސަރުކާރު ބަންދުނޫން 30 (ތިރީސް) ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައި އެމިނިސްޓްރީން ހުއްދަކުރާ ގޮތެއްގެ މަތިން ޚަރަދުކުރުމަށެވެ.  (ރ) ބަޖެޓުން ފައިސާ ދޫކުރާނީ ނުވަތަ ޚަރަދުކުރާނީ ޚަރަދުކުރަން ބޭނުންވާ މިންވަރުގެ މައްޗަށް ބަލައިގެން މިނިސްޓްރީ އޮފް ފިނޭންސް އެންޑް ޓްރެޜަރީން ނުވަތަ އެމިނިސްޓްރީން ހުއްދަކުރާ ގޮތެއްގެ މަތިން ހުއްދަ ދީފައިވާ ފަރާތަކުންނެވެ.  (ބ) މާލީއަހަރަކަށް ކަނޑައަޅާފައިވާ ބަޖެޓްގައި ހިމަނާފައިވާ ޚަރަދުތައް ކުރަން ފަށާނީ މިނިސްޓަރު، ފައިނޭންޝަލް ކޮންޓްރޯލަރއަށް ދޭ ހުއްދައަކުންނެވެ. އެ ހުއްދައިގައި ބަޖެޓްގައި ޚަރަދު ކުރުމަށް ކަނޑައަޅާފައިވާ ޚަރަދުތަކަށް ބަޖެޓްގައި ކަނޑައެޅިފައިވާ ޢަދަދަށް ފައިސާ ދޫކޮށް އަދި ފައިސާ އަދާ ކުރުމުގެ ބާރު ފައިނޭންޝަލް ކޮންޓްރޯލަރއަށް ދެވޭނެއެވެ. |
| 4.02 ފާސްވި ބަޖެޓް ލިބުމުން މުއައްސަސާތަކުން ޢަމަލުކުރާނެގޮތް | (ހ) ފާސްވި ބަޖެޓް ލިބުމުން އެމުއައްސަސާއަކުން ބަޖެޓްކުރި ޕްރޮގްރާމްތަކަށް ލަފާކުރި ޢަދަދާއި ފާސްވެގެން ލިބުނު ބަޖެޓާ އަޅާކިޔާ މުރާޖަޢާ ކުރަންވާނެއެވެ.  (ށ) މިމާއްދާގެ (ހ) ގައިވާ ގޮތަށް މުރާޖަޢާ ކުރުމުގައި އެ މާލީއަހަރަކަށް ރައްޔިތުންގެ މަޖިލީހުން ފާސްކޮށް މިނިސްޓަރު ދޫކުރި ބަޖެޓަށްވުރެ އިތުރު ނުވާގޮތަށް އެތަނެއްގެ އަހަރީ ޕްރޮގްރާމްތައް، އިސްކަންދޭ ތަރުތީބުން ރާވަންވާނެއެވެ. |
| 4.03 ފާސްވި ބަޖެޓް ލިބުމުން ކައުންސިލްތަކުން ޢަމަލުކުރާނެގޮތް | (ހ) ކައުންސިލްތަކުގެ ބަޖެޓަށް ދައުލަތުންދޭ ފައިސާ ލިބުމުން، އެކައުންސިލަކަށް އެކި ގޮތްގޮތުން ލިބޭ އެހީއާއި ނަގާ ލޯނަށް ބަލައިގެން ހިނގާ އަހަރުގެ ކައުންސިލްގެ ބަޖެޓް އެއަހަރުގެ ޖަނަވަރީ މަހުގެ 15 (ފަނަރަ) ވަނަ ދުވަހުގެ ކުރިން ކައުންސިލުން ފާސްކުރަންވާނެއެވެ.  (ށ) މިމާއްދާގެ (ހ) ގައި ބުނާ ބަޖެޓް ކައުންސިލަށް އެއްވެސް ސަބަބަކާހުރެ ޖަނަވަރީ މަހުގެ 15 (ފަނަރަ) ގެ ނިޔަލަށް ފާސް ނުކުރެވިއްޖެނަމަ، ފާއިތުވި އަހަރަށް ކައުންސިލުން ފާސްކުރި ބަޖެޓްގެ ރިކަރަންޓް ޚަރަދުތަކަށްވުރެ އިތުރުނުވާގޮތަށް ކުރިއަށް އޮތް އަހަރުގެ ރިކަރަންޓް ޚަރަދުތައް ކުރުމުގެ އިޚްތިޔާރު ކައުންސިލްގެ ރައީސަށް ލިބިގެންވެއެވެ.  (ނ) ކައުންސިލުން ބަޖެޓް ފާސްކުރާތާ ލަސްވެގެން 15 (ފަނަރަ) ދުވަހުގެ ތެރޭގައި މިނިސްޓަރަށް ނުވަތަ މިނިސްޓަރު ކަނޑައަޅާ ޤައުމީ އިދާރާއަކަށް ކައުންސިލްގެ ބަޖެޓް ހުށަހަޅަންވާނެއެވެ. |
| 4.04 ބަޖެޓުން ޚަރަދުކުރުން | (ހ) ރައްޔިތުންގެ މަޖިލީހުން ހުއްދަ ލިބިގެން މެނުވީ ރައްޔިތުންގެ މަޖިލީހުން ފާސްކޮށްފައިވާ ދައުލަތުގެ ބަޖެޓްގައިވާ މިންވަރަށްވުރެ އިތުރަށް ޚަރަދު ކޮށްގެން ނުވާނެއެވެ. އަދި ބަޖެޓްގައި ވަކި ކަމަކަށް ޚަރަދެއް ކުރުމަށް ކަނޑައަޅާފައިވާނަމަ އެޚަރަދެއް ކުރަންވާނީ އެކަމަކަށް، ނުވަތަ މިނިސްޓްރީ އޮފް ފިނޭންސް އެންޑް ޓްރެޜަރީން ހުއްދަދޭގޮތެއްގެ މަތިންނެވެ.  (ށ) އަންނަނިވި ހާލަތުތަކުގައި މެނުވީ އެއްވެސް ފަރާތަކުން ދައުލަތުގެ ފައިސާ ޚަރަދުކުރުމަށް ހުއްދަ ދީގެންނުވާނެއެވެ.   1. ޚަރަދުކުރުމަށް ބޭނުންވާ މިންވަރަށް، ޤާނޫނީ ހަމަތަކުގެ މަތިން ދައުލަތުގެ ފައިސާ ލިބެން ހުރުން. 2. ޚަރަދުކުރުމަށް ބޭނުންވާ ފައިސާއަކީ މިގަވާއިދުގައިވާ ގޮތުގެ މަތިން، ޚަރަދުކުރުމަށް ހުއްދަކޮށްފައިވާ ފައިސާއަކަށްވުން.   (ނ) އެއްވެސް ޚަރަދެއް ކުރަންވާނީ، އެޚަރަދެއް ކުރުމަށް ހުއްދަ ދިންކަމަށް ފައިސާ ޚަރަދު ކުރުމަށް ހުއްދައޮތް ވެރިޔަކު ހުއްދަދީ ސޮއިކުރުމުންނެވެ.  (ރ) ޚަރަދުކުރުމަށް ހުއްދަދޭ ވެރިން ކަނޑައަޅާނީ އެމުއައްސަސާއެއްގެ އިސްވެރިޔާ މަޝްވަރާގެމަތިން މާލީޒިންމާދާރުވެރިޔާއެވެ.  (ބ) މިމާއްދާގެ (ރ) ގައިވާ ގޮތުގެ މަތިން ޚަރަދުކުރުމަށް ހުއްދަ ދިނުމަށް މާލީޒިންމާދާރުވެރިޔާ ކަނޑައަޅާ މުވައްޒަފުންގެ މަޢުލޫމާތު މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ. |
|  | (ޅ) ބަޖެޓުން ކުރަންޖެހޭ ޚަރަދުތައް ކުރަންވާނީ، އެކަމަށް ބަޖެޓްގައި ކަނޑައެޅިފައި އޮތް އަދަދަށްވުރެ އިތުރުނުވާނެ ގޮތެއްގެ މަތިން އެޚަރަދެއް ކުރަން އެންމެ އެކަށޭނަ ބަޖެޓްކޯޑުންނެވެ.  (ކ) ބަޖެޓްގެ އައިޓަމްގައި ފައިސާ ކަނޑައެޅިފައި ނުވާކަމަކަށް ނުވަތަ އައިޓަމެއްގައި ޚަރަދުކުރަން ބޭނުންވާވަރަށް ފައިސާ ނެތްކަމަކަށް ޚަރަދު ކުރަންވާނީ، އެކަމެއް ކުރަން ބޭނުންވާ ސަބަބާއެކު، މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައި އެއައިޓަމަށް ފައިސާ ލިބުމުންނެވެ.  (އ) ވަކި ކަމަކަށް ބަޖެޓްގައި ފައިސާ ކަނޑައެޅިފައި އޮތް ކަމުގައި ވިޔަސް އެކަމަކީ ޢާންމުކޮށް ހިނގާ ކަމަކަށް ނުވާނަމަ، އެކަމެއް ފެށުމުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެގެން ހުއްދަ ހޯދަންވާނެއެވެ.  (ވ) ކަރަންޓު ޚަރަދާއި ޓެލެފޯނު ޚަރަދު ފަދަ ކޮންމެ މަހަކު ބިލް އަދާ ކުރަންޖެހޭ ޚަރަދުތައް ކުރުމުގައި އެކަމަށް ބަޖެޓަށް ލިބިފައިވާ ޖުމްލަ އަދަދު 12 ބަޔަށް ބަހާލައިގެން މަސްދުވަހަކަށް ޖެހޭ އަދަދަށްވުރެ އެމަހެއްގެ ޚަރަދު އިތުރު ނުވާނޭ ގޮތެއްގެ މަތިން ޚަރަދުކުރުމަށް ބާރުއަޅަންވާނެއެވެ. |
| 4.05 ވޭތުވެދިޔަ އަހަރުގެ ބަޖެޓުން ހިނގާ އަހަރު ޚަރަދުކުރެވޭނެ އުސޫލު | (ހ) ވޭތުވެދިޔަ އަހަރުގެ ތެރޭގައި ހޯދާފައިވާ މުދަލަކަށް ނުވަތަ ޚިދުމަތަކަށް ދައްކަންޖެހޭ ފައިސާއެއް ދެއްކުމަށް، އެއަހަރެއް ނިމޭ ފަހުން އަންނަ ސަރުކާރު ބަންދުނޫން 30 ދުވަހުގެ ތެރޭގައި މިނިސްޓަރަށް ހުށަހަޅައިފިނަމަ، ނިމުނު މާލީއަހަރަށް ފާސްކޮށްފައިވާ ބަޖެޓްގެ ފައިސާއިން ނުވަތަ އެޑްވާންސް ފަންޑުން ދިނުމަށް މިނިސްޓަރަށް ހުއްދަކުރެވިދާނެއެވެ.  (ށ) މިމާއްދާގެ (ހ) ގައިވާ ގޮތުގެ މަތިން ދައްކަންޖެހޭ ފައިސާގެ ތަފްސީލު ހިނގާ އަހަރުގެ ޖަނަވަރީ 10 ވަނަ ދުވަހުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީ އިން އަންގާ ގޮތެއްގެ މަތިން އެމިނިސްޓްރީއަށް ފޮނުވަންވާނެއެވެ. |
| 4.06 ވަގުތީގޮތުން ބަޖެޓް ބަންދުކުރުން | ބަޖެޓުން ޚަރަދުކުރުމުގައި މިގަވާއިދާ ޚިލާފަށް ޢަމަލުކުރާ މުއައްސަސާތަކުގެ ބަޖެޓް ބަންދުކުރުމުގެ އިޚްތިޔާރު އިތުރު އެންގުމަކާނުލާ މިނިސްޓަރަށް ލިބިގެންވެއެވެ. |
| 4.07 ބަޖެޓްގެ ޚަރަދު ހިސާބުތައް ބެލެހެއްޓުން | (ހ) ބަޖެޓްގައި ޚަރަދުތައް ހިމަނާފައިވާ ގޮތާއި ބަޖެޓުން ކުރާ ޚަރަދުތަކާއި ބަޖެޓްބާކީ "ބަޖެޓް ހިސާބު" ފޮތުން ނުވަތަ ފައިނޭންޝަލް ކޮންޓްރޯލަރ ހުއްދަކުރާ އިލެކްޓްރޯނިކް ވަސީލަތެއް ބޭނުންކޮށްގެން އަބަދުވެސް ޚަރަދާއި ބާކީ އެނގެން އޮންނާނެ ގޮތަށް ހިސާބުތައް ބަލަހައްޓަން ވާނެއެވެ.  (ށ) މިމާއްދާގެ (ހ) ގައި ބަޔާންކޮށްފައިވާ ގޮތަށް ހިސާބުތައް ބެލެއްޓުމަށްޓަކައި ބަޖެޓުންކުރާ ކޮންމެ ޚަރަދެއް އެޚަރަދެއް ކުރަންޖެހޭ އައިޓަމަށާއި ކޯޑު ނަންބަރަށާއި، ރިކަރެންޓް ޚަރަދެއްނަމަ ރިކަރެންޓް ޚަރަދުގެ ޖުމްލަ އަށް ކެޕިޓަލް ޚަރަދެއްނަމަ ކެޕިޓަލް ޚަރަދުގެ ޖުމްލަ އަށާއި އަދި މުޅި ބަޖެޓްގެ ޖުމްލަ އަށް ވައްދަންވާނެއެވެ.  (ނ) މިމާއްދާގެ (ށ) ގައި ބުނާ ބާކީ ކުރުމުގެ އިތުރުން ޕްރޮގްރާމް ބަޖެޓްގައި ހިމެނިފައިވާ ކޮންމެ ޙަރަކާތަކުން ވަކިވަކިން ބާކީކޮށް ބަލަހައްޓަންވާނެއެވެ.  (ރ) މިމާއްދާގެ (ށ) ގައިވާ ގޮތުގެމަތިން ޚަރަދުތައް ހިސާބަށް ވެއްދުމުގައި އެޚަރަދެއްކުރަންޖެހޭ އައިޓަމްގައި އެޚަރަދަކާ ގުޅޭގޮތުން އެނގެން ބޭނުންވާ ފުރިހަމަ މަޢުލޫމާތު (ހުއްދަ ދިން ތާރީޚް، ހުއްދަ ނަންބަރު، ފައިސާ ލިބެންވާ ފަރާތް، ތަކެތީގެ ނުވަތަ ޚިދުމަތުގެ ތަފްސީލު، ރޭޓު، އަގު، ބިލް ނަންބަރު، ބިލްގެ ތާރީޚް، ޗެކު ނަންބަރު ފަދަ މަޢުލޫމާތު) އެނގެން އޮންނަންވާނެއެވެ.  (ބ) މިމާއްދާގެ (ނ) ގައި ބުނެފައިވާ އައިޓަމު (އެޚަރަދެއް ކުރަންޖެހޭ އައިޓަމް) ނޫން އެހެން ބައިތަކަށް ޚަރަދު ވެއްދުމުގައި ތާރީޚާއި ޗެކުނަންބަރާއި، ފައިސާގެ އަދަދާއި ބާކީ އެނގެން އޮތުމުން ފުދޭނެއެވެ.  (ޅ) ޚަރަދު ކުރުމަށް ހުއްދަދޭ ފޮތުގައި ނުވަތަ ވައުޗަރުގައި ލިޔާ ޚަރަދުތަކަށް ހުއްދަދޭ ވެރިޔަކު ހުއްދަ ދިނުމުގެ ކުރިން ހުއްދަދެވޭ ޚަރަދުތައް ލިޔުނު މުވައްޒަފު ފިޔަވައި އެހެން މުވައްޒަފަކު އެޚަރަދުތައް ޗެކްކުރަންވާނެއެވެ. އަދި ލިޔުނު މުވައްޒަފާއި ޗެކްކުރި މުވައްޒަފުގެ މަޤާމާއި ނަންޖަހައި ސޮއި ކުރަންވާނެއެވެ.  (ކ) ބަޖެޓް ކޮންޓްރޯލް ފޯމުން ބަޖެޓަށް ގެންނަ އުނި އިތުރު، ބަޖެޓް ހިސާބުތަކަށް ވައްދަންވާނެއެވެ.  (އ) މިމާއްދާގެ (ށ)، (ނ)، (ރ) އަދި (ބ)ގައިވާ ގޮތުގެ މަތިން ބަޖެޓްގެ އައިޓަމްތައް ބަލަހައްޓަންވީ ގޮތާއި، އައިޓަމްތަކުންކުރާ މުޅި ޖުމްލަ ޚަރަދުގެ ހިސާބުގެ އައިޓަމް ބަލަހައްޓަންވީ ގޮތުގެ ނަމޫނާ އަދި ވައުޗަރ ތައްޔާރުކުރަންޖެހޭ ގޮތުގެ ނަމޫނާ މިގަވާއިދުގެ ( [އެނެކްސް 9](#_އެނެކްސް_9_1) )، ( [އެނެކްސް 10](#_އެނެކްސް_7) ) އަދި ( [އެނެކްސް 27](#_އެނެކްސް_24) ) ގައި ވާނެއެވެ. |
| 4.08 ބަޖެޓް ހިސާބު ނިންމައި ފޮނުވުން | (ހ) ކޮންމެ މަހަކު ކުރާ ޚަރަދުތަކުގެ ހިސާބު (އެމަހަކު ހިނގި ޚަރަދުގެ ޖުމްލަ އާއި، އަހަރު ފެށުނީއްސުރެ އެމަހެއްގެ ނިޔަލަށް ހިނގާފައިވާ ޚަރަދުގެ ޖުމްލަ އެނގޭނޭގޮތަށް) އެކި ބައިތައް ވަކިވަކިން ނިންމަންވާނެއެވެ.  (ށ) މިމާއްދާގެ (ހ) ގައި ބުނެފައިވާގޮތުގެ މަތިން ހިސާބުތައް ނިންމުމަށްފަހު ވޭތުވެދިޔަ މަހުގެ ހިސާބު ހިނގާމަހުގެ ފުރަތަމަ 10 ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ.  (ނ) ކޮންމެ މަހެއްގެ ޚަރަދާއި ލިބޭ ފައިސާގެ ހިސާބު ނިންމާއިރު މިނިސްޓްރީ އޮފް ފިނޭންސް އެންޑް ޓްރެޜަރީގައި ޤާއިމުކުރެވިފައި އޮންނަ ޕަބްލިކް އެކައުންޓިންގ ސިސްޓަމްގެ ބާކީ ނުވަތަ މޯލްޑިވްސް މަނިޓަރީ އޮތޯރިޓީ ނުވަތަ ބޭންކުން ދައްކާ ބާކީ އާއި، އޮފީހުގެ ފޮތްތަކުން ނުވަތަ ސިސްޓަމުން ދައްކާބާކީއާ ދިމާވާ ގޮތަށް ހިސާބުތައް ރިކޮންސައިލްކޮށް ނިންމަންވާނެއެވެ.  (ރ) އެމަހެއްގައި ހަދާ ޗެކުތައް ލިބެންވާ ފަރާތްތަކަށް ލަސްނުކޮށް ހަވާލުކޮށް ނިންމަންވާނެއެވެ.  (ބ) ޕަބްލިކް އެކައުންޓިންގ ސިސްޓަމް މެދުވެރިކޮށް ހަދާ ޗެކުތައް ލިބެންވާ ފަރާތްތަކަށް ރައްދުކުރެވިފައިވޭތޯ މިނިސްޓްރީ އޮފް ފިނޭންސް އެންޑް ޓްރެޜަރީ އިން ބަލައި ޗެކުކޮށް، މަސް ނިމޭއިރު ހަވާލުނުވާ ޗެކުތައް އަވަހަށް ރައްދުކުރުމަށް އެމުއައްސަސާއަކުން މަސައްކަތްކުރަންވާނެއެވެ.  (ޅ) ބަޖެޓުން ޚަރަދު ކުރެވުނު ފައިސާގެ ރިޕޯޓު މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންޖެހޭ ގޮތުގެ ނަމޫނާ މި ގަވާއިދުގެ ( [އެނެކްސް 8](#_އެނެކްސް_8) ) އަދި ( [އެނެކްސް 11](#_އެނެކްސް_9) ) ގައި ވާނެއެވެ. |
| 4.09 ބަޖެޓަށް އުނިއިތުރު ގެނައުމާއި، އެއް އައިޓަމުން އަނެއް އައިޓަމަށް ބަދަލުކުރުމާއި، ހިފެހެއްޓިފައިވާ ފައިސާ ދޫކުރުން | (ހ) ބަޖެޓަށް އުނިއިތުރު ގެނައުމާއި، ބަޖެޓްގެ އެއްބައިން އަނެއްބަޔަށް ބަދަލުކުރުންފަދަ ކަންތައްތައް ހަމަޖައްސާނީ މިނިސްޓްރީ އޮފް ފިނޭންސް އެންޑް ޓްރެޜަރީންނެވެ.  (ށ) މަސްއޫލުއޮފީސްތަކުގެ ދަށުން ހިނގަމުންދާ ތަންތަނުގެ ބަޖެޓަށް ފައިސާ ހޯދުމުގެ މައްސަލަތަކާއި، ފައިސާއާއި ބެހޭގޮތުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންޖެހޭ ކަންތައްތައް ހުށަހަޅާނީ އެއޮފީހަކާ ގުޅޭ މަސްއޫލުއޮފީހެއް މެދުވެރިކޮށެވެ.  (ނ) ދައުލަތުގެ އޮފީސްތަކުގެ ބަޖެޓްގެ އެއްބައިން އަނެއްބަޔަށް ބަދަލު ކުރަން ބޭނުންވެއްޖެނަމަ، އެކަން ހުށަހަޅާނީ މިނިސްޓްރީ އޮފް ފިނޭންސް އެންޑް ޓްރެޜަރީ އަށެވެ. މިގޮތަށް ހުށަހަޅާއިރު އެބަދަލެއްގެންނަން ބޭނުންވާ ސަބަބު ބަޔާންކުރަންވާނެއެވެ.  (ރ) މިމާއްދާގެ (ނ) ގައިވާ ގޮތުގެ މަތިން ބަދަލުކުރަން ހުށަހަޅަންވާނީ ގެންނަ ބަދަލަކާ ގުޅިގެން އުނިކުރާ އައިޓަމުން އެއަދަދެއް އުނިކުރި ނަމަވެސް ބާކީ އޮންނަ އަދަދުން އަހަރުގެ ކުރިޔަށް އޮންނަ ތާނގައި ދެކޮޅުޖެއްސޭނެ ނަމައެވެ.  (ބ) އޮފީސްއޮފީހުގެ މުވައްޒަފުންގެ ރަޖިސްޓްރީއަށް ނުވަތަ މުސާރައަށް ބަދަލެއް އައުމުގެ ސަބަބުން ބަޖެޓަށް ގެންނަންޖެހޭ ބަދަލުތަކާއި އުނިއިތުރު ގެންނާނީ މިނިސްޓްރީ އޮފް ފިނޭންސް އެންޑް ޓްރެޜަރީންނެވެ.  (ޅ) އުނިކޮށްފައި އޮންނަ ފައިސާއަކުން ކުރަންޖެހޭ ޚަރަދުތަކާއި، އެހެން ޤާނޫނެއް ނުވަތަ ގަވާއިދެއްގެ ދަށުން ހުއްދަ ހޯދައިގެން މެނުވީ ޚަރަދު ނުކުރެވޭފަދަ ކަމަކަށް، ޚަރަދެއް ކުރަންޖެހޭފަދަ ކަމެއްކުރަންވާނީ، އެޚަރަދެއް ކުރުމުގެ ހުއްދަ މިނިސްޓްރީ އޮފް ފިނޭންސް އެންޑް ޓްރެޜަރީއިން ލިބުމަށް ފަހުގައެވެ. |
| 4.10 މަޤާމުތަކުގެ މުސާރަ ބަދަލުކޮށްގެން ޚަރަދުކުރުން | އަހަރީ ބަޖެޓްގައި "މުވައްޒަފުންގެ މުސާރަ" އައިޓަމުގައި ހިމެނޭ މަޤާމުތަކުގެ މުސާރަ، ކޯޑުތަކުގައި ފައިސާ ހުރިމިންވަރަކުން އެމުއައްސަސާއެއްގެ މާލީޒިންމާދާރުވެރިޔާ ނިންމާ ގޮތެއްގެމަތިން އެއްމަގާމަކަށް ކަނޑައެޅިފައިވާ ފައިސާ އަނެއް މަގާމަކަށް ބަދަލުކޮށްގެން ޚަރަދުކުރެވިދާނެއެވެ. މިގޮތަށް އެއްމަގާމުގެ މުސާރައިން އަނެއް މަގާމުގެ މުސާރައަށް ބަދަލުކުރާ ފައިސާއާބެހޭ މަޢުލޫމާތު ބަޖެޓް ހިސާބުތަކުން އެނގެން ހުންނަންވާނެއެވެ. އަދި ކޮންމެ މަހެއްގެ ޚަރަދު ރިޕޯޓު ފޮނުވާއިރު، މުސާރައިގެ ކޯޑުގައި ހިމެނޭ މަގާމުތައް ވަކިވަކިން އެނގޭގޮތަށް މުސާރައިގެ ތަފްޞީލް ރިޕޯޓުގައި ހިމަނަންވާނެއެވެ. |
| 4.11 ކުއްލި ޙާލަތާއި، އެޙާލަތެއް ދިމާވުމާއި ގުޅިގެން ޚަރަދު ކުރުމަށް ފައިސާ ހޯދުން | (ހ) ޤުދުރަތީ ކާރިސާއެއް ނުވަތަ ނުރައްކާތެރި ބަލިމަޑުކަމެއް ކުރިމަތިވެގެން ނުވަތަ އެނޫންކަމެއް ދިމާވެގެން ނަމަވެސް ޤާނޫނު އަސާސީގެ 253 ވަނަ މާއްދާގެ ދަށުން ކުއްލި ނުރައްކަލުގެ ޙާލަތު އިޢުލާންކުރުމަށްޓަކައި ރައީސުލްޖުމުހޫރިއްޔާ ނެރޭ ގަރާރުގައި އެނުރައްކަލަކާ ގުޅިގެން އަޅަންޖެހޭ ކަމަށް ބަޔާންކޮށްފައިވާ ފިޔަވަޅުތައްއަޅައި ހިންގުމަށް މާލީގޮތުން ޚަރަދެއް ކުރަންޖެހޭނަމަ، އެކަމަކާމެދު ފިޔަވަޅު އަޅައި ހިންގުމަށް ޒިންމާވާ އިދާރާއަކުން ގިނަވެގެން 48 (ސާޅީސްއަށެއް) ގަޑިއިރުގެ ތެރޭގައި އެކަމަށް ހިނގާނެ ޚަރަދުގެ އަންދާޒާ ބަޖެޓެއް ތައްޔާރުކުރުމަށްފަހު މިނިސްޓަރ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ. މިގޮތުން ހުށަހަޅާ ބަޖެޓަށް ދޫކުރެވޭ ފައިސާއިންކުރާ ޚަރަދުގެ އިތުރަށް ފައިސާއެއް ޚަރަދުކުރަންވާނީ އެއިދާރާއަކަށް އެއަހަރަކަށް ކަނޑައެޅުނު ބަޖެޓްގައި އެފަދަ ޚަރަދެއް ކުރުމަށް ފައިސާ ކަނޑައެޅިފައިހުރެ އެފައިސާ ޚަރަދުކުރުމުގެ ހުއްދަ މިނިސްޓްރީ އޮފް ފިނޭންސް އެންޑް ޓްރެޜަރީން ދީފައިވާނަމައެވެ.  (ށ) ކުއްލިނުރައްކަލެއް މެދުވެރިވީ ވަގުތުން ފެށިގެން ރައީސުލްޖުމުހޫރިއްޔާ ކުއްލިނުރައްކަލުގެ ޙާލަތު އިޢުލާންކުރުމާ ހަމައަށް، އަދި ރައީސުލްޖުމްހޫރިއްޔާ ކުއްލިނުރައްކަލުގެ ޙާލަތު އިޢުލާންކުރުމަށް ފަހު އެގަރާރުގައި ބަޔާންކޮށްފައިވާ ފިޔަވަޅުތައްއެޅުމަށާއި ހިންގުމަށް ޒިންމާވާ އިދާރާއަކުން މިމާއްދާގެ (ހ) ގައި ބަޔާންކުރެވުނުގޮތަށް ބަޖެޓް ހުށަހެޅުމާ ދެމެދު، ޚަރަދެއްކުރަންޖެހޭނަމަ، އެ ޚަރަދެއް ކުރަންވާނީ އެއިދާރާއެއް ހިންގަން ހަވާލުވެހުރި އެންމެ އިސްވެރިއަކު މިނިސްޓަރ އޮފް ފިނޭންސް އެންޑް ޓްރެޜަރީއަށް އަނގަބަހުން ނުވަތަ ފޯނުން އަންގައި، މިނިސްޓަރ އޮފް ފިނޭންސް އެންޑް ޓްރެޜަރީ އެކަމަކަށް އެވަގުތު ޚަރަދު ކުރުމަށް ހުއްދަކުރާ ޢަދަދަކަށްވުރެ ބޮޑުނުވާވަރަކަށެވެ. މިގޮތުން ފޯނުން ހުއްދަކުރެވޭ ޢަދަދު އެގޮތަށް ހުއްދަކުރެވުނުކަމުގެ ލިޔެކިއުން، ޖެހިގެން އަންނަ ސަރުކާރުބަންދުނޫން 2 (ދޭއް) ދުވަހުގެތެރޭގައި އެމުއައްސަސާއަކުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ.  (ނ) ކުއްލި ނުރައްކަލުގެ ޙާލަތު އިޢުލާންކުރުމާ ގުޅިގެން ކުރަންޖެހޭ ޚަރަދު ކުރަންޖެހޭނީ ދައުލަތުގެ މާލިއްޔަތުގެ ގަވާއިދާ އެއްގޮތަށެވެ. ޙާލަތާއި ވަގުތު ނިޔާކުރާގޮތުން ދައުލަތުގެ މާލިއްޔަތުގެ ގަވާއިދާ އެއްގޮތަށް ޢަމަލުކުރުމަށް ދަތިވާ ޙާލަތްތަކުގައްޔާއި ވަގުތުތަކުގައި އެނޫން ގޮތަކަށް ޢަމަލުކުރަންވާނީ އެއިދާރާއެއް ހިންގަން ހަވާލުވެހުރި އެންމެ އިސްވެރިއަކު މިނިސްޓަރ އޮފް ފިނޭންސް އެންޑް ޓްރެޜަރީ އާއި ގުޅައި އެކަމަށް މިނިސްޓަރ އޮފް ފިނޭންސް އެންޑް ޓްރެޜަރީ ދޭ ހުއްދައާ އެއްގޮތަށެވެ. މިގޮތުން ހުއްދަކުރެވޭ ކަންކަމުގެ ލިޔެކިއުން، ޖެހިގެން އަންނަ ސަރުކާރުބަންދުނޫން 2 (ދޭއް) ދުވަހުގެ ތެރޭގައި އެމުއައްސަސާއަކުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ.  (ރ) ކުއްލި ނުރައްކަލެއް (ޤުދްރަތީ ކާރިޘާއެއް، ނުވަތަ ނުރައްކާތެރި ބަލިމަޑުކަމެއް) ކުރިމަތިވެދާނެކަމަށް ތައްޔާރުވެތިބެންޖެހޭ އިދާރާތަކުން، އެފަދަ ޙާލަތެއް މެދުވެރިވެއްޖެނަމަ އެކަމަކަށް ބޭނުންކުރަންޖެހިދާނެ އެއްޗެތީގެ ސްޓޮކެއް ބަހައްޓައި އެތަކެތި ރައްކާތެރިކަމާއެކު ބަލަހައްޓަންވާނެއެވެ. އަދި މިސްޓޮކްގެ އިންވެންޓްރީއެއް ބަލަހައްޓަންވާނެއެވެ. މިގޮތުން ބަހައްޓާ ސްޓޮކްގެ ތެރެއިން ބަހައްޓާފައިހުރެ ދުވަސްވުމުގެ ސަބަބުންނާއި، ހަލާކުވުމުގެ ސަބަބުންނާއި އަދި މުއްދަތުހަމަވެގެން ބޭނުންނުކުރެވޭނެތީ ކުރިއަށް އޮންނައަހަރު ބަދަލުކުރަންޖެހޭނެ ތަކެތި ހޯދުމަށް، އެ އިދާރާއަކުން ކުރިއަށްއޮންނަ އަހަރަށް ހުށަހަޅާ ބަޖެޓްގައި ހިމަނަންވާނެއެވެ. އިސްވެދެންނެވުނު ގޮތުގެމަތިން ބަދަލުކުރަންޖެހޭ ތަކެތީގެ ތެރެއިން ވިއްކާލެވޭކަހަލަ ތަކެތި ނީލަމުގައި ވިއްކާލުމަށްފަހު ލިބޭފައިސާ ޖަމާކުރާނީ ކޮންސޮލިޑޭޓަޑް ރެވެނިޔު ފަންޑަށެވެ.  (ބ) ކުރިއަށް ލަފާކުރަން އެނގޭވައްތަރުގެ ކަންތައްތަކާއި (މިސާލަކަށް: ޢިމާރާތެއް ބައުވެގެން މަރާމާތުކުރުން ނުވަތަ ޢިމާރާތެއް އެއްގޮތަކަށްވެސް ބޭނުންނުކުރެވޭވަރުވެގެން އެހެން ޢިމާރާތެއް ހޯދުމުގެ ކަންތައްފަދަ ކަންތައްތަކާއި) ފާއިތުވި ދުވަސްތަކުގައި ކަންތައްތައް ހިނގާފައިވާގޮތަށް ބަލައި ކުރިންހިނގާފައިވާ ހާދިސާއެއް ތަކުރާރުވުމުގެ ފުރުޞަތު ބޮޑުކޮށް އޮންނަ ބާވަތުގެ ކަންތައްތަކަށް (މިސާލަކަށް: ހުޅަނގުމޫސުމާދިމާކޮށް ވަކިވައްތަރެއްގެ ބަލިތަކެއް ޢާންމުވެ އެކަމަށް ދައުލަތުން ޚަރަދުކުރަންޖެހޭނަމަ އެފަދަ ކަންކަމަށް، ނުވަތަ އިރުވައިމޫސުމާދިމާކޮށް ބައެއްރަށްރަށުން ބޯފެން ހުސްވެގެން އެރަށްރަށަށް ދައުލަތުން ބޯފެން ގެންގޮސްދޭން ޖެހޭނަމަ އެފަދަ ކަންކަމަށް) ފައިސާ ޚަރަދުކުރަން ޖެހިދާނެކަމަށް ޤަބޫލުކުރެވޭނަމަ އެކަންކަމަށް ހިނގާނެ ޚަރަދު އޮންނަންވާނީ އެމުއައްސަސާއެއްގެ ބަޖެޓްގައި ހިމަނާފައެވެ. މިގޮތުން ބަޖެޓްގައި ފައިސާ ނުހިމަނާއޮވެ މިފަދަ ކަމަކަށް ފައިސާ ހޯދުމަށް އެދޭއެދުން އެއީ ކުއްލިއަކަށް ދިމާވި ހާދިސާއަކަށް ޚަރަދުކުރުމަށް ފައިސާހޯދުމަށް އެދުނުއެދުމެއްކަމަކަށް ނުބެލެވޭނެއެވެ. |

|  |
| --- |
| ބާބު 5ދައުލަތުގެ ފައިސާއާއި، ފައިސާ ހޯދުމާއި، ބަލައިގަތުމާއި އަދި ބެލެހެއްޓުން |

ދައުލަތަށް ލިބޭ ފައިސާ

|  |  |
| --- | --- |
| 5.01 ދައުލަތަށް ލިބޭ ފައިސާ | (ހ) ދައުލަތުގެ ފައިސާއަކީ ޤާނޫނަކުން ނުވަތަ ޤާނޫނަކުން ބާރު ލިބިގެން ހަދާ ގަވާއިދަކުން ދައުލަތުގެ މުއައްސަސާތަކަށް ލިބޭ ކޮންމެ ފައިސާއެކެވެ.  (ށ) މިމާއްދާގެ (ހ) ގައި ބުނާ ދައުލަތަށް ލިބޭ ފައިސާ ތިރީގައިމިވަނީއެވެ.   1. ދައުލަތުގެ އާމްދަނީގެ ގޮތުގައި ލިބޭ ފައިސާ. 2. ދައުލަތަށް ހިލޭ އެހީގެ ގޮތުގައި ލިބޭ ފައިސާ. 3. ދައުލަތަށް ލޯނުގެ ގޮތުގައި ލިބޭ ފައިސާ. 4. މިނޫނަސް އެކި ގޮތްގޮތުން ދައުލަތަށް ލިބޭ ފައިސާ. |
| 5.02 ދިވެހި ދައުލަތަށް ބަލައިގަނެވޭ ފައިސާ | (ހ) ދިވެހިރާއްޖޭގެ ފައިސާގެ ޔުނިޓަކީ، ރުފިޔާއެވެ. މިރުފިޔާ އެކުލެވިގެންވަނީ ސަތޭކަ ލާރީގެ މައްޗަށެވެ.  (ށ) ބޭނުންނުކުރެވޭ ވަރަށް ބައުވެ ހަލާކުވެފައިވާ ނޫޓާއި ލާރި ޤަބޫލުކޮށްގެން ނުވާނެއެވެ.  (ނ) ފައިނޭންޝަލް ކޮންޓްރޯލަރގެ ހުއްދަ، ލިޔުމަކުން ލިބިގެން މެނުވީ މިމާއްދާގެ (ހ) ގައި ބަޔާންކޮށްފައިވާ ފައިސާ ނޫން ފައިސާއެއް ބަލައިގަނެގެން ނުވާނެއެވެ.  (ރ) މިމާއްދާގެ (ހ) އަދި (ނ) ގައި ހުއްދަދެވިފައިވާ ފައިސާ ނޫން ފައިސާއާ އެއްވެސް މުވައްޒަފަކު ހަވާލުވެއްޖެނަމަ، އެ ފައިސާއާ ހަވާލުވި މުވައްޒަފަކު ޒިންމާވެ އެފައިސާގެ ބަދަލު ވަގުތުން ދައްކަންވާނެއެވެ.  (ބ) ފައިސާ ބަލައިގަންނަ މުވައްޒަފުން ނަގުދު ފައިސާގެ އިތުރުން، ފައިނޭންޝަލް ކޮންޓްރޯލަރ ޢާންމުކޮށް ސަރކިއުލަރ އަކުން ނުވަތަ ވަކި ޚާއްޞަ ހާލަތްތަކެއް ދިމާވުމުން ކަނޑައަޅާ އުސޫލުތަކެއްގެ މަތިން ބޭންކް ޗެކް، ސަރޓިފައިޑް ބޭންކް ޑްރާފްޓް، ޓްރެވެލާރސް ޗެކް، ކްރެޑިޓް ކާޑު، ޑެބިޓް ކާޑު، އިލެކްޓްރޯނިކް ބޭންކް ޓްރާންސްފަރ އަދި މިނޫންވެސް މިފަދަ ނެގޯޝިއަބަލް އިންސްޓްރޫމަންޓުން ދެއްކޭ ފައިސާ ޤަބޫލު ކުރެވިދާނެއެވެ. |
| 5.03 ދައުލަތަށް ފައިސާ ލިބޭ ކަންތައްތަކުގެ ދަފްތަރު ބެލެހެއްޓުން | (ހ) ދައުލަތަށް ފައިސާ ލިބޭ ކަންތައްތަކުގެ ދަފްތަރެއް ކޮންމެ މުއައްސަސާއަކުން ބަލަހައްޓަންވާނެއެވެ.  (ށ) މިމާއްދާގެ (ހ) ގައި ބުނެފައިވާ ދަފްތަރުގައި ހުންނަ މަޢުލޫމާތުތައް ކޮންމެ އަހަރެއްގެ ފެބްރުއަރީގެ ނިޔަލަށް މިނިސްޓްރީ އޮފް ފިނޭންސް އެންޑް ޓްރެޜަރީއަށާއި އޮޑިޓަރ ޖެނެރަލްގެ އޮފީހަށް ފޮނުވަންވާނެއެވެ. މި މަޢުލޫމާތު ފޮނުވާއިރު އެފައިސާއެއް ނަގަން ހަމަޖެހުނު ޤާނޫނު ނުވަތަ އެކަމެއް ހަމަޖެހުނު ގޮތުގެ ތަފްޞީލާއި ރިފަރެންސް ނަންބަރާއި ތާރީޚު އެނގެން އޮންނަންވާނެއެވެ.  (ނ) މިމާއްދާގެ (ހ) ގައި ބުނެފައިވާ ދަފްތަރު އޮންނަންވީގޮތުގެ ނަމޫނާ މި ގަވާއިދުގެ ( [އެނެކްސް 1](#_އެނެކްސް_1) ) ގައި ވާނެއެވެ. |
| 5.04 ލިބޭފައިސާ ބަލައިގަތުމާއި، ރަސީދު ދިނުން | (ހ) ދައުލަތުގެ ތަނަކަށް ފައިސާ ބަލައިގަންނަނަމަ ފައިސާ ދެއްކި ފަރާތަށް ރަސީދު ދޭންވާނެއެވެ. މިރަސީދު އަތުން ލިޔެފައި ނުވަތަ އިލެކްޓްރޯނިކް މެޝިނުން ޕްރިންޓުކޮށްފައިވެސް ދެވިދާނެއެވެ. އަތުން ލިޔެފައި ރަސީދު ދޭނަމަ ރަސީދު ފޮތްތައް ހުންނަންވާނީ އޮފީހުގެ ނަމުގައި ޗާޕުކޮށް ސީރިއަލް ނަންބަރު ޖަހާފައެވެ. ރަސީދުގައި ތިރީގައި މިވާ މަޢުލޫމާތު ހުންނަން ވާނެއެވެ.   1. ފައިސާ ދެއްކިފަރާތް 2. ފައިސާ ދެއްކީ ކޮންކަމަކަށްކަން 3. ފައިސާގެ އަދަދާއި ބާވަތް (ވިޔަ އަކުރުންނާއި ރަސީދު ލިޔެވޭ ބަހަކުން) 4. ފައިސާ ބަލައިގަތީ ޗެކުންނަމަ ޗެކުގެ ނަންބަރާއި ބޭންކް ނުވަތަ ފައިސާއިންކަން 5. ތާރީޚް 6. ފައިސާ ބަލައިގަތުމަށް ހުއްދަ އޮތް މީހެއްގެ ނަމާއި ސޮއި 7. ރަސީދު ނަންބަރު 8. އޮފީހުގެ ތައްގަނޑު (މިތައްގަނޑު އޮންނަންވާނީ މިމާއްދާގެ (ވ) ގައިވާ ގޮތަށް)   (ށ) ބިލް ނުވަތަ އިންވޮއިސްގައި ފައިސާ ލިބުނުކަމަށް ބަޔާންކުރާއިރު ތިރީގައިމިވާ މަޢުލޫމާތު ހުންނަންވާނެއެވެ.   1. ފައިސާ ބަލައިގަތް މީހާގެ ނަން ނުވަތަ އެމީހާގެ ކޯޑު ނަންބަރު 2. ފައިސާ ދެއްކި ތާރީޚް 3. ބަލައިގަތް ފައިސާގެ އަދަދު 4. ބިލް ނުވަތަ އިންވޮއިސްގައި ފައިސާ ބަލައިގަތް އޮފީހުގެ ތައްގަނޑުޖަހާ ފައިސާ ބަލައިގަތުމުގެ ހުއްދަ އޮތް މީހަކު ސޮއި ކުރުން.   (ނ) ފޯމު ފަދަ ތަކެތި ވިއްކާއިރު ފޯމުތައް ޗާޕުކޮށް ހުރިހާ ފޯމެއްގައި ތަރުތީބުން ނަންބަރު ޖެހުމަށްފަހު އެފޯމުތައް ރަސީދު ނުހަދާ ވިއްކިދާނެއެވެ. އަދި ދުވަސް ނިމުމުން އެދުވަހު ވިކުނު ހުރިހާ ފޯމު ކޮންމެ ބާވަތަކުން ލިބުނު ޖުމްލަ ފައިސާގެ އަދަދު އެނގޭނޭ ގޮތަށް ރަސީދެއް ހަދަންވާނެއެވެ.  (ރ) ސްޓިކަރ، ޓިކެޓްފަދަ ތަކެތި ޗާޕުކޮށް ތަރުތީބުން ނަންބަރު ޖެހުމަށްފަހު ރަސީދު ނުހަދާ ވިއްކިދާނެއެވެ. އަދި ދުވަސް ނިމުމުން މުޅި ދުވަހަށް ކޮންމެ ބާވަތަކަށް ވަކި ރަސީދެއް ހަދަންވާނެއެވެ.  (ބ) ސްޓޭމްޕް، ޕޯސްޓް ކާޑު، އެއިރޯގްރާމް، ތަފާތު ސުވެނިއަރ ރަމްޒީ ފައިސާފޮތި، ދިދަ، ފަދަ ތަކެތި ރަސީދު ނުހަދާ ވިއްކިދާނެއެވެ. އަދި ދުވަސް ނިމުމުން މުޅި ދުވަހަށް ކޮންމެ ބާވަތަކަށް ވަކި ރަސީދެއް ހަދަންވާނެއެވެ.  (ޅ) ކޮންމެ މަހަކު ގަޑީލާރިގެ ގޮތުގައި ލިބޭފައިސާގެ ޖުމްލަ ޢަދަދަށް ހަދާ ޗެކު ނުވަތަ ފައިސާ ބަލައިގަތުމަށްފަހު ރަސީދެއް ހަދަންވާނެއެވެ.  (ކ) އެއްވެސް ހާލަތެއްގައި ރަސީދު ހެދުމަށް އޮންނަގޮތް ނޫން ގޮތަކަށް ވަގުތީ ރަސީދެއް ނުވަތަ ނުރަސްމީ ރަސީދެއް ނުވަތަ މިނޫންވެސް އެހެން ގޮތަކަށް ރަސީދުހަދައި ދޫކުރެވިގެން ނުވާނެއެވެ.  (އ) ހުރިހާ ރަސީދެއްވެސް، އެއީ ކެންސަލް ކުރެވޭރަސީދުތައް ކަމަށްވިޔަސް އެހުރިހާ ރަސީދުތައް މިގަވާއިދުގައިވާ ގޮތުގެމަތިން ބަލަހައްޓަންވާނެއެވެ. ކެންސަލްކުރެވޭ ރަސީދުތައް އަސްލާއިކޮޕީ އެއްކޮށް ހީރަސްޖެހުމަށްފަހު، ކެންސަލްކުރަން ޖެހުނު ސަބަބު ބަޔާންކޮށް އެތަނެއްގެ ވެރިޔަކު ރަސީދުގައި ސޮއިކުރަންވާނެއެވެ.  (ވ) ފައިސާ ބަލައިގެންފައި ޖަހާ ތައްގަނޑު އޮންނަންވާނީ ތިރީގައި މިވާ ނަމޫނާއާއި އެއްގޮތަށެވެ.    މިނިސްޓްރީ އޮފް ފިނޭންސް އެންޑް ޓްރެޜަރީ  **ފައިސާ ލިބިއްޖެ**  ޢަދަދު :  ތާރީޚް :  ނޯޓު: މިނިސްޓްރީ އޮފް ފިނޭންސް އެންޑް ޓްރެޜަރީގެ ނަން އޮތް ތަނުގައި އޮންނަންވާނީ އެއޮފީހެއްގެ ނަމެވެ.  (މ) ފައިސާ ބަލައިގަންނަ ތައްގަނޑު އޮންނަންވާނީ ފައިސާ ބަލައިގަތުމަށް ހަމަޖައްސާފައިވާ މުވައްޒަފެއްގެ ބެލުމުގެ ދަށުގައި ތަޅުލެވޭ ތަނެއްގައި ރައްކާ ކުރެވިފައެވެ. |
| 5.05 ޗެކުން ނުވަތަ އިލެކްޓްރޯނިކް ޒަރީޢާއިން ލިބޭ ފައިސާ ބަލައިގަތުން | (ހ) ޗެކުން ނުވަތަ އެކައުންޓް ކްރެޑިޓް/ޑެބިޓް ކޮށް ދައްކާ ފައިސާ ނުވަތަ ކްރެޑިޓް ކާޑުން ދައްކާ ފައިސާ ބަލައިގަންނާނީ ރަސީދު ހަދައިގެންނެވެ. އަދި ކޭޝްފޮތަށާއި ހިސާބުތަކަށް ގަވާއިދުން އަރުވަންވާނެއެވެ. މިފަދަ ޑޮކިޔުމަންޓުން ފައިސާ ބަލައިގަތުމުގައި އެޑޮކިޔުމެންޓެއްގެ ޞައްޙަކަމާމެދު ސަމާލުކަންދޭންވާނެއެވެ.  (ށ) ލިބޭ ހުރިހާ ޗެކެއް އޮންނަންވާނީ "ނޮޓް ނިގޯޝިއަބަލް – ކްރެޑިޓް ދިވެހި ސަރުކާރު އެކައުންޓް" ނުވަތަ "ނޮޓް ނިގޯޝިއަބަލް – ކްރެޑިޓް (އެކައުންޓްގެ ނަން)" މިހެން ލިޔެ ކްރޮސް ކުރެވިފައެވެ.  (ނ) ފައިސާ ލިބެންޖެހޭ އަދަދާއި ފައިސާ ލިބުނު އަދަދާ ތަފާތުވި ނަމަވެސް ރަސީދު ހަދަންވާނީ ފައިސާ ލިބުނު އަދަދަށެވެ.  (ރ) އެކިފަރާތްތަކުން ގެންނަ ޕޯސްޓް ޑޭޓަޑް (އަންނަން އޮތް ތާރީޚެއްގެ) ޗެކް ހަވާލުވެ ބަލައިގަނެގެން ނުވާނެއެވެ. |
| 5.06 އެކައުންޓްގައި ފައިސާ ނެތިގެން އަނބުރާލިބޭ ޗެކާއި ޑައިރެކްޓް ޑެބިޓް އަދި މިފަދަ ފައިސާ އަނބުރާ ހޯދުން | (ހ) ޗެކެއް ނުވަތަ ޑައިރެކްޓް ޑެބިޓެއް ޑިސްއޮނަރވި (ބޭންކުން ޤަބޫލުނުކުރި) ކަމުގެ މަޢުލޫމާތު ލިބުމާއެކު، އެޗެކެއް އަވަހަށް ހޯދައި އެފައިސާއަކާބެހޭ ތިރީގައިމިވާ މަޢުލޫމާތު ހިމެނޭގޮތަށް ރަޖިސްޓްރީއެއްގައި ލިޔެ ބަލަހައްޓަންވާނެއެވެ. އަދި ތިރީގައިމިވާގޮތުގެ މަތިން ފައިސާ ހޯދުމަށް މަސައްކަތްކުރަންވާނެއެވެ.   1. ޗެކު ތައްޔާރުކުރުމުގައިހުރި މައްސަލައެއްނަމަ އެކަން ރަނގަޅުކުރުމަށް ފައިސާ ދެއްކި ފަރާތާ ވަގުތުން ގުޅުން. 2. މައްސަލަ ދިމާވެފައިވާ ޗެކު ރަނގަޅުކޮށް ނުވަތަ އެޗެކުގެ ބަދަލުގައި މިމާއްދާގެ (ށ) ގައިވާ ގޮތުގެ މަތިން ފައިސާ ހޯދުމަށްފަހު އެޗެކް ނުވަތަ އެފައިސާ އަލުން ޖަމާކުރުން. އަދި މިމަޢުލޫމާތު ރަޖިސްޓްރީގައި ފުރިހަމަކުރުން.   (ށ) ދައުލަތުގެ ތަނަކަށް ބަލައިގެންފައިވާ ޗެކެއް، އެޗެކު ދޫކޮށްފައިވާ އެކައުންޓުގައި އެ އަދަދަށް ފައިސާ ނެތިގެން ނުވަތަ އެއްވެސް ސަބަބަކާހުރެ ޗެކު އަނބުރާ ލިބިއްޖެނަމަ އެޗެކުގައި އޮތް އަދަދުގެ ނަގުދު ފައިސާއިން ނުވަތަ ބޭންކް ގެރެންޓީ ޖަހާފައިވާ ޗެކަކުން، އެކަން އަންގާ ވަގުތުން ފެށިގެން ލަސްވެގެން ޖެހިގެން އަންނަ ރަސްމީ ބަންދު ނޫން ދުވަހުގެ މެންދުރު 12:00 ގެ ކުރިން ފައިސާ ދެއްކުމަށް އެޗެކުދޫކުރި ފަރާތަށް ލިޔުމުން އަންގައި ސޮއިކުރުވަންވާނެއެވެ.  (ނ) ޗެކަކަށް ފައިސާ ނުލިބިގެން ޗެކް ފޮނުވި ފަރާތާ ޗެކް އަނބުރާ ހަވާލުކުރާނަމަ މިމާއްދާގެ (ށ) ގައިވާ ގޮތަށް ފައިސާ ދެއްކުމަށް ޝަރުޠުކޮށް އެފަރާތަށް ޗެކް ލިބުނުކަމަށް، އެކަމަށް ޚާއްޞަ ކުރެވިފައިވާ ފޮތެއްގައި ލިޔެ، ޗެކް ދިން ފަރާތުގެ ޒިންމާދާރު މީހަކު ލައްވައި ސޮއިކުރުވަން ވާނެއެވެ.  (ރ) ޗެކު ދޫކުރި އެކައުންޓުގައި ފައިސާ ނެތިގެން ޗެކެއް އަނބުރާ ލިބިއްޖެނަމަ އެ ޗެކުން ކުރިން ބަލައިގަތް ފައިސާ ނުލިބޭކަމަށް ފައިސާ ބަލައިގަތް ރަސީދާއި ހިސާބުތަކުން ހަމަޖައްސަންވާނެއެވެ. މިފައިސާ އަލުން ބަލައިގަންނާނީ މިގަވާއިދުގެ 5.04 ވަނަ މާއްދާގެ (ހ) ގައިވާ ގޮތުގެ މަތިން ރަސީދަކުންނެވެ.  (ބ) އެކައުންޓުގައި ފައިސާ ނެތިގެން ނުވަތަ ފައިސާ ދެއްކި ފަރާތުގެ އިހުމާލެއް އޮވެގެން އަނބުރާ ލިބުނު ޗެކު ބަލައިގަތް ކަމަކީ ވަކި ތާރީޚަކަށް ފައިސާ ނުދައްކައިފި ނަމަ ޖޫރިމަނާވާ ބާވަތުގެ ކަމެއްކަމަށް ވެފައި، ޗެކު އަނބުރާ ލިބުނުއިރު އެތާރީޚު ފާއިތުވެފައިވާ ނަމަ، އެޗެކުގައި އޮންނަ އަދަދުގެ ނަގުދު ފައިސާ ބަލައިގަންނަންވާނީ ޖޫރިމަނާ ފައިސާއާ އެކުގައެވެ.  (ޅ) މިމާއްދާގެ (ށ) ގައިވާ ގޮތުގެ މަތިން ފައިސާ ނުދައްކައިފިނަމަ، ލަސްނުކޮށް ފައިސާ ހޯދުމަށް މަސައްކަތްކުރަންވާނެއެވެ. އަދި އެފައިސާ ދެއްކުމަށް ފުރަތަމަ އެންގި ތާރީޚުން ފެށިގެން 7 ދުވަހުގެ ތެރޭގައި ފައިސާ ނުދައްކައިފިނަމަ ފައިސާ ހޯދުމަށް އަޅަންޖެހޭ ޤާނޫނީ ފިޔަވަޅު ލަސްނުކޮށް އަޅަންވާނެއެވެ.  (ކ) އެކައުންޓުގައި ފައިސާ ނެތިގެން ނުވަތަ އެހެންވެސް ސަބަބަކާހުރެ އަނބުރާ ލިބުނު ޗެކެއްގެ ފައިސާ 7 ދުވަހުގެ ތެރޭގައި ނުލިބިއްޖެނަމަ ދެން އެފަރާތުގެ ޗެކެއް ބަލައިގަންނަންވާނީ ތިރީގައިމިވާ މުއްދަތު ހަމަވަންދެން ބޭންކް ގެރެންޓީ ޗެކެއް ގެނައުމުންނެވެ.   1. ޗެކު އަނބުރާ ލިބުނު ފުރަތަމަ ފަހަރު 6 މަސް ދުވަސް ވަންދެން. 2. ޗެކު އަނބުރާ ލިބުނު ދެވަނަ ފަހަރު 12 މަސް ދުވަސް ވަންދެން. 3. ޗެކު އަނބުރާ ލިބުނު ތިންވަނަ ފަހަރު 24 މަސް ދުވަސް ވަންދެން. 4. ޗެކު އަނބުރާ ލިބުނު ހަތަރުވަނަ ފަހަރުން ފެށިގެން އަޅާނެ ފިޔަވަޅު ނިންމާނީ ފައިނޭންޝަލް ކޮންޓްރޯލަރ އަށް ހުށަހަޅައި ހުއްދަދޭ ގޮތުގެ މަތިންނެވެ. |
| 5.07 ޕޯސްޓް މެދުވެރިކޮށް އަދި އިލެކްޓްރޯނިކް ޒަރީޢާއިން ލިބޭ ރެމިޓަންސް | (ހ) ޕޯސްޓުން އަދި އިލެކްޓްރޯނިކް ޒަރީޢާއިން ލިބޭ ރެމިޓެންސް އާއި ބޭންކް ޑްރާފްޓް އާމެދު ޢަމަލުކުރާނީ ތިރީގައިމިވާ ގޮތަށެވެ.   1. ޕޯސްޓްމެދުވެރިކޮށް ލިބޭ ބޭންކް ޑްރާފްޓް ނުވަތަ އިލެކްޓްރޯނިކް ޒަރީޢާއިން ނުވަތަ އަތުން އަތަށް ހަވާލުކުރެވޭ މެއިލްގެ ގޮތުގައި ލިބޭ ރެމިޓެންސް، ފައިސާ ލިބުނުކަމަށް ގަވާއިދުން ރަސީދު ހަދައި ލިބޭފައިސާގެ ހިސާބުތަކަށް ވެއްދުން. 2. މިމާއްދާގެ 1 ވަނަ ނަންބަރުގައިވާ ގޮތަށް ލިބޭ ފައިސާއަށް ރަސީދު ހަދައި ބަލައިގަނެ ކަމާބެހޭ ރަޖިސްޓަރީގައި ރެކޯޑްކުރުން. 3. ލިބޭ ރެމިޓެންސް ތަކުގެ ތެރެއިން ތިރީގައި މިވާ ގޮތްގޮތުން ލިބޭ ރެމިޓެންސްތަކަށް ވަމުންދާގޮތް ހުރިހާ ޓްރާންސެކްޝަންތަކެއް ނިމެންދެން ބަލައި ޗެކްކުރުން.    1. ދައުލަތުގެ ޒިންމާދާރު އެހެން އޮފީހަކަށް ޓްރާންސްފަރކޮށް ފޯވަރޑް ކުރުމަށް ލިބޭ ރެމިޓެންސް.    2. ރެމިޓެންސް ލިބުނު ފަރާތަށް ނުވަތަ އެހެން ފަރާތަކަށް އަނބުރާ ފޮނުވާލަންޖެހޭ ރެމިޓެންސް.   (ށ) ދައުލަތަށް އެކި ފަރާތްތަކުން ލިބޭ ރެމިޓަންސް ޖަމާކުރަންވާނީ މޯލްޑިވްސް މަނިޓަރީ އޮތޯރިޓީގައި ހުޅުވިފައިވާ އެކައުންޓަކަށް ނުވަތަ ފައިނޭންޝަލް ކޮންޓްރޯލަރ އަންގާ ގޮތެއްގެ މަތިން ޖަމާކުރަންޖެހޭ އެކައުންޓަކަށެވެ. |
| 5.08 ލިބޭފައިސާގެ ދުވަހުފޮތް ބެލެހެއްޓުން | (ހ) ދައުލަތުގެ ކޮންމެ މުއައްސަސާއަކަށް ލިބޭފައިސާ ބަލައިގަތުމަށްފަހު ދުވަހުފޮތުގައި ލިޔެގެން ނުވަތަ ފައިނޭންޝަލް ކޮންޓްރޯލަރ ހުއްދަކުރާ އިލެކްޓްރޯނިކް ވަސީލަތަކުން ދުވަހުން ދުވަހަށް ތިރީގައިވާ ގޮތުގެ މަތިން ރެކޯޑްކޮށް ބަލަހައްޓަންވާނެއެވެ.   1. އެކަކު ނުވަތަ އެކަކަށްވުރެ ގިނަ މުވައްޒަފުން ފައިސާ ބަލައިގަތުމަށް ހަމަޖެހިފައިވާ ތަންތަނުގައި ފައިސާ ބަލައިގަންނަ މުވައްޒަފުން އެމުވައްޒަފަކު ބަލައިގަންނަ ފައިސާގެ ތަފްސީލު ޝީޓެއް ތައްޔާރުކޮށް ބަލައިގަނެވުނު ފައިސާއާއިއެކު، އެފައިސާ ހަވާލުކުރުމަށް ކަނޑައެޅިފައިވާ މުވައްޒަފަކާ ހަވާލުކުރުން. 2. އެދުވަހަކު ބަލައިގަންނަ ހުރިހާ ފައިސާއެއް ހަވާލުވާ މުވައްޒަފު ނުވަތަ ލިބޭފައިސާގެ ދުވަހުފޮތް ނުވަތަ ދުވަހުޝީޓް ބެލެހެއްޓުމާ ހަވާލުވެހުރި މުވައްޒަފު ލިބޭފައިސާގެ ދުވަހުފޮތަށް ނުވަތަ ދުވަހުޝީޓަށް ވައްދައި ދުވަހުން ދުވަހަށް ހިސާބުތައް ނިންމުން.   (ށ) ކޮންމެ ދުވަހަކު ލިބޭފައިސާ ދުވަހުފޮތުގައި ނުވަތަ ދުވަހުޝީޓުގައި ލިޔާއިރު، އެފައިސާއެއް ލިބުނު ކަމަކާއި، ދެއްކި ފަރާތާއި، ދެއްކި ޢަދަދު އެނގޭނެ ގޮތަށް ބިލް ނުވަތަ ރަސީދު ނަންބަރާއެކު ލިޔެ އެދުވަހެއްގެ ޖުމްލަ ކުރަންވާނެއެވެ.  (ނ) ލިބޭފައިސާގެ ދުވަހުފޮތް ނުވަތަ ދުވަހުޝީޓް ނަމޫނާއެއް މިގަވާއިދުގެ ( [އެނެކްސް 2](#_އެނެކްސް_2) ) ގައިވާނެއެވެ. |
| 5.09 ބަލައިގަންނަ ފައިސާ ބެލެހެއްޓުން | (ހ) މުވައްޒަފުންގެ ހަވާލުގައި ނުވަތަ އޮފީހުގައި ފައިސާ ބަހައްޓަންވާނީ މިގަވާއިދުގެ 6.19 ވަނަ މާއްދާގައި ބަޔާންކޮށްފައިވާ ފަދަ ތަނެއްގައި ނުވަތަ އެއްޗެއްގައެވެ.  (ށ) ދައުލަތުގެ ތަންތަނަށް ލިބޭފައިސާ އެފައިސާއެއް ދައްކަންޖެހޭ ފަރާތަކަށް ދައްކާ ނިމެންދެން ހުންނަންވާނީ އެފައިސާއެއް ބަލައިގަތް މީހެއްގެ ޒިންމާގައެވެ.  (ނ) ދައުލަތުގެ ތަންތަނަށް ޗެކުން ބަލައިގަންނަ ފައިސާ ގަވާއިދުން ޖަމާނުކޮށް ލަސްވުމުގެ ސަބަބުން އެޗެކަކަށް ފައިސާ ނުލިބިއްޖެ ނަމަ، އެކަމާ ޒިންމާވާން ޖެހޭނީ، އެޗެކެއް ޖަމާކުރުމުގައި އިހުމާލުވީ މުވައްޒަފެކެވެ.  (ރ) ދައުލަތުގެ ތަންތާގެ ތެރެއިން ތިޖޫރީ ހުންނަ ތަންތާނގައި ދައުލަތުގެ ފައިސާ ބަހައްޓަންވާނީ ތިޖޫރީގައެވެ. ތިޖޫރީ ނެތް ތަނެއްގައިނަމަ ފައިސާ ބަހައްޓާނީ މިގަވާއިދުގެ 6.19 ވަނަ މާއްދާގައި ބަޔާންކޮށްފައިވާ ފަދަ ރައްކާތެރި ތަނެއްގައި ނުވަތަ އެއްޗެއްގައެވެ.  (ބ) ފައިސާ ބަލައިގަތުމަށް ވަކި ތަނެއް ޤާއިމު ކުރެވިފައިވާ މުއައްސަސާތަކުގައި އެތަނަށް ޢާންމުކޮށް ވަނުމުގެ ހުއްދަ އޮންނަންވާނީ ހަމައެކަނި ފައިސާ ބަލައިގަންނަ މުވައްޒަފުންނަށެވެ. މިބައިގެ ދޮރު ފައިސާ ބަލައިގަންނަ ވަގުތުތަކުގައާއި ފައިސާ ބަލައިގަންނަން ތައްޔާރު ކުރެވެމުންދާ ވަގުތުތަކުގައާއި ދުވަހުހިސާބު ނިންމާ ވަގުތުތަކުގައި ހުންނަންވާނީ ތަޅުލެވިފައެވެ.  (ޅ) ބަލައިގަންނަ ފައިސާ ހުންނަންވާނީ އެފައިސާއެއް ބަލައިގަންނަ މުވައްޒަފެއްގެ ހަވާލުގައި، އެފައިސާގެ ރައްކާތެރިކަމަށް އެފަރާތެއް ސީދާ ޒިންމާވާ ގޮތަށް، ހަމައެކަނި އެފަރާތުގެ ހަވާލުގައި ރައްކާތެރިކަމާއެކު ބެލެހެއްޓޭ ގޮތަކަށެވެ.  (ކ) މަސައްކަތުގެ ގޮތުން ފައިސާއަށް ޒިންމާވާންޖެހޭ މުވައްޒަފުންނަށް ފައިސާ ރައްކާތެރިކަމާއެކު ގެންގުޅެވޭނޭފަދަ އެކަށީގެންވާ ރައްކާތެރި ވަސީލަތްތައް ހަމަޖައްސައިދޭންވާނެއެވެ.  (އ) ފައިސާއަށް ސީދާ ޒިންމާވާންޖެހޭ މުވައްޒަފުންގެ އަތުން ފައިސާ ގެއްލި ނުވަތަ ވައްކަންކުރުންފަދަ ކަމެއް ވިޔަނުދިނުމަށްޓަކައި އަޅަންޖެހޭ ރައްކާތެރިކަމުގެ ފިޔަވަޅުތައް އަޅައި އަދި ކަމާގުޅޭ އިރުޝާދު މުވައްޒަފުންނަށްދީ އަދި މިފިޔަވަޅުތަކަށް ޢަމަލުކުރަމުންދޭތޯ ބެލުމަށްޓަކައި އިތުރު އެންގުމަކާނުލާ ދޭތެރެދޭތެރެއިން ޕްރިންސިޕަލް އެކައުންޓިންގ އޮފިސަރ ނުވަތަ އޭނާ ޢައްޔަންކުރާ މީހަކު ޗެކްކުރަންވާނެއެވެ. |
|  |  |
| 5.10 ދައުލަތަށް ލިބޭ ފައިސާ ޖަމާކުރުން | (ހ) ދައުލަތުގެ އެންމެހާ ފައިސާ ބަލައިގަނެ ޖަމާކުރަންވާނީ، ނުވަތަ ބަހައްޓަންވާނީ މޯލްޑިވްސް މަނިޓަރީ އޮތޯރިޓީގައި ހުޅުވައި ބަލަހައްޓަމުންގެންދާ ޕަބްލިކް ބޭންކް އެކައުންޓްގައެވެ. މޯލްޑިވްސް މަނިޓަރީ އޮތޯރިޓީގެ މަރުކަޒެއްނެތް ރަށެއްގައިނަމަ، މޯލްޑިވްސް މަނިޓަރީ އޮތޯރިޓީގެ އެކައުންޓެއް އޮތް ބޭންކެއްގައެވެ. އެފަދަ އެކައުންޓެއްއޮތް ބޭންކެއްވެސް ނެތް ރަށެއްގައިނަމަ، މިނިސްޓަރުގެ ހުއްދަ ލިޔުމަކުން ލިބިގެން ހުޅުވާ އެކައުންޓެއްގައި، ނުވަތަ ސަލާމަތްތެރިކަމާއި ރައްކާތެރިކަމާއެކު ބެލެހެއްޓޭނެ ނިޒާމެއްގެ ދަށުންނެވެ.  (ށ) މާލޭގައި ހިނގަމުންދާ ދައުލަތުގެ މުއައްސަސާތަކުން މޯލްޑިވްސް މަނިޓަރީ އޮތޯރިޓީއަށް ފައިސާ ޖަމާކުރާ ފޯމްގެ ނަމޫނާއެއް މިގަވާއިދުގެ ( [އެނެކްސް 3](#_އެނެކްސް_3) ) ގައިވާނެއެވެ.  (ނ) އަތޮޅުތަކުގައި ހިނގަމުންދާ ތަންތަނުން ބޭންކް އޮފް މޯލްޑިވްސް މެދުވެރިކޮށް ޕަބްލިކް ބޭންކް އެކައުންޓަށް ފައިސާ ޓްރާންސްފަރކުރާ ފޯމްގެ ނަމޫނާ މިގަވާއިދުގެ ( [އެނެކްސް 5](#_އެނެކްސް_5) ) ގައިވާނެއެވެ. |
| 5.11 ފައިސާ ބަލައިގަންނަ ތަންތާނގައި ޢާންމު އެންގުން ބެހެއްޓުން | އެކިއެކި ކަންކަމަށް ދައްކަންޖެހޭ ފައިސާ ބަލައިގަންނާނެ ވަގުތާއި އަދި މިގަވާއިދުގެ 5.04 ވަނަ މާއްދާގައިވާ ގޮތުގެ މަތިން ރަސީދުދޫކުރެވޭނެ ކަންތައްތައް ދިވެހިބަހުންނާއި އިނގިރޭސިބަހުން ލިޔެ ޢާންމުކޮށް ފެންނާނެގޮތަށް އެތަނެއްގައި ބެހެއްޓިފައި ހުންނަންވާނެއެވެ. |
| 5.12 ފައިސާ އެއްތަނުން އަނެއްތަނަށް ގެންދިއުމާއި ގެނައުން | (ހ) ނަގުދުފައިސާ އެއްތަނުން އަނެއްތަނަށް ގެންދިއުމަކީ ރިސްކުބޮޑު ކަމަކަށްވާތީ، ފައިސާ ގެންދިއުމުގެ ބަދަލުގައި އެއްއެކައުންޓުން އަނެއް އެކައުންޓަށް ފައިސާ ޓްރާންސްފަރކުރެވޭނެ އިންތިޒާމު ހަމަޖެހެންއޮތްނަމަ ފައިސާ ގެންދަންވާނީ ބޭންކް މެދުވެރިކޮށްގެންނެވެ.  (ށ) މިމާއްދާގެ (ހ) ގައިވާ ގޮތުގެ މަތިން ޢަމަލުކުރެވެންނެތް ޙާލަތްތަކުގައި ފައިސާ އެއްތަނުން އަނެއް ތަނަށް ކަނޑުމަގުންނާއި، ވައިގެ މަގުންނާއި އަދި އެއްގަމުމަގުން ގެންދާއިރު ގެންދަންވާނީ ރައްކާތެރިކަމާއެކު ބެލެހެއްޓޭނެ އެންމެހައި ފިޔަވަޅުތައް އަޅައިގެންނެވެ.  (ނ) ފައިސާ ގެންދާތަނަކަށް ގެންގޮސް ހަވާލުކުރަންޖެހޭ ފަރާތާ ހަވާލުކުރެވެންދެން އެފައިސާއާ ހަވާލުވެގެން ހުރިި މުވައްޒަފު ނުވަތަ މުވައްޒަފުން އިތުރު އެހެން ކަމަކާ މަޝްއޫލުވެގެންނުވާނެއެވެ.  (ރ) ބޭންކުން ފައިސާ ނެގުމާއި ޖަމާކުރަންދާއިރު، ބެންކަށްދާ މުވައްޒަފާއެކު އޮފީހުގެ އިތުރު މުވައްޒަފެއް ގެންދަންވާނެއެވެ.  (ބ) ގިނަ ޢަދަދަކަށް ފައިސާ އެއްތަނުން އަނެއް ތަނަށް ގެންދާއިރު ރައްކާތެރިކަމާއެކު ފައިސާ ނުގެންދެވޭނެކަމަށް އެޒިންމާ އުފުލަންޖެހޭ މުވައްޒަފަކަށް ފެނިއްޖެނަމަ މާލީޒިންމާދާރުވެރިޔާ ނުވަތަ ޕްރިންސިޕަލް އެކައުންޓިންގ އޮފިސަރގެ ލަފާގެ މަތިން ފުލުހުން ނުވަތަ ސިފައިންގެ މަޝްވަރާ ހޯދަންވާނެއެވެ. |
| 5.13 ފައިސާއާ ހަވާލުވެ ހުންނަ މުވައްޒަފަކު ކޮށްގެންނުވާނެ ކަންތައްތައް | (ހ) ދައުލަތުގެ އެއްވެސް ފައިސާއެއް އެފައިސާއެއް ހަވާލުވެހުރި މުވައްޒަފެއްގެ އަމިއްލަ ކަމަކަށް ބޭނުންކޮށްގެން ނުވާނެއެވެ. އަދި އެހެން ފަރާތެއްގެ އަމިއްލަ ބޭނުމަކަށް ދީގެންވެސްނުވާނެއެވެ.  (ށ) އެއްވެސް ޙާލަތެއްގައި އެއްވެސް ފަރާތެއްގެ ޗެކެއް (އެމުވައްޒަފެއްގެ އަމިއްލަ ޗެކަކަށް ކަމުގައި ވީނަމަވެސް) އެތަނެއްގައި ހުންނަ ނަގުދު ފައިސާއާ ބަދަލުކޮށްގެން ނުވާނެއެވެ. |
| 5.14 ދައުލަތުގެ ތަންތާގައި މުވައްޒަފުންގެ އަމިއްލަ ފައިސާ ނުބެހެއްޓުން | (ހ) ސަރުކާރުގެ މަސްއޫލު އޮފީހެއްގައި ނުވަތަ ސްޓްރޯންގ ރޫމެއްގައި ނުވަތަ އެހެންވެސް ފައިސާ ރައްކާކުރުމަށް ހަދާފައިވާ ތަނެއްގައި އެއްވެސް ފަރާތެއްގެ އަމިއްލަ ފައިސާއެއް ނުވަތަ ޗެކެއް ބަހައްޓައިގެން ނުވާނެއެވެ.  (ށ) މިމާއްދާގެ (ހ) ގައި ބުނެފައިވާ ތަނެއްގައި ބަހައްޓާފައި ހުންނަ ފައިސާވާނީ ދައުލަތުގެ ފައިސާކަމުގައެވެ. |
| 5.15 ލިބޭފައިސާ ޖަމާކުރުން | (ހ) ދައުލަތުގެ ތަންތަނަށް ލިބޭފައިސާ ޖަމާކުރެވޭހާ ވަގުތު އޮއްވައި ލިބިއްޖެނަމަ، އެފައިސާއެއް ލިބޭދުވަހު އެފައިސާއެއް ޖަމާކުރަންޖެހޭ އެކައުންޓަކަށް ޖަމާކުރަންވާނެއެވެ.  (ށ) މިމާއްދާގެ (ހ) ގައިވާ ގޮތަށް ފައިސާ ޖަމާކުރި ފަހުން، އެދުވަހު ބަލައިގަންނަ ފައިސާ، ދުވަހުފޮތަށް ނުވަތަ ކޭޝްފޮތަށް ވައްދާނީ ޖެހިގެން ހުޅުވޭދުވަހު ލިބުނު ފައިސާއެއްގެ ގޮތުގައެވެ.  (ނ) އެކި ކަންކަމަށް ލިބޭފައިސާ، ލިބުނުވަރު ވަކިވަކިން އެނގޭގޮތަށް ހިސާބު ބަލަހައްޓަންވާނެއެވެ.  (ރ) ކޮންމެ ދުވަހަކު ފައިސާ ޖަމާކުރުމަކީ ދަތިކަމަކަށްވެފައި، އަދި ޖަމާނުކޮށް ބެހެއްޓޭ ފައިސާ އެކަށީގެންވާ ރައްކާތެރި ގޮތެއްގައި ބެހެއްޓޭނަމަ ދުވާލަކު އެއްފަހަރު ފައިސާ ޖަމާނުކޮށް ބެހެއްޓޭނީ ފައިނޭންޝަލް ކޮންޓްރޯލަރ އަށް ލިޔެ ހުއްދަ ލިބިގެންނެވެ.  (ބ) ލިބޭފައިސާ ޖަމާކުރާއިރު، ލިބުނު ފައިސާގެ ގޮތުގައި ކޭޝް ފޮތުގައި ރެކޯޑް ކޮށްފައިވާ ފައިސާގެ ޢަދަދުތައް އެއްކޮށް، ލިބުނު ފައިސާގެ ޖުމްލައާއި އަތުގައި ހުރި ފައިސާގެ ޖުމްލަ ދިމާކުރަންވާނެއެވެ. މިގޮތުން ހިސާބު ދިމާކުރިގޮތް ލިޔުމުން ފެންނަން އޮންނަންވާނެއެވެ.  (ޅ) ކޮންމެ މުވައްޒަފެއްގެ އަތުގައިހުރި ފައިސާ އާއި ކޭޝް ފޮތުގެ ބާކީއާ ދިމާވޭތޯ ބަލައި ލިބުނު ޢަދަދު ހަމައަށް ބޭންކަށް ޖަމާކުރަންވާނެއެވެ.  (ކ) ފައިސާ ބަލައިގަނެ ރަސީދު ހަދައި ކޭޝް ފޮތަށް އަރުވައި ބޭންކަށް ޖަމާކުރަންޖެހިފައިވާ އެއްވެސް ފައިސާއެއް ތިޖޫރީގައި ނުވަތަ ފައިސާ ރައްކާކޮށްފައި ބެހެއްޓުމަށް ޚާއްސަކޮށްފައިވާ ތަނެއްގައި ނޫނީ ބަހައްޓައިގެން ނުވާނެއެވެ.  (އ) ބޭންކަށް ޖަމާކުރެވޭ ހުރިހާ ފައިސާއެއް ބޭންކުން ބަލައިގަތްކަމުގެ ބޭންކް ތައްގަނޑު ޖަހާފައިވާ ޑިޕޮޒިޓް ސްލިޕެއް ނުވަތަ ލިޔުމެއް ހޯދަންވާނެއެވެ. އަދި ޖަމާކުރެވުނު ތަރުތީބުން މިލިޔުން ފައިލް ކުރަންވާނެއެވެ.  (ވ) ފައިސާ ބަލައިގަންނަ މުވައްޒަފެއްގެ ގޮތުގައި ނުވަތަ ކަލެކްޓަރެއްގެ ގޮތުގައި ވަޒީފާގެ މަސްއޫލިއްޔަތުގެ ތެރޭގައި ނެތް މުވައްޒަފެއް ފައިސާ ބަލައިގެންފިނަމަ، އެމުވައްޒަފަކު ބަލައިގަތް ފައިސާއަކަށް، ފައިސާ ބަލައިގަތް މުވައްޒަފެއްގެ ގޮތުގައި ނަގަންޖެހޭ ޒިންމާއާއި މަސްއޫލިއްޔަތު އެމުވައްޒަފަކު އުފުލަންޖެހޭނެއެވެ. |
| 5.16 ދައުލަތުގެ ތަންތަނަށް ލިބޭ ފައިސާގެ ތެރެއިން ބޭންކަށް ޖަމާކުރާ ފައިސާގެ ބޭންކް ބާކީ ބެލެހެއްޓުން | (ހ) މޯލްޑިވްސް މަނިޓަރީ އޮތޯރިޓީއަށް ނުވަތަ އެހެންވެސް ބޭންކަކަށް ފައިސާ ޖަމާކޮށްފިނަމަ އެފައިސާ ޖަމާކުރި އޮފީހަކުން އެފައިސާގެ ހިސާބު ބަލަހައްޓައި އެކައުންޓު ބާކީ ފޮތަށް ނުވަތަ ކޮމްޕިޔުޓަރ ޝީޓަށް އަރުވައިގެން ހިސާބުތައް ބަލަހައްޓަމުން ގެންދަންވާނެއެވެ. ([އެނެކްސް 56](#_އެނެކްސް_56))  (ށ) ކޮންމެ މަހެއް ނިމުމުން މިމާއްދާގެ (ހ) ގައި ބަޔާންކޮށްފައިވާ އެކައުންޓުން ދައްކާ ބާކީއާއި އޮފީހުގެ ހިސާބުތަކުން ދައްކާ ބާކީ އަކީ ރަނގަޅު އެއްޗެއްކަން ދެނެގަތުމަށްޓަކައި ކޮންމެ މަހަކު އެއްފަހަރު ބޭންކް ސްޓޭޓްމަންޓެއް ގެނުވައި ރިކޮންސިލިއޭޝަން ސްޓޭޓްމަންޓެއް ތައްޔާރު ކުރަންވާނެއެވެ.  (ނ) ކޮންމެ މަހެއް ފެށުމާއެކު، ކުރީމަހުގެ ރިކޮންސިލިއޭޝަން ސްޓޭޓްމަންޓްގައިވާގޮތުން، ބޭންކް އެކައުންޓް ބަލަހައްޓާ ފޮތަށް ވައްދަންޖެހޭ ޢަދަދުތައް ވައްދައި، އަދި އެކައުންޓުން ކަނޑަންޖެހޭ ޢަދަދުތައް ކަނޑައި ބޭންކް އެކައުންޓްގެ ހިސާބުތައް ދިމާކުރަންވާނެއެވެ.  (ރ) މާލޭގައި ހިނގަމުންދާ މުއައްސަސާތަކުން މޯލްޑިވްސް މަނިޓަރީ އޮތޯރިޓީއަށް ޖަމާކުރާ ފައިސާގެ ހިސާބު ދިމާކުރުމަށްޓަކައި މަހަކު އެއްފަހަރު މިނިސްޓްރީ އޮފް ފިނޭންސް އެންޑް ޓްރެޜަރީއިން މަޢުލޫމާތު ހޯދައިގެން ރިކޮންސައިލްކޮށް ސްޓޭޓްމަންޓެއް ތައްޔާރުކުރަންވާނެއެވެ.  (ބ) މާލެފިޔަވައި އެހެންތަންތާނގައި ހިނގަމުންދާ މުއައްސަސާތަކުން ބޭންކުތަކުގައި ހުޅުވައިގެން ބަލަހައްޓާ އެކައުންޓްތަކަށް ޖަމާކުރާ ފައިސާގެ ހިސާބު ދިމާކުރުމަށްޓަކައި މަހަކު އެއްފަހަރު ބޭންކުތަކުން މަޢުލޫމާތު ހޯދައިގެން ރިކޮންސައިލްކޮށް ސްޓޭޓްމަންޓެއް ތައްޔާރުކުރަންވާނެއެވެ. |
| 5.17 ލަފާކުރާ އާމްދަނީގެ ކޭޝްފްލޯ ތައްޔާރުކޮށް ހުށަހެޅުން | ކޮންސޮލިޑޭޓަޑް ރެވެނިޔު ފަންޑަށް އާމްދަނީ ފައިސާ ކްރެޑިޓް ކުރަންޖެހޭ ކޮންމެ އޮފީހަކުންވެސް ތިރީގައިމިވާ މަޢުލޫމާތު މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ.   1. ކުރިއަށްއޮތް މާލީއަހަރަށް، އާމްދަނީ އައިޓަމްތައް ވަކިން އެނގޭނޭހެން ތަފްޞީލާއެކު، މިނިސްޓަރު އަންގާ ގޮތެއްގެމަތިން ލަފާކުރާ އާމްދަނީގެ ކޭޝްފްލޯ ސްޓޭޓްމަންޓް. 2. ކޮންމެ މީލާދީ މަހެއްގެ ރަސްމީ ބަންދުނޫން 10 ދުވަހުގެ ތެރޭގައި ވޭތުވެދިޔަ މަހު ލިބުނު ފައިސާގެ އަދަދާއި، ލަފާކުރާ އާމްދަނީގެ އެންމެފަހުގެ ސްޓޭޓްމަންޓް. 3. މިނިސްޓްރީ އޮފް ފިނޭންސް އެންޑް ޓްރެޜަރީން ބޭނުންވެގެން އަންގާ އެހެނިހެން މަޢުލޫމާތު. |
| 5.18 ދައުލަތުގެ މުއައްސަސާތަކުން ހަދާ ބިލް | (ހ) ދައުލަތުގެ މުއައްސަސާއަކުން ފަހުން އަގުލިބޭގޮތަށް އެއްވެސް ފަރާތަކަށް ތަކެތި ނުވަތަ ޚިދުމަތެއްދޭނަމަ އެކަމެއް މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ހުއްދަ ހޯދުމަށްފަހު އެފަރާތެއް އެމުއައްސަސާއެއްގައި ރަޖިސްޓްރީކުރަންވާނެއެވެ.  (ށ) ދައުލަތުގެ މުއައްސަސާއަކުން ތަކެތި ނުވަތަ ޚިދުމަތެއް އެއްވެސް ފަރާތަކަށްދީފިނަމަ އެފަރާތަކަށް އެތަކެތި ނުވަތަ އެޚިދުމަތެއް ލިބުނުކަމަށް އެތަކެތި ނުވަތަ އެޚިދުމަތް ލިބުނުފަރާތުގެ ސޮއި ވަގުތުން ހޯދަންވާނެއެވެ.  (ނ) މިމާއްދާގެ (ށ) ގައިވާ ގޮތުގެ މަތިން ތަކެތި ނުވަތަ ޚިދުމަތް ލިބުނުކަމުގެ ލިޔުން ނުވަތަ ސޮއި ލިބުމުން ލަސްނުކޮށް ޚިދުމަތް ލިބިގަތް ފަރާތަށް ބިލްހަދަންވާނެއެވެ.  (ރ) ދައުލަތުގެ މުއައްސަސާތަކުން ހަދާ ބިލް ނުވަތަ އިންވޮއިސްގައި ސޮއި ކުރަންވާނީ މާލީޒިންމާދާރުވެރިޔާ ނުވަތަ މާލީޒިންމާދާރުވެރިޔާ ހަމަޖައްސާ މުވައްޒަފުންނެވެ.  (ބ) ދައުލަތުގެ މުއައްސަސާތަކުން އެކި ފަރާތްތަކަށްދޭ ޚިދުމަތް ނިމެމުންދާވަރަކުން ނުވަތަ ޚިދުމަތްދީ ނިމުމުން ކަނޑައަޅާފައިވާ އުސޫލަކުން ބިލް ހަދަންވާނެއެވެ.  (ޅ) ދައުލަތުގެ މުއައްސަސާތަކުން ހަދާ ބިލަށް ފައިސާ ދައްކަން ކަނޑައަޅާ މުއްދަތުގައި ފައިސާ ނުދައްކައިގެން ޖޫރިމަނާއެއް ނަގާގޮތަށް ހަމަޖައްސާނަމަ ބިލް ހަދާއިރު ބިލްގައި އެކަން އެނގޭގޮތަށް އޮންނަންވާނެއެވެ.  (ކ) ސަރުކާރުގެ އެއްތަނުން އަނެއްތަނަށް ހަދާ ބިލްގައި ފައިސާދެއްކުމަށް ވަކި މުއްދަތެއް ކަނޑައަޅާފައި އޮތްނަމަވެސް އެމުއްދަތު ހަމަވުމަށްފަހު ޖޫރިމަނާ ވާގޮތަށް ބިލްހަދައިގެން ނުވާނެއެވެ. މިނޫންގޮތަކަށް ހަމަޖައްސާނީ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ލިޔުމަކުން ހުއްދަ ހޯދައިގެން ނުވަތަ ޤާނޫނަކުން އެގޮތަށް ހަމަޖެހިގެންނެވެ.  (އ) ފައިސާ ދެއްކުމުގެ ކުރީގައި ބިލްގެ އަސްލު ގެއްލިއްޖެނަމަ އެބިލްގެ ނަކަލެއްކަން އެނގޭގޮތަށް ބިލެއް ހަދައިދެވިދާނެއެވެ. މިގޮތުން ހަދާ ބިލްގެ ކޮޕީގައި ބިލްގެ އަސްލު ގެއްލިގެން ނަކަލެއް ހަދާދީފައިވާ ކަމަށް ލިޔެ ބިލްގައި ސޮއި ކުރުމުގެ ހުއްދަ އޮންނަ މީހަކު ސޮއި ކުރަންވާނެއެވެ.  (ވ) ބިލެއް ނުބައިކޮށް ލިޔެވިގެން ނުވަތަ އެހެންވެސް ސަބަބަކާހުރެ ބިލް ބާތިލު ކުރަންޖެހިއްޖެ ނަމަ، ބިލްގެ އަސްލާއި ކޮޕީއާއެކު ހީރަސްޖަހާ ބާތިލުކުރި ސަބަބުލިޔެ ވެރިޔަކު ސޮއި ކުރަންވާނެއެވެ.  (މ) ދައުލަތުގެ ތަންތަނަށް ފޮނުވާ ބިލަށް ފައިސާ ދެއްކުމުގެ މުއްދަތު ކަމުގައި ޢާންމު ގޮތެއްގައި ޖަހަންވާނީ ބިލް ހަވާލުކުރާ ދުވަހުން ފެށިގެން 14 (ސާދަ) ދުވަހެވެ.  (ފ) ދައުލަތުގެ ތަންތަނުން ހަދާބިލްގެ ރަޖިސްޓަރީއެއް ބަލަހައްޓަންވާނެއެވެ. މިރަޖިސްޓަރީގައި ތިރީގައިވާ މަޢުލޫމާތު ހުންނަންވާނެއެވެ.   * ބިލް ނަންބަރު * ބިލްގެ ތާރީޚް * ބިލްގައިވާ ފައިސާގެ ޢަދަދު * ބިލް ހެދުނު ފަރާތް * ބިލް ހަވާލުކުރި ތާރީޚް * ފައިސާ ދައްކަންވާ ތާރީޚް * ފައިސާދެއްކި ތާރީޚް |
| 5.19 ދައުލަތަށް ލިބެންވާ ފައިސާ ހޯދުން | (ހ) ދައުލަތުގެ މުއައްސަސާތަކުން ކުރާ މަސައްކަތަކަށް ނުވަތަ ދެވޭ ޚިދުމަތަކަށް ނުވަތަ ކުއްޔަށްދީފައިވާ ތަނެއްގެ ކުއްޔަށް ނުވަތަ ވިއްކި އެއްޗެއްގެ އަގަށް ލިބެންޖެހޭ ފައިސާ އެކަމެއް ނިމުނު ދުވަހުން ފެށިގެން ލަސްވެގެން 1 (އެކެއް) މަސް ދުވަހުގެ ތެރޭގައި ހޯދަންވާނެއެވެ.  (ށ) މިމާއްދާގެ (ހ) ގައި ބުނެވިފައިވާ ފަދައިން ކުރާ ކަމަކީ ނުވަތަ ކުރާ މަސައްކަތަކީ 100,000/- (އެއްލައްކަ) ރުފިޔާއަށް ވުރެ އަގު ބޮޑު ކަމެއް ނަމަ، އެކަމެއްގެ އަގު މިގަވާއިދުގެ 10.63 ވަނަ މާއްދާގައިވާ އުޞޫލުން އެޑްވާންސް ފައިސާ ހޯދަންވާނެއެވެ.  (ނ) ދައުލަތުގެ ތަނަކަށް ލިބެންވާ ފައިސާގެ ތެރެއިން މުއްދަތު ހަމަވުމަށްފަހު ޖޫރިމަނާވާ ގޮތަށް ކަނޑައެޅިފައި އޮންނަ ފައިސާ ހޯދަންވާނީ ޖޫރިމަނާ ވެފައިވާނަމަ، ކަނޑައެޅިފައި އޮންނަ ޖޫރިމަނާއާ އެކުގައެވެ. މުއްދަތު ހަމަވެގެން އިތުރަށް ހިނގާ ދުވަސްތަކަށް ޖޫރިމަނާގެ ގޮތުގައި ފައިސާއެއް ނަގައިގެން ނުވާނެއެވެ. |
| 5.20 ދައުލަތަށް ލިބެންޖެހޭ ފައިސާގެ ތެރެއިން ނުލިބި ހުންނަ ފައިސާގެ ހިސާބު ބެލެހެއްޓުން | (ހ) ފައިސާ ބަލައިގަންނަ ކޮންމެ އޮފީހަކުން ނުވަތަ ފައިސާ ބަލައިގަންނަ ކޮންމެ ތަނަކުންވެސް ބަލައިގަންނަ ފައިސާގެ ހިސާބު ބަލަހައްޓަންވާނެއެވެ. އަދި ލިބެންޖެހޭ ފައިސާގެ ތެރެއިން ނުލިބި 3 މަހަށްވުރެ ގިނަދުވަސްވި ފައިސާގެ ސްޓޭޓްމަންޓެއް ކޮންމެ މަހަކު އެއްފަހަރު ތައްޔާރުކޮށް އޮޑިޓަރ ޖެނެރަލަށް ކޮޕީކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ.  (ށ) ދައުލަތަށް ލިބެންޖެހޭ ފައިސާއެއް މާފުކުރުމަށް ނުވަތަ ނުނަގާގޮތަށް ހަމަޖައްސައިފިނަމަ، އެގޮތަށް ހަމަޖައްސާ ފައިސާގެ ހިސާބު އެއޮފީހެއްގައި ލިޔެވިފައި އޮންނަންވާނެއެވެ. މިފަދަ ކަންތައްތަކާބެހޭ ހިސާބުފޮތް ރާވަންވާނީ އޮޑިޓަރ ޖެނެރަލްގެ އޮފީހުން އަންގާ ގޮތެއްގެ މަތިންނެވެ. |
| 5.21 ދައުލަތަށް ލިބެންޖެހޭ ފައިސާ ހޯދުމަށް ފިޔަވަޅު އެޅުމާއި ޝަރީޢަތަށް ފޮނުވުން | (ހ) ދައުލަތުގެ މުއައްސަސާތަކަށް ލިބެންޖެހޭ ފައިސާ ހޯދުމަށް ތިރީގައިމިވާ ގޮތުގެމަތިން ފިޔަވަޅު އަޅަންވާނެއެވެ.   1. ފައިސާ ދެއްކުމަށް ކަނޑައެޅިފައިވާ މުއްދަތުގެތެރޭގައި ފައިސާ ހޯދުމަށް މަސައްކަތްކުރުން. 2. ފައިސާ ދެއްކުމަށް ކަނޑައެޅިފައިވާ މުއްދަތު ހަމަވާއިރު ފައިސާ ނުލިބިއްޖެނަމަ، 7 (ހަތެއް) ދުވަހުގެ ތެރޭގައި ފައިސާ ދެއްކުމަށް ހަނދާންކޮށްދީ، ފައިސާ ދައްކަންޖެހޭ ފަރާތަށް ލިޔުން ފޮނުވުން. 3. މިމާއްދާގެ 2 ވަނަ ނަންބަރު ގައިވާ މުއްދަތު ފާއިތުވާއިރުވެސް ފައިސާ ނުދައްކައިފިނަމަ، ފައިސާ ދެއްކުމަށް އިތުރު 7 (ހަތެއް) ދުވަސް ދިނުމަށްފަހު އެމުއްދަތުގައި ފައިސާ ދެއްކުމަށް ލިޔުމަކުން އެންގުން. 4. މިމާއްދާގެ 3 ވަނަ ނަންބަރުގައިވާ ގޮތަށް ފުރުޞަތު ދިނުމުންވެސް ފައިސާ ނުދައްކައިފިނަމަ، ފައިސާ ހޯދުމުގެ މައްސަލަ ޝަރީޢަތަށް ހުށަހަޅައިގެން ކުރިޔަށް ގެންދިއުން.   (ށ) މިމާއްދާގެ (ހ) ގެ 4 ވަނަ ނަންބަރުގައިވާ ގޮތުގެމަތިން ފައިސާ ހޯދުމުގެ މައްސަލަ ޝަރީޢަތަށް ހުށަހެޅުމުން، ޝަރީޢަތުން އެފައިސާ ދެއްކުމަށް ނިންމުމުންވެސް، ފައިސާ ނުދައްކާ 5 (ފަހެއް) އަހަރު ފާއިތުވެއްޖެނަމަ އެމައްސަލަ އޮޑިޓަރ ޖެނެރަލްގެ މަޝްވަރާގެ މަތިން މިނިސްޓަރަށް ހުށަހަޅައިގެން އެފައިސާއާމެދު ވަކިގޮތަކަށް ނިންމަންވާނެއެވެ. |

|  |
| --- |
| އާމްދަނީގެ ގޮތުގައި ދައުލަތުގެ ތަންތަނަށް ލިބޭ ފައިސާ |

|  |  |
| --- | --- |
| 5.22 އާމްދަނީގެ ގޮތުގައި ލިބޭ ފައިސާ | (ހ) އާމްދަނީގެ ގޮތުގައި ދައުލަތުގެ މުއައްސަސާތަކަށް ލިބޭ ފައިސާ މިނިސްޓްރީ އޮފް ފިނޭންސް އެންޑް ޓްރެޜަރީއަށް ދެއްކުމަށްޓަކައި މޯލްޑިވްސް މަނިޓަރީ އޮތޯރިޓީގައި އޮންނަ ޕަބްލިކް ބޭންކް އެކައުންޓަށް ޖަމާކުރަންވާނެއެވެ.  (ށ) އާމްދަނީގެ ގޮތުގައި ލިބޭފައިސާ މޯލްޑިވްސް މަނިޓަރީ އޮތޯރިޓީއަށް ދެއްކުމަށްޓަކައި ފުރަންޖެހޭ ފޯމްގެ އިތުރަށް، ޖަމާކުރާ ފައިސާގެ ތަފްސީލު (ބައިތަކަށް ބެހިފައިވާ ގޮތަށް) ބަޔާން ކޮށްފައިވާ ފޯމެއްގެ 1 އަސްލާއި، 1 ކޮޕީ ފައިސާއާއެކު މޯލްޑިވްސް މަނިޓަރީ އޮތޯރިޓީ އަށް ހުށަހަޅަން ވާނެއެވެ. މި ފޯމުގެ އަސްލާއި ކޮޕީގައި މޯލްޑިވްސް މަނިޓަރީ އޮތޯރިޓީއިން ސޮއި ކުރުވައި، ތައްގަނޑު ޖެއްސުމަށްފަހު، ފޯމުގެ އަސްލު، ފައިސާ ދެއްކި އޮފީހަށް ގެންނަންވާނެއެވެ. |
| (ނ) އާމްދަނީގެ ފައިސާ މޯލްޑިވްސް މަނިޓަރީ އޮތޯރިޓީއަށް ދައްކާއިރު ހުށަހަޅަންޖެހޭ " އާމްދަނީގެ ގޮތުގައި ލިބޭ ފައިސާ ޖަމާ ކުރާ ފޯމު " ތައްޔާރުކުރާނެ ގޮތުގެ ނަމޫނާ މި ގަވާއިދުގެ ([އެނެކްސް 3](#_އެނެކްސް_6)) ގައި ވާނެއެވެ. އަދި [އެނެކްސް 4](#_އެނެކްސް_4) ގައިވާ ނަމޫނާއާ އެއްގޮތަށް ޑިޕޮޒިޓް ފޯމްގެ ރަޖިސްޓަރީ ބަލަހައްޓަންވާނެއެވެ.  (ރ) މޯލްޑިވްސް މަނިޓަރީ އޮތޯރިޓީއަށް ފައިސާ ޖަމާކުރާ އަތޮޅުތަކުގައި ހިންގާ ދައުލަތުގެ މުއައްސަސާތަކުން، ޕަބްލިކް ބޭންކް އެކައުންޓަށް ޖަމާކުރަންޖެހޭ ފައިސާ "ދިވެހި ރުފިޔާ ޖަމާކުރާ ފޯމް" ގައިވާ ހުރިހާ ބައިތަކެއް ފުރިހަމަކުރުމަށްފަހު ފައިސާ ޖަމާކުރާނީ މޯލްޑިވްސް މަނިޓަރީ އޮތޯރިޓީއަށެވެ.  (ބ) ބޭންކް މެދުވެރިކޮށް ފައިސާ ޓްރާންސްފަރކުރާ އަތޮޅުތަކުގެ މުއައްސަސާތަކުން ފައިސާ ޓްރާންސްފަރ ކުރުމުގައި، "ބޭންކް މެދުވެރިކޮށް ޕަބްލިކް ބޭންކް އެކައުންޓަށް ފައިސާ ޓްރާންސްފަރކުރާ ފޯމް" ފުރިހަމަކުރުމަށްފަހު، ޕަބްލިކް ބޭންކް އެކައުންޓަށް ފައިސާ ޓްރާންސްފަރކުރާނީއެވެ. މިފޯމް ތައްޔާރުކޮށް ފައިސާ ޓްރާންސްފަރކުރާއިރު، އެ މުއައްސަސާއެއްގެ ހަވާލުގައި ހުންނަ އެހެނިހެން މުއައްސަސާތަކުގެ ފައިސާ ޓްރާންސްފަރކުރުމުގައި، ކޮންމެތަނަކަށް ވަކި ފޯމެއް ތައްޔާރުކުރަންވާނެއެވެ. އަދި ފައިސާ ޓްރާންސްފަރކުރާނީ އެތަނެއްގެ އާމްދަނީއަށް އެފައިސާއެއް ވަންނާނެ ގޮތުގެ މަތިން އެތަނަކާ ގުޅައިގެން ކޯޑުތައް ސާފުކުރުމަށްފަހުގައެވެ. ([އެނެކްސް 5](#_އެނެކްސް_5))  (ޅ) ދައުލަތުގެ މުއައްސަސާތަކުން "ޕަބްލިކް ބޭންކް އެކައުންޓަށް" ޓްރާންސްފަރކުރާ ފައިސާގެ "ޓްރާންސްފަރ ފޯމްގެ ރަޖިސްޓަރ" އެއް ބަލަހައްޓަންވާނެއެވެ. ([އެނެކްސް 6](#_އެނެކްސް_6_1))  (ކ) ޑިސެމްބަރު މަހުގެ 31 ވަނަ ދުވަހު ލިބޭފައިސާއާއި އޭގެ ކުރީގައި ލިބި ޖަމާނުކުރެވިހުރި ފައިސާ، އެދުވަހު އެފައިސާއެއް ޖަމާކުރަންޖެހޭ އެކައުންޓަށް ޖަމާ ކުރަންވާނެއެވެ.  (އ) ޑިސެމްބަރު މަހުގެ 31 ވަނަ ދުވަހަކީ ބަންދު ދުވަހެއްނަމަ، ދެން ހުޅުވޭ ދުވަހު މިމާއްދާގެ (ކ) ގައިވާ ގޮތުގެ މަތިން އަމަލު ކުރަންވާނެއެވެ. |
| 5.23 ދައުލަތުގެ އާމްދަނީ ލިޔެބެލެހެއްޓުމުގައި ބޭނުންކުރާ ކޯޑުތައް | ދައުލަތުގެ އާމްދަނީގެ ހިސާބުތައް ޕަބްލިކް އެކައުންޓިންގ ސިސްޓަމުން ބަލަހައްޓަމުން ގެންދިއުމުގައި އާމްދަނީ ފައިސާގެ ކޯޑުތައް ބަލަހައްޓަމުން ގެންދަންވާނީ، މިނިސްޓްރީ އޮފް ފިނޭންސް އެންޑް ޓްރެޜަރީން އަންގާ ގޮތެއްގެ މަތިންނެވެ. |
| 5.24 ފޮތް، މަޖައްލާ، ޓިކެޓު ފަދަ ތަކެތި ވިއްކައިގެން ލިބޭފައިސާ | (ހ) ދައުލަތުގެ އެކި ފަރާތްތަކުން ފޮތް، މަޖައްލާ، ޓިކެޓު ވިއްކައިގެން ނުވަތަ އެނޫންވެސް ގޮތަކުން ލިބޭފައިސާ އާމްދަނީގެ ގޮތުގައި ޖަމާކުރުން ފިޔަވައި އެ ފައިސާއަށް އެހެންގޮތެއް ހަދަންވާނީ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ އެކަމަށް ޚާއްޞަ ހުއްދައެއް ހޯދައިގެންނެވެ.  (ށ) މިމާއްދާގެ (ހ)ގައި ބުނެފައިވާ ފަދަ ކަންތައްތަކަށް ލިބޭފައިސާގެ ފޮތްތަކާއި ހިސާބުތައް ބަލަހައްޓާފައި ހުންނަންވާނީ، އެހިސާބުތައް ފަހުން ޗެކުކުރެވޭނޭ ގޮތަކަށެވެ. (މިސާލު: މަޢްރަޟަކަށް ނުވަތަ އެންޓަރޓެއިންމަންޓް ޝޯވއަކަށް، ނުވަތަ ކުޅިވަރު މުބާރާތަކަށް ވިއްކާ ޓިކެޓު އޮންނަންވާނީ ދެބަޔަކަށް ނުވަތަ ތިންބަޔަކަށެވެ. އޭގެ ތެރެއިން އެއްބައި (ކައުންޓަރ ފޮއިލް) ޗެކުކުރުމަށްޓަކައި ތަނުގައި ރައްކާކޮށްފައި ބަހައްޓަންވާނެއެވެ.)  (ނ) މިމާއްދާގެ (ހ) ގައި ބުނެފައިވާފަދަ ތަކެތީގެ ސްޓޮކް މިގަވާއިދާ އެއްގޮތަށް ބަލަހައްޓަންވާނެއެވެ.  (ރ) މިފަދަ ކަންތައްތަކާ ބެހޭ ހިސާބު ފޮތްތައް ބަލަހައްޓަންވާނީ އޮޑިޓަރ ޖެނެރަލް ލަފާދޭ ގޮތަކަށެވެ. |
| 5.25 ގަޑީލާރި އާއި ޖޫރިމަނާ އަށް ލިބޭ ފައިސާ | (ހ) މުވައްޒަފުންގެ ގަޑީލާރި އާއި، ޖޫރިމަނާ އާއި، އަދި އެހެނިހެން ގޮތްގޮތުން ކުރެވޭ ޖޫރިމަނާ އަށް ލިބޭ ފައިސާވެސް ބަލާނީ ދައުލަތުގެ އާމްދަނީ އަށް ލިބޭފައިސާގެ ގޮތުގައެވެ.  (ށ) މުވައްޒަފުންގެ ގަޑީލާރި އާއި ޖޫރިމަނާ އަށް ނަގަންޖެހޭ ފައިސާ، ޖޫރިމަނާކުރި ނުވަތަ ގަޑިޖެހުނު މަހުގެ މުސާރަ ދޭއިރު މުސާރައިން ކަނޑަންވާނެއެވެ.  (ނ) މިމާއްދާގެ (ށ) ގައިވާ ގޮތުގެމަތިން ހޯދަންޖެހޭ ގަޑީލާރި އާއި ޖޫރިމަނާފަދަ ފައިސާއެއް ނުހޯދައި އޮއްވައި އެފައިސާއެއް ދައްކަންޖެހޭ މުވައްޒަފު ވަޒީފާއިން ވަކިވެގެން އޭނާއަށް މުސާރަދޭއިރު މުސާރަ ދިނުމާ ހަވާލުވެ ހުރި މުވައްޒަފުގެ އިހުމާލުން އެ ފައިސާ ނުހޯދި އޮވެއްޖެނަމަ، އެފައިސާއެއް ދައްކަން ޖެހޭނީ މުސާރަ ދިނުމާ ހަވާލުވެހުރި މުވައްޒަފެވެ. |
| 5.26 އިހުމާލު ކޮށްގެންކުރާ ޖޫރިމަނާގެ ފައިސާ ދެއްކުން | (ހ) މުވައްޒަފަކު ހުއްދަނޫން އަމަލެއްކޮށްގެން ނުވަތަ އިހުމާލުވެގެން ކުރެވޭ ޖޫރިމަނާއެއް އެޖޫރިމަނާ ކުރެވުނުކަން އެމީހަކަށް އަންގައި، ފައިސާ ދެއްކުމަށް ނިންމާގޮތެއްގެ މަތިން އެފައިސާ ދައްކައި ޚަލާޞްކުރަންވާނެއެވެ.  (ށ) މިމާއްދާގެ (ހ) ގައިވާ ގޮތުންނަގާ ފައިސާވެސް ބަލާނީ އާމްދަނީ ފައިސާގެ ގޮތުގައެވެ. ނަމަވެސް މުވައްޒަފެއްގެ އިހުމާލުން އެހެން ފަރާތަކަށް ޖޫރިމަނާގެ ގޮތުގައި ދައްކަންޖެހޭ ފައިސާއެއްނަމަ އެމުވައްޒަފެއްގެ އަތުން މިމާއްދާގެ (ނ) ގައިވާ ގޮތުގެމަތިން އެފައިސާ ހޯދައި އާމްދަނީގެ ގޮތުގައި ޖަމާކުރާނީއެވެ. އެފަރާތަކަށް ދައްކަންޖެހޭ ޖޫރިމަނާ ދެއްކުމަށް ޚަރަދު ކުރާނީ އެއޮފީހެއްގެ ބަޖެޓުންނެވެ.  (ނ) މިމާއްދާގެ (ށ) ގައިވާ ގޮތުގެމަތިން މުވައްޒަފެއް އިހުމާލުވެގެން ޖޫރިމަނާގެގޮތުގައި ދައްކަންޖެހޭ ފައިސާ، އެމުވައްޒަފެއްގެ އަތުން އަނބުރާ ހޯދުމަށް ފެންނަގޮތެއް އެމުއައްސަސާއަކުން ނިންމުމަށްފަހު މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅައި ހުއްދަލިބޭ ގޮތެއްގެމަތިން އެފައިސާ އެމުވައްޒަފެއްގެ އަތުން ހޯދަންވާނެއެވެ. |
| 5.27 އާމްދަނީ ފައިސާ ރިފަންޑް ކުރުން | (ހ) ތިރީގައި ބަޔާންކުރެވިފައިވާ ޙާލަތްތަކުގައި މެނުވީ އާމްދަނީ ފައިސާއެއް ރިފަންޑެއް ނުކުރެވޭނެއެވެ.   1. ބަލައިގަނެވޭ އާމްދަނީ ފައިސާ އަކީ ޤާނޫނަކުން ނުވަތަ ޤާނޫނެއްގެ ބާރުލިބިގެން ހެދޭ ގަވާއިދެއްގެ ދަށުން ބަލައިގަތުމަށް ކަނޑައެޅިފައިވާ ފައިސާއަކަށްވެފައި އެޤާނޫނުގެ ނުވަތަ އެގަވާއިދުގެ ދަށުން އެފައިސާ އަނބުރާ ދޭންޖެހުން. 2. ނަގަންނުޖެހޭ ފައިސާއެއް ނެގުމުގެ ސަބަބުން ރިފަންޑް ދޭންޖެހުން. 3. ފައިނޭންޝަލް ކޮންޓްރޯލަރ ލިޔުމަކުންދޭ ޚާއްޞަ ހުއްދައެއްގެ ދަށުން ދޭންޖެހޭ އެހެނިހެން ރިފަންޑް ދިނުމަށް.   (ށ) ރިފަންޑް ފައިސާ ދިނުމަށް ހުއްދަދެވޭނީ، އެމުއައްސަސާއެއްގެ މާލީޒިންމާދާރުވެރިޔާއަށް ނުވަތަ މާލީޒިންމާދާރުވެރިޔާ ކަނޑައަޅައި، ލިޔުމަކުން ހުއްދަދޭ މުވައްޒަފަކަށެވެ. އަދި މިފަދަ ހުއްދަ ދެވޭފަރާތްތައް ފައިނޭންޝަލް ކޮންޓްރޯލަރަށް ލިޔުމުން އަންގަންވާނެއެވެ.  (ނ) އާމްދަނީ ފައިސާއިންދޭ ރިފަންޑު ވައްދަންވާނީ، އެކަމަކާގުޅޭ އާމްދަނީ ކޯޑަކަށް ނުވަތަ އެފައިސާ ދިނުމަށް ފައިނޭންޝަލް ކޮންޓްރޯލަރ އަންގާ ބަޖެޓް ކޯޑަކަށެވެ. ކުރީ އަހަރެއްގެ އާމްދަނީއިންދޭ ރިފަންޑެއް ވައްދާނީ ފައިނޭންޝަލް ކޮންޓްރޯލަރ ލިޔުމަކުން ބަޔާންކުރާ އެކައުންޓަކަށެވެ. |
| 5.28 އާމްދަނީ ލިބޭ ކަންކަމަށް ނަގާއަގު އަހަރަކު އެއްފަހަރު މުޠާލިޢާކުރުން | (ހ) ދައުލަތުގެ މުއައްސަސާތަކަށް އާމްދަނީ ލިބޭ ކަންކަމަށް ނަގާއަގަށް ބަދަލެއް ގެންނަންޖެހޭނަމަ، ކޮންމެ އަހަރެއްގެ މެއި 30 ގެ ކުރިން އެމުއައްސަސާއަކުން އެކަން މުޠާލިޢާކުރުމަށްފަހު އެއަހަރެއްގެ ޖޫން 30 ގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ. |
| ބޭރުގެ އެހީގެ ގޮތުގަ އާއި އާމްދަނީ ނޫންގޮތްގޮތުން ލިބޭފައިސާއާއި ތަކެތި | |

|  |  |
| --- | --- |
| 5.29 ބޭރުގެ އެހީގެ ގޮތުގައި ލިބޭ ފައިސާ | (ހ) ދައުލަތުގެ މުއައްސަސާތަކަށް ބޭރުގެ އެކިއެކި ފަރާތްތަކުން އެހީގެ ގޮތުގައި ލިބޭ ފައިސާ ބަލައިގަންނަންވާނީ މޯލްޑިވްސް މަނިޓަރީ އޮތޯރިޓީ ޤަބޫލުކުރާ ބޭރު ފައިސާ އަކުންނެވެ.  (ށ) ދައުލަތުގެ މުއައްސަސާތަކަށް ބޭރުގެ ފަރާތްތަކުން އެހީގެ ގޮތުގައި ލިބޭ ފައިސާ، އެފައިސާއެއް ލިބުމާއެކު ބަންދުނޫން 7 (ހަތެއް) ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް އަންގަންވާނެއެވެ. އަދި އެފައިސާ ޖަމާކުރަންވާނީ މިނިސްޓްރީ އޮފް ފިނޭންސް އެންޑް ޓްރެޜަރީން އަންގާ އެކައުންޓަކަށެވެ.  (ނ) މިމާއްދާގެ (ށ) ގައިވާ ގޮތުގެ މަތީން އެކައުންޓަށް ޖަމާކުރުމަށް ފައިސާ ފޮނުވާއިރު ފޮނުވާނީ އެފައިސާއަކާބެހޭ އަންނަނިވި މަޢުލޫމާތާ އެކުގައެވެ.   1. ފައިސާ ލިބުނު ފަރާތް 2. ފައިސާ ދިން ފަރާތް 3. ފައިސާގެ ޢަދަދާއި ބާވަތް 4. ފައިސާ ލިބުނު ބޭނުން 5. ޖަމާކުރަން ބޭނުންވާ އެކައުންޓް ނަންބަރު 6. އެގްރީމެންޓެއް ނުވަތަ އެމް.އޯ.ޔޫއެއްގެ ދަށުން ނަމަ އޭގެ ރިފަރެންސް ނަންބަރު   (ރ) ރާއްޖޭގައި ބޭރުގެ ފަރާތަކުން ހިންގާ ވިޔަފާރިއަކުން ނުވަތަ ރާއްޖޭގައި ވަޒީފާ އަދާކުރާ ބިދޭސީއަކު ވަކި ކަމަކަށް ނުވަތަ ވަކި ފަންޑަކަށް ޖަމާ ކުރުމަށްޓަކައި އެހީގެ ގޮތުގައި ދޭ ފައިސާ މިމާއްދާގެ (ށ) އިން އިސްތިސްނާވާނެއެވެ. ނަމަވެސް މިފަދަ ފައިސާވެސް ޖަމާކުރަން ޖެހޭ އެކައުންޓަކަށް ޖަމާކުރުމަށްޓަކައި މިމާއްދާގެ (ނ) ގައިވާ ގޮތުގެ މަތިން ޢަމަލުކުރަން ވާނެއެވެ.  (ބ) ބޭރުގެ އެހީގެ ގޮތުގައި ލިބޭ ސްކޮލަރޝިޕް، ފެލޯޝިޕް، ޓްރޭނިންގ ކޯސްފަދަ ކަންތައްތަކަށް އެހީދޭ ފަރާތްތަކުން ކުރާ ޚަރަދުތަކައި، އެކިއެކި ޖަލްސާ ސެމިނާފަދަ ތަންތާގައި ބައިވެރިވުމަށް ބޭރުގެ އެހީގައި ލިބޭ ފައިސާގެ ޚަރަދުގެ ހިސާބު އެކޯހެއް ނުވަތަ ޖަލްސާއެއް ނިމޭތާ ލަސްވެގެން ސަރުކާރު ބަންދުނޫން 15 (ފަނަރަ) ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ. |
| 5.30 ބޭރުގެ އެހީގެ ގޮތުގައި ލިބޭ ތަކެތި | ބޭރުގެ އެހީގެ ގޮތުގައި ދައުލަތުގެ މުއައްސަސާތަކަށް ލިބޭ ތަކެތި، އެއެއްޗެއް ލިބޭތާ ލަސްވެގެން 15 (ފަނަރަ) ދުވަހުގެ ތެރޭގައި އެއެއްޗެއްގެ އަގާއެކު، ފުރިހަމަ މަޢުލޫމާތު މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ. މީގެތެރޭގައި ބޭރުގެ އެހީގައި ކުރެވޭ ޢިމާރާތްތަކާއި ހިންގާ މަސައްކަތްތަކަށް ބޭނުންކުރުމަށްޓަކައި ހޯދާ ހުރިހާ ތަކެއްޗެއްވެސް ހިމެނެއެވެ. މިމަޢުލޫމާތު ފޮނުވާއިރު މިގަވާއިދުގެ 5.29 ވަނަ މާއްދާގެ (ނ) ގައިވާ މަޢުލޫމާތު ފޮނުވަންވާނެއެވެ. |
| 5.31 ބޭރުގެ އެކި ފަރާތްތަކުން ވަކި މުއްދަތެއްގެ ތެރޭގައި ލިބެންވާ ފައިސާ | ދައުލަތަށް ބޭރުގެ ފަރާތްތަކުން ލިބެންވާ ފައިސާއެއްވާނަމަ ނުވަތަ ވަކި މުއްދަތަކުން ފެށިގެން އެފައިސާއެއް ލިބޭގޮތަށް ހަމަޖެހިފައިވާނަމަ، އެފައިސާއަކާ ބެހޭގޮތުން މިގަވާއިދުގެ 5.29 ވަނަ މާއްދާގެ (ނ) ގައިވާ މަޢުލޫމާތު މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ. |
| 5.32 އަމިއްލަ ފަރާތްތަކުންދޭ އެހީގެ ފައިސާ އާއި ތަކެތި | (ހ) ދައުލަތުގެ މުއައްސަސާތަކުން ހިންގާ އެކިއެކި ކަންކަމަށް ނުވަތަ ދައުލަތުގެ މުއައްސަސާތަކަށް އަމިއްލަ ފަރާތަކުން ފައިސާގެ އެހީއެއް ދީފިނަމަ، އެފައިސާ ލިބުނުކަމަކާބެހޭ އެކައުންޓަށް ޖަމާކުރުމަށްޓަކައި މިގަވާއިދުގެ 5.29 ވަނަ މާއްދާގެ (ނ) ގައިވާ މަޢުލޫމާތު މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ. މީގެތެރޭގައި ފަންޑު އެކައުންޓުތަކަށް ޖަމާކުރަންޖެހޭ ފައިސާއެއް ނުހިމެނެއެވެ.  (ށ) ދައުލަތުގެ މުއައްސަސާތަކުން ހިންގާ އެކިއެކި ކަންކަމަށް ނުވަތަ ދައުލަތުގެ މުއައްސަސާތަކަށް އަމިއްލަ ފަރާތަކުން ތަކެތީގެ އެހީއެއް ލިބިއްޖެނަމަ، ލިބުނުތަކެތި އެކަށީގެންވާ ތަނެއްގައި ރައްކާތެރިކަމާއެކު ބަހައްޓައި، ސަރުކާރު ބަންދުނޫން 7 (ހަތެއް) ދުވަހުގެ ތެރޭގައި، އެތަކެތި ލިބުނުކަން މިނިސްޓްރީ އޮފް ފިނޭންސް އެންޑް ޓްރެޜަރީއަށް އަންގަންވާނެއެވެ.  (ނ) ދައުލަތުގެ މުއައްސަސާތަކުން ހިންގާ ކަމަކަށް ނުވަތަ ދައުލަތުގެ މުއައްސަސާތަކާ ގުޅިގެން ބޭރުގެފަރާތަކުން ހިންގާކަމަކަށް ނުވަތަ އަމިއްލަ ފަރާތްތަކުން ދޭން ބޭނުންވާ އެއްޗެއް ގަތުމަށް ފައިސާ ދިންކަމުގައި ވިޔަސް އެފައިސާ އެއޮފީހަކަށް ބަލައިގަނެ ރަސީދެއް ދޫކުރަންވާނެއެވެ. އެފައިސާއާ އެއޮފީހުގެ މުވައްޒަފަކު ހަވާލުވެ ތަކެތި ގަނެދީ ހަދައިގެން ނުވާނެއެވެ. |
| 5.33 ޚައިރާތު ފޮށި ބެހެއްޓުމާއި، އެފޮށި ހުޅުވުން | (ހ) ދައުލަތުގެ އެއްވެސް އޮފީހަކުން ޚައިރާތު ފޮށްޓެއް ބަހައްޓަންވާނީ، އެއޮފީހަކުން ހަމަޖައްސާ ގޮތެއްގެމަތިން އެއީ ކޮންކަމަކާ ގުޅިގެން ބަހައްޓާ ފޮށްޓެއްކަމާއި، އެފޮށިބެހެއްޓުމުގެ ބޭނުމާއި، މަޤުޞަދު އަދި އެކަމުގާ އުޅޭނެ ފަރާތްތައް އެއޮފީހެއްގައި ރަޖިސްޓްރީ ކޮށްގެން ހާމަކަންބޮޑު ގޮތެއްގޮތެއްގެ މަތިންނެވެ. ޚައިރާތު ފައިސާ އެޅުމަށް ބަހައްޓާފައި ހުންނަ ފޮށިފޮށިން ފައިސާ ނެގުމަށްޓަކައި، އެ ފަދަ ފޮށި ހުޅުވަން ޖެހޭނީ، އެއޮފީހުގެ އިސް 2 މުވައްޒަފުންނާއި، އޮފީހުގެ ވެރިއެއްގެ ޙާޟިރުގައެވެ.  (ށ) މިމާއްދާގެ (ހ) ގައިވާ ގޮތުގެ މަތިން ފޮށި ހުޅުވާއިރު ހުންނަ ފައިސާ ގުނައި، ހުރި އަދަދު އެކަމަށް ކަނޑައެޅިފައި އޮންނަ ވަކި ފޮތެއްގައި ނުވަތަ ޝީޓެއްގައި ލިޔެ، މިމާއްދާގެ (ހ)ގައި ބުނެވުނު ފަރާތްތަކުން އެ ފޮތުގައި ނުވަތަ ޝީޓުގައި ސޮއި ކުރަންވާނެއެވެ.  (ނ) މިމާއްދާގެ (ހ) ގައިވާ ގޮތުގެ މަތިން ފޮށި ހުޅުވާއިރު ހުންނަ ފައިސާ ގަވާއިދުން އޮފީހަށް ބަލައިގަނެ، ރަސީދެއް ދޫކުރަންވާނެއެވެ. |

|  |
| --- |
| ލިބޭ ފައިސާއާބެހޭ އެހެނިހެން ބައިތައް |

|  |  |
| --- | --- |
| 5.34 ފައިސާއަށް ބަދަލުކުރެވިދާނެ ލިޔުންތައް | (ހ) ފައިސާއަށް ބަދަލުކުރެވިދާނެ ލިޔުންތަކަކީ (ކޮންޓްރޯލްޑް ސްޓޭޝަނަރީ) އޭގެ އަމިއްލަ ޒާތުގައި ނުވަތަ ފުރިހަމަކުރުމަށްފަހު އަގެއް ނުވަތަ މަންފާއެއް ޙާޞިލްކުރުމަށް ބަދަލުކުރެވިދާނެ ނުވަތަ ބޭނުންކުރެވިދާނެ ޕްރިންޓް ކުރެވިފައިވާ ފޯމްތަކާއި، ސްޓޭމްޕާއި، ސްޓިކަރފަދަ ލިޔުންތަކެވެ.  (ށ) ފައިސާއަށް ބަދަލުކުރެވިދާނެ ލިޔުންތައް (ކޮންޓްރޯލްޑް ސްޓޭޝަނަރީ) ލިބިދާނެ ގެއްލުންތައް ކުޑަކުރުމަށްޓަކައި، ރައްކާތެރިކަމާއެކު، ބަލަހައްޓަންވާނެއެވެ. އަދި އެފަދަ ޑޮކިޔުމަންޓްތައް ބޭނުންކުރުމުގައާއި ގުދަންކުރުމުގައާއި، ވިއްކާ ހެދުމުގައި ޢަމަލުކުރަންވާނީ އެކަމަށް ކަނޑައެޅިފައިވާ އުސޫލުތަކާ އެއްގޮތަށެވެ. |
| 5.35 ފައިސާއަށް ބަދަލުކުރެވިދާނެ ލިޔުންތަކުގެ ސްޓޮކް ބެލެހެއްޓުމާއި ދޫކުރުން | (ހ) ފައިސާއަށް ބަދަލުކުރެވިދާނެ ލިޔުންތަކުގެ (ކޮންޓްރޯލްޑް ސްޓޭޝަނަރީ) ރަޖިސްޓްރީއެއް ބަލަހައްޓަންވާނެއެވެ.  (ށ) ފައިސާއަށް ބަދަލުކުރެވިދާނެ ލިޔުންތައް (ކޮންޓްރޯލްޑް ސްޓޭޝަނަރީ) މަދުނުވާވަރަށް ހޯދާ ރައްކާތެރިކޮށް ބެލެހެއްޓުމާއި ކޮންޓްރޯލްކުރެވޭނޭ ނިޒާމެއް އެތަނެއްގައި ޤާއިމްކުރެވިފައި އޮންނަންވާނެއެވެ.  (ނ) ފައިސާއަށް ބަދަލުކުރެވިދާނެ ލިޔުންތަކުގެ (ކޮންޓްރޯލްޑް ސްޓޭޝަނަރީ) ސްޓޮކެއް ލިބުމާއެކު ލަސްނުކޮށް ބަލައިގަނެ ސްޓޮކަށް ވައްދަންވާނެއެވެ. އަދި ދޫކުރެވޭ ސްޓޭޝަނަރީ ގަވާއިދުން ބާކީކުރަމުން ގެންދަންވާނެއެވެ. މިސްޓޮކްވެސް ބަލަހައްޓާނީ މިގަވާއިދުގު 11.14 ން 11.20 ވަނަ މާއްދާގައިވާ (ސްޓޮކަށް ތަކެތި ހޯދުމާއި ބެލެހެއްޓުމާއި ތަކެތި ދޫކުރުން) ގޮތުގެ މަތިންނެވެ.  (ރ) ފައިސާއަށް ބަދަލުކުރެވިދާނެ ލިޔުންތައް (ކޮންޓްރޯލްޑް ސްޓޭޝަނަރީ) އަލުން އޯޑަރު ކުރަންވާނީ އެ ސްޓޭޝަނަރީގެ ފޯމެޓަށް އެއްވެސް ބަދަލެއް ގެންނަން ބޭނުންވޭތޯ ބެލުމަށްފަހުގައެވެ.  (ބ) ފައިސާއަށް ބަދަލުކުރެވިދާނެ ލިޔުންތައް (ކޮންޓްރޯލްޑް ސްޓޭޝަނަރީ) ހުންނަންވާނީ ކޮންމެ ވައްތަރެއްގެ ސްޓޭޝަނަރީ ވަކިން، ވަކި ސީރިއަލް ނަންބަރެއް ޖަހާފައެވެ. އަސްލާ ކޮޕީގައި ޖަހާނީ އެއް ނަންބަރެކެވެ. |
| 5.36 ފައިސާއަށް ބަދަލުކުރެވިދާނެ ލިޔުންތަކުގެ ސްޓޮކް ލިބުމުން ޢަމަލުކުރަންޖެހޭގޮތް | (ހ) ފައިސާއަށް ބަދަލުކުރެވިދާނެ ލިޔުންތަކުގެ (ކޮންޓްރޯލްޑް ސްޓޭޝަނަރީ) އައު ސްޓޮކެއް ލިބުމުން އެތަކެތި ވަގުތުން ގުނައި ޗެކްކޮށް އަދި ލިބިފައިވާ ފޮތްތައް ނުވަތަ ފޯމްތަކުގައިވާ ސީރިއަލް ނަންބަރުތައް އޯޑަރުކުރެވިފައިވާ ސީރިއަލް ނަންބަރުތަކާ ދިމާވޭތޯއާއި، އިންވޮއިސްއާއި މުދާ ހަވާލުކުރި ނޯޓާ ދިމާވޭތޯ ބަލަންވާނެއެވެ. އަދި ފައިސާއަށް ބަދަލުކުރެވިދާނެ ލިޔުންތަކުގައި (ކޮންޓްރޯލްޑް ސްޓޭޝަނަރީ) ސީރިއަލް ނަންބަރު ޖަހާފައިވަނީ ތަރުތީބުންތޯ ބަލައި، ތަރުތީބު ނަންބަރު އޮޅިފައިވާނަމަ، އަލަށް ލިބުނު ސްޓޭޝަނަރީ ސްޓޮކުގެ ތަފްޞީލް ރިކޯޑްކުރުމުގެ ކުރިން، މިއޮޅުން ރަޖިސްޓަރީގައި ނޯޓުކުރަންވާނެއެވެ.  (ށ) ފައިސާއަށް ބަދަލުކުރެވިދާނެ ލިޔުންތައް (ކޮންޓްރޯލްޑް ސްޓޭޝަނަރީ) ފޮތެއްގެ ސިފާގައިވާނަމަ، ހުރިހާ ފޮތެއްގެ ފުރަތަމަ އަދި ފަހު ސީރިއަލް ނަންބަރ ޗެކްކޮށް، މި ދެ ނަންބަރު ކޮންމެ ފޮތެއްގެ ބޭރު ކަވަރުގައި ލިޔެފައި އޮންނަންވާނެއެވެ.  (ނ) ފައިސާއަށް ބަދަލުކުރެވިދާނެ ލިޔުންތަކުގެ (ކޮންޓްރޯލްޑް ސްޓޭޝަނަރީ) އާ ސްޓޮކެއް ލިބުމުން ކޮންމެ ވައްތަރެއް ވަކި ވަކިން، ރަޖިސްޓަރީގައި ރެކޯޑުކުރަންވާނެއެވެ. މިގޮތުން ލިބިފައިވާ ފޮތްތަކުގެ ޖުމްލައާއި، ފުރަތަމަ އަދި ފަހު ސީރިއަލް ނަންބަރާއި، އޯޑަރުގެ ތަފްޞީލާއި، ފޮނުވި ފަރާތުގެ އިންވޮއިސްގެ ތަފްޞީލާއި، ޑެލިވަރީ ނޯޓުގެ ތަފްޞީލް އަދި ސްޓޭޝަނަރީ ލިބުނު ތާރީޚް ރެކޯޑުކުރަންވާނެއެވެ.  (ރ) ފައިސާއަށް ބަދަލުކުރެވިދާނެ ލިޔުންތައް (ކޮންޓްރޯލްޑް ސްޓޭޝަނަރީ) ރައްކާތެރިކަމާއެކު "ސްޓްރޯންގ ރޫމް" ނުވަތަ ތިޖޫރީގައި ބަހައްޓަންވާނީ ސީރިއަލް ނަންބަރު ތަރުތީބުން، އަދި ދޫކުރަން ފަސޭހަވާނެ ގޮތަކަށެވެ.  (ބ) ފައިސާއަށް ބަދަލުކުރެވިދާނެ ލިޔުންތައް (ކޮންޓްރޯލްޑް ސްޓޭޝަނަރީ) ދޫކުރަންވާނީ، އެލިޔުންތައް ބޭނުންވާ ފަރާތްތަކަށް، އެކަމާ ހަވާލުވެހުރި މުވައްޒަފެއްގެ ބެލުމުގެ ދަށުންނެވެ. އަދި ކުރިން ދޫކޮށްފައިވާ ތަކެތި އެކުގައި ހުސްވުމުގެ ކުރިން ސްޓޮކުން ތަކެއްޗަށް އެދެންވާނެއެވެ. ސްޓޮކުން ތަކެތި ދޫކުރުމުގައި ކުރިން ދޫކުރެވިފައިވާ ތަކެތި ބޭނުންކޮށްފައިވާގޮތް ބަލަންވާނެއެވެ.  (ޅ) މާލޭގައި ވަޒީފާ އަދާކުރާ މުވައްޒަފުން، ފައިސާއަށް ބަދަލުކުރެވިދާނެ ލިޔުންތަކާ (ކޮންޓްރޯލްޑް ސްޓޭޝަނަރީ) ހަވާލުވާންވާނީ އެކަމަށް ކަނޑައަޅާފައިވާ އޮފީހަކަށް އެމުވައްޒަފަކު ހާޟިރުވެ ސްޓޮކް ލިބުނުކަމަށް އެ ލިބިގަންނަ ވަގުތު ރަޖިސްޓަރީގައި ސޮއިކުރުމަށްފަހުއެވެ.  (ކ) މާލެ ފިޔަވައި އެހެން ރަށެއްގައި ވަޒީފާ އަދާކުރާ މުވައްޒަފުން ފައިސާއަށް ބަދަލުކުރެވިދާނެ ލިޔުންތަކުގެ (ކޮންޓްރޯލްޑް ސްޓޭޝަނަރީ) ސްޓޮކަށް އެދި ހުށަހަޅާނީ އެކަމަށް ކަނޑައަޅާފައިވާ އޮފީހަކަށް ލިޔުމަކުންނެވެ. އަދި މިހުށަހެޅުން ހުށަހަޅަންވާނީ، ސްޓޭޝަނަރީ ދޫކޮށް ފޮނުވުމަށް އެކަށީގެންވާ ވަގުތު ލިބޭނެ ފަދަ ގޮތަކަށެވެ. |
| 5.37 ފައިސާއަށް ބަދަލުކުރެވިދާނެ ލިޔުންތައް ރައްކާކޮށް ބެލެހެއްޓުން | (ހ) ފައިސާއަށް ބަދަލުކުރެވިދާނެ ލިޔުންތަކުގެ (ކޮންޓްރޯލްޑް ސްޓޭޝަނަރީ) ތެރެއިން ބޭނުންނުކޮށް ހުންނަ ލިޔުންތައް، ބޭނުންކުރަންވަންދެން ސްޓްރޯންގ ރޫމް ނުވަތަ ތިޖޫރީ ނުވަތަ ތަޅުލެވޭ ފޮއްޓެއް ނުވަތަ ކަބަޑެއް ނުވަތަ ފައިލިން ކެބިނެޓެއް ފަދަ ތަނެއްގައި ރައްކާކުރަންވާނެއެވެ. އަދި ރަސްމީ ގަޑިތަކުގައި ބޭނުންކުރަން ނަގައިގެން ގެންގުޅޭ މިފަދަ ތަކެތި ގެންގުޅެންވާނީ ރައްކާތެރިގޮތަކަށެވެ.  (ށ) ފައިސާއަށް ބަދަލުކުރެވިދާނެ ލިޔުންތަކުގެ (ކޮންޓްރޯލްޑް ސްޓޭޝަނަރީ) ތެރެއިން ބޭނުންނުކޮށް ހުރި ލިޔުމެއް ގެއްލިއްޖެނަމަ ވަގުތުން މާލީޒިންމާދާރުވެރިޔާ، ފައިނޭންޝަލް ކޮންޓްރޯލަރަށް އަންގަންވާނެއެވެ. މިގޮތުން ގެއްލިފައިވާ ތަކެތީގެ ފުރިހަމަ މަޢުލޫމާތާއި، އެކަމެއް ދިމާވި ސަބަބު ބަޔާންކޮށް ވީއެންމެ އަވަހަކަށް އޮޑިޓަރ ޖެނެރަލްއަށް ކޮޕީކޮށް ފައިނޭންޝަލް ކޮންޓްރޯލަރަށް ރިޕޯޓެއް ފޮނުވަންވާނެއެވެ. އަދި ފައިނޭންޝަލް ކޮންޓްރޯލަރ އަންގާ ގޮތެއްގެ މަތިން ފިޔަވަޅު އަޅަންވާނެއެވެ.  (ނ) ފައިސާއަށް ބަދަލުކުރެވިދާނެ ލިޔުންތައް (ކޮންޓްރޯލްޑް ސްޓޭޝަނަރީ) ނައްތާލަންވާނީ މިގަވާއިދުގެ 12.03 ވަނަ މާއްދާގައިވާ ގޮތުގެ މަތިންނެވެ. |
| 5.38 ކޮން ފައިސާއެއްކަން ނޭނގި ދައުލަތަށް ލިބޭ ފައިސާ ސަސްޕެންސް އެކައުންޓަށް ޖަމާކުރުން | (ހ) ކޮންކަމަކަށް ލިބުނު ކޮން ފައިސާއެއްކަން އަދި އެފައިސާއެއް ފޮނުވި ބޭނުމެއް ނުވަތަ މަޤުޞަދެއް ސާފުނުވާގޮތަށް އެއްވެސް މަޢުލޫމާތަކާނުލައި ލިބޭ ފައިސާ އެތަނަކަށް ގަވާއިދުން ބަލައިގަނެ އެކައުންޓަށް ޖަމާކުރެވުނު ކަމުގައިވިޔަސް "ރިސިޕްޓްސް އިން ސަސްޕެންސް" ނަމުގައި ޖާނަލް އެކައުންޓެއް ނުވަތަ އައިޓަމެއް އުފައްދައި އެއެކައުންޓަކަށް ނުވަތަ އެއައިޓަމަކަށް އެފައިސާ ވައްދަންވާނެއެވެ. އަދި މިފަދަ ފައިސާއެއް ލިބުމާއެކު އެފައިސާއަކާބެހޭ މަޢުލޫމާތު ސާފުކުރުމަށްފަހު އެފައިސާ "ރިސިޕްޓްސް އިން ސަސްޕެންސް" އެކައުންޓުން ނަގައި، އެފައިސާ ވައްދަންޖެހޭ ރަނގަޅު އެކައުންޓަކަށް ނުވަތަ އައިޓަމަކަށް ވައްދަންވާނެއެވެ.  (ށ) ކޮންކަމަކަށް ލިބުނު ފައިސާއެއްކަން ނޭނގި ލިބޭ ފައިސާ ޖަމާކުރުމަށް "ރިސިޕްޓްސް އިން ސަސްޕެންސް" އެކައުންޓެއް ނުވަތަ އައިޓަމެއް ހުޅުވަން ބޭނުންވާނަމަ، އެއޮފީހެއްގެ މާލީޒިންމާދާރުވެރިޔާ މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައިގެން ހަމަޖައްސަންވާނެއެވެ.  (ނ) މިމާއްދާގެ (ހ) ގައިވާ ގޮތުގެމަތިން ރިސިޕްޓްސް އިން ސަސްޕެންސް އެކައުންޓްގައި ހުންނަ ފައިސާގެ މަޢުލޫމާތު ވީއެންމެ އަވަހަކަށް ސާފުކުރުމަށް މަސައްކަތްކުރަންވާނެއެވެ. އަދި އެފައިސާއަކާބެހޭ ރަނގަޅު މަޢުލޫމާތު ސާފުވުމުން، އެފައިސާ ރަނގަޅު ކޯޑަށް ނުވަތަ އައިޓަމަށް ބަދަލުކުރުމަށްޓަކައި ޖާނަލް ވައުޗަރެއް ހަދަންވާނެއެވެ.  (ރ) "ރިސިޕްޓްސް އިން ސަސްޕެންސް" އެކައުންޓް ނުވަތަ އައިޓަމްގައި ހުންނަ ފައިސާ އެއަހަރު ނިމޭއިރު ވަކިގޮތަކަށް ނުނިމިއްޖެނަމަ، އެފައިސާ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެގެން ކޮންސޮލިޑޭޓަޑް ރެވެނިއު ފަންޑަށް ޓްރާންސްފަރކުރަންވާނެއެވެ. މިގޮތަށް ޓްރާންސްފަރ ކުރާ ފައިސާ މިނިސްޓްރީ އޮފް ފިނޭންސް އެންޑް ޓްރެޜަރީން "އަންކްލެއިމްޑް ފައިސާގެ ރަޖިސްޓަރީ" ގައި އިތުރު 2 (ދޭއް) އަހަރު ވަންދެން ރެކޯޑްކޮށް ބަލަހައްޓަންވާނެއެވެ. އަދި މިފައިސާ ހޯދުމަށް އެއްވެސް ފަރާތަކުން އެކަށީގެންވާ ހެއްކާއެކު ހުށަހަޅައިފިނަމަ، އެފައިސާ ސަސްޕެންސް އެކައުންޓުން ނުވަތަ ކޮންސޮލިޑޭޓަޑް ރެވެނިއު ފަންޑުން ނަގައި އެފަރާތަކަށް ދޭނީއެވެ. |
| 5.39 ކޮންފައިސާއެއްކަން ނޭނގި އިތުރުވާ ފައިސާ | ވަކިފަރާތެއްގެ ފައިސާއެއްކަން ނޭނގި ނުވަތަ ކޮންކަމަކަށް ލިބުނު ފައިސާއެއްކަން ނޭނގި އިތުރުވާ ފައިސާ ދައުލަތުގެ އާމްދަނީގެ ގޮތުގައި އެތަނެއްގެ އާމްދަނީއަށް ޖަމާކުރަންވާނެއެވެ. |
|  |  |
| 5.40 ދައުލަތަށް ފައިސާ ލިބޭގޮތަށް މަސައްކަތް ކޮށްދިނުމާއި ޚިދުމަތް ދިނުން | (ހ) ދައުލަތުގެ ތަނަކުން އަގަށް ޚިދުމަތެއްދޭނަމަ ނުވަތަ ދައުލަތަށް ފައިސާ ލިބޭގޮތަށް މަސައްކަތެއް ކުރުވާނަމަ، ކުރުވަންވާނީ، މިގަވާއިދު ބާބު 10 ގައިވާ ގޮތުގެ މަތިންނެވެ.  (ށ) ދައުލަތުގެ ތަންތަނުން ޚިދުމަތެއް ދިނުމުގައި، ވަކި އުޞޫލެއް، ނުވަތަ ފައިސާ ނަގާނެ ވަކި ރޭޓްތަކެއް ހަމަޖައްސާފައިވާ ތަންތަނުން ޢަމަލުކުރާނީ އެއުޞޫލުންނެވެ. ޚިދުމަތް ދިނުމަށް ހަމަޖައްސާފައިވާ އަގުތައް ލިޔުމުން އެނގެން އޮންނަންވާނެއެވެ. |
|  |  |
|  |  |
| 5.41 އެކި ފަރާތްތަކަށް ފޮނުވޭ ބިލްތަކަށް ނުވަތަ އެނޫންކަމަކަށްވެސް ފައިސާދައްކަންޖެހޭ މުއްދަތުގައި ފައިސާ ނުދެއްކުމުން ޢަމަލުކުރަންޖެހޭގޮތް | އެކި ފަރާތްތަކަށް ފޮނުވޭ ބިލްތަކަށް ނުވަތަ އެނޫންކަމަކަށްވެސް ފައިސާދައްކަންޖެހޭ މުއްދަތު ހަމަވަނީ ބަންދު ދުވަހެއްގައި ކަމުގައި ވާނަމަ، ބަންދު ފިލައިގެން ފުރަތަމަ ހުޅުވޭ ދުވަހު ބިލްގެ ފައިސާ ދައްކައިފިނަމަ، ޖޫރިމަނާ ކުރާކަށް ނުޖެހޭނެއެވެ. މިއާޚިލާފަށް ބަންދުފިލައިގެން ހުޅުވުނު ދުވަހު ފައިސާ ނުދައްކައިފި ނަމަ، މުއްދަތު ހަމަވެގެން ނަގަންޖެހޭ ޖޫރިމަނާ ނަގަންވާނެއެވެ. |

|  |  |
| --- | --- |
|  |  |

|  |
| --- |
| ބާބު 6ދައުލަތުގެ ފައިސާ ޚަރަދުކުރުމާއި ހިސާބު ބެލެހެއްޓުން |

|  |  |
| --- | --- |
| 6.01 ދައުލަތުގެ ފައިސާ ޚަރަދުކުރުން | (ހ) ދައުލަތުގެ ފައިސާ ޚަރަދުކުރަންވާނީ، ޤާނޫނުގައި ބަޔާންކޮށްފައިވާ ޕަބްލިކް ބޭންކް އެކައުންޓްގެ ފަންޑްތަކުގައި ދަރަންޏަށް ޒިންމާވާގޮތަށް ފައިސާ ޚަރަދުކުރެވެންހުރެ، ޤާނޫނީ ހަމަތަކުގެ މަތިން ހޯދޭ ތަކެއްޗަށް، ނުވަތަ ލިބިގަނެވޭ ޚިދުމަތަށް، ނުވަތަ ކުރުވާ މަސައްކަތަށް، ނުވަތަ އަދާކުރާ ވަޒީފާގެ މުސާރައާއި އިނާޔަތަށް، ނުވަތަ ޤާނޫނާ އެއްގޮތަށް ދޫކުރެވޭ ލޯނާއި ޚާއްޞަ އެހީއަށް ޤާނޫނީ ހަމަތަކުގެ މަތިން ޚަރަދުކުރުމަށް ހުއްދަކުރާ ފައިސާ ދޫކުރުމަށެވެ.  (ށ) ފައިސާ ޚަރަދުކުރުމަށް ހުއްދަދޭނީ އެކަމަށް ކަނޑައަޅާ އިސްވެރިއަކު ހުއްދަދީފައިވާ ފަރާތްތަކުންނެވެ. އަންނަނިވި ޙާލަތްތަކުގައި މެނުވީ ދަރަންޏަށް ޒިންމާވާގޮތަށް ނުވަތަ އެނޫންވެސް ގޮތަކަށް ދައުލަތުގެ ފައިސާ ޚަރަދުކުރަންވާނީ ތިރީގައިވާ ގޮތުގެމަތިންނެވެ.   1. ދަރަންޏަށް ޒިންމާވާގޮތަށް ޚަރަދުކުރަންޖެހިފައިވާ ފައިސާ، ބަޖެޓްގައި ނުވަތަ އެޚަރަދެއް ކުރަން ކަނޑައެޅިފައިވާ އެކައުންޓެއްގައި ޚަރަދުކުރުމަށް ބޭނުންވާ މިންވަރަށް ލިބެން ހުރުން. 2. ދައުލަތުގެ މާލިއްޔަތުގެ ގަވާއިދުގައި ހުއްދަކުރެވިގެން ޚަރަދުކުރަންޖެހިފައިވާ ފައިސާއެއް ކަމުގައި ވުން.   (ނ) އެއްވެސް އެކައުންޓަކުން ފައިސާއެއް ދައްކާނަމަ ތިރީގައިމިވާ ކަންތައްތަކަށް ސަމާލުކަންދޭންވާނެއެވެ.   1. ކްރެޑިޓަރގެ ނަމާއި، އެޑްރެހާއި އަދި ޕީ.އޭ.އެސް ގެ ކްރެޑިޓަރގެ ކޯޑް ފައިސާ ދައްކާ ވައުޗަރުގައި ރެކޯޑް ކުރެވިފައިވޭތޯ ބެލުން. 2. އެކައުންޓް ކޯޑް ތަކާއި، އައިޓަމް ކޯޑުތައް ރަނގަޅުތޯ ބެލުން. 3. އަނބުރާލިބޭގޮތަށް ކުރެވޭ ޚަރަދު، ފައިސާދައްކާ ވައުޗަރުގައި ރަނގަޅަށް ބަޔާންކުރެވިފައިވޭތޯ ބެލުން. 4. ރޭޓާއި ގަތް ޢަދަދާ ގުނަކުރުމުން އަންނަ ފައިސާގެ ޢަދަދަކީ ރަނގަޅު ޢަދަދެއްތޯބެލުން، އަދި އެއްކުރުމާއި ޖުމްލަކުރުން ރަނގަޅުތޯ ބެލުން. 5. ތަކެއްޗާއި ޚިދުމަތާއި މަސައްކަތްތައް ރަނގަޅު ފެންވަރަކަށް ނިމިފައިވޭތޯ ބެލުން. 6. ފައިސާދައްކާ ވައުޗަރާއެކު ހުންނަންޖެހޭ އަދި ފުރިހަމަކުރަންޖެހޭ ހުރިހާލިޔުންތަކެއް ފުރިހަމަކުރެވި ހަމައަށް ހުރިތޯ ބެލުން. 7. ފައިސާ ދައްކާ ވައުޗަރ ކަނޑާ ފޮހެ ޓިޕެކްސްޖަހާ ބަދަލުކޮށްފައިވޭތޯއާއި، އޭގައިވާ ލިޔުންތައް ކިޔަން އެނގޭތޯއާއި އަދި ލިޔެފައިވާ ލިޔުމަކީ ފަސޭހައިން ބަދަލުނުކުރެވޭގޮތަށް ހުރި ލިޔުމެއްތޯ ބެލުން.   (ރ) ފައިސާ ދައްކާ ވައުޗަރުގައިވާ ޢަދަދަކަށް ނުވަތަ ލިޔުމަކަށް ބަދަލެއްގެނެސްފައިވާނަމަ، އެވައުޗަރެއް ގަބޫލުކުރެވޭނީ، ބަދަލުގެނެސްފައިވާ ތަނުގައި ފައިސާ ޚަރަދުކުރުމުގެ ހުއްދައޮތް ވެރިއަކު ސޮއިކުރުމުންނެވެ.  (ބ) ވައުޗަރުގައިވާ ޢަދަދަކަށް ނުވަތަ ލިޔުމަކަށް ގެނެސްފައިއޮތް ބަދަލެއްގެ ސަބަބުން ނުވަތަ އެނޫންވެސް ސަބަބަކާހުރެ ވައުޗަރު ޤަބޫލުނުކުރެވޭފަދަ ގޮތަކަށް އޮތްނަމަ، އެވައުޗަރެއް ގަބޫލުނުކޮށް އަލުން ވައުޗަރު ތައްޔާރުކުރުމަށް އަނބުރާ ފޮނުވާލަންވާނެއެވެ.  (ޅ) ސެންޓްރަލް ޕޭމަންޓް ސިސްޓަމްގެ ތެރެއިން ފޮނުވާފައިވާ ވައުޗަރެއްގައިވާ ޢަދަދަކަށް ނުވަތަ ލިޔުމަކަށް ގެނެސްފައިއޮތް ބަދަލެއްގެ ސަބަބުން ނުވަތަ އެނޫންވެސް ސަބަބަކާހުރެ ވައުޗަރު ޤަބޫލުނުކުރެވޭފަދަ ގޮތަކަށް އޮތްނަމަ، އެވައުޗަރެއް ގަބޫލުނުކޮށް ސިސްޓަމްގެ ތެރެއިން އެވައުޗަރެއް ރިވަރސްކުރަން އަންގަންވާނެއެވެ.  (ކ) ދައުލަތުގެ ތަންތަނުން ކުރެވޭ މަސައްކަތްތަކަށާއި، ގަންނަ މުދަލަށާއި ހޯދާ ޚިދުމަތަށް ފައިސާ އަދާކުރުމުގައި ނަގުދުފައިސާއިން ފައިސާ ދެވޭނީ ފައިނޭންޝަލް ކޮންޓްރޯލަރ ހުއްދަދޭ ޢަދަދަކަށް ހުއްދަދޭ ކަމަކަށެވެ. ޢާންމުގޮތެއްގައި ފައިސާ ދޫކުރަނީ ޑައިރެކްޓް ކްރެޑިޓަކުން ނުވަތަ ޗެކަކުންނެވެ. |
| 6.02 ޕޭމަންޓް ވައުޗަރ ތައްޔާރުކުރުން | (ހ) ފައިސާ ޚަރަދުކުރުމަށްޓަކައި ޕޭމަންޓް ވައުޗަރ ތައްޔާރުކުރާނީ ހިސާބު ބަލަހައްޓާ މުވައްޒަފެކެވެ.  (ށ) ޕޭމަންޓް ވައުޗަރ ތައްޔާރުކުރަންވާނީ، އެކަމާގުޅޭ ލިޔުންތައް ފުރިހަމަކޮށްފައިވާނަމައެވެ.  (ނ) ޕޭމަންޓް ވައުޗަރު ހަދަންވާނީ މުދާ ނުވަތަ ޚިދުމަތް ލިބިފައިވާކަމުގެ ލިޔުން އޮތްތޯ ބަލައި، އިންވޮއިސްގައިވާ އަގުތަކާއި ޕަރޗޭސް އޯޑަރ ނުވަތަ ސަރވިސް އޯޑަރ ނުވަތަ ކޮންޓްރެކްޓްފަދަ ގުޅުންހުރި ލިޔުންތަކާ އަޅާބަލައި ހިސާބުތައް ޗެކުކޮށް ރަނގަޅުތޯ ބެލުމަށްފަހުގައެވެ. ޕޭމަންޓް ވައުޗަރުގެ ނަމޫނާ މިގަވާއިދުގެ [އެނެކްސް 27](#_އެނެކްސް_24) ގައިވާނެއެވެ.  (ރ) ޕޭމަންޓް ވައުޗަރ ތައްޔާރުކުރުމުގައި، އެޕޭމަންޓް ވައުޗަރަކުން ކުރާ ޚަރަދަކާގުޅޭ ޞައްޙަ ހުރިހާ ލިޔުމެއް ޕޭމަންޓް ވައުޗަރާއެކު ހިމަނަންވާނެއެވެ. މިގޮތުން މުދަލުގެ އަގު އަދާކުރާނަމަ އެކަމާގުޅޭ ހުރިހާ ލިޔުމެއް، އަދި މަސައްކަތެއްގެ ނުވަތަ ޚިދުމަތެއްގެ އަގު އަދާކުރާނަމަ އެކަމާގުޅޭ ހުރިހާ ލިޔުމެއް، އަދި މިނޫންވެސް ޚަރަދެއްކުރާނަމަ އެކަމަކާގުޅޭ ހުރިހާ ލިޔުމެއް ހިމަނަންވާނެއެވެ.  (ބ) ޕޭމަންޓް ވައުޗަރު ހަދާއިރު، މިމާއްދާގެ (ނ) ގައިވާ ކަންތައްތަކުގެ އިތުރަށް ޕޭމަންޓް ވައުޗަރާއެކު ހުންނަންޖެހޭ ހުރިހާ ލިޔުންތައް ހަމައަށްހުރިތޯއާއި އެލިޔުންތައް ފުރިހަމަކޮށްފައިވޭތޯ ބަލައި ޗެކުކުރަންވާނެއެވެ.  (ޅ) ޕޭމަންޓް ވައުޗަރު ތައްޔާރުކުރި މުވައްޒަފު ނޫން އެހެން މުވައްޒަފަކު ޕޭމަންޓް ވައުޗަރާއި އަދި ޗެކު ހަދާފައިވަނީ ރަގަޅަށްތޯ ޗެކްކުރަންވާނެއެވެ. ޗެކްކުރާ މުވައްޒަފު ބަލަންޖެހޭ ކަންތައްތަކުގެ ފޯމު (ޗެކް ލިސްޓް) މިގަވާއިދުގެ [އެނެކްސް 37](#_އެނެކްސް_37) ގައިވާނެއެވެ.  (ކ) ޕޭމަންޓް ވައުޗަރ ތައްޔާރުކުރުމަށްފަހު ޚަރަދާބެހޭ މަޢުލޫމާތު ލިޔެ ބަޖެޓް ބާކީކުރަންވާނެއެވެ. އެއަށްފަހު ހުރިހާ ލިޔުންތަކާއެކު ހުއްދަހޯދުމަށް ހުށަހަޅާނީއެވެ.  (އ) ޕޭމަންޓް ވައުޗަރު ތައްޔާރުކުރުމުން ވައުޗަރުން ހުއްދަދިނުމުގެ ކުރިން ފައިސާ ޚަރަދުކުރުމުގައި ބަލަންޖެހޭ ބެލުންތަކާބެހޭ ފޯމުގައިވާ ކަންތައްތައް ހުއްދަދޭ ވެރިއަކު ބަލައި ޗެކްކުރަންވާނެއެވެ. ފައިސާ ޚަރަދުކުރުމުގައި ބަލަންޖެހޭ ބެލުންތަކާއިބެހޭ ފޯމުގައިވާ ނަމޫނާ މިގަވާއިދުގެ ( [އެނެކްސް 33](#_އެނެކްސް_29) ) ގައި ވާނެއެވެ.  (ވ) ޕޭމަންޓް ވައުޗަރުން ޚަރަދުކުރުމަށް ހުއްދަ ކުރެވެންދެން ފައިސާ ޚަރަދުކުރުމުގެ ވައުޗަރާއި ޗެކުތައް ހުންނަންޖެހޭނީ ފައިސާ ބަލަހައްޓާ މުވައްޒަފުގެ ހަވާލުގައި ރައްކާތެރިތަނެއްގައެވެ.  (މ) ފައިސާ ޚަރަދުކުރުމަށް ޕޭމަންޓް ވައުޗަރުން ހުއްދަދީ ޗެކުގައި ސޮއިކުރުމަށްފަހު ލަސްނުކޮށް ފައިސާހަވާލުކުރަންޖެހޭ ފަރާތަކާ ފައިސާ ހަވާލުކުރަންވާނެއެވެ. އެއްވެސް ސަބަބަކާހުރެ ފައިސާ ހަވާލުނުކުރެވިއްޖެނަމަ ޗެކުތައް ބަހައްޓަންވާނީ ތިޖޫރީގައި ނުވަތަ މިގަވާއިދުގައި ބުނާ ރައްކާތެރި ތަނެއްގައެވެ.  (ފ) ދައުލަތުގެ މުއައްސަސާތަކަށް އެކި ފަރާތްތަކުން ހުށަހަޅާ ބިލްތަކަށް ދައްކަންޖެހޭ ފައިސާގެ ބިލްގައި މައްސަލައެއް ނެތްނަމަ ބިލް ލިބޭތާ ލަސްވެގެން 14 (ސާދަ) ދުވަހުގެ ތެރޭގައި ފައިސާ ދައްކަންވާނެއެވެ. ބިލްގައި މައްސަލައެއް އޮތްނަމަ ބިލް ލިބުނު ތާރީޚު ކަމުގައި ބަލާނީ އެމައްސަލައެއް ހައްލުކުރުމަށްފަހު ބިލްލިބުނު ތާރީޚެވެ.  (ދ) ފައިސާ ހޯދުމަށް ހުށަހަޅާފައިވާ ލިޔުމެއް (އިންވޮއިސް އެއް ނުވަތަ ބިލެއް) ގެ އަޞްލު ގެއްލިއްޖެނަމަ، ކޮޕީ ލިޔުމަކަށް ފައިސާ ދެއްކޭނީ އެލިޔުމެއްގެ އަޞްލު ގެއްލިފައިވާ ކަމަށާއި، ކުރިން ފައިސާ ދެއްކިފައިނުވާކަމަށް އެކަން ޗެކްކުރި މުވައްޒަފާއި ޕްރިންސިޕަލް އެކައުންޓިންގ އޮފިސަރގެ މަސްއޫލިއްޔަތު އަދާކުރާ މުވައްޒަފު އެކަން ބަޔާންކޮށް ސޮއިކުރުމުންނެވެ.  (ތ) ފައިސާ ޚަރަދުކުރުމުގައި ބަލަންޖެހޭ ބެލުންތަކާބެހޭ ފޯމަކީ ފައިސާ ޚަރަދުކުރުމަށް ހަމަޖެހިފައިވާ ގަވާއިދާ އެއްގޮތަށް ކަންތައް ހިނގާތޯ ބެލުމަށްޓަކައި ހެދޭ ފޯމެކެވެ. މިފޯމު ފުރަން ފެށޭނީ އެއްޗެއް ނުވަތަ ޚިދުމަތެއް ހޯދުމަށް، ޚިދުމަތާއި ތަކެއްޗަށް އެދޭ ފޯމުން އެދުމުންނެވެ. ފައިސާ ޚަރަދުކުރުމުގައި ބަލަންޖެހޭ ބެލުންތަކާބެހޭ ފޯމުގައި ފުރަންވާ އެއްވެސް ގޮޅިއެއް އެފުރަންވާ ފަރާތުން ނުފުރާހާ ހިނދަކު، ގަނެވޭ އެއްޗަކަށް ނުވަތަ ހޯދޭ ޚިދުމަތަކަށް ފައިސާ ދެއްކުމަށް ޗެކުގައި ސޮއި ކޮށްގެން ނުވާނެއެވެ. އަދި ފޯމުގެ އެންމެފަހުބައި ފުރުމަށްފަހު މިފޯމު ފައިލުކުރެވޭނީ އެކައުންޓެންޓް ނުވަތަ ފައިސާއާބެހޭ އިސްމުވައްޒަފެއްގެ ހަވާލުގައެވެ. މިފޯމުގެ ނަމޫނާއެއް މިގަވާއިދުގެ ( [އެނެކްސް 33](#_އެނެކްސް_33) ) ގައި ވާނެއެވެ. |
| 6.03 ސެންޓްރަލް ޕޭމަންޓް ސިސްޓަމް މެދުވެރިކޮށް ފައިސާ ޚަރަދުކުރުން | (ހ) މިގަވާއިދުގެ 6.02 ވަނަ މާއްދާއާ އެއްގޮތަށް ތައްޔާރުކުރެވޭ ޕޭމަންޓް ވައުޗަރުން ޚަރަދުކުރުމަށް އެކަމަށް ހުއްދަކޮށްފައިވާ ވެރިއަކު ހުއްދަދީ ސޮއިކުރުމުން އެވައުޗަރު ސަޕޯޓިންގ ޑޮކިޔުމަންޓްތަކާއެކު ލަސްވެގެން 3 ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ.  (ށ) މިމާއްދާގެ (ހ) ގައިވާ ގޮތަށް ތައްޔާރުކުރާ ޕޭމަންޓް ވައުޗަރާއި ސަޕޯޓިންގ ޑޮކިޔުމަންޓްތައް މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވާނީ ތިރީގައިވާ ދެގޮތުންކުރެ ގޮތަކަށެވެ.   1. ސެންޓްރަލް ޕޭމަންޓް ސިސްޓަމް މެދުވެރިކޮށް ފައިސާ ދެއްކުމަށް ލައިވްކޮށްފައިވާ އެކައުންޓުތަކުގެ ޕޭމަންޓްވައުޗަރުތައް މުއައްސަސާތަކުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވާނީ އެމިނިސްޓްރީއިން ކަނޑައަޅާ ސޮފްޓްވެއަރއެއް މެދުވެރިކޮށްކަމާއި، މިސޮފްޓްވެއަރ ބޭނުންނުކުރެވޭފަދަ ހާލަތެއް ދިމާވެއްޖެނަމަ މިނިސްޓްރީ އޮފް ފިނޭންސް އެންޑް ޓްރެޜަރީއިން އަންގާ ގޮތެއްގެމަތިން ފޮނުވާނީ މިމާއްދާގެ (ށ) ގެ 2 ގައި ބުނެފައިވާ ގޮތަށްކަން. 2. ސެންޓްރަލް ޕޭމަންޓް ސިސްޓަމް މެދުވެރިކޮށް ފައިސާ ދެއްކުމަށް މެނުއަލްކޮށް ޕޭމަންޓްވައުޗަރާއި އެއާގުޅޭ ލިޔުންތައް މިނިސްޓްރީ އޮފް ފިނޭންސް އެންޑް ޓްރެޜަރީ އަށް ފޮނުވަންވާނީ މިމާއްދާގެ (ށ) ގެ 1 ވަނަ ނަންބަރުގައި ބަޔާންކޮށްފައިވާ ސޮފްޓްވެއަރ ލައިވްކޮށްފައިނުވާ އެކައުންޓުތަކުގެ ޚަރަދުތަކަށްކަން.   (ނ) މިމާއްދާގެ (ށ) ގެ 1 ގައި ބަޔާންކޮށްފައިވާ ގޮތުގެމަތިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވާ ވައުޗަރ ސޮފްޓްވެއަރގައި ޕާކްކުރާއިރު އެއާގުޅޭ ހުރިހާ ލިޔުންތައް އެޓޭޗްކުރުމަކީ ޕާކުކުރާ މުވައްޒަފެއްގެ ޒިންމާއެކެވެ. އަދި ޕާކްކުރާއިރު އެޓޭޗްކުރަންޖެހޭ ހުރިހާ ލިޔުންތައް އެޓޭޗްކުރެވިފައިވޭތޯއާއި، ސޮފްޓްވެއަރގައި ޚަރަދުތައް ބާކީ ކުރެވެމުންދަނީ ވައުޗަރުގައިވާ ކޯޑުތަކުންތޯ ބަލަންވާނެއެވެ.  (ރ) ސޮފްޓްވެއަރގައި ޕާކްކުރާ ވައުޗަރުތަކުން ޚަރަދުކުރުމަށް ސެންޓްރަލް ޕޭމަންޓް ސިސްޓަމުން ވައުޗަރ ޕޯސްޓްކުރާ ވެރިއަކު މިމާއްދާގެ (ނ) ގައިވާ ކަންތައްތައް ފުރިހަމަކޮށްފައިވޭތޯ ބެލުމަށްފަހުގައި ނޫނީ ޕޯސްޓްކޮށްގެންނުވާނެއެވެ. |
| 6.04 ޕޭމަންޓް ވައުޗަރުން ޚަރަދު ކުރުން | (ހ) ޕޭމަންޓް ވައުޗަރު ބޭނުންކޮށްގެން ދައުލަތުގެ ފައިސާ ޚަރަދުކޮށް ބެލެހެއްޓުމުގައި ތިރީގައިވާ ލިޔެކިޔުންތައް ރަނގަޅަށް ބަލަހައްޓަންވާނެއެވެ.  1- ޕޭމަންޓް ވައުޗަރ  2- ވައުޗަރ ރަޖިސްޓްރީ  3- ޗެކް ރަޖިސްޓްރީ  **1- ޕޭމަންޓް ވައުޗަރ**   * 1. ޕޭމަންޓް ވައުޗަރަކީ ފައިސާ ޚަރަދުކުރުމާއި ފައިސާ ހަވާލުކުރުމަށް ތައްޔާރުކުރެވޭ، ފައިސާ ލިބިގަތުމަށް ހުށަހަޅާ ހުރިހާ ލިޔެކިޔުންތަކުގެ ޚުލާސާ ލިޔުމެކެވެ. ފައިސާ ޚަރަދުކުރުމުގެ ވައުޗަރު ބޭނުންކޮށްގެން ފައިސާ ޚަރަދުކުރެވޭނީ އެކަމަށް ހުއްދަކުރުމުންނެވެ.   2. ކޮންމެ އެކައުންޓަކުން ޚަރަދުކުރުމަށް ބޭނުން ކުރަންވާނީ ވަކި ވައުޗަރެވެ. އެއެކައުންޓަކުން ޚަރަދުކުރުމަށް ބޭނުންކުރާ ވައުޗަރުގައި ތަރުތީބުން ވައުޗަރުނަންބަރު ޖަހަންވާނެއެވެ. ކޮންމެ އެކައުންޓެއްގެ ވައުޗަރުނަންބަރު ޖެހުމުގައި އަހަރު ނިމުމުން އާއަހަރު ފަށަންވާނީ 1 އިންނެވެ. ފައިސާ ޚަރަދުކުރުމުގެ ވައުޗަރު ޗާޕުކޮށްފައި ބަހައްޓާނަމަ، ޗާޕްކުރަންވާނީ އަސްލަކާއި 2 ކޮޕީ ހިމެނޭގޮތަށެވެ.      * 1. މިނިސްޓްރީ އޮފް ފިނޭންސް އެންޑް ޓްރެޜަރީން ހިސާބު ބަލަހައްޓަމުންގެންދާ "ސެންޓްރަލައިޒްޑް ޕޭމަންޓް ސިސްޓަމް" ގައި ޕޭމަންޓް ވައުޗަރ އޮންނަންޖެހޭ ގޮތާއި، ޕޭމަންޓް ވައުޗަރ ފުރިހަމަކުރަންޖެހޭގޮތް ބަޔާންކުރެވިފައިވާ ޕޭމަންޓް ވައުޗަރުގެ ފޯމެޓާއި، ޕޭމަންޓް ވައުޗަރު ތައްޔާރުކުރާނެގޮތް ބަޔާންކުރެވިފައިވާ ލިޔުން ( [އެނެކްސް 27](#_އެނެކްސް_24) ) ގައިވާނެއެވެ. ދައުލަތުގެ ހުރިހާ އޮފީސްތަކުންވެސް ފައިސާ ހޯދުމަށް މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅަންޖެހޭނީ މިސިސްޓަމްގައިވާ ގޮތުގެމަތިން ޕޭމަންޓް ވައުޗަރ ފުރިހަމަކޮށްގެންނެވެ.   **2- ޕޭމަންޓް ވައުޗަރ ރަޖިސްޓްރީ**  (ހ) ޕޭމަންޓް ވައުޗަރު ރަޖިސްޓްރީ ބޭނުން ކުރަންވާނީ ޚަރަދެއް ކުރުމަށްފަހު އެޚަރަދަކަށް ފައިސާ ދައްކާފައި ނުވިކަމުގައި ވިޔަސް އެއީ ހިނގާފައިވާ ޚަރަދެއްކަން އެނގޭނެ ގޮތެއްގައި ނުވަތަ ބަޖެޓްގެ އައިޓަމު ތަކުން ބާކީ ކުރުމަށެވެ. ޕޭމަންޓް ވައުޗަރު ރަޖިސްޓްރީގައި ތިރީގައިވާ މަޢުލޫމާތު އެނގެން އޮންނަންވާނެއެވެ.   * 1. ވައުޗަރުގެ ތާރީޚް   2. ތައްޔާރުކުރެވޭ ހުރިހާ ވައުޗަރެއް ނަންބަރު ތަރުތީބުން   3. އެޚަރަދެއްގެ ތަފްސީލު   4. އެވައުޗަރެއްގައިވާ ޚަރަދުގެ ކޯޑުތަކާއި ސަބުކޯޑު އަދި ފައިސާގެ ޢަދަދު   5. އެޚަރަދެއްކުރި ޗެކުނަންބަރާއި ޗެކުގެ ތާރީޚާއި ޗެކުގެ ފައިސާގެ ޢަދަދު   (ށ) ޕޭމަންޓް ވައުޗަރު ރަޖިސްޓްރީގެ ނަމޫނާއެއް މިގަވާއިދުގެ ( [އެނެކްސް 28](#_އެނެކްސް_28_1) ) ގައި ވާނެއެވެ.  **3- ޗެކު ރަޖިސްޓްރީ**  ޕޭމަންޓް ވައުޗަރު ނިޒާމެއްގައި ޗެކު ރަޖިސްޓްރީއެއް އޮންނަންވާނެއެވެ. ޗެކު ރަޖިސްޓްރީއެއްގެ އެންމެބޮޑު ބޭނުމަކީ ފައިސާ ޚަރަދުކުރާ އެކައުންޓް ބާކީ ކުރުމާއި، އެކައުންޓުން ކުރަމުންދާ ޚަރަދުގެ މަޢުލޫމާތު އެނގެން އޮތުމާއި، ޗެކުނަންބަރާއި ވައުޗަރު ނަންބަރު ތަރުތީބުން އެނގެން އޮތުމެވެ. ޗެކުރަޖިސްޓްރީ އޮންނަންވީ ގޮތުގެ ނަމޫނާ މިގަވާއިދުގެ [އެނެކްސް 29](#_އެނެކްސް_29_1) ގައި ވާނެއެވެ.  (ށ) ޕޭމަންޓް ވައުޗަރު ބޭނުންކުރުމުގައި ތިރީގައި ވާކަންތައްތައް ކުރަންވާނެއެވެ.   1. ފައިސާ ދޭންޖެހޭ ކަމުގެ އަސްލު ލިޔުންތައް ހޯދާ ހަމަކުރުން. 2. ޕޭމަންޓް ވައުޗަރާ ގުޅޭގޮތުން ކުރަންޖެހޭ މަސައްކަތްތައް މުވައްޒަފުންނާ ހަވާލުކޮށް، އެތަނެއްގައި އެމަސައްކަތް ހިންގޭނެ އިންތިޒާމު ހަމަޖެހިފައިއޮތުން. |
| 6.05 ޕޭމަންޓް ވައުޗަރުގެ މަސައްކަތް މުވައްޒަފުންނާ ހަވާލުކުރުން | ޕޭމަންޓް ވައުޗަރު ތައްޔާރުކުރުމުގެ ކަންތައްތައް ރާވައި ހިންގުމުގައި، ތިރީގައިވާ ގޮތުގެ މަތިން ޢަމަލުކުރަންވާނެއެވެ.   1. ފައިސާއާބެހޭ މަސައްކަތް ތަނުގައި މުވައްޒަފުންތިބި ނިސްބަތަކުން މުވައްޒަފުންގެ ތެރޭގައި މަސައްކަތް ބަހާލައިގެން އެކަކަށް އެއްކަހަލަ މަސައްކަތް ތަކުރާރު ނުވާނެގޮތަށް މުވައްޒަފުންނާ މަސައްކަތް ހަވާލުކުރުން. 2. ފައިސާއާބެހޭ މުއާމަލާތްތައް ހިންގުމުގައި، ފެށުނީއްސުރެ ނިމެންދެން، ކުރަންޖެހޭ ހުރިހާކަމެއް އެކަކު ކުރާގޮތަށް މުވައްޒަފުންނާ މަސައްކަތް ހަވާލުނުކުރުން. 3. ތަކެތި ހޯދުމާއި، ހޯދޭ ތަކެއްޗަށް ފައިސާދެއްކުމާއި، ޚަރަދުކުރެވޭ ފައިސާއާބެހޭ ރެކޯޑުތައް ބެލެހެއްޓުމުގެ މަސައްކަތް ތަފާތު މުވައްޒަފުންނާ ހަވާލުކޮށްގެން ކުރާގޮތަށް ހަމަޖެއްސުން. 4. ދައުލަތުގެ މުއައްސަސާތަކުގެ މަސައްކަތުގެ ކުޑަބޮޑުމިނަށާއި، ހޭދަކުރާ ފައިސާގެ ޢަދަދާއި، ޓްރާންޒެކްޝަންގެ ޢަދަދާއި، ޓްރާންޒެކްޝަނުގެ ބާވަތަށް ބަލާއިރު، އެކި މުއައްސަސާތަކުގައި ކޮންމެހެން ބަލަހައްޓަންޖެހޭ ކޮންޓްރޯލްތައް ތަފާތުވާނެތީ، އެކަންތައްތަކަށް ބަލައިގެން އެމުއައްސަސާއެއްގެ މާލީޒިންމާދާރުވެރިޔާއަށް ފެންނަގޮތެއްގެ މަތިން މުވައްޒަފުންނާ މަސައްކަތް ހަވާލުކުރުން. |
| 6.06 ފައިސާ ޚަރަދުކުރުމަށް ވައުޗަރުން ހުއްދަ ދިނުން | އެއްވެސް ފައިސާއެއް ޚަރަދުކުރުމަށް ހުއްދަ ދޭންވާނީ، ޕޭމަންޓް ވައުޗަރުގައި ބުނާ ހުރިހާ ލިޔުންތަކެއް ފުރިހަމަކުރުމަށްފަހު ފައިސާ ޚަރަދުކުރުމުގެ ވައުޗަރާއެކު އެލިޔުންތައް ހަމައަށް ހުރެގެންނެވެ. ހުއްދަދިނުމުގައި މަސްއޫލިއްޔަތު އުފުލަންވާނީ ސަރޓިފައިން އޮފިސަރ ނުވަތަ އޮތޮރައިޒިންގ އޮފިސަރ ނުވަތަ އެވަގުތަކު އެކަމާ ހަވާލުވެހުރި އިސްވެރިއެކެވެ. ހުއްދަދިނުމަށްފަހު ފައިސާ ޚަރަދުކުރުމުގައި ބަލަންޖެހޭ ބެލުންތަކާބެހޭ ފޯމުގެ ކަމާބެހޭގޮޅި ފުރަންވާނެއެވެ. ދެވަނަ ސޮއިކުރާ މީހާވެސް މިކަމުގައި ޒިންމާ ނަގަންވާނެއެވެ. |
| 6.07 ފައިސާއާބެހޭ ފޮތްތަކާއި ލިޔުންތައް ބެލެހެއްޓުމާއި ފައިލްކުރުން | (ހ) ފައިސާއާބެހޭ ފޮތްތައް ބަލަހައްޓާނީ އެކައުންޓްސް އޮފިސަރ ނުވަތަ އެމަސައްކަތާ ހަވާލުވެހުރި މުވައްޒަފެކެވެ. އަދި އެމުއައްސަސާއަކުން ހަދަންޖެހޭ ހުރިހާ ރިޕޯޓުތަކެއް ހެދުމުގެ ޒިންމާ އުފުލަންޖެހޭނީ، އެކައުންޓްސް އޮފިސަރ ނުވަތަ އެމަސައްކަތެއް ހަވާލުކޮށްފައިވާ މުވައްޒަފެކެވެ.  (ށ) ފައިސާއާބެހޭ ލިޔުންތައް ރަނގަޅަށް ބެލެހެއްޓުމަށްޓަކައި، ފައިސާއާބެހޭ ލިޔުންތައް ފައިލުކުރުމުގެ ސިސްޓަމެއް ޤާއިމްކުރެވިފައި އޮންނަންވާނެއެވެ. މިގޮތުން މަދުވެގެން ތިރީގައިވާ ފައިލުތައް ތައްޔާރުކޮށް، ލިޔުންތައް ފައިލުކުރަމުން ގެންދަންވާނެއެވެ.  (1) ފައިސާ ނުދައްކާހުރި ބިލްތައް  ފައިސާ ނުދެއްކިހުރި ބިލްތައް ފައިލުކުރާ ފައިލުގައި ބަހައްޓާނީ ފައިސާ ޚަރަދުކުރުމުގެ ވައުޗަރު ހަދާފައި، ނަމަވެސް ފައިސާ ނުދައްކާހުރި ބިލްތަކެވެ. މިފައިލު ކްރެޑިޓަރުންގެ ނަމަށް ނުވަތަ މުދާ ދޫކުރި ފަރާތްތަކުގެ ނަމަށްބަލާފައި ނުވަތަ ތާރީޚް ތަރުތީބުން ފައިލްކުރުމަކީ އޮޅުންކުޑަވާނެ ކަމެކެވެ.  (2) ފައިސާ ދައްކާފައިހުރި ބިލްތައް  މިފައިލުގައި ފައިލު ކުރާނީ ފައިސާ ދައްކާފައިވާ ބިލްތައް އޭގެ ޚަރަދު ވައުޗަރ ނަންބަރު ތަރުތީބުންނެވެ. ވައުޗަރާއެކު ފައިސާ ޚަރަދުކުރުމުގައި ބަލަންޖެހޭ ބެލުންތަކާއިބެހޭ ފޯމު ގައި ބަޔާންކޮށްފައިވާ ހުރިހާ ލިޔުންތައް ހުންނަންވާނެއެވެ. ފައިލުކުރާއިރު ވައުޗަރާއެކު ތިރީގައިވާ ލިޔުންތައް އެއްކޮށްފައި ހުންނަންވާނެއެވެ.   * + މުދާ ގަންނަން އެދޭ ފޯމު   + މުދަލަށް އޯޑަރުކުރާ ފޯމު   + އިންވޮއިސް/ބިލް   + ޕޭމަންޓް ވައުޗަރ   + އެޚަރަދަކާ ގުޅޭގޮތުން ކޮންމެހެން ހުންނަންޖެހޭ ލިޔުންތައް   (3) ފައިސާ ޚަރަދުކުރުމުގައި ބަލަންޖެހޭ ބެލުންތަކާބެހޭ ފޯމުތަކުގެ ފައިލު  މިފައިލާ ހަވާލުވެ ހުންނަންޖެހޭނީ ޕްރިންސިޕަލް އެކައުންޓްސް އޮފިސަރ ނުވަތަ މާލީޒިންމާދާރުވެރިޔާއެވެ. އަދި މި ފޯމުގައިވާ ހުރިހާ ގޮޅިތަކެއް ފުރިހަމަވުމުން ފައިލުކުރުމަށް ކަމާބެހޭ މުވައްޒަފަކާ ފޯމު ހަވާލުކުރަން ވާނެއެވެ. ކޮންމެ ވައުޗަރެއް ފައިލުކުރެވޭއިރު މިފޯމު ފުރިހަމަކުރުމަށްފަހު ޕްރިންސިޕަލް އެކައުންޓްސް އޮފިސަރ ނުވަތަ މާލީޒިންމާދާރުވެރިޔާއާ ހަވާލުކުރަންވާނެއެވެ. މިފޯމު ފައިލުކުރާނީ ފޯމުގެ ތަރުތީބު ނަންބަރުންނެވެ. |
| 6.08 ޚަރަދުކުރުމަށް އިންކާރުކުރެވޭ ޙާލަތްތައް | ދައުލަތުގެ މާލިއްޔަތުގެ ޤާނޫނާއި މިގަވާއިދާއި އަދި އެނޫންވެސް ޤާނޫނަކާއި ގަވާއިދަކާ ޚިލާފަށް ނުވަތަ ޚަރަދުކުރުމަށް ދީފައިވާ އިރުޝާދުތަކާ ޚިލާފަށް އެއްވެސް ޚަރަދެއްކުރާނަމަ އެޚަރަދެއް ކުރުން ހުއްޓުވުމުގެ އިޚްތިޔާރު ފައިނޭންޝަލް ކޮންޓްރޯލަރއަށް ލިބިގެންވެއެވެ. |

|  |
| --- |
| އެކިފަރާތްތަކަށް ފައިސާ ހަވާލުކުރުން |

|  |  |  |
| --- | --- | --- |
| 6.09 ފައިސާ ހަވާލުކުރުން | | (ހ) ފައިސާ ހަވާލުކުރުމަކީ ދައުލަތުން ހޯދާފައިވާ ޚިދުމަތަކަށް ނުވަތަ ކުރުވާފައިވާ މަސައްކަތަކަށް ނުވަތަ ހޯދާފައިވާ އެއްޗަކަށް ނުވަތަ އެއްބަސްވުމެއްގެ ދަށުން އެޑްވާންސްކޮށް ދޭންޖެހޭ ފައިސާ، ނުވަތަ މުވައްޒަފުންނަށް ހަވާލުކުރަންޖެހޭ ފައިސާ، ނުވަތަ މިނޫންވެސް ގޮތަކުން ދައުލަތުން އެކި ފަރާތްތަކަށް ހަވާލުކުރަންޖެހޭ ފައިސާ، އެފައިސާ ލިބެންވާ ފަރާތަކަށް ނުވަތަ ފަރާތްތަކަށް ހަވާލުކޮށް އެކަން ކަށަވަރުކުރުމެވެ. މިގޮތުން ފައިސާ ހަވާލުކުރެވޭނީ އެކައުންޓް ޓްރާންސްފަރއިން، ނުވަތަ ޗެކުން، ނުވަތަ ނަގުދު ފައިސާއިންނެވެ.  (ށ) އެކިފަރާތްތަކަށް ދެއްކުމަށް އެކައުންޓުން ނަގާ ނަގުދު ފައިސާ މަގުބޫލު ސަބަބެއް މެދުވެރިނުވާނަމަ އެފައިސާ ނަގާތާ ލަސްވެގެން 7 (ހަތެއް) ދުވަހުގެ ތެރޭގައި ހަވާލުކުރަންޖެހޭ ފަރާތްތަކަށް ހަވާލުކޮށް ނިންމަން ވާނެއެވެ.  (ނ) އެކި ފަރާތްތަކަށް ފައިސާ ދެއްކުމަށް ހަދާ ޗެކުތައް، ޗެކު ހަދާ ތާރީޚުން ފެށިގެން ލަސްވެގެން 7 (ހަތެއް) ދުވަހުގެ ތެރޭގައި އެޗެކް ހަވާލުކުރަންޖެހޭ ފަރާތަކާ ހަވާލުކުރަންވާނެއެވެ.  (ރ) ސެންޓްރަލް ޕޭމަންޓް ސިސްޓަމް މެދުވެރިކޮށް އެކައުންޓް ޓްރާންސްފަރއިން ފައިސާ ދައްކާނަމަ، ދައުލަތުގެ މުއައްސަސާއަކުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ޕޭމަންޓް ވައުޗަރު ލިބޭތާ 7 (ހަތެއް) ދުވަހުގެ ތެރޭގައި ޓްރާންސްފަރ ހެދުމަށް ބޭންކަށް ފޮނުވަންވާނެއެވެ. އަދި ފައިސާ ލިބެންވާ ފަރާތަށް އެކަން އަންގަންވާނެއެވެ.  (ބ) ސެންޓްރަލް ޕޭމަންޓް ސިސްޓަމް މެދުވެރިނުކޮށް އެކައުންޓް ޓްރާންސްފަރއިން ފައިސާ ދައްކާނަމަ، ޕޭމަންޓް ވައުޗަރު ތައްޔާރުކޮށް ފައިސާ ޓްރާންސްފަރ ކުރުމަށް ބޭންކަށް ފޮނުވަންވާނެއެވެ. އަދި ފައިސާ ލިބެންވާ ފަރާތަށް އެކަން އަންގަންވާނެއެވެ.  (ޅ) ފައިނޭންޝަލް ކޮންޓްރޯލަރ ދޭ ހުއްދައެއްގެ ދަށުން މެނުވީ ފައިސާ ދެއްކުމަށްޓަކައި ތައްޔާރުކުރެވޭ ހުރިހާ ޗެކްތަކެއްވެސް ތައްޔާރުކުރަންވާނީ 'އެކައުންޓް ޕޭއީ އޮންލީ' ނުވަތަ "ނޮޓް ނެގޯޝިއަބަލް" ޖެހުމަށްފަހު ފައިސާ ލިބެންވާ ފަރާތް ފިޔަވައި އެހެން އެއްވެސް ފަރާތަކަށް ފައިސާ ނުނެގޭނެ ގޮތަށެވެ.  (ކ) ހުރިހާ ޗެކެއްގައިވެސް ސޮއި ކުރަންޖެހޭނީ ފައިނޭންޝަލް ކޮންޓްރޯލަރ ހުއްދަދޭ ވެރިޔަކު ފައިނޭންޝަލް ކޮންޓްރޯލަރ އަންގާ ގޮތެއްގެ މަތިންނެވެ. މިގޮތުން މެޝިނެއް ބޭނުންކޮށްގެން ނުވަތަ މެނުއަލްކޮށް ސޮއިކޮށްގެން ޗެކްދޫކުރެވިދާނެއެވެ.  (އ) އަނބުރާ ލިބޭ ޗެކްތަކާއި، ހަވާލުނުވެ އަދި މުއްދަތު ހަމަވެފައިހުރި ޗެކްތަކާއި، އަނބުރާ ލިބޭ އިލެކްޓްރޯނިކް ފަންޑް ޓްރާންސްފަރތަކުގެ ރަޖިސްޓަރީއެއް ބަލަހައްޓާނެއެވެ.  (ވ) އަނބުރާ ލިބޭ ނުވަތަ ހަވާލުނުވެ ހުރި ޗެކް ލިބެންވާފަރާތް އެވަގުތަކު ދިރިއުޅޭ އެޑްރެސް ސާފުނުވެގެން ނުވަތ އެނޫންވެސް ސަބަބަކާހުރެ އަނބުރާ ލިބިއްޖެނަމަ، އަދި އިލެކްޓްރޯނިކް ފަންޑް ޓްރާންސްފަރގެ ގޮތުގައި ދައްކާ ފައިސާ އެއް އަނބުރާ ލިބިއްޖެނަމަ، އެ ކްރެޑިޓަރއެއްގެ ޞައްޙަ ބޭންކް އެކައުންޓް ނަންބަރު ހޯދުމަށް ކުރަންޖެހޭ ހުރިހާ މަސައްކަތެއް ކުރަންޖެހޭނެއެވެ.  (މ) އަނބުރާ ލިބޭ އަދި ހަވާލުނުވާ ޗެކްތަކާއި، އިލެކްޓްރޯނިކް ފަންޑް ޓްރާންސްފަރުން ދައްކާ ފައިސާ އަނބުރާ ލިބުމުން، އެފައިސާ ލިބެންޖެހޭ ފަރާތަކާ ގުޅުމަށް މަސައްކަތްކޮށް އެފަރާތަކާ ގުޅޭގޮތް ނުވެއްޖެނަމަ، އެ ފައިސާ "ރިސިޕްޓްސް އިން ސަސްޕެންސް ރިޓަރންޑް ޕޭމަންޓްސް" އެކައުންޓަށް ޖަމާކުރަންވާނެއެވެ.  (ފ) މުއްދަތު ހަމަވެފައިވާ ޗެކްތައް ޓްރަސްޓް ފަންޑްގެ "ރިސިޕްޓްސް އިން ސަސްޕެންސް ސްޓޭލް ޗެކް" އެކައުންޓަށް ޕޯސްޓްކުރަންވާނެއެވެ. "ރިސިޕްޓްސް އިން ސަސްޕެންސް" އެކައުންޓުގައި ހުންނަ ފައިސާ އެއަހަރު ނިމޭއިރު ވަކިގޮތަކަށް ނުނިމިއްޖެނަމަ، އެފައިސާ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެގެން ކޮންސޮލިޑޭޓަޑް ރެވެނިއު ފަންޑަށް ޓްރާންސްފަރކުރަންވާނެއެވެ. |
| 6.10 ޗެކުގެ ބަދަލުގައި އަލުން ޗެކް ދޫކުރުން | | (ހ) ކުރިން ފައިސާ ދޫކޮށްފައިވާ ޗެކެއްގެ ބަދަލުގައި، އަލުން ޗެކެއް ދޫކުރެވިދާނެއެވެ. އަލުން ޗެކްދޫކުރުމުގައި ކުރިން ދޫކުރި ޗެކަށް ވެފައިވާގޮތް ރަނގަޅަށް ބަލައި ޗެކްކުރަންވާނެއެވެ.  (ށ) ފައިސާ ލިބެންވާ ފަރާތާއި ހަވާލުކުރެވިފައިވާ ޗެކެއް ގެއްލިގެން ނުވަތަ ހަލާކުވެގެން އަންގައިފިނަމަ، އެޗެކަށް ފައިސާ ނެގުން ހުއްޓުވުމަށްޓަކައި ކުރަންޖެހޭ ހުރިހާ ކަމެއް ވަގުތުން ކުރަންޖެހޭނެއެވެ. އަދި ތިރީގައިވާ ގޮތުގެމަތިން ޢަމަލުކުރެވޭނެއެވެ.   1. ޗެކަށް ފައިސާ ނަގާފައި ނުވާނަމަ، ޗެކް ދޫކުރުމަށް ދާ ޚަރަދު ނުވަތަ ގެއްލުމުގެ ބަދަލު ލިބުމުން އެފަރާތަށް އަލުން އައުޗެކެއް ދޫކުރުން. 2. ބޭންކުން އެޗެކަށް ފައިސާ ދޫކޮށްފައިވާނަމަ، އެފައިސާ އަލުން ދޫކޮށްދެވެން ނެތްކަން ޗެކް ލިބެންވީ ފަރާތަށް އެންގުން.   (ނ) ފައިސާ ލިބެންވާފަރާތަށް ޗެކް ލިބިފައިނުވާކަމަށް ބުނާނަމަ، އެޗެކަށް ފައިސާ ދޫނުކުރުމަށް ވަގުތުން ބޭންކަށް އަންގަންވާނެއެވެ. އަދި ބޭންކުން އެ ފައިސާ ދޫކޮށްފައި ނުވާނަމަ، އައު ޗެކެއް އެފަރާތަށް ދޫކުރަންވާނެއެވެ.  (ރ) ޗެކް ލިބެންވާ ފަރާތުން ޗެކް ލިބިފައިނުވާ ކަމަށް ބުނާއިރު، ބޭންކުން އެފައިސާ ދޫކޮށްފައިވާނަމަ، އެޗެކު ލިބިފައިނުވާކަމަށާއި، އެޗެކާ ހަވާލުވުމުގެ ހުއްދަ އެހެން ފަރާތަކަށްދީފައި ނުވާނެކަމަށް ޗެކްލިބެންވާފަރާތުން ލިޔުމަކުން އަންގަންވާނެއެވެ. އަދި އެޗެކަށް ވީގޮތެއް ބެލުމަށާއި ފައިސާ ނަގާފައިވާ މައްސަލަ ތަޙުޤީޤުކޮށް ބަލަންވާނެއެވެ.  (ބ) މި މާއްދާގެ (ރ) ގައިވާ ލިޔުން ފައިނޭންޝަލް ކޮންޓްރޯލަރ އަށް ލިބުމުން، އެކަމުގައި ފައިސާ ލިބެންވާ ފަރާތުން އޮޅުވާލާފައިވާކަމަށް ނުފެންނަނަމަ، އަލުން ޗެކެއް ދޫކުރުމުގެ ކަންތައް ހަމަޖައްސަންވާނެއެވެ.  (ޅ) ޗެކް ލިބިފައިނުވާކަމަށް ބުނާ ފައިސާ އަލުން އަނބުރާ އެފަރާތަށް ދޭންޖެހޭނަމަ، މިފައިސާ ޚަރަދުކުރާނީ މިފައިސާ ކުރިންވެސް ނެގިފައިވާ އައިޓަމުންނެވެ.  (ކ) ކުރިން ދޫކުރެވިފައިވާ ޗެކުގެ ފައިސާ އެޗެކުދޫކުރެވުނު ބޭންކަކުން، ނުވަތަ އެފަރާތަކުން ނުވަތަ އެ ވިޔަފާރިއަކުން އަނބުރާ ހޯދަންވާނެއެވެ. |
| 6.11 ފައިސާ ޗެކުން ދޫކުރުމާއި ޗެކަށް ފައިސާ ނެގުން | | (ހ) އަމިއްލަ ފަރާތްތަކަށް ދޭންޖެހޭ ފައިސާގެތެރެއިން 1,000/- (އެއްހާސް) ރުފިޔާ އަށްވުރެ ގިނަ ޢަދަދެއްގެ ފައިސާ ދޭންވާނީ ޗެކަކުންނެވެ.  (ށ) ސެންޓްރަލް ޕޭމަންޓް ސިސްޓަމް މެދުވެރިކޮށް ދޫކުރާ ޗެކްތައް ފިޔަވައި، ދޫކުރަންޖެހޭ އެހެން ޗެކްތަކުގައި ސޮއިކުރާއިރު ޗެކުގެ ކައުންޓަރ ފޮއިލްގައި، އެޗެކެއްގައި ސޮއިކުރިވެރިޔަކު ސޮއިކުރަންވާނެއެވެ. އަދި ޗެކާއި ކައުންޓަރ ފޮއިލްގައި ލިޔެފައިވާ ޢަދަދު އެއްގޮތްތޯ ރަނގަޅަށް ބަލަންވާނެއެވެ.  (ނ) އެމް.އެމް.އޭ އިން ނުވަތަ ބޭންކަކުން ފައިސާނެގުމަށް ހަދާ ޗެކުތަކުގައި، އެތަނެއްގެނަމާއި ފައިސާ ނަގަން ފޮނުވާ މުވައްޒަފުގެ ނަން އޮންނަންވާނެއެވެ.  (ރ) ދައުލަތުގެ ތަންތަނުން ހަދާ ޗެކުތަކުގެ ތެރެއިން 25,000/- (ފަންސަވީސް ހާސް) ރުފިޔާއިން ފެށިގެން މަތީ ޢަދަދުތަކުގެ ޗެކުތަކުގައި، ސޮއިކުރުމަށް ހުއްދަ އޮންނަ ވެރިންގެ ތެރެއިން ދެމީހަކު ޗެކުގައި ސޮއިކޮށްފައި އޮންނަންވާނެއެވެ.  (ބ) ދައުލަތުގެ ތަންތަނުންހަދާ ޗެކުގައި ޖެހުމަށް ޚާއްޞަ ތައްގަނޑެއް ހަދައި، ޗެކްދޫކުރަންވާނީ އެތައްގަނޑު ޖަހާފައެވެ. މިތައްގަނޑު ބާއްވާނީ ޗެކުގައި ސޮއިކުރުމުގެ ހުއްދަ އޮންނަ ވެރިއެއްގެ ބެލުމުގެ ދަށުގައެވެ. ނަހަދާ ހުންނަ ޗެކުތަކުގައި ކުރިން ތައްގަނޑު ޖަހާފައި ބަހައްޓައިގެންނުވާނެއެވެ.  (ޅ) ޗެކްފޮތްތައް ބަހައްޓަންވާނީ ފައިސާއެކޭ އެއްގޮތަށް ތިޖޫރީގައި ރައްކާކޮށްފައެވެ. ޗެކްފޮތް ހުސްވުމަށްފަހު އޮންނަ ކައުންޓަރފޮއިލްތައް ވެސް ބަހައްޓަންވާނީ ބޭނުން ކޮންމެ ވަގުތަކު ބެލޭނެގޮތަށް ތަޅުލެވޭ ތަނެއްގައި ރައްކާކޮށްފައެވެ. |
| 6.12 ބޭރު ފައިސާއިން ފައިސާ ދެއްކުން | | (ހ) ބޭރު ގައުމަކުން ހޯދާ ޚިދުމަތަކަށް ނުވަތަ ގަންނަ އެއްޗަކަށް ބޭރުފައިސާއިން ފައިސާ ދެއްކިދާނެއެވެ. ބޭރު ފައިސާއިން ކުރަންޖެހޭ ޚަރަދުތަކަށް ފައިސާދޫކުރާނީ ޑައިރެކްޓް ކްރެޑިޓަކުން ނުވަތަ އިލެކްޓްރޯނިކް ފަންޑް ޓްރާންސްފަރ ބޭނުންކޮށްގެންނެވެ.  (ށ) ބޭރުގައުމަކުން ހޯދާ ޚިދުމަތަކަށް ނުވަތަ ގަންނަ އެއްޗެއްގެ އަގުއަދާކުރުމުގައި، އެޚަރަދުކުރަންޖެހޭ ފައިސާއަކުން ފައިސާ ދެއްކުމަށް މިނިސްޓްރީ އޮފް ފިނޭންސް އެންޑް ޓްރެޜަރީގެ ހުއްދަ ލިޔުމަކުން ލިބުމަށްފަހު، މޯލްޑިވްސް މަނިޓަރީ އޮތޯރިޓީއަށް ނުވަތަ އެ މިނިސްޓްރީން ހުއްދަދޭ ރާއްޖޭގެ ވިޔަފާރި ބޭންކަކަށް އަންގާނީއެވެ.  (ނ) ފައިސާ އަދާކުރުމުގައި، ފައިސާ ދައްކަންޖެހޭ ޢަދަދާއި ބޭންކް ޗާޖް އާއި އެމުޢާމަލާތަކާގުޅޭ ހުރިހާ ޚަރަދެއް ހިމެނޭގޮތަށް، އެޚަރަދުކުރުމަށް ކަނޑައަޅާފައިވާ އެކައުންޓަކުން ފައިސާ ދައްކާނީއެވެ. |
| 6.13 ޑެބިޓް ކާޑާއި ކްރެޑިޓް ކާޑުން ފައިސާ އަދާކުރުން | | (ހ) ކޮންމެހެން ބޭނުންކުރަންޖެހޭ ޙާލަތްތަކުގައި ބޭނުންކުރުމަށް މިނިސްޓަރުގެ ހުއްދައާއެކު ޑެބިޓްކާޑާއި ކްރެޑިޓްކާޑް އޮފީހުގެ ނަމުގައި ހެއްދިދާނެއެވެ. ކާޑު ބޭނުންކޮށްގެން ޚަރަދުކުރެވޭނީ ބަޖެޓް ކުރެވިފައިވާ ކަންތައްތަކަށް މި ގަވާއިދުގައި ހުއްދަކުރާ ޚަރަދުތަކަށެވެ. ކާޑު ބޭނުންކުރުމުގެ ހުއްދައަށް އެދި މިނިސްޓަރަށް ލިޔާއިރު، ފައިސާ ޚަރަދުކުރަން ބޭނުންވާ ކަންތައްތަކާއި، އެންމެގިނަވެގެން ފައިސާ ޚަރަދުކުރާނެ ޢަދަދެއް ބަޔާންކުރަންވާނެއެވެ. އިންޓަނެޓް މެދުވެރިކޮށް ފައިސާދެއްކުމަށް ޑެބިޓް ކާޑެއް ނުވަތަ ކުރެޑިޓް ކާޑެއް ބޭނުންކުރަންވާނީ ފައިނޭންޝިއަލް ކޮންޓްރޯލަރގެ ހުއްދަ ލިޔުމަކުން ލިބިގެންނެވެ.  (ށ) ކްރެޑިޓްކާޑާއި ޑެބިޓްކާޑް ބޭނުންކޮށްގެން ކުރާ ޚަރަދުތައް އެޚަރަދެއް ކޮށް ނިމޭތާ ނުވަތަ ސްޓޭޓްމަންޓް އޮފް އެކައުންޓް ލިބޭތާ 7 (ހަތެއް) ދުވަހުގެ ތެރޭގައި އެޚަރަދުތައް ބަޖެޓް ހިސާބުތަކަށް ވެއްދުމަށްޓަކައި، މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅަންވާނެއެވެ. އަދި ރާއްޖެއިން ބޭރަށް ކުރާ ދަތުރެއްގައި ނުވަތަ އެހެންވެސް ދަތުރެއްގައި ކާޑުން ކުރާ ޚަރަދުތައް އެދަތުރެއް ނިންމާފަ އަންނަތާ ނުވަތަ ސްޓޭޓްމަންޓް އޮފް އެކައުންޓް ލިބޭތާ 14 (ސާދަ) ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅާ ބަޖެޓް ހިސާބުތަކަށް އަރުވަންވާނެއެވެ.  (ނ) ކްރެޑިޓްކާޑާއި ޑެބިޓްކާޑު ބޭނުންކޮށްގެން ގަވާއިދާ ޚިލާފަށް ޚަރަދުކުރާކަން ފާހަގަ ކުރެވިއްޖެނަމަ، ކާޑު އަތުލުން ނުވަތަ ކެންސަލްކުރުމުގެ އިޚްތިޔާރު ފައިނޭންޝަލް ކޮންޓްރޯލަރަށް ލިބިގެންވެއެވެ.  (ރ) ކްރެޑިޓްކާޑާއި ޑެބިޓްކާޑުން ކުރާ ޚަރަދުތަކުގެ ބިލްތަކާއި ލިޔުންތައް، ބަޖެޓުން ޚަރަދުކުރާ ވައުޗަރާއެކު ގަވާއިދުން ފައިލްކުރެވިފައި ހުންނަންވާނެއެވެ. |
| 6.14 ފައިސާ ލިބެންވީ އަސްލުފަރާތާއި ފައިސާ ހަވާލުކުރުން | | (ހ) ޚަރަދަށް ނަގާ ފައިސާ ހަވާލުކުރަންވާނީ އެފައިސާއެއް ލިބެންވީ އަޞްލު ފަރާތާއެވެ. އެފައިސާ ލިބުން ޙައްޤުވާ ފަރާތް ފިޔަވައި އެހެން ފަރާތަކާ ފައިސާ ހަވާލު ކުރަންވާނީ އެފައިސާ ލިބެންވީ މީހާ ރަށުގައި ނެތުން ނުވަތަ އެހެންވެސް ސަބަބަކާހުރެ އެފައިސާ ހަވާލު ކުރަންޖެހޭ ވަގުތުގައި އެމީހާއަށް ފައިސާއާ ހަވާލުވެވެން ނެތްނަމައެވެ. މިފަދަ ގޮތެއް ދިމާވެގެން އެފައިސާ އެހެން މީހަކާ ހަވާލުކުރެވޭނީ އެމީހަކާ އެފައިސާ ހަވާލުކުރުމަށް އެދި ފައިސާ ލިބެންވާ އަސްލު ފަރާތުން ސޮއި ކޮށްފައިވާ ލިޔުމެއް އޮވެގެންނެވެ.  (ށ) އޮފީހުގެ ފައިސާއާއި ފައިސާގެ ހިސާބު ތަކާ ބެހޭ އެއްވެސް މުވައްޒަފަކަށް މިމާއްދާގެ (ހ) ގައި ބަޔާންކޮށްފައިވާ ގޮތުގެ މަތިން ނަމަވެސް އެހެންމީހެއްގެ ބަދަލުގައި އޮފީހުގެ ފައިސާއެއް ހަވާލުކޮށްގެން ނުވާނެއެވެ.  (ނ) ޚަރަދަށް ނަގާފައިސާ ހަވާލުކުރުމުގައި އެފައިސާ ބަލައިގަތް މީހާގެ ނަމާއި ސޮއި އޮންނަންވާނެއެވެ. އަދި އެފައިސާއެއް ލިބޭފަރާތަކީ ބިލް ނުވަތަ ރަސީދު ނުވަތަ އިންވޮއިސް ހަދާ ފަރާތެއް ނަމަ ބިލް ނުވަތަ ރަސީދު ނުވަތަ އިންވޮއިސް އޮންނަންވާނެއެވެ. ތައްގަނޑު އޮންނަ ތަނެއްނަމަ ފައިސާ ލިބުނު ކަމުގެ ތައްގަނޑާއި ފައިސާ ބަލައިގަތް ތާރީޚް ޖަހާފައި އޮންނަންވާނެއެވެ. ޑައިރެކްޓް ކްރެޑިޓަކުން ފައިސާ ދެއްކިނަމަ، ޑައިރެކްޓް ކްރެޑިޓްގެ ރިފަރެންސާއި، ޗެކަކުން ފައިސާ ދެއްކިނަމަ، ޗެކް ނަންބަރު އެނގެން އޮންނަންވާނެއެވެ.  (ރ) އެއްވެސް ކަމަކަށް ދޭންޖެހޭ ފައިސާއެއް ދިނުމުގައި ދޭންޖެހޭވަރަށްވުރެ އިތުރަށް ފައިސާދެވިއްޖެނަމަ، އެކަމުގައި ޒިންމާވާފަރާތުން، ފައިސާ ދެވުނުމީހާގެ އަތުން އެފައިސާ އަނބުރާ ހޯދަންވާނެއެވެ. އެފަރާތުން ފައިސާ ނުލިބިއްޖެނަމަ އެފައިސާ ދައްކާނީ އެކަމުގައި ޒިންމާވާ ފަރާތުން ނުވަތަ ފަރާތްތަކުންނެވެ. |
| 6.15 މުވައްޒަފުން މެދުވެރިކޮށް ފައިސާ ހަވާލު ކުރުން | | އެކި ފަރާތްތަކަށް އަދާކުރުމަށް، ނުވަތަ ހަވާލު ކުރުމަށް އޮފީހުން ބޭރަށް ފައިސާ ފޮނުވާނަމަ، ފޮނުވަންވާނީ އެފައިސާއާ ހަވާލު ވެގެންދާ މުވައްޒަފަކަށް އެފައިސާ ލިބުނުކަމަށް ފޮތެއްގައި ލިޔެ، ސޮއި ކުރުވުމަށް ފަހުގައެވެ. މިގޮތުން ފޮނުވާ މުވައްޒަފުންނާއި ހަވާލުކުރި ފައިސާ، ލިބެންވާ ފަރާތްތަކަށް ހަމައަށް ހަވާލު ކޮށްފައިވޭތޯ ބަލައި، ޗެކު ކުރަންވާނެއެވެ. ފައިސާއެއް ނުދެއްކިގެން އަނބުރާ ގެނެސްފިނަމަ ގެނައިކަން އެނގޭގޮތަށް، ކަމާބެހޭ މުވައްޒަފު ސޮއިކޮށް ހަމަ އެދުވަހު ބަލައިގަންނަންވާނެއެވެ. މިމާއްދާގައި ބުނާ ފައިސާގެ ތެރޭގައި ނަގުދު ފައިސާއާއި ފައިސާގެ ގޮތުގައި ގަބޫލުކުރެވޭ ކޮންމެ އެއްޗެއްވެސް ހިމެނެއެވެ. މިމާއްދާގައިވާ ގޮތުގެ މަތިން ފައިސާ ހަވާލުކުރުމަށާއި އަނބުރާ ގެންނަ ފައިސާ ބަލައިގަތުމަށް ބޭނުންކުރާ ފޮތް ތައްޔާރު ކުރަންވީ ގޮތުގެ ނަމޫނާ މި ގަވާއިދުގެ ( [އެނެކްސް 14](#_އެނެކްސް_11) ) ގައި ވާނެއެވެ. |
| 6.16 ޗެކަށް ފައިސާ ނަގަން ފޮނުވާ މުވައްޒަފުންނާ ޗެކް ހަވާލުކުރުން | | ޗެކަށްފައިސާ ނަގަން ފޮނުވާ މުވައްޒަފަކާ ލިޔުމަކުން ޗެކު ހަވާލުކޮށް ސޮއި ކުރުވަންވާނެއެވެ. މިގޮތަށް ޗެކު ހަވާލު ކުރާއިރު އެޗެކްގެ ނަންބަރާއި، ފައިސާގެ އަދަދު އެނގޭގޮތަށް ލިޔެފައި އޮންނަންވާނެއެވެ. ފައިސާ ނަގައިގެން ގެނައުމުން، އޮފީހުން އެފައިސާއާ ހަވާލުވާންޖެހޭ މުވައްޒަފަކު ފައިސާ ހަމައަށް ބަލައިގަނެ، ސޮއިކުރަންވާނެއެވެ. މިމާއްދާގައި ބުނާގޮތުގެމަތިން ޗެކު ހަވާލުކުރުމަށާއި އެޗެކަށް ނަގައިގެން ގެންނަފައިސާ ބަލައިގަތުމަށް ބޭނުންކުރާނީ މިގަވާއިދުގެ 6.15 ވަނަ މާއްދާގައި ބުނެވުނު ފޮތެވެ. ( [އެނެކްސް 14](#_އެނެކްސް_11) ) |
| 6.17 ޚަރަދު ކުރުމަށް ނެގި ފައިސާއެއް ޚަރަދު ނުވުމުން ޢަމަލު ކުރަންވީގޮތް | | (ހ) ޚަރަދު ކުރުމަށް ނެގި ފައިސާއެއް ޚަރަދު ނުވާގޮތް މެދުވެރި ވެއްޖެނަމަ، ނުވަތަ ފައިސާ ނަގަންވީ ޢަދަދަށްވުރެ އިތުރަށް ފައިސާ ނެގިއްޖެނަމަ، އެކަންވީގޮތް ރަގަޅަށް ބަޔާންކޮށް ފައިސާ ނެގި އައިޓަމާއި ފައިސާގެ ޢަދަދު އެނގޭނެ ގޮތަށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔަންވާނެއެވެ.  (ށ) މިމާއްދާގެ (ހ) ގައިވާ ގޮތުގެ މަތިން ހުންނަ ފައިސާގެ ތެރެއިން ޚަރަދުނުވާގޮތަށް މެދުވެރިވެފައިވާ ފައިސާއާއި، ވަކިކަމަކަށް ނެގި ފައިސާއިން ބާކީވެފައިހުންނަ ފައިސާ، އެކޯޑަކުން ދެންކުރަންޖެހޭ ޚަރަދަކުން އެޖަސްޓްމަންޓެއް ހަދައިގެން ހަމަޖެއްސިދާނެއެވެ.  (ނ) މިމާއްދާގެ (ށ) ގައިވާ ގޮތުގެ މަތިން، ފައިސާ އަނބުރާ ޖަމާކުރަންޖެހޭ އައިޓަމުން ޚަރަދެއްކުރަން ނުޖެހި ފައިސާ އެތަނެއްގައި ގިނަދުވަހު ބަހައްޓަންޖެހޭގޮތް ދިމާވާނަމަ، ވީއެންމެ އަވަހަކަށް އެފައިސާއަށް ހަދަންވީ ގޮތެއް މިނިސްޓްރީ އޮފް ފިނޭންސް އެންޑް ޓްރެޜަރީ އަށް ލިޔެގެން ހަމަޖައްސަންވާނެއެވެ.  (ރ) ސެންޓްރަލް ޕޭމަންޓް ސިސްޓަމްގެ ތެރެއިން ނުވަތަ އެހެންވެސް ގޮތަކުން ކްރެޑިޓަރަކަށް އިތުރަށް ދެއްކޭ ފައިސާގެ ކަންތައް ހަމަޖައްސާނީ، އެކަން އެ ކްރެޑިޓަރަކަށް ލިޔުމަކުން އަންގައި، އެ ކްރެޑިޓަރަކަށް ދޭންޖެހޭ ފައިސާއެއް ހުރިނަމަ އޭގެތެރެއިން އެޖަސްޓްކުރާ ގޮތަށް ނުވަތަ އިތުރަށް ދެވުނު ޢަދަދަށް ކްރެޑިޓަރު ފައިސާ ދައްކާ ގޮތަށެވެ. މިއިން ކޮންމެ ގޮތަކަށް ނިންމި ކަމުގައިވިޔަސް އެކަން ނިންމިގޮތް މިނިސްޓްރީ އޮފް ފިނޭންސް އެންޑް ޓްރެޜަރީ އަށް ލިޔުމަކުން އަންގަންވާނެއެވެ.  (ބ) މިމާއްދާގެ (ރ) ގައިވާ ފަދަ ހާލަތެއް މެދުވެރިވެގެން ކްރެޑިޓަރަކަށް އިތުރަށް ދެވިފައިވާ ފައިސާ، އެ ކްރެޑިޓަރަކަށް ދޭންޖެހޭ ފައިސާއިން އެޖަސްޓްކުރަން ބަލާއިރު، އިތުރަށް ފައިސާ ދެވުނު ކޯޑުން ކްރެޑިޓަރަށް ދޭންޖެހޭ ފައިސާއެއް ނެތްނަމަ، އެހެން ކޯޑަކުން ނުވަތަ ކޯޑުތަކުން ކްރެޑިޓަރަށް ދޭންޖެހޭ ފައިސާގެ ތެރެއިން، އިތުރަށް ދެވުނު ފައިސާ އެޖަސްޓްކުރުމަށްފަހު އެކަން ނިންމިގޮތް މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔުމަކުން އަންގަންވާނެއެވެ.  (ޅ) ޚަރަދު ކުރުމަށް ނަގާ ޚަރަދު ނުވާގޮތަށް މެދުވެރިވާ ފައިސާ އެކައުންޓަށް އަނބުރާ ޖަމާކޮށްގެން ހިސާބުތަކުން ހަމަޖައްސަންވީ ގޮތް [އެނެކްސް 9](#_އެނެކްސް_9_1) ގައި ވާނެއެވެ. |
| 6.18 އަހަރު ފާއިތުވުމަށްފަހު އަނބުރާ ލިބޭ ފައިސާއާމެދު ޢަމަލުކުރަންވީގޮތް | | އަހަރުގެ ނިޔަލަށް ޚަރަދު ހިސާބުތައް ނިންމުމަށްފަހު، ޚަރަދު ކުރެވުނު ފައިސާގެ ތެރެއިން ފައިސާއެއް އަނބުރާ ލިބިއްޖެނަމަ، އެއީ ކޮންފައިސާއެއްކަން އެނގޭނެ ގޮތެއްގެ މަތިން ލިޔެ ދައުލަތުގެ އާމްދަނީގެ ގޮތުގައި ޖަމާކުރުމަށްފަހު އަހަރުގެ ރަސްމީ ބަންދުނޫން 30 ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް އަންގަންވާނެއެވެ. |
| ދައުލަތުގެ ތަންތާގައި ފައިސާ ބެހެއްޓުން | | |

|  |  |
| --- | --- |
| 6.19 ފައިސާ ބެހެއްޓުން | (ހ) ދައުލަތުގެ މުއައްސަސާތަކަށް ލިބޭ ފައިސާއާއި، ޚަރަދަށް ނަގާ ފައިސާގެ ތެރެއިން ހަވާލުނުކުރެވި ހުންނަ ފައިސާއާއި އެއްތަނުން އަނެއްތަނަށް ގެންގޮސް ގެނެސް ހަދާ ފައިސާ އަދި މިނޫންވެސް ދައުލަތުގެ ހަވާލުގައި ބަހައްޓަންޖެހޭ ފައިސާ ބަހައްޓަންވާނީ ތިޖޫރީއެއްގައި ނުވަތަ ފައިސާ ރައްކާކުރާ ފޮށްޓެއްގައި ނުވަތަ ސްޓްރޯންގް ރޫމެއްގައެވެ. ފައިސާ ރައްކާކުރުމަށް ބަހައްޓާ މިފަދަ ތަންތަނާއި ތަކެތި ހުންނަންވާނީ އަލިފާނުން ރައްކާތެރި ކުރެވޭފަދަ ގޮތަށް ތައްޔާރުކުރެވި ތަޅުލެވިފައެވެ.  (ށ) އެދުވަހަކު ބަލައިގަންނަމުންދާ ފައިސާއާއި، އެކި ފަރާތްތަކާ ހަވާލުކުރުމަށްޓަކައި ތިޖޫރީންނަގައި އެދުވަހު މުވައްޒަފުންގެ ހަވާލުގައި ވަތްގަނޑުގައި ބަހައްޓާފައި ހުންނަ ފައިސާވެސް، އެދުވަހުގެ ރަސްމީގަޑި ނިމޭއިރު ނުވަތަ އެދުވަހު އެތަނެއް ބަންދުކުރާއިރު ހުންނަންވާނީ މިމާއްދާގެ (ހ) ގައިވާ ފަދަ ތަނެއްގައި ނުވަތަ އެއްޗެއްގައި ރައްކާކުރެވިފައެވެ.  (ނ) މިމާއްދާގެ (ހ) ގައި ބަޔާންކުރެވިފައިވާ ފަދަ ތަނެއްގައި ނުވަތަ އެއްޗެއްގައި ގިނަ ޢަދަދެއްގެ ފައިސާ ހުއްޓާ ބަންދު ދުވަސްތަކެއް އަންނަނަމަ، މޯލްޑިވްސް މަނިޓަރީ އޮތޯރިޓީ ނުވަތަ ބޭންކާ ވާހަކަދައްކައިގެން ބަންދުވުމުގެކުރިން އަންނަ އެންމެ ފަހު ރަސްމީ ދުވަހު އޮފީސް ބަންދުކުރުމުގެ ކުރިން އެފައިސާ އެފަދަ ތަނެއްގައި ބެހެއްޓޭނެ އިންތިޒާމު ހަމަޖައްސަންވާނެއެވެ. މިގޮތަށް ހަމަނުޖެހިއްޖެ ހާލަތެއްގައި ސަލާމަތީ ބާރުތަކާ މަޝްވަރާކޮށްގެން ގޮތެއް ހަމަޖައްސަންވާނެއެވެ.  (ރ) ދައުލަތުގެ މުއައްސަސާތަކުގައި ބަހައްޓަންޖެހޭ ފައިސާ ރައްކާކުރުމަށްޓަކައި މިމާއްދާގެ (ހ) ގައި ބަޔާންކުރެވިފައިވާ ތަންތާގައި ތަކެތި ބަހައްޓަންވާނީ، އެސިސްޓެންޓް އެޑްމިނިސްޓްރޭޓިވް އޮފިސަރ ފެންވަރުން ފެށިގެން މަތީގެ މުވައްޒަފެއްގެ ހަވާލުގައެވެ.  (ބ) ދައުލަތުގެ މުއައްސަސާތަކުގައި ފައިސާ ބަހައްޓާ ތަންތަނުގެ ތަޅުދަނޑިތަކާއި ކޮމްބިނޭޝަން ނަންބަރު އޮންނަންވާނީ މިމާއްދާގެ (ރ) ގައި ބަޔާންކުރެވިފައިވާ މުވައްޒަފުގެ އަތުގައެވެ. |
| 6.20 ދައުލަތުގެ ތަންތާގައި ބަހައްޓާ ފައިސާގެ ތިޖޫރީ ރިޕޯޓު ފޮނުވުން | (ހ) ދައުލަތުގެ މުއައްސަސާތަކުން ކޮންމެ ހަފްތާއެއްގެ ނިޔަލަށް ތިޖޫރީގައި ނުވަތަ އޮފީހުގައި ބަހައްޓާފައި ހުރި ފައިސާގެ ހިސާބު (ނަގުދުފައިސާއިން ހުރި އަދަދާއި، ޗެކުން ހުރި ވަރާއި، ބޭރު ފައިސާ ހުރިނަމަ، އޭގެ ކޮންމެ ވައްތަރެއް ވަކީން ހުރި އަދަދު) ބަލައި، ތިޖޫރީއާއި ހަވާލުވެހުރި މުވައްޒަފުގެ އިތުރަށް އޮފީހުގެ އިސް މުވައްޒަފަކު އެހިސާބު ޗެކްކޮށް، ފައިސާ ގުނައި، އަދި އޮފީހުގެ މާލީޒިންމާދާރުވެރިޔާ އެހިސާބު ރަނގަޅުތޯ ބަލައި ޗެކުކުރަމުން ގެންދަންވާނެއެވެ.  (ށ) ކޮންމެ މަހެއްގެ ނިޔަލަށް ތިޖޫރީގައި ނުވަތަ އޮފީހުގައި ހުރިފައިސާގެ ރިޕޯޓު ތައްޔާރުކޮށް، ޗެކުން ހުރި ފައިސާގެ ތަފްޞީލު، ޗެކު ނަންބަރުތަކާއި، ޗެކުގެ ތާރީޚު އަދި ނަގުދު ފައިސާއިން ހުރި އަދަދު އެނގޭނެ ގޮތަށް ރިޕޯޓުގައި ބަޔާންކޮށްފައި އޮންނަންވާނެއެވެ.  (ނ) ތިޖޫރީގައި ނުވަތަ އޮފީހުގައި ބަހައްޓާފައިހުރި ނަގުދު ފައިސާގެ ތަފްސީލު، އެ ފައިސާއެއް އެކައުންޓުން ނެގި، ނުވަތަ އެފައިސާއެއް ބަލައިގަތް ތާރީޚު އެނގޭނެ ގޮތަށް، މަހުގެ ނިޔަލަށް ތިޖޫރީގައި ހުރި ފައިސާގެ ރިޕޯޓުގައި ބަޔާން ކޮށްފައި އޮންނަންވާނެއެވެ.  (ރ) މިމާއްދާގެ (ށ) އަދި (ނ) ގައިވާ ގޮތުގެ މަތިން ތިޖޫރީ ގައި ނުވަތަ އޮފީހުގައި ބަހައްޓާފައިހުރި ފައިސާގެ ރިޕޯޓު (ތިޖޫރީގައި ހުރި ފައިސާގެ ހިސާބު) ހަފުތާއަކު އެއްފަހަރު ތައްޔާރުކުރަމުން ގެންދަންވާނެއެވެ. އަދި ކޮންމެމަހެއް ނިމުމުން އެމަހެއްގެ ރިޕޯޓު (ތިޖޫރީގައި ހުރި ފައިސާގެ ހިސާބު) ތައްޔާރުކޮށް، ހިނގާ މަހުގެ ދިހަވަނަ ދުވަހުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަން ވާނެއެވެ.  (ބ) މިމާއްދާގެ (ރ) ގައިވާ ރިޕޯޓުގައި، އޮފީހުގެ ފައިސާއާބެހޭ އިސްވެރިޔަކު ސޮއިކޮށްފައި އޮތުމުގެ އިތުރަށް، ތިޖޫރީއާ ހަވާލުވެ ހުރި މުވައްޒަފާއި، ފައިސާގެ ޢަދަދު ބަލާ ޗެކުކުރި މުވައްޒަފު، އެރިޕޯޓުގައިވާ ޢަދަދަށް ފައިސާއާއި ފައިސާއާ އެއްފަދަތަކެތި ހުރިކަމަށް ސޮއިކޮށްފައި އޮންނަންވާނެއެވެ.  (ޅ) މިގަވާއިދުގެ 6.19 ވަނަ މާއްދާގެ (ހ) ގައިވާ ފަދަ ތަންތާނގައި ދައުލަތުގެ ފައިސާއާއި ތަކެތި އަދި ދައުލަތުން ބަލަހައްޓަންޖެހޭ ފައިސާއާއި ތަކެތި ފިޔަވައި އެހެން އެއްވެސް އެއްޗެއް ބަހައްޓައިގެން ނުވާނެއެވެ. އަދި މިފަދަ ތަންތާނގައި ހުންނަ ފައިސާއާއި ތަކެތި ބެލެވޭނީ ދައުލަތުގެ ފައިސާއާއި ތަކެތި ކަމުގައެވެ. |
|  |  |
| ޚާއްޞަ އެހީގެ ފައިސާއާއި އެޑްވާންސް ފައިސާ ޚަރަދުކުރުން | |

|  |  |
| --- | --- |
| 6.21 ޚާއްޞަ އެހީގެ ފައިސާ | (ހ) ސަރުކާރުގެ ސިޔާސަތު ތަންފީޒުކުރުމުގެ ގޮތުން، ފައިސާގެ އެއްވެސް އެހީއެއް ދިވެހި ދައުލަތުގެ ފަރާތުން ދިވެހި ރައްޔިތަކަށް ނުވަތަ ވަކި ފަންތިއެއްގެ ރައްޔިތަކަށް ނުވަތަ ވަކި ޚާއްޞަ ހާލަތެއް ދިމާވެފައިވާ ރައްޔިތުންގެ ބަޔަކަށް ދޭންވާނީ ނުވަތަ ދެމުން ގެންދަންވާނީ، ކަމާބެހޭ ޤާނޫނުގައިވާ ގޮތުގެ މަތިންނެވެ. ޚާއްޞަ އެހީގެ ފައިސާ ދޫކުރެވެނީ، ތިރީގައިމިވާ ފަދަ ޙާލަތެއް މެދުވެރިވުމުން، އެދާއިރާއެއްގެ އެންމެމަތީވެރިޔަކުގެ ހުއްދައާއެކު މާލީޒިންމާދާރުވެރިޔާ މިނިސްޓަރަށް ހުށަހެޅުމުންނެވެ. މިފައިސާ ޚަރަދުކުރެވޭނީ އެއަހަރެއްގެ ބަޖެޓްގައި އެފަދަ ކުއްލި ކަންކަމަށް ޚަރަދުކުރުމަށް ކަނޑައަޅާފައިވާ ފައިސާގެ ތެރެއިން މިނިސްޓްރީ އޮފް ފިނޭންސް އެންޑް ޓްރެޜަރީން ފައިސާ ދޫކުރުމުންނެވެ.   * 1. އެކި ގޮތްގޮތުން ލިބޭ ކުއްލި ގެއްލުމެއް، ނުވަތަ ކުރިމަތިވާ ދަތި ޙާލަތެއްގައި، ފައިސާގެ ކޮންމެވެސް އެހީއެއް ދިނުމަކީ އިޖްތިމާއީ މަސްލަހަތެއް ހިމެނޭ ކަމެއްކަމުގައި ނުވަތަ ޢަދުލުވެރި ކަމެއްކަމުގައި ސަރުކާރަށް ފެންނަ ހާލަތްތަކުގައި، އެގެއްލުމެއް ފޫބެއްދުމަށް ނުވަތަ އެޙާލަތަކުން ސަލާމަތް ކުރުމަށް އެހީތެރިވެދިނުމުގެ ގޮތުން.   2. ޤައުމަށް މުހިއްމު މަސައްކަތެއް ނުވަތަ ވިޔަފާރިއެއް ކުރަމުން ގެންދާ މީހަކަށް ނުވަތަ ވަކި ބަޔަކަށް ދިމާވެފައިވާ މާލީ ދައްޗަކުން އެފަދަ މީހަކު ނުވަތަ ބަޔަކު ދައުލަތުގެ ނަމުގައި އެހީވެދީގެން ސަލާމަތް ކޮށްދިނުމަކީ، މުޖުތަމަޢުގެ އެކަށީގެންވާ ބޮޑު ނިސްބަތެއްގެ ބައެއްގެ ދިރިއުޅުމުގެ މަސްލަހަތު އެކަމުގައި ހިމެނިގެންވާ ކަމެއްކަމުގައި ސަރުކާރަށް ފެނިއްޖެ ހިނދެއްގައި.   (ށ) ޚާއްޞައެހީގެ ފައިސާ ހޯދުމަށް ހުށަހަޅާއިރު އެފައިސާ ހޯދުމަށް ބޭނުންވާ ކަމަކާގުޅޭ ފުރިހަމަ މަޢުލޫމާތު ހިމަނަންވާނެއެވެ. މީގެތެރޭގައި އެހީގެ ފައިސާ ހޯދަން އެދެންޖެހުނު ސަބަބު ތަފްޞީލުކޮށް ބަޔާންކުރަންވާނެއެވެ.  (ނ) އެހީގެ ފައިސާ ދޫކުރެވޭނީ، އެފައިސާ ލިބުމަށްއެދޭ ސަރުކާރުގެ މަސްއޫލު އޮފީހެއްގެ އެއަހަރުގެ ބަޖެޓްގައި މިފަދަ އެހީ ދިނުމަށް ފައިސާ ކަނޑައެޅިފައި އޮވެގެންނެވެ. ނުވަތަ މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައި އެމުއައްސަސާއެއްގެ ބަޖެޓަށް ފައިސާ ލިބިގެންނެވެ. މިގޮތަށް އެއަހަރެއްގެ ބަޖެޓުން ހަމަޖެހެން ނެތްނަމަ، އެފަދަ އެހީއެއްގެ ގޮތުގައި ފައިސާ ދޭންވާނީ ސަޕްލިމެންޓްރީ ބަޖެޓެއް މިނިސްޓަރަށް ހުށަހަޅައި ރައްޔިތުންގެ މަޖިލީހުން ފާސްކޮށްގެންނެވެ.  (ރ) އެހީގެ ފައިސާ ޚަރަދުކުރަންވާނީ، މާލިއްޔަތުގެ ގަވާއިދުގައި ދައުލަތުގެ ފައިސާ ޚަރަދުކުރުމަށް ކަނޑައެޅިފައިވާ ގަވާއިދުތަކާ އެއްގޮތްވާގޮތުގެ މަތިންނެވެ. |
| 6.22 އެޑްވާންސް ފައިސާ ޚަރަދުކުރުން | (ހ) އެޑްވާންސް ފައިސާ ދޫކުރެވޭނީ ތިރީގައިމިވާ ކަންކަމަކަށެވެ.  1. ސަރުކާރުގެ ޢާންމު ޚިދުމަތްތަކަށާއި، ކެޕިޓަލް ޚަރަދުތަކަށް ވަގުތީ ގޮތުން ދޭންޖެހޭ ފައިސާ ދިނުމަށާއި، މޯލްޑިވްސް މަނިޓަރީ އޮތޯރިޓީގެ މަރުކަޒެއް ނުވަތަ އެއޮތޯރިޓިގެ އެކައުންޓެއް އޮތް ބޭންކެއް ނެތް ރަށެއްގައި ކުރަންޖެހޭ ޚަރަދުތައްކުރުމަށާއި، ރާއްޖެއިން ބޭރުގައި ހިނގާ ސަރުކާރުގެ އޮފީސްތަކުގެ ޚަރަދުތަކަށް ދޫކުރަންޖެހޭ ފައިސާ ދޫކުރުމަށް.  2. ކުރިން ވިސްނައިގަންނަން ނުވަތަ ރާވަން ނޭނގޭ އަދި ކުއްލިއަކަށް ދިމާވާ ބޭނުމަކަށް ދައުލަތުގެ ފައިސާ ދޫކުރަންޖެހޭ ފަދަ ޙާލަތެއްގައި ފައިސާ ދޫކުރުމަށް.  3. ޤާނޫނު ހުއްދަކުރާ ގޮތެއްގެމަތިން އެހެން އެއްވެސް ޕަބްލިކް ފަންޑަކުން ފައިސާ ދޫކުރެވެންނެތް ޙާލަތެއްގައި ފައިސާ ދޫކުރުމަށް.  (ށ) އެޑްވާންސް ފައިސާ ޚަރަދުކުރެވޭނީ، މިނިސްޓަރުގެ ހުއްދައެއް ލިޔުމަކުން ލިބިގެން އެލިޔުމުގައި ވާގޮތުގެ މަތިންނެވެ.  (ނ) އެޑްވާންސް ފައިސާ ޚަރަދުކުރުމަށް ހުއްދަދީފައިވާ ކަމަކަށް ފިޔަވައި އެހެން ކަމަކަށް އެފައިސާއެއް ޚަރަދެއް ނުކުރެވޭނެއެވެ.  (ރ) އެއްވެސް ޙާލަތެއްގައި، އެޑްވާންސް ފައިސާގެ ގޮތުގައި ޚަރަދުކުރުމަށް މިނިސްޓަރު ހުއްދަދެވިފައިވާ ޢަދަދަށްވުރެ އިތުރަށް ޚަރަދުކޮށްގެން ނުވާނެއެވެ.  (ބ) އެޑްވާންސްގެ ގޮތުގައި ވީހާވެސް މަދުން ފައިސާ ނެގޭނެ އިންތިޒާމުތައް ހަމަޖެއްސޭތޯ މާލީޒިންމާދާރުވެރިން ބަލަންވާނެއެވެ. އަދި އެފައިސާ އަނބުރާ ލިބުމުން ވަގުތުން ހިސާބުތަކުގައި ހިމަނަންވާނެއެވެ.  (ޅ) އެޑްވާންސް ފައިސާ ޚަރަދުކުރުމުގައިވެސް ޢަމަލުކުރަންވާނީ، ދައުލަތުގެ ފައިސާ ޚަރަދުކުރުމަށް ހަމަޖެހިފައިވާ ގަވާއިދުތަކާ އެއްގޮތްވާ ގޮތުގެ މަތިންނެވެ. |
| 6.23 އެޑްވާންސް ފައިސާ ހޯދުމަށް ހުށަހެޅުން | އަތޮޅުތަކާއި ރާއްޖެއިން ބޭރުގައި ޤާއިމްކުރެވިފައިވާ ދައުލަތުގެ މުއައްސަސާތަކަށް ބޭނުންވާ އެޑްވާންސް ފައިސާ ހޯދުމަށް ނުވަތަ އެކައުންޓަށް ފައިސާ ޓްރާންސްފަރ ކުރުމަށް ތިރީގައިމިވާ ލިޔުންތަކާއިއެކު ކޮންމެ މީލާދީ މަހެއްގެ 20 ވަނަ ދުވަހުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ފެކްސް ނުވަތަ އީ-މެއިލްގެ ޒަރީޢާއިން ފޮނުވުމަށްފަހު، އެލިޔެކިޔުންތަކުގެ އަޞްލު، އެމަހެއްގެ ސަރުކާރުބަންދުނޫން އެންމެފަހު ދުވަހުގެ އޮފީސް ބަންދުވުމުގެ ކުރިން ފޮނުވަންވާނެއެވެ.   * 1. ކުރިޔަށްއޮތް މަހަށް ފައިސާ ހޯދުމަށް އެދި ހުށަހަޅާ ޕޭމަންޓް ވައުޗަރު ([އެނެކްސް 27](#_އެނެކްސް_24))   2. ކުރިޔަށްއޮތް މަހުގެ ޚަރަދަށް އެޑްވާންސަށް ބޭނުންވާނެކަމަށް ލަފާކުރާ ފައިސާ ([އެނެކްސް 7](#_އެނެކްސް_7_1))   3. ވޭތުވެދިޔަ މަހު އެޑްވާންސް ފައިސާއިން ކުރެވުނު ޚަރަދާއި ބާކީގެ ހިސާބު ([އެނެކްސް 8](#_އެނެކްސް_8))   4. ޗެކް ރަޖިސްޓަރީ ([އެނެކްސް 29](#_އެނެކްސް_29_1))   5. ބޭންކް ރިކޮންސިލިއޭޝަން ސްޓޭޓްމަންޓް ([އެނެކްސް 13](#_އެނެކްސް_10))   6. ބޭންކް ސްޓޭޓްމަންޓްގެ ކޮޕީ |

|  |
| --- |
| ޕެޓީކޭޝް ނުވަތަ އިމްޕްރެސްޓް ފައިސާ ހޯދުމާއި  ގެންގުޅުމާއި ޚަރަދުކުރުން |

|  |  |
| --- | --- |
| 6.24 ޕެޓީކޭޝް ފައިސާ އިމްޕްރެސްޓް ސިސްޓަމުން ޚަރަދުކުރުން | (ހ) ކުދިކުދި ޚަރަދުކުރުމަށްޓަކައި، އިމްޕްރެސްޓް ސިސްޓަމްގެ ދަށުން ޕެޓީކޭޝްގެ ގޮތުގައި ފައިސާ ބަހައްޓައިގެން ޚަރަދުކުރެވިދާނެއެވެ. އުސޫލެއްގެ ގޮތޮން ޕެޓީކޭޝްގެ ގޮތުގައި ދައުލަތުގެ މުއައްސަސާތަކަށް ގިނަވެގެން ދޫކުރާނީ 5,000/- (ފަސްހާސް) ރުފިޔާއެވެ. މިގޮތުން ޕެޓީކޭޝް ފައިސާ ދޫކުރެވޭނީ ބޭނުންވާ ސަބަބާއި ޢަދަދު ބަޔާންކޮށް ލިޔުމަކުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހެޅުމުންނެވެ.  (ށ) ޕެޓީކޭޝް ފައިސާ ބަލަހައްޓަންވާނީ އިމްޕްރެސްޓް ސިސްޓަމްގެ އުޞޫލުންނެވެ. ޕެޓީކޭޝް އަށް ހުއްދަކޮށްފައިވާ ޢަދަދު އެތަނެއްގެ ބަޖެޓް އެކައުންޓުންނަގައި، ޚަރަދު އައިޓަމަށް ނުވަންނާނެ ގޮތުގެ މަތިން، ބަޖެޓްގެ މުޅި ޖުމްލައިން ބާކީ ކުރަންވާނެއެވެ.  (ނ) ޕެޓީކޭޝްއިން ފައިސާ ޚަރަދުކުރުމުގައި، ފައިސާ ޚަރަދުކުރެވޭ ތާރީޚް، ހަވާލުކުރެވޭ މުވައްޒަފުގެ ނަމާއި ސޮއި، ހޯދުނު ތަކެތި ނުވަތަ ޚިދުމަތް އަދި އެ ފައިސާ ޚަރަދުކުރެވޭ ބޭނުމާގުޅޭ ބަޖެޓް ކޯޑު ނަންބަރު އަދި ޚަރަދުކުރެވުނު ޢަދަދު އެނގޭނެގޮތަށް ޕެޓީކޭޝް ވައުޗަރެއް ތައްޔާރު ކުރަންވާނެއެވެ. އަދި އެވައުޗަރަކުން ކުރެވޭ ޚަރަދުތަކަށް ފައިސާދެއްކުމުން ލިބޭ ރަސީދުތަކާއި ބިލްތަކާއި ލިޔުންތައް ކޮންމެ ވައުޗަރަކާއެކު އެޓޭޗްކޮށް ފައިލްކޮށް ބަލަހައްޓަންވާނެއެވެ.  (ރ) ޕެޓީކޭޝް ފައިސާއިން ކުރާ ޚަރަދު ލަސްވެގެން މަހަކު އެއްފަހަރު ގަވާއިދުން، އެފައިސާ ނަގަންޖެހޭ ބަޖެޓް އައިޓަމްތަކުގެ ހިސާބުތަކަށް ވައްދައި ބަޖެޓް ހިސާބުތަކުން ހަމަޖައްސަންވާނެއެވެ. އަދި މަސް ނިމުމުން ޚަރަދު ރިޕޯޓު ހަދާއިރު، އެރިޕޯޓާއެކު އޮންނަ ރިކޮންސިލިއޭޝަން ސްޓޭޓްމަންޓްގައި ޕެޓީކޭޝްގެ ގޮތުގައި އެތަނެއްގައި ގެންގުޅޭ ޢަދަދު އެނގެން އޮންނަންވާނެއެވެ.  (ބ) ޕެޓީކޭޝް ފައިސާއިން ޚަރަދުކުރުމާއި، ފައިސާ ހަވާލުކުރުމުގައި، ޢަމަލުކުރާނީ މާލިއްޔަތުގެ ގަވާއިދުގައިވާ ގޮތުގެ މަތިންނެވެ.  (ޅ) ޕެޓީކޭޝް ފައިސާގެ ހިސާބުތައް ބަލަހައްޓަންވީގޮތުގެ ނަމޫނާ މިގަވާއިދުގެ [އެނެކްސް 23](#_އެނެކްސް_23_1) ގައިވާނެއެވެ. |
| 6.25 ޕެޓީކޭޝް ފައިސާގެ ހިސާބުތައް ޗެކްކުރުމާއި، ޕެޓީކޭޝް އަނބުރާ ނެގުން | (ހ) ޕެޓީކޭޝް ފައިސާ ޚަރަދުކުރާގޮތް މާލީޒިންމާދާރުވެރިޔާ ބަލާ ޗެކުކުރަމުން ގެންދަންވާނެއެވެ. ބޭނުންވެއްޖެ ޙާލަތެއްގައި މިގަވާއިދުގެ 6.24 ވަނަ މާއްދާގެ (ހ) ގައިވާ ޕެޓީކޭޝް ފައިސާގެ ޢަދަދުގެ ތެރެއިން އިތުރުކޮށް އަދި މަދުކޮށް ހެދުމުގެ އިޚްތިޔާރު ފައިނޭންޝަލް ކޮންޓްރޯލަރަށް ލިބިގެންވެއެވެ.  (ށ) ޕެޓީކޭޝް ފައިސާ ޚަރަދުކުރުމަށް ހަމަޖައްސާފައިވާ އުސޫލުތަކާ ޚިލާފަށް ބޭނުންކުރަމުން ގެންދާކަން އެނގިއްޖެނަމަ، ޕެޓީކޭޝްގެ ގޮތުގައި ދޫކޮށްފައިވާ މުޅި ޢަދަދު އެކުގައި އަނބުރާ ނެގުމުގެ އިޚްތިޔާރު ފައިނޭންޝަލް ކޮންޓްރޯލަރަށް ލިބިގެންވެއެވެ.  (ނ) ޕެޓީކޭޝް ފައިސާ އެތަނަކަށް ބޭނުން ނުވާކަމަށް މާލީޒިންމާދާރުވެރިޔާއަށް ފެނިއްޖެ ހިނދެއްގައި، އެފައިސާގެ ހިސާބުތައް ނިންމައި ޕެޓީކޭޝްގެ ގޮތުގައި ގެންގުޅުމަށް ނެގި ޖުމްލަ ޢަދަދު ހަމަކޮށް އެޢަދަދު ބަޖެޓަށް އަނބުރާ ޖަމާކުރަންވާނެއެވެ. |
| 6.26 އިމްޕްރެސްޓްގެ ގޮތުގައި ފައިސާ ދޫކުރުމާއި ބެލެހެއްޓުން | (ހ) އިމްޕްރެސްޓްގެ ގޮތުގައި ދޫކުރާ ފައިސާއަކީ، ދައުލަތުން އެކިފަރާތްތަކަށްދޭ ޚިދުމަތްތަކާ ގުޅޭގޮތުން ޚަރަދުކުރުމަށް، އެޑްވާންސްކޮށް ނަގައި، އެކަމަށް ޚާއްޞަ މުވައްޒަފެއްގެ ބެލުމުގެ ދަށުގައި ބަހައްޓައިގެން ޚަރަދުކުރާ ފައިސާއެވެ.  (ށ) އިމްޕްރެސްޓް ބެހިގެންވަނީ ދެބައަކަށެވެ. އެއީ ސްޓޭންޑިންގ އިމްޕްރެސްޓާއި ސްޕެޝަލް އިމްޕްރެސްޓް އެވެ. މި އިމްޕްރެސްޓް ބޭނުންކުރެވޭގޮތް ތިރީގައި މިވަނީއެވެ.   1. **ސްޓޭންޑިންގ އިމްޕްރެސްޓް:**   ސްޓޭންޑިންގ އިމްޕްރެސްޓްއަކީބޭނުންވުމުން އެކި ފަހަރުމަތިން އާކުރެވޭ، އަދި ބޭނުން ނެތް ކަމަށް ފެނިއްޖެ ހިނދެއްގައި ނުވަތަ ފައިނޭންޝަލް ކޮންޓްރޯލަރ ލިޔުމަކުން އަންގައިފިނަމަ، ހުއްޓާލެވޭނެ ފެސިލިޓީއެކެވެ.   1. **ސްޕެޝަލް އިމްޕްރެސްޓް:**   ސްޕެޝަލް އިމްޕްރެސްޓްއަކީ ވަކި ޚާއްޞަ މަޤުޞަދެއްގައި ވަކި ޚާއްޞަ ބޭނުމަކަށް ދެވޭ އެޑްވާންސް ފައިސާއެކެވެ. މިގޮތުން ދެވޭ އެޑްވާންސް ކަނޑައެޅިފައިވާ މުއްދަތުގެ ތެރޭގައި ނުވަތަ އެމުއްދަތު ފާއިތުވުމުގެ ކުރިން މަޤުޞަދު ޙާޞިލްވެއްޖެނަމަ، އެއެޑްވާންސްގެ ހިސާބުތައް އެހިސާބުން ނިންމަންވާނެއެވެ.  (ނ) ސްޓޭންޑިންގ އިމްޕްރެސްޓްއަށް އެދި މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ. މާލީޒިންމާދާރުވެރިޔާ އިމްޕްރެސްޓަށް އެދި ހުށަހަޅާ ހުށަހެޅުމުގައި، އިމްޕްރެސްޓް ބޭނުންވާ ސަބަބާއި، އިމްޕްރެސްޓްއަށް ޒިންމާވާނޭ މުވައްޒަފުގެ ނަމާއި މަޤާމު، އަދި ބޭނުންވާ ޢަދަދު ތަފްޞީލްކޮށް ބަޔާންކުރަންވާނެއެވެ. މިގޮތަށް ހުށަހެޅޭ ހުށަހެޅުންތައް ބަލައި، އިމްޕްރެސްޓް ދޫކުރުން މުހިއްމުކަމަށް ފައިނޭންޝަލް ކޮންޓްރޯލަރއަށް ފެނިއްޖެނަމަ، ލިޔުމަކުން މިކަމަށް ހުއްދަދޭންވާނެއެވެ. އަދި ބޭނުންވެއްޖެ ޙާލަތެއްގައި އިމްޕްރެސްޓް ސިސްޓަމް ބޭނުންކޮށްގެން ހިސާބުތައް ބަލަހައްޓަންޖެހޭގޮތުގެ އިރުޝާދު ދޭންވާނެއެވެ. ސްޓޭންޑިންގ އިމްޕްރެސްޓް އެޑްވާންސްކޮށް ދޫކުރެވޭނީ އެކަމަށް ޢައްޔަންކޮށްފައިވާ މުވައްޒަފަކަށެވެ.  (ރ) ސްޕެޝަލް އިމްޕްރެސްޓްއަށް އެދި މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔުމަކުން ހުށަހަޅަންވާނެއެވެ. މާލީޒިންމާދާރުވެރިޔާ އިމްޕްރެސްޓަށް އެދި ހުށަހަޅާ ހުށަހެޅުމުގައި، އިމްޕްރެސްޓް ބޭނުންވާ ސަބަބާއި، އިމްޕްރެސްޓް ދޫކުރެވޭނެ މުވައްޒަފުގެ ނަމާއި، ދޫކުރެވޭނެ ތާރީޚާއި އަދި އިމްޕްރެސްޓް ހިސާބު ކުރެވޭނެ އަދި ހުއްޓާލެވޭނެ ކަމަށް ލަފާކުރާ ތާރީޚު ބަޔާންކުރަންވާނެއެވެ. ސްޕެޝަލް އިމްޕްރެސްޓަށް އެދެންވާނީ އެއިމްޕްރެސްޓަކުން ޙާޞިލްކުރަން ބޭނުންވާ މަޤުޞަދެއް ފުރިހަމަ ކުރެވޭނެ ޢަދަދަކަށެވެ. އަދި އިމްޕްރެސްޓް ބޭނުންކުރަން ހުށަހަޅާ މުއްދަތު ވާންވާނީ ދަތިކަމެއްނެތި އެމަޤުޞަދު ޙާޞިލްކުރެވޭނެ އެންމެ ކުރު މުއްދަތަކަށެވެ. ސްޕެޝަލް އިމްޕްރެސްޓް އެޑްވާންސްކޮށް ދޫކުރެވޭނީ އެކަމަށް ޢައްޔަންކޮށްފައިވާ މުވައްޒަފަކަށެވެ.  (ބ) ސްޕެޝަލް އިމްޕްރެސްޓަށް އެދި ހުށަހެޅޭ ހުށަހެޅުމަކަށް ހުއްދަ ދެވޭނީ އިމްޕްރެސްޓަކާއި ހަވާލުވާ މުވައްޒަފެއް އިމްޕްރެސްޓަށް ހުށަހަޅާ ފޯމުގައި، އިމްޕްރެސްޓަށް ދައްކަންޖެހޭ ފައިސާ އަނބުރާ ނުދެއްކިއްޖެނަމަ، މުސާރައިން ކެނޑޭނެކަމަށް އެއްބަސްވެ ސޮއިކުރުމުންނެވެ. އެކަށީގެންވާ މުއްދަތުގެ ތެރޭގައި އިމްޕްރެސްޓް ނުދެއްކިއްޖެނަމަ ނުދެއްކި ބާކީ އޮތް ޢަދަދު ފައިނޭންޝަލް ކޮންޓްރޯލަރ ކަނޑައަޅާ މުއްދަތެއްގެ ތެރޭގައި އެމުވައްޒަފެއްގެ މުސާރައިން ކެނޑޭނެއެވެ. މިގޮތުން އެކަށީގެންވާ މުއްދަތެއްގެ ތެރޭގައި މުސާރައިން މިޢަދަދު ހަމަނުކުރެވޭނެކަމަށް ފެނިއްޖެނަމަ، ފައިނޭންޝަލް ކޮންޓްރޯލަރ އަށް ފެންނަ ފިޔަވަޅެއް ޤާނޫނީ ހަމަތަކުގެ މަތިން އެޅުމުގެ ހުއްދަ ދެވިދާނެއެވެ.  (ޅ) ކުރިން ދޫކޮށްފައިވާ އިމްޕްރެސްޓަކަށް ދައްކަންޖެހޭ ފައިސާއެއް ނުދެއްކިވާނަމަ، އިތުރު އިމްޕްރެސްޓެއް އެމުވައްޒަފަކަށް ދޫކުރުމުގެ ހުއްދައެއް ނުދެވޭނެއެވެ.  (ކ) އިމްޕްރެސްޓަށް އެދި ހުށަހަޅާ ހުށަހެޅުންތައް އިމްޕްރެސްޓް ފައިސާ ބޭނުންވާ ތާރީޚުގެ 15 (ފަނަރަ) ދުވަހުގެކުރިން އެމުއައްސަސާއަކުން މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅަންވާނެއެވެ.  (އ) ވަކިމުވައްޒަފަކާ ހަވާލުކޮށްފައިވާ ސްޕެޝަލް އިމްޕްރެސްޓްގެ ފައިސާ އެއްވެސް ޙާލަތެއްގައި އެހެން މުވައްޒަފަކަށް ބަދަލެއްނުކުރެވޭނެއެވެ. މިކަމާ ހަވާލުވެ ހުރި މުވައްޒަފަކަށް އެކަން ނުކުރެވޭނެ ޙާލަތެއް މެދުވެރިވެއްޖެނަމަ، މިއިމްޕްރެސްޓް ވަގުތުން ހުއްޓާލަންވާނެއެވެ. އެހެން މުވައްޒަފަކަށް މިމަސައްކަތާ ހަވާލުވެވޭނީ، ސްޕެޝަލް އިމްޕްރެސްޓަށް އެދި އާ ހުށަހެޅުމެއް ހުށަހަޅައިގެންނެވެ.  (ވ) ސްޓޭންޑިންގ އިމްޕްރެސްޓާ ހަވާލުވެހުރި މުވައްޒަފު އޭނާގެ މަސްއޫލިއްޔަތު އެހެން މުވައްޒަފަކާ ހަވާލުކުރުމުގައި ޢަމަލު ކުރަންޖެހޭގޮތް ތިރީގައި މިވަނީއެވެ.   1. ސްޓޭންޑިންގ އިމްޕްރެސްޓާ ހަވާލުވެ ހުންނަ މުވައްޒަފު އޭނާގެ މަސްއޫލިއްޔަތުތައް އެހެން މުވައްޒަފަކާ ހަވާލުކުރެވޭނީ، ކުރިން ބޭނުންކުރަމުންއައި ސްޓޭންޑިންގ އިމްޕްރެސްޓްގެ މަޤުޞަދަށް ބަދަލެއް ނާންނަގޮތަށްކަން. 2. ސްޓޭންޑިންގ އިމްޕްރެސްޓް މުވައްޒަފުންގެ މެދުގައި ބަދަލުކުރާއިރު، ފައިނޭންޝަލް ކޮންޓްރޯލަރ ކަނޑައަޅާ ފޯމެޓަކަށް ތައްޔާރުކުރެވިފައިވާ "ހޭންޑިންގއޯވަރ ސެޓްފިކެޓް" ގައި ދެމުވައްޒަފުން ސޮއިކުރުން. އަދި މިސެޓްފިކެޓްގައި ހަވާލުކުރެވޭ އިމްޕްރެސްޓާބެހޭ ހުރިހާ މަޢުލޫމާތެއް ހުރުން.   (މ) އިމްޕްރެސްޓް އެކައުންޓުން ކުރެވޭ ޚަރަދުތަކާބެހޭ ލިޔެކިޔުން ހޯދާ ހަމަކުރުމުގައި ޢަމަލުކުރަންޖެހޭގޮތް ތިރީގައި މިވަނީއެވެ.   1. އިމްޕްރެސްޓުން ކުރެވޭ ޚަރަދުތަކާބެހޭ ރަސީދު، ބިލް ނުވަތަ ވައުޗަރު ނުވަތަ އެނޫނަސް ގުޅުންހުރި ލިޔުންތައް ހޯދައި ލިބިގަތުން. 2. ރަސީދެއް ނުވަތަ ވައުޗަރެއް ނުލިބިއްޖެ ޙާލަތެއްގައި ފައިސާ ޚަރަދުކުރެވިފައިވާގޮތުގެ ތަފްޞީލް އަދި ރަސީދު ނުލިބިވާ ސަބަބު އެމުވައްޒަފަކު ބަޔާންކުރުން. 3. އިމްޕްރެސްޓެއް ހުއްޓާލާނަމަ ނުވަތަ އިމްޕްރެސްޓް އަލުން އާކުރާނަމަ، ހުރިހާ ވައުޗަރުތަކުގެ އަސްލު، އިމްޕްރެސްޓް ދޫކޮށްފައިވާ އޮފީހާ ހަވާލުކުރުން.   (ފ) ސްޓޭންޑިންގ އިމްޕްރެސްޓް ދޫކުރި ބޭނުން ނިމުމަކަށް އަތުވެއްޖެނަމަ، ސްޓޭންޑިންގ އިމްޕްރެސްޓް ކުރިއަށް ގެންދިއުން ވަގުތުން ހުއްޓާލެވޭނެއެވެ. އަދި ޚަރަދުނުކޮށްހުރި ފައިސާއާއި ވައުޗަރުތައް އިމްޕްރެސްޓް ދޫކޮށްފައިވާ އޮފީހަށް ރައްދުކުރަންވާނެއެވެ.  (ދ) އިމްޕްރެސްޓެއްގެ މުއްދަތު ހަމަވުމަށްފަހު 30 (ތިރީސް) ދުވަހުގެ ތެރޭގައި އެފައިސާ އަނބުރާ ނުދައްކައިފިނަމަ، އެފަރާތެއް ޖޫރިމަނާ ކުރުމުގެ އިޚުތިޔާރު މިނިސްޓަރަށް ލިބިގެންވެއެވެ. |

**ބާބު 7**

|  |
| --- |
| މުސާރައާއި އުޖޫރައާއި އިނާޔަތް އަދި މުވައްޒަފުންނަށް ހިނގާޚަރަދު |

|  |  |
| --- | --- |
| 7.01 މުސާރައާއި އުޖޫރައާއި އިނާޔަތް | (ހ) މުސާރައާއި އުޖޫރައާއި އިނާޔަތަކީ، ކޮންމެ މުއައްސަސާއެއްގެ ސިޔާސަތުތައް ރޭވުމާއި ތަންފީޒުކުރުވުމުގެ މަސައްކަތް އެމުއައްސަސާއެއްގައި ނުވަތަ އެމުއައްސަސާއަކުން ކަނޑައަޅާ ތަނެއްގައި ކުރުމަށް ޤާނޫނީ ހަމަތަކުގެ މަތިން ވަޒީފާ ހަމަޖެހިފައިވާ މުވައްޒަފުންނަށާއި ޒިންމާކުރެވިފައިވާ ފަރާތްތަކަށް ޤާނޫނެއްގައި ނުވަތަ ގަވާއިދެއްގައި ނުވަތަ އެއްބަސްވުމެއްގައި ކަނޑައަޅައިގެން ޤާނޫނީ ހަމަތަކުގެ މަތިން ދެވޭ ފައިސާއެވެ.  (ށ) މުވައްޒަފުންގެ މުސާރައާއި އިނާޔަތް ދޭންވާނީ ބަޖެޓްގައި "މުވައްޒަފުންނަށް ހިނގާ ޚަރަދު" ގެ ކޯޑްގައި ހިމަނައިގެން، މިމާއްދާގެ (ހ) ގައިވާ ގޮތުގެ މަތިން މުސާރައާއި އިނާޔަތް ކަނޑައެޅުމަށްފަހުގައެވެ.  (ނ) މުސާރައާއި އިނާޔަތް އަދި އުޖޫރައާއި އިތުރުގަޑީގެ ފައިސާއާއި މުވައްޒަފުންނަށް ދެވޭ އެހެނިހެން އެލަވަންސް ދޭންވާނީ ކަނޑައަޅާފައިވާ އުޞޫލުތަކާ އެއްގޮތްވާ ގޮތުގެ މަތިންނެވެ.  (ރ) މުވައްޒަފުންގެ މުސާރައާއި އުޖޫރައާބެހޭ އެންމެހާ މަޢުލޫމާތު ލިޔެކިޔުމުން ރަނގަޅަށް ބަލަހައްޓަންވާނެއެވެ. މިމަޢުލޫމާތުތައް ބަލަހައްޓައި މުސާރަޝީޓް ތައްޔާރުކުރަންވާނީ މުވައްޒަފުންނާބެހޭ ކަންތައްތައް ބަލަހައްޓާ މުވައްޒަފު ނުވަތަ މުވައްޒަފުންނެވެ. |
| 7.02 އުޖޫރައަށް މީހުން ގެންގުޅުން | (ހ) މުއައްސަސާއެއްގެ ސިޔާސަތުތައް ތަންފީޒުކުރުމުގައި ކުރަންޖެހޭ މަސައްކަތެއް އިތުރުވުން ނުވަތަ މަސައްކަތެއް އަވަސްކުރަންޖެހުން ނުވަތަ މުވައްޒަފުން މަދުވެއްޖެ ހާލަތެއްގައި ވަކިމަސައްކަތެއް ނުވަތަ މަސައްކަތްތަކެއް ކުރުމަށް ފަންނީ ނުވަތަ ފަންނީ ނޫން މީހުން އެމަސައްކަތަކަށް ކަނޑައެޅޭ ވަކި އުޖޫރައެއް ދޭގޮތަށް ގެންގުޅެވިދާނެއެވެ. މިގޮތުން އުޖޫރައަށް މީހުން ގެންގުޅެވޭނީ އެމުއައްސަސާއެއްގެ ވަޒީފާގެ އޮނިގަނޑުގައި ވަކި މަގާމެއް ހަމަޖެހިފައިނެތް މަގާމުތަކުގައި ކުރަންޖެހޭ މަސައްކަތްތައް ކުރުމަށް ދަތިވާ ހާލަތްތަކުގައި، މިނިސްޓްރީ އޮފް ފިނޭންސް އެންޑް ޓްރެޜަރީގެ ހުއްދަ ލިޔުމުން ލިބިގެންނެވެ.  (ށ) މިމާއްދާގެ (ހ) ގައި ބަޔާންކޮށްފައިވާ ހާލަތްތަކުގައި އުޖޫރައަށް މަސައްކަތްކުރުވާ ފަރާތްތައް ހޮވުމުގައި ޢަމަލުކުރަންވާނީ ވީހާވެސް ހާމަކަން ބޮޑު ގޮތެއްގައި އަދި އެކަމަށް ކުރިމަތިލާން ބޭނުންވާ ފަރާތްތަކަށް ހަމަހަމަ ފުރުސަތު ލިބޭ ގޮތަށް، އަދި އެކަމަށް އެންމެ އެކަށޭނަ ފަރާތަށް އެކަމުގެ ފުރުސަތު ލިބޭނެ ގޮތެއްގެ މަތިންނެވެ.  (ނ) އުޖޫރައަށް މަސައްކަތްކުރުވާ ފަރާތްތަކަކީ އެމުއައްސަސާއެއްގެ ދާއިމީ މުވައްޒަފުންނާ އެއްހަމައަކުން މަސައްކަތުގެ ވަގުތާއި އިންތިޒާމް އަދި މަސައްކަތުގެ ބުރަމިން ހަމަޖެހިފައިވާ ފަރާތެއް ނުވަތަ ފަރާތްތަކެއް ކަމުގައިވާނަމަ، އެމަސައްކަތެއްގެ އުޖޫރަ ހަމަޖައްސަންވާނީ މަސައްކަތު ވަގުތާއި އިންތިޒާމް އަދި މަސައްކަތުގެ ބުރަމިން ހަމަހަމަވާ ދާއިމީ މުވައްޒަފުންގެ މުސާރަ އާއި އިނާޔަތަށްވުރެ އިތުރުނުވާ ނިސްބަތަކުންނެވެ.  (ރ) އުޖޫރައަށް މަސައްކަތްކުރާނޭ ފަރާތްތައް ކަނޑައަޅަންވާނީ ފާސްކުރިބަޖެޓްގައި އެކަމަށް ދޭނެ ފައިސާ ހިމެނިފައި އޮވެގެންނެވެ. |
| 7.03މުވައްޒަފުންނަށް މުސާރަ ދިނުމަށް ޕޭމަންޓް ވައުޗަރ ތައްޔާރުކުރުން | މުވައްޒަފުންނަށް މުސާރަދިނުމަށްޓަކައި ޕޭމަންޓް ވައުޗަރު ތައްޔާރުކުރުމުގައި އަސްލެއްކަމަށް ބަލާނީ، މުސާރަ ދިނުމަށްޓަކައި ތައްޔާރު ކުރެވޭ މުސާރަޝީޓާއި އެއާގުޅޭ އަސްލު ލިޔުންތަކެވެ. ޕޭމަންޓް ވައުޗަރު ހަދާނީ މުސާރަޝީޓުގައިވާ ތަފާތު ކޮލަމުތަކުގެ ޖުމްލަ ފައިސާ ތަފާތު އެކައުންޓުތަކަށް ދައްކަންޖެހޭނަމަ ވަކިވަކި ޗެކު ހެދޭ ގޮތެއްގެ މަތިންނެވެ. މިގޮތުން ހަދަންޖެހޭ ކޮންމެ ޗެކަކަށް ވަކި ވައުޗަރެއް ހަދަންވާނެއެވެ. |
| 7.04 މުސާރަދިނުން | (ހ) މުސާރައާއި އިނާޔަތް އަދި އުޖޫރަ ދޫކުރާނީ، މިގަވާއިދުގައިވާ ގޮތުގެ މަތިން މިނިސްޓްރީ އޮފް ފިނޭންސް އެންޑް ޓްރެޜަރީ ހަމަޖައްސާ ގޮތެއްގެ މަތިންނެވެ.  (ށ) ބޭންކެއް ހުރި ރަށެއްގައި މަސައްކަތްކުރާ މުވައްޒަފުންނަށް މުސާރައާއި އުޖޫރަ ފައިސާ ދޫކުރާނީ، ޑައިރެކްޓް ކްރެޑިޓް ޓްރާންސްފަރަކުން އެމުވައްޒަފަކު ދީފައިވާ ބޭންކް އެކައުންޓަކަށެވެ. ވަޒީފާއަދާކުރާ މުވައްޒަފުންނާއި، އަލަށް ވަޒީފާދޭ މުވައްޒަފުން ވަޒީފާ ހަމަޖެހުނުކަމުގެ ޗިޓް ލިބުމުން، މުސާރަ ޖަމާކުރަންވީ އެކައުންޓް ނަންބަރާއި، ބޭންކް އަދި ބްރާންޗް އެނގޭނޭ ޞައްޙަ ލިޔުމެއް ހޯދަންވާނެއެވެ.  (ނ) މުވައްޒަފު މަސައްކަތްކުރާ އޮފީސް ހުންނަ ރަށުގައި ބޭންކެއް ނެތްނަމަ މުވައްޒަފު ލިޔުމަކުން އެދުމުން އެމުވައްޒަފެއްގެ މުސާރައާއި އުޖޫރަ ނަގުދު ފައިސާއިން ދެވިދާނެއެވެ. މީގެ އިތުރަށް ނަގުދުފައިސާ އިން މުސާރައާއި އުޖޫރަ ދެވޭނީ މުވައްޒަފަށް މަޖުބޫރު ޙާލަތެއް މެދުވެރިވެގެން، އެކަން އެމުއައްސަސާއަކުން ހުށަހެޅުމުން ފައިނޭންޝަލް ކޮންޓްރޯލަރ ލިޔުމަކުން ހުއްދަ ދިނުމުންނެވެ. |
| 7.05 އުޖޫރައަށް ގެންގުޅޭ މީހުންނަށް ފައިސާ ދިނުން | (ހ) އުޖޫރައަށް ގެންގުޅޭ މީހުންނަށް ދޭންޖެހޭ ފައިސާވެސް ދޭންވާނީ މިގަވާއިދުގެ 7.04 ވަނަ މާއްދާގެ (ށ) ގައިވާ ގޮތުގެ މަތިން ނުވަތަ، އެފަދަ މުވައްޒަފުން ޚިދުމަތްކުރުމަށާއި އުޖޫރަދިނުމަށް އެއްބަސްވެފައިވާ ގޮތުގެ މަތިންނެވެ.  (ށ) ވަގުތީގޮތުން ގެންގުޅޭ މުވައްޒަފުންނަށް ދޭންޖެހޭ އުޖޫރަ ފައިސާގެ ޢަދަދު 1,000/- (އެއްހާސް) ރުފިޔާއަށްވުރެ ކުޑަނަމަ ނަގުދުފައިސާއިން ދެވިދާނެއެވެ. މިފައިސާ ދިނުމަށް ޕޭމަންޓް ވައުޗަރު ތައްޔާރުކުރާއިރު، މަސައްކަތް ކޮށްފައިވާ ގަޑި އެނގޭ ގޮތަށް އެމުވައްޒަފަކާއި އެމުއައްސަސާއެއްގެ މުވައްޒަފުންނާބެހޭ ކަންތައްތައް ބަލަހައްޓާ އެންމެ އިސްވެރިޔާ ސޮއިކޮށްފައިވާ ލިޔުމެއް އޮންނަންވާނެއެވެ. ނުވަތަ އިލެކްޓްރޯނިކް ޒަރީޢާއިން ބަލަހައްޓާ ޓައިމް ޝީޓްގައި އެމީހަކު މަސައްކަތްކުރި ގަޑި އެނގޭނެ އަދި އެމުއައްސަސާއެއްގެ މުވައްޒަފުންނާބެހޭ ކަންތައްތައް ބަލަހައްޓާ އެންމެ އިސްވެރިޔާ ޤަބޫލުކުރާ ލިޔުމެއް އޮންނަންވާނެއެވެ. |
| 7.06 ވަޒީފާއިން ނުވަތަ ޚިދުމަތުން ވަކިވުމުން ދޭންޖެހޭ ފައިސާ ދިނުން | (ހ) ވަޒީފާއިން ވަކިވާ މުވައްޒަފުންނަށާއި، އެއްމުއައްސަސާއިން އަނެއް މުއައްސަސާއަށް ބަދަލުވާ މުވައްޒަފުންނަށް މުސާރައާއި އެހެނިހެން ގޮތް ގޮތުން ދޭންޖެހޭ ފައިސާ އެމީހަކު ވަކިވި ނުވަތަ ބަދަލުވި މަހެއްގެ މުސާރަފައިސާ ދޭއިރު ދޭންވާނެއެވެ. ވަކިވާ މުވައްޒަފަކު މުސާރަ ދޭދުވަހުގެ ކުރިން ފައިސާލިބުމަށް އެދިއްޖެނަމަ، އެމީހަކު އެދޭތާ 7 (ހަތެއް) ދުވަހުގެ ތެރޭގައި ފައިސާ ދޭންވާނެއެވެ.  (ށ) ވަޒީފާއިން ވަކިވާ މުވައްޒަފުންނަށް މުސާރައާއި ޢިނާޔަތްތައްދޭނީ ވަޒީފާއިން ވަކިކުރި ޗިޓްގައިވާ ވަޒީފާއިން ވަކިކުރި ތާރީޚާ ހަމައަށެވެ. ނަމަވެސް ޗިޓްގައިވާ ތާރީޚްގައި އެމުވައްޒަފަކު ވަކިކުރިކަން އެމުވައްޒަފަކަށް ނޭންގި އޮތުމުގެ ސަބަބުން އެމުވައްޒަފު އޮފީހަށް ނުކުމެ މަސައްކަތްކޮށްފައި ވާނަމަ، އެންމެފަހުން އޮފީހަށް ނުކުމެ ޚާޒިރުވިކަމަށް ރެކޯޑްކޮށް މަސައްކަތްކޮށްފައިވާ ދުވަހާ ހަމައަށް މުސާރާއާއި ޢިނާޔަތްތައް ދޭންވާނެއެވެ.  (ނ) އެއްމުއައްސަސާއިން އަނެއް މުއައްސަސާއަކަށް ބަދަލުކޮށްފައިވާ މުވައްޒަފަކަށް އެމުވައްޒަފަކު ބަދަލުވި ތާރީޚާ ހަމައަށް މުސާރައާއި ޢިނާޔަތްތައްދޭނީ އެމުވައްޒަފަކު ކުރިން އުޅުނު މުއައްސަސާއަކުންނެވެ. ބަދަލުވި ތަރީޚުން ފެށިގެން މުސާރައާއި ޢިނާޔަތްތައް ދޭނީ އެމުވައްޒަފަކު ބަދަލުވި މުއައްސަސާއަކުންނެވެ.  (ރ) ސެންޓްރަލް ޕޭމަންޓް ސިސްޓަމްގެ ތެރެއިން މުސާރަދޭ މުއައްސަސާތަކުން މުސާރަޝީޓު ތައްޔާރުކުރުމަށްފަހު މުސާރަ ދިނުމަށްޓަކައި މިނިސްޓްރީ އޮފް ފިނޭންސް އެންޑް ޓްރެޜަރީ އަށް ޕޭމަންޓް ވައުޗަރ ފޮނުވާފައިވަނިކޮށް އޭގެފަހުން އެމަހުގެ ދުވަހެއްގައި މުވައްޒަފަކު ވަޒީފާއިން ވަކިކޮށްފިނަމަ އިތުރަށް ދެވިފައިވާ ފައިސާ އެމުވައްޒަފެއްގެ އަތުން އަނބުރާ ހޯދަންވާނެއެވެ.  (ބ) މަހުގެ އެންމެ ފަހުދުވަހަކީ ނުވަތަ ދުވަސްތަކަކީ ބަންދު ދުވަސްތަކަކަށްވާތީ، ބަންދުވުމުގެ ކުރީ ދުވަހު މުސާރަ ދީފައިވަނިކޮށް، މުވައްޒަފަކު ވަޒީފާއިން ވަކިކޮށްފިނަމަ، އޭނާއަށް އިތުރަށްދެވިފައިވާ ފައިސާ އަނބުރާ އަތުލާކަށް ނުޖެހޭނެއެވެ.  (ޅ) ދައުލަތުގެ މުވައްޒަފަކު ބަންދުވެފައި ހުރުމުގެ ސަބަބުން ބަދަލުގައި މީހަކު ހޯދާނަމަ، ބަދަލުގައި ހޯދާމީހާގެ މުސާރަ ދޭންވާނީ ބަންދުވެފައި ހުންނަ މީހާގެ މުސާރައިގެ އައިޓަމުންނެވެ.  (ކ) މިމާއްދާގެ (ޅ) ގައިވާ ގޮތުގެމަތިން ބަދަލުގައި ހޯދި މީހާއަށް މުސާރަ ދީފައި ވަނިކޮށް، ބަންދުގައި ހުރި މުވައްޒަފުގެ މައްޗަށް ކުށެއް ސާބިތުނުވެ މައްސަލަ ނިމިއްޖެ ނަމަ، ބަންދުގައިހުރި މުވައްޒަފަށް މުސާރަ ދިނުމަށް ބޭނުންވާ ފައިސާގެ ކަންތައް ހަމަޖައްސާނީ އެމުއައްސަސާއެއްގެ މުސާރައިގެ އައިޓަމުންނެވެ. މިގޮތަށް ހަމަޖެއްސެން ނެތްނަމަ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެގެން އެފައިސާ ހޯދާނީއެވެ.  (އ) މުވައްޒަފަކު ވަޒީފާއިން ވަކިވާ މަހު، މުސާރަ ދޭންވާނީ އެމުވައްޒަފަކު ވަޒީފާ އަދާކުރާ އޮފީސް މެދުވެރިކޮށް މުސާރައިން ކަނޑާގޮތަށް ދައްކަންޖެހޭ ފައިސާއެއް އޮތްނަމަ އެފައިސާއެއް ކެނޑުމަށްފަހުގައެވެ. މިގޮތުން މުވައްޒަފަކު ދައްކަންޖެހޭ ފައިސާގެ ޢަދަދު، އެމުވައްޒަފަކަށް ދޭންޖެހޭ މުސާރައަށްވުރެ ބޮޑުނަމަ، އިތުރަށް ދައްކަންޖެހޭ ފައިސާ ދެއްކުމާމެދު ގޮތެއް ހަމަޖެއްސުމަށް ފައިސާ ލިބެންޖެހޭ ފަރާތާއި އެމުވައްޒަފަކަށް ލިޔުމަކުން އަންގަންވާނެއެވެ. |
| 7.07 މުވައްޒަފުންނާ ގުޅޭ މަޢުލޫމާތު ބަޖެޓް ހެދުމަށް ދިނުން | (ހ) ބަޖެޓް ތައްޔާރުކުރުމަށްޓަކައި އެމުއައްސަސާއަކުން ބޭނުންވާ މުވައްޒަފުންނާބެހޭ މަޢުލޫމާތު ޝީޓް، މިނިސްޓްރީ އޮފް ފިނޭންސް އެންޑް ޓްރެޜަރީން އަންގާ ގޮތެއްގެ މަތިން، އެމުއައްސަސާއެއްގެ މުވައްޒަފުންނާބެހޭ ސެކްޝަނުން ތައްޔާރުކޮށް ބަޖެޓް ހަދާ ސެކްޝަނަށް ހުށަހަޅަންވާނެއެވެ. މިޝީޓް ތައްޔާރުކުރާނީ މުވައްޒަފުންނާބެހޭ ތިރީގައިމިވާ މަޢުލޫމާތު ހިމަނައިގެންނެވެ.   * 1. މަޤާމުގެ ނަމާއި ނަންބަރު.   2. މަޤާމުއޮތީ ހުސްކޮށްކަން، ނުވަތަ އެމަޤާމުގައި މީހަކު ހުރިކަން. (މަޤާމުގައި މީހަކު ހުރިނަމަ، އެމީހެއްގެނަމާއި އެޑްރެސް، ޚިދުމަތުގެ ރެކޯޑްކާޑް ނަންބަރާއި އުފަންތާރީޚް އަދި އައިޑީ ކާރޑް ނަންބަރ އެނގެން އޮންނަންވާނެއެވެ.)   3. މަޤާމުގެ މުސާރައިން އަހަރަކަށްޖެހޭ ޖުމްލަ ޢަދަދު.   4. މަޤާމަށް އެލަވަންސެއް ކަނޑައެޅިފައި ވާނަމަ، އެ އެލަވަންސްގެގޮތުގައި އަހަރަކަށްޖެހޭ ޖުމްލަ ޢަދަދު.   5. މުސާރައިގެ ކުރިއެރުން ލިބެންޖެހޭ މަޤާމުތަކާއި، ތާރީޚާއި ޢަދަދު.   (ށ) ކުރިޔަށް އޮންނައަހަރުގެ ބަޖެޓް ތައްޔާރުކޮށް ހުށަހަޅާއިރު، މުވައްޒަފުންނަށް ހިނގާ ޚަރަދު ލަފާކުރާނީ މިމާއްދާގެ (ހ) ގައިވާ މަޢުލޫމާތުގެ މައްޗަށް ބިނާކޮށްގެންނެވެ. އަދި ޢާންމުގޮތެއްގައި ވަޒީފާގެ ކުރިއެރުން ދެވެމުންދާގޮތާއި ދޭންޖެހޭ ޢަދަދާއި، އަދި އެތަނެއްގައި އިތުރު ޚިދުމަތެއް ދިނުމަށް ރޭވިފައިވާނަމަ، އެކަމަކާއި އެކަމަށް ބޭނުންވާނެ މުވައްޒަފުންގެ ޢަދަދާއި އެކަމަށް ބޭނުންވާނެ ފައިސާގެ ޖުމްލަ ޢަދަދު، އަދި އިތުރު މަޤާމުތަކެއް އުފައްދައި މުވައްޒަފުން އިތުރުކުރުމަށް ރާވާފައިވާނަމަ އެމަޢުލޫމާތާއި އެކަމަށް ބޭނުންވާނެ ފައިސާގެ ޖުމްލަ ޢަދަދު އެނގެން އޮންނަންވާނެއެވެ.  (ނ) ބަޖެޓް ފާސްވުމަށްފަހު އިތުރު މަޤާމުތައް އުފައްދައި އަދި ބަޖެޓްގައި ނެތް އެއްޗެއް މުވައްޒަފުންނަށް ދިނުމަށް ހަމަޖައްސައިގެން ނުވާނެއެވެ.  (ރ) ދައުލަތުގެ ކޮންމެ މުއައްސަސާއެއްގައިވެސް އެތަނުގެ ފަރާތުން މުސާރަ ދެވޭ ދާއިމީ މުވައްޒަފުންގެ ރަޖިސްޓްރީއެއް އޮންނަންވާނެއެވެ. މި ރަޖިސްޓްރީ އޮންނަންވާނީ ކޮންމެ މުވައްޒަފެއްގެ މަގާމަށާއި މުސާރައަށް އަންނަބަދަލުތައް އެނގޭނޭ ގޮތަށެވެ. މިރަޖިސްޓްރީގައި ތިރީގައިވާ މަޢުލޫމާތު ހުންނަންވާނެއެވެ.   1. ނަމާއި އެޑްރެސް 2. ޚިދުމަތުގެ ރެކޯޑް ކާޑު ނަންބަރު 3. އައިޑީ ކާޑު ނަންބަރު 4. މަގާމާއި ކްލެސިފިކޭޝަން 5. މަޤާމުގެ ނަންބަރު 6. ވަޒީފާ ދިން ޗިޓުނަންބަރާއި ތާރީޚް 7. މުސާރަ 8. އެލަވަންސްތައް 9. އިތުރު މަޢުލޫމާތު   (ބ) ދާއިމީ މުވައްޒަފުންގެ ރަޖިސްޓްރީ އޮންނަންވީގޮތުގެ ނަމޫނާ [އެނެކްސް 17](#_އެނެކްސް_14) ގައި ވާނެއެވެ. |
| 7.08 މަޤާމަށް މީހުން ހަމަޖެއްސުމާއި މަޤާމުގެ ކުރިއެރުން ދިނުން | (ހ) ހުއްދަ ދީފައިވާ މަޤާމަކަށް މެނުވީ މީހަކު ވަޒީފާއަށް ހަމަޖައްސައިގެން ނުވާނެއެވެ. އަދި ހަމަޖައްސާ ވަޒީފާއަކީ ހުސްކޮށްއޮތް މަޤާމަކަށް ވުމާއެކު، ބަޖެޓްގައި "މުވައްޒަފުންނަށް ހިނގާ ޚަރަދު"ގެ އައިޓަމަށް ފައިސާ ލިބިފައިވާ މަޤާމަކަށް ވާންވާނެއެވެ.  (ށ) މަޤާމުގައި ހުރި މީހަކު ވަކި މުއްދަތެއް ހަމަވުމުން މުސާރަ ބޮޑުވާ ގޮތަށް ހަމަޖެހިފައިވާ މަޤާމުތަކުގައި ތިބި މުވައްޒަފުންގެ މުސާރައާއި އެލަވަންސް ބޮޑުކުރަންވާނީ އެކަމަށް ކަނޑައެޅިފައިވާ އުޞޫލުތަކާއެއްގޮތަށް ބަޖެޓްގައި ފައިސާ ހުރެގެންނެވެ. |
| 7.09 މުސާރައާއި އެހެނިހެން އެލަވަންސްތަކަށް ގެންނަ ބަދަލު | (ހ) މުވައްޒަފެއްގެ މަޤާމަށް ނުވަތަ ވަޒީފާއަށް އަންނަ ބަދަލަކާގުޅިގެން ދެވޭ މުސާރަ އަށް ނުވަތަ އެލަވަންސަކަށް ބަދަލެއް އަންނަނަމަ އެގެނެވޭ ބަދަލެއް މިނިސްޓްރީ އޮފް ފިނޭންސް އެންޑް ޓްރެޜަރީ އަށް އަންގަންވާނެއެވެ.  (ށ) މުވައްޒަފަކަށް މުސާރައިގެ ކުރިއެރުމެއް ދޭނަމަ އެ ކުރިއެރުމެއް ދިނުމުގެ ކުރިން އެކަމާ ގުޅޭގޮތުން މާލީޒިންމާދާރުވެރިޔާއާ މަޝްވަރާކޮށް ބަޖެޓްގައި ފައިސާހުރިކަން ޔަގީންކުރަންވާނެއެވެ. އަދި ބަޖެޓްގައި ފައިސާހުރިނަމަ، އެމުވައްޒަފަކަށް ވަޒީފާދިން ފަރާތުން ހަމަޖައްސާ ގޮތެއްގެ މަތިން މުސާރައިގެ ކުރިއެރުން ދޭންވާނެއެވެ.  (ނ) އަލަށް ވަޒީފާދެވޭ މުވައްޒަފުންނާއި، އެއްތަނުން އަނެއްތަނަށް ބަދަލުވާ މުވައްޒަފުންގެ މަޢުލޫމާތު މިނިސްޓްރީ އޮފް ފިނޭންސް އެންޑް ޓްރެޜަރީ އަށް އަންގަންވާނީ އެ ބަދަލުތައް އެނގޭނޭ ޗިޓަކުންނެވެ.  (ރ) ވަޒީފާއިން ވަކިކުރެވޭ، ނުވަތަ މަސައްކަތުން ދުރުކުރެވޭ މުވައްޒަފުންގެ މަޢުލޫމާތު ވެސް އަންގާނީ އެ ބަދަލުތައް އެނގޭނޭ ޗިޓަކުންނެވެ. |
| 7.10 މުސާރައާއި އުޖޫރައިގެ ޓައިމްޝީޓް ނުވަތަ ރެކޯޑް ބެލެހެއްޓުން | (ހ) ދައުލަތުގެ ކޮންމެ އޮފީހެއްގައި، ދާއިމީ މުވައްޒަފުންނާއި ވަގުތީ މުވައްޒަފުން ރަސްމީ ގަޑިއަށް ހާޒިރުވިކަން އެނގޭނެ ރަޖިސްޓްރީއެއް ނުވަތަ ރެކޯޑެއް ނުވަތަ އިލެކްޓްރޯނިކް ވަސީލަތަކުން ނަމަވެސް އެނގެން އޮންނަންވާނެއެވެ. މުސާރައާއި އުޖޫރަ ފައިސާ ދޫކުރާނީ، ޓައިމްޝީޓް ނުވަތަ ރެކޯޑްގެ މައްޗަށް ބިނާކޮށްގެން ހަދާ މުސާރަ ޝީޓަށް ބަލައިގެންނެވެ.  (ށ) ހާޒިރީ ބެލެހެއްޓުމާއި، ގަޑިޖެހުނު މުވައްޒަފުން ފާހަގަ ކުރުމާއި، މިނޫންވެސް ހާޒިރީއާއި ބެހޭ ރެކޯޑްތައް ބެލެހެއްޓުން އޮފީހުގެ ވަކި މުވައްޒަފަކާ ހަވާލުކުރަންވާނެއެވެ. އަދި ރެކޯޑް ބަލަހައްޓާ މުވައްޒަފުގެ ނަން މިނިސްޓްރީ އޮފް ފިނޭންސް އެންޑް ޓްރެޜަރީއަށާއި، އޮޑިޓަރޖެނެރަލްގެ އޮފީހަށް އަންގަންވާނެއެވެ.  (ނ) ގަޑިޖެހިއްޖެނަމަ، ހަމަޖެހިފައިވާ އުޞޫލާއި އެއްގޮތަށް ގަޑީލާރި ކަނޑަންވާނެއެވެ. |
| 7.11 މުސާރައާއި އުޖޫރައިން ފައިސާ އުނިކުރުން | (ހ) މުވައްޒަފަކަށް ލިބޭ މުސާރައާއި އުޖޫރަ ފައިސާއިން އެއްވެސް ޢަދަދެއްގެ ފައިސާ އުނިކުރެވޭނީ ޤާނޫނަކުން ނުވަތަ ޝަރުޢީ ކޯޓަކުން އަންގާ އެންގުމަކާ ގުޅިގެންނެވެ. މިއާޚިލާފަށް އަމަލުކުރެވޭނީ އަންނަނިވި ޙާލަތްތަކުގައި އެކަންޏެވެ.   1. މުވައްޒަފެއްގެ ފަރާތުން ފައިސާ އުނިކުރުމަށް ލިޔުމެއް ނުވަތަ އެކަމަށް އެއްބަސްވުމެއް ލިބިގެން. 2. މިގަވާއިދުގައި ބުނެފައިވާގޮތުގެ މަތިން އެޑްވާންސް އަށް ނަގާފައިވާ ފައިސާ ނުވަތަ ދައުލަތަށް ދައްކަންޖެހޭ ފައިސާއެއް އަނބުރާ ދެއްކުމަށް.   (ށ) މިމާއްދާގެ (ހ) ގައިވާ ފަދަ ފައިސާ މިނިސްޓްރީ އޮފް ފިނޭންސް އެންޑް ޓްރެޜަރީގެ ހިސާބުގައި ހިމަނާނީ އެކަމަށް ކަނޑައެޅިފައިވާ ކޯޑެއްގައެވެ. |
| 7.12 ރަށުން ބޭރުގައި މަސައްކަތްކުރާ މުވައްޒަފުންގެ މުސާރަ | ދިގުމުއްދަތަކަށް ރަށުންބޭރުގައި ވަޒީފާއަދާކުރަން ޖެހިފައިވާ މުވައްޒަފުން، ރަށުންބޭރުގައި މަސައްކަތްކުރާ މުއްދަތުގެ ތެރޭގައި، އެމުވައްޒަފެއްގެ މުސާރަ ނުވަތަ މުސާރައިން ބައެއް އެހެންފަރާތަކާ ހަވާލުކުރަން ބޭނުންނަމަ، އެކަން އެމުވައްޒަފަކު މަސައްކަތްކުރާ މުއައްސަސާއަކަށް ލިޔުމަކުން އެންގުމުން އެގޮތަށް ހަމަޖައްސާ ދެވިދާނެއެވެ. |
| 7.13 މުސާރަޝީޓް ތައްޔާރުކުރުން | (ހ) ދައުލަތުގެ މުއައްސަސާތަކުން މުސާރަޝީޓު ތައްޔާރުކުރުމުގައި، މުސާރަޝީޓް ކޮމްޕިއުޓަރުން ނުވަތަ އަތުން ލިޔެގެން ތައްޔާރު ކުރެވިދާނެއެވެ. މިގޮތުން ތައްޔާރުކުރާ މުސާރަޝީޓުގައިވާ ޢަދަދުތައް ހުއްދަދޭ ފޮތުގައި ނުވަތަ ފައިސާ ޚަރަދުކުރުމުގެ ވައުޗަރގައި ލިޔާއިރު މުސާރައިގެ ހުރިހާ ތަފުސީލެއް ލިޔުމުގެ ބަދަލުގައި ވައްދާނީ މުސާރަޝީޓުގައިވާ ޖުމްލަ ޢަދަދުތަކެވެ. މުސާރަޝީޓުގައިވާ ޖުމްލަ ޢަދަދުތަކާއި، ދޫކުރެވޭ ޗެކްތަކުގެ ޖުމްލަ ޢަދަދުތަކާ ދިމާވާންވާނެއެވެ.  (ށ) ކޮންމެ މަހެއްގެ މުސާރަ ޝީޓް ހެދުމުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިބިފައިވާ މަޢުލޫމާތުގެ މައްޗަށް ބިނާކޮށް ނޮމިނަލް ޕޭރޯލް ލިސްޓެއް ތައްޔާރުކޮށް ކޮންމެ އޮފީހެއްގެ ޕަރމަނަންޓް ސެކްރެޓަރީ ނުވަތަ މުވައްޒަފުންނާބެހޭ މާލީޒިންމާދާރުވެރިޔާ އަށް ފޮނުވޭނެއެވެ. އެލިސްޓް ރަނގަޅުތޯ ޗެކްކޮށް ބެލުމަށްފަހު، ރަނގަޅުކަމުގައި ވަނީނަމަ އެލިސްޓްގައި ސޮއިކޮށްފައި އަނބުރާ ފޮނުވަން ވާނެއެވެ. އަދި އެ ލިސްޓްގައި ރަނގަޅުނޫން ތަންތަން ހުރިނަމަ އެތަންތަން ފާހަގަކޮށް އެތަންތަން ރަނގަޅުކުރުމަށްފަހު ރަނގަޅުކުރި ތަންތާގައި ޕަރމަނަންޓް ސެކްރެޓަރީ ނުވަތަ މުވައްޒަފުންނާބެހޭ ޒިންމާދާރުވެރިޔާ ސޮއިކޮށްފައި ފޮނުވަންވާނެއެވެ. މުސާރަ ލިސްޓް އަނބުރާ ފޮނުވުމުން އެލިސްޓްގައިވާ ފައިސާ މިނިސްޓްރީ އޮފް ފިނޭންސް އެންޑް ޓްރެޜަރީން ދޫކުރާނެއެވެ.  (ނ) މުސާރަ ޝީޓް ތައްޔާރުކުރަންވީގޮތުގެ ނަމޫނާއާއި މުސާރަ ފައިސާ ޚަރަދުކުރުމަށް ހުއްދަދޭ ވައުޗަރ ލިޔަންވީ ގޮތުގެ ނަމޫނާ މިގަވާއިދުގެ ( [އެނެކްސް 15](#_އެނެކްސް_15) ) އަދި ( [އެނެކްސް 16](#_އެނެކްސް_16) ) ގައިވާނެއެވެ.  (ރ) ދައުލަތުގެ ކޮންމެ މުއައްސަސާއެއްގައި ވަޒީފާއަދާކުރަމުންގެންދާ މުވައްޒަފުންގެ މުސާރަޝީޓް ކޮންމެ މަހަކު ތައްޔާރުކުރަންވާނެއެވެ. މުސާރަޝީޓްގައި ކޮންމެ މުވައްޒަފެއްގެ މުސާރައިގެ ތަފްޞީލާއި ޖުމްލަ މުސާރައާއި، އެލަވަންސާއި މުސާރައިން ކެނޑި ޢަދަދާއި، އެމުވައްޒަފަކަށް ލިބެންޖެހޭ ޖުމްލަ ޢަދަދާއި، ތަފްޞީލް އެނގެން ބޭނުންވާ އެހެންކަމެއް ވާނަމަ އެކަމެއްވެސް ތަފްޞީލްކޮށް އެނގެން އޮންނަންވާނެއެވެ. އަދި އެމުވައްޒަފެއްގެ އެކައުންޓަށް މުސާރަ ފައިސާ ޖަމާކުރުމަށްފަހު އެމުވައްޒަފަކަށް ދޭ ސްލިޕުންވެސް މިމަޢުލޫމާތު އެނގެން އޮންނަންވާނެއެވެ.  (ބ) މިމާއްދާގެ (ރ) ގައިވާ ގޮތުގެމަތިން ތައްޔާރުކުރާ މުސާރަ ސްލިފް އެމުވައްޒަފަކާ ހަވާލުކުރަންވާނެއެވެ.  (ޅ) ދައުލަތުގެ މުއައްސަސާތަކުން މުސާރަޝީޓުތައް ބެލެހެއްޓުމުގައި ޢަމަލުކުރާނީ ފައިސާއާބެހޭ އެހެނިހެން ލިޔެކިޔުންތައް ބެލެހެއްޓުމުގައި ޢަމަލުކުރުމަށް މިގަވާއިދުގައި ކަނޑައަޅާފައިވާ އުޞޫލުންނެވެ. |
| 7.14 މުސާރައާއި އުޖޫރަ އިތުރަށް ދެވިއްޖެނަމަ އަނބުރާ ހޯދުމާއި، ހަވާލުނުވެ ހުންނަ ފައިސާއާމެދު ޢަމަލުކުރަންވީ ގޮތް | (ހ) މުސާރައާއި އެކިއެކި އެލަވަންސާއި، އިތުރުގަޑީގެ އެލަވަންސާއި މިނޫންވެސް މުވައްޒަފުންނަށް ދޭންޖެހޭ އެއްވެސް ފައިސާއެއް ދިނުމުގައި ދޭންޖެހޭވަރަށްވުރެ އިތުރަށް ފައިސާ ދެވިއްޖެނަމަ، ފައިސާ އިތުރަށް ލިބުނު މުވައްޒަފެއްގެ އަތުން އެފައިސާ އަނބުރާ ހޯދަންވާނެއެވެ.  (ށ) މިމާއްދާގެ (ހ) ގައިވާ ގޮތުގެމަތިން އިތުރަށް ދެވުނު ފައިސާގެ ޢަދަދަކީ އެމުވައްޒަފަކަށް މުސާރައާއި އެލަވަންސަށް މަހަކަށް ލިބޭ ޖުމްލަ ޢަދަދުގެ %20 އަށްވުރެ ކުޑަ ޢަދަދެއްނަމަ އެއްފަހަރާ އެފައިސާ އަތުލަންވާނެއެވެ.  (ނ) މިމާއްދާގެ (ހ) ގައިވާ ގޮތުގެމަތިން އިތުރަށް ދެވުނު ފައިސާގެ ޢަދަދަކީ އެމުވައްޒަފަކަށް މުސާރައާއި އެލަވަންސަށް މަހަކަށް ލިބޭ ޖުމްލަ ޢަދަދުގެ %20 އަށްވުރެ ބޮޑު ޢަދަދަކަށްވެފައި އަދި އެއްފަހަރާ ދެއްކުމަށް އުޒުރުވެރިވާނަމަ އެފައިސާ ހޯދާނީ މާލީޒިންމާދާރުވެރިޔާއާއި އެމުވައްޒަފަކާ އެއްބަސްވާގޮތެއްގެ މަތިންނެވެ. މިގޮތުން މަހަކަށް ކެނޑޭނެ އެންމެ ކުޑަ ޢަދަދަކީ މުސާރައިގެ %20 އެވެ.  (ރ) މިމާއްދާގެ (ހ) ގައިވާ ގޮތުގެމަތިން މުވައްޒަފަކު ދައްކަންޖެހޭ ފައިސާ ދައްކަން އެންގުމުން، އެފައިސާ ނުދައްކައިފިނަމަ އެމައްސަލަ ނިންމާނީ ޝަރުޢީ ކޯޓަކަށް ހުށަހަޅައިގެންނެވެ.  (ބ) މުސާރަދޭދުވަހު ދިމާވާ މަގުބޫލު ސަބަބަކާހުރެ ހުރިހާ މުވައްޒަފުންނަށް މުސާރަނުދެވިއްޖެނަމަ، ޖެހިގެން އަންނަ ދުވަހު ނުވަތަ ވީއެންމެ އަވަސް ފުރުޞަތެއްގެ ތެރޭގައި ކުރީ ދުވަހު މުސާރަ ނުދެވިތިބި މީހުންނަށް މުސާރަދީ ނިންމަންވާނެއެވެ.  (ޅ) މުސާރައާއި އުޖޫރަ ފައިސާ ހަވާލުކުރަންޖެހޭ ތާރީޚުން ފެށިގެން 1 (އެކެއް) މަސްދުވަހުގެ ތެރޭގައި ހަވާލުނުކުރެވިއްޖެނަމަ، އެފައިސާ މިނިސްޓްރީ އޮފް ފިނޭންސް އެންޑް ޓްރެޜަރީއަށް އަނބުރާ ފޮނުވަންވާނެއެވެ. އަދި މިގޮތަށް ލިބޭ ފައިސާ، މުސާރަ އާއި އުޖޫރަ ފައިސާގެ ރަޖިސްޓަރީގައި ރެކޯޑުކޮށް ވަކި ޑިޕޮޒިޓް އެކައުންޓެއްގައި ބަހައްޓަންވާނެއެވެ. |
| 7.15 މުސާރައާއި އުޖޫރަ ތައްޔާރުކުރުމުގެ މަސައްކަތްކުރުން | (ހ) މުސާރައާއި އުޖޫރަ ދިނުމަށްޓަކައި، މުސާރަޝީޓް ތައްޔާރުކުރުމުގެ މަސައްކަތުގައި އުސޫލެއްގެގޮތުން މަދުވެގެން 3 (ތިނެއް) މުވައްޒަފުން ބައިވެރިކުރަންވާނެއެވެ. ފުރަތަމަ މީހާ ތައްޔާރުކުރާނީ މުސާރައާއި އުޖޫރައަށް ޖެހޭ ޢަދަދު ބަލައިގެން މުސާރަޝީޓެވެ. ދެވަނަ މީހާ އެހެނިހެން ތަފްޞީލާއި އަދި ހިސާބު ހެދިފައިވަނީ ރަނގަޅަށްތޯ ބަލައި ޔަޤީންކުރަންވާނެއެވެ. ތިންވަނަ މުވައްޒަފު ފައިސާ ދޫކުރުމަށް ހުއްދަދޭނީއެވެ.  (ށ) މިމާއްދާގެ (ހ) ގައިވާ ގޮތުގެމަތިން މުސާރަޝީޓް ތައްޔާރުކުރުމުގައި، މުވައްޒަފުން މަދުވުމުގެ ސަބަބުން އެމަސައްކަތުގައި 3 (ތިނެއް) މުވައްޒަފުން ބައިވެރިނުކުރެވުނު ކަމުގައިވިޔަސް އެކަކު ހުރިހާ މަސައްކަތެއް ނުކުރުމަށް ވީވަރަކުން މާލީޒިންމާދާރުވެރިޔާ ބާރުއަޅަންވާނެއެވެ. |
| 7.16 ރަމަޟާންމަހުގެ އިނާޔަތު ފައިސާ | (ހ) ދައުލަތުގެ ވަޒީފާއަދާކުރާ ކޮންމެ މުސްލިމް މުވައްޒަފަކަށް ރަމަޟާންމަހުގެ އިނާޔަތުގެ ގޮތުގައި މުސާރައިގެ 3/1 (ތިންބައިކުޅަ އެއްބައި) ދޭންވާނެއެވެ. މިގޮތުން ފައިސާ ދެވޭނީ މިމާއްދާގެ (ށ) އަދި (ނ) ގައިވާ ގޮތުގެމަތިންނެވެ.  (ށ) މިމާއްދާގެ (ހ) ގައިވާ ގޮތުގެމަތިން ރަމަޟާން މަހުގެ އިނާޔަތު ފައިސާ ދިނުމުގައި، އެމުވައްޒަފެއްގެ މަހުމުސާރައިގެ 3/1 (ތިންބައިކުޅަ އެއްބައި) އަށްވާ ޢަދަދު 10,000/- (ދިހަހާސް) ރުފިޔާއަށްވުރެ ބޮޑުވާނަމަ އެމުވައްޒަފަކަށް ލިބޭނީ 10,000/- (ދިހަހާސް) ރުފިޔާއެވެ.  (ނ) މިމާއްދާގެ (ހ) ގައިވާ ގޮތުގެމަތިން ރަމަޟާން މަހުގެ އިނާޔަތު ފައިސާ ދިނުމުގައި، އެމުވައްޒަފެއްގެ މަހުމުސާރައިގެ 3/1 (ތިންބައިކުޅަ އެއްބައި) އަށްވާ ޢަދަދު 2,000/- (ދެހާސް) ރުފިޔާއަށްވުރެ ކުޑަވާނަމަ، އެމުވައްޒަފަކަށް 2,000/- (ދެހާސް) ރުފިޔާ ދޭންވާނެއެވެ.  (ރ) ރަމަޟާންމަހުގެ އިނާޔަތު ފައިސާ ރަމަޟާންމަސް ފެށުމުގެ ކުރިން ދޭންވާނެއެވެ. އިނާޔަތު ފައިސާ ދޫކުރާނީ ޝައުބާން މަހުގެ 27 އަދި 28 މިދެދުވަހުންކުރެ ދުވަހަކުއެވެ. ޢިނާޔަތުގެ ފައިސާ ދޭންޖެހޭ ދުވަސް ބަންދުދުވަހަކާ ދިމާވާނަމަ، އެފައިސާދޭނީ އޭގެ ކުރިން އަންނަ ބަންދުނޫން ދެދުވަހުންކުރެ ދުވަހަކުއެވެ.  (ބ) އިނާޔަތު ފައިސާ ދީފައިވާ މުވައްޒަފަކު، ރަމަޟާންމަހުގެ ތެރޭގައި ތިންބައިކުޅަ އެއްބައި ފާއިތުނުވަނީސް ވަޒީފާއިން ވަކިވެއްޖެނަމަ، ވަކިވިދުވަހާ ހަމައަށްވާ ފައިސާ ފިޔަވައި އިތުރުވާ ފައިސާ އެމުވައްޒަފެއްގެ އަތުން އަނބުރާ ހޯދައި ޖަމާކުރަންވާނެއެވެ.  (ޅ) ރަމަޟާންމަހުގެ ތެރޭގައި އަލަށް ވަޒީފާދޭ މުވައްޒަފުންނަށް އެމުވައްޒަފަކު ވަޒީފާ އަދާކުރަން ފަށާ ދުވަހުން ފެށިގެން ރަމަޟާންމަހުގެ ނިޔަލަށް ޖެހޭ ފައިސާ، މިމާއްދާގެ (ށ) އަދި (ނ) ގައިވާ ޢަދަދަށް ރިޢާޔަތްކޮށް އެމުވައްޒަފެއްގެ މުސާރައިގެ ނިސްބަތުން އެމީހަކަށް ދޭންޖެހޭ ޢަދަދު ދޭންވާނެއެވެ.  (ކ) ރަމަޟާންމަހުގެ އިނާޔަތު ފައިސާ ދޫކުރުމަށްއެދި ތިރީގައިމިވާ ކޮންމެ ކަމަކަށް ވަކި ޕޭމަންޓް ވައުޗަރެއް ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ.   1. އިނާޔަތު ފައިސާ ބޭންކަށް ޖަމާކުރުމަށް ބޭނުންވާ މުވައްޒަފުންގެ ޕޭމަންޓް ވައުޗަރ (ރަމަޟާންމަހުގެ އިނާޔަތު ފައިސާގެ ކޯޑުގެ ޖުމްލައާއި، ފައިސާ ލިބޭ މުވައްޒަފުންގެ ލިސްޓާއެކު) 2. އިނާޔަތު ފައިސާ ނަގުދު ފައިސާއިން ބޭނުންވާ މުވައްޒަފުންގެ ވައުޗަރ (ރަމަޟާންމަހުގެ އިނާޔަތު ފައިސާގެ ކޯޑުގެ ޖުމްލައާއި، ފައިސާލިބޭ މުވައްޒަފުންގެ ލިސްޓާއެކު)   (އ) ސެންޓްރަލް ޕޭމަންޓް ސިސްޓަމް ބޭނުންކުރަމުން ގެންދާ މުއައްސަސާތަކުގައި އިނާޔަތު ފައިސާ ހޯދުމަށް، އިނާޔަތު ފައިސާ ލިބޭ މުވައްޒަފުންގެ ލިސްޓާއެކު "ޕޭމަންޓް ރިކުއެސްޓް" އިނާޔަތު ފައިސާ ދިނުމަށް ކަނޑައަޅާދުވަހުގެ 7 (ހަތެއް) ދުވަސް ކުރިން ސިސްޓަމުން ޕޯސްޓް ކުރަންވާނެއެވެ.  (ވ) މުސާރަލިބޭ ގޮތަށް އެއްވަޒީފާއަށްވުރެ ގިނަ ވަޒީފާ އަދާކުރާ މުވައްޒަފުންނަށް އިނާޔަތު ފައިސާ ދޭނީ އެމުވައްޒަފެއްގެ އަސާސީ ވަޒީފާ އޮންނަ އޮފީހަކުންނެވެ. އިތުރު ވަޒީފާ އަދާކުރާ އޮފީހުން އެފަދަ މުވައްޒަފުންނަށް އިނާޔަތު ފައިސާ ދީގެން ނުވާނެއެވެ.  (މ) އެޑްވާންސް ފައިސާގެ ގޮތުގައި، ފައިސާ ދޫކުރެވިފައިވާ ފަރާތްތަކުން، އެތަނެއްގައި ވަޒީފާ އަދާކުރާ މުވައްޒަފުންނަށް އިނާޔަތު ފައިސާ ދެވޭވަރަށް ފައިސާ ނެތި މަދުވާނަމަ، އެމަދުވާ ޢަދަދަށް ޕޭމަންޓް ވައުޗަރ ތައްޔާރުކުރުމަށްފަހު، އިނާޔަތު ފައިސާ ދިނުމަށް ކަނޑައަޅާފައިވާ ދުވަހުގެ 7 ދުވަސް ކުރިން މިނިސްޓްރީ އޮފް ފިނޭންސް އެންޑް ޓްރެޜަރީ އަށް ފޮނުވަންވާނެއެވެ. ފޮނުވާ ވައުޗަރާއެކު އެޑްވާންސް ގޮތުގައި ލިބިފައިވާ ފައިސާ އުނިކޮށް ކޮންމެ މުވައްޒަފަކަށް އިތުރަށް ލިބެންޖެހޭ ޢަދަދު ތަފްޞީލްކޮށް އެނގޭ ގޮތަށް ލިސްޓް ތައްޔާރުކޮށް ހުށަހަޅަންވާނެއެވެ. |
| 7.17 މުވައްޒަފުންގެ މުސާރައާއި އިތުރުގަޑީގެ ހިސާބު ނިންމާ ހުށަހެޅުން | (ހ) މުވައްޒަފުންގެ އިތުރުގަޑީގެ ފައިސާގެ ހިސާބުކުރުމުގައި ބަލާނީ ނިމިގެންދިޔަ މަހުގެ 16 ވަނަ ދުވަހުން ފެށިގެން ހިނގާ މަހުގެ 15 ވަނަ ދުވަހުގެ ނިޔަލަށް ހިމެނޭ ދުވަސްތަކަށެވެ.  (ށ) މުވައްޒަފުންގެ މުސާރަޝީޓް ތައްޔާރުކުރުމުގައި ދުވަސް ބަލާނީ، ހިނގާމަހުގެ 1 ވަނަ ދުވަހުން ފެށިގެން އެމަހުގެ ނިޔަލަށް ހިމެނޭ ދުވަސްތަކަށެވެ. މުސާރައިގެ ޕޭމަންޓް ވައުޗަރތައް ތައްޔާރުކޮށް ކޮންމެ މީލާދީ މަހެއްގެ 20 ވަނަ ދުވަހުގެ ބަންދުވުމުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީ އަށް ފޮނުވަންވާނެއެވެ. 20 ވަނަ ދުވަހަކީ ރަސްމީ ބަންދު ދުވަހެއްނަމަ، ވައުޗަރތައް ފޮނުވާނީ 20 ވަނަ ދުވަހުގެ ކުރިން އަންނަ ރަސްމީ ބަންދުނޫން ދުވަހެއްގެ ބަންދުވުމުގެ ކުރިންނެވެ.  (ނ) ސެންޓްރަލް ޕޭމަންޓް ސިސްޓަމްގެ ތެރެއިން ޚަރަދުކުރަމުން ގެންދާ ތަންތަނުން މުސާރަފައިސާ ހޯދުމަށް "ޕޭމަންޓް ރިކުއެސްޓް" މިމާއްދާގެ (ށ) ގައިވާ ގޮތުގެމަތިން، ހިނގާ މަހުގެ 20 ވަނަ ދުވަހުގެ ކުރިން ސިސްޓަމަށް ޕޯސްޓް ކުރަންވާނެއެވެ.  (ރ) މުސާރަޝީޓް ހުށަހެޅުމުގެފަހުން މުވައްޒަފަކު އަތުން ފައިސާއެއް ކަނޑަންޖެހޭގޮތަށް ދިމާވެއްޖެނަމަ، ޖެހިގެން އަންނަ މަހު އެމުވައްޒަފަކަށް މުސާރަދޭއިރު، އެމުވައްޒަފަކު އަތުން ކަނޑަންޖެހޭ ފައިސާގެ ކަންތައް ހަމަޖައްސަންވާނެއެވެ. |
| 7.18 ވަގުތީގޮތުން ވީއްލާ މުވައްޒަފުންނަށް ދޭންޖެހޭ އެލަވަންސްތައް ދިނުން | ދައުލަތުގެ އެއްތަނުން އަނެއްތަނަށް ވަގުތީގޮތުން ވީއްލާ މުވައްޒަފުންނަށް ދޭންޖެހޭ ކޮއްތާއި އެލަވަންސާއި އިތުރުގަޑީގެ ފައިސާއާއި މިބާވަތުގެ ކަންތައްތަކަށް ދޭންޖެހޭ ޚަރަދުތައް ދޭންވާނީ އެމުވައްޒަފެއްގެ ޚިދުމަތް ވަގުތީގޮތުން ލިބޭ މުއައްސަސާއަކުންނެވެ. |

|  |
| --- |
| ދައުލަތުގެ މުވައްޒަފުންގެ ޕެންޝަން |

|  |  |
| --- | --- |
| 7.19 ދައުލަތުގެ މުވައްޒަފުންގެ ޕެންޝަން | (ހ) ދައުލަތުގެ މުއައްސަސާތަކުގައި ވަޒީފާއަދާކުރާ އެންމެހާ މުވައްޒަފުންނަށް ޕެންޝަން ދޭނީ ޤާނޫނު ނަމްބަރ 2009/8 (ދިވެހިރާއްޖޭގެ ޕެންޝަނާބެހޭ ޤާނޫނު) ގައިވާގޮތުގެ މަތިން ޤާއިމް ކުރެވިފައިވާ ރިޓަޔަރމަންޓް ޕެންޝަން ސްކީމްގައި ހިމަނައިގެންނެވެ.  (ށ) ދައުލަތުގެ މުއައްސަސާތަކުގައި ވަޒީފާއަދާކުރާ މުވައްޒަފުންގެ މުސާރައިން ރިޓަޔަރމަންޓް ޕެންޝަން ސްކީމަށް ކަނޑަންޖެހޭ ފައިސާއާއި ދައުލަތުގެ ފަރާތުން އެމުވައްޒަފުންނަށް ޖަމާކޮށްދޭންޖެހޭ ފައިސާ ޚަރަދުކުރާނީ ފައިނޭންޝަލް ކޮންޓްރޯލަރ ނިންމާ ގޮތެއްގެ މަތިން އެމުވައްޒަފަކު ވަޒީފާ އަދާކުރާ މުއައްސަސާއަކުންނެވެ.  (ނ) މިމާއްދާގެ (ށ) ގައިވާ ގޮތުގެމަތިން ރިޓަޔަރމަންޓް ޕެންޝަން ސްކީމަށް ދައްކަންޖެހޭ ފައިސާ މޯލްޑިވްސް ޕެންޝަން އެޑްމިނިސްޓްރޭޝަން އޮފީހުން ކަނޑައަޅާ ގޮތެއްގެމަތިން އެއޮފީހަށް ދައްކަންވާނެއެވެ.  (ރ) މިމާއްދާގެ (ހ) ، (ށ) އަދި (ނ) ގައި ބަޔާންކުރެވިފައިވާ ރިޓަޔަރމަންޓް ޕެންޝަން ސްކީމަށް އެމުވައްޒަފެއްގެ މުސާރައިން ކަނޑާ ފައިސާއާއި ދައުލަތުން ޖަމާކޮށްދޭ ފައިސާގެ ހިސާބު އެމުވައްޒަފަކަށް މުސާރަދޭ މުއައްސަސާއަކުން އެނގެން އޮންނަންވާއެވެ.  (ބ) ރިޓަޔަރމަންޓް ޕެންޝަން ސްކީމްގެކުރިން ދައުލަތުގެ ބަޖެޓުން ދެމުންއައި ޕެންޝަން ފައިސާ ދޫކުރުމާއި އެކަމާގުޅޭ ރެކޯޑުތައް ބަލަހައްޓަމުން ގެންދާނީ މިނިސްޓަރ ނިންމާ ގޮތެއްގެ މަތިންނެވެ. |
| 7.20 ޕެންޝަންލިބޭ ފަރާތް ނިޔާވުން | (ހ) ޕެންޝަން ފައިސާ ލިބޭނީ އެޕެންޝަނަރެއް ނިޔާވި ތާރީޚަކާ ހަމައަށެވެ. ޕެންޝަނަރު ނިޔާވިކަން ވާރުތަވެރިންގެ ފަރާތުން، ނުވަތަ ދައުލަތުގެ ކަމާބެހޭ ފަރާތުން ލަސްވެގެން އެއްމަސްދުވަހުގެ ތެރޭގައި މޯލްޑިވްސް ޕެންޝަން އެޑްމިނިސްޓްރޭޝަން އޮފީހަށް އަންގަންވާނެއެވެ.  (ށ) ޕެންޝަނަރު ނިޔާވުމާ ހަމައަށް، ހަވާލުނުކުރެވިހުރި ޕެންޝަން ފައިސާއެއްވާނަމަ، އެފައިސާއެއް ޝަރީޢަތް މެދުވެރިކޮށް ވާރިސުންނާ ހަވާލުކުރަންވާނެއެވެ.  (ނ) ޕެންޝަނަރު ނިޔާވިކަން ނޭނގިއޮއްވައި އިތުރަށް ފައިސާ ޖަމާކުރެވިއްޖެނަމަ އަދި އެފައިސާ ބޭންކް އެކައުންޓުން ނަގާފައިނުވާނަމަ އެކަން އެނގުނުވަގުތުން ފެށިގެން ލަސްނުކޮށް މޯލްޑިވްސް ޕެންޝަން އެޑްމިނިސްޓްރޭޝަން އޮފީހުން ބޭންކަށް ހުށަހަޅައިގެން އެފައިސާ އަނބުރާ ހޯދަންވާނެއެވެ. އިތުރަށް ޖަމާކުރެވުނު ފައިސާ ބޭންކް އެކައުންޓުން ނަގައި ބޭނުންކޮށްފައިވާނަމަ އިތުރަށް ނެގި ފައިސާ މޯލްޑިވްސް ޕެންޝަން އެޑްމިނިސްޓްރޭޝަން އޮފީހަށް ވާރިސުންގެ ފަރާތުން އަނބުރާ ހޯދަންވާނެއެވެ. |
| 7.21 ޕެންޝަން ފައިސާ ހޯދުމަށް ހުށަހަޅާ އެޕްލިކޭޝަން ފޯމް | (ހ) ކޮންމެ މަހަކުވެސް ޕެންޝަން ފައިސާ ދިނުމަށްޓަކައި، ޕެންޝަން ރަޖިސްޓަރީގެ މައްޗަށް ބިނާކޮށް މޯލްޑިވްސް ޕެންޝަން އެޑްމިނިސްޓްރޭޝަން އޮފީހުން ޕެންޝަން ފައިސާގެ ލިސްޓެއް ތައްޔާރުކުރަންވާނެއެވެ. މިލިސްޓް މޯލްޑިވްސް ޕެންޝަން އެޑްމިނިސްޓްރޭޝަން އޮފީހުން ޗެކުކޮށް ޞައްޙަކަން ޔަޤީންކުރުމަށްފަހު ފައިނޭންޝަލް ކޮންޓްރޯލަރަށް ފޮނުވަންވާނެއެވެ.  (ށ) ކޮންމެ މަހެއްގެ ޕެންޝަން ފައިސާގެ ލިސްޓް ފައިނޭންޝަލް ކޮންޓްރޯލަރަށް ލިބުމުން، މިގަވާއިދުގައިވާ ގޮތުގެ މަތިން ފައިސާ ދޫކުރަންވާނެއެވެ. |
| 7.22 ދައުލަތުގެ ރިޓަޔަރމަންޓް ޕެންޝަން ސްކީމަށް ފައިސާ ޖަމާކުރުން | (ހ) ރިޓަޔަރމަންޓް ޕެންޝަން ސްކީމަށް ފައިސާ ދެއްކުމުގައި، ދައުލަތުގެ އޮފީސްތަކާއި މުއައްސަސާތަކުން ޢަމަލުކުރަމުން ގެންދާނީ ތިރީގައިމިވާ ގޮތުގެ މަތިންނެވެ.   1. ޕެންޝަނަށް ބަލާ މުސާރައިގެ (ޕެންޝަނަބަލް ވޭޖްގެ) ތެރެއިން އެމުވައްޒަފަކު ދައްކަންޖެހޭ ޢަދަދު އުނިކޮށް، އެޢަދަދު ރިޓަޔަރމަންޓް ޕެންޝަން ސްކީމަށް ފައިސާ ޖަމާކުރުމަށްޓަކައި، "މޯލްޑިވްސް ރިޓަޔަރމަންޓް ޕެންޝަން ސްކީމް" ގެ "ރިސިޕްޓް ނޯޓިސް" ފޯމްގައި ހިމަނަންވާނެއެވެ. މުވައްޒަފުންނަށް މުސާރަދޭނީ ރިޓަޔަރމަންޓް ޕެންޝަން ސްކީމަށް ދައްކަންޖެހޭ ޢަދަދު އުނިކުރުމަށްފަހު އެމުވައްޒަފަކަށް ދޭންޖެހޭ ޢަދަދެވެ. 2. އެމުވައްޒަފަކު ރިޓަޔަރމަންޓް ޕެންޝަން ސްކީމަށް ދައްކަންޖެހޭ ފައިސާގެ ޢަދަދާއެކު "އެމުވައްޒަފަކަށް ވަޒީފާ ދީފައިވާ ފަރާތުން" ސްކީމަށް ދައްކަންޖެހޭ ފައިސާގެ ޢަދަދުވެސް "ރިސިޕްޓް ނޯޓިސް" ގައި ހިމަނާފައި އޮންނަންވާނެއެވެ. 3. ރިޓަޔަރމަންޓް ޕެންޝަން ސްކީމަށް ދައްކަންޖެހޭ ފައިސާގެ ހިސާބު މިމާއްދާގެ 2 ވަނަ ނަންބަރުގައިވާ ގޮތުގެމަތިން، މޯލްޑިވްސް ޕެންޝަން އެޑްމިނިސްޓްރޭޝަން އޮފީހުން އެމުވައްޒަފަކަށް މުސާރަދޭ ތަނަކަށް ލިބުމުން، އެހިސާބުތައް އެތަނަކުން ޗެކުކޮށް ޞައްޙަކަން ޔަޤީންކުރުމަށްފަހު، ކޮންމެމަހެއްގެ މުސާރަދިނުމަށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅާއިރު އެ "ރިސިޕްޓް ނޯޓިސް" ހުށަހަޅަންވާނެއެވެ.   (ށ) ކޮންމެ މުވައްޒަފަކަށްވެސް ވަޒީފާދީފައިވާ ފަރާތުން ސްކީމަށް ދައްކަންޖެހޭ ފައިސާ ދޫކުރާނީ މިނިސްޓްރީ އޮފް ފިނޭންސް އެންޑް ޓްރެޜަރީން އެކަމަށް ކަނޑައެޅިފައި އޮންނަ ބަޖެޓް އައިޓަމަކުން ކަމަށްވާތީ، މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅައިގެން މުސާރަދޭ މުއައްސަސާތަކުން މުސާރަޝީޓް ފޮނުވާއިރު ރިސިޕްޓް ނޯޓިސް ފޮނުވަންވާނެއެވެ.  (ނ) މިމާއްދާގެ (ށ) ގައިވާ ގޮތުގެމަތިން، ރިސިޕްޓް ނޯޓިސް ފޮނުވުމުގައި އަތޮޅުތަކުގައި ހުންނަ ދައުލަތުގެ މުއައްސަސާތަކުން ރިޓަޔަރމަންޓް ޕެންޝަން ސްކީމަށް ފައިސާ ޖަމާކުރާއިރު، އެމުވައްޒަފަކަށް ވަޒީފާދިން ފަރާތުން ސްކީމަށް ދައްކަންޖެހޭ ފައިސާ އެތަނަކަށް ފޮނުވާފައިހުރި ފައިސާއަކުން ޖަމާކުރަންވާނެއެވެ.  (ރ) މިމާއްދާގެ (ނ) ގައިވާ ގޮތުގެމަތިން ފައިސާ ޖަމާކުރުމަށްފަހު، އެމުވައްޒަފަކަށް ވަޒީފާދީފައިވާ ފަރާތުން ސްކީމަށް ދައްކަންޖެހޭ ފައިސާގެ ގޮތުގައި ޖަމާކުރެވުނު ފައިސާ ހޯދުމަށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ. |

**ބާބު 8**

|  |
| --- |
| ދަތުރު ޚަރަދާއި ޖަލްސާތަކާއި ބައްދަލުވުންތަކަށް ކުރާ ޚަރަދު |

|  |  |
| --- | --- |
| 8.01 ރާއްޖެއިން ބޭރަށްކުރާ ދަތުރުތަކަށް ހުއްދަދިނުން | ދައުލަތުގެ އެއްވެސް މުއައްސަސާއަކުން ރާއްޖޭން ބޭރަށް ދަތުރެއް ކުރާނަމަ، އެދަތުރެއް ކުރަންވާނީ އެދަތުރެއް ރާވާ އެންމެ އިސް މުއައްސަސާއަކުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ހުއްދަލިބިގެންނެވެ. ރާއްޖޭން ބޭރަށް ކުރާ ދަތުރުތަކަށް ހުއްދައަށް އެދި ހުށަހަޅަންވާނީ، ޓީ ފޯމް (ރާއްޖޭން ބޭރަށްކުރާ ދަތުރުތަކުގެ ހުއްދަ) ފުރިހަމަކޮށްގެންނެވެ. މިފޯމް ފުރިހަމަކޮށް ހުށަހެޅުމުގައި ސަމާލުކަން ދޭންޖެހޭ ކަންތައްތައްތަކާއި އެދަތުރު ނިމުމަށްފަހު ހުށަހަޅަންޖެހޭ މަޢުލޫމާތު ތިރީގައި މިވަނީ އެވެ. ނަމޫނާ ([އެނެކްސް 42](#_އެނެކްސް_42))   * 1. ބަޖެޓްގައި ހިމެނިފައިނެތް ދަތުރެއް ކުރުމަށް ހުށަނޭޅުން. ބަޖެޓްގައި ހިމެނޭ ދަތުރެއްނަމަ، އެދަތުގެ ދިގުމިނާއި އެދަތުރުން ހާސިލްކުރަން ބޭނުންވާ ނަތީޖާއާއި ސިޔާސަތު ހިމެނުން.   2. ދަތުރުކުރަން ބޭނުންވާ ދުވަހުގެ ސަރުކާރު ބަންދުނޫން 7 (ހަތެއް) ދުވަސްކުރިން ފޯމް ފުރިހަމަކޮށް ހުށަހެޅުން.   3. އެހެން މުއައްސަސާއަކާ މަޝްވަރާކުރަންޖެހޭ، އަދި އެހެން މުއައްސަސާއަކާ ގުޅުންހުރި ކަމެއްވާނަމަ، އެފަރާތަކާ މަޝްވަރާކޮށް ހަމަޖައްސަންޖެހޭ ކަންތައްތައް ގޮސްފައިވާ ހިސާބަކާބެހޭ މަޢުލޫމާތު ހިމެނުން.   4. އެހެން މުއައްސަސާއެއްގެ މުވައްޒަފަކު އެދަތުރުގައި ހިމެނޭނަމަ، އެމުވައްޒަފަކު މަސައްކަތްކުރާ އޮފީހުގެ އިޢުތިރާޒެއް ނެތްކަމުގެ ލިޔުން ހުށަހެޅުން.   5. ދަތުރު ހަމަޖެއްސެން އޮތް އެންމެ ކުރުމަގަކުން ހަމަޖެއްސުމާއި، އޮފީހުގެ މަސައްކަތަށް ދަތިނުވާނޭގޮތަށް ބަލައިގެން މީހުން ހިމެނުން.   6. އެހީ ހޯދުމަށްކުރި ދަތުރެއްނަމަ، އެދަތުރު ނިމޭތާ 7 (ހަތެއް) ދުވަހުގެ ތެރޭގައި އެދަތުރަކުން ލިބުނު އެހީގެ ތަފްސީލު މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހެޅުން. އަދި އެކި ދާއިރާތަކާ ގުޅުންހުރި ޓްރެއިނިންގ ވާރކްޝޮޕެންނަމަ " އިންސްޓިޓިއުޝަނަލައިޒް" ކުރެވޭނެ ގޮތުގެ ޚުލާސާއެއް ފޮނުވުން.   7. ދަތުރު ފޯމް ފުރިހަމަ ކުރުމަށްފަހު، އެފޯމާއެކު ހުށަހަޅަންޖެހޭ ހުރިހާ މަޢުލޫމާތު މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހެޅުން ނުވަތަ [budget@finance.gov.mv](mailto:budget@finance.gov.mv) އަށް އީމެއިލްކުރުން. |
| 8.02 ރާއްޖެއިން ބޭރަށްކުރާ ދަތުރު ޚަރަދު | (ހ) ދައުލަތުގެ މުއައްސަސާތަކުން ރާއްޖެއިން ބޭރަށްކުރާ ދަތުރުތަކުގެ ޚަރަދުދޭނީ މިނިސްޓަރ ކަނޑަޅާ އުސޫލެއްގެ މަތިންނެވެ.  (ށ) ރާއްޖޭން ބޭރަށްކުރާ ދަތުރުތަކުގައި ބޭނުންކުރުމަށް ނަގަންޖެހޭ ބޭރުފައިސާ ހޯދުމަށް ޕޭމަންޓްވައުޗަރ ހުށަހަޅަންވާނީ ދަތުރު ފެށުމުގެ ސަރުކާރު ބަންދުނޫން 5 (ފަހެއް) ދުވަސް ކުރިންނެވެ. މިގޮތުން ހުށަހަޅާއިރު ވައުޗަރާއެކު ހިމަނަންޖެހޭ ލިޔެކިޔުންތަކުގެ އިތުރުން ދަތުރަށް ހުއްދަދިން ލިޔުމުގެ ކޮޕީއެއް ހިމެނަންވާނެއެވެ. |
| 8.03 ދަތުރު ޚަރަދަށް ބޭނުންވާ ބޭރު ފައިސާ ގަތުން | ރާއްޖޭން ބޭރަށް ކުރަންޖެހޭ ދަތުރުތަކުގެ ޚަރަދަށް ބޭނުންވާ ބޭރުފައިސާ ގަންނަންވާނީ މޯލްޑިވްސް މަނިޓަރީ އޮތޯރިޓީންނެވެ. |
| 8.04 ކޯސްތަކުގައި ފޮނުވާ މީހުންގެ ދަތުރު ފައިސާ | (ހ) ސްކޮލަރޝިޕް، ފެލޯޝިޕް ނުވަތަ ޓްރޭނިންގ ކޯހަށް ރާއްޖެއިން ބޭރަށް ފޮނުވާ މީހުންގެ ދަތުރު ހެދުމަށް ފައިސާދޭނީ ތިރީގައި މިވާގޮތަށެވެ.   1. ފިނިހޫނުމިން އާދައިގެ ރަށަކަށް ދާމީހަކަށް 1,300/- (އެއްހާސް ތިންސަތޭކަ) ރުފިޔާ. 2. ފިނިރަށަކަށް ދާމީހަކަށް 2,600/- (ދެހާސް ހަސަތޭކަ) ރުފިޔާ. 3. ފިނިމޫސުމާ ހޫނު މޫސުމުގައި ހިންގާ ކޯހަށްދާ މީހާކަށް 3,900/- (ތިންހާސް ނުވަސަތޭކަ) ރުފިޔާ.   (ށ) ކޯސްތަކުގައި ދާމީހުންނަށް މިމާއްދާގެ (ހ)ގައިވާ ގޮތުގެ މަތީން ފައިސާ ދޭންވާނީ، ކޯހުގައި ފޮނުވާ މީހުންނަށް އަހަރަކު އެއްދަތުރަށެވެ. ނަމަވެސް އެއްއަހަރުގެ ތެރޭގައި އެއްފަހަރު ފިނިރަށަކަށް އަނެއް ފަހަރު ފިނިހޫނުމިން އާދައިގެ ރަށަކަށް ފޮނުވާނަމަ، މިމާއްދާގެ (ހ) ގެ 1 އަދި 2 ގައިވާ ގޮތުގެ މަތިން ފައިސާދޭންވާނެއެވެ.  (ނ) ދިގު މުއްދަތުގެ ކޯހުގައިދާ މީހުންނަށްވެސް ދަތުރު ހެދުމުގެ ފައިސާ ދޭނީ ފުރަތަމަ ކޯހުގައި ފުރާއިރުގައެވެ.  (ރ) އެކިއެކި ކޯސްތަކުގައިދާ މީހުންގެ ޚަރަދަށް އެކޯސްދޭ ފަރާތުން ދޭ ފައިސާއާއި މިމާއްދާގެ (ހ) ގައިވާ ގޮތުގެ މަތިން ސަރުކާރުން ދޭ ފައިސާގެ އިތުރު ޚަރަދެއް ހޯދުމަށް ކޯސްތަކުގައިދާ ފަރާތްތަކުން ހުށަހެޅި ކަމުގައި ވިޔަސް އެފަދަ ޚަރަދެއް ދޭކަށް ނުޖެހޭނެއެވެ. |
| 8.05 ބައެއް ޤައުމުތަކުގެ ސަރުކާރުގެ އެހީގައި ސްކޮލަރޝިޕްގައި ދާކުދިންނަށް ފައިސާގެ އެހީދިނުން | (ހ) ބޭރު ގައުމުތަކުން ލިބޭ އެއް އަހަރު ދުވަހަށްވުރެ ދިގު މުއްދަތުގެ ސްކޮލަރޝިޕްގައި އެޤައުމުތަކަށްދާ ކުދީންގެ ތެރެއިން އެތަންތާގެ ސަރުކާރުން ލިބޭފައިސާއިން އެއްގޮތަކަށްވެސް ދެކޮޅު ނުޖެއްސޭނެ ކަމަށް އެކުއްޖާ ކޯހުގައި ފޮނުވި އޮފީހަކަށް ފެންނަ ކުދީންނަށް ދިވެހި ސަރުކާރުން އެހީ ދިނުމުގެ މައްސަލަ މިނިސްޓްރީ އޮފް ފިނޭންސް އެންޑް ޓްރެޜަރީ އަށް ލިޔެގެން ނިންމަންވާނެއެވެ. ދައުލަތުގެ ވަޒީފާގައި އުޅެފައި މުސާރަ ލިބޭގޮތަށް ސްކޯލަރޝިޕް ގައިދާ މީހުންނަށް މި އެހީ ދިނުމެއް ނޯންނާނެއެވެ.  (ށ) މިމާއްދާގެ (ހ) ގައިވާ ގޮތުގެ މަތިން ފައިސާ ދޭންވާނީ ޤާނޫނު ނަންބަރު 76/29 ގައިވާ ގޮތުގެ މަތިން ސަރުކާރަށް ޚިދުމަތް ކުރަންޖެހޭ މުއްދަތުގެ އިތުރަށް 2 އަހަރު ދުވަހު ދައުލަތަށް ޚިދުމަތް ކުރުމަށް އެއްބަސްވެ ސޮއިކުރުވުމަށް ފަހުގައެވެ.  (ނ) މިމާއްދާގެ (ށ) ގައިވާ ގޮތުގެ މަތިން ސޮއި ކުރުވާނީ ސްކޮލަރޝިޕްގައި ދާ ކުދިން ސޮއި ކުރާ އިޤްރާރު ފޯމުގައެވެ. ރާއްޖެއިން ބޭރުގައި ހުރި ދަރިވަރަކުނަމަ، އިތުރު މުއްދަތަކަށް ޚިދުމަތް ކުރުމަށް އެއްބަސްވެ އެދަރިވަރު ސޮއިކޮށް ސިޓީއެއް ފޮނުވަންވާނެއެވެ.  (ރ) މިމާއްދާގެ (ހ) ގައިވާ ގޮތުގެ މަތިން ދޭ ފައިސާގެ އެހީ ސްކޮލަރޝިޕްގައި މާލެއިން ފުރި ދުވަހުންފެށިގެން ކޯސް ނިންމި ދުވަހާ ހަމައަށް ނުވަތަ ކޯސް ނިންމައި އެނބުރި މާލެ އަންނަ ދުވަހާ ހަމައަށް ދޭންވާނެއެވެ. ކޯސްނިންމުމާ މާލެއައުމާ ދެމެދު އެންމެ ދިގުމުއްދަތެއްކަމުގައި ބެލެވޭނީ 1 (އެކެއް) މަސްދުވަހެވެ.  (ބ) ޗުއްޓީ އެއްގައި ނުވަތަ އެނޫންވެސް ބޭނުމަކަށް ރާއްޖެ އައިސް 1 (އެކެއް) މަސް ދުވަހަށްވުރެ ދިގުމުއްދަތަކަށް ހުންނަ ދުވަސްތަކަށް މިއެހީ ދިނުމެއް ނޯންނާނެއެވެ. |
| 8.06 ރާއްޖޭގެ އެއްރަށުން އަނެއްރަށަށް ކުރާދަތުރު ތަކުގައި ހުރުމުގެ ޚަރަދު ދިނުން | (ހ) ދައުލަތުގެ މުއައްސަސާތަކުން މާލެއިން އަތޮޅުތަކަށް އަދި ރާއްޖޭގެ އެއްރަށުން އަނެއްރަށަށް ކުރާ ދަތުރުތަކުގައި ހުރުމުގެ އިންތިޒާމު ހަމަޖައްސާނީ އެދަތުރަކު ދާންބޭނުންވާ ރަށެއް ހިމެނޭ ސަރަހައްދެއްގެ ގައުމީ އިދާރާ ނުވަތަ އަތޮޅުކައުންސިލްގެ އިދާރާ ނުވަތަ ރަށުކައުންސިލްގެ އިދާރާ ނުވަތަ އެރަށެއްގައި ހުންނަ އެމުއައްސަސާއަކަށް ނިސްބަތްވާ އޮފީހެއް މެދުވެރިކޮށްގެންނެވެ. މިނޫން ގޮތްގޮތަށްދާ މުވައްޒަފުން ގޮސް އައިސް ތިބޭ ދުވަސްތަކަށް ހުރުމުގެ އިންތިޒާމު ހަމަޖައްސާނީ އެމުއައްސަސާއަކުންނެވެ. މިގޮތުން ހުރުމުގެ އިންތިޒާމު ހަމަޖެއްސުމުގައި އަމަލުކުރާނީ ތިރީގައިމިވާ އުސޫލުންނެވެ.   1. ޑިރެކްޓަރުން ފެންވަރުން ފެށިގެން މަތީގެ މަގާމުތަކުގެ މުވައްޒަފުން ހިމެނޭނަމަ އެފަދަ މުވައްޒަފުން ވަކިވަކިން ތިބޭގޮތަށް ކޮޓަރި ހަމަޖެއްސުން. 2. ޑިރެކްޓަރުން ފެންވަރުން ފެށިގެން ދަށުގެ މަގާމުތަކުގެ މުވައްޒަފުން ހިމެނޭނަމަ ވަކިވަކިން ބޭތިއްބުމުގެ ބަދަލުގައި ކޮންމެ ދެމީހަކަށް ކޮޓަރިއެއްގެ މަގުން ކޮޓަރި ހަމަޖެއްސުން. 3. ދަތުރުގައި އަންހެން މުވައްޒަފަކު ބައިވެރިވާނަމަ އެމުވައްޒަފަކަށް ވަކި ކޮޓަރިއެއް ހަމަޖެއްސުން. އަދި އަންހެން އެއްމުވައްޒަފަކަށްވުރެ ގިނަ މުވައްޒަފުން ބައިވެރިވާނަމަ ކޮންމެ ދެމީހަކަށް ކޮޓަރިއެއްގެ މަގުން ކޮޓަރި ހަމަޖެއްސުން.   (ށ) މިމާއްދާގެ (ހ) ގައިވާގޮތަށް ހުރުމުގެ އިންތިޒާމު ހަމަޖެއްސެންނެތް ހާލަތްތަކުގައި މާލެއިން އަތޮޅުތަކުގެ ރަށްރަށަށް އަދި މާލެ ފިޔަވައި ރާއްޖޭގެ އެއްރަށުން އަނެއްރަށަށްކުރާ ދަތުރުތަކުގައި ކޮންމެ މުވައްޒަފަކަށްވެސް އެރަށެއްގައި ހޭދަކުރާ ރެއަކާދުވާލަކަށް -/350 (ތިންސަތޭކަ ފަންސާސް) ރުފިޔާގެ މަގުން ހުރުމުގެ ޚަރަދު ދޭންވާނެއެވެ.  (ނ) އަތޮޅުތަކުގެ ރަށްރަށުން މާލެއަށް ކުރާ ދަތުރުތަކުގައި ކޮންމެ މުވައްޒަފަކަށްވެސް މާލޭގައި ހޭދަކުރާ ރެއަކާދުވާލަކަށް -/450 (ހަތަރުސަތޭކަ ފަންސާސް) ރުފިޔާގެ މަގުން ހުރުމުގެ ޚަރަދު ދޭންވާނެއެވެ.  (ރ) ދައުލަތުގެ މުއައްސަސާތަކުން ރާއްޖޭގެ އެއްރަށުން އަނެއްރަށަށް ކުރާ ދަތުރުތަކުގައި ބައިވެރިވާ މީހުން ބޭތިއްބުމަށްޓަކައި ކޮޓަރިފަދަ ތަންތަން ކުއްޔަށް ހިފިދާނެއެވެ. އެފަދަ ތަންތަން ކުއްޔަށް ހިފަންވާނީ މިމާއްދާގެ (ހ) ގައިވާގޮތުގެ މަތިންނެވެ.  (ބ) މިމާއްދާގެ (ށ) އަދި (ނ) ގައިވާ ގޮތުގެމަތިން ހުރުމުގެ ޚަރަދަށްދޭ ފައިސާ ޚަރަދުކުރި ގޮތުގެ ހިސާބު، ދަތުރު ނިންމުމަށްފަހު 3 (ތިނެއް) ދުވަހުގެ ތެރޭގައި އޮފީހަށް ހުށަހަޅަންވާނެއެވެ.  (ޅ) މިމާއްދާގެ (ށ) އަދި (ނ) ގައިވާ ގޮތުގެމަތިން ހުރުމުގެ ޚަރަދަށް ފައިސާ ދޫކޮށްފައި ވަނިކޮށް، ކޮޓަރި ކުއްޔަށްހިފީ ފަހުން ފައިސާ ދައްކާގޮތަށްނަމަ، ކޮޓަރި ކުލީގެ ބިލްތައް ލިބުމުން ހުރުމުގެ ޚަރަދަށް ދޫކޮށްފައިވާ ފައިސާއިން އެބިލްތައް ދައްކަންވާނެއެވެ. އަދި ބިލްތައް ދެއްކުމަށްފަހު ބާކީ ފައިސާ ހުރިނަމަ އެފައިސާ ދަތުރު ނިންމާފައި އަންނަތާ ސަރުކާރު ބަންދުނޫން 2 (ދޭއް) ދުވަހުގެ ތެރޭގައި އޮފީހަށް ދައްކައި ރަސީދު ހޯދަންވާނެއެވެ.  (ކ) ޓޫރިސްޓް ރިސޯޓް ނުވަތަ ޓޫރިސްޓް ހޮޓާ ފަދަ ތަނެއްގައި މީހަކު ބަހައްޓަން ބޭނުންވެއްޖެނަމަ ނުވަތަ ދައުލަތުގެ އިއްޒަތްތެރިއަކު އެފަދަ ތަނެއްގައި ހުންނަން ބޭނުންވެއްޖެނަމަ، އެކަމާމެދު ގޮތެއް ނިންމާނީ މިނިސްޓްރީ އޮފް ފިނޭންސް އެންޑް ޓްރެޜަރީ އަށް ލިޔެ ހުއްދަ ހޯދައިގެންނެވެ.  (އ) ދަތުރުމަތީގައި ރަށެއްގައި ރޭކުރަންޖެހޭނަމަ މިމާއްދާގައި ވާގޮތުގެމަތިން ރެއަކާއިދުވާލަކަށް ދިނުމަށް ހަމަޖެހިފައިވާ ރޭޓުން ހުރުމުގެ ޚަރަދު ދޭންވާނެއެވެ. އަދި އެދަތުރެއްގައި ރޭކުރަން ނުޖެހުނު ނަމަވެސް އެއްރަށެއްގައި ހޭދަކުރަންޖެހޭ ވަގުތު 12 ގަޑިއިރަށްވުރެ އިތުރުވާނަމަ ރެއަކާއިދުވާލަކަށް ދިނުމަށް ހަމަޖެހިފައިވާ ރޭޓުން ހުރުމުގެ ޚަރަދު ހަމަޖެއްސިދާނެއެވެ. |
| 8.07 ރާއްޖޭގެ އެއްރަށުން އަނެއްރަށަށް ކުރާދަތުރު ތަކުގައި ކެއުމުގެ ޚަރަދު ދިނުން | (ހ) ދައުލަތުގެ މުއައްސަސާތަކުން ރާއްޖޭގެ އެއްރަށުން އަނެއްރަށަށް ކުރާ ދަތުރުތަކުގައި ކޮންމެ މުވައްޒަފަކަށްވެސް ރެއަކާދުވާލަކަށް -/120 (ސަތޭކަވިހި) ރުފިޔާގެ މަގުން ކެއުމުގެ ޚަރަދު ދޭންވާނެއެވެ.  (ށ) މަހުކޮއްތު ނުވަތަ ކޮއްތު އެލަވަންސް ލިބޭ މުވައްޒަފަކަށް ދަތުރުމަތީގައި އުޅޭދުވަސްތަކަށް، ކެއުމުގެ ޚަރަދުގެ ގޮތުގައި ލިބޭނީ އެމީހަކަށް މަހުކޮއްތަށް ނުވަތަ ކޮއްތު އެލަވަންސަށް ދުވާލަކަށްޖެހޭ އަދަދަށްވުރެ ދަތުރުމަތީގައި އުޅޭދުވަހަކަށްލިބޭ އަދަދު މަދުވާނަމަ އެމަދުވާ ބައެކެވެ. އަދި ދަތުރުމަތީގައި ދުވާލަކަށްލިބޭ އަދަދަށްވުރެ މަހުކޮއްތަށް ނުވަތަ ކޮއްތު އެލަވަންސަށް ދުވާލަކަށްޖެހޭ އަދަދުބޮޑުނަމަ އެބޮޑުވާބައި އަތުލާކަށް ނުޖެހޭނެއެވެ.  (ނ) ކޮއްތު ޚަރަދު ދިނުމުގައި ފުރިހަމަ ދުވަހެއް ހަމަނުވާނަމަ ކޮއްތު ޚަރަދުދޭނީ ތިރީގައިމިވާ ގޮތުގެ މަތިންނެވެ.   1. ދަތުރުގައި ދުވަހެއްގެ އެއްއިރުގެ ކެއުމާއި އެއްއިރުސައިގެ ވަގުތުފާއިތުވާނަމަ، ދުވަހަކަށް ކަނޑައެޅިފައި އޮންނަވަރުގެ 2/1 ދިނުން. 2. ދަތުރުގައި ދުވަހެއްގެ އެއްއިރުގެ ކެއުމާއި އެއްއިރުސައިގެ ވަގުތުފާއިތުވުމުގެ އިތުރަށް ކެއުމުގެ، ނުވަތަ ސައިގެ ވަގުތެއް ފާއިތުވެއްޖެނަމަ، ދުވަހަކަށް ކަނޑައެޅިފައި އޮންނަ އަދަދު އެކުގައި ދިނުން. |
| 8.08 ރާއްޖޭގެ އެއްރަށުން އަނެއްރަށަށް ކުރާދަތުރު ތަކުގައި ދަތުރު އެލަވަންސް ދިނުން | ދައުލަތުގެ މުއައްސަސާތަކުން ރާއްޖޭގެ އެއްރަށުން އަނެއްރަށަށް ކުރާ ދަތުރުތަކުގައި ބައިވެރިވާ މުވައްޒަފުންނަށް، ތިރީގައިމިވާ ގޮތުގެމަތިން ދަތުރު އެލަވަންސް ދޭންވާނެއެވެ.   1. ޑިރެކްޓަރު ފެންވަރުން ފެށިގެން މަތީ މުވައްޒަފުންނަށް، ރެއަކާއި ދުވާލަކަށް -/90 (ނުވަދިހަ) ރުފިޔާ. 2. އެޑްމިނިސްޓްރޭޓިވް އޮފިސަރު ފެންވަރުން ފެށިގެން ޑިރެކްޓަރު ފެންވަރުގެ މުވައްޒަފުންނާ ހަމަޔަށް، ރެއަކާއި ދުވާލަކަށް -/70 (ހަތްދިހަ) ރުފިޔާ. 3. އެޑްމިނިސްޓްރޭޓިވް އޮފިސަރު ފެންވަރަށް ވުރެ ދަށުގެ މުވައްޒަފުންނަށް، ރެއަކާދުވާލަކަށް -/50 (ފަންސާސް) ރުފިޔާ. 4. ދަތުރުގައި 12 ގަޑިއިރު ނުވަތަ އެއަށްވުރެ ގިނަވަގުތު ހޭދަވާނަމަ، ރެއަކާދުވާލަކަށް ކަނޑައެޅިފައިވާ އެލަވަންސް ދިނުން. |
| 8.09 ރާއްޖޭގެ އެއްރަށުން އަނެއްރަށަށް ކުރާދަތުރު ތަކުގައި އިންސިޑެންޝަލް ޚަރަދު ދިނުން | (ހ) ދައުލަތުގެ މުއައްސަސާތަކުން ރާއްޖޭގެ އެއްރަށުން އަނެއްރަށަށް ކުރާ 7 (ހަތެއް) ދުވަހަށްވުރެ ދިގު ދަތުރުތަކުގައި ދަތުރަކަށް 1,000/- (އެއްހާސް) ރުފިޔާ އިންސިޑެންޝަލް ޚަރަދަށް ދޭންވާނެއެވެ.  (ށ) ދައުލަތުގެ މުއައްސަސާތަކުން ރާއްޖޭގެ އެއްރަށުން އަނެއްރަށަށް ކުރާ 7 (ހަތެއް) ދުވަހަށްވުރެ ކުރު ދަތުރުތަކުގައި ދަތުރަކަށް -/500 (ފަސް ސަތޭކަ) ރުފިޔާ އިންސިޑެންޝަލް ޚަރަދަށް ދޭންވާނެއެވެ.  (ނ) އިންސިޑެންޝަލް ޚަރަދަށް ދޫކުރާ ފައިސާއިން ޚަރަދުކުރަންވާނީ، އެދަތުރެއްގައި ކުރުމަށް ކަނޑައަޅާފައިވާ ރަސްމީ ބޭނުންތަކަށް ކޮންމެހެން ހޯދަން ބޭނުންވާ ތަކެއްޗާއި ޚިދުމަތް ހޯދުމަށެވެ. މިފައިސާ ޚަރަދުކުރިގޮތުގެ ހިސާބާއި ޚަރަދު ބިލްތައް އެދަތުރެއް ނިންމާފައި އަންނަތާ ސަރުކާރު ބަންދުނޫން 2 (ދޭއް) ދުވަހުގެ ތެރޭގައި އެމުއައްސަސާއަކަށް ހުށަހަޅަންވާނެއެވެ. އަދި ޚަރަދުކުރިގޮތުގެ ހިސާބު ހުށަހަޅާއިރު އިންސިޑެންޝަލް ޚަރަދުގެ ފައިސާއިން ބާކީހުރިނަމަ އެފައިސާއަކާއި ނުވަތަ އެފައިސާއިން ޚަރަދެއް ނުކުރާނަމަ އެފައިސާ އަނބުރާ އެއްކޮށް އެމުއައްސަސާއަކަށް ހަވާލުކޮށް ރަސީދު އަތުލަންވާނެއެވެ. |
| 8.10 ދަތުރު ތަކުގައި ގެނެސް ގެންދާ މުވައްޒަފުންގެ ކެއުމާއި ހުރުމުގެ ޚަރަދު ދިނުނ | ދައުލަތުގެ މުއައްސަސާތަކުން ކުރާ ދަތުރުތަކުގައި އެދަތުރުގެ ބައިވެރިން ނޫންގޮތަށް މާލެއާއި ރާއްޖޭގެ އެއްރަށުން އަނެއް ރަށަށް ގެނެސް ގެންދާ މުވައްޒަފުންނަށް ކެއުމުގެ ޚަރަދާއި ހުރުމުގެ ޚަރަދު ދޭނީ، މިގަވާއިދުގެ 8.16 އަދި 8.17 ވަނަ މާއްދާގައިވާ ގޮތުގެ މަތިންނެވެ. |
| 8.11 ދަތުރު ޚަރަދުން ބާކީވާ ފައިސާއާއި ތަކެއްޗާމެދު ޢަމަލުކުރަންޖެހޭ ގޮތް | (ހ) ރާއްޖެތެރެއަށް ކުރި ދަތުރެއްގެ ކޮއްތު ޚަރަދަށް ފައިސާ ނެގި މުއްދަތު ހަމަވުމުގެ ކުރިން އެދަތުރެއް ނިންމާފައި އާދެވިއްޖެ ނަމަ ބާކީ ހުރި ފައިސާ ސަރުކާރު ބަންދުނޫން 2 (ދޭއް) ދުވަހުގެ ތެރޭގައި އޮފީހަށް އަނބުރާ ދައްކައި ރަސީދު ހޯދަންވާނެއެވެ.  (ށ) މިމާއްދާގެ (ހ) ގައިވާ ގޮތުގެމަތުން ލިބޭ ފައިސާ އެފައިސާއެއް ނެގި އެކައުންޓަކަށް ނުވަތަ އައިޓަމަކަށް އަނބުރާ ޖަމާކުރަންވާނެއެވެ. ނުވަތަ ދަތުރެއް ކުރުމަށް ރޭވިފައިވާނަމަ، އެދަތުރަކަށް ނަގަންޖެހޭ ފައިސާއިން އެޖަސްޓްކޮށްގެން ހަމަޖައްސަންވާނެއެވެ. |
| 8.12 އެހެން ރަށެއްގައި ވަޒީފާއަދާކުރުމަށް ފޮނުވާ މުވައްޒަފުން | އެއްއޮފީހެއްގެ މުވައްޒަފަކު އެއޮފީހެއްގެ ފަރާތުން އެހެން ރަށެއްގައި ހިނގަމުންދާ ތަނެއްގައި ވަޒީފާ އަދާ ކުރުމަށް ފޮނުވާފައި ހުންނަ ދުވަސްތަކަކީ، ދަތުރެއްގެ ތެރޭގައި ހޭދަކުރާ ދުވަސްތަކެއް ކަމަށް ނުވާތީ، އެދުވަސްތަކަށް ދަތުރު ޚަރަދުގެ ފައިސާ ދޭކަށް ނުޖެހޭނެއެވެ. |
| 8.13 އެހެން އޮފީހަކުން ބައިވެރިކުރާ މުވައްޒަފުންގެ ދަތުރު ޚަރަދު8.14 ދައުލަތުގެ މުއައްސަސާތަކުން ރާއްޖޭގެ އެއްރަށުން އަނެއްރަށަށް ދަތުރުކުރާނެގޮތް | އެތަނެއްގެ ފަރާތުން ކުރާ ދަތުރެއްގައި އެހެން ތަނެއްގެ މުވައްޒަފަކު ބައިވެރިކުރަންޖެހިގެން ބައިވެރި ކުރި ކަމުގައި ވިޔަސް، އެމުވައްޒަފަކަށް އެދަތުރަކަށް ދޭންޖެހޭ ކޮއްތާއި އެލަވަންސް އަދި އިތުރުގަޑީގެ ފައިސާ ފަދަ، ސީދާ އެކަމަށް ހިނގާ ޚަރަދުތައް ދޭންވާނީ، އެމުވައްޒަފެއްގެ ޚިދުމަތް ވަގުތީގޮތުންލިބޭ އޮފީހުންނެވެ.  (ހ) ދައުލަތުގެ މުއައްސަސާތަކުން ކަނޑުމަގުން ކުރާ ދަތުރުތަކުގައި ފެރީ ދަތުރުގެ ޚިދުމަތް ލިބެން އޮންނަ ދެ ރަށެއްގެ ދެމެދުގައި ފެރީގައި ދަތުރުކުރެވެން އޮތް ހާލަތެއްގައި ކަނޑުމަގުން ކުރަންޖެހޭ ދަތުރުތައް ކުރުމަށް ބޭނުންކުރަންވާނީ ފެރީ ދަތުރުގެ ޚިދުމަތެވެ. ފެރީގައި ދަތުރު ކުރެވެންނެތް ހާލަތްތަކުގައި ނުވަތަ ފެރީގެ ޚިދުމަތް ލިބެންނެތްނަމަ އުޅަނދު ކުއްޔަށް ހިފައިގެން ދަތުރު ކުރެވިދާނެއެވެ.  (ށ) އުޅަނދު ކުއްޔަށް ހިފައިގެން ދަތުރުކުރާނަމަ، ދަތުރު ކުރަންވާނީ އެކަމަށް ބޭނުންވާ ފައިސާ އެމުއައްސާއެއްގެ ބަޖެޓްގައި ހުރިތޯ ބެލުމަށްފަހު، އެމުއައްސަސާއެއްގެ މާލީޒިންމާދާރުވެރިޔާގެ މަޝްވަރާގެ މަތިން، ދައުލަތަށް އެންމެ ޚަރަދު ކުޑަވާނެ ގޮތެއްގެ މަތިންނެވެ.  (ނ) ދައުލަތުގެ މުއައްސަސާތަކުން އެއްފަސް ވެފައިވާ ރަށްރަށުގައި އެއްގަމު މަގުން، މުވައްޒަފުން ކުރާ ދަތުރުތަކުގައި ދަތުރުފީ ދޭނީ މިގަވާއިދުގެ [އެނެކްސް 44](#_އެނެކްސް_44) ގައިވާ ތާވަލުގައިވާ ގޮތުގެ މަތިންނެވެ.  (ރ) ވައިގެމަގުން މާލެ ގެންނަ މީހުންނާއި، ވައިގެމަގުން މާލެއިން އަތޮޅުތަކަށް ފޮނުވަންޖެހޭ މީހުންގެ ދަތުރުފީއަކީ އެއުޅަނދެއްގެ ޓިކެޓަށް ހަމަޖައްސާފައިވާ އަގެވެ.  (ބ) މުވައްޒަފުންގެ މުސާރަފައިސާ ނެގުމަށް ބޭންކު ހުންނަ ރަށަކަށް، އުޅަނދު ކުއްޔަށް ހިފައިގެން ދަތުރުކުރަންޖެހޭނަމަ، ދަތުރުކުރަންވާނީ އެރަށެއްގައި ހުންނަ ދައުލަތުގެ ހުރިހާ މުއައްސަސާއެއްގެ ފަރާތުން އެއްއުޅަނދެއްގައި އެއްދުވަހެއްގައި ދަތުރުކުރެވޭ ގޮތަށް އިންތިޒާމު ހަމަޖައްސައިގެންނެވެ. މިގޮތުން ކުރާ ދަތުރަށް ހިނގާ ޚަރަދު އެދަތުރުގައި ބައިވެރިވި ހުރިހާ މުއައްސަސާއެއްގެ މެދުގައި ހަމަހަމައަށް ހިއްސާކުރެވޭނެ ގޮތަށް ހަމަޖައްސަންވާނެއެވެ.  (ޅ) މިމާއްދާގެ (ބ) ގައިވާ ގޮތުގެމަތިން، މުސާރަފައިސާ ނެގުމަށް ކުރާ ދަތުރު ކުރުމުގައި އެރަށެއްގައި ހުންނަ ހުރިހާ މުއައްސަސާއެއްގެ މުވައްޒަފުންގެ މުސާރަ މަހުގެ އެންމެ ފަހު ދެދުވަހުންކުރެ ދުވަހަކަށް ބޭންކަށް ޖަމާކުރެވިފައި ނުވާ ހާލަތްތަކުގައި، އޭގެފަހުން މުސާރަ ފައިސާ ޖަމާކުރެވޭ ތަންތަނުން މުސާރަފައިސާ ނެގުމަށް ވަކި ދަތުރެއް ކުރެވިދާނެއެވެ. |
| 8.15 ދަތުރު ރިޕޯޓު އޮފީހަށް ހުށަހެޅުން | ރާއްޖޭއާއި، ރާއްޖެއިން ބޭރަށް ކުރާ ދަތުރުގެ "ދަތުރު ރިޕޯޓު" ދަތުރު ނިންމާފައި އަންނަތާ ސަރުކާރު ބަންދުނޫން 3 (ތިނެއް) ދުވަހުގެ ތެރޭގައި އެ އޮފީހަކަށް ހުށަހަޅަންވާނެއެވެ. "ދަތުރު ރިޕޯޓު" ގައި ތިރީގައިމިވާ މަޢްލޫމާތު މަދުވެގެން ހުންނަންވާނެއެވެ.   * 1. ދަތުރުގެ ބޭނުމާއި ދަތުރުކުރި ތަން   2. ދަތުރުގެ ބައިވެރިން (ނަމާއި، މަޤާމް އެނގޭގޮތަށް)   3. ދަތުރު ފެށިގަޑިއާއި ނިންމިގަޑި ތާރީޚާއި އެކު   4. ދަތުރުން ހާސިލު ކުރެވުނު ކަންތައްތަކާއި އޭގެ ނަތީޖާ   މީގެ އިތުރުން "ދަތުރު ރިޕޯޓު" ގައި ހިމެނުމަށް އެ އޮފީހަކަށް ފެންނަ މަޢުލޫމާތު ހިމެނިދާނެއެވެ. |
| 8.16 ރާއްޖޭގެ އެއްރަށުން އަނެއްރަށަށް ގެނެސް ގެންދާ މީހުންގެ ދަތުރު ޚަރަދާއި ކޮއްތު ފައިސާ ދިނުން | (ހ) ދައުލަތުގެ ބޭނުމުގައި ކަނޑުމަގުން އަތޮޅުތަކުން މާލެ ގެންނަ މީހުންނާއި، މާލެއިން އަތޮޅުތަކަށް ފޮނުވަންޖެހޭ މީހުންނާއި، ރާއްޖޭގެ އެއްރަށުން އަނެއްރަށަށް ގެނެސް ގެންދަންޖެހޭ މީހުން ގެނެސް ގެންދިއުމުގައި، ފެރީ ދަތުރުގެ ޚިދުމަތް ލިބެން އޮންނަ ދެ ރަށެއްގެ ދެމެދުގައި ކަނޑުމަގުން ކުރަންޖެހޭ ދަތުރުތައް ކުރުމަށް ބޭނުންކުރަންވާނީ ފެރީ ދަތުރުގެ ޚިދުމަތެވެ.  (ށ) މިމާއްދާގެ (ހ) ގައިވާ ގޮތުގެމަތިން، ފެރީ ދަތުރުކުރާ އުޅަނދުތަކުން ރާއްޖޭގެ އެއްރަށުން އަނެއްރަށަށް މީހުން ގެނެސް ގެންދިއުމުގެ ފެރީ ޚަރަދުދޭނީ އެފެރީއެއްގައި ދަތުރުކުރުމަށް މީހަކަށް ނަގާ ރޭޓުންނެވެ.  (ނ) ދައުލަތުގެ ބޭނުމުގައި ކަނޑުމަގުން އަތޮޅުތަކުން މާލެ ގެންނަ މީހުންނާއި، މާލެއިން އަތޮޅުތަކަށް ފޮނުވަންޖެހޭ މީހުންނާއި، ރާއްޖޭގެ އެއްރަށުން އަނެއްރަށަށް ގެނެސް ގެންދާ މީހުންގެ ދަތުރުފީ (ކެއުމުގެ ޚަރަދާއި އުޅަނދުގެ ފީ) ދޭނީ މިގަވާއިދުގެ [އެނެކްސް 43](#_އެނެކްސް_43) ގައިވާނެއެވެ.  (ރ) އެއްފަސް ވެފައިވާ ރަށްރަށުގައި އެއްގަމު މަގުން ކުރާ ދަތުރުތަކުގެ ދަތުރުފީ ދޭނީ މިގަވާއިދުގެ [އެނެކްސް 44](#_އެނެކްސް_44) ގައިވާ ތާވަލުގައިވާ ގޮތުގެ މަތިންނެވެ.  (ބ) ވައިގެމަގުން މާލެ ގެންނަ މީހުންނާއި މާލެއިން އަތޮޅުތަކަށް ފޮނުވަންޖެހޭ މީހުންގެ ދަތުރުފީއަކީ އެއުޅަނދެއްގެ ޓިކެޓަށް ހަމަޖައްސާފައިވާ އަގެވެ.  (ޅ) މިމާއްދާގެ (ހ) ގައިވާގޮތުގެ މަތިން ދަތުރުކުރެވެން ނެތް ދެ ރަށެއްގެ ދެމެދުގައި ކަނޑުމަގުން ދަތުރުކުރުމަށް އުޅަނދު ކުލި ހަމަޖައްސާނީ، ދަތުރުކުރާ ދެ ރަށެއްގެ ދެމެދުގައި އެންމެ ކުރުކޮށް ދަތުރުކުރެވޭ ދުރުމިނަކަށް ބަލައިގެން އެއަތޮޅެއްގައި ޢާންމުކޮށް ދަތުރުކޮށްއުޅޭ ރޭޓަކަށެވެ.  (ކ) މިމާއްދާގެ (ޅ) ގައިވާ ގޮތުގެ މަތިން ދަތުރުކުރުމުގައި، ދާން ބޭނުންވާ ރަށަކަށް ސީދާ ދިއުމުގެ ބަދަލުގައި، އެހެން ރަށަކަށް ގޮސްގެން އެދާން ބޭނުންވާ ރަށަކަށް ޚަރަދު ކުޑަކޮށް ދަތުރު ކުރެވިދާނެނަމަ، ދަތުރު ކުރަންވާނީ ޚަރަދު ކުޑަ ގޮތަށެވެ.  (އ) އެއް ރަށަކުން އަނެއް ރަށަކަށް ދާ މަގުމަތީގައި އެހެން ރަށަކަށް މަޑުކޮށްފައި ދަތުރުކުރިނަމަވެސް، އުޅަނދު ކުއްޔަށް ދޭންވާނީ، އެއުޅަނދެއް ފުރި ރަށުން ދާން ހަމަޖެހިފައިވާ ރަށަށް ދިއުމުގެ ކުއްޔެވެ.  (ވ) ދައުލަތުގެ އެއް އޮފީހަކުން ނުވަތަ އެއަށްވުރެ ގިނަ އޮފީހުން އެކަކަށްވުރެ ގިނަ މީހުން އެއް ދަތުރެއްގައި ގެނެސް ގެންދިޔަ ކަމުގައިވިޔަސް ދަތުރުކުރާ އުޅަނދަށް ދޭންވާނީ ހަމައެކަނި އެ ދަތުރަށް ކަނޑައެޅިފައިވާ އުޅަނދު ކުއްޔެވެ. މިކުލި ދަތުރުގައި ބައިވެރިވި އެއް އޮފީހަކުން ނުވަތަ ހުރިހާ އޮފީހަކުން ހިއްސާ ކުރެވިދާނެއެވެ.  (މ) އެއްގަމު މަގުން ކުރާ ދަތުރުތަކަށް ކަނޑައަޅާފައިވާ ކުއްޔަކީ، ކާރެއްގެ އެއްކޮޅު ދަތުރަށް ކަނޑައަޅާފައިވާ ކުއްޔެވެ. ކާރެއްގައި އެއް ފަހަރާ ދަތުރުކުރެވޭ ވަރަށްވުރެ ގިނަ މީހުން އެކުގައި ދަތުރުކުރަން ދިމާވެއްޖެނަމަ، ގިނަ ދަތުރުތަކެއް ކާރުގައި ކުރުމުން ހިނގާ ޚަރަދަށްވުރެ ބަހެއް ނުވަތަ ވޭނެއް ކަހަލަ ބޮޑު އުޅަނދެއް ހިފުމުން ހިނގާ ޚަރަދު ކުޑަނަމަ، ދަތުރު ހަމަޖައްސަންވާނީ، ޚަރަދު ކުޑަ ގޮތަށެވެ.  (ފ) ދައުލަތުގެ ބޭނުމަށް، ރާއްޖޭގެ އެއް ރަށަކުން އަނެއް ރަށަކަށް މީހުން ގެނެސް ގެންދިއުމުގައި، އެދަތުރެއްގެ އަވަސް ލަސްމިނަށް ބަލައި، އިސްވެ ބަޔާންކުރެވުނު މާއްދާތަކުގައިވާ ގޮތްތަކުގެ ތެރެއިން ދަތުރު ހަމަޖައްސާނީ، ދައުލަތަށް އެންމެ ޚަރަދުކުޑަ ގޮތަކަށެވެ.  (ދ) ކެއުން ހިމެނޭގޮތަށް ދަތުރުފީ ނުވަތަ އުޅަނދުކުލި ދީގެން ގެނެސް ގެންދާ މީހުން ފިޔަވައި، ދައުލަތުގެ ބޭނުމުގައި ރާއްޖޭގެ އެއްރަށުން އަނެއް ރަށަށް ގެނެސް ގެންދާ މީހުންނަށް ދަތުރުގައި ހޭދަވާ ކޮންމެ ރެއަކާ ދުވާލަކަށް މީހަކަށް -/120 (ސަތޭކަވިހި) ރުފިޔާގެ މަގުން ކެއުމުގެ ޚަރަދު ދޭންވާނެއެވެ. |
| 8.17 މާލެއާއި ރާއްޖޭގެ އެއްރަށުން އަނެއްރަށަށް ގެނެސް ގެންދާ މީހުން އެރަށެއްގައި ތިބޭ ދުވަސްތަކަށްދޭ ފައިސާ | (ހ) ދައުލަތުގެ ބޭނުމަށް އެކިކަންކަމަށް މާލެ އާއި ރާއްޖޭގެ އެއްރަށުން އަނެއް ރަށަށް ގެނެސް ގެންދާ މީހުން އެރަށެއްގައި ތިބޭ ދުވަސްތަކަށް ކެއުމުގެ ޚަރަދަށާއި، ހުރުމުގެ ޚަރަދަށް ތިރީގައިމިވާ ގޮތުގެ މަތިން ފައިސާ ދޭންވާނެއެވެ.   1. ކެއުމުގެ ޚަރަދަށް، ރެއަކާދުވާލަށް، މީހަކަށް -/120 (ސަތޭކަވިހި) ރުފިޔާ. 2. ހުރުމުގެ ޚަރަދަށް، ރެއަކާދުވާލަށް، މީހަކަށް -/250 (ދުއިސައްތަ ފަންސާސް) ރުފިޔާ.   (ށ) އެއްއޮފީހަށްވުރެ ގިނަ އޮފީހުގެ ބޭނުމުގައި މީހަކު ބަހައްޓަންޖެހިއްޖެ ނަމަ ޚަރަދު ދޭންވާނީ އެއިރެއްގައި އެމީހަކާ ހަވާލުވެހުރި އޮފީހުންނެވެ. މިގޮތަށް ގެންނަ މީހުންނަށް ކެއުމުގެ ޚަރަދާއި ހުރުމުގެ ޚަރަދު އެއްދަތުރެއްގައި ދެވޭނީ އެންމެ ގިނަވެގެން 14 (ސާދަ) ދުވަހަށެވެ. 14 (ސާދަ) ދުވަހަށް ވުރެ އިތުރަށް ޚަރަދު ދޭން ދިމާވާ ހާލަތުތަކުގައި އެކަން ހަމަޖައްސަންވާނީ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެގެން އެމިނިސްޓްރީއިން ހުއްދަ ހޯދައިގެންނެވެ.  (ނ) ހުރުމާއި ކެއުމުގެ ކަންތައް ދައުލަތުން ހަމަޖައްސާދޭނަމަ، މިމާއްދާގެ (ހ) ގައިވާ ފައިސާ އެމީހަކަށް ދީގެންނުވާނެއެވެ. |
| ޚާއްޞަ މަސައްކަތްތަކާއި، ކޮމިޓީތަކާއި ޖަލްސާފަދަ  ބައްދަލުވުންތަކަށް ކެއުމާއި ސައި ދިނުން | |
| 8.18 ޚާއްޞަ މަސައްކަތްތައް ކުރުވާއިރު ކެއުމާއި ސައިދިނުން | (ހ) ދައުލަތުގެ މުއައްސަސާތަކުގެ މުވައްޒަފުންލައްވައި ކުރުވަންޖެހޭ ޚާއްޞަ ބޮޑެތި މަސައްކަތްތައް ކުރުވާއިރު ކެއުމާއި ސައިދިނުމާއި، ރަމަޟާންމަހުގައި ރޯދަވީއްލުމަށާއި ހާރުކެއުން ދިނުމަށް ބޭނުންވާނަމަ ކެއުމާއި ސައިދޭންވާނީ ތިރީގައިމިވާ ރޭޓްތަކަށްވުރެ ބޮޑުނުވާގޮތަށެވެ.   1. ކެއުމަކަށް، މީހަކަށް -/40 (ސާޅީސް) ރުފިޔާ 2. ސަޔަކަށް، މީހަކަށް -/20 (ވިހި) ރުފިޔާ 3. ރަމަޟާން މަހު ރޯދަ ވީއްލުމަށް -/60 (ފަސްދޮޅަސް) ރުފިޔާ 4. ރަމަޟާން މަހު ހާރުކެއުމަށް -/40 (ސާޅީސް) ރުފިޔާ   (ށ) މިމާއްދާގެ (ހ) ގައިވާ ގޮތުގެމަތިން ކެއުމާއި ސައިދޭން ކަނޑައެޅިފައިވާ ގަޑިތައް ތިރީގައިމިވަނީއެވެ.   1. ހެނދުނުސައި 6:00 ން 7:30 ށް މަސައްކަތްކުރާނަމަ 2. މެންދުރުކެއުން 2:30 ން 4:00 ށް މަސައްކަތްކުރާނަމަ 3. ހަވީރު ސައި 4:30 ން 6:00 ށް މަސައްކަތްކުރާނަމަ 4. ރޭގަނޑު ކެއުން 7:00 ން 8:30 ށް މަސައްކަތްކުރާނަމަ 5. ރޭގަނޑު 11:00 ގެ ފަހުން މަސައްކަތްކުރާނަމަ، ސައެއް ދޭންވާނެއެވެ.   (ނ) މިމާއްދާގެ (ހ) ގައިވާ ގޮތުގެމަތިން ރަމަޟާންމަހު ރޯދަވީއްލުން ދޭންވާނީ އިރުއޮއްސޭ ގަޑީގައި މަސައްކަތްކުރާނަމައެވެ. ހާރުކެއުން ދެވޭނީ މަސައްކަތް ރޭވިފައިވާގޮތުން ދަންވަރު 2:30ން 4:00 ށް މަސައްކަތްކުރާ ނަމައެވެ.  (ރ) މިމާއްދާގެ (ށ) އާއި (ނ) ގައި ކަނޑައަޅާފައިވާ ގަޑީގެ ތެރެއިން 1 ގަޑިއިރު ހޭދަނުވާނަމަ، ކެއުމާއި ސައިދޭކަށް ނުޖެހޭނެއެވެ.  (ބ) މިމާއްދާގެ (ހ) އާއި (ށ) ގައިވާ ގޮތަށް ކެއުމާއި ސައި ދޭނަމަ އެމަސައްކަތެއްގައި ބައިވެރިވާ މުވައްޒަފުންގެ ޢަދަދާއި ނަމާއި މަޤާމު އެނގޭ ގޮތަށް ރެކޯޑު ބަލަހައްޓައި، ކުރި މަސައްކަތް އެނގޭ ގޮތަށް ޔައުމިއްޔާ ކުރަންވާނެއެވެ. އަދި އެމަސައްކަތުގައި އެމުއައްސަސާގެ މުވައްޒަފަކު ނޫން މީހަކު ނުވަތަ ބަޔަކު ބައިވެރި ވެފައިވާނަމަ އެމީހެއްގެ ނުވަތަ އެބައެއްގެ މަޢުލޫމާތުވެސް ބަލަހައްޓަންވާނެއެވެ. |
| 8.19 އެކިއެކި ކޮމިޓީތަކާއި ބައްދަލުވުންތަކުގައި ކެއުމާއި ސައި ދިނުން | (ހ) ހަމައެކަނި އެމުއައްސަސާއެއްގެ މުވައްޒަފުން ބައިވެރިކޮށްގެން އޮފީހުގެ ތެރޭގައި ބާއްވާ ދާއިމީ ކޮމިޓީތަކުގައި ހޭދަވާ ވަގުތު އެއްގަޑިއިރަށްވުރެ ކުރުނަމަ އެ ބައްދަލުވުމެއް ބާއްވާ ވަގުތާއި ގުޅޭގޮތަކަށް ކޮފީއެއް ނުވަތަ ފިނި ބުއިމެއް ދެވިދާނެއެވެ.  (ށ) ހަމައެކަނި އޮފީހުގެ މުވައްޒަފުން ހިމަނައިގެން އޮފީހުގެ ތެރޭގައި ބާއްވާ ދާއިމީ ކޮމިޓީތަކުގެ ބައްދަލުވުމުގެ ވަގުތު އެއްގަޑިއިރަށް ވުރެ ދިގު ބައްދަލުވުން ތަކުގައި، ބައްދަލުވުން ބާއްވާ ވަގުތާގުޅޭގޮތަކަށް ސައި، ކޮފީ ނުވަތަ ފިނިބުއިމެއް ބިސްކޯދުފަދަ ލުއިކާނާއަކާއެކު ދެވިދާނެއެވެ.  (ނ) ބައްދަލުވުން ބާއްވާ އޮފީހުގެ މުވައްޒަފުންގެ އިތުރުން އެހެން އޮފީސް އޮފީހުގެ މުވައްޒަފުން ނުވަތަ ޢާންމު މީހުން ހިމެނޭގޮތަށް ބާއްވާ އެއްގަޑިއިރަށްވުރެ ކުރު ބައްދަލުވުން ތަކުގައި ބައްދަލުވުން ބާއްވާ ވަގުތާ ގުޅޭގޮތަށް ކޮފީއެއް ނުވަތަ ފިނިބުއިމެއް ދެވިދާނެއެވެ.  (ރ) ބައްދަލުވުން ބާއްވާ އޮފީހުގެ މުވައްޒަފުން ގެ އިތުރުން އެހެން އޮފީސް އޮފީހުގެ މުވައްޒަފުން ނުވަތަ ޢާންމު މީހުން ހިމެނޭގޮތަށް ބާއްވާ އެއްގަޑިއިރަށްވުރެ ދިގު ބައްދަލުވުން ތަކުގައި ވަގުތާ އެކަށީގެންވާ ސަޔެއް މީހަކަށް -/20 ރުފިޔާ އަށްވުރެ ބޮޑުނުވާ ގޮތަކަށް ދެވިދާނެއެވެ.  (ބ) މިމާއްދާގެ (ހ) އާއި (ށ) އަދި (ނ) ގައިވާގޮތަށް ސައި، ކޮފީ އަދި ފިނިބުއިމެއް ދިނުމުގައި އަމަލުކުރަންވާނީ، އެކަމަށްބޭނުންވާ ތަކެތި އޮފީހުގެ ސްޓޮކަށް ހޯދުމަށް ފަހު، އޭގެ ތެރެއިން އެވަގުތަކަށް ބޭނުންވާ މިންވަރަކަށް ތަކެތި ސްޓޮކުން ނަގައިގެން ބޭނުންކުރާ އުސޫލުންނެވެ.  (ޅ) ދައުލަތުގެ ތަންތަނުގައި ބާއްވާ އެކިއެކި ކޮމިޓީތަކާއި ބައްދަލުވުން ތަކުގެ ހާޒިރީ ބަލަހައްޓަންވާނެއެވެ. އަދި އެދުވަހަކު ބައްދަލުވުމަށް ހާޒިރުވި މެންބަރުންގެ ނަމާއި މަގާމާއި، ބައްދަލުވުމުގައި މަޝްވަރާ ކުރެވުނު ކަންތައް އެނގޭނޭގޮތަށް ޔައުމިއްޔާ ކުރެވިފައި އޮންނަން ވާނެއެވެ.  (ކ) ދައުލަތުގެ މުއައްސަސާތަކުން އެކިއެކި މުނާސަބަތުތައް ފާހަގަކުރުމަށް ބާއްވާ ޖަލްސާތަކާއި ވޯކްޝޮޕް، ސެމިނާރ، މުބާރާތްތައް ފަދަ ކަންތައްތަކުގެ ފެށުމާއި ނިމުން ފާހަގަކުރުމަށް ބާއްވާ ހަފުލާތަކުގައި މީހަކަށް -/60 (ފަސްދޮޅަސް) ރުފިޔާ އަށްވުރެ ބޮޑުނުވާ ގޮތެއްގެ މަތިން ސަޔެއް ދެވިދާނެއެވެ. |
| 8.20 އިއްޒަތްތެރިންނަށް ރިސެޕްޝަން ދިނުން | ދައުލަތުގެ މުއައްސަސާތަކަށް ޒިޔާރަތްކުރާ ރާއްޖެއާއި ރާއްޖޭން ބޭރުގެ ޢިއްޒަތްތެރިންނަށް، މުއައްސަސާތައް ހިންގާ އެންމެ އިސްވެރިންގެ ފަރާތުން ރިސެޕްޝަނެއް ދިނުންފަދަ ކަންތައް ކުރިއަށް ގެންދަންވާނީ، އެކަމަށް ބޭނުންވާ ފައިސާ ބަޖެޓްގައި ހުރުމާއެކު، މިނިސްޓަރަށް ލިޔެ ހުއްދަ ހޯދައިގެންނެވެ. |
| 8.21 ބައިނަލްއަޤްވާމީ އަދި ޤައުމީ ފެންވަރުގެ ޖަލްސާތަކުގައި ކެއުމާއި ސައިދިނުމާއި، ރިސެޕްޝަން ދިނުން | (ހ) ރާއްޖެއާއި ރާއްޖޭން ބޭރުގައި ބާއްވާ ބައިނަލްއަޤުވާމީ، ޤައުމީ ފެންވަރުގެ ޖަލްސާތަކުގައި ކެއުމާއި ސައި އަދި ރިސެޕްޝަނެއް ދިނުންފަދަ ކަންތައްތަކަށް ޚަރަދު ކުރަންވާނީ އެކަމަށް ބޭނުންވާ ފައިސާ އެމުއައްސަސާއެއްގެ އެއަހަރެއްގެ ބަޖެޓްގައި ހިމެނިފައި ވާނަމައެވެ. އެފަދަ ޚަރަދުތައް ކުރާނީވެސް މިގަވާއިދުގައިވާ އުސޫލުތަކާ އެއްގޮތަށެވެ.  (ށ) މިމާއްދާގެ (ހ) ގައި ބަޔާންކުރެވިފައިވާ ކަމަކަށް ބޭނުންވާ ފައިސާ ބަޖެޓްގައި ހިމެނިފައި ނުވާނަމަ އެފަދަކަމެއް ކުރަންވާނީ، އެކަމެއް ކުރަން ފެށުމުގެ ކުރިން މިނިސްޓަރަށް ލިޔެ ޚަރަދުކުރުމުގެ ހުއްދަ ހޯދައި އެކަމަށް ބޭނުންވާ ފައިސާ ބަޖެޓަށް ލިބުމުންނެވެ. |

|  |  |
| --- | --- |
|  |  |
| ބާބު 9 ދައުލަތަށް ލިބޭ އެހީ ޚަރަދުކުރުމާއި ހިސާބު ބެލެހެއްޓުން | |
| 9.01 ދައުލަތަށް ލިބޭ އެހީ | ދައުލަތުގެ އެކި މުއައްސަސާތަކަށް، ރާއްޖެއާއި ރާއްޖޭން ބޭރުން ހިލޭއެހީގެ ގޮތުގައި ލިބޭ ފައިސާއާއި ތަކެއްޗާއި، ލޯނުގެ ގޮތުގައި ލިބޭ ފައިސާއާއި، އެހީދޭ ފަރާތްތަކުން ސީދާ ކުރާ ޚަރަދާއި، އެކި ފަރާތްތަކުން ހިލޭ އެހީގެ ގޮތުގައި އެކިގޮތްގޮތުންދޭ ތަކެތި ވެސް ހިމެނޭނީ ދައުލަތަށް ލިބޭ އެހީގެ ގޮތުގައެވެ. |
| 9.02 ދައުލަތަށް ލިބޭ އެހީ އިން ޚަރަދުކުރުން | (ހ) އެހީގެ ގޮތުގައި ލިބިގެން ދައުލަތުގެ މުއައްސަސާތަކުން ހިންގާ އެންމެހާ މަޝްރޫޢުތަކަށް ހިނގާ ޚަރަދުގެ ހިސާބުތައް ބަލަހައްޓައި ރިޕޯޓު ފޮނުވަން ވާނީ، އެހީދޭ ފަރާތުން ވަކިގޮތަކަށް ކަނޑައަޅައި އަންގާފައިވާނަމަ އެގޮތުގެ މަތިންނެވެ.  (ށ) ދައުލަތަށް ލިބޭ ހިލޭ އެހީއާއި، ލޯނުއެހީގެ ގޮތުގައި ލިބޭ ފައިސާ ޚަރަދުކުރަންވާނީ، އެހީ ލިބުނު ބޭނުމަކަށް އެކަންޏެވެ.  (ނ) އެހީދޭ ފަރާތްތަކުން ސީދާ ކުރާ ޚަރަދުތައް ފިޔަވައި އެހީގެ ފައިސާއިން ކުރާ ޚަރަދުތައް ކުރަންވާނީ އެހީދޭ ފަރާތުން ވަކިގޮތަކަށް ކަނޑައަޅައި އަންގާފައިވާނަމަ އެގޮތުގެ މަތިންނެވެ. އެހީދޭ ފަރާތުން ވަކިގޮތަކަށް ކަނޑައަޅައި އަންގާފައިނުވާނަމަ މިގަވާއިދުގައިވާ ގޮތުގެމަތިންނެވެ.  (ރ) ދައުލަތުގެ މުއައްސަސާތަކަށް އެކި ފަރާތްތަކުން އެހީގެ ގޮތުގައި ލިބޭ ފައިސާގެ ތެރެއިން، ދަތުރު ޚަރަދާއި، ކެޕިޓަލް ޚަރަދާއި، ސްޕެއަރ ޕާޓްސް ހޯދުން ފަދަ ބޮޑެތި ޚަރަދުތަކަށް ލިބޭ ފައިސާ އާއި، އެހެނިހެން ކަންކަމަށް ލިބޭ ފައިސާ ޚަރަދުކުރަންވާނީ، މިނިސްޓްރީ އޮފް ފިނޭންސް އެންޑް ޓްރެޜަރީއަށް އެފައިސާއިން ކުރަން ބޭނުންވާ ޚަރަދެއްގެ ފުރިހަމަ ތަފްޞީލް ހުށަހެޅުމަށްފަހު މިނިސްޓްރީ އޮފް ފިނޭންސް އެންޑް ޓްރެޜަރީން އަންގާ ގޮތެއްގެމަތިން ބަޖެޓްގައި ހިމަނައިގެން މިގަވާއިދުގައިވާ ގޮތުގެމަތިންނެވެ.  (ބ) ކައުންސިލްތައް ފިޔަވައި ދައުލަތުގެ އެހެން މުއައްސަސާތަކަށް އެހީގެ ގޮތުގައި ލިބޭ ފައިސާ، ލިބުނު ބޭނުމަކަށް ޚަރަދު ކުރުމަށްފަހު ބާކީ ފައިސާ ހުރިނަމަވެސް ނުވަތަ އެހީގެ ގޮތުގައި ލިބުނު ފައިސާ ލިބުނު ބޭނުމަށް އެއްވެސް ޚަރަދެއްނުކޮށް އެހެން ބޭނުމަކަށް ޚަރަދު ކުރަންވާނީ އެހީދިން ފަރާތުގެ ހުއްދައާއެކު މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ހުއްދަ ހޯދައިގެންނެވެ.  (ޅ) ކައުންސިލްތަކަށް އެހީގެ ގޮތުގައި ލިބޭ ފައިސާ، ލިބުނު ބޭނުމަކަށް ޚަރަދު ކުރުމަށްފަހު ބާކީ ފައިސާ ހުރިނަމަވެސް ނުވަތަ އެހީގެ ގޮތުގައި ލިބުނު ފައިސާ ލިބުނު ބޭނުމަށް އެއްވެސް ޚަރަދެއްނުކޮށް އެހެން ބޭނުމަކަށް ޚަރަދު ކުރަންވާނީ އެހީދިން ފަރާތުގެ ހުއްދަ ލިޔުމަކުން ލިބިގެންނެވެ.  (ކ) އެހީގެ ގޮތުގައި ހިންގާ ޕްރޮޖެކްޓެއްގެ ދަށުން ބޭރު ބަޔަކު މެދުވެރިވެގެން ރާއްޖޭގައި ހިންގާ މަސައްކަތެއްގައި ގެންގުޅޭ މީހުންނަށް އެޕްރޮޖެކްޓަށް ކަނޑައެޅޭ ފައިސާގެ ތެރެއިން މުސާރައާއި އެލަވަންސާއި ކެއިންބުއިންފަދަ ކަމަކަށް ޚަރަދެއް ކުރަންވާނީ އެކަމެއް ތަފްޞީލުކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ އެ މިނިސްޓްރީން ހަމަޖައްސާ އުސޫލެއްގެ މަތިންނެވެ. އެހީގެ ގޮތުގައި ހިންގާ ޕްރޮޖެކްޓެއްގެ ދަށުން، ބަޔަކަށް ކޮންޓްރެކްޓް ދީގެން ކުރުވާ މަސައްކަތެއްގައި، ކޮންޓްރެކްޓްގައިވާ ގޮތަށް މަސައްކަތުގެ އަގަށް ދޭންޖެހޭ ފައިސާ މީގެތެރެއަކު ނުހިމެނެއެވެ.  (އ) ދައުލަތުގެ މުއައްސަސާތަކާ ގުޅިގެން އެކިއެކި ޕްރޮޖެކްޓްތަކުގެ ދަށުން ބޭރުގެ ފަރާތްތަކުން ރާއްޖޭގައި ކުރާ މަސައްކަތްތަކަށް އެފަރާތްތަކުން ކުރާ ޚަރަދުގެ ވޭތުވެދިޔަ މަހުގެ ހިސާބު، ހިނގާ މަހުގެ 15 ގެ ކުރިން އެފަރާތްތަކުން ހޯދައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަން ވާނެއެވެ.  (ވ) ދައުލަތަށް އެހީގެ ގޮތުގައި ލިބޭ ސްކޮލަރޝިޕް، ފެލޯޝިޕް، ޓްރޭނިންގ ކޯސްފަދަ ކަންތައްތަކަށް އެހީދޭ ފަރާތްތަކުން ކުރާ ޚަރަދުތަކާއި، އެކިއެކި ޖަލްސާ ސެމިނާފަދަ ކަންކަމުގައި ބައިވެރިވުމަށް ބޭރުގެއެހީގައި ލިބިގެން ކުރާ ޚަރަދުތަކުގެ ހިސާބު އެކޯހެއް ނުވަތަ ޖަލްސާއެއް ނިމޭތާ ލަސްވެގެން 1 (އެކެއް) މަސް ދުވަހުގެ ތެރޭގައި އެކަމެއްގައި އެމުވައްޒަފަކު ބައިވެރިކުރި މުއައްސަސާއަކުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވަންވާނެއެވެ. |
| 9.03 އެހީގެ ގޮތުގައި ފަހުން ލިބޭގޮތަށް ކުރާ ޚަރަދު | (ހ) އެހީގެ ގޮތުގައި ފަހުން ފައިސާ ލިބޭގޮތަށް އެއްވެސް ޚަރަދެއް ކުރަންވާނީ އެކަން މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ އެކަމުގެ ހުއްދަ ލިޔުމަކުން ލިބިގެންނެވެ.  (ށ) މިމާއްދާގެ (ހ) ގައިވާ ގޮތުގެ މަތިން ދޫކޮށްފައިވާ ފައިސާއެއް ނުވަތަ ޚަރަދުކޮށްފައިވާ ފައިސާއެއް އަނބުރާ ދޭންޖެހޭ ފަރާތަކުން ނުލިބި އޮތްނަމަ، އެފައިސާއާބެހޭ ފުރިހަމަ މަޢުލޫމާތު (ޚަރަދުކުރި ފައިސާގެ އަދަދު، ތާރީޚް، ޚަރަދުކުރި ކަންތައް، އަނބުރާ ދޭން ހަމަޖެހިފައވާ ފަރާތް، އަނބުރާ ދޭން އެއްބަސް ވެފައިވާ ގޮތް، އަނބުރާ ދިނުމަށް އެއްބަސްވި މުއްދަތު) މިނިސްޓްރީ އޮފް ފިނޭންސް އެންޑް ޓްރެޜަރީ އަށް ފޮނުވައި އެކަމެއް ހަމަޖައްސަން ވާނެއެވެ.  (ނ) ރާއްޖެއިން ބޭރަށްކުރާ ދަތުރުތަކުގައި، ޓިކެޓް ޚަރަދާއި ބައެއް ކަހަލަ އެލަވަންސްތަކަށް އެދަތުރު ހަމަޖައްސާ ފަރާތުން ފައިސާދޭގޮތަށް ހަމަޖެހިގެން، އަނބުރާ ލިބޭގޮތަށް އެއޮފީހަކުން ކުރާ ޚަރަދުގެ ފައިސާ ލިބެމުންދޭތޯ މާލީޒިންމާދާރުވެރިޔާ ބަލާ ޗެކުކުރަމުން ގެންދަންވާނެއެވެ. އަދި މިފަދަ ފައިސާއެއް ނުލިބި އޮތްނަމަ އެކަން މިމާއްދާގެ (ށ) ގައިވާ ގޮތުގެ މަތިން އެދަތުރެއް ނިންމާފައި އަންނަތާ 15 ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅަންވާނެއެވެ. |
| 9.04 ދައުލަތަށް ލިބޭނެ އެހީ ބަޖެޓް ކުރުން | (ހ) ދައުލަތަށް އެހީގެ ގޮތުގައި ލިބޭނެކަމަށް ލަފާކުރާ ފައިސާ އަންދާޒާ ބަޖެޓްގައި ހިމަނަންވާނެއެވެ. އަދި ބޭރުގެ އެހީގެ ދަށުން ހިންގާ މަޝްރޫޢުތަކަށް ހިނގާނެ ޚަރަދުވެސް ހިލޭ އެހީގެ ގޮތުގައި ލިބޭ ފައިސާއިން ކުރެވޭ ޚަރަދުގެ ގޮތުގައި ބަޖެޓްގައި ހިމަނަންވާނެއެވެ.  (ށ) ބަޖެޓާއި ހިސާބުތައް ބެލެހެއްޓުމުގައި އެހީދޭ ފަރާތްތަކުން ސީދާކުރާ ޚަރަދުތަކާއި، ފައިސާއިން ހިންގާ މުޢާމަލާތްތައް ވަކިން އެނގޭނޭގޮތަށް ބަލަހައްޓަންވާނެއެވެ. އެހީދޭ ފަރާތްތަކުން ސީދާކުރާ ޚަރަދުތައް ބަޖެޓް ދޫކުރުމުގެ ޕްރޮސެސްގައި ހިމަނައިގެންނުވާނެއެވެ. އެއީ ބަޖެޓްގައި ފައިސާ ނެތުމުން ޚަރަދުކުރުމަށް ހުރަސްތަކެއް ކުރިމަތި ވެދާނެތީއެވެ.  (ނ) އެހީދޭ ފަރާތްތަކުން ސީދާ ކުރާ ޚަރަދުތަކާބެހޭ މަޢުލޫމާތު އެފަރާތްތަކުން ހޯދަންވާނެއެވެ. |
| 9.05 އެހީގެ ގޮތުގައި ލިބޭ ފައިސާގެ ބޭންކް އެކައުންޓް ބެލެހެއްޓުން | ދައުލަތަށް އެހީ ދިނުމުގެ އެއްބަސްވުމުގައި ވަކި ބޭންކް އެކައުންޓެއް ހުޅުވައި ބެލެހެއްޓުމަށް ޝަރުޠުކޮށްފައިވާނަމަ، އެމަޝްރޫޢަކަށް ޓްރަސްޓް އެކައުންޓެއް ހުޅުވުމަށްޓަކައި ކަމާބެހޭގޮތުން ޕްރޮޕޯސަލްއެއް ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ. އަދި އެއެކައުންޓް ހުޅުވުމުން އެކައުންޓުގެ ހިސާބުތައް މިގަވާއިދުގައިވާ ގޮތުގެމަތިން ބަލަހައްޓަންވާނެއެވެ. |
| 9.06 ދައުލަތަށް ލިބޭ އެހީ ހިސާބުކުރުން | (ހ) ދައުލަތަށް ލިބޭ އެހީގެ އެއްބަސްވުމުގައާއި މިގަވާއިދުގައިވާ ގޮތުގެމަތިން ބޭންކް އެކައުންޓް ހުޅުވައި ހިސާބުތައް ބަލަހައްޓައި، އަދި އެހީގެ އެއްބަސްވުމުގައި ބަޔާންކޮށްފައިވާ ފޯމެޓާ އެއްގޮތަށް، އެއްބަސްވުމުގައި ކަނޑައަޅާފައިވާ މުއްދަތުގައި މަޝްރޫޢުތަކުގެ މާލީހިސާބުތައް، އެމުއައްސަސާއެއްގެ މާލީޒިންމާދާރުވެރިޔާ ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅަންވާނެއެވެ.  (ށ) ދައުލަތަށް ލިބޭ އެހީގެ ދަށުން ހިންގޭ މަޝްރޫޢުތަކުގެ މާލީހިސާބުތައް އެހީގެ އެއްބަސްވުމުގައިވާ ގޮތުގެމަތިން އޮޑިޓް ކުރުމަށްޓަކައި އެކްސްޓަރނަލް އޮޑިޓަރަށް އެމުއައްސަސާއެއްގެ މާލީޒިންމާދާރުވެރިޔާ ހުށަހަޅަންވާނެއެވެ. |

|  |  |
| --- | --- |
|  |  |
| ބާބު 10ދައުލަތުގެ ޕްރޮކިޔުމަންޓް ނިޒާމް | |

ޕްރޮކިޔުމަންޓުން ޙާޞިލްކުރުމަށް ބޭނުންވާ ކަންތައްތަކާއި އުޞޫލޫތައް

|  |  |
| --- | --- |
| 10.01 ދައުލަތުގެ ޕްރޮކިޔުމަންޓް ނިޒާމުން ޙާޞިލްކުރަން ބޭނުންވާ ކަންތައްތައް | ދައުލަތުގެ ޕްރޮކިޔުމަންޓް ނިޒާމެއްގެ ބޭނުމަކީ، ދައުލަތުގެ ތަންތަނަށް ތަކެތި ގަތުމާއި، ޚިދުމަތް ހޯދުމާއި މަސައްކަތް ކުރުވުމުގައި، ހާމަކަންބޮޑު ޒިންމާދާރުގޮތެއްގައި ހުރިހާ ފަރާތެއްގެ މަޞްލަޙަތަށްބަލައި ވަޒަންކޮށްގެން ތެދުވެރިކަމާއި އަމާނާތްތެރިކަމާއެކު ވާދަވެރި މާޙައުލެއްގައި ކަންތައްތައް ކުރުމެވެ. އެގޮތުން ޕްރޮކިޔުމަންޓް ނިޒާމެއްގައި ތިރީގައިމިވާ ކަންތައްތަކަށް ބަލަންޖެހެއެވެ.   1. ދައުލަތުގެ ފައިސާ ހޭދަކުރެވެނީ، ވާދަވެރި މާޙައުލެއްގެ ތެރެއިން، އިޤްތިޞާދީގޮތުން އެންމެ ފައިދާހުރި، އަދި ހާމަކަންބޮޑު ޒިންމާދާރުގޮތެއްގެ މަތިންކަން ޔަޤީންކުރުން. 2. ބީލަމުގައި ބައިވެރިވާ ފަރާތްތަކުގެ (ބީލަންވެރިން) މެދުގައި ހަމަހަމަކަމާއި، އިތުބާރާއެކު ތަފާތުކުރުމެއްނެތި ޕްރޮކިޔުމަންޓްގެ ކަންތައްތައް ގެންދެވޭކަމުގެ ޔަޤީންކަން ބީލަމުގައި ބައިވެރިވާ ފަރާތްތަކަށް ހޯދައިދިނުމާއެކު، އަމިއްލަ ފަރާތްތަކުގެ ބައިވެރިވުން އިތުރުކުރުން. 3. ބީލަމުގައި ބައިވެރިވާ އެންމެހާ ފަރާތްތަކުން ހުށަހަޅާ ލިޔެކިޔުންތަކާއި، މަޢުލޫމާތުގެ ސިއްރު ހިފަހައްޓާނެކަމުގެ ޔަޤީންކަން ހޯދައިދިނުން. |
| 10.02 ޕްރޮކިޔުމަންޓްގެ އުޞޫލުތައް | (ހ) ބީލަމުގެ ކަންތައް ކުރިއަށް ގެންދަންވާނީ ޒިންމާދާރުގޮތެއްގައި، އެބީލަމެއްގެ ޝަރުޠު ހަމަވާ އެއްވެސް ފަރާތެއް ތަފާތުކުރުމެއްނެތި ހާމަކަންބޮޑު، އިޤްތިޞާދީގޮތުން އެންމެ ފައިދާހުރި، ވާދަވެރި ގޮތެއްގެ މަތިންނެވެ.  (ށ) ބީލަމުގައި ބައިވެރިވާ ފަރާތެއްގެ (ބީލަންވެރިންގެ) ޤައުމިއްޔަތާއި، ނަސްލާއި، ދީނާއި، ޖިންސުގެ ތަފާތުކުރުމަކުން ނުވަތަ އެނޫންވެސް ގޮތަކުން މިގަވާއިދުގައި ބަޔާންކުރެވިފައިވާ ގޮތެއްގެ މަތިން މެނުވީ ބީލަމުގައި ބައިވެރިވުން މަނައެއް ނުކުރެވޭނެއެވެ.  (ނ) ބީލަމުގެ ކަންތައް ވާދަވެރިގޮތެއްގައި ގެންދިއުމަށްޓަކައި، އެކަމަށް ޤާބިލް ފަރާތްތަކަށް ހަމަހަމަ ފުރުޞަތު ދޭންވާނެއެވެ.  (ރ) ބީލަމުގެ ކަންތައް ކުރިއަށް ގެންދަންވާނީ އެއް އުޞޫލަކުންނެވެ. ގަވާއިދާ އެއްގޮތަށް ބީލަމުގެ ކަންތައް ހިންގުމުގައި ޒަމާނުގެ ޓެކްނޮލޮޖީ ބޭނުންކުރެވިދާނެއެވެ.  (ބ) ޕްރޮކިޔުމަންޓް މަސައްކަތުގައި ހަރަކާތްތެރިވާ މުވައްޒަފުންގެ ޒިންމާއާއި ޢަމަލުތައް ބަހައްޓަންވީގޮތުގެ ސުލޫކީ މިންގަނޑު މިގަވާއިދުގެ 2.15 އަދި 2.16 ވަނަ މާއްދާގައި ބަޔާންކުރެވިފައި ވާނެއެވެ. |
| 10.03 ޕްރޮކިޔުމަންޓް ގަވާއިދަށް ޢަމަލުކުރުން | (ހ) ދައުލަތުގެ ވިޔަފާރިކުރާ ތަންތަނާއި، ރައްޔިތުން ގުޅިގެން ހިންގާ ތަންތަނާއި، ދައުލަތުގެ މުއައްސަސާތަކާއި، ދައުލަތުގެ ފައިސާ ލިބިގެން ޚަރަދުކުރާ ހުރިހާ ތަންތަނުން މިމާއްދާގެ (ށ) ގައިވާފަދަ ޙާލަތެއް ދިމާވެގެން މެނުވީ މިގަވާއިދަށް ޢަމަލުކުރަންވާނެއެވެ.  (ށ) ދިފާޢީ ނުވަތަ ޤައުމީ ސަލާމަތާބެހޭ ކަންކަމުގައާއި، ޢާންމު މަޞްލަޙަތު ރައްކާތެރި ކުރުމަށް ކޮންމެހެން ކުރަންޖެހޭ ޚަރަދުތަކަށް އެފަހަރަކު ބޭނުންވާ މިންވަރަކަށް، މިނިސްޓަރ އޮފް ފިނޭންސް އެންޑް ޓްރެޜަރީ ނިންމާ ގޮތެއްގެ މަތިން، ދައުލަތުގެ ފައިސާ ޚަރަދުކުރުމަށް މިގަވާއިދުގައި ކަނޑައަޅާފައިވާ ގޮތްނޫންގޮތަކަށް ޚަރަދު ކުރެވިދާނެއެވެ. |
| 10.04 ބޭރުގެ ފަރާތްތަކާއެކު ވެވޭ އެއްބަސްވުމަށް ޢަމަލުކުރުން | (ހ) ދިވެހިސަރުކާރުން ބޭރުގެ ފަރާތްތަކާއެކު ވެފައިވާ އެއްބަސްވުމުގެ މާއްދާއަކާއި، މިގަވާއިދުގެ މާއްދާއަކާ ތަޢާރަޒުވާ ޙާލަތްތަކުގައި، ގޮތެއް ނިންމާއިރު އިސްކަންދޭންޖެހޭނީ ބޭރުގެ ފަރާތާއެކު ވެފައިވާ އެއްބަސްވުމާ އެއްގޮތަށެވެ. އެނޫން އެހެން ކަންކަމުގައި ޕްރޮކިޔުމަންޓްގެ މަސައްކަތް ކުރިއަށް ގެންދިއުމުގައި ޢަމަލުކުރަންޖެހޭނީ މި ގަވާއިދުގައިވާ ގޮތަށެވެ.  (ށ) ބޭރުގެ ފަރާތަކާއެކު ވެވޭ އެއްބަސްވުމެއްގެ ދަށުން ދިވެހި ދައުލަތުން ޕްރޮކިޔުމަންޓާބެހޭ ކަމެއް ކުރަންޖެހޭނަމަ އެކަމެއް ކުރަންވާނީ މިގަވާއިދާ އެއްގޮތަށް ކަމަށް އެ އެއްބަސްވުމުގައި ބަޔާންކުރެވިފައި އޮންނަންވާނެއެވެ. |
| 10.05 ޕްރައިވެޓް އިންވެސްޓްމަންޓަށް އަމާޒުކޮށްގެން ހިންގޭ އެކިއެކި ހަރަކާތްތައް | ޕްރައިވެޓް އިންވެސްޓްމަންޓަށް އަމާޒުކޮށްގެން ހިންގާ ރީހެބިލިޓޭޝަން މަސައްކަތްތަކާއި، އުމްރާނީ މަސައްކަތްތަކާއި، ޚިދުމަތް ފޯރުކޮށްދިނުމާއި ހިންގައި ބެލެހެއްޓުމާއި، ދައުލަތުގެ މުދާ ބެލެހެއްޓުމާއި، އަގުބޮޑު ތަކެތި ހޯދުމުގެ ކޮންޓްރެކްޓް ހަވާލު ކުރަންވާނީ، ދައުލަތުން ޙާޞިލްކުރަން ބޭނުންވާ ކަންތައްތައް ޙާޞިލްކުރެވޭނެގޮތުގެ މަތިން، މިގަވާއިދުގައި ޢަމަލުކުރުމަށް ކަނޑައަޅާފައިވާ އުޞޫލުތަކާ އެއްގޮތްވާގޮތުގެ މަތިންނެވެ. |
| 10.06 ގައިޑްލައިންސް، ސަރކިއުލަރ އަދި ދެންނެވުން | ޕްރޮކިޔުމަންޓާއިބެހޭ ކަންތައްތައް ރާވާ، ހިންގާ، އަދި މިގަވާއިދާ ބެހޭގޮތުން ނެރެންޖެހޭ އެންމެހާ ސަރކިއުލަރތަކާއި ދެންނެވުންތައް ނެރޭނީ މިނިސްޓަރ އޮފް ފިނޭންސް އެންޑް ޓްރެޜަރީ ނުވަތަ މިނިސްޓަރު އެކަން ހަވާލުކުރާ ފަރާތަކުންނެވެ. |
| 10.07 ޕްރޮކިޔުމަންޓްގެ ސިޔާސަތު ކަނޑައަޅާފަރާތާއި، ހިންގާ ފަރާތް ވަކިކުރުން | (ހ) ޕްރޮކިޔުމަންޓްގެ ކަންތައްތައް ހިންގާ ފަރާތާއި، ޕްރޮކިޔުމަންޓްގެ ގަވާއިދުތައް ހަދައި، ސިޔާސަތު ކަނޑައަޅާ ފަރާތާ އެއްފަރާތަކަށް ވެގެންނުވާނެއެވެ. މިދެފަރާތް އެއްފަރާތަކަށް ވެއްޖެނަމަ މަސައްކަތް ހިންގާ ބެލެހެއްޓުމުގައި އަމިއްލަ މަސްލަހަތު ފުށުއަރާނެ ކަމަށް ފެންނާތީ އެފަދަކަމެއް މެދުވެރިވިޔަ ނުދިނުމަށްޓަކައި އެދެފަރާތުގެ މަސައްކަތް ރާވައި ހިންގަންވާނީ އެއްފަރާތެއްގެ މަސައްކަތަށް އަނެއް ފަރާތުން ނުފޫޒު ނުފޯރާ ގޮތެއްގެ މަތިން ވަކިންނެވެ.  (ށ) މިމާއްދާގެ (ހ) ގައިވާގޮތުގެ މަތިން، ޕްރޮކިޔުމަންޓްގެ ސިޔާސަތު ކަނޑައަޅައި، ގަވާއިދުތައް ހަދައި ހިންގައި، އަދި ގަވާއިދާ އެއްގޮތަށް ޢަމަލުކުރަމުން ގެންދޭތޯބަލައި، ފިޔަވަޅު އަޅަމުން ގެންދާނީ މިނިސްޓަރު ކަނޑައަޅާ ފަރާތަކުންނެވެ. |

|  |
| --- |
| އިދާރީ ހިންގުން |

|  |  |
| --- | --- |
| 10.08 އިދާރީ ހިންގުން | (ހ) ދައުލަތުގެ ޕްރޮކިޔުމަންޓާއިބެހޭ ކަންތައްތައް ރާވައި ހިންގައި ބަލަހައްޓާނީ، އެމަސައްކަތް ކުރުމަށް މިނިސްޓަރު ކަނޑައަޅާ ފަރާތަކުން ނުވަތަ ފަރާތްތަކުންނެވެ.  (ށ) މިމާއްދާގެ (ހ) ގައިވާ ގޮތުގެމަތިން ޕްރޮކިޔުމަންޓް ކަންތައް ހިންގުމަށް މިނިސްޓްރީ އޮފް ފިނޭންސް އެންޑް ޓްރެޜަރީގައި ވަކި ސެކްޝަނެއް ޤާއިމްކުރެވިދާނެއެވެ. މިސެކްޝަނުގެ މަސައްކަތް ހިންގާނެ ގޮތުގެ އޮޕަރޭޝަން މެނުއަލްއެއް މިނިސްޓްރީ އޮފް ފިނޭންސް އެންޑް ޓްރެޜަރީން ތައްޔާރު ކުރަންވާނެއެވެ.  (ނ) މިމާއްދާގެ (ހ) ގައިވާ ގޮތުގެމަތިން ދައުލަތުގެ ޕްރޮކިޔުމަންޓް ކަންތައްތައް ހިންގުމުގައި، ހަރުދަނާކަމާއެކު އެއްއުޞޫލަކުން ހަމަހަމަ ގޮތެއްގައި ގެންގޮސް ނިންމުމަށް އެޖެންސީ ޓެންޑަރ ކޮމިޓީތައް އުފައްދަންވާނެއެވެ.  (ރ) މިމާއްދާގެ (ނ) ގައިވާ އެޖެންސީ ޓެންޑާރ ކޮމެޓީގެ އިތުރުން މިނިސްޓަރު ބޭނުންވެއްޖެ ހިނދެއްގައި އެޖެންސީ ޕްރޮކިޔުމަންޓް ޔުނިޓްތައް، އުފައްދައިގެން ޕްރޮކިޔުމަންޓް މަސައްކަތް ކުރެވިދާނެއެވެ. |
| 10.09 ނެޝަނަލް ޓެންޑަރ ބޯޑު އަދި އެބޯޑު އެކުލަވާލެވިފައިވާ ގޮތް | (ހ) ދައުލަތުގެ ޕްރޮކިޔުމަންޓް މަސައްކަތަށް ހުއްދަދޭ އެންމެ މަތީ އިދާރާއަކީ ނެޝަނަލް ޓެންޑަރ ބޯޑެވެ. ނޭޝަނަލް ޓެންޑަރ ބޯޑުގެ އިދާރީ ކަންތައްތައް ބަލަހައްޓާނީ މިނިސްޓްރީ އޮފް ފިނޭންސް އެންޑް ޓްރެޜަރީންނެވެ.  (ށ) ނެޝަނަލް ޓެންޑަރ ބޯޑުގެ މަސައްކަތަކީ، ޕްރޮކިޔުމަންޓްގެ ހުއްދަ ހޯދުމަށްއެދި ހުށަހަޅާ ހުށަހެޅުންތަކާއި، އެކަންތައްތައް ކުރިއަށް ގެންގޮސްފައިވަނީ މިގަވާއިދާއި އެއްގޮތަށްތޯ ބަލާ ޔަގީންކުރުމާއި، ހުށަހެޅޭ ޓެންޑަރތަކާމެދު ގޮތެއް ނިންމުމެވެ.  (ނ) ޒިންމާދާރު ޕްރޮކިޔުމަންޓް އޮފިސަރ އާއި އެޖެންސީ ޓެންޑަރ ކޮމެޓީތަކަށް ޕްރޮކިޔުމަންޓްގެ މަސައްކަތް ކުރުމަށް މިގަވާއިދުގައި ހުއްދިދިނުމަށް ކަނޑައެޅިފައިވާ މިންގަނޑަށްވުރެ އިތުރުވާ ކޮންމެ ޕްރޮކިޔުމަންޓްގެ މަސައްކަތްތަކަށް ހުއްދަދެވޭނީ ނޭޝަނަލް ޓެންޑަރ ބޯޑަށެވެ.  (ރ) ނެޝަނަލް ޓެންޑަރ ބޯޑު ގެ މެމްބަރުންގެ އަދަދާއި މިބޯޑުގައި ހިމެނުމަށް އެވަގުތަކު މުހިއްމު ފަރާތްތައް ކަނޑައަޅާ މެމްބަރުން އައްޔަން ކުރާނީ މިނިސްޓަރ އޮފް ފިނޭންސް އެންޑް ޓްރެޜަރީގެ ލަފަޔާއެކު ރައީސުލްޖުމްހޫރިއްޔާއެވެ.  (ބ) ނެޝަނަލް ޓެންޑަރ ބޯޑުގެ ޖަލްސާތަކަށް މެންބަރުންނަށް ހާޒިރުނުވެވޭ ހާލަތްތަކުގައި، އެމެންބަރުންގެ ބަދަލުގައި ޖަލްސާތަކަށް ހާޒިރުވާނެ ބަދަލުމެންބަރުން އައްޔަންކުރާނީ މިނިސްޓަރުގެ ލަފާޔާއެކު ރައީސުލްޖުމްހޫރިއްޔާއެވެ.  (ޅ) ނޭޝަނަލް ޓެންޑަރ ބޯޑަށް އައްޔަނު ކުރެވޭ މެންބަރުންނާއި ބަދަލުމެންބަރުން ވާންވާނީ ފައިނޭންސް، ޕްލޭނިންގ، އިންޖިނިއަރިންގ، ލޯ އަދި ކޮމާސް ފަދަ ޕްރޮފެޝަނަލް ދާއިރާ އަކަށް ނިސްބަތްވާ، އަދި އެރޮނގަކުން ތަޢުލީމު ލިބިފައިވާ ނުވަތަ އެފަދަ ދާއިރާއެއްގައި މަސައްކަތްކޮށް ތަޖުރިބާ ލިބިފައިވާ މީހުންނަށެވެ.  (ކ) ނޭޝަނަލް ޓެންޑަރ ބޯޑުގެ ސެކްރެޓޭރިއޭޓް ބަލަހައްޓާނީ މިނިސްޓްރީ އޮފް ފިނޭންސް އެންޑް ޓްރެޜަރީގެ އިސްވެރިއެކެވެ. ނަމަވެސް ބޯޑުގެ ޖަލްސާއެއްގައި ވޯޓު ދިނުމުގެ ޙައްޤު އެވެރިއަކަށް ލިބިގެނެއް ނުވެއެވެ.  (އ) ނޭޝަނަލް ޓެންޑަރ ބޯޑް ޖަލްސާތަކުގެ ކޯރަމަކީ ސިމްޕަލް މެޖޯރިޓީއެވެ. އަދި ކޯރަމް ހަމަކުރުމުގައި މަދުވެގެން ދާއިމީ 3 (ތިނެއް) މެންބަރުން ހިމަނަންވާނެއެވެ. |
| 10.10 އެޖެންސީ ޓެންޑަރ ކޮމިޓީތައް އުފެއްދުމާއި، މެމްބަރުން އައްޔަންކުރުމާއި ކޮމިޓީ އެކުލެވިގެންވާގޮތް | (ހ) ދައުލަތުގެ މުއައްސަސާތަކުގައި، އެޖެންސީ ޓެންޑަރ ކޮމިޓީ އުފެއްދުމަށާއި، އެކޮމިޓީ އެކުލަވާލުމަށް ހުއްދަދޭނީ މިނިސްޓްރީއެއްނަމަ އެމިނިސްޓްރީއެއްގެ މިނިސްޓަރެވެ. އަދި މިނިވަން މުއައްސަސާއެއްނަމަ އެމުއައްސަސާއެއްގެ އެންމެ އިސްވެރިޔާއެވެ.  (ށ) މިނިސްޓްރީއެއް ނުވަތަ މިނިވަން މުއައްސަސާއެއްގެ ދަށުން ހިނގަމުންދާ ތަންތަނުގައި، އެޖެންސީ ޓެންޑަރ ކޮމިޓީއެއް އުފެއްދުމަށް އެމިނިސްޓްރީއެއްގެ މިނިސްޓަރަށް ނުވަތަ އެމުއްސަސާއެއްގެ އެންމެ އިސްވެރިޔާއަށް ފެނިއްޖެނަމަ އެފަދަ ކޮމިޓީއެއް އުފެއްދިދާނެއެވެ.  (ނ) އެޖެންސީ ޓެންޑަރ ކޮމިޓީ އެކުލެވިގެންވަނީ، ޗެއާޕަރސަން އަކާއި 2 ން 6 އާ ދެމެދުގެ ޢަދަދެއްގެ މެމްބަރުންގެ މައްޗަށެވެ. މިކޮމިޓީއަށް މެމްބަރުން އައްޔަންކުރާނީ މިނިސްޓަރ އޮފް ފިނޭންސް އެންޑް ޓްރެޜަރީގެ މަޝްވަރާއާއެކު އެމުއައްސަސާއެއްގެ އިސްވެރިޔާއެވެ. އަދި މިގޮތުން ޕްރޮކިޔުމަންޓް ކަންތައްތައް ހިންގާ ދައުލަތުގެ ކޮންމެ މުއައްސަސާ އެއްގައިވެސް އެޖެންސީ ޓެންޑަރ ކޮމިޓީއެއް އުފައްދަންވާނެއެވެ.  (ރ) އެޖެންސީ ޓެންޑަރ ކޮމިޓީއަށް މެމްބަރުން ހޮވުމުގައި ބަލަންޖެހޭ ކަންތައްތައް ތިރީގައި މިވަނީއެވެ.   1. ކަންކަން ނިންމުމުގައި، އެކަށީގެންވާ ތަޖުރިބާ އާއި ހުނަރު ލިބިފައިވުން އަދި ޒިންމާވެގެން ކަންކަން ނިންމުމުގެ ޤާބިލްކަން ހުރުމާއެކު އިސްމަޤާމެއްގައި ހުރި މީހަކު ކަމުގައިވުން. 2. އެޖެންސީ ޓެންޑަރ ކޮމެޓީގެ މަސައްކަތްތައް ކުރުމަށްޓަކައި ބޭނުންވާ ފަންނީ ހުނަރާއި އަދި މަޢުލޫމާތު ލިބިފައިވުން. 3. އެޖެންސީ ޓެންޑަރ ކޮމެޓީގެ މެމްބަރުންގެ ކިބައިގައި ފަންނީ ހުނަރާއި އަދި ތަޖުރިބާއާއި މަޢުލޫމާތު ހުރިތޯ ބެލުން.   (ބ) އެޖެންސީ ޓެންޑަރ ކޮމިޓީގެ ސެކްރެޓޭރިއެޓް ބަލަހައްޓާނީ، އެޖެންސީ ޕްރޮކިޔުމަންޓް ޔުނިޓު އުފައްދާފައިވާ މުއައްސަސާތަކުން އެޔުނިޓުގެ އިސްވެރިޔާއެވެ. އެނޫން މުއައްސަސާތަކުން ސެކްރެޓޭރިއެޓް ބަލަހައްޓާނީ އެމުއައްސަސާއެއްގެ އިސްވެރިއެކެވެ. ނަމަވެސް ވޯޓު ދިނުމުގައި އެމީހަކަށް ބައިވެރިއެއް ނުވެވޭނެއެވެ.  (ޅ) މިމާއްދާގެ (ރ) ގައިވާ ފެންވަރުގެ މީހުން، ކޮމިޓީގެ މެމްބަރުންނަށް ޢައްޔަން ކުރެވޭގޮތްނުވާ މުއައްސަސާތަކުން، ކޮމިޓީގެ މެމްބަރުންގެ ގޮތުގައި ޢައްޔަންކުރާނީ، މިބާވަތުގެ ކަމަކަށް ހޮވަން އެންމެ ރަނގަޅު ކަމަށް އެތަނެއް ހިންގުމާ ހަވާލުވެ ހުންނަ ފަރާތަކަށް ފެންނަ އަޚްލާޤް ރަނގަޅު މީހުންނެވެ.  (ކ) އެޖެންސީ ޓެންޑަރ ކޮމިޓީއަށް ހޮވާ މެމްބަރުންގެ ނަމާއި އެޑްރެސް، އަދި މަޤާމު އެނގޭގޮތަށް ލިޔެ ކޮމިޓީއަށް ހަމަޖެއްސި މެމްބަރުންނަށްވެސް ލިޔުމަކުން އަންގަންވާނެއެވެ. އަދި އެމުއައްސަސާއެއްގައި އެމެމްބަރުންގެ ރަޖިސްޓަރީއެއް ބާއްވަންވާނެއެވެ. |
| 10.11 އެޖެންސީ ޓެންޑަރ ކޮމިޓީތަކުން ހުއްދަދިނުމާއި، ހުއްދަދެވޭނެ މިންވަރު | (ހ) އެޖެންސީ ޓެންޑަރ ކޮމިޓީތަކުން ހުއްދަދެވޭނެ މިންގަނޑު މިބާބުގެ ޖަދުވަލު 1 ގައި ބަޔާންކުރެވިފައިވާނެއެވެ. މިމިންގަނޑަށް ބަދަލުގެނައުމުގެ އިޚްތިޔާރު މިނިސްޓަރަށް ނުވަތަ މިނިސްޓަރު ކަނޑައަޅާ ފަރާތަކަށް ލިބިގެންވެއެވެ.  (ށ) އެޖެންސީ ޓެންޑަރ ކޮމިޓީގެ ހުއްދަ ހޯދުމަށް ހުށަހަޅާ ޕްރޮކިޔުމަންޓް ކަންތައްތައް، އެމަރުޙަލާގައި ކުރިއަށްގެންދެވިފައިވަނީ، މިގަވާއިދާ އެއްގޮތްވާ ގޮތުގެ މަތިންތޯ ހުއްދަ ދިނުމުގެ ކުރިން ބަލާ ޗެކްކުރަންވާނެއެވެ.  (ނ) އެޖެންސީ ޓެންޑަރ ކޮމެޓީން ޕްރޮކިޔުމަންޓްގެ މަސައްކަތަކަށް ހުއްދެވޭނީ އެކޮމިޓީއަށް ހުއްދަދިނުމަށް ކަނޑައަޅާފައިވާ މިންގަނޑަށްފެތޭ، އަދި އެ މުއައްސަސާއެއްގެ ޕްރޮކިޔުމަންޓް ކަންތައްތަކަށް އެކަންޏެވެ. އެޖެންސީ ޓެންޑަރ ކޮމެޓީން ހުއްދަކުރެވޭ މިންގަނޑަށްވުރެ މަތީ އަގުގެ ޕްރޮކިޔުމަންޓް ތަކަށް ހުއްދަ ހޯދުމަށް ހުށަހަޅާނީ ނޭޝަނަލް ޓެންޑަރ ބޯޑަށެވެ.  (ރ) ޕްރޮކިޔުމަންޓްގެ ކަންތައްތައް ކުރުމަށް ދައުލަތުގެ ވަކި މުއައްސަސާއަކަށް ވަކި ހުއްދައެއް ދިނުމަށް ނިންމަންވާނީ އެ މުއައްސަސާއެއްގެ ޤާބިލްކަމަށާއި، އެ މުއައްސަސާއަކުން އާދަކޮށް ކުރަމުންގެންދާ މަސައްކަތުގެ ބުރަދަނަށާއި، އަދި ސަރުކާރުން ގެންގުޅޭ މަރުކަޒީ އަދި ލާމަރުކަޒީ ސިޔާސަތާ އެއްގޮތަށެވެ. މިގޮތުން މިންގަޑު ކަނޑައެޅުމުގައި ތިރީގައިމިވާ ކަންތައްތަކަށް ބަލަންވާނެއެވެ.   1. އެ މުއައްސަސާއަކުން ކުރަމުންގެންދާ ޕްރޮކިޔުމަންޓްގެ ކަންތައްތަކުގެ ބުރަދަން ބަލައި ވަޒަންކުރުން. 2. އެ މުއައްސަސާއެއްގައި ޤާއިމްކުރެވިފައިވާ ނުވަތަ ޤާއިމްކުރެވޭ އެޖެންސީ ޕްރޮކިޔުމަންޓް ޔުނިޓްގެ ޤާބިލްކަމަށާއި، އެޖެންސީ ޓެންޑާރ ކޮމެޓީގައި ހިމެނޭ މެމްބަރުންގެ ޤާބިލްކަމަށް ބެލުން.   (ބ) ދައުލަތުގެ ކޮންމެ މުއައްސަސާއަކުންވެސް އެ މުއައްސަސާއެއްގެ ޕްރޮކިޔުމަންޓް ކަންތައްތަކުގެ ފެންވަރު ރަނގަޅުކޮށް ޤާބިލްކަން އިތުރުކޮށް ޕްރޮކިޔުމަންޓްގެ ކަންތައްތަކަށް ހުއްދަކުރެވޭ މިންގަޑާއި ޢަދަދު ރިވިއުކުރުމަށް މިނިސްޓްރީ އޮފް ފިނޭންސް އެންޑް ޓްރެޜަރީގައި އެދެވިދާނެއެވެ. މިކަމަށް މުއައްސަސާއަކުން އެދިއްޖެނަމަ، 3 (ތިނެއް) މަސްދުވަހުގެ ތެރޭގައި އެކަން ބަލާ އެކަމާމެދު ފެންނަގޮތެއް އަންގަންވާނެއެވެ. |
| 10.12 އިވެލުއޭޝަން ކޮމިޓީ | (ހ) ދައުލަތުގެ މުއައްސަސާތަކަށް ހުށަހެޅޭ ބީލަންތައް އިވެލުއޭޓްކުރުމަށް، އެމުއައްސަސާއެއްގައި އިވެލުއޭޝަން ކޮމިޓީއެއް ޢައްޔަންކުރަންވާނެއެވެ. އެމުއައްސަސާއަކަށް ހުށަހެޅޭ ބީލަންތައް އިވެލުއޭޓްކުރުމާއި، އިވެލުއޭޝަން ރިޕޯޓު ތައްޔާރުކޮށް ހުށަހަޅާނީ އެކޮމިޓީންނެވެ.  (ށ) އިވެލުއޭޝަން ކޮމިޓީގެ މެމްބަރުންގެ ޢަދަދު ކަނޑައަޅައި، އަދި އެކަމަށް މެމްބަރުން ޢައްޔަންކުރާނީ، ބީލަމުގެ އަގުގެ ކުޑަބޮޑު މިނަށާއި، އެބީލަމެއް އިވެލުއޭޓް ކުރުމުގައި ބޭނުންވާ ފަންނީ ހުނަރަށް ބަލައިގެން އެމުއައްސަސާއެއްގައި އުޅޭ އެދާއިރާގެ އެފަންނުގެ މީހުން ހިމަނައިގެންނެވެ. އެދާއިރާއަކުން އެފަދަ މީހުން ލިބެންނެތްނަމަ އެފަންނުގެ މީހުން ލިބެންހުރި މުއައްސަސާތަކުން ހޯދާނީއެވެ. މިކޮމިޓީގެ މެމްބަރުންގެ ޢަދަދު 3 (ތިނެއް) އަށްވުރެ މަދުވެގެން ނުވާނެއެވެ.  (ނ) އިވެލުއޭޝަން ކޮމިޓީން، އިވެލުއޭޝަނާބެހޭ ގޮތުން ޢަމަލުކުރުމުގައި ބަލަންޖެހޭ އުޞޫލުތައް މިގަވާއިދުގެ 10.42 ވަނަ މާއްދާއާއި 10.43 ވަނަ މާއްދާއާއި 10.44 ވަނަ މާއްދާގައިވާނެއެވެ. |
| 10.13 ޕްރޮކިޔުމަންޓް ކަންތައްތަކަށް ހުއްދަ ދިނުމާއި ހުއްދަދޭ ފަރާތްތައް | (ހ) ޕްރޮކިޔުމަންޓްގެ ކަންތައްތައް ކުރިއަށް ގެންދިއުމުގައި ތިރީގައިވާ މަރުހަލާތަކުގައި ހުއްދަ ހޯދަންޖެހޭ ފަރާތަކުން އެހުއްދައެއް ހޯދަން ވާނެއެވެ.   1. ބީލަން ފޮތް ތައްޔާރުކުރުމާއި، އިޢުލާނު ކުރުމާއި، ޝޯޓްލިސްޓް ކުރެވޭ ހާލަތްތަކުގައި ބީލަމުގައި ބައިވެރިވާ ފަރާތްތައް (ބީލަންވެރިން) ޝޯޓްލިސްޓް ކުރުމާއި، ރިކުއެސްޓް ފޮރ ޕްރޮޕޯސަލް ތައްޔާރުކުރުމުގެ ކުރިން. 2. ބީލަމެއްގެ އިވެލުއޭޝަން ރިޕޯރޓް ތައްޔާރުކުރުމާއި، އެއް މަރުހަލާއެއްގެ އިވެލުއޭޝަނަށްފަހު އަނެއްމަރުހަލާއެއްގެ ބީލަން ހުޅުވާނަމަ، ކުރީމަރުހަލާގެ އިވެލުއޭޝަން ރިޕޯޓު ތައްޔާރުކޮށް ހުށަހެޅުމާއި، ބީލަމުގެ ނެގޯޝިއޭޝަން ނުވަތަ ބީލަމެއް ޤަބޫލުކުރިކަން އަންގާދޭ ލިޔުން ތައްޔާރުކޮށް ހުށަހެޅުމުގެ ކުރިން. 3. ކޮންޓްރެކްޓަށް ބަދަލުގެނައުން ނުވަތަ ކޮންޓްރެކްޓެއް ބާތިލް ކުރަން ނިންމުމުގެ ކުރިން.   (ށ) މި ގަވާއިދުގެ 10.22 ވަނަ މާއްދާގެ (ނ)ގެ (5) ވަނަ ނަންބަރުގައި ކަނޑައެޅިފައިވާ ގޮތުން ޖަދުވަލު 2 ގައި ކަނޑައެޅިފައިވާ މިންވަރަށްވުރެ އެކަމެއްގެއަގު އިތުރުވާނަމަ، ވަކިފަރާތަކާއި ހަވާލުކޮށްގެން ކަމެއް ކުރަން ނިންމަންވާނީ، ނުވަތަ ކުއްލި ޙާލަތެއް ދިމާވެގެން ކަމެއްކުރަންވާނީ މި މާއްދާގެ (ރ) ގައި ބުނެވިފައިވާ ގޮތުގެ މަތިން ހުއްދަ ހޯދައިގެންނެވެ.  (ނ) ޕްރޮކިޔުމަންޓްގެ ކަންތައްތައް ކުރިއަށް ގެންދިއުމަށް ހުއްދަދިނުމާއި، ހުއްދަދިން ގޮތުގެ މަތިން، ޕްރޮކިޔުމަންޓް ކަންތައްތައް ކުރިއަށް ގެންދޭތޯ ބެލުމަކީ ހުއްދަދޭ ފަރާތުގެ ޒިންމާއެކެވެ.  (ރ) ހުއްދަދެވޭނެ ފަރާތްތަކާއި ހުއްދަ ދެވޭނެ މިންވަރު ތިރީގައި މިވަނީއެވެ.   1. ޒިންމާދާރު ޕްރޮކިޔުމަންޓް އޮފިސަރު ނުވަތަ ލިޔުމަކުން ހުއްދަ ދެވިފައިވާ އޭނާގެ ދަށުގައިވާ މުވައްޒަފަކަށް ޕްރޮކިޔުމަންޓްގެ ކަމެއް ކުރުމަށް ހުއްދަކުރެވޭނީ ޖަދުވަލް 1ގައި އެ އޮފިސަރަކަށް ކަނޑައެޅިފައިވާ މިންގަޑަށެވެ. 2. އެމުއައްސަސާއެއްގައި ޤާއިމްކުރެވިފައިވާ އެޖެންސީ ޓެންޑަރ ކޮމެޓީއަށް ޕްރޮކިޔުމަންޓްގެ ކަމެއްގައި ހުއްދަކުރެވޭނީ ޖަދުވަލް 1ގައި ޓެންޑަރ ކޮމެޓީން ހުއްދަދިނުމަށް ކަނޑައެޅިފައިވާ މިންގަޑަށެވެ. 3. ނެޝަނަލް ޓެންޑަރ ބޯޑަށް ޕްރޮކިޔުމަންޓްގެ ކަމެއް ކުރުމަށް ހުއްދަ ދެވޭނީ، ޖަދުވަލް 2ގައި އެބޯޑުން ހުއްދަދިނުމަށް ކަނޑައެޅިފައިވާ މިންގަޑަށެވެ. |
| 10.14 ނޭޝަނަލް ޓެންޑަރ ބޯޑުގެ ނުވަތަ އެޖެންސީ ޓެންޑަރ ކޮމިޓީތަކުގެ ބައްދަލުވުންތައް | (ހ) ނޭޝަނަލް ޓެންޑަރ ބޯޑުގެ ނުވަތަ އެޖެންސީ ޓެންޑަރ ކޮމެޓީތަކުގެ ބައްދަލުވުމެއް ބާއްވަންވާނީ، އެތަނަކަށް ހުށަހެޅިފައިހުރި ޕްރޮކިޔުމަންޓްތައް ބަލައި އެ ޕްރޮކިޔުމަންޓްތަކާމެދު ގޮތެއް ނިންމުމަށާއި ކަމެއް އަލުން ބަލަން ޖެހިއްޖެ ހިނދެއްގައި އެކަމެއް ބެލުމަށެވެ. މިގޮތުން ނޭޝަނަލް ޓެންޑަރ ބޯޑުގެ ބައްދަލުވުންތައް ބާއްވާނެ ދުވަހާއި ވަގުތު އަދި ތަން ކަނޑައަޅާނީ ސެކްރެޓޭރިއެޓްގެ ލަފާގެ މަތިން ނޭޝަނަލް ޓެންޑަރ ބޯޑުގެ ޗެއަރޕާރސަންއެވެ. އެޖެންސީ ޓެންޑަރ ކޮމިޓީތަކުގެ ބައްދަލުވުންތައް ބާއްވާނެ ދުވަހާއި ވަގުތު ކަނޑައަޅާނީ އެކޮމިޓީ ޗެއާކުރާ މީހެކެވެ.  (ށ) ޗެއަރޕާސަން ހާޟިރުނުވެއްޖެ ހާލަތެއްގައި ހާޟިރުވެ ތިބި މެންބަރުންގެ ތެރެއިން އެޖަލްސާއަކަށް އެކްޓިންގ ޗެއަރޕާރސަންއެއް ހޮވަންވާނެއެވެ.  (ނ) ނޭޝަނަލް ޓެންޑަރ ބޯޑު ނުވަތަ އެޖެންސީ ޓެންޑަރ ކޮމެޓީގެ ކޯރަމަކީ ޖުމްލަ މެމްބަރުންގެ ދެބައި ކުޅައެއްބައެވެ. ނަމަވެސް އެޖެންޑާ ކުރެވިފައިވާ ކަންތައްތަކުގެ ތެރެއިން ވަކިކަމަކާ ގުޅިގެން މެންބަރަކު އެމެންބަރެއްގެ އަމިއްލަ މަސްލަހަތާއި ގުޅިފައިވާކަމެއް ހާމަކޮށްފިނަމަ، އެކަމަކަށް ކޯރަމް ހަމަކުރުމުގައި އެމެމްބަރަކު ހިމަނައިގެން ނުވާނެއެވެ.  (ރ) ޓެންޑަރ ބޯޑު އަދި އެޖެންސީ ޓެންޑަރ ކޮމެޓީގެ ނިންމުންތައް ނިންމުމުގައި ބަލާނީ ވޯޓުގެ އަޣްލަބިއްޔަތަށެވެ. އަދި ވޯޓު ދިނުމުގައި ދެފަރާތް އެއްވަރުވެއްޖެނަމަ، ގޮތެއް ނިންމުމަށްޓަކައި ޗެއަރޕާސަން ވޯޓެއް ލުމަށްފަހު އެބައްދަލުވުމުގެ އަޣްލަބިއްޔަތު ކަނޑައަޅާނީއެވެ.  (ބ) ނޭޝަނަލް ޓެންޑަރ ބޯޑަށާއި އެޖެންސީ ޓެންޑަރ ކޮމެޓީއަށް ހުށަހަޅާ ޓެންޑަރުތަކާމެދު ގޮތެއް ނިންމުމުގައި ބަލަންވާނީ އެޓެންޑަރަކާއެކު ހުށަހަޅާފައިވާ އެޓެންޑަރަކާ ގުޅުންހުރި މަޢުލޫމާތުތަކާއި ލިޔުންތަކުގެ މައްޗަށެވެ. މިގޮތުން ކޮންމެ ނިންމުމެއް ނިންމަންވާނީ އެހުށަހެޅުމެއް ފާސްކުރަން ނުވަތަ ފެއިލްވިކަމަށެވެ. ޓެންޑަރ ބޯޑާއި އަދި ޓެންޑަރ ކޮމެޓީއަށް މިމާއްދާގެ (ޅ) ގައިވާ ފަރާތްތަކުން ހުށަހެޅޭ ކޮންމެ ހުށަހެޅުމެއް ޤަބޫލުކުރުމާއި ނުކުރުމާއި، އަދި އެހުށަހެޅުމެއް އިސްލާޙުކޮށް އަލުން ހުށަހެޅުމަށް އެންގުމުގެ އިޚްތިޔާރު ލިބިގެން ވެއެވެ.  (ޅ) ނޭޝަނަލް ޓެންޑަރ ބޯޑުގެ ހުއްދަހޯދުމަށް މިނިސްޓްރީ އޮފް ފިނޭންސް އެންޑް ޓްރެޜަރީގެ ކަމާބެހޭ ޔުނިޓަކުން ހުށަހަޅާ އިވެލުއޭޝަންތައް ނުވަތަ އެޖެންސީ ޓެންޑަރ ކޮމެޓީގެ ހުއްދަ ހޯދުމަށް އެމުއައްސަސާއެއްގެ ޕްރޮކިޔުމަންޓް ޔުނިޓުން ހުށަހަޅާ އިވެލުއޭޝަންތައް ޤަބޫލުނުކޮށް އެފަރާތަކަށް އަނބުރާ ފޮނުވާލާނަމަ، އަނބުރާ ފޮނުވާލަންޖެހުނު ސަބަބު ލިޔުމަކުން އެފަރާތަކަށް އަންގަންވާނެއެވެ. އަދި އެކަމެއް އިސްލާޙު ކުރުމަށްފަހު އަލުން ހުށަހެޅި ދާނެއެވެ.  (ކ) ނޭޝަނަލް ޓެންޑަރ ބޯޑު ނުވަތަ އެޖެންސީ ޓެންޑަރ ކޮމެޓީއަށް ހުށަހެޅިފައިވާ ހުށަހެޅުމެއްގައި އިސްލާޙުކުރަންޖެހޭ ކަމެއް ފާހަގަކުރެވިއްޖެނަމަ، އެކަމެއް އިސްލާހުކުރުމަށް ޝަރުޠުކޮށް ނިންމުމެއް ނިންމިދާނެއެވެ.  (އ) ނޭޝަނަލް ޓެންޑަރ ބޯޑު އަދި އެޖެންސީ ޓެންޑަރ ކޮމެޓީގެ މަސައްކަތް ތަކުގައި އެހެން ފަރާތްތަކުން ލަފާ ހޯދަން ޖެހޭ ޙާލަތްތަކުގައި ބޯޑުން ނުވަތަ ކޮމިޓީއިން ކަނޑައަޅާ ފަރާތެއްގެ އެހީތެރިކަން ހޯދިދާނެއެވެ. ނަމަވެސް ލަފާދިނުމުގެ ގޮތުން ބައިވެރިވާ ފަރާތަކަށް ބޯޑު ނުވަތަ ކޮމެޓީގެ ނިންމުމެއްގައި ވޯޓެއް ނުދެވޭނެއެވެ. އަދި ބޯޑު ނުވަތަ ކޮމެޓީގެ ބައްދަލުވުންތަކުގައި ލަފާ ދިނުމުގެ ގޮތުން ބައިވެރިކުރަންޖެހޭ ފަރާތެއް ބައިވެރިކުރާނީ ހަމައެކަނި އެކަމެއްގެ ވަގުތުގައި އެކަމަކަށް އެކަންޏެވެ.  (ވ) ނޭޝަނަލް ޓެންޑަރ ބޯޑު އަދި އެޖެންސީ ޓެންޑަރ ކޮމެޓީގެ ހުއްދައާއެކު އޮބްޒަރވަރުންނަށާއި، އަދި މިނިސްޓްރީ އޮފް ފިނޭންސް އެންޑް ޓްރެޜަރީން ޕްރޮކިޔުމަންޓް ކަންތައްތައް ހިންގާ ފަރާތާއި، ބޮޑެތި މަޝްރޫޢުތަކުގެ ކޯޑިނޭޓިންގ ކޮމިޓީއަށް އަދި އެކަމެއް ކުރުމަށް ބޭނުންވާ މުއައްސަސާއެއްގެ އެމަޢުލޫމާތު ދެވޭވަރުގެ އިސްމުވައްޒަފަކު ނޭޝަނަލް ޓެންޑަރ ބޯޑު އަދި އެޖެންސީ ޓެންޑަރ ކޮމެޓީގެ ބައްދަލުވުމުގައި ބައިވެރިވެވިދާނެއެވެ. ނަމަވެސް ވޯޓު ދިނުމުގައި އެފަރާތްތަކުން ބައިވެރިއެއް ނުވެވޭނެއެވެ.  (މ) ނޭޝަނަލް ޓެންޑަރ ބޯޑް ނުވަތަ އެޖެންސީ ޓެންޑަރ ކޮމިޓީތަކަށް ހުށަހެޅޭ އަންދާސީ ހިސާބުތައް ބަލާ ވަޒަންކުރުމުގައި، ތިރީގައިމިވާ ކަންތައްތަކަށް ބަލަންވާނެއެވެ.   1. ހުށަހަޅާފައިވާ އަގު 2. މުއްދަތު 3. މާލީގޮތުން އެކަން ކުރެވޭނެ ފެންވަރެއްގައިވާ ފަރާތެއްކަން. 4. ފަންނީގޮތުން ޤާބިލްކަން ހުރި މިންވަރު 5. ހުށަހަޅާފައިވާ އަގުތަކާއި، އެތަނަކުން އެކަމަކަށް އަންދާޒާކުރާ އަގާ އަޅާބަލާއިރު ހުށަހަޅާފައިވާ އަގުތަކަކީ އެކަމަށް އެކަށީގެންވާ އަގެއްކަން. 6. މީގެކުރިން ކޮށްފައިވާ މިބާވަތުގެ މަސައްކަތް ހިނގާފައިވާ ގޮތާއި، މަސައްކަތުގެ ބޮޑު ކުޑަމިން. 7. މިނޫނަސް އެޓެންޑަރަކާ ގުޅިގެން އެވަގުތަކަށް މުހިއްމުކަމަށް ފެންނަ ބައިތައް ހިމަނައިގެން އެކަންތައްތައް.   (ފ) ނޭޝަނަލް ޓެންޑަރ ބޯޑުގެ ނުވަތަ އެޖެންސީ ޓެންޑަރ ކޮމެޓީގެ ބައްދަލުވުމެއް ބާއްވާ ކޮންމެ ފަހަރަކު އެބައްދަލުވުމެއް ކުރިޔަށް ދިޔަގޮތުގެ ޔައުމިއްޔާ ލިޔެ ބަލަހައްޓަންވާނެއެވެ. މިގޮތުން ޔައުމިއްޔާގައި މަދުވެގެން ތިރީގައިމިވާ ބައިތައް ހިމަނަން ވާނެއެވެ.   1. ބައްދަލުވުމަށް ހާޟިރުވި މެންބަރުން. 2. އެބައްދަލުވުމަށް ހާޟިރުވި އެޑްވައިޒަރުންނާއި އަދި އޮބްޒާވަރުން. 3. މެމްބަރެއްގެ މަސްލަހަތާއި ގުޅިފައިވާ ކަމެއްވާނަމަ، އެކަމެއްގެ މަޢުލޫމާތު. 4. ޖަލްސާއަށް ހުށަހެޅިފައިވާ ކަންތައްތަކާއި، އެކަންތައްތައް ނިންމިގޮތުގެ ތަފްޞީލް 5. ހުށަހެޅުމެއް ޤަބޫލުނުކުރި ސަބަބާއި ޤަބޫލުކުރުމުގައި ކަމެއް ޝަރުޠުކޮށްފައި ވާނަމަ އެކަމެއް. 6. ކޮންމެ ހުށަހެޅުމަކާއި ގުޅިގެން މަޝްވަރާ ކުރެވުނު މުހިއްމު ކަންތައް، މީގެތެރޭގައި އެކަމަކާގުޅިގެން ދެވިފައިވާ ލަފަޔާއި މެންބަރުންގެ މެދުގައި އެއްބަސްނުވެވުނު ކަމެއްވާނަމަ އެކަމެއް.   (ދ) ނޭޝަނަލް ޓެންޑާރ ބޯޑު ނުވަތަ އެޖެންސީ ޓެންޑަރ ކޮމެޓީގެ ބައްދަލުވުމެއް ބާއްވާތާ ތިންދުވަހުގެ ތެރޭގައި އެ ޖަލްސާގެ ޔައުމިއްޔާ އާއި އެޖަލްސާއިން ނިންމާފައިވާ ކަންތައްތައް މެމްބަރުންގެ މަޢުލޫމާތަށްޓަކައި ފޯރުކޮށްދޭން ވާނެއެވެ.  (ތ) ކުއްލިހާލަތެއް ދިމާވެގެން ކޮންމެހެން ނިންމަންޖެހޭ ކަމެއް ނިންމުމަށް އެކަމަކާ ގުޅޭގޮތުން ތައްޔާރުކޮށްފައިވާ ކަރުދާސްތައް މެންބަރުންނަށް ފޮނުވައިގެން އެކަމަކާ ގުޅޭގޮތުން މެމްބަރުން ދެކޭގޮތް ލިޔުމުން ހުށަހަޅައި މެމްބަރުންގެ އަޣްލަބިއްޔަތުން އެކަމެއް ނިންމިދާނެއެވެ. ނަމަވެސް ބޯޑު ނުވަތަ ކޮމެޓީގެ ޖަލްސާއަކުން އެކަމެއް ނިންމުމަށް މެމްބަރަކު ހުށަހަޅާފައިވާނަމަ އެކަމެއް ނިންމަންވާނީ ބޯޑު ނުވަތަ ކޮމެޓީގެ ބައްދަލުވުމަކަށް ހުށަހަޅައިގެންނެވެ. |
| 10.15 މަޞްލަޙަތު ގުޅިފައިވާ ކަންތައްތަކުގައި މެމްބަރުން ޢަމަލު ކުރަންޖެހޭގޮތް | (ހ) މެންބަރަކަށް، ނުވަތަ މެންބަރަކާ ގާތްތިމާގެ މީހަކަށް ނުވަތަ މެމްބަރަކާއި އެއްކޮށް މަސައްކަތަކުރާ މީހަކަށް ސީދާގޮތުން ނުވަތަ ނުސީދާގޮތުން ފައިދާއެއްކުރާނެ ކަމެއް ނިންމުމަށް ނޭޝަނަލް ޓެންޑަރ ބޯޑަށް ނުވަތަ އެޖެންސީ ޓެންޑަރ ކޮމެޓީގެ ޖަލްސާއަކަށް އެޖެންޑާ ކުރެވިފައިވާނަމަ، ތިރީގައިމިވާގޮތުގެ މަތިން އެމެމްބަރަކު ޢަމަލުކުރަންވާނެއެވެ.   1. ނޭޝަނަލް ޓެންޑާރ ބޯޑު ނުވަތަ އެޖެންސީ ޓެންޑަރ ކޮމެޓީގެ ޖަލްސާގެ އެޖެންޑާ ލިބުމުން މެމްބަރަކާ ގުޅުމެއްހުރި އައިޓަމެއް އެޖެންޑާ ކުރެވިފައިވާނަމަ، އެޖަލްސާއެއްގައި އެމެމްބަރަކު އެކަން ހާމަކޮށް އެކަމެއް ނިންމުމުގައި ބައިވެރިނުވުން އަދި ނޭޝަނަލް ޓެންޑަރ ބޯޑުގެ ނުވަތަ އެޖެންސީ ޓެންޑަރ ކޮމެޓީގެ ސަމާލުކަމަށް އެފަދަ ކަމެއް އަތުވެއްޖެނަމަ، އެމެމްބަރަކު އެކަމެއް ހާމަކުރުމާއެކު، އެކަމެއް ނިންމުމުގައި ބައިވެރިނުވުން. 2. މެމްބަރަކާ ގުޅުންހުރި ކަމަކާބެހޭގޮތުން ބާއްވާ އެއްވެސް ބައްދަލުވުމަކަށް ހާޟިރުނުވުމާއި އެފަދަ ބައްދަލުވުމެއްގައި ބައިވެރިނުވުން.   (ށ) އަމިއްލަ މަސްލަހަތާ ގުޅިފައިވާ ކަމެއް ޖަލްސާއެއްގައި މެމްބަރަކު ހާމަކޮށްފިނަމަ، އެޖަލްސާއަކީ މިގަވާއިދުގައި ބުނެވިފައިވާ ގޮތަށް މެމްބަރެއްގެ އަމިއްލަ މަޞްލަޙަތާ ގުޅުންހުރި ކަމެއް ހުށަހެޅުނު ބައްދަލުވުމެއްކަމަށް ނުވަތަ މެމްބަރަކާ މަޞްލަޙަތުހުރި ކަމެއް ހިމެނޭތީ، މެމްބަރަކު އެކަން ބަޔާންކޮށް ވޯޓްދިނުމުގައި ބައިވެރިނުވާ ބައްދަލުވުމެއްކަން އެނގޭގޮތަށް އެބައްދަލުވުމުގެ ޔައުމިއްޔާގައި ލިޔަންވާނެވެ. |
| 10.16 ޕްރޮކިޔުމަންޓްގެ މަސްއޫލިއްޔަތާއި ޒިންމާ މުއައްސަސާތަކަށް ބެހިފައިވާގޮތް | (ހ) ޕްރޮކިޔުމަންޓް ކަންތައްތައް ކުރިއަށް ގެންދާނޭ ގޮތްތަކާއި ތަފާތު އަގުތަކުގެ ޕްރޮކިޔުމަންޓްގެ ކަންތައްތަކާ ގުޅޭގޮތުން މަސްއޫލިއްޔަތު އުފުލާނެ މުއައްސަސާތައް ކަނޑައަޅާނީ ތިރީގައިވާ އުޞޫލުން މިނިސްޓަރ އޮފް ފައިނޭންސް އެންޑް ޓްރެޜަރީއެވެ.   1. ދައުލަތުގެ މުއައްސަސާތަކަށް ޢާންމުކޮށް ބޭނުންވާ ތަކެއްޗާއި ވަކިކަމަކަށް ބޭނުންކުރާ ތަކެތި ގަތުމާއި އަދި މަސައްކަތް ކުރުވުމަށާއި ޚިދުމަތް ހޯދުމަށް ވަކި މުއައްސަސާއެއް ނުވަތަ މުއައްސަސާތަކެއް ކަނޑައެޅުން. 2. މަސައްކަތާއި ތަކެތީގެ އަގު، ޖަދުވަލު 1 ން އެޖެންސީ ޓެންޑަރ ކޮމެޓީއަށް އިޚްތިޔާރު ދީފައިވާ މިންގަނޑަށްވުރެ މަތިނުވާނަމަ ޢާންމު ބޭނުންތަކަށް ހޯދަންޖެހޭ މިމާއްދާގެ (1) ގައި ބަޔާން ކުރެވިފައިވާ، ތަކެތި ގަތުމާއި، ޚިދުމަތް ހޯދުމާއި، މަސައްކަތްތައް އެ މުއައްސަސާއަކުން އަމިއްލައަށް ކުރަމުން ގެންދިޔުން.   (ށ) ދައުލަތުގެ ހުރިހާ މުއައްސަސާއަކުން ތިރީގައި ބަޔާންކުރެވިފައިވާ އަހަރީ ޕްރޮކިޔުމަންޓް ޕްލޭން ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައި އަދި އެމަޢުލޫމާތު ބޭނުންވާ އެހެން މުއައްސަސާތަކަށް ފޯރުކޮށްދޭންވާނެއެވެ.   1. އަހަރީ ޕްރޮކިޔުމަންޓް ޕްލޭން ތައްޔާރުކޮށް، އެޕްލޭންގައިވާ، ޕްރޮކިޔުމަންޓާގުޅޭ މަޢުލޫމާތު މިނިސްޓަރު ކަނޑައަޅާ ވަކި މުއައްސަސާއަކަށް ނުވަތަ މުއައްސަސާތަކަށް ފޯރުކޮށްދިނުން. 2. ކޮންމެ އަހަރަކުވެސް ކުރިއަށްއޮތް އަހަރަށް އެ މުއައްސަސާއަކަށް ހޯދަންޖެހޭ އެންމެހައި ތަކެއްޗަކާއި، ޚިދުމަތްތަކާއި، ކުރުވަންޖެހޭ އެންމެހައި މަސައްކަތުގެ މަޢުލޫމާތު ހިމަނައިގެން އެކަންކަމަށް ބޭނުންވާ ހުއްދަ ހޯދައި، އެކަންތައްތަކަށް ބޭނުންވާ ފައިސާ ބަޖެޓްގައި ހިމެނުން.   (ނ) ޕްރޮކިޔުމަންޓްގެ ކަންތައްތައް ހިންގާ ދައުލަތުގެ ކޮންމެ މުއައްސަސާއެއްގައި، އެތަނަކުން ހިންގާ ޕްރޮކިޔުމަންޓް ކަންތައްތަކުގައި މަސްއޫލުވެ ޖަވާބުދާރީވާނެ ފަރާތެއް ކަނޑައަޅަންވާނެއެވެ. އަދި ދިމާވާ މައްސަލަތަކުގައި އެފަރާތަކުން ޒިންމާވާންޖެހޭނެއެވެ. |
| 10.17 ޕްރޮކިޔުމަންޓް ކަންތައްތައް ހިންގާ ބަލަހައްޓާ މުއައްސަސާތަކުގެ މަސައްކަތްތައް | (ހ) ޕްރޮކިޔުމަންޓް ކަންތައްތައް ހިންގާ ދައުލަތުގެ މުއައްސަސާތަކުން ތިރީގައިމިވާ ކަންތައްތައް ކުރަންވާނެއެވެ.   1. ޕްރޮކިޔުމަންޓް ޕްލޭންތައް ވަކިވަކިންނާއި، އަދި އެއްކޮށް ތައްޔާރުކުރުން. 2. ޕްރޮކިޔުމަންޓް ކަންތައްތަކަށް ބޭނުންވާ ރިކުއަރމަންޓް ތައްޔާރުކުރުން އަދި ރިކުއަރމަންޓް ތައްޔާރުކުރުމަށް ބޭނުންވާ މަޢުލޫމާތު ލިބެންހުރި ދައުލަތުގެ މުއައްސަސާތަކުން ހޯދުން. 3. ޕްރޮކިޔުމަންޓްގެ މަސައްކަތް މިގަވާއިދާ އެއްގޮތަށް ކުރިއަށް ގެންދިއުން. 4. ބީލަން ކަރުދާސް ތައްޔާރު ކުރުމާއި، އިޢުލާނު ތައްޔާރު ކުރުމާއި އަދި ޝޯޓްލިސްޓް ކުރަނީނަމަ، ޝޯޓްލިސްޓް ތައްޔާރުކުރުން. 5. ބީލަން ދިރާސާކުރުމުގެ މަސައްކަތް ކުރިއަށް ގެންދިއުމާއި ބީލަމުގެ އިވެލުއޭޝަން ރިޕޯޓު ތައްޔާރުކުރުމާއި އަދި ކޮންޓްރެކްޓް ހަވާލުކުރާނޭ ފަރާތެއް ހޮވުމުގައި އެމުއައްސަސާއެއްގެ ފަންނީ މުވައްޒަފުން ބައިވެރިކުރުމާއި އެމުވައްޒަފުންގެ ލަފާހޯދުން. 6. މަސައްކަތުގެ އެއްބަސްވުން (ކޮންޓްރެކްޓް) ތައްޔާރުކުރުމާއި އެއްބަސްވުމަށް ގެންނަން ޖެހޭ އިސްލާޙު ގެނައުން. 7. ޕްރޮކިޔުމަންޓާބެހޭ ރިޕޯޓު ތައްޔާރުކުރުން.   (ށ) ޕްރޮކިޔުމަންޓްގެ ކަންތައްތައް ކުރިއަށް ގެންދިއުމުގައި ފަންނީއެހީ ހޯދަންވާނީ އެކަމަކަށް އެކަށީގެންވާ ޤާބިލް ފަރާތަކުންނެވެ. އެފަރާތަކީ ޕްރޮކިޔުމަންޓްގެ މަސައްކަތް ހަވާލުކުރެވިފައިވާ ދައުލަތުގެ މުއައްސަސާއަކުން ނުވަތަ ޕްރޮކިޔުމަންޓްގެ މަސައްކަތަށް އެދޭ ދައުލަތުގެ މުއައްސަސާއަކުން ނުވަތަ ބޭނުންވެއްޖެ ހާލަތެއްގައި ބޭރުން އައްޔަނުކުރެވޭ ފަރާތެކެވެ. ފަންނީއެހީ ފޯރުކޮށްދޭ ފަރާތުގެ ފެންވަރު ކަނޑައަޅާނީ ޕްރޮކިޔުމަންޓް މަސައްކަތުގެ ބާވަތަށާއި، ދަތި އުނދަގޫ މިނަށް ބަލައިގެންނެވެ. އެފަދަ ފަންނީ އެހީތެރިކަން ހޯދުމަށް ބޭނުންވާނެ ކަންތައް ތިރީގައި މިވަނީއެވެ.   1. ރިކުއަރމަންޓް ސްޓޭޓްމަންޓް ތައްޔާރުކުރުން. 2. ޕްރީ-ބިޑް މީޓިންގގެ ސުވާލުތަކަށް ޖަވާބުދާރިވުމަށާއި، ބީލަމަކާ ގުޅޭގޮތުން ސާފުކުރަންޖެހޭ މަޢުލޫމާތު ސާފުކޮށްދިނުމަށް. 3. ބީލަން ދިރާސާ ކުރުމުގައި ފަންނީ ކަންކަން ވަޒަންކުރުމަށް.   (ނ) ޕްރޮކިޔުމަންޓްގެ ކަންތައްތައް ކުރުމަށް ކަނޑައަޅާފައިވާ ދައުލަތުގެ ވަކި މުއައްސަސާއަކުން ނުވަތަ މިނިސްޓްރީ އޮފް ފިނޭންސް އެންޑް ޓްރެޜަރީގެ ވަކި ބަޔަކުން ދައުލަތުގެ އެހެން މުއައްސަސާއެއްގެ ބޭނުމަށް ޕްރޮކިޔުމަންޓްގެ މަސައްކަތެއް ކުރިއަށް ގެންދަންވާނީ ތިރީގައިމިވާ ގޮތުގެ މަތިންނެވެ.   1. ޕްރޮކިޔުމަންޓްގެ ހުރިހާ މަރުހަލާއެއްގައިވެސް ޕްރޮކިޔުމަންޓް ކަންތައްތައް ކުރުމުގައި އެކަމަކަށް އެދިފައިވާ ދައުލަތުގެ މުއައްސަސާއާ ގުޅިގެން ކުރުން. 2. ޕްރޮކިޔުމަންޓްގެ ކަންތައްތައް ކުރުމަށް އެދިފައިވާ ދައުލަތުގެ މުއައްސަސާއިން ލިބެންހުރި ފަންނީ އެހީއާއި ލަފާ ހޯދުން. 3. ބީލަން ދިރާސާ ކުރާ ކޮމެޓީގައި، ޕްރޮކިޔުމަންޓްގެ ކަންތައްތަކަށް އެދިފައިވާ ދައުލަތުގެ މުއައްސަސާގެ ނުވަތަ އެ ޚިދުމަތް ނުވަތަ ހޯދާ ތަކެތި ބޭނުންކުރާ މުއައްސަސާ ތަމްސީލްކުރާނޭ ފަރާތެއް ބައިވެރިކުރުން. |
| ޕްރޮކިޔުމަންޓްގެ ކަންތައްތައް ކުރިއަށް ގެންދާނެ ގޮތްތަކާއި އުޞޫލުތައް | |
|  |  |
| 10.18 ތަފާތު އެކި ޙާލަތްތަކާއި، އެޙާލަތުގައި ޕްރޮކިޔުމަންޓް ކަންތައް ކުރަންޖެހޭގޮތް | (ހ) ތަފާތު އެކި ޙާލަތްތަކުގައިވެސް ޕްރޮކިޔުމަންޓްގެ ކަންތައްތައް ކުރަންވާނީ، ވާދަވެރިކަމާއެކު ޤާބިލް ފަރާތްތަކަށް ހަމަހަމަ ފުރުޞަތު ދެވޭ ގޮތަށެވެ. ތަކެތި ގަތުމާއި، ޚިދުމަތް ހޯދުމާއި، މަސައްކަތްތައް ކުރުވުމުގައި، މިބާބުގެ ޖަދުވަލު 2 ގައި، ދައުލަތުގެ މުއައްސަސާތަކުން ކުރެވެންހުންނަ އަގުތަކުގެ ކަންތައްތައް، މިގަވާއިދުގެ 10.34 ވަނަ މާއްދާގައިވާގޮތުގެ މަތިން ޢާންމުކޮށް ޝާއިޢުކޮށްގެން، ހުށަހަޅާ ފަރާތްތައް ޝޯޓްލިސްޓްކޮށްގެންނާއި، ރަޖިސްޓަރީ ކޮށްގެން ވިޔަފާރިކުރާ އަދި އެކިބާވަތުގެ މަސައްކަތްތައްކުރާ އަދި ޚިދުމަތްދޭ ފަރާތްތަކަށް ފުރުޞަތުދީގެންނާއި، އެފަދަ ފަރާތްތަކުން ކޯޓޭޝަން ހޯދައިގެންނާއި، އެފަދަ ފަރާތްތައް އެމުއައްސަސާއެއްގައި ރަޖިސްޓަރީ ކޮށްގެން، އެފަރާތްތަކާ ހަވާލުކޮށްގެން ކުރެވިދާނެއެވެ.  (ށ) ކޮންމެ ޙާލަތެއްގައިވެސް ޕްރޮކިޔުމަންޓް ކަންތައްތައް ކުރުމުގައި، ވާދަވެރިކަމާއެކު ހަމަހަމަ ފުރުޞަތުތަކެއް ޤާބިލް ފަރާތްތަކަށް ދޭންވާނެއެވެ. އެގޮތުން ޕްރޮކިޔުމަންޓްގެ ކަންތައްތައް ކުރިޔަށްގެންދާނޭ ގޮތްތަކެއް ތިރީގައިމިވާ ގޮތުގެމަތިން ހަމަޖައްސަންވާނެއެވެ.   1. ޢާންމުކޮށް އެނގޭނެ ހާމަކަންބޮޑު ގޮތެއްގެ މަތިން ބީލަމަށް ހުޅުވާލުން. 2. ޚިދުމަތް ދިނުމުގައި، އެންމެ އެކަށީގެންވާގޮތަށް ޚިދުމަތްދެވޭ ކަމަށް ފާހަގަކުރެވޭ އަދި ޝޯޓްލިސްޓް ކުރެވިފައިވާ ފަރާތްތަކަށް ފުރުޞަތު ދިނުން. 3. ތަކެތި އެތެރެކޮށް ވިއްކާ ފަރާތްތައް މިގަވާއިދާ އެއްގޮތްވާ ގޮތުގެމަތިން ރަޖިސްޓަރީކޮށްގެންނާއި، ތަކެތި ވިއްކާ އަދި މަސައްކަތްކުރާ ފަރާތްތަކުން ކޯޓޭޝަން ހޯދައިގެން ކަންތައްތައް ކުރުން. |
| 10.19 ފަންނީ ޚިދުމަތް ހޯދުމަށް ޕްރޮޕޯސަލް ހުށަހެޅުމުގެ ދަޢުވަތު ދިނުމާއި އެފަރާތްތައް ޝޯޓްލިސްޓް ކުރުން | (ހ) ޕްރޮޕޯސަލް ހުށަހެޅުމުގެ ދައުވަތު (ރިކްއެސްޓް ފޯރ ޕްރޮޕޯސަލް) ދެވޭނީ ފަންނީ ޚިދުމަތް (ކޮންސަލްޓެންސީ ސަރވިސަސް) ހޯދުމުގައެވެ. މިގޮތުން ކަމަށް އެކަށީގެންވާ ފަރާތްތަކެއް ޝޯޓްލިސްޓް ކުރުމުގައި އެފަދަ ފަރާތްތަކަށް ހަމަހަމަ ފުރުޞަތެއް ހޯދާދިނުމުގެ ގޮތުން މިގަވާއިދުގެ 10.34 ވަނަ މާއްދާގައިވާގޮތުގެ މަތިން ޢާންމުކޮށް އިޢުލާނުކޮށް ޝާއިޢު ކުރަންވާނެއެވެ. ޝޯޓްލިސްޓް ކުރާނީ، ހުށަހަޅާ ފަރާތްތަކުގެތެރެއިން އެކަމެއްގެ ތަޖުރިބާއާއި ޤާބިލްކަންހުރި އެކަމަށް އެންމެ އެކަށީގެންވާ ފަރާތްތަކެވެ.  (ށ) މިގަވާއިދުގައި، ވަކިގޮތަކަށް ޕްރޮކިޔުމަންޓްގެ ކަމެއް ކުރިއަށް ގެންދިއުމަށް ބުނެފައި ނުވާހާހިނދަކު، ޚިދުމަތްތައް ހޯދަންވާނީ ޢާންމުކޮށް ބީލަމަށް ހުޅުވާލައިގެންނެވެ.  (ޏ) މި މާއްދާގެ (ހ)ގައި ބުނެވިފައިވާ ގޮތަށް ޢާންމުކޮށް އިޢުލާނު ކުރާނީ، މިބާބުގެ ޖަދުވަލް 2ގެ 3ވަނަ ނަންބަރުގައިވާ މިންގަނޑަށްވުރެ އެ ޕްރޮޖެކްޓެއްގެ އަންދާޒާއަގު ބޮޑުނުވާނަމައެވެ. އަދި އެ ޚިދުމަތަކަށް ބީލަން ހުޅުވާލާނީ ހަމައެކަނި ދިވެހިރާއްޖޭގައި ރަޖިސްޓްރީ ކުރެވިފައިވާ ދިވެހި ކުންފުނިތަކަށް އެކަންޏެވެ. |
| 10.20 ވަކި ބަޔަކަށް ނުވަތަ ފަރާތްތަކަކަށް ބީލަމުގައި ބައިވެރިވުމުގެ ފުރުޞަތު ދިނުން. (ރެސްޓްރިކްޓެޑް ޓެންޑަރިންގ) | (ހ) ތަކެތިގަތުމާއި މަސައްކަތާ ޚިދުމަތް ހޯދުމަށް މިގަވައިދުގެ 10.34ވަނަ މާއްދާގެ ދަށުން ޢާންމުކޮށް އިޢުލާނުކޮށް ޝާއިޢު ކުރުމުން އިތުރު ވާދަވެރިކަމެއް ނުވަތަ ހެޔޮއަގެއް ނުލިބޭނެކަމަށް ބެލެވޭ ޙާލަތްތަކުގައި ވާދަވެރިކަން ނުގެއްލި އެކަށީގެންވާ އަގެއްގައި ޕްރޮކިޔުމަންޓްގެ ކަންތައްތައް ކުރުމަށް ބީލަމުގައި ބައިވެރިވުމުގެ ފުރުޞަތު އާންމުކޮށް އިޢުލާނުނުކޮށް ޝޯޓްލިސްޓް ކުރެވިފައިވާ އެކަމަށް އެކަށީގެންވާ ވަކިފަރާތްތަކަކަށް ރެސްޓްރިކްޓެޑް ޓެންޑަރިންގ އުސޫލުން ދެވިދާނެއެވެ.  (ށ) ރެސްޓްރިކްޓެޑް ޓެންޑަރިންގ އުޞޫލުން ޕްރޮކިޔުމަންޓްގެ ކަމެއް ކުރެވޭނީ ތިރީގައިމިވާ ޙާލަތްތަކުގައެވެ.   1. ހޯދަންބޭނުންވާ ތަކެތި ލިބެންހުރީ ނުވަތަ ކުރަންބޭނުންވާ މަސައްކަތެއް ކުރެވެންހުރީ މަދު ނުވަތަ ވަކި ފަރާތްތަކަކުން ކަމުގައިވުން. 2. ކުއްލި ޙާލަތްތަކުގައި، ޢާންމުކޮށް ބީލަމަށް ހުޅުވާލައިގެން ކުރާނޭ އެކަށީގެންވާ ވަގުތު ނެތުން.   (ނ) މިމާއްދާގެ (ހ)ގައި ބުނެވިފައިވާ ގޮތަށް ވަކިފަރާތްތަކަކަށް ބީލަމުގައި ބައިވެރިވުމުގެ ފުރުޞަތު ދެވޭނީ މިބާބުގެ ޖަދުވަލް 2ގެ 3ވަނަ ނަންބަރުގައި ބުނެވިފައިވާ މިންގަނޑަށްވުރެ އެ ޕްރޮޖެކްޓެއްގެ އަންދާޒާއަގު ބޮޑުނުވާނަމައެވެ. އަދި މިބާވަތުގެ ބީލަމެއްގައި، ބައިވެރިވެވޭނީ ހަމައެކަނި ދިވެހިރާއްޖޭގައި ރަޖިސްޓްރީ ކުރެވިފައިވާ ދިވެހި ކުންފުނިތަކަށް އެކަންޏެވެ. |
| 10.21 ކޯޓޭޝަން ހޯދުން ނުވަތަ ޝޮޕިންގ | (ހ) އެކިފަރާތްތަކުން ކޯޓޭޝަން ހޯދައިގެން ތަކެތި ގަންނަންވާނީ، ނުވަތަ ޚިދުމަތެއް ހޯދަންވާނީ، ނުވަތަ މަސައްކަތެއް ކުރަންވާނީ ޢާންމުކޮށް އިޢުލާނުކޮށް ޝާއިޢުކުރުމުން އެކަށީގެންވާ ތަރުޙީބެއް ނުލިބިދާނެ އަދި ހެޔޮއަގެއްވެސް ނުލިބިދާނެ ކަމަށް ފެންނަ ޙާލަތްތަކުގައި އިޤްތިޞާދީގޮތުން ފައިދާހުރި އަދި އެންމެ އެކަށީގެންވާ ގޮތެއްގެމަތިން ވާދަވެރި މާޙައުލެއްގައި، ހެޔޮ އަގެއްގައި އެކަމެއްކުރުމަށެވެ.  (ށ) ކޯޓޭޝަން ހޯދައިގެން ޕްރޮކިއުމަންޓުގެ ކަމެއް ކުރަންވާނީ މިބާބުގެ ޖަދުވަލު 2ގެ 1ވަނަ ނަންބަރުގައި ބަޔާންކޮށްފައިވާ މިންގަނޑަށްވުރެ މަތި ނުވާނަމައެވެ. |
| 10.22 ޕްރޮކިޔުމަންޓްގެ ކަމެއް ވަކިފަރާތަކާ ހަވާލުކޮށްގެން ކުރިއަށް ގެންދިއުން (ސިންގަލް ސޯސް ސެލެކްޝަން) | (ހ) ޕްރޮކިޔުމަންޓްގެ ކަމެއް ވަކި ފަރާތަކާ ހަވާލުކޮށްގެން ކުރަންވާނީ، ވާދަވެރިބީލަމަކަށް ވަގުތުނެތް ޙާލަތްތަކުގައި ނުވަތަ އޭގެ އަގުގެގޮތުން ވާދަވެރި މާޙައުލެއްގައި އެބީލަމަކަށް ތަރުޙީބުލިބިދާނެކަމަށް ނުފެންނަ ޙާލަތްތަކުގައި، ޖަދުވަލު 2ގެ 2ވަނަ ނަންބަރުގައިވާ އަގުގެ ޕްރޮކިޔުމަންޓް ތަކެވެ. ޖަދުވަލު 2ގެ 2ވަނަ ނަންބަރުގައިވާ އަދަދަށްވުރެ ޕްރޮކިއުމަންޓްގެ އަގު ބޮޑުވަނީނަމަ މިނިސްޓަރ އޮފް ފިނޭންސް އެންޑް ޓްރެޜަރީގެ ހާއްޞަ ހުއްދައެއް ހޯދަންޖެހޭނެއެވެ.  (ށ) ވަކިފަރާތަކާ ހަވާލުކޮށްގެން ކަމެއްކުރަންވާނީ، މިމާއްދާގެ (ހ)ގައިވާ ގޮތުގެމަތިން، ހޯދަން ބޭނުންވާ އެއްޗެއް އަވަހަށް ހޯދުމަށް ނުވަތަ އެކަމެއް އަވަހަށް ކުރަންޖެހިގެން އެނޫންގޮތެއް ނެތިގެން، އެމުއައްސަސާއެއްގެ މާލީޒިންމާދާރުވެރިޔާގެ ހުއްދަލިބިގެންނެވެ.  (ނ) ވަކިފަރާތަކާ ހަވާލުކޮށްގެން ޕްރޮކިޔުމަންޓް ކަމެއްކުރެވޭނީ ތިރީގައިމިވާ ޙާލަތްތަކުގައެވެ.   1. ހޯދަން ބޭނުންވާ ތަކެތި ލިބެންހުރީ ނުވަތަ ކުރަންބޭނުންވާ މަސައްކަތެއް ކުރެވެންހުރީ ނުވަތަ ހޯދަން ބޭނުންވާ ޚިދުމަތެއް ލިބެންހުރީ އެންމެ ފަރާތަކުން ކަމުގައިވުން. 2. ކުއްލިޙާލަތެއް މެދުވެރިވުމުގެ ސަބަބުން، ޕްރޮކިޔުމަންޓްގެ ކަންތައްތައް މިގަވާއިދާ އެއްގޮތްވާ ގޮތުގެމަތިން ގެންދާނޭ ވަގުތު ނެތުން. 3. ކުރިން ހޯދާފައިވާ އެއްޗަކާ ގުޅުންހުރި އެއްޗެއްގެ ކޮމްޕެޓިބިލިޓީ ހިފެހެއްޓުމަށް، ނުވަތަ ކުރިން ހޯދާފައިވާ ޚިދުމަތެއް ހުއްޓާނުލާ ކުރިއަށް ގެންދިއުމަށް، ނުވަތަ ކުރިން ކޮށްފައިވާ މަސައްކަތެއްގެ ފެންވަރު (ސްޓޭންޑަޑް) ހިފެހެއްޓުމަށް. 4. ކުރިން ކުރެވިފައިވާ ކޮންޓްރެކްޓެއްގެ ދަށުން ކުރަމުންދާ މަސައްކަތަކަށް ނުވަތަ ދެމުންގެންދާ ޚިދުމަތަކަށް އެއްޗެއް އިތުރަށް ގަންނަން ޖެހިއްޖެ ހިނދެއްގައި، ބީލަމަށް ހުޅުވާލުމުން ވާދަވެރިކަމެއް ނުވަތަ އިތުރު ފައިދާއެއް ލިބިދާނެކަމަށް ނުފެންނަ ކަންތައްތައް ކުރުމަށް. 5. ހޯދަން ބޭނުންވާ ތަކެތި ނުވަތަ ޚިދުމަތް ނުވަތަ ކުރަންބޭނުން މަސައްކަތުގެ އަގު މިބާބުގެ ޖަދުވަލު 2ގެ 2 ވަނަ ނަންބަރުގައި، އެ މުއައްސަސާއަކުން ކުރުމަށް ކަނޑައެޅިފައިވާ މިންވަރަށްވުރެ އިތުރުނުވުން. |
| 10.23 ކުއްލި ޙާލަތްތަކުގައި ޕްރޮކިޔުމަންޓްގެ ކަންތައްތައް ކުރިއަށް ގެންދިއުން | (ހ) ކުއްލި ހާލަތެއް މެދުވެރިވެގެން ޕްރޮކިއުމަންޓުގެ ކަމެއް ކުރެވޭނީ ތިރީގައި ބުނެވިފައިވާ ހާލަތްތަކުގައެވެ.   1. ޤައުމަށް ނުރައްކާތެރި ކާރިޘާއެއް ނުވަތަ މުސީބާތެއް ނުވަތަ ހަނގުރާމަވެރި ޙާލަތެއް ކުރިމަތި ވެފައިވުން. 2. އިންސާނެއްގެ ފުރާނައަށް ގެއްލުމެއް ލިބިދާފަދަ ނުވަތަ ދިމާވާ ޙާދިސާއަކާ ގުޅިގެން، ބައެއްގެ ދިރިއުޅުމުގެ ފެންވަރަށް ނުވަތަ ތިމާވެއްޓަށް ނުރައްކާތެރިކަމެއް ކުރިމަތިވުމުން ކޮންމެހެން އެކަމެއްކޮށްނުދީ ވާންނެތުން. 3. ރައްޔިތުންނަށްދެވޭ އަސާސީ ޚިދުމަތަކަށް ހުއްޓުން އަރާފަދަ ޙާލަތެއް މެދުވެރިވުން. 4. ދައުލަތުގެ މުދަލާއި ތަކެތި ނުވަތަ އިމާރާތްތަކާއި ޢާންމު ބޭނުންތަކަށް ހެދިފައިވާ ތަންތަނާ ތަކެއްޗަށް ނުރައްކާތެރިވެއްޖެ ހިނދެއްގައި އެކަމެއް ރަނގަޅުކުރުމާ ދެމެހެއްޓުމަށް ނުވަތަ އޭގެ ފެންވަރު ކުރިންހުރި ގޮތަށް ގެނައުމަށްޓަކައި ވަގުތުން ފިޔަވަޅު އަޅަންޖެހުން. 5. ހޯދަން ބޭނުންވެފައިވާ ކުދިކުދި ތަކެތި ނުލިބުމުގެ ސަބަބުން ޕްރޮޖެކްޓެއްގެ މަސައްކަތް އެކަށީގެންވާ ވަރަށްވުރެ ލަސްވެގެންދިއުން.   (ށ) ދައުލަތުގެ ޢިމާރާތެއް މަރާމާތުކުރުމާއި މުދާ ބެލެހެއްޓުމުގައި މި މާއްދާގެ (ހ) ގައި ބުނެވިފައިވާ ގޮތަށް ޢަމަލުކުރެވޭނީ އެމާއްދާގައި ބުނެވިފައިވާ ހަމައެކަނި ކުއްލި ޙާލަތްތަކުގައި އެކަންޏެވެ.  (ނ) ކުއްލި ޙާލަތެއް މެދުވެރިވެގެން ޕްރޮކިޔުމަންޓްގެ ކަންތައްތައް ކުރުމުގައި، މިގަވާއިދުގައިވާ ގޮތުގެމަތިން ކުރުމަށް ދަތިވާ ޙާލަތްތަކުގައިވެސް އެކަމެއް ކުރަންވާނީ ތިރީގައި މިވާގޮތުގެމަތިންނެވެ.   1. އެ ކޮންޓްރެކްޓެއް ހަވާލުކުރުމުގެ ކުރިން އެކަމަކަށް ހުއްދަ ހޯދަންޖެހޭ ފަރާތެއްގެ ހުއްދަ ހޯދައިގެން. 2. އެޙާލަތެއްގައި ލިބެންއޮތް އެންމެބޮޑު ވާދަވެރިކަމެއް ހޯދައިގެން. 3. ހޯދަން ބޭނުންވާ އެއްޗެއްގެ ޢަދަދު ނުވަތަ ކުރަން ބޭނުންވާ މަސައްކަތް އެވަގުތަކު ދިމާވެފައިވާ ކުއްލި ޙާލަތުގައި ކޮންމެހެން ބޭނުންވާ މިންވަރަށްވުރެ އިތުރުނުވުން.   (ރ) ޕްރޮކިޔުމަންޓްގެ ކަންތައްތައް ކުއްލި ޙާލަތެއްގައި ކުރިއަށް ގެންދަނީނަމަ، އެކަމެއް ކުރިއަށް ގެންދަން ނިންމިގޮތާއި، އެކަމުގެ ސަބަބާއި އަދި ކުއްލި ޙާލަތެއް މެދުވެރިވި ގޮތުގެ ތަފްޞީލް ލިޔުމުން އެނގެން އޮންނަންވާނެއެވެ. |
| 10.24 ޕްރޮކިޔުމަންޓް ގެ ކަމެއްކުރުމުގެ ކުރިން ކުރަންޖެހޭ ކަންތައްތައް | (ހ) ޕްރޮކިޔުމަންޓްގެ ކަމެއް ކުރަން ފެށުމުގެ ކުރިން އެކަމަކަށް ބޭނުންވާ ހުރިހާ މަޢުލޫމާތެއް ތަފްޞީލްކޮށް ލިޔުމުން އެނގެން އޮންނާނެގޮތަށް ތައްޔާރުކުރަން ވާނެއެވެ. މިގޮތުން ތަކެތި ގަންނަނަމަ، ގަންނަން ބޭނުންވާ ތަކެތީގެ ޢަދަދާއި ތަފްޞީލާއި އަންދާޒާއަގު، މަސައްކަތެއްނަމަ ބީ.އޯ.ކިޔު އާއި ކުރެހުމާއި ސްޕެސިފިކޭޝަން އަދި އަންދާޒާއަގު، ޚިދުމަތެއްނަމަ އެ ޚިދުމަތަކާގުޅޭ އެންމެހާ މަޢުލޫމާތާއި އަންދާޒާއަގު ލިޔެވިފައި އޮންނަންވާނެއެވެ.  (ށ) ޕްރޮކިޔުމަންޓްގެ ކަމެއް ކުރަންވާނީ ތިރީގައިމިވާ ކަންތައްތައް ހަމަޖެހިގެންނެވެ.   1. އެކަމަކަށް ބޭނުންވާ ފައިސާ ލިބި ޚަރަދުކުރެވޭ ގޮތަށް ހުރެގެން. 2. އެކަމެއް ކުރަން ފެށުމަށް ބޭނުންވާ ހުއްދަ ލިބުމުން. |
| 10.25 ޕްރޮކިޔުމަންޓްގެ ކަންތައްތައް ކުރިއަށް ރޭވުން | ދައުލަތުގެ މުއައްސަސާތަކުން ޕްރޮކިޔުމަންޓްގެ ކަންތައްތައް ގެންދާނޭ ރަނގަޅު އުޞޫލުތަކެއް ކުރިއަށް ރާވާ އިންތިޒާމްކުރަން ވާނެއެވެ. އެގޮތުން ކުރިއަށް ރޭވުމުގައި ތިރީގައިމިވާ ކަންތައްތަކަށް ސަމާލުކަން ދޭންވާނެއެވެ.   1. ވަކިގޮތަކަށް ޕްރޮކިޔުމަންޓްގެ ކަންތައްތައް ކުރިއަށް ގެންދިއުމުގެ ގޮތުން ޕްރޮކިއުމަންޓުގެ ވާދަވެރިކަން ގެއްލޭގޮތަށް އެއްކަމެއްގެ ގޮތުގައި ބެލޭ ކަންތައްތައް ވަކިވަކި ނުކުރުން. 2. ޕްރޮކިޔުމަންޓްގެ ކަމަކަށް ހިނގާނޭ ޚަރަދާއި އެކަމެއްގެ މަންފާ އެންމެ ފުރިހަމަ ގޮތުގައި ލިބިގަތުމަށްޓަކައި ވަކިމުއްދަތަކަށް ޕްރޮކިއު ކުރަންޖެހޭ ތަކެތި ނުވަތަ ޚިދުމަތް ނުވަތަ މަސައްކަތްތައް އެއްކޮށްލުން. 3. ޢާންމުކޮށް ބޭނުންކުރާ ނުވަތަ ވަކިކަމަކަށް ބޭނުންވާ ތަކެތި މަރުކަޒީ އުޞޫލުން ހޯދުމުގެ މަސައްކަތް ކުރިއަށް ގެންދިއުމަށް ބޭނުންވާ މަޢުލޫމާތު، ސެންޓްރަލް ޕްރޮކިއުމަންޓް އޮފީހަށް ފޯރުކޮށްދިނުން. |
| 10.26 އަގުން ކަނޑާގޮތަށް ތަކެތި ދިނުން | (ހ) ދައުލަތުގެ މުއައްސަސާތަކުން ކުރުވަންޖެހޭ މަސައްކަތްތައް ކުރުވުމުގައި ނުވަތަ ކޮންޓްރެކްޓްތައް ހިންގުމުގައި އެމަސައްކަތަކަށް ނުވަތަ އެކަމަކަށް ބޭނުންވާ ހުރިހާއެއްޗެއް ކޮންޓްރެކްޓަރ އަމިއްލައަށް ހޯދައިގެން ކުރެވެން ހުންނަ ހުރިހާކަމެއް ކުރުވަންވާނީ ކޮންޓްރެކްޓަރގެ އަމިއްލަ ތަކެތީގައެވެ. އެނޫން ކަންތައްތައް ކުރުވާނީ، އެމުއައްސަސާއަކުން ތަކެތި ހޯދައިގެންނެވެ.  (ށ) އަގުން ކަނޑާގޮތަށް ތަކެތިދީގެން ކުރުވާ މަސައްކަތްތަކަށް، މަސައްކަތްކުރި ފަރާތަށް އަގުދޭއިރު އަގުދޭންވާނީ އަގުން ކަނޑާ ގޮތަށް ދެވުނު ތަކެތީގެއަގު ކެނޑުމަށްފަހުގައެވެ. |
| 10.27 ޢާންމުކޮށް ބީލަމަށް ހުޅުވާލުން | (ހ) ތަކެތި ގަތުމާއި މަސައްކަތްތައް ކުރުވުމާއި ޚިދުމަތްތައް ހޯދުމުގެ ޕްރޮޖެކްޓްތަކުގެ ކަންތައްތައް ބީލަމަށް ހުޅުވާލުމުގައި، ޝަރުޠުހަމަވާ ފަރާތްތަކަށް ހަމަހަމަ ފުރުޞަތެއް ދިނުމުގެ ގޮތުން މިގަވާއިދުގެ 10.34 ވަނަ މާއްދާގައިވާ ގޮތުގެމަތިން ޢާންމުކޮށް އިޢުލާނުކޮށް ޝާއިޢު ކުރަންވާނެއެވެ.  (ށ) ޢާންމުކޮށް ބީލަމަށް ހުޅުވާލެވޭ، ޕްރޮޖެކްޓްތައް މިމާއްދާގެ (ހ) ގައިވާ ގޮތުގެމަތިން ޝާއިޢުކުރުމުން، އެންމެ ފަރާތަކުން އަންދާސީ ހިސާބު ހުށަނާޅާނަމަ، ހުށަހަޅާފައިވާ އަންދާސީ ހިސާބު ބާޠިލްކޮށް އަލުން އިޢުލާނުކޮށް ޝާއިޢު ކުރަންވާނެއެވެ. 2 ވަނަ ފަހަރު އިޢުލާނުކޮށް ޝާއިޢުކުރުމަށްފަހު ޢަމަލުކުރާނެގޮތް ތިރީގައި މިވަނީއެވެ.   1. ދެވަނަ ފަހަރަށް އިޢުލާނުކުރުމުން ބީލަން ހުށަހަޅާފައިވަނީ އެއްފަރާތަކުން ކަމުގައި ވީނަމަވެސް އެފަރާތަކީ ބީލަމުގެ ޝަރުޠުތައް ފުރިހަމަވާ އަދި ހުށަހަޅާފައިވާ އަގަކީ އެކަށީގެންވާ އަގެއް ކަމުގައި ވަނީނަމަ އެފަރާތަށް މަސައްކަތް ހަވާލުކުރުން. 2. ދެވަނަ ފަހަރަށް އިޢުލާން ކުރުމުން އެއްވެސް ފަރާތަކުން ބީލަން ހުށަނާޅާނަމަ، މި މަސައްކަތަށް ޝަރުތު ހަމަވާ ގާބިލު ފަރާތެއް ނުވަތަ ފަރާތްތަކަކާއި ވަހަކަ ދައްކައިގެން އެކަށީގެންވާ އަގެއްގައި މަސައްކަތް ހަވާލުކުރުން. 3. މިމާއްދާގެ (ށ) ގެ 1 އަދި 2 ވަނަ ނަންބަރުގައިވާ ކޮންމެ ޙާލަތެއްގައި ވެސް އެބީލަމުގައި ހުށަހަޅާފައިވާ ހުށަހެޅުމަކީ އެއިރެއްގައި ހުރި އަގުތަކަށް ބަލާއިރު އެންމެ ފައިދާބޮޑު ގޮތްކަމުގައި ވާންވާނެއެވެ.   (ނ) މިގަވާއިދުގައި ޕްރޮކިޔުމަންޓްގެ ކަންތައްތައް ކުރިއަށް ގެންދާނެ ވަކިގޮތެއް ބުނެފައިނުވާ ހިނދެއްގައި، ތަކެތި ގަނެ، މަސައްކަތް ކުރުވައި، ޚިދުމަތް ހޯދަންވާނީ، ޢާންމުކޮށް އިޢުލާންކޮށް ޝާއިޢުކޮށްގެން ޢާންމު ބީލަމަކަށް ހުޅުވާލައިގެންނެވެ.  (ރ) މި މާއްދާގެ (ހ) ގައި ބުނެވިފައިވާ ގޮތަށް ޢާންމުކޮށް އިޢުލާން ކުރާނީ، މިބާބުގެ ޖަދުވަލް 2ގައި، އިޢުލާންކޮށް ޝާއިޢުކުރުމަށް ބުނެވިފައިވާ މިންގަނޑަށްވުރެ އެޕްރޮޖެކްޓެއްގެ އަންދާޒާއަގު ބޮޑުވާނަމައެވެ. އަދި މިފަދަ ބީލަން ތަކުގައި ބައިވެރިވެވޭނީ ހަމައެކަނި ދިވެހިރާއްޖޭގައި ރަޖިސްޓްރީ ކުރެވިފައިވާ ދިވެހި ކުންފުނިތަކަށް އެކަންޏެވެ. |
| 10.28 މުޢާމަލާތު ކުރުމާއި މަޢުލޫމާތު ދިނުން. | (ހ) ދައުލަތުގެ މުއައްސަސާތަކުން ޓެންޑަރަރ (ބީލަންވެރިން) ނުވަތަ ސަޕްލަޔަރަކާ މުޢާމަލާތު ކުރަންވާނީ ލިޔުމުންނެވެ. މިނޫންގޮތަށްކުރެވޭ މުޢާމަލާތުވެސް ލިޔެކިޔުމުން ފެންނަން ހުންނަންވާނެއެވެ. ލިޔެކިޔުމުންކަމަށް ބުނެފައި އެވަނީ، ކުރެވިފައިވާ މުޢާމަލާތެއްގެ ހުރިހާ މަޢުލޫމާތެއް ފެންނަން ހުންނާނެ ކޮންމެ ގޮތެކެވެ.  (ށ) އިލެކްޓްރޯނިކް ޓެންޑަރިންގ ނުވަތަ ޓެކްނޮލޮޖީގެ ގޮތުން ކުރިއަރާފައިވާ ޒަމާނީ މުވާސަލާތީ ވަސީލަތްތައް ބީލަންކުރުމުގައި ބޭނުންކުރަންވާނީ، ޕްރޮކިޔުމަންޓްގެ މަސައްކަތް ކުރިއަށް ގެންދިއުމަށް މިގަވާއިދުގައި ބުނެވިފައިވާ ގޮތާއި، ޕްރޮކިޔުމަންޓް ޕޮލިސީ ކަނޑައަޅާ ފަރާތުން ނެރޭ ދެންނެވުމާއި ސާރކިއުލަރ އާ އެއްގޮތަށެވެ.  (ނ) ބީލަން ހުށަހެޅުމަށް މަޢުލޫމާތު ދޭންވާނީ، މިގަވާއިދުގެ 10.33 ވަނަ މާއްދާ ގައިވާ ގޮތުގެމަތިން ލިޔުމުންނެވެ. މިލިޔުމުގައި އެކަމެއްގެ ތަފުޞީލުގެ އިތުރުން އެކަމެއް ކުރުވާނެ ފަރާތެއް ހޮވުމުގައި ބަލާނެގޮތްތައް ބަޔާންކުރަން ވާނެއެވެ. |
| 10.29 ބީލަން ހުށަހަޅާ ފަރާތްތަކުގެ ޢަމަލުތައް ބަހައްޓަންޖެހޭގޮތާއި، ހުންނަންޖެހޭ (ބީލަންވެރިންގެ) ޝަރުޠުތައް | (ހ) ދައުލަތުގެ ޕްރޮކިޔުމަންޓްގައި ބައިވެރިވުމަށް، ބީލަން ހުށަހަޅާ ފަރާތްތަކުގެ ޢަމަލުތައް ބަހައްޓަންޖެހޭގޮތް ތިރީގައި މިވަނީއެވެ.   1. ޕްރޮކިޔުމަންޓްގެ ކަންތައްތައް ކުރުމަށް ހެދިފައިވާ އެންމެހާ ގަވާއިދުތަކާ އެއްގޮތަށް ޢަމަލުކުރުން. 2. ދެފަރާތުގެ ދެމެދުގައި ހެދޭ ކޮންޓްރެކްޓް ނުވަތަ އެއްބަސްވުމާ އެއްގޮތްވާގޮތުގެ މަތިން ޢަމަލުކުރުން. އަދި ކޮންޓްރެކްޓާބެހޭ އެހެނިހެން ލިޔުންތަކުގައި ބަޔާންކުރެވިފައިވާ އެންމެހާ ކަންތައްތައް ފުރިހަމަކުރުން. 3. މިގަވާއިދުގެ 2.16 ވަނަ މާއްދާގެ (ށ) ގައިވާ ފަދަ އެއްވެސް ޢަމަލެއް ނުހިންގުމާއި އަދި އެފަދަ ޢަމަލެއް ހިންގުމަށް މަގުފަހިވާގޮތަށް ޢަމަލުތައް ނުބެހެއްޓުން.   (ށ) ބީލަން ހުށަހަޅާ ފަރާތްތަކުގައި ހުންނަންޖެހޭ ޝަރުޠުތައް ތިރީގައި މިވަނީއެވެ.   1. ދެފަރާތުގެ ދެމެދުގައި ވެވޭ އެއްބަސްވުމުގައި ސޮއިކުރުމުގެ ޤާނޫނީ ހައިސިއްޔަތު ބީލަން ހުށަހަޅާ ފަރާތްތަކުގައި އޮތުން. 2. ބީލަން ހުށަހަޅާ ފަރާތުގެ ވިޔަފާރި ބަނގުރޫޓުވެ ވިޔަފާރި އުވާލާ މަރުޙަލާއެއްގައި ނުވުން. އަދި ބީލަންވެރިޔާގެ މިލްކިއްޔާތު ކޯޓުން އިފްލާސް ކުރުމުގެ މަރުޙަލާގައިނުވާ، އަދި ވިޔަފާރި ބަންދުކުރެވިފައިވާ ފަރާތެއް ކަމުގައި ނުވުން. އަދި ވިޔަފާރީގެ ނުވަތަ ފައިސާގެ މުޢާމަލާތުގެ މައްސަލައެއް ޝަރުޢީ ކޯޓެއްގައި ހިނގަމުންދާ ނުވަތަ ދަރަނި ސާބިތުވެ ގަވާއިދުން ދަރަނި ފައިސާ ދައްކަމުން ގެންދާ ފަރާތެއް ކަމުގައި ނުވުން. 3. ބީލަން ހުށަހަޅާ ފަރާތުން ދައުލަތަށް ދައްކަންޖެހޭ އެއްވެސް ފައިސާއެއްވާނަމަ އެފައިސާއެއް ދައްކައި ނިންމާފައިވުން ނުވަތަ އެފައިސާއެއް ދެއްކުމަށް ކަނޑައެޅިފައިވާ ގޮތެއްގެމަތިން ދައްކަމުން ދިއުން. 4. ބީލަން ހުށަހަޅާ ފަރާތުން ނުވަތަ ބީލަން ހުށަހަޅާ ފަރާތެއްގެ ޑައިރެކްޓަރުންނާއި އަދި އިސް އޮފިސަރުން އެމީހުންގެ ހައިސިއްޔަތާއި ގުޅުންހުރި ޤާނޫނީ ކުށެއް ވޭތުވެދިޔަ 5 (ފަހެއް) އަހަރު ތެރޭގައި ކޮށްފައި ނުވުމާއި ދޮގު މަޢުލޫމާތުދީގެން ނުވަތަ އޮޅުވާލުމަކުން ކޮންޓްރެކްޓެއް ހޯދުމަށް މަސައްކަތް ކޮށްފައި ނުވުން. އަދި މި ގަވާއިދުގެ 18 ވަނަ ބާބުގައިވާ ގޮތުގެ މަތިން ސަސްޕެންޑް ކުރެވިފައިވާ ފަރާތެއް ކަމުގައި ނުވުން. 5. ހުޅުވާލެވިފައިވާ ބީލަމެއްގައި، އަމިއްލަ މަޞްލަޙަތާ ގުޅިފައިވާކަމެއް ނުވަތަ ތަޢާރުޒުވާކަމެއް ހިމެނިފައިވާނަމަ އެކަމެއް ހާމަކޮށްފައިވުން.   (ނ) ބީލަމަށް ހުޅުވާލެވޭ އިޢުލާނުގައި ނުވަތަ ބިޑް ޑޮކިޔުމަންޓުގައި ނުވަތަ މަޢުލޫމާތުދޭ ލިޔުމުގައި، ބީލަމުގައި ބައިވެރިވާފަރާތުގައި ހުންނަންޖެހޭނެ ކަމަށް ބަޔާންކޮށްފައިވާ ޝަރުޠުތައް ހަމަވާން ޖެހޭނެއެވެ. އަދިއެކަން ޔަޤީން ކުރުމުގެގޮތުން، ބީލަމުގައި ބައިވެރިވާ ފަރާތްތަކުން ހުށަހަޅަންޖެހޭ ލިޔުންތައް ނުވަތަ ޑޮކިޔުމަންޓުތައް ހަމައަށް ހުށަހަޅަންވާނެއެ  ވެ. |
| 10.30 ބީލަން ހުށަހަޅާ ފަރާތްތަކުގައި ހުންނަންޖެހޭނެ ހުނަރާއި ޤާބިލްކަމާއި ފެންވަރާއި ވަސީލަތްތައް ހުރިތޯ ބެލުން | (ހ) ބީލަމަކަށް ހުޅުވާލެވޭ ޕްރޮޖެކްޓެއްގެ މަސައްކަތް ހަވާލުކުރެވޭ ފަރާތަކީ، އެކަމެއް ކުރުމުގެ ޤާބިލްކަމާއި އަދި އެކަމެއް އެންމެ އެދެވޭގޮތުގައި ކުރުމުގެ ވަސީލަތްތައް ލިބިފައިވާ ފަރާތެއްތޯ ބެލުމުގެގޮތުން، އެބީލަމަކަށް އެކަށީގެންވާ ގޮތަށް ބީލަމުގައި ބައިވެރިވާ ފަރާތްތަކުގައި ހުންނަންޖެހޭ ހުނަރުވެރިކަމާއި، ޤާބިލްކަމާއި، ފެންވަރު ބަލާނޭ ކްރައިޓީރިއާއެއް ބީލަންކުރާ ފަރާތުން ކަނޑައަޅަންވާނެވެ.  (ށ) ބީލަމުގައި ބައިވެރިވާ ފަރާތްތަކުގެ ހުނަރުވެރިކަމާއި ޤާބިލްކަމާއި ފެންވަރު ބަލާނޭ ކްރައިޓީރިއާ ބީލަމުގެ މަޢުލޫމާތުދޭ ކަރުދާހުގައި ނުވަތަ އިޢުލާނުގައި ނުވަތަ ޕްރީ-ކޮލިފިކޭޝަން ޑޮކިޔުމަންޓުގައި ނުވަތަ އެބީލަމަކާބެހޭ ބިޑު ޑޮކިޔުމަންޓުގައި ބަޔާންކޮށްފައި އޮންނަންވާނެއެވެ. މިގޮތުން ފެންވަރު ބެލުމުގެ ކުރައިޓީރިއާ ތައްޔާރުކުރުމުގައި ތިރީގައިމިވާ ބައިތައް ހިމަނަން ވާނެއެވެ.   1. ޕްރޮފެޝަނަލް އަދި ފަންނީ ފެންވަރު 2. މާލީ ވަސީލަތްތަކާއި، ޤާބިލްކަމާއި އަދި ޙާލަތު 3. އިކުއިޕްމަންޓާއި އަދި އެހެނިހެން ވަސީލަތްތައް 4. މުވައްޒަފުންނާއި އަދި ހިންގުމުގެ ފެންވަރު 5. ކުރިންކޮށްފައިވާ ގުޅުންހުރި އެހެން ޕްރޮޖެކްޓްތަކުގެ ރިކޯޑު 6. މިހާރު ކުރަމުންދާ މަސައްކަތްތަކާއި، އެފަރާތެއްގައިހުރި ޤާބިލްކަމާއި ހުނަރު އަދި އެކަމަކަށް ބޭނުންވާ ވަސީލަތްތައް ހުރިނަމަ އެކަން. 7. ޝަރުޢީ ކޯޓެއްގައި ހިނގަމުންދާ މައްސަލައެއް އޮތްނަމަ އެކަމެއް. 8. ރާއްޖޭގައި ރަޖިސްޓްރީ ކުރެވި އަދި ހޯދަންޖެހޭ ލައިސަންސް ހޯދާފައިވާ ފަރާތެއްނަމަ އެކަން ނުވަތަ ބީލަމުގައި ބައިވެރިވާ ފަރާތަކީ އެފަރާތެއް ނިސްބަތްވާ އަމިއްލަ ޤައުމުގައި ރަޖިސްޓްރީވެފައިވާ ފަރާތެއްނަމަ އެކަން.   (ނ) ބީލަމަށް ހުޅުވާލެވޭ އިޢުލާނުގައި ނުވަތަ ޕްރީ-ކޮލިފިކޭޝަން ޑޮކިޔުމަންޓުގައި، ނުވަތަ މަޢުލޫމާތުދޭ ކަރުދާހުގައި ނުވަތަ އެބީލަމަކާބެހޭ ބިޑު ޑޮކިޔުމަންޓްގައި ބީލަމުގައި ބައިވެރިވެވޭ ފަރާތްތަކުގެ ފެންވަރު ބަޔާންކޮށްފައި އޮތުމާއެކު، އެފަރާތުގެ ފެންވަރު ދެނެގަތުމުގެ ގޮތުން ހުށަހަޅަންޖެހޭނޭ ލިޔުންތަކާއި އެހެނިހެން މަޢުލޫމާތުތައް ބަޔާންކޮށްފައި އޮންނަން ވާނެއެވެ.  (ރ) ދައުލަތުގެ މުއައްސަސާއަކުން ހުޅުވާލެވޭ ބީލަމެއްގައި ބައިވެރިވާ ފަރާތްތަކުގައި ހުންނަންޖެހޭ ފެންވަރު ބެލުމުގައި، މިގަވާއިދުގެ 10.36 ވަނަ މާއްދާގައިވާ ގޮތުގެމަތީން ހޮވޭ ފަރާތްތަކަކީ ކޮންޓްރެކްޓް ހަވާލުކުރަން އެކަށީގެންވާ ޤާބިލް ފަރާތްތަކެއް ކަމުގައި ޕްރީކޮލިފައި ކުރެވިދާނެއެވެ.  (ބ) ޚިދުމަތް ހޯދުމަށް ބީލަމަށް ހުޅުވާލެވޭ ޕްރޮޖެކްޓްތަކުގައި ބައިވެރިވާ ފަރާތްތަކުގެ ފެންވަރު ބެލުމަށް މިގަވާއިދުގެ 10.38 ވަނަ މާއްދާގައިވާ ގޮތުގެމަތިން ޝޯޓްލިސްޓް ކުރުމުގެ މަރުޙަލާއެއް ކުރިއަށް ގެންދެވިދާނެއެވެ. މިގޮތުން ޝޯޓްލިސްޓް ކުރަންވާނީ ބީލަމުގައި ބައިވެރިވުމުގެ ޝައުޤުވެރިކަން ހާމަކުރުމަށްއެދި ކުރެވޭ އިޢުލާނުގައި ނުވަތަ މަޢުލޫމާތުދޭ ކަރުދާހުގައި ނުވަތަ ބިޑު ޑޮކިޔުމަންޓުގައި ބަޔާންކުރެވިފައިވާ މަޢުލޫމާތާ އެއްގޮތަށެވެ. |
| 10.31 ބީލަމުގައި ބައިވެރިވާ ފަރާތްތައް (ބީލަންވެރިން) ރަޖިސްޓްރީކުރުން | (ހ) ބީލަމުގައި ބައިވެރިވާ ފަރާތްތައް ނުވަތަ ސަޕްލަޔަރުން ރަޖިސްޓްރީކޮށް އެ މަޢުލޫމާތު މަރުކަޒީ އުޞޫލުން ފޯރުކޮށްދިނުމުގެ މަސައްކަތް މިނިސްޓްރީ އޮފް ފިނޭންސް އެންޑް ޓްރެޜަރީން ކުރަމުން ގެންދިއުމަށް ނުވަތަ ދައުލަތުގެ ވަކި މުއައްސަސާއަކުން ކުރަމުން ގެންދިއުމަށް މިނިސްޓަރަށް ނިންމިދާނެއެވެ.  (ށ) ސަޕްލަޔަރުން ރަޖިސްޓްރީ ކުރުމުގެ ފުރުޞަތު ޢާންމުކޮށް ހުޅުވާލެވިފައި އޮންނަންވާނެއެވެ. އަދި ރަޖިސްޓްރީ ކުރުމަށް އެދޭ ސަޕްލަޔަރުން އެކަށީގެންވާ ކުރު މުއްދަތެއްގެ ތެރޭގައި ރަޖީސްޓްރީ ކުރެވެން ވާނެއެވެ.  (ނ) ރަޖިސްޓްރީކުރުމުގެ މަސައްކަތް ހަވާލުކުރެވިފައިވާ ދައުލަތުގެ މުއައްސަސާ އަކުން ތިރީގައި މިވާ މަޢުލޫމާތު ޢާންމުކޮށް ޝާއިޢުކުރަން ވާނެއެވެ.   1. ސަޕްލަޔަރުން ރަޖިސްޓްރީ ކުރުމާއި، އެފަރާތްތަކާބެހޭ މަޢުލޫމާތު ބެލެހެއްޓޭފަދަ ސިސްޓަމެއް ޤާއިމުކުރެވިފައިވާ ކަމާއި ރަޖިސްޓްރީ ކުރާކަން. 2. ރަޖިސްޓްރީ ކުރުމުގެ އުޞޫލުތަކާއި ރަޖިސްޓްރީކުރުމަށް ހުށަހަޅަންޖެހޭ މަޢުލޫމާތު. 3. ރަޖިސްޓްރީކުރަން އެދޭފަރާތުގެ ކިބައިގައި ހުންނަންޖެހޭ ޝަރުޠުތަކާއި އަދި ރަޖިސްޓްރީ ކުރުމަށް ހުށަހަޅަންޖެހޭ ލިޔެކިޔުންތައް. 4. ރަޖިސްޓްރީ ކޮށްދެވޭނެ މުއްދަތާއި ރަޖިސްޓްރީ އިތުރަށް ފުރިހަމަ ކުރުމަށް އިތުރު މަޢުލޫމާތު ބޭނުންވާނަމަ އެކަމެއް. |
| 10.32 ޕްރޮކިއު ކުރުމުގައި ބޭނުންވާ ކަންތައްތައް ލިޔުމުން ބަޔާންކުރުން (ސްޓޭޓްމަންޓް އޮފް ރިކުއަރމަންޓް) | (ހ) ޕްރޮކިއު ކުރުމުގައި، ގަންނަން ބޭނުންވާ ތަކެތި، ނުވަތަ ކުރަން ބޭނުންވާ މަސައްކަތް ނުވަތަ ހޯދަންބޭނުންވާ ޚިދުމަތުގެ ފުރިހަމަ ތަފްޞީލް ހިމެނޭގޮތަށް ލިޔުމެއް ތައްޔާރު ކުރަންވާނެއެވެ. މިގޮތުން ލިޔުން ތައްޔާރުކުރާއިރު، ސްޕެސިފިކޭޝަން، ކުރެހުން، ބިލްސް އޮފް ކުއަންޓިޓީ، ޑެލިވަރީ ނުވަތަ މަސައްކަތް ނިންމަންޖެހޭ ޝެޑިއުލް، ޓަރމްސް އޮފް ރިފަރެންސް ނުވަތަ މިކަމަށް ބޭނުންވެދާނެ އެހެން އެއްވެސް މަޢުލޫމާތެއްވާނަމަ އެމަޢުލޫމާތެއް ހިމަނަންވާނެއެވެ.  (ށ) ޕްރޮކިއު ކުރުމަށް ތައްޔާރުކުރާ ބީލަން ފޮތުގައި ތިރީގައިމިވާ މަޢުލޫމާތު ހިމަނަންވާނެއެވެ.   1. ދައުލަތުގެ މުއައްސަސާއަކަށް އެފަހަރަކަށް ޕްރޮކިއު ކުރަން ބޭނުންވާ އެއްޗެއް، މަސައްކަތެއް ނުވަތަ ޚިދުމަތަކާބެހޭ އެންމެހައި މަޢުލޫމާތު، އެފަހަރަކަށް ތައްޔާރުކޮށް ބީލަމުގައި ބައިވެރިވާ ފަރާތްތަކަށް ދޫކުރާ ބީލަން ފޮތުގައި ހިމެނުން. 2. މިމާއްދާގެ (ށ) ގެ 1 ވަނަ ނަންބަރުގައިވާ މަޢުލޫމާތުގެ އިތުރަށް ބީލަންވެރިން ހުށަހަޅާ ބީލަންތައް ދިރާސާކޮށް ފެންވަރު ބަލާނެގޮތުގެ މިންގަނޑު (އިވެލުއޭޝަން ކްރައިޓީރިއާ) ޕްރޮކިއު ކުރެވޭ ބީލަން ފޮތުގައި ހިމެނުން. 3. ބީލަމާއެކު ބީލަންވެރިން ހުށަހަޅަންޖެހޭ އެންމެހާ މަޢުލޫމާތުތައް ހުށަހަޅަންޖެހޭގޮތުގެ ނަމޫނާ (ފޯމެޓް) އަދި ބީލަމާއެކު ހުށަހަޅަންޖެހޭ ގެރެންޓީ ނުވަތަ ސެކިއުރިޓީ ފަދަ ތަކެތީގެ ނަމޫނާ ބީލަން ފޮތުގައި ހިމެނުން.   (ނ) ބީލަން ފޮތުގައި ހިމެނޭ ސްޓޭޓްމަންޓް އޮފް ރިކުއަރމަންޓް ތައްޔާރުކުރުމުގައި ތިރީގައިމިވާ ކަންތައްތަކަށް ބަލަންވާނެއެވެ.   1. ވަކި ފަރާތަކަށް ނުޖެހި ހަމަހަމަ ކަމާއެކު ވާދަވެރިކަމަށް ހުޅުވާލެވޭ ބީލަމެއްކަން. 2. އެއްބާވަތެއްގެ ބީލަންތަކަށް ޕޮއިންޓް ދިނުމަށް ޢާންމުކޮށް ކަނޑައަޅާފައިވާ އުޞޫލުތަކަށް ބަދަލު ނުގެނައުން. 3. ބީލަމަށް ހުޅުވާލައިގެން ހޯދާ ތަކެއްޗަކީ ނުވަތަ ކުރުވާ މަސައްކަތަކީ ނުވަތަ ހޯދާ ޚިދުމަތަކީ އެމުއައްސަސާއެއްގެ ބޭނުންތައް ޙާޞިލުވާނޭހެން އެކަށީގެންވާ ފެންވަރުގައި ކުރެވޭ ކަމަކަށްވުން.   (ރ) ބީލަމެއްގައި ހޯދަން ބޭނުންވާ އެއްޗެއްގެ ނުވަތަ ކުރަންބޭނުން މަސައްކަތެއް ނުވަތަ ބޭނުންވާ ޚިދުމަތެއް ޙާޞިލްކުރުމުގައި ބޭނުންވާ ކަންތައްތައް ކަނޑައަޅަންވާނީ އެކަމަކަށް އެންމެ އެކަށީގެންވާ ފަންނީ އަދި ފެންވަރު ހިމަނައިގެންނެވެ.  (ބ) ބީލަމެއްގައި ބޭނުންވާ ކަންތައްތައް ކަނޑައެޅުމުގައި، އެކަމެއް ބުނެދެވޭނެ ނުވަތަ ތަފްޞީލް ދެވޭނެ އެއްވެސް ގޮތެއް ނެތްހިނދެއްގައި މެނުވީ، ވަކި ބްރޭންޑް ނަމެއް، ޑިޒައިނެއް، ޓްރޭޑް މާރކެއް، ވައްތަރެއް، އަޞްލު އުފެއްދުން އުފައްދާ ފަރާތް ނުވަތަ ކެޓަލޮގަކަށް ރިޢާޔަތްކޮށްގެން ނުވާނެއެވެ. ބޭނުންވާ ކަންތައްތައް ކަނޑައެޅުމުގައި އިސްވެ ދެންނެވުނު ގޮތަށް ރިޢާޔަތް ކުރަނީނަމަ އެއާއި އެއްފެންވަރުގެ އެހެން އުފެއްދުންތައް ޤަބޫލުކުރަންވާނެއެވެ. އަދި ހުށަހެޅޭ ބީލަންތައް ދިރާސާކުރުމުގައި ކުރިން ބުނެވުނުފަދަ ވަކި ވައްތަރެއް ބަލަންވާނީ އިވެލުއޭޓް ކުރުމުގައި ގެންގުޅެވޭ ޢާންމު މިންގަނޑަކަށެވެ.  (ޅ) މިމާއްދާގެ (ބ) ގައި ވަކިގޮތަކަށް ބާޔާންކުރެވިފައި ވީނަމަވެސް، ޓެކްނިކަލް ކޮމްޕެޓިބިލިޓީއަށާއި ސާރވިސްކުރުމަށް ނުވަތަ މަރާމާތުކުރުމަށް ނުވަތަ ވޮރަންޓީގެ ޝަރުޠުތައް ދެމެހެއްޓުމަށް ކޮންމެހެން ބޭނުންވާ ޙާލަތްތަކުގައި ޕްރޮކިއު ކުރުމަށް ހުޅުވާލާފައިވާ ބީލަމުގައި ބަޔާންކުރެވިފައިވާ ޝަރުޠުތަކުގެ ތެރޭގައި ވަކި ޓްރޭޑްމާރކެއް، ބްރޭންޑް ނަމެއް، ޕޭޓެންޓެއް، ވައްތަރެއް، ބާވަތެއް، ވަކި އަޞްލެއް، ވަކި ފަރާތަކުން އުފައްދާފައިވާ އެއްޗެއް، ކެޓަލޮގް ނަންބަރު ހިމެނުމަށް ލާޒިމް ކުރެވިދާނެއެވެ. |
| 10.33 ބީލަން ފޮތް (ބިޑް ޑޮކިޔުމަންޓް) | (ހ) ބީލަމަށް ހުޅުވާލެވޭ ކޮންމެ ޕްރޮޖެކްޓެއްގެ ބީލަން ކުރިއަށް ގެންދިއުމުގައި ބޭނުންކުރަންވާނީ، މިނިސްޓްރީ އޮފް ފިނޭންސް އެންޑް ޓްރެޜަރީ އިން އެކަމަކަށް ތައްޔާރުކުރާ، ނުވަތަ އެފަރާތުން އެކުލަވާލައި ފާސްކޮށް ޢާންމުކޮށްފައިވާ ބިޑް ޑޮކިއުމަންޓެކެވެ.  (ށ) ބިޑް ޑޮކިއުމަންޓުތައްޔާރު ކުރުމުގައި، މަދުވެގެން ތިރީގައި ބަޔާންކޮށްފައިވާ މަޢުލޫމާތުތައް ހިމަނަންވާނެއެވެ.   1. ޕްރޮކިޔުމަންޓްގެ ކަންތައްތައް ކުރިއަށްދާނެ ގޮތާއި ޢަމަލުކުރާނެ އުޞޫލުތައް. 2. ބީލަމަށް ހުޅުވާލެވޭ ޕްރޮޖެކްޓެއްގެ ބޭނުންތަކާއި ވައްތަރާއި ފަންނީ މިންގަނޑާއި ޤާބިލްބަޔަކު ހޮވުމުގައި ބަލާނެ މިންގަނޑުތައް ތަފްޞީލްކޮށް "ސްޓޭޓްމަންޓް އޮފް ރިކުއަރމަންޓް" ގެ ގޮތުގައި. 3. ބީލަމުގައި ބޭނުންކުރާނެ އެއްބަސްވުން (ކޮންޓްރެކްޓް) އޮންނާނެގޮތާއި، އެއްބަސްވުމުގެ މާއްދާތަކާއި އެ ޕްރޮޖެކްޓެއްގައި ހިމެނޭ ކަންތައްތަކާއި ޢަމަލުކުރަންޖެހޭ ގޮތްތައް. 4. ބީލަންތައް އިވެލުއޭޓް ކުރާނެގޮތާއި، އިވެލުއޭޓް ކުރުމުގައި ބޭނުންކުރެވޭ ކްރައިޓީރިއާ އާއި އަދި ބީލަން ހަވާލުކުރާނެ ފަރާތެއް ހޮވުމުގައި ބަލާނެ ގޮތްތައް. 5. ބީލަމާއެކު ބީލަންވެރިން ހުށަހަޅަންޖެހޭ އެންމެހާ މަޢުލޫމާތުތައް ހުށަހަޅަންޖެހޭގޮތުގެ ނަމޫނާ (ފޯމެޓް) އަދި ބީލަމާއެކު ހުށަހަޅަންޖެހޭ ގެރެންޓީ ނުވަތަ ސެކިއުރިޓީ ފަދަ ތަކެތީގެ ނަމޫނާ. |
| 10.34 ޢާންމުކޮށް އިޢުލާނު ކޮށްގެންނާއި، އެހެނިހެން ގޮތްގޮތުން ބީލަން ޢާންމުކުރުމާއި، ޝާއިޢުކުރުން | (ހ) ބީލަންތައް ޢާންމުކޮށް ހުޅުވާލާއިރު، ބީލަމުގެ ވައްތަރާއި ޕްރޮކިޔުމަންޓްގެ އުޞޫލުތަކާއި ފަންނީ މިންގަޑުތަކާއި ކޮލިފައިވުމަށް ބޭނުންވާނެ ޝަރުޠުތައް ބަޔާންކުރަން ވާނެއެވެ.  (ށ) މިމާއްދާގެ (ހ) ގައިވާ ގޮތަށް ޢާންމުކޮށް ހުޅުވާލާ ބީލަންތަކަށް، އެކަމަށް ޤާބިލް ފަރާތްތަކުން ބީލަން ހުށަހެޅުމަށް އިޢުލާންކުރާނީ ނުވަތަ ޢާންމުކުރާނީ ތިރީގައިމިވާ ގޮތުގެމަތިންނެވެ.   1. ސަރުކާރުން ޕްރޮކިޔުމަންޓްގެ އިޢުލާންތައް ޢާންމު ކުރުމަށް ހަމަޖައްސާ ވެބްސައިޓެއްގައި ހިމެނުމުގެ އިތުރަށް ދިވެހި ސަރުކާރުގެ ގެޒެޓްގައި ޝާއިޢު ކޮށްގެން. 2. މިމާއްދާގެ (ށ) ގެ 1 ވަނަ ނަންބަރުގައިވާ ގޮތަށް ޢާންމުކުރުމުގެ އިތުރަށް، ޕްރޮކިއުކުރާ މުއައްސަސާއެއްގެ ޢާންމު ނޯޓިސް ބޯޑުގައި ބެހެއްޓުމުގެ އިތުރަށް އެފަދަ އިޢުލާންތައް ޢާންމުކުރުމަށް ކަނޑައަޅާފައިވާ ތަނެއްގައި ބަހައްޓައިގެން.   (ނ) މިމާއްދާގެ (ށ) ގައިވާގޮތަށް ޢަމަލުކުރުމުގެ އިތުރުން ބޭނުންވެއްޖެ ޙާލަތެއްގައި ނުވަތަ އެއީ އެންމެ އެކަށީގެންވާ ގޮތްކަމަށް ފެންނަ ޙާލަތްތަކުގައި، ޗާޕުކުރެވިގެން ނުކުންނަ ނޫސް މަޖައްލާތަކުގައި ޝާއިޢު ކޮށްގެން ޢާންމު ކުރެވިދާނެއެވެ.  (ރ) ބީލަން ޢާންމުކުރުމަށް ކުރާ އިޢުލާނު، އެ އިޢުލާނު ޢާންމުކުރުމަށް ކަނޑައަޅާ އުޞޫލެއްގެ މަތިން ޝާއިޢުކޮށް ޢާންމުކުރަންވާނެއެވެ. އަދި އެބީލަމަކާބެހޭ މަޢުލޫމާތު ދިނުމަށްފަހު އަންދާސީ ހިސާބު ހުށަހެޅުމަށް މިގަވާއިދުގެ 10.39 ވަނަ މާއްދާގައިވާ މުއްދަތު ދޭންވާނެއެވެ.  (ބ) ތިރީގައިމިވާ ފަދަ ޕްރޮޖެކްޓްތައް، ބައިނަލްއަޤުވާމީ ފެންވަރެއްގައި ދައުރުވާ ޗާޕުކުރެވިގެން ނުކުންނަ ނޫސް މަޖައްލާތަކުގެ ތެރެއިން މަދުވެގެން 2 ނޫސް މަޖައްލާއެއްގައި ޝާއިޢުކުރެވިދާނެއެވެ.   1. ޕްރޮކިޔުމަންޓްގެ އަގު މިބާބުގެ ޖަދުވަލު 2 ގެ 4 ވަނަ ނަންބަރުގައި ބަޔާންކުރެވިފައިވާ މިންވަރުގެ ޕްރޮޖެކްޓްތައް. 2. އެކަށީގެންވާ ވާދަވެރި މާޙައުލެއްގައި ޓެންޑަރކުރުމުގެ ފުރުޞަތު، ބައިނަލްއަޤުވާމީ ފަރާތްތަކަށް ހުޅުވާލަން މިނިސްޓްރީ އޮފް ފިނޭންސް އެންޑް ޓްރެޜަރީން ނިންމާ ޕްރޮޖެކްޓްތައް. |
| 10.35 ބީލަމުގައި ބައިވެރިވާ ފަރާތްތައް ހޮވުން | ބީލަމުގައި ބައިވެރިވާ ފަރާތްތައް ހޮވާނީ، ތިރީގައިމިވާ ގޮތުގެމަތިން އެ ބީލަމެއްގެ މަސައްކަތް ކުރިއަށް ގެންދިއުމަށް ކަނޑައަޅާފައިވާ ގޮތްތަކަށް ބަލައިގެންނެވެ.   1. މިގަވާއިދުގެ 10.34 ވަނަ މާއްދާގައި ބަޔާންކުރެވިފައިވާގޮތަށް ޢާންމުކޮށް އިޢުލާނުކޮށްގެން ހުށަހަޅާ ފަރާތްތައް އިވެލުއޭޓްކޮށްގެން ނުވަތަ މިގަވާއިދުގެ 10.36 ވަނަ މާއްދާގައި ބަޔާންކުރެވިފައިވާ ގޮތުގެމަތިން ޢާންމުކޮށް އިޢުލާނުކޮށްގެން ހުށަހަޅާ ފަރާތްތައް ޕްރީ ކޮލިފައި ކޮށްގެން. 2. މިގަވާއިދުގެ 10.37 ވަނަ މާއްދާގައި ބަޔާން ކުރެވިފައިވާގޮތަށް ބީލަމުގައި ބައިވެރިވުމުގެ ޝައުގުވެރިކަން ހުށަހެޅުމަށް ޢާންމުކޮށް އިޢުލާނުކޮށް ޝައުޤުވެރިކަން ހުށަހަޅާ ފަރާތްތައް ޝޯޓްލިސްޓްކޮށް އެފަރާތްތަކަށް ބީލަން ހުށަހެޅުމުގެ ދައުވަތު (ރިކުއެސްޓް ފޮރ ޕްރޮޕޯސަލް) ފޮނުވައިގެން. 3. މިގަވާއިދުގެ 10.38 ވަނަ މާއްދާގައި ބަޔާންކުރެވިފައިވާ ގޮތަށް ޝޯޓްލިސްޓްކޮށް ބީލަމުގައި ބައިވެރިވުމުގެ ފުރުޞަތު ވަކި ފަރާތްތަކަކަށް އެކަނި ހުޅުވާލައިގެންނާއި އެކިފަރާތްތަކުން ކޯޓޭޝަން ހޯދައިގެން. 4. އެއްފަރާތަކުން ލިބެން ހުންނަ ތަކެތި ހޯދުމަށް އެފަރާތެއް ކަނޑައަޅައިގެން. |
| 10.36 ކޮންޓްރެކްޓަރުން ޕްރީ ކޮލިފައިކުރުން. | (ހ) ކޮންޓްރެކްޓެއް ހަވާލުކުރާނޭ އެކަށީގެންވާ ޤާބިލް ފަރާތެއް ކަނޑައެޅުމުގައި، ތިރީގައިމިވާ ގޮތުގެމަތިން ކޮންޓްރެކްޓަރުން ޕްރީކޮލިފައި ކުރެވިދާނެއެވެ.   1. އެ ކޮންޓްރެކްޓެއްގެ ދަށުން ގަންނަން ބޭނުންވާ ތަކެއްޗަކީ ނުވަތަ ކުރަން ބޭނުންވާ މަސައްކަތަކީ ނުވަތަ ހޯދަން ބޭނުންވާ ޚިދުމަތަކީ ވަކި ޚާއްޞަ ހުނަރެއް ބޭނުންވާ ނުވަތަ ވަކި ގޮތްތަކެއް ކަނޑައެޅިފައިވާ ނުވަތަ އެކަމެއް ފަރުމާކުރުމުގެ ތަފްޞީލް ބޭނުންވާ ކޮންޓްރެކްޓަކަށް ވުން. 2. ބީލަން ތައްޔާރު ކުރުމަށް ކުރަންޖެހޭ ޚަރަދު ބޮޑުވުމުގެ ސަބަބުން ބީލަމުގައި ބައިވެރިވާނޭ ފަރާތްތައް މަދުވެ ވާދަވެރިކަން ކުޑަވެދާނެފަދަ ކޮންޓްރެކްޓަކަށްވުން. 3. ހުށަހެޅޭ ބީލަންތައް ތަފްޞީލުކޮށް ދިރާސާކުރަންޖެހުމާއި، ގިނަ ޢަދަދެއްގެ ބީލަންތައް ދިރާސާ ކުރުމަށްޓަކައި ވަގުތު ހޭދަވުމާއި ސަރުކާރުގެ އިދާރާއަކުން އެކަމަށް ކުރަންޖެހޭ ޚަރަދު ބޮޑުވެދާނެ ފަދަ ކޮންޓްރެކްޓަކަށްވުން.   (ށ) ދައުލަތުގެ މުއައްސަސާއަކުން ކޮންޓްރެކްޓަރުން ޕްރީ ކޮލިފައިކުރަނީނަމަ، އެކަމަށް ޝަރުޠުހަމަވާ ހުރިހާ ފަރާތްތަކަށް ޕްރީ ކޮލިފައިވުމަށް ފުރުޞަތު އޮންނާނޭހެން މިގަވާއިދުގެ 10.34 ވަނަ މާއްދާގައިވާ ގޮތުގެމަތިން އެކަމެއް ޢާންމު ކުރަންވާނެއެވެ.  (ނ) ޕްރީ ކޮލިފިކޭޝަނުގައި ބައިވެރިވުމަށް އެދޭ ހުރިހާ ބީލަންވެރިންނަށް ޕްރީ ކޮލިފިކޭޝަން ބީލަންފޮތް ދޫކުރަންވާނެއެވެ. މިގޮތުން ދޫކުރެވޭ ބީލަން ފޮތުގައި ބުނެވިފައިވާ ކްރައިޓީރިއާ އާއި، ޕްރީކޮލިފިކޭޝަން ޝަރުޠުތައް، އަދި ބީލަންފޮތް ފުރިހަމަކުރާނެގޮތާއި ހުށަހަޅާނޭގޮތުގެ މަޢުލޫމާތު ހިމަނަންވާނެއެވެ.  (ރ) ޕްރީ ކޮލިފައިކުރެވޭ ހުރިހާ ފަރާތްތަކަށް ބީލަމުގައި ބައިވެރިވުމުގެ ފުރުޞަތު ދޭންވާނެއެވެ. |
| 10.37 ލަފާ ދިނުމާއި ޚިދުމަތް ހޯދުމުގައި އެކަމަށް ޝައުގުވެރިކަން ހުރި ފަރާތްތައް ހޯދުން | (ހ) ލަފާ ދިނުމާއި ޚިދުމަތް ހޯދުމުގައި އެކަމަށް ޝައުޤުވެރިކަންހުރި ފަރާތްތައް ހޯދުމަށް ޢާންމުކޮށް ކުރެވޭ އިޢުލާނުގައި ނުވަތަ މަޢުލޫމާތު ދިނުމަށް ތައްޔާރުކުރާ ކަރުދާހުގައި، އެކަމެއްގެ ބާވަތާއި ފުރިހަމަ ތަފްޞީލް، އަދި ބީލަން ހުށަހަޅާ ފަރާތްތަކުގެ ތަޖުރިބާ އާއި މަސައްކަތުގައި ޝާމިލުވާ މުވައްޒަފުންގެ ތަޢުލީމީ ފެންވަރާއި ހުނަރު އަދި އެ ކޮންޓްރެކްޓެއް ހަވާލުކުރެވޭ ފަރާތަކުން އެ މަސައްކަތެއް އެންމެ ފުރިހަމަގޮތުގައި ކުރިއަށް ގެންދިއުމަށްޓަކައި ކޮންމެހެން ބަލަންބޭނުން ކަންތައްތައް ހިމަނައި ޝޯޓްލިސްޓް ކުރުމުގައި ބަލާނޭ ކްރައިޓީރިއާ އޮންނަން ވާނެއެވެ.  (ށ) ލަފާ ދިނުމާއި ޚިދުމަތް ހޯދުމުގައި، އެކަމަށް ޝައުޤުވެރިކަށް ހުރި ފަރާތްތައް ހޯދުމަށް ޢާންމުކޮށް އިޢުލާނުކުރަންވާނީ ނުވަތަ ޝާއިޢުކުރަންވާނީ މިގަވާއިދުގެ 10.34 ވަނަ މާއްދާގެ (ށ) އިން އެމާއްދާގެ (ރ) އަށް ބުނެވިފައިވާ ގޮތްތަކުންކުރެ ގޮތަކަށެވެ.  (ނ) ބީލަމުގައި ބައިވެރިވާނޭ އެކަށީގެންވާ ފަރާތްތަކެއް ޝޯޓްލިސްޓް ކުރުމުގެ ގޮތުން ބީލަން ހުށަހަޅާފައިވާ ފަރާތްތަކުގެ ހުށަހެޅުންތައް، އިޢުލާނުގައި ބުނެވިފައިވާ ނުވަތަ މަޢުލޫމާތުދިން ކަރުދާހުގައިވާ ކްރައިޓީރިއާ އާއި އެއްގޮތަށް އިވެލުއޭޓްކުރަންވާނެއެވެ.  (ރ) ބީލަމުގެ ވާދަވެރިކަން ދެމެހެއްޓުމަށްޓަކައި އެކަށީގެންވާ ޢަދަދެއްގެ ބައެއް ޝޯޓްލިސްޓް ކުރަންވާނެއެވެ. އަދި މިގޮތުން 3 (ތިނެއް) ފަރާތަށްވުރެ މަދުނޫން ޢަދަދެއްގެ ބީލަންވެރިން ޝޯޓްލިސްޓް ކުރެވޭތޯ ބަލަންވާނެއެވެ.  (ބ) ބީލަމުގައި ބައިވެރިވުމުގެ ޝައުގުވެރިކަން ފާޅުކުރާ ފަރާތްތަކުގެ ތެރެއިން ޝަރުޠު ފުރިހަމަވާ ޤާބިލް ފަރާތްތަކުގެ އަދަދު 6 (ހައެއް) އަށްވުރެ ގިނަނަމަ ކްރައިޓީރިއާ ގައިވާ ޝަރުޠުތަކާއި އެހެނިހެން ކަންތައްތަކަށް ބެލުމަށްފަހު އޭގެތެރެއިން އެންމެ ޤާބިލް ފަރާތްތައް ހޮވާނީއެވެ. |
| 10.38 ޝޯޓްލިސްޓް ކުރުން | (ހ) މިގަވާއިދުގެ 10.36 ވަނަ މާއްދާގެ (ހ) ގެ 3 ވަނަ ނަންބަރުގައިވާ ގޮތުގެމަތިން، ދައުލަތުގެ މުއައްސަސާތަކުން ހުޅުވާލާ ބީލަމުގައި ބައިވެރިވުމުގެ ފުރުޞަތު، އެކަމަކަށް ޝޯޓްލިސްޓްކުރާ ފަރާތްތަކަށް އެކަނިދޭގޮތަށް ހަމަޖައްސާނަމަ، އެފަރާތްތައް ޝޯޓްލިސްޓް ކުރަންވާނީ ތިރީގައި މިވާގޮތްތަކަށް ބަލާފައެވެ.   1. މިގަވާއިދުގެ 10.20 ވަނަ މާއްދާގެ (ނ) ގެ 1 ވަނަ ނަންބަރުގައި ބުނެވިފައިވާ ފަދައިން، އެކަމެއް ކުރަނީ މަދު ނުވަތަ ވަކި ފަރާތްތަކަކުން ކަމަށްވުން. 2. ޝޯޓުލިސްޓް ކުރުމުގައި އެކަމެއް ކުރަމުންގެންދާ ތަޖުރިބާހުރި މަދުވެގެން 3 (ތިނެއް) ފަރާތެއް ހިމެނުން.   (ށ) ބީލަމުގައި ބައިވެރިވާ ފަރާތްތައް ޝޯޓްލިސްޓް ކުރުމުގައި، އެ ބޭނުންވާ ކަމެއް ފުރިހަމަ ނުކުރެވޭނެ ކަމަށް ފެންނަ ފަރާތްތައް ޝޯޓްލިސްޓް ކޮށްގެން ނުވާނެއެވެ. ޝޯޓްލިސްޓް ކުރެވޭ ފަރާތްތަކަކީ ބޭނުންވާ މިންވަރަށް ޤާބިލްކަމާއި ފެންވަރާއި ހުނަރުހުރި ބަޔަކަށް ވާންވާނެއެވެ.  (ނ) ބީލަމެއްގައި ބައިވެރިވުމަށް ޝޯޓްލިސްޓް ކުރެވޭ ފަރާތްތަކަކީ އެއްފަރާތަކަށް ނިސްބަތްވާ ނުވަތަ އެއްފަރާތަކުން ކޮންޓްރޯލްކުރާ ފަރާތްތަކަކަށް ވެގެން ނުވާނެއެވެ. |
| 10.39 ބީލަން ކުރުމުގެ މަރުޙަލާތައް | (ހ) ބީލަމުގައި ބައިވެރިވާ ފަރާތްތަކާއި ޝޯޓުލިސްޓް ކުރެވޭ ފަރާތްތަކުގެ މަޢުލޫމާތު ބީލަމުގެ ކަންތައްކުރާ ދައުލަތުގެ މުއައްސަސާތަކުން ބަލަހައްޓަން ވާނެއެވެ.  (ށ) ބީލަމަށް ތައްޔާރު ކުރެވިފައިވާ ބީލަންފޮތް ބީލަމުގައި ބައިވެރިވާ ފަރާތްތަކަށް ވިއްކިދާނެއެވެ. ބީލަން ފޮތުގެ އަގު ކަނޑައެޅުމުގައި ޢާންމުގޮތެއްގައި ބަލަންވާނީ، ބީލަންފޮތް ޕްރިންޓްކޮށްގެން ނުވަތަ ކޮޕީހައްދައިގެން ވިއްކުމަށް ހިނގާނޭ ޚަރަދުތަކުގެ މައްޗަށެވެ. އަދި މީގެއިތުރުން އެބީލަމެއްގެ ޑިމާންޑަށް ބަލާފައި ބީލަންފޮތް ވިއްކާއަގަށް ބަދަލެއް ގެނެވިދާނެއެވެ.  (ނ) ބީލަމުގައި ބައިވެރިވުމަށް ޕްރީކޮލިފައި ވެފައިވާ ނުވަތަ ޝޯޓްލިސްޓް ކުރެވިފައިވާ ފަރާތްތަކެއް ވަނީނަމަ، އެފަރާތްތަކަށް ބީލަންފޮތް ދޫކުރަންވާނީ އެއްވަގުތެއްގައެވެ.  (ރ) ބީލަން ހުށަހެޅުމުގެ ސުންގަޑި ކަނޑައެޅުމުގައި، އެ ބީލަމެއްގައި ބައިވެރިވާ ފަރާތްތަކަށް ބީލަންފޮތް ލިބިގަތުމަށާއި، ބީލަން ތައްޔާރުކުރުމަށް އެކަށީގެންވާ ވަގުތު ދޭންވާނެއެވެ.  (ބ) ބީލަންފޮތް ފުރިހަމަ ކޮށްގެންނާއި އެނޫން ގޮތްގޮތުން ހުށަހަޅާ ބީލަންތަކުގައި ދެވޭނެ އެންމެ ކުރު މުއްދަތު ތިރީގައި އެވަނީއެވެ. މުއްދަތު ގުނަންފަށާނީ ދަޢުވަތުދޭ ދުވަހުން ފެށިގެންނެވެ.   1. ޢާންމުކޮށް އިޢުލާނުކުރެވޭ ބީލަންތަކުގައި، ރިކުއެސްޓް ފޮރ ޕްރޮޕޯސަލް ހުށަހެޅުމަށް 1 ހަފުތާ އާއި 4 ހަފްތާ އާ ދެމެދުގެ މުއްދަތު ދިނުން. 2. ވަކިފަރާތްތަކަކަށް ބީލަމުގައި ބައިވެރިވުމަށް ހުޅުވާލެވޭ ބީލަމެއްގައި 1 ހަފުތާ އާއި 3 ހަފްތާ އާ ދެމެދުގެ މުއްދަތު ދިނުން. 3. އެކިފަރާތްތަކުން ކޯޓޭޝަން ހޯދައިގެން ކުރާކަންތައް ތަކުގައި 3 ދުވަހާއި 1 ހަފްތާ އާ ދެމެދުގެ މުއްދަތުދިނުން.   (ޅ) މިމާއްދާގެ (ބ) ގައިވާގޮތަށް ބީލަންކުރުމުގެ މުއްދަތު ކަނޑައެޅުމުގައި، އެބީލަމަކަށް ތައްޔާރުވުމުގެ ގޮތުން ކުރަންޖެހޭ މަސައްކަތްތަށާއި ހުށަހަޅަންޖެހޭ ލިޔުންތަކަށާއި އެކިކަންތައްތަކުގެ ތަފްސީލު ބޭނުންވާ މިންވަރަށާއި އަދި ބީލަމުގެ ބާވަތާއި ބީލަން ހުށަހެޅުމަށް ތައްޔާރުކުރަންޖެހޭނެ މަޢުލޫމާތުތަކަށް ރިޢާޔަތްކުރަންވާނެއެވެ.  (ކ) ކުއްލިހާލަތެއް މެދުވެރިވެގެން ކުރާ ބީލަމެއްގެ މުއްދަތު ކަނޑައެޅުމުގައި މިމާއްދާގެ (ބ) ގައި ބަޔާންކުރެވިފައިވާ ގޮތަށް އަމަލުކުރުން ލާޒިމެއް ނޫނެވެ.  (އ) ބީލަމުގެ ކަންތައް ކުރިއަށް ގެންދިއުމުގައި، ތިރީގައި މިވާ ގޮތުގެމަތިން ޢަމަލުކުރަން ވާނެއެވެ.   1. ބީލަމާއި ގުޅޭގޮތުން މަޢުލޫމާތު ދިނުމަށާއި، ބީލަމުގައި ބައިވެރިވާ ފަރާތްތަކުން ސާފުކުރުމަށް ބޭނުންވާ މަޢުލޫމާތެއް ސާފުކޮށް ދިނުމުގެ ގޮތުން ޕްރީ-ބިޑް ބައްދަލުވުމެއް އިންތިޒާމު ކުރުން. 2. މަސައްކަތް ކުރުމަށް ވަކިތަނެއް ކަނޑައެޅިފައި ވަނީނަމަ، އެ ތަނަކާ ގުޅޭގޮތުން އިތުރު މަޢުލޫމާތު ދެނެގަތުމަށްޓަކައި އެތަނަކަށް ދިއުން ނުވަތަ ދިއުމުގެ އިންތިޒާމު ހަމަޖައްސައި ދިނުން.   (ވ) ބީލަމަކާ ގުޅޭގޮތުން ބާއްވާ ޕްރީ-ބިޑް ބައްދަލުވުމާއި އަދި ސައިޓްވިޒިޓްގެ މަޢުލޫމާތު، ބީލަމަށް ދޫކުރެވޭ ބީލަން ފޮތުގައި ނުވަތަ މަޢުލޫމާތުދޭ ކަރުދާހުގައި ނުވަތަ ބީލަމަށް ޢާންމުކޮށް ކުރެވޭ އިޢުލާނުގައި އޮންނަންވާނެއެވެ. ބީލަމުގައި ބައިވެރިވާ ފަރާތްތަކުން ޕްރީ-ބިޑް ބައްދަލުވުމަށް ނުވަތަ ސައިޓް ވިޒިޓަށް ދިއުން ކޮންމެހެން ލާޒިމެއް ނޫނެވެ.  (މ) ބީލަމުގައި ދޫކުރެވޭ ބީލަން ފޮތާއި ޑްރާފްޓް ކޮންޓްރެކްޓްގައި އެ ބީލަމެއްގެ މުއްދަތު (ބިޑް ވެލިޑިޓީ) ބަޔާންކުރެވިފައި އޮންނަންވާނެއެވެ. އަދި މީގެ އިތުރުން އެ ބީލަމަކަށް ބޭނުންވާ ޕާރފޯރމަންސް ސެކިއުރިޓީ އާއި އެޑްވާންސް ޕޭމަންޓް، އަދި ގެރެންޓީއާބެހޭ މަޢުލޫމާތު ހިމަނަންވާނެއެވެ.  (ފ) ބީލަން ހުށަހަޅާއިރު އެބީލަން ހުށަހަޅާ ފަރާތާ އެމުއައްސަސާއެއްގެ ވެރިއަކާ ތިމާގެކަމުގެ ނުވަތަ ވިޔަފާރީގެ ގުޅުމެއް ނުވަތަ ބައިވެރިވުމެއް އޮންނަނަމަ އެކަމެއްގެ ސާފު މަޢުލޫމާތު ހުށަހަޅަން ވާނެއެވެ. މިފަދަ ލިޔުމެއް ނުދީހުއްޓާ އެކަން އެނގިއްޖެނަމަ، އެފަރާތަކުން ހުށަހެޅި ބީލަން ބާތިލުކޮށް މިގަވާއިދުގެ [18.11](#_17.11_ބީލަމުގެ_މައްސަލަ) ވަނަ މާއްދާގައިވާ ކޮމިޓީން އެމައްސަލަ ބަލައި ފިޔަވަޅު އަޅަންވާނެއެވެ. |
| 10.40 ބީލަން ބަލައި ގަތުމާއި ބީލަން ހުޅުވުން | (ހ) ބީލަމަށް ދޫކުރެވޭ ބީލަން ފޮތުގައި ނުވަތަ ޝާއިޢުކޮށް އަދި ދޫކުރެވޭ ލިޔުމުގައި އެ ބީލަމެއް ހުޅުވުމަށް ހަމަޖެހިފައިވާ ދުވަހާއި ގަޑި (ސުންގަޑި) ބަޔާންކޮށްފައި އޮންނަންޖެހޭނެއެވެ. ބީލަމުގެ ސުންގަޑިއަށްވުރެ ފަހުން ހުށަހެޅޭ ބީލަންތައް ބަލައިގަނެގެން ނުވާނެއެވެ.  (ށ) ބީލަން ބަލައިގަނެ ހުޅުވާ ދައުލަތުގެ މުއައްސަސާތަކުން ތިރީގައި މިވާގޮތުގެމަތިން ކަންތައްތައް ހަމަޖައްސައި އަދި ޢަމަލުކުރަމުން ގެންދަން ވާނެއެވެ.   1. ބީލަން ނުވަތަ އަންދާސީ ހިސާބު ބަލައިގަތުމުގެ އިންތިޒާމު ހަމަޖެއްސުން. 2. ބީލަން ހުޅުވުމަށް ކަނޑައެޅިފައިވާ ވަގުތު ޖެހެންދެން ބަލައިގަނެވޭ ބީލަންތައް، ބީލަމުގެ ސިއްރު ހިފެހެއްޓޭނެ ގޮތަށް ރައްކާތެރިކަމާއެކު، ބަންދުކުރެވިފައިވާ ސިޓީއުރާގައި ބެހެއްޓުން. 3. ބީލަމަށް ކަނޑައެޅިފައިވާ ސުންގަޑި ޖެހުމުން ބީލަން ބަލައިގަތުން ބަންދުކޮށް ސުންގަޑީގެފަހުން ހުށަހެޅޭ އެއްވެސް ބީލަމެއް ބަލައިނުގަތުން.   (ނ) ހުށަހެޅޭ ބީލަންތައް ބަލައިގަންނަން ވާނީ، ކަނޑައަޅާފައިވާ ގަޑީގައި އަންދާސީހިސާބު ހުށަހަޅާ ފަރާތްތަކުގެ ހާޒިރުގައެވެ. އަދި އަންދާސީހިސާބުތައް އެފަރާތްތަކުގެ ހާޒިރުގައި ކަނޑާބެލުމަށްފަހު އެފަރާތްތަކުން ހުށަހެޅި އަގާއި މުއްދަތު އެނގޭނޭގޮތައް ލިޔެ ސޮއިކުރުވަން ވާނެއެވެ.  (ރ) އެކިފަރާތްތަކަށް ދަޢުވަތު ދީގެން ޕްރޮޕޯޝަލް (ރިކުއެސްޓް ފޮރ ޕްރޮޕޯސަލް) ހުށަހަޅާ ފަރާތްތަކުގެތެރެއިން، ޓެކްނިކަލް ޕްރޮޕޯސަލުން ފާސްވާ ފަރާތްތަކަށް އެކަން އެންގުމަށްފަހު އެފަރާތްތަކުން ހުށަހަޅާ ޕްރައިސް ޕްރޮޕޯސަލް ހުޅުވުމަށް ކަނޑައެޅިފައިވާ ދުވަހުގެ ކަނޑައެޅިފައިވާ ގަޑިޖެހުމާއެކު މިމާއްދާގެ (ށ) ގައިވާގޮތުގެ މަތިން އެޕްރޮޕޯޝަލް ތައް ކަޑައި ބެލުމަށްފަހު އެފަރާތްތަކުގެ ސޮއި ހޯދަން ވާނެއެވެ.  (ބ) އަންދާސީހިސާބު ހުށަހަޅާއިރު، "އަންދާސީހިސާބު ހުށަހަޅާފޯމް" ހުށަހަޅަން ވާނެކަމަށް ބަޔާންކޮށްފައިވާ ބީލަންތަކުގައި އެފޯމު ފުރިހަމަކޮށް ހުށަހަޅަން ވާނެއެވެ. އަންދާސީހިސާބު ބަލައިގަންނައިރު، އެފޯމް ފުރިހަމަކޮށް ސޮއިކޮށްފައިނުވާ އަންދާސީހިސާބުތައް ޤަބޫލެއް ނުކުރެވޭނެއެވެ.  (ޅ) އެކިފަރާތްތަކުން ކޯޓޭޝަން ހޯދައިގެން ކުރާ ކަންތައްތަކުގައި، ޢާންމުކޮށް ބީލަމަށް ހުޅުވާލުމެއް ލާޒިމެއްނޫނެވެ. ނަމަވެސް އަންދާސީ ހިސާބުތައް ނުވަތަ ކޯޓޭޝަންތައް ބަލައިގަންނާނޭ ނުވަތަ ހުށަހެޅޭނޭ އެންމެ ފަހުގެ ތާރީޚަކާއި ވަގުތެއް ކަނޑައަޅައި، އެފަރާތްތަކައް އެކަން އެންގުމަށްފަހު އެވަގުތެއް ޖެހުމުން އަންދާސީހިސާބު ނުވަތަ ކޯޓޭޝަންތައް ހުށަހެޅި ފަރާތްތަކުގެ ހާޒިރުގައި ހުޅުވައި ބެލުމަށްފަހު، އެ މަޢުލޫމާތު ރެކޯޑްކޮށް އެފަރާތްތަކުގެ ސޮއި ހޯދަން ވާނެއެވެ. |
| 10.41 އިވެލުއޭޝަން | (ހ) ބީލަންތައް އިވެލުއޭޓް ކުރުމުގައި ބަލަންވާނީ، ބީލަންފޮތުގައި ނުވަތަ މަޢުލޫމާތު ދިން ކަރުދާހުގައި ނުވަތަ އިޢުލާނުގައި އެބީލަމެއް އިވެލުއޭޓް ކުރުމަށް ބުނެވިފައިވާ ގޮތާއި ކްރައިޓީރިޔާއާ އެއްގޮތަށެވެ. އެނޫންގޮތެއް ނުވަތަ ކްރައިޓީރިޔާއެއް ބީލަންތައް އިވެލުއޭޓް ކުރުމުގައި ބޭނުން ކޮއްގެން ނުވާނެއެވެ.  (ށ) ދައުލަތުގެ މުއައްސަސާތަކަށް ހުށަހެޅޭ ބީލަންތައް އިވެލުއޭޓް ކުރާނީ އެމުއައްސަސާއެއްގައި ޤާއިމު ކުރެވިފައިވާ އިވެލުއޭޝަން ކޮމެޓީންނެވެ. އެ މުއައްސަސާއަކަށް ހުށަހެޅޭ ބީލަންތައް އިވެލުއޭޝަން ކޮމެޓީން އިވެލުއޭޓްކުރުމަށްފަހު، އިވެލުއޭޝަން ރިޕޯޓު ތައްޔާރުކޮށް އެކަމެއްގެ ހުއްދަހޯދުމަށް ހުށަހަޅަންޖެހޭ ފަރާތަކަށް ހުށަހަޅަން ވާނެއެވެ.  (ނ) މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހެޅޭ ބީލަންތައް އިވެލުއޭޓް ކުރާނީ، އެތަނުން އެކުލަވާލާ ކޮމެޓީއަކުންނެވެ. އެބީލަންތަކާމެދު ގޮތެއް ނިންމާނީ ނޭޝަނަލް ޓެންޑަރ ބޯޑަށް ހުށަހަޅައިގެންނެވެ.  (ރ) ހުށަހެޅިފައިވާ ބީލަންތައް އިވެލުއޭޓް ކުރުމުގައި އެބީލަމަކާ ގުޅޭގޮތުން އިތުރަށް ކަމެއް ނުވަތަ މަޢުލޫމާތެއް ސާފުކުރަން ބޭނުންވާނަމަ، އެ ކަމެއް ނުވަތަ މަޢުލޫމާތެއް ސާފުކުރުމަށް ދައުލަތުގެ އެ މުއައްސަސާއެއްގައި އިވެލުއޭޝަން ކޮމެޓީން އެދެވިދާނެއެވެ. މިގޮތުން ސާފުކުރާ ކަމަކާގުޅިގެން ނުވަތަ ލިބޭ މަޢުލޫމާތަކާގުޅިގެން، ބީލަންފޮތުގައި ނުވަތަ ބީލަންކުރުމަށް މަޢުލޫމާތުދިން ލިޔުމުގައި ބުނެވިފައިވާގޮތާއި ޚިލާފަށް، ހުށަހެޅިފައިވާ ބީލަމެއްގެ އަސްލަށް ނުވަތަ އަސާސަކަށް ނުވަތަ ހުށަހެޅިފައިވާ އަގަކަށް ބަދަލެއް ނުގެނެވޭނެއެވެ.  (ބ) ބޭނުންވެއްޖެ ހިންދެއްގައި، ބީލަމެއްގެ މަސައްކަތް ހަވާލުކުރުމަށް ކަނޑައެޅިފައިވާ ފަރާތުގައި އެ ކޮންޓްރެކްޓެއް އެންމެ އެދެވޭގޮތެއްގައި ފުރިހަމަ ކުރުމަށް ލިބިފައިވާ ޤާބިލްކަމާއި ބޭނުންވާ ވަސީލަތްތައް ހުރިތޯ ބެލުމުގެ ގޮތުން ބީލަން ފޮތުގައި ބުނެވިފައިވާ ކްރައިޓީރިއާ އާ އެއްގޮތަށް ޕޯސްޓް-ކޮލިފިކޭޝަނެއް ހެދިދާނެއެވެ.  (ޅ) އަންދާސީހިސާބުތައް ބަލައި ވަޒަންކުރުމުގައި، އަގާއި މުއްދަތުގެ އިތުރުން ތިރީގައިމިވާ ކަންކަމުގެމައްޗަށް ބަލަންވާނެއެވެ.   1. މާލީގޮތުން އެކަން ކުރެވޭނެ ފެންވަރެއްގައިވާ ފަރާތެއްތޯ. 2. ފަންނީގޮތުން ޤާބިލްކަން ހުރި މިންވަރު. 3. ހުށަހަޅާފައިވާ އަގަކީ އެބީލަމަކަށް އެކަށީގެންވާކަމަށް ޓެކްނިކަލް އިންޖިނޭރު ނުވަތަ އިވެލުއޭޝަން ކޮމިޓީން ކަނޑައަޅާފައިވާ އަގުގެ %10 (ދިހައެއް އިންސައްތަ) ކުޑަނޫން ނުވަތަ %20 (ވިހި އިންސައްތަ) ބޮޑުނޫން އަގެއްތޯ. 4. މީގެކުރިން އެފަރާތަކުން ކޮށްފައިވާ މިބާވަތުގެ ކަންތައްތައް ހިނގާފައިވާ ގޮތާއި، އެކަމެއްގެ ބޮޑު ކުޑަމިން. 5. މިނޫނަސް އިވެލުއޭޝަން ކޮމިޓީއަށް ފެންނަ މުހިންމު ކަންތައްތައް. |
| 10.42 ޢާންމުކޮށް ހުޅުވާލެވޭ ބީލަންތަކާއި ވަކި ފަރާތްތަކަކަށް ހުޅުވާލެވޭ ބީލަންތައް އިވެލުއޭޓް ކުރާނެގޮތް | (ހ) ޢާންމުކޮށް ހުޅުވާލެވޭ ބީލަންތަކާއި، ވަކިފަރާތްތަކަކަށް ހުޅުވާލެވޭ ބީލަންތައް، އިވެލުއޭޓްކުރުމުގައި ޢަމަލުކުރަންވީގޮތް ތިރީގައިމިވަނީއެވެ.   1. ހުށަހެޅިފައިވާ ބީލަންތައް، އެބީލަމުގައި ދެވިފައިވާ ސްޓޭޓްމަންޓް އޮފް ރިކުއަރމަންޓާ އެއްގޮތްވޭތޯ ބެލުމަށް އަޅާކިޔައި، އެބީލަމަކީ އެކަށީގެންވާވަރަށް ސްޓޭޓްމަންޓް އޮފް ރިކުއަރމަންޓް ފުރިހަމަވާ (ސަބްސްޓޭންޝަލީ ރެސްޕޮންސިވް) ބީލަމެއްތޯ ބަލައި "ފާސް" ނުވަތަ "ފެއިލް" ކަމަށް ކަނޑައެޅުން. 2. ސްޓޭޓްމަންޓް އޮފް ރިކުއަރމަންޓް ފުރިހަމަވާ އެންމެ ކުޑައަގެއް (ލޯވަސްޓް އިވެލުއޭޓެޑް ޕްރައިސް) ހުށަހަޅާފައިވާ ފަރާތެއް ކަނޑައެޅުން.   (ށ) ދައުލަތުގެ މުއައްސަސާއަކުން ބޭނުންވެއްޖެ ހިނދެއްގައި، ހުށަހެޅޭ ބީލަންތަކުގެ އަގު އިވެލުއޭޓް ކުރުމުގައި ބޭނުންކުރާނޭ އިތުރު ކްރައިޓީރިއާއެއް ބީލަންފޮތުގައި ނުވަތަ އެކަމަށްދޫކުރެވޭ ކަރުދާހުގައި ހިމެނިދާނެއެވެ. މިގޮތުން އިތުރުކުރެވޭ ކްރައިޓީރިއާ ވާންވާނީ، އެ ކޮންޓްރެކްޓެއް ފުރިހަމަ ކުރުމުގެ ފެންވަރާއި ގޮތްތައް ނުވަތަ ކޮންޓްރެކްޓްގެ މާއްދާ ތަކާއި ޝަރުޠުތަކާއި ކޮންޓްރެކްޓް ފުރިހަމަކުރުމަށް ހުށަހަޅާ މުއްދަތު، ފައިސާ ދިނުމަށް ހުށަހަޅާގޮތް، ސްޕެއަރ ޕާރޓްސްގެ އަގު، އާފްޓަރ ސޭލްސް ހިދުމަތް، މެއިންޓަނަންސް އަދި އިކުއިޕްމަންޓްގެ ފެންވަރު ފަދަ ކަންތައްތައް ބެލުމަށް އިތުރުކުރެވޭ ބައަކަށެވެ.  (ނ) ހުށަހެޅޭ ބީލަންތައް އިވެލުއޭޓް ކުރުމަށް އިތުރު ކްރައިޓީރިއާއެއް ހިމަނަންވާނީ، ބީލަމެއްގައި ހިމެނޭ ކަމެއްގެ ސަބަބުން ދައުލަތަށް ލިބިދާނެ ގެއްލުމެއް ނުވަތަ ފައިދާއެއްގެ މައްޗަށް ރިޢާޔަތްކޮށެވެ. މިފަދަކަންކަމަކީ މާއްދީ ގޮތުންނާއި ފައިސާގެގޮތުން އަގުކުރެވޭ ކަމަކަށް ވާންޖެހޭނެއެވެ. އަދި އެކަމެއްގެ ސަބަބުން ލިބޭ ގެއްލުން ނުވަތަ ފައިދާ ހަމައެކަނި އިވެލުއޭޓް ކުރުމުގެ ބޭނުމަށް ބީލަމުގައި ހުށަހެޅިފައިވާ އަގަށް އުނިއިތުރު ގެނެވިދާނެއެވެ. މިގޮތުން މިބާވަތުގެ ކަމަކާގުޅިގެން އުނިއިތުރު ގެންނަންޖެހިދާނެކަން ބީލަންފޮތުގައި ނުވަތަ މަޢުލޫމާތުދޭޝީޓުގައި ނުވަތަ ޢިއުލާނުގައި ތަފްޞީލުކޮށް ބަޔާންކުރަންވާނެއެވެ.  (ރ) މި މާއްދާގެ (ހ)ގައި ބަޔާންކުރެވިފައިވާ ގޮތްތައް ފިޔަވައި، ޚާއްޞަ ގޮތެއްގައި ކުރިއަށް ގެންދަންޖެހޭ ޕްރޮކިޔުމަންޓެއްގެ ބީލަން އިވެލުއޭޓް ކުރުމުގައި ބޭނުންކުރާނެ ގޮތްތަކެއް، މިނިސްޓްރީ އޮފް ފިނޭންސް އެންޑް ޓްރެޜަރީއިން ކަނޑައެޅިދާނެއެވެ. |
| 10.43 އެކިފަރާތްތަކުގައި އެދިގެންހޯދާ ކޯޓޭޝަންތައް އިވެލުއޭޓްކުރާނެ ގޮތް | (ހ) އެކިފަރާތްތަކުގައި އެދިގެން ހޯދާ ކޯޓޭޝަންތައް އިވެލުއޭޓް ކުރުމުގައި، ތިރީގައިމިވާ ކަންތައްތަކައް ބަލަން ވާނެއެވެ.   1. އެކި ފަރާތްތަކުން ހުށަހަޅާފައިވާ ޕްރޮޕޯސަލްތަކުގެ ފެންވަރަށާއި ހުށަހެޅިފައިވާ އަގުގެ މައްޗަށް ބަލައި، އެންމެ ފެންވަރު ރަނގަޅު އަދި އަގުހެޔޮ ހުށަހެޅުމެއް ހޮވުމުގައި މިދެބައިގެ ބުރަދަނަށް ބެލުން. 2. ކަނޑައެޅިފައިވާ ބަޖެޓަށް ބަލައިގެން އިވެލުއޭޓް ކުރުމުގައި، ޕްރޮޕޯސަލްގެ ފެންވަރަށާއި އެންމެ ރަނގަޅު ހުށަހެޅުމެއް ހުށަހަޅާފައިވާ ފަރާތްތަކުގެ ތެރެއިން ކަނޑައެޅިފައިވާ ބަޖެޓަށް ފެތޭ ފަރާތެއް ހޮވުން. 3. އެންމެ ކުޑަ އަގަށް ބަލައިގެން އިވެލުއޭޓް ކުރުމުގައި، އެޕްރޮޕޯސަލްގައި ހިމެނިފައިވާ ދައުލަތުގެ މުއައްސަސާގެ ރިކުއަރމަންޓް ފުރިހަމަވާ ފަރާތްތަކުގެ ތެރެއިން އެންމެ ކުޑައަގެއް ހުށަހަޅާފައިވާ ފަރާތް ހޮވުން.   (ށ) މިމިމާއްދާގެ (ނ)، (ރ) އަދި (ބ) ގައިވާ ހާލަތްތައް ފިޔަވައި، އެކިފަރާތްތަކުގެ ހުށަހެޅުންތައް އިވެލުއޭޓްކުރަންވާނީ، ފެންވަރަށާއި އަގަށް ބަލައިގެން ފަރާތެއް ހޮވުމެވެ.  (ނ) މިމާއްދާގެ (ހ) ގެ 1 ވަނަ ނަންބަރުގައިވާ ގޮތުގެ މަތިން ފެންވަރަށާއި އަގަށް ބަލައިގެން ވަކިފަރާތެއް ހޮވާނީ ތިރީގައިމިވާ ހާލަތްތަކުގައެވެ.   1. ޓާރމްސް އޮފް ރިފަރެންސް ތައްޔާރުކުރުމުގައި ބޭނުންވާ ކަންތައްތައް ކަނޑައެޅިގެން ބުނެދިނުމަށް ދަތިވުން ނުވަތަ އުނދަގޫވުން. އަދި އެކަމަކީ ފަންނީގޮތުން ވަރަށް ޚާއްޞަ ހުނަރުތަކެއް ބޭނުންވާ ކަމަކަށްވުމާއި، ބީލަން ހުށަހަޅާ ފަރާތުން އެ ކަމަކަށް ބޭނުންވާ އައު އުފެއްދުންތަކާއި އީޖާދުތައްފަދަ ކަންތައްތައް ހުށަހެޅުމަށް ދޫކޮށްލުން ބޮޑަށް ރަނގަޅުވާނޭ ކަމަށް ފެންނަ ކަމެއް ކަމުގައިވުން. 2. ކުރަން ބޭނުންވާކަމަކީ އެކަމުގެ ބާވަތުން މުޅި މަސައްކަތަށް އޭގެ އަސަރު ކޮށްފާނޭ ކަމަކަށްވެފައި، ދައުލަތުގެ މުއައްސަސާއިން އެކަމެއް ހަވާލުކުރުމަށް ބޭނުންވަނީ އެންމެ ފެންވަރު ރަނގަޅު ފަރާތަކާ ކަމުގައިވުން. 3. އެކަމަކީ ތަފާތު އެތައް ގޮތަކަށް ކުރެވިދާނެ އަދި އެކަމެއްކުރާ ފެންވަރަކުން އަގަށް ބަދަލު އަންނަ ފަދަ ކަމަކަށްވުން.   (ރ) މިމާއްދާގެ (ހ) ގެ 2 ވަނަ ނަންބަރުގައިވާ ގޮތުގެ މަތިން ކަނޑައެޅިފައިވާ ބަޖެޓަށް ބަލައިގެން ވަކިފަރާތެއް ހޮވަންވާނީ، ކަނޑައެޅިފައިވާ ބަޖެޓަށް ފައްތައިގެން އެކަމެއް ކުރުވުމަށާއި ފަސޭހައިން ކުރެވޭފަދަ އަދި އެކަމެއް ކުރުމަށްޓަކައި ދުރާލާ ވަކިބަޖެޓެއް ކަނޑައެޅިފައިވާ ކަންތައްތަކުގައެވެ.  (ބ) މިމާއްދާގެ (ހ) ގެ 3 ވަނަ ނަންބަރުގައިވާ ގޮތުގެ މަތިން އެންމެ ކުޑަ އަގަށް ބަލައިގެން ވަކިފަރާތެއް ހޮވަންވާނީ، ފަސޭހައިން ކުރެވޭ ކުދިކުދި މަސައްކަތްތަކަށާއި އެކަމެއް ކުރުމަށް ވަކިފެންވަރެއް ނުވަތަ ވަކިގޮތްތަކެއް ކަނޑައެޅިފައިވާ އަދި އާދަވެގެން އެފަދަކަންތައްތައް ކުރާނެ ގޮތްތަކާއި ހަމަތައް ކަނޑައެޅިފައިވާ ކަންތައްތަކުގައެވެ. |
| 10.44 ޢާންމުކޮށްކުރާ ޕްރޮކިޔުމަންޓްގެ ކަންތައްތައް ވަޒަންކުރާނެ ގޮތްތައް | (ހ) ޢާންމުކޮށް މުދާގެންނަ ފަރާތްތަކުންނާއި، މަސައްކަތްކުރާ ފަރާތްތަކުންނާއި، ޚިދުމަތްދޭ ފަރާތްތަކުން ކޯޓޭޝަން ހޯދައިގެން ކުރާކަންތައް ތަކުގައި، އެކަމެއް ހަވާލުކުރާނެ ފަރާތެއް ހޮވައި ވަޒަންކުރުމުގައި ބަލަންޖެހޭނީ، އެމުއައްސަސާއަކުން ބޭނުންވާ ކަންތައްތައް ފުރިހަމަވާ އެންމެކުޑަ އަގެއް ހުށަހެޅިފައިވާ އަންދާޒާ ހިސާބުތައްބަލައި ވަޒަންކޮށްގެން އޭގެތެރެއިން އެންމެ އެކަށީގެންވާ ފަރާތެކެވެ.  (ށ) އެންމެ ފަރާތަކުން ހުށަހަޅާ ޓެންޑަރ ވަޒަންކުރުމުގައި ބަލަންވީގޮތް ތިރީގައި މި ވަނީއެވެ.   1. ބޭނުންވާ ކަންތައްތަކުގެ ކަރުދާހުގައި ވާފަދައިން އެ މުއައްސަސާގެ ފަންނީ ބޭނުންތަކާއި އެއްގޮތްވާ ގޮތުގެ މަތީންއޮތް ޓެންޑަރެއްކަން. 2. އެ މުއައްސަސާއިން ހުށަހަޅާފައިވާ ޝަރުޠުތަކަށް އެއްބަސްވުން ނުވަތަ އެ މުއައްސަސާއިން ޤަބޫލުކުރެވޭފަދަ ޝަރުޠުތަކެއް ހުށަހަޅާފައިވާކަން. 3. އެކަށީގެންވާ އަގަކަށް ކުރިން ގަނެވިފައިވާ ބާވަތެއްގެ މުދަލެއްގެ، ނުވަތަ މަސައްކަތެއްގެ ނުވަތަ ޚިދުމަތެއްގެ، ޚަރަދުގެ ތެރޭގައި ހިމެނޭ ކޮންމެ ބައެއް ވަކިވަކި ކުރުމާއެކު ހާލަތާއި އަދި ޕްރޮކިޔުމަންޓްގެ ޖުމްލައަގަށް ރިޢާޔަތްކުރުން. |
| 10.45 އިވެލުއޭޓް ކުރުމުގައި ދިވެހި ފަރާތްތަކަށް އިސްކަންދިނުން | (ހ) ދައުލަތުގެ މުއައްސަސާތަކުން، ރާއްޖެއަށް ލިބޭނެ ފައިދާގެ މައްޗަށް ބިނާކޮށް ބީލަންތަށް ވަޒަންކުރާނަމަ، ތަކެތިގަތުމާއި މަސައްކަތް ކުރުވުމާއި ޚިދުމަތް ހޯދުމުގައި ރާއްޖޭގެ ޓެންޑަރުންނަށް އިސްކަން ދެވިދާނެއެވެ.  (ށ) ދިވެހިންނަށް އިސްކަންދޭ ބީލަން ތަކުގައި، އިސްކަންދޭ މިންގަނޑު ކަނޑައެޅުމުގައި، އަމަލުކުރާނެ ގޮތްތަކާއި، ސަރކިއުލާތަކާއި، އަދި އިރުޝާދުތަކުގައި ހިމަނަންޖެހޭނެ ބައިތައް ތިރީގައި މިވަނީއެވެ.   1. މިލްކުވެރިކަމާއި، ޓެންޑަރ ކުރާފަރާތް ހުރިތަން، އަދި މަސައްކަތްކުރާމީހުންގެ އަސްލު، އަދި އެކަމަށް ބޭނުންވާ ރޯމުދާ ނުވަތަ އެމުދާ އުފައްދާތަން، އަދި ބީލަމުގައި އެކުލެވޭ އެހެންބައިތައް، އަދި އިތުރު އެއްބަސްވުމެއް ވެވޭނެ މިންގަނޑު ނުވަތަ ރާއްޖޭގެ އިތުރު ޕާޓްނަރުންނާ ގުޅިގެން ކުރާ ކަމެއްނަމަ އެކަމެއް ނުވަތަ ގުޅުންހުރި އެހެނިހެން ކަންކަން. 2. ހެއްކެއްގެ ގޮތުގައި ހުށަހަޅަންޖެހޭ ލިޔުންތައް. 3. ދިވެހިންނަށް އިސްކަންދޭ ނިސްބަތް، އެބީލަމަކަށް ހުށަހެޅޭ އަގުތަކުގެ ތެރެއިން ކޮލިފައިވާ އެންމެ ކުޑަ އަގުގެ %10 (ދިހައެއް އިންސައްތަ) އަށްވުރެ އިތުރު ވެގެން ނުވާނެކަން. 4. ބީލަން ވަޒަންކުރުމުގެ މަރުހަލާގައި، އިސްކަންދޭ މިންގަނޑު ކަނޑައަޅައި ހިސާބުކުރުމުގައި ބޭނުންކުރާނެ ގޮތްތައް.   (ނ) މިމާއްދާގެ (ށ) ގެ (2) ވަނަ ނަންބަރުގައިވާ ތަފްސީލު، ބީލަން ކަރުދާހުގައި ސާފުކޮށް ބަޔާން ކުރެވިފައި އޮތުމާއެކު ޓެންޑަރއާބެހޭ ކުރުޚުލާޞާގައި ނުވަތަ ބީލަމުގައި ބައިވެރިވާ ފަރާތްތަކުގައި ހުންނަންޖެހޭ ޝަރުޠުތައް ކަނޑައަޅާފައިވާ ލިޔުމުގައި އޮންނަން ވާނެއެވެ.  (ރ) އިސްކަންދޭ މިންގަނޑު ދަރަޖަކޮށް މަސައްކަތް ހަވާލު ކުރުމުގައި ބަލަންވާނީ، ސަރުކާރުން ހިއްސާވާ ކުންފުނިތަކާއި އަމިއްލަ ފަރުދުންނާ އެއް މިންގަނޑަކަށެވެ. |
| 10.46 ދެފަރާތުން ވާހަކަދައްކައިގެން ބީލަން ހަވާލުކުރުން | (ހ) ދެފަރާތުން ވާހަކަދައްކައިގެން ބީލަމެއް ހަވަލުކުރެވޭނީ، އެބީލަމަކަށް ހުއްދަދޭ ފަރާތަކުން ހުއްދަލިބިގެން، އެފަރާތުން ވަޒަންކޮށްފައިވާ ރިޕޯރޓަށް ބެލުމަށްފަހު، ބީލަން ހުށަހަޅާފައިވާ ފަރާތްތަކުގެ ތެރެއިން އެކަމެއް ކުރެވޭނެކަމަށް ފެންނަ ފަރާތަކާ ވާހަކަ ދައްކައިގެން ދެފަރާތުން އެއްބަސްވެވޭ ގޮތެއްގެ މަތިންނެވެ. މިފަދަ ކަމެއް ކުރެވޭނީ ޚާއްޞަ ހާލަތެއް މެދުވެރި ވެގެންނެވެ. އަދި އެނޫންގޮތަކަށް ދެފަރާތުން ވާހަކަދައްކައިގެން ކަމެއްކުރުމަށް ކަނޑައަޅާ ނަމަ، އެކަން ބީލަންވަޒަންކުރި ރިޕޯޓުގައި ބަޔާން ކުރެވިފައި އޮންނަންވާނެއެވެ.  (ށ) ހުއްދަދޭ ފަރާތުން ހުއްދަލިބިގެން، ބީލަން ހުށަހަޅާފައިވާ ފަރާތްތަކުގެ ތެރެއިން ވަކި ފަރާތަކާއެކު ވާހަކަ ދައްކައިގެން ކަމެއް ކުރިއަށް ގެންދަންވާނީ، ތިރީގައިމިވާ ކަންތައްތަކުންކުރެ ކަމަކާ ގުޅިގެންނެވެ.   1. ޑެލިވަރީ ނުވަތަ ނިންމާ މުއްދަތު ނުވަތަ މަސައްކަތްކުރާ ގޮތް ނުވަތަ ބޭނުންތަކާގުޅޭ ކަރުދާހުގައިވާ ފަންނީ ތަފްސީލުތައް ހިމެނޭ އެއްބަސްވުންތައް، ޚާއްޞަ ޙާލަތެއް ދިމާވެގެން އެ އެއްބަސްވުމަށް ގެންނަންޖެހޭ ކުދި ބަދަލުތަކެއް ގެނައުމުގެ ގޮތުން. 2. ބަޖެޓުން ޚަރަދު ކުރެވެންހުރި ނިސްބަތަށްބަލައި، ބީލަމުގެ އަދަދުތައް ދަށްކުރަންޖެހުން. 3. ސާފުކުރަންޖެހޭ ބައެއް މަޢުލޫމާތު ކުރިން ފާހަގަކުރެވިފައި ނެތުމުގެ ސަބަބުން އެމަޢުލޫމާތު ސާފުނުކުރެވި އޮތުން ނުވަތަ ޓެންޑަރ ކުރުމުގެ ވަގުތުގައި ފައިނަލައިޒް ކުރަންޖެހޭކަމެއް ނުކުރެވި އޮތުން. 4. އެއްބަސްވުމެއްގެ ދަށުން ބަޔަކާ ހަވާލުކޮށްގެން ކުރަމުން ގެންދިޔަކަމެއް އެއްބަސްވުމާ ޚިލާފުވެގެން ނުވަތަ ޤާނޫނާ ޚިލާފުވުމުގެ ސަބަބުން އެކަމެއް އެފަރާތަކުން ވަކިކުރަން ޖެހިގެން އެކަމެއް ހުއްޓާލުމުން ލިބިދާނެ ގެއްލުމަކުން ސަލާމަތްވުމަށްޓަކައި އެކަމެއް އެހެން ފަރާތަކާ ހަވާލުކޮށްގެން ކުރަންޖެހުން.   (ނ) ބީލަމަކާ ބެހޭގޮތުން ދެފަރާތުން ވާހަކަދައްކައިގެން ނުވާނެ ކަންތައްތަކާއި، ޙާލަތު ތިރީގައި މިވަނީއެވެ.   1. ޓެންޑަރގެ ފަންނީ ފެންވަރާބެހޭ ގޮތުން ނުވަތަ ތަފްސީލަށް ބަދަލު ގެނައުމާއި ބެހޭގޮތުން. (މިގޮތުން ޓެންޑަރ ހުށަހަޅާ ފަރާތުގެ ޒިންމާ ވާންޖެހޭ މިންވަރު ހިމެނެއެވެ.) 2. އެއްބަސްވުމެއްގެ މާއްދާއަކަށް ބަދަލުގެނައުމަށް ނުވަތަ ފެންވަރަށް ބަދަލެއް ގެންނަންޖެހިދާނެ އެއްވެސްކަމަކާ ބެހޭގޮތުން. 3. ހަމައެކަނި އަގު ދަށްކުރުމަށްޓަކައި ނުވަތަ ރޭޓުތަކަށް ބަދަލުގެނައުމަށްޓަކައި ކުރިން އެއްބަސް ވެފައިވާ އަގަކަށް ނުވަތަ ރޭޓަކަށް ފަންނީ ބަދަލެއް ގެންނަންޖެހޭ ހާލަތްތަކުގައި އެކަން ކުރުމަށް. 4. ބީލަން ވަޒަންކުރާނެ ގޮތް ކަނޑައަޅާފައި ވާއިރު، އެކަންތައްތަކުގެ ތެރެއިން ކަމަކަށް ބަދަލުގެނައުމަށް.   (ރ) އެއް ފަރާތުން ޕްރޮކިޔު ކުރާކަންތައް ތަކުގައި ނުވަތަ ބީލަން ވަޒަންކުރުމުގައި އަގަށް ބަލަންނުޖެހޭ ހާލަތެއްގައި މެނުވީ، ދެފަރާތުން ވާހަކަ ދައްކާ ޓެންޑަރެއްގައި އަގާ ބެހޭގޮތުން ވާހަކައެއް ނުދެއްކޭނެއެވެ. |
| 10.47 އެންމެ ރަނގަޅު ޓެންޑަރ ހޮވުމާއި އަދި ކޮންޓްރެކްޓް ހަވާލުކުރުމަށް ނިންމުން | (ހ) އެންމެ ރަނގަޅު ޓެންޑަރ ހޮވުމުގައި ބަލަން ޖެހޭނީ، އެ ބީލަން ވަޒަންކުރުމަށް ދައުވަތު ކަރުދާހުގައި ކަނޑައެޅިފައިވާ ގޮތްތަކަށެވެ.  (ށ) ކޮންޓްރެކްޓް ހަވާލުކުރުމަށް ނިންމަންވާނީ، އެބީލަން ވަޒަންކުރުމުގެ ރިޕޯޓުގައި ކަނޑައަޅާފައިވާ ގޮތުގެ މަތިން، ހުދަދިނުމަށް ކަނޑައެޅިފައިވާ ފަރާތުން ހުއްދަލިބުމުންނެވެ.  (ނ) އެންމެ ރަނގަޅު ޓެންޑަރ ކަނޑައެޅުމަކުން ނުވަތަ ހޮވުމަކުން، ދެފަރާތުން އެއްބަސްވުމެއް ހެދުނީ ކަމަށް ބަލައިގެން ނުވާނެއެވެ. ނަމަވެސް އެފަރާތަކަށް އެކަމެއް ހަވާލުކުރުމަށް ނިންމީ ކަމަށް ބެލެވިދާނެއެވެ. |
| 10.48 ކޮންޓްރެކްޓް ހަވާލުކުރުން | (ހ) ކޮންޓްރެކްޓް ހަވާލުކުރެވޭނެގޮތް، ކޮންމެ ދައުވަތު ކަރުދާހެއްގައިވެސް ބަޔާން ކުރެވިފައި އޮންނަން ވާނެއެވެ. މިގޮތުން ދައުވަތު ކަރުދާހުގައި ހިމެނެންޖެހޭނެބައިތައް ތިރީގައި މިވަނީއެވެ.   1. ލިޔުމުން ތައްޔާރު ކުރެވިފައިވާ އެއްބަސްވުމެއް އޮތުން. 2. ޤަބޫލު ކުރިކަމުގެ ސިޓީ ޓެންޑަރކުރި ފަރާތަށް ނުވަތަ ޓެންޑަރ ހުށަހެޅި ފަރާތުގެ އެޑުރެހަށް ރައްދުކުރެވޭނެކަން ބަޔާންކުރެވިފައި އޮތުން.   (ށ) އެއްބަސްވުމުގެ ލިޔުން، ޕާޗޭސް އޯޑަރ، ޤަބޫލު ކުރިކަމުގެ ސިޓީ ނުވަތަ މުއާމަލާތު ކުރެވޭނެ އެހެން ވަސީލަތަކުން ނަމަވެސް މިފަދަކަމެއް ތިރީގައިވާ ހާލަތުގެ ކުރިން އަންގައިގެން ނުވާނެއެވެ.   1. މިގަވާއިދުގެ 10.13 ވަނަ މާއްދާގައިވާ ފަދައިން، ހުއްދަ ދިނުމަށް ކަނޑައެޅިފައިވާ ފަރާތުން ކޮންޓްރެކްޓް ހަވާލުކުރުމަށް ނިންމުން. 2. ޕްރޮކިޔުމަންޓްގެ އިދާރީ ކަންތައްތައް އަލުން ބަލަން ނުޖެހޭނެ ކަން ޔަޤީންވުން. 3. އެއްބަސްވުމުގައިވާ ފައިސާ ލިބޭނެކަން ޔަޤީންވުން. 4. އެހެން ފަރާތެއްގެ ހުއްދަ ބޭނުންވާ ކަމެއްނަމަ، އެހުއްދަ ލިބުމުން.   (ނ) ކޮންޓްރެކްޓަކާބެހޭ ގޮތުން ތައްޔާރުކުރާ މަޢުލޫމާތު ކަރުދާސްތައް ތައްޔާރު ކުރަންވާނީ، އެ ކޮންޓްރެކްޓްގެ ސިފައާއި އަދި ޝަރުޠުތައް ހިމެނޭގޮތަށެވެ.  (ރ) މިމާއްދާގެ (ނ) ގައިވާ ގޮތުގެމަތިން ތައްޔާރުކުރާ މަޢުލޫމާތު ކަރުދާހުގައި ނުވަތަ ދައުވަތު ކަރުދާހުގައި، ޓެންޑަރ ކާމިޔާބު ވުމުން އަންނާނެ ބަދަލުތަކަށާއި އަދި ދެފަރާތުން ވާހަކަ ދެއްކުމުން އަންނަ ބަދަލުތަކަށް ބަލަންވާނެއެވެ.  (ބ) ބީލަންތަކުގެ އެއްބަސްވުން (ކޮންޓްރެކްޓް) ތަކުގައި އެމުއައްސަސާއެއްގެ ފަރާތުން ސޮއިކުރަންވާނީ، މިބާބުގެ ޖަދުވަލު 1 (ހުއްދަދެވޭ ދަރަޖަތަކާއި އެދަރަޖަތަކަށް ހުއްދަދެވޭ ފަރާތްތައް) ގައި ބަޔާންކޮށްފައިވާ މުވައްޒަފުން، އެމުވައްޒަފަކަށް ހުއްދަކުރެވިފައިވާ މިންގަނޑުތަކާ އެއްގޮތަށެވެ.  (ޅ) އަވަސްކޮށް ކުރަންޖެހޭ މަސައްކަތެއް ނުވަތަ ހޯދަންޖެހޭ ޚިދުމަތެއް ކަމުގައިވިޔަސް، އެކަމެއް ކުރަންވާނީ، އެކަމެއްގެ ފެންވަރާއި އަގާބެހޭގޮތުން ދެފަރާތުން އެއްބަސްވާ އެއްބަސްވުމެއްގައި ސޮއިކޮށްގެންނެވެ.  (ކ) ދައުލަތުގެ މަސައްކަތެއް ކުރުމަށް ނުވަތަ ޚިދުމަތެއް ހޯދުމަށް އެއްވެސް ފަރާތަކާ ހަވާލުކުރަންވާނީ، އެމަސައްކަތެއް ކުރުވުމާ ބެހޭގޮތުން ނުވަތަ އެޚިދުމަތެއް ހޯދުމާބެހޭގޮތުން މިމާއްދާގެ (އ) އަދި (ވ) ގައިވާގޮތަށް ކުރެވޭ އެއްބަސްވުމެއްގައި ދެފަރާތުން ސޮއިކުރުވުމަށްފަހުގައެވެ.  (އ) މިމާއްދާގެ (ކ) ގައިވާ އެއްބަސްވުން ތައްޔާރުކުރުމުގައި، 25,000/- (ފަންސަވީސް ހާސް) ރުފިޔާއަށްވުރެ ދަށުގެ މަސައްކަތެއް ކުރުމަށް ނުވަތަ ޚިދުމަތެއް ހޯދުމަށްވެވޭ އެއްބަސްވުމެއްނަމަ، އެފަދަ އެއްބަސްވުމެއްގައި މަދުވެގެން ތިރީގައި މިވާ ނުކުތާތައް ހިމަނަންވާނެއެވެ.   1. މަސައްކަތްކުރާ ނުވަތަ ޚިދުމަތްދޭ ފަރާތާއި ކުރުވާ ފަރާތުގެ ނަން 2. އެކަމެއްގެ ބާވަތާއި، ތަފްޞީލު 3. އެއްބަސްވެފައިވާ މުއްދަތު. 4. އެއްބަސްވެފައިވާ މުއްދަތަށް ނުނިމިއްޖެނަމަ، ޖޫރިމަނާގެ ގޮތުގައި ފައިސާ ކަނޑާނެ ގޮތް. 5. ބޭނުންވާ ތަކެތި ހޯދައި ދިނުމުގައި އެއްބަސްވެފައިވާ ގޮތް. 6. ނިންމަންވީ ގޮތާއި ފެންވަރު. 7. އެއްބަސްވުމުގެ މާއްދާއަކާ ޚިލާފުވެއްޖެނަމަ ޢަމަލުކުރާނެގޮތް. 8. އެއްބަސްވުމުގައި ނެތްކަމެއް ދިމާވެއްޖެނަމަ ޢަމަލުކުރާނެގޮތް. 9. އެކަށީގެންވާ އަވަސް މިނެއްގައި ކުރިއަށް ނުދާނަމަ، އަޅާނެ ފިޔަވަޅު. 10. ވަކިކަމަކަށް ޚާއްޞަ ސަމާލުކަމެއް ދޭންޖެހޭނަމަ، އެކަމެއް ބަޔާންކުރުން. 11. އަގާއި އަގު އަދާކުރާނެގޮތް.   (ވ) މިމާއްދާގެ (ކ) ގައިވާ އެއްބަސްވުން ތައްޔާރުކުރުމުގައި، 25,000/-(ފަންސަވީސް ހާސް) ރުފިޔާއިން ފެށިގެން މަތީގެ މަސައްކަތެއް ނުވަތަ ޚިދުމަތެއް ނަމަ، އެއެއްބަސްވުމުގައި، މަދުވެގެން ތިރީގައި މިވާ ނުކުތާތައް ހިމަނަންވާނެއެވެ.   1. މަސައްކަތްކުރާ ނުވަތަ ޚިދުމަތްދޭ ފަރާތާއި ކުރުވާ ފަރާތުގެ ނަން 2. އެކަމެއްގެ ބާވަތާއި، ތަފްޞީލު. 3. އެއްބަސްވެފައިވާ މުއްދަތު. 4. އެއްބަސްވެފައިވާ މުއްދަތަށް ނުނިމިއްޖެނަމަ، ޖޫރިމަނާގެ ގޮތުގައި ފައިސާ ކަނޑާނެ ގޮތް. 5. ބޭނުންވާ ތަކެތި ހޯދައި ދިނުމުގައި އެއްބަސްވެފައިވާ ގޮތް. 6. ނިންމަންވީ ގޮތާއި ފެންވަރު. 7. ރިޓެންޝަން ފައިސާ ކަނޑާނެ ގޮތާއި ބަހައްޓާނެ މުއްދަތު. 8. އެއްބަސްވުމުގެ މާއްދާއަކާ ޚިލާފުވެއްޖެނަމަ ޢަމަލުކުރާނެގޮތް. 9. އެއްބަސްވުމުގައި ނެތްކަމެއް ދިމާވެއްޖެނަމަ ޢަމަލުކުރާނެގޮތް. 10. އެކަށީގެންވާ އަވަސް މިނެއްގައި ކުރިއަށް ނުދާނަމަ، އަޅާނެ ފިޔަވަޅު. 11. ވަކިކަމަކަށް ޚާއްޞަ ސަމާލުކަމެއް ދޭންޖެހޭނަމަ، އެކަމެއް ބަޔާންކުރުން. 12. އެޑްވާންސްގެ ގޮތުގައި ފައިސާދޭނެ ގޮތާއި އެފައިސާ އަގުން ކަނޑާނެގޮތް. 13. އަގާއި އަގު އަދާކުރާނެގޮތް.   (މ) ދައުލަތުގެ ތަންތަނަށް ބޭނުންވާ ޚިދުމަތްތައް ހޯދުމުގައި، އެގްރިމެންޓްގެ މުއްދަތު ހަމަވުމުގެ ލަސްވެގެން 2 މަސްދުވަސް ކުރިން ނުވަތަ އެޚިދުމަތެއް މެދުނުކެނޑި ގެންދެވޭނެ ވަގުތުއޮއްވައި އެފަދަ ޚިދުމަތް ހޯދުމަށް އަލުން އިޢުލާނު ކުރަންވާނެއެވެ. |
| 10.49 ހޮވުނުފަރާތް ޝާއިޢުކުރުމާއި، ޕްރޮކިޔުމަންޓްގައި ބައިވެރިވި ބީލަންވެރިންނަށް މަޢުލޫމާތުދިނުން | (ހ) ދައުލަތުގެ މުއައްސަސާތަކުން ހަވާލުކުރާ ބީލަންތައް ޢާންމުކޮށް ޝާއިޢު ކުރަންޖެހޭނެއެވެ. ޝާއިޢު ކުރާނީ ތިރީގައިމިވާ ގޮތަކުންކުރެ ގޮތަކަށެވެ.   1. ދައުލަތުން މިފަދަ ކަންތައްތައް ޝާއިޢު ކުރުމަށް ކަނޑައަޅާފައިވާ ވެބްސައިޓެއްގައި ނުވަތަ އެމުއައްސަސާއެއްގެ ވެބްސައިޓުގައި. 2. އެ މުއައްސަސާއެއްގެ ނޯޓިސް ބޯޑުގައި ނުވަތަ އެކަމަށް ޚާއްޞަ ކުރެވިފައިވާ ތަނެއްގައި ބަހައްޓައިގެން.   (ށ) ބީލަން ކާމިޔާބުކުރި ފަރާތަށް ކޮންޓްރެކްޓް ހަވާލުކުރުމަށްފަހު، ބީލަން ކާމިޔާބުނުވި ފަރާތްތަކަށް އެ ބީލަން ކާމިޔާބު ނުވިކަން އަންގަންވާނެއެވެ. އަދި ބީލަން ކާމިޔާބުނުވި ފަރާތަކުން އެދިއްޖެ ހިނދެއްގައި އެފަރާތެއްގެ ބީލަން ކާމިޔާބުނުވި ސަބަބު އަންގައިދޭން ޖެހޭނެއެވެ. |
| 10.50 ކޮންޓްރެކްޓްތައް ހިންގުން | ދައުލަތުގެ މުއައްސަސާތަކުން ހަވާލުކޮށް ހިންގާ ކޮންމެ ކޮންޓްރެކްޓަކަށް ކޮންޓްރެކްޓް މެނޭޖަރެއް އައްޔަން ކުރަންވާނެއެވެ. ކޮންޓްރެކްޓް މެނޭޖަރުގެ ޒިންމާތައް ތިރީގައި މިވަނީއެވެ.   1. ކޮންޓްރެކްޓްގައި ބަޔާންކޮށްފައިވާ ގޮތުގެމަތިން، މަސްއޫލިއްޔަތުތަކާއި ވާޖިބުތައް ހިންގުން. 2. ކޮންޓްރެކްޓާއި އެއްގޮތްވާ ގޮތުގެ މަތީން ސަޕްލަޔަރ ނުވަތަ ކޮންޓްރެކްޓަރ ކުރަންޖެހޭ ކަންތައްތައް ކުރާކަން ޔަޤީންކުރުން. |
| 10.51 އެއްބަސްވުމަށް ބަދަލު ގެނައުން | (ހ) އެއްބަސްވުމަށް އެއްވެސް ބަދަލެއް ގެންނަން ޖެހިއްޖެނަމަ ނުވަތަ އެއްބަސްވުން އުވާލަން ޖެހިއްޖެނަމަ، އެމުއައްސަސާއަކާބެހޭ މަސްއޫލު އޮފީހުގެ އެންމެ އިސްފަރާތުގެ ހުއްދަ ލިޔުމުން ހޯދަންޖެހޭނެއެވެ.  (ށ) މިމާއްދާގެ (ހ) ގައިވާ ގޮތުގެމަތިން ހުއްދަދިނުމުގައި، އެއްބަސްވުމުގެ އަގަށް ބަދަލެއް ގެންނަން ހުށަހަޅާފައިވާނަމަ، އަޞްލުއަގާއި ބަދަލު ގެންނަން ހުށަހަޅާފައިވާ އަގާ އަޅާބެލުމަށްފަހު، އަގަށް ބަދަލުގެންނަން ޖެހުނުސަބަބާމެދު ޓެންޑަރ ކޮމިޓީގައި މަޝްވަރާ ކުރުމަށްފަހު، އެ ކޮމިޓީގެ މަޝްވަރާ ލިބިގެން ގޮތެއް ނިންމާނީއެވެ. |
| 10.52 ޕްރޮކިޔުމަންޓާބެހޭ މަޢުލޫމާތު ރައްކާކޮށް ބެހެއްޓުމާއި ނައްތާލުން | (ހ) ދައުލަތުގެ މުއައްސަސާތަކުން ކުރިއަށްގެންދާ ޕްރޮކިޔުމަންޓާބެހޭ ކަންތައްތަކުގެ ހުރިހާ މަޢުލޫމާތަކާއި، ކޮންޓްރެކްޓް ހިންގާ ބެލެހެއްޓުމުގެ މަޢުލޫމާތު އެތަނަކުން ރަނގަޅަށް ބަލަހައްޓަންވާނެއެވެ.  (ށ) ޕްރޮކިޔުމަންޓާބެހޭ މަޢުލޫމާތާއި ރެކޯޑުތައް ނައްތާލަންވާނީ ދައުލަތުގެ މާލިއްޔަތުގެ ގަވާއިދުގެ [12.02](#_12.02_ފައިސާއާ_ބެހޭ) ވަނަ މާއްދާގައިވާ ގޮތުގެމަތިންނެވެ. މިފަދަ ލިޔުންތަކަށްވީ މުއްދަތު ބަލަން ފަށާނީ ތިރީގައި މިވާ ހާލަތްތައް ނިމޭދުވަހާ ޖެހިގެން އަންނަ ދުވަހުން ފެށިގެންނެވެ.   1. ކޮންޓްރެކްޓެއް ނިމުމުން ނުވަތަ އުވާލުމުން. 2. ޕްރޮކިޔުމަންޓްގެ މަސައްކަތެއް ކުރިއަށް ގެންދިއުން ހުއްޓާލުމަށް ނިންމުމުން. 3. ކޮންޓްރެކްޓެއްގެ ދަށުން އުފެދިފައިވާ ދެބަސްވުމެއް ހައްލުވުމުން. 4. ހުށަހެޅިފައިވާ މައްސަލައެއް ނުވަތަ ޝަކުވާއަކާ ގުޅޭގޮތުން ބަލާ މައްސަލައެއް ނިންމާދުވަހެއް.   (ނ) ޕްރޮކިޔުމަންޓް ރިކޯޑުގެގޮތުގައި ބެލެވޭ ލިޔުންތައް ވާންޖެހޭނީ، އެކަމުގައި ޢަމަލުކުރުމަށް ކަނޑައަޅާފައިވާ ގޮތްތަކާއި އިރުޝާދުތަކާ އެއްގޮތަށް ހުންނަ ލިޔުންތަކާއި ޑޮކިޔުމަންޓުތަކެވެ. އެފަދަ ރެކޯޑުގެ ގޮތުގައި މަދުވެގެން ހުންނަންޖެހޭނެ ކަމަށް ބެލެވޭ ލިޔުންތައް ތިރީގައި މިވަނީއެވެ.   1. ޕްރޮކިޔުމަންޓްގެ ކަންކަމުގައި ބޭނުންކުރާ މުހިންމު ކަރުދާސްތަކުގެ ތެރޭގައި ހިމެނޭ ދައުވަތު އެރުވުމުގެ ލިޔުމާއި، އެންގުންތަކާއި، ލިބިފައިވާ ބީލަންތަކާއި، ވަޒަންކޮށްފައިވާ ރިޕޯރޓުތަކާއި، ބީލަން ޤަބޫލުކުރިކަމުގެ ސިޓީއާއި، އެއްބަސްވުމުގެ ލިޔުންތަކާއި އަދި އެއްބަސްވުމަށް ބަދަލެއްގެނެވިފައި ވާނަމަ އެލިޔުން. 2. ޕްރޮކިޔުމަންޓާގުޅޭ ފަރާތްތަކުގެ މަޢުލޫމާތާއި، ބޭއްވިފައިވާ ބައްދަލުވުންތަކުގެ ޔައުމިއްޔާ. 3. ހުއްދަދިނުމުގެ އިޚްތިޔާރު ދެވިފައިވާ ފަރާތްތަކުގެ ނިންމުންތަކާއި، އެބީލަމާގުޅޭ އެހެނިހެން ހުއްދަތައް. |
| ޕްރޮކިޔުމަންޓާބެހޭ ޢާންމު ގަވާއިދުތައް | |
| 10.53 ޚިދުމަތާއި، މުދާ ގަތުމަށް ފައިސާ އެއްކިބާކުރުން | މުދާގަތުމަށް ނުވަތަ ޚިދުމަތެއް ހޯދުމަށް ވެރިޔަކު ހުއްދަދީގެން އޯޑަރުކޮށްފައިވާނަމަ، ނުވަތަ އެދިފައިވާނަމަ، އެވަގުތު އެމުދާ ލިބެންނެތް ނަމަވެސް އެކަމަށް ބޭނުންވާ ފައިސާ އެޚަރަދެއް ކުރުމަށް ހަމަޖައްސާފައިވާ އެކައުންޓުން ނުވަތަ ބަޖެޓްގެ އައިޓަމުން އުނިކޮށް އެއްކިބާ ކުރަންވާނެއެވެ. އަދި އެއްކިބާކުރި ފައިސާ އިން އެކަމެއް ކުރެވޭގޮތް ނުވެއްޖެނަމަ ނުވަތަ ބާކީވެއްޖެނަމަ، އެކަން ހިސާބުތަކުން ހަމަޖައްސަންވާނެއެވެ. ހިސާބުތަކުން ހަމަޖައްސަންވާނީ މި ގަވާއިދާ އެއްގޮތްވާ ގޮތުގެމަތިންނެވެ. ([އެނެކްސް 39](#_އެނެކްސް_39)) |
| 10.54 މުދާ ގަތުމަށާއި ޚިދުމަތް ހޯދުމަށް ހުއްދަދިނުން | ހޯދަންބޭނުންވާ ޚިދުމަތް ނުވަތަ ގަންނަން ބޭނުންވާ ތަކެތި ހޯދަންވާނީ ތަކެއްޗާއި ޚިދުމަތް ހޯދުމަށް ހުއްދަދޭ ފޮތް ނުވަތަ ފޯމު ފުރިހަމަކޮށް އެކަމަށް ވެރިޔަކު ހުއްދަ ދިނުމުންނެވެ. ތަކެއްޗާއި ޚިދުމަތް ހޯދުމަށް ހުއްދަދޭ ފޮތް ނުވަތަ ފޯމު އޮންނަންވީ ގޮތުގެ ނަމޫނާ މި ގަވާއިދާ އެކުގައިވާނެއެވެ. ([އެނެކްސް 30](#_އެނެކްސް_26) އަދި [އެނެކްސް 36](#_އެނެކްސް_36)) |
| 10.55 މުދާ ގަތުން | (ހ) ރާއްޖެއަށް އެތެރެކުރާ މުދާ ގަންނަންވާނީ، އިމްޕޯޓްމުދާ ވިއްކުމުގެ ހުއްދަ ލިބިފައިވާ ތަންތަނުންނެވެ. ތަކެތި ގަތުމުގައި އެއްޗެއް ވަކިން ގަންނަ އަގުގައި ގިނަ ޢަދަދެއްގެ ތަކެތި ގަނެގެން ނުވާނެއެވެ. މި ގޮތުން ޑަޒަން، ކޭސް، ގުރުސް ނުވަތަ ބަސްތާއިން ހަމަކޮށް ނުވަތަ އެއަށްވުރެ އިތުރަށް ގަންނަނަމަ ގަންނަންވާނީ އެތަނަކުން ގަނޑުކޮށް ވިއްކާ އަގުންނެވެ.  (ށ) ރާއްޖެއިން ބޭރުން ގެންނަންޖެހޭ ތަކެތި އެތަނަކުން އޯޑަރުކޮށްގެން ގަންނަންވާނީ، މިނިސްޓްރީ އޮފް ފިނޭންސް އެންޑް ޓްރެޜަރީގެ މަޝްވަރާގެ މަތިން، މާލިއްޔަތުގެ ގަވާއިދާ އެއްގޮތްވާގޮތުގެ މަތިންނެވެ.  (ނ) ދައުލަތުގެ ތަނެއްގެ މުވައްޒަފަކު ރާއްޖެއިން ބޭރަށްކުރާ ދަތުރެއްގައި ގެންނަ އެއްވެސް އެއްޗެއް، އެތަނަކަށް ގަނެވޭނީ ނުވަތަ އެފަދަ ދަތުރެއްގައި އެމުވައްޒަފަކު ލައްވައި ގެނުވަންވާނީ، ތިރީގައިމިވާ ހާލަތްތަކުގައި މާލީޒިންމާދާރުވެރިޔާ ކުރިން ހުއްދަކޮށްގެންނެވެ.   1. އެއެއްޗެއް ރާއްޖެއިން ލިބެންނެތުން. 2. އެއެއްޗެއް ރާއްޖޭން ބޭރުން ލިބޭ އަގަކީ އެކަށީގެންވާ އަގަކަށްވުން. 3. އެއެއްޗެއް މިގަވާއިދުގެ ދަށުން ހޯދާނަމަ އެކަށީގެންވާ ވަރަށްވުރެ ދިގުމުއްދަތެއް ހޭދަވުމުގެ ސަބަބުން އެމުއައްސަސާއަކުން ދެމުންދާ ޚިދުމަތެއް ހުއްޓިދާނެކަމަށް ފެނުން.   (ރ) މިމާއްދާގެ (ނ) ގައިވާ ހާލަތްތަކުގައި ދައުލަތުގެ ތަނެއްގެ މުވައްޒަފަކު ރާއްޖެއިން ބޭރަށްކުރާ ދަތުރެއްގައި ގެންނަ އެއްޗެއް ނުވަތަ ތަކެތީގެ ޖުމްލަ އަގު 25,000/- (ފަންސަވީސް ހާސް) ރުފިޔާއަށްވުރެ އަގުބޮޑުވެގެން ނުވާނެއެވެ. |
| 10.56 ބޭނުންވާ މުދާ ބަޖެޓްގައި ހިމެނުން | ގަންނަންބޭނުންވާ ތަކެތީގެ ގޮތުގައި ހިމެނޭނީ، އެއަހަރެއްގައި އެތަނެއްގެ މަސައްކަތްތައް ހިންގުމަށްޓަކައި ކުރިޔަށް އޮންނަ އަހަރަށް ލަފާކޮށް ހުށަހަޅާ ޕްރޮގްރާމް ބަޖެޓްގައި ހިމެނޭ ޕްރޮގްރާމްތަކަށް ބޭނުންވާ ތަކެއްޗާއި ޚިދުމަތަށް ހޯދަންޖެހޭ ތަކެއްޗެވެ. |
| 10.57 ބޭނުންވާ މުދާ ގަތުމަށް އޯޑަރު ކުރުމާއި، މުދާ ގަތުން | (ހ) މުދާގަތުމަށް އޯޑަރުކުރާއިރު އޯޑަރުކުރާ ފޯމެއް ތައްޔާރުކުރަންވާނެއެވެ. އެފޯމް ތައްޔާރުކުރަންވާނީ ފުރިހަމަ ކުރެވިފައިވާ މުދާ ގަންނަން އެދޭ ފޯމެއް އޮވެގެންނެވެ. އަދި ގަންނަން އެދިފައިވާ އެއްޗަކީ އެތަނަކަށް ހޯދަންޖެހޭ އެއްޗެއްކަމަށް އެކަމަށް އެދުނު ޑިޕާޓްމަންޓެއްގެ ވެރިއެއްގެ ސޮއިއޮތް ލިޔުމެއް އޮންނަންވާނެއެވެ. މުދާ ގަންނަން އެދޭ ފޯމު ތައްޔާރުކުރާނީ ސްޓޮކް ބަލަހައްޓާ މުވައްޒަފެކެވެ.  (ށ) މިމާއްދާގެ (ހ) ގައިވާގޮތަށް ސްޓޮކަށް ތަކެތިގަތުމަށް މުދަލަށް އޯޑަރކުރުމަށް ޕްރޮކިޔުމަންޓް އޮފިސަރ ނުވަތަ އޮފީހުގެ އިސްވެރިޔަކު ހުއްދަދިނުމުން، މުދަލަށް އޯޑަރުކުރާ ފޯމު (ޕާރޗޭސް އޯޑަރ) މުދާ ވިއްކާ ފަރާތަށް ފޮނުވާނީ ޕްރޮކިޔުމަންޓް އޮފިސަރެވެ. މުދަލަށް އޯޑަރުކުރާ ފޯމުގެ ފުރަތަމަ ކޮޕީ އޮންނާނީ ޕްރޮކިޔުމަންޓް އޮފިސަރުގެ ހަވާލުގައެވެ. ދެވަނަ ކޮޕީ އެކައުންޓްސް ޑިޕާޓްމަންޓަށް ނުވަތަ ފައިސާގެ ހިސާބުތައް ބަލަހައްޓާ ސެކްޝަނަކަށް ފޮނުވަންވާނެއެވެ.  (ނ) މުދާ ގަންނަންވާނީ އެއެއްޗަކީ ހޯދަންޖެހޭ އެއްޗެއްކަމަށް އެއެއްޗަކަށް އެދުނު ޑިޕާޓްމަންޓެއް ނުވަތަ ސެކްޝަނެއްގެ ވެރިއެއްގެ ސޮއި އޮތް، މުދާ ލިބިގަތުމަށް އެދޭ ފޯމު ސްޓޮކަށް ލިބުމުން އެއެއްޗެއް ސްޓޮކުގައި ނެތްނަމައެވެ. މިފޯމު ތައްޔާރުކުރަންވާނީ އަސްލާއި 2 ކޮޕީ އޮންނަގޮތަށެވެ. [(އެނެކްސް 30)](#_އެނެކްސް_26)  (ރ) ހޯދޭ ތަކެތީގެ ތެރޭގައި ހިމެނޭ، ސްޓޮކަށް ވައްދަންޖެހޭ ތަކެތި މިގަވާއިދުގެ [11.15](#_11.15_ސްޓޮކް_ހިސާބު) ވަނަ މާއްދާގައިވާ ގޮތުގެމަތިން ސްޓޮކް ހިސާބުތަކަށް އަރުވައިގެން ހިސާބުތައް ބަލަހައްޓަންވާނެއެވެ. އަދި ހޯދޭ ދައުލަތުގެ މުދާ ހަރުމުދަލުގެ ރަޖިސްޓްރީއަށް އަރުވައިގެން ބަލަހައްޓަންވާނެއެވެ. ދައުލަތުގެ މުދަލުގެ ހިސާބުތައް ބަލަހައްޓަންވީގޮތް މިގަވާއިދުގެ [11.02](#_11.02_ދައުލަތުގެ_މުދަލުގެ) ވަނަ މާއްދާގައިވާނެއެވެ. |
| 10.58 ބަޖެޓުން ޚަރަދުކުރެވެން ހުރިކަން ޔަގީންކޮށް ހުއްދަދިނުން | ޚިދުމަތެއްހޯދުމުގެ ކުރިން ނުވަތަ އެއްޗެއް ގަތުމުގެ ކުރިން އެކަމަށް ބޭނުންވާ ފައިސާ އެއޮފީހުގެ ފާސްވެފައިވާ ބަޖެޓްގައި ހިމެނި ޚަރަދުކުރެވޭވަރަށް ބާކީގައި ހުރިކަމަށް ބަޖެޓް ސެކްޝަންގެ ކަމާބެހޭ ވެރިއަކު ނުވަތަ ޕްރިންސިޕަލް އެކައުންޓްސް އޮފިސަރު ސޮއިކުރުމުން މެނުވީ އެއްވެސް އެއްޗެއް ގަތުމަށް ނުވަތަ ޚިދުމަތެއް ހޯދުމަށް އޯޑަރު ކޮށްގެންނުވާނެއެވެ. |
| 10.59 އޯޑަރު ފޯމު ތައްޔާރުކުރުން | (ހ) ގަންނަން ބޭނުންވާ ތަކެއްޗަށް އޯޑަރުކުރުމަށްޓަކައި މުދަލަށް އޯޑަރުކުރާ ފޯމުގެ އަސްލާއި 3 ކޮޕީ ތައްޔާރުކޮށް ޕްރޮކިޔުމަންޓް އޮފިސަރު ނުވަތަ އިސްވެރިޔަކު ސޮއިކޮށް އޯޑަރު ފޯމުގެ އަސްލު، ތަކެތި ވިއްކާ ފަރާތަށް ފޮނުވަންވާނެއެވެ. އަދި ސޮއިކުރި 3 ކޮޕީގެ ތެރެއިން އެއްކޮޕީ، އެތަކެތި ގަތުމުގެ މަސައްކަތްކުރާ ފަރާތުގައި ބާއްވަންވާނެއެވެ. އަނެއް ކޮޕީ މުދާ ގެންނައިރު އައިސްފައިވަނީ އޯޑަރުކުރި ތަކެތިތޯ ބެލުމަށް ސްޓޮކް ބަލަހައްޓާ ފަރާތަށް ހަވާލުކުރަންވާނެއެވެ. އަނެއް ކޮޕީ ހިސާބު ބަލަހައްޓާ ސެކްޝަނަށް ބާއްވަންވާނެއެވެ. މުދަލަށް އޯޑަރުކުރާ ފޯމުގެ ނަމޫނާ މިގަވާއިދުގެ ( [އެނެކްސް 32](#_އެނެކްސް_32) ) ގައި ވާނެއެވެ.  (ށ) މިމާއްދާގެ (ހ) ގައިވާ ގޮތުގެމަތިން މުދަލަށް އޯޑަރުކުރާ ފޯމުތައް ޗާޕުކޮށް ފޮތްހަދާފައި ބަހައްޓަންވާނީ، ހުރިހާ ފޯމެއްގައި ތަރުތީބުން ސީރިއަލް ނަންބަރު ޖަހާފައެވެ. ސީރިއަލް ނަންބަރު ޖެހުމުގައި އަސްލާއި 3 ކޮޕީގައި އޮންނަންވާނީ އެއް ނަންބަރެކެވެ. |
| 10.60 މުދާ ބަލައިގަތުން | (ހ) އޯޑަރު ކުރެވުނު ތަކެތި އޮފީހަށް ލިބުނު ކަމަށް އެތަކެއްޗާ ހަވާލުވާ ފަރާތުން (ސްޓޮކް ބަލަހައްޓާ ފަރާތުން) ތަކެތިގަތުމަށް އޯޑަރުކުރި ފޯމުގައިވާ ތަކެތި ހަމައަށްހުރިތޯ ބަލައި، އެއްވެސް އުނިއިތުރެއްވާނަމަ، އެކަން އެނގޭނޭ ގޮތަށް ނޯޓުކޮށް، ފެންވަރުދެރަ ކަމުނުދާ ތަކެތި ނުވަތަ ހަލާކުވެފައިވާ ތަކެތި ނުވަތަ މުއްދަތު ހަމަވެފައިވާ ނުވަތަ ހަމަވާން ކައިރިވެފައިވާ ތަކެތި ހުރިނަމަ އެކަންވެސް އެނގޭނެގޮތަށް ތަކެތިގަތުމަށް އޯޑަރުކުރި ފޯމުގައި ލިޔެ ސޮއިކުރަންވާނެއެވެ.  (ށ) އޯޑަރު ކުރެވުނު ތަކެތި އޮފީހަށް ބަލައިގަންނައިރު އެތަކެތީގެ ތެރޭގައި ކަމުނުދާ ނުވަތަ އޯޑަރުކުރި ފެންވަރަށްވުރެ ދެރަ ތަކެތި ހުރިކަން ވަގުތުން ފާހަގަކުރެވުނުނަމަ އޮފީހުން ހަވާލުވާންވާނީ ރަނގަޅަށް ހުރި ތަކެއްޗާއެވެ. ބަލައިނުގަނެވޭ ތަކެތި އަނބުރާ ފޮނުވާލުމަށްފަހު އެޢަދަދަށް ރަނގަޅު ތަކެތި ގެންނަންވާނެއެވެ. |
| 10.61 ކޮންމެ 3 މަހަކަށް މުދާ ހޯދުން | މިގަވާއިދުގެ [10.55](#_10.55_މުދާ_ގަތުން) ވަނަ ނަންބަރުގައިވާ ގޮތުގެ މަތިން ތަކެތި ހޯދާއިރު، އެއްފަހަރާ ތަކެތި ހޯދަންވާނީ އަހަރުތެރެއަށް ބަހާލައިގެން ގިނަވެގެން އެތަކެތި އެތަނަކަށް 3 މަސްދުވަހަށް ބޭނުންވާ މިންވަރަށް، ނުވަތަ މިގަވާއިދުގެ [10.23](#_10.23_ކުއްލި_ޙާލަތްތަކުގައި) ވަނަ ނަންބަރުގެ (ހ) ގެ 2 ވަނަ ނަންބަރުގައިވާ ޙާލަތުގައި ބަހައްޓަންޖެހޭ ތަކެތި ބަހައްޓަންޖެހޭ މިންވަރަކަށެވެ. |
| 10.62 މުދާ ގަތުމުގައި ހޯދަންޖެހޭ ވޮރަންޓީ | މެޝިނަރީއާއި އިކުއިޕްމަންޓް ފަދަ އަގުބޮޑު ތަކެތި ހޯދަންވާނީ، ވޮރަންޓީ ނުވަތަ ގަރަންޓީދޭ އަދި އެބާވަތުގެ މުދާ އެތެރެކޮށް ވިއްކާ ފަރާތަކުން ނުވަތަ އެބާވަތުގެ މުދާ ޢާންމުކޮށް ވިއްކާ ހަދާ ތަނަކުންނެވެ. ހޯދާ ތަކެތީގައި، އުފެއްދުމުގެ ގޯހެއް ނުވަތަ އުނިކަމެއް ހުރިނަމަ، މުދާ ގެނެސްދިން ފަރާތުން ނުވަތަ މުދާ އުފެއްދި ފަރާތުން ނުވަތަ މުދާ ފޮނުވައިދިން ފަރާތުން އެކަމެއް ރަނގަޅުކޮށްދޭންވާނެއެވެ. އަދި އެމުދަލަކަށް ދީފައިވާ ވޮރަންޓީ ނުވަތަ ގަރަންޓީ މުއްދަތުގައި، ވޮރަންޓީ ނުވަތަ ގަރަންޓީ ދިނުމުގައި އެއްބަސްވެފައިވާ ގޮތަށް އެކަމެއްވެސް ރަނގަޅުކޮށްދޭން ޖެހޭނެއެވެ. |
| 10.63 އެޑްވާންސަށް ފައިސާދިނުން | (ހ) މަސައްކަތުގެ ނުވަތަ ޚިދުމަތުގެ ބީލަމުގެ ޖުމްލައަގު (ތަކެތީގެ އަގާއެކު) 100,000/- (އެއްލައްކަ ރުފިޔާ) ރުފިޔާއަށް ވުރެ ބޮޑުނަމަ، ތިރީގައިމިވާ އުޞޫލުން އެޑްވާންސްގެ ގޮތުގައި ފައިސާ ދެވިދާނެއެވެ.   1. މަސައްކަތް ނުވަތަ ޚިދުމަތް ދިނުމަށް ހަވާލުވާ ފަރާތުން، ހަވާލުވާތާ 1 (އެކެއް) ހަފްތާގެ ތެރޭގައި އެޑްވާންސްގެ ގޮތުގައި ފައިސާ ދިނުމަށް އެދިއްޖެނަމަ، ޖުމްލަ އަގުގެ 15% (ފަނަރަ އިންސައްތަ) އަށްވުރެ ބޮޑުނުވާ އަދަދަކަށް ފައިސާ ދޫކުރުން. 2. އެޑްވާންސްގެ ގޮތުގައި ދެވޭ ފައިސާ މަސައްކަތް ކުރަމުންދާއިރު ނުވަތަ ޚިދުމަތެއް ހޯދަމުންދާއިރު ހުށަހަޅާ ބިލްތަކުން، ކޮންޓްރެކްޓްގެ ޖުމްލަ އަގުގެ ނިސްބަތުން ކެނޑުން.   (ށ) ތަކެތި ގަތުމުގެ ބީލަންތަކުގައި، މިމާއްދާގެ (ހ) ގެ 1 ވަނަ ނަންބަރު ގައިވާގޮތަށް އެޑްވާންސް ފައިސާ ދޫކުރެވޭނީ، މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ލިޔުމަކުން ހުއްދަލިބުމުންނެވެ.  (ނ) ތަކެތި ގަތުމުގެ ބީލަންތަކުގައި މިމާއްދާގެ(ހ) ގައި ބަޔާންކުރެވިފައިވާ މިންވަރަށްވުރެ އިތުރަށް ނުވަތަ ގަންނަ ތަކެތީގެ އަގު އެޑްވާންސްކޮށް އެއްފަހަރާ ދޫކުރެވޭނީ، ގައުމީ ސަލާމަތާގުޅޭ ކަމެއް ނުވަތަ އިމަޖެންސީ ހާލަތެއްގައި ރައްޔިތުންގެ ގިނަބަޔަކަށް ޚިދުމަތް ދޭންޖެހޭފަދަ ކަމެއްގައި އެގޮތަށް އެކަން ކުރަންޖެހޭ ސަބަބު ބަޔާންކޮށް، މިނިސްޓަރ އޮފް ފިނޭންސް އެންޑް ޓްރެޜަރީ އަށް ލިޔުމަކުން ހުށަހަޅައި، މިނިސްޓަރުގެ ހުއްދަ ލިޔުމަކުން ލިބުމުންނެވެ. |
| 10.64 ރިޓެންޝަން ފައިސާ އަގުން ކެނޑުމާއި އެފައިސާ އަނބުރާ ދޫކުރުން | (ހ) ކުރުވާ މަސައްކަތާއި ހޯދާ ޚިދުމަތުގެ ބީލަންތަކުގެ ޖުމްލައަގު 250,000/-(ދެލައްކަ ފަންސާސްހާސް) ރުފިޔާއަށްވުރެ ބޮޑުވާނަމަ، ތިރީގަމިވާ ގޮތުގެމަތިން ރިޓެންޝަން ފައިސާ ކެނޑުމަށްފަހު އަނބުރާ ދޫކުރަންވާނެއެވެ.   1. ހުށަހަޅާ ކޮންމެ ބިލަކުން، ބިލުގެ ޖުމްލައަގުގެ %5 (ފަހެއް އިންސައްތަ) ކެނޑުން. 2. މިމާއްދާގެ (ހ) ގެ 1 ވަނަ ނަންބަރުގައިވާގޮތަށް ރިޓެންޝަން ފައިސާ ކެނޑުމަށްފަހު ކޮންޓްރެކްޓްގައިވާ ގޮތުގެމަތިން ތިރީގައިވާ ގޮތަށް ފައިސާ އަނބުރާ ދޫކުރުން.    1. ބީލަމުގެ ޖުމްލައަގު 250,000/- (ދެލައްކަ ފަންސާސްހާސް) ރުފިޔާއިނ 1,500,000/- (ފަނަރަ ލައްކަ) ރުފިޔާނަމަ، ބީލަމުގެ މަސައްކަތްނިމޭތާ 6 (ހައެއް) މަސްވުމުން އަނބުރާދިނުން.    2. ބީލަމުގެ ޖުމްލައަގު 1,500,000/- (ފަނަރަ ލައްކަ) ރުފިޔާއަށްވުރެ މަތިވާނަމަ، ބީލަމުގެ މަސައްކަތް ނިމޭތާ 12 (ބާރަ) މަސްވުމުން އަނބުރާ ދިނުން.   (ށ) ކޮންޓްރެކްޓް އުޞޫލުން ކުރުވާ މަސައްކަތްތައް ނިންމުމަށްފަހު ކަނޑައަޅާފައިވާ މުއްދަތު (ރިޓެންޝަން މުއްދަތު) ގައި އެކަމަކަށް ދިމާވާ މައްސަލަތައް ކޮންޓްރެކްޓަރ ރަނގަޅުކޮށްދޭން ޖެހޭނެއެވެ. ރިޓެންޝަން ފައިސާ ބަހައްޓަން ކަޑައަޅާފައިވާ މުއްދަތު ހަމަވުމަށް ފަހު އެފައިސާ ދޭންވާނީ އެހާތަނަށް ރަނގަޅުކުރަންޖެހޭ ހުރިހާކަމެއް ރަނގަޅުކުރުމުންނެވެ. |
| 10.65 ނިމޭ މަސައްކަތަށް އަގުދިނުން | (ހ) މަސައްކަތުގެ އަގު ނުވަތަ ޚިދުމަތުގެއަގު (ތަކެތީގެ އަގާއިއެކު) 100,000/- (އެއްލައްކަ) ރުފިޔާއިން ފެށިގެން 1,500,000/- (ފަނަރަ ލައްކަ) ރުފިޔާ އާ ދެމެދުގެ މަސައްކަތެއް ކުރާނަމަ، ނުވަތަ ޚިދުމަތެއް ހޯދާނަމަ، ނުވަތަ ޓެންޑަރ އިވެލުއޭޝަން ބޯޑަށް ހުށަހަޅައިގެން ނިންމާ މިޢަދަދަށްވުރެ މަތީއަގެއްގެ ކަމެއްކަމުގައިވިޔަސް އެމަސައްކަތަކުން ނުވަތަ ޚިދުމަތަކުން ނިމުނު ބައެއްގެ އަގު ހޯދުމަށް ވަކިވަކި ބިލް ހުށަހެޅުމުން، އެކަމެއް ކުރަމުންދާގޮތް ބެލުމާ ހަވާލުކުރެވިފައިވާ އިންޖިނޭރަކު ނުވަތަ ކޮންސަލްޓަންޓަކު ނުވަތަ އެމަސައްކަތެއް ސުޕަވައިޒްކުރުމާ ހަވާލުވެ ހުރިފަރާތުން، އެކަމެއްކޮށް ނިމިފައިވާކަމަށް ސޮއިކުރުމުން އެބިލެއްގެ ފައިސާ ދެވިދާނެއެވެ.  (ށ) މަސައްކަތުގެ އަގު ނުވަތަ ޚިދުމަތުގެއަގު (ތަކެތީގެ އަގާއެކު) 1,500,000/- (ފަނަރަ ލައްކަ) ރުފިޔާ އަށްވުރެ މަތީގެ މަސައްކަތެއް ނުވަތަ ޚިދުމަތެއްނަމަ، އެމަސައްކަތަކުން ނުވަތަ އެޚިދުމަތަކުން ނިމުނު ބައެއްގެ އަގު ހޯދުމަށް ވަކިވަކި ބިލް ހުށަހެޅުމުން އަގުދެވޭނީ ކޮންސަލްޓަންޓް ރިޕޯޓެއް (އިންޓަރިމް ސެޓްފިކެޓް) ތައްޔާރުކޮށް އެރިޕޯޓު ހުށަހެޅުމުންނެވެ. އެކަމަކީ ޓެންޑަރ އިވެލުއޭޝަން ބޯޑަށް ހުށަހަޅައިގެން އެފަރާތުން ނިންމައިގެން ހަވާލުކުރެވުނުކަމެއްނަމަ، ރިޕޯޓު ހުށަހަޅަންވާނީ އެފަރާތަށެވެ. އަގުދޭންވާނީ އެރިޕޯޓު ޓެންޑަރ އިވެލުއޭޝަން ބޯޑަށް ހުށަހެޅުމުން، އެކަމެއް ނިމިފައިވާކަމަށް އެބޯޑުން ގަބޫލުކުރިކަން ލިޔުމަކުން އެންގުމުންނެވެ.  (ނ) މިމާއްދާގެ (ހ) އާއި (ށ) ގައިވާ ގޮތުގެ މަތިން އަގުދެވޭނީ އެބިލެއްގެ ޖުމްލަ އަގުގެ ތެރެއިން އެޑްވާންސް ފައިސާއާއި، ރިޓެންޝަންއަށް ނިސްބަތުންޖެހޭ ޢަދަދު ކެނޑުމަށްފަހުގައެވެ. އަދި މިނޫން ފައިސާއެއްވެސް ކަނޑަންޖެހޭނެކަމަށް އެގްރީމަންޓްގައި އެއްބަސްވެފައިވާނަމަ، ބިލްގެފައިސާ ދޭންވާނީ އެފަދަ ފައިސާވެސް ކަނޑާފައެވެ. |
| 10.66 ކޮންޓްރެކްޓް ގައިވާ މަސައްކަތް ބަލައިގަތުން | ދައުލަތުގެ ތަންތަނުން ހަވާލުކުރާ މަސައްކަތްތަކާއި، ހޯދާ ޚިދުމަތްތަކާއި، ގަންނަތަކެތި ބަލައިގަންނަންވާނީ، އެގްރިމެންޓުގައިވާ ގޮތުގެމަތިން އެކަންތައްކޮށް ނިންމުމުންނެވެ. އެގްރިމެންޓާ ޚިލާފަށް ކޮށްފައިވާ ކަންތައްތަކާއި ވިއްކާފައިވާ ތަކެތި ބަލައިގަނެގެން ނުވާނެއެވެ. އެކަމެއްގެ ނުވަތަ އެ އެއްޗެއްގެ ފެންވަރު ރަނގަޅުނޫންކަމަށްވާނަމަ، އެކަމެއް ރަނގަޅުކުރުމަށް ނުވަތަ އެ އެއްޗެއް ބަދަލު ކުރުމަށް އެފަރާތަކަށް އަންގާނީއެވެ. މިކަމަށް ދައުލަތުން އެއްވެސް ޚަރަދެއް ކޮށްގެން ނުވާނެއެވެ. |
| 10.67 ކޮންޓްރެކްޓް ކޮށްގެން ހަވާލުކުރި މަސައްކަތް މުއްދަތަށްވުރެ ލަސްވުމުން ގެއްލުމުގެ ޢަދަދު ކަނޑައެޅުން | (ހ) ކޮންޓްރެކްޓް މަސައްކަތް ލަސްވަމުންދާނަމަ އެލަސްވާ ލަސްވުމުން، އެކަމެއް ހަވާލުކުރި ފަރާތަށް، ލިބޭގެއްލުމުގެ އަގު އެކަމެއް ހަވާލުވި ފަރާތުން ދޭންޖެހޭނެއެވެ. އެގެއްލުމުގެ އަގު ކަނޑައަޅާނީ ލަސްވާ ކޮންމެ ދުވަހަކަށް ތިރީގައިވާ ގޮތުގެ މަތިންނެވެ.   1. ޖުމްލައަގު 1,500,000/- (ފަނަރަ ލައްކަ) ރުފިޔާއިން ދަށުގެ ބީލަންތަކުގައިނަމަ ފައިސާ ކަނޑާނީ، ޖުމްލައަގު 0.005 (ޕޮއިންޓް ސުމެއް ސުމެއް ފަހެއް) އާ ގުނަކުރުމުން ޖެހޭ ޢަދަދާ މުއްދަތަށްވުރެ އިތުރުވާ ދުވަސްތަކުގެ ޢަދަދާ ގުނަކުރުމުން ޖެހޭ ޢަދަދެކެވެ. (( CP\*0.005\*LD 2. ޖުމްލައަގު 1,500,000/- (ފަނަރަ ލައްކަ) ރުފިޔާއިން ފެށިގެން މަތީގެ ބީލަންތަކުގައި ފައިސާ ކަނޑާނީ، ޖުމްލައަގު 0.0025 (ޕޮއިންޓް ސުމެއް ސުމެއް ދޭއް ފަހެއް) އާ ގުނަކުރުމުން ޖެހޭ ޢަދަދާ މުއްދަތަށްވުރެ އިތުރުވާ ދުވަސްތަކުގެ ޢަދަދާ ގުނަކުރުމުން ޖެހޭ ޢަދަދެކެވެ. (( CP\*0.0025\*LD  * CP (ކޮންޓްރެކްޓް ޕްރައިސް) : ކޮންޓްރެކްޓްގެ ޖުމްލައަގު * LD (ލޭޓް ޑިއުރޭޝަން) : ކޮންޓްރެކްޓް މުއްދަތަށްވުރެ އިތުރުވާ ދުވަސްތައް   (ށ) މިމާއްދާގެ (ހ) ގައިވާގޮތުގެ ގޮތުގެމަތިން ލަސްވުމުގެ އަގަށް ދޭންޖެހޭ ވަރު މުޅި ކޮންޓްރެކްޓްގެ %15 (ފަނަރަ އިންސައްތަ) އަށްވުރެ ބޮޑުވެގެން ނުވާނެއެވެ. އެއްވެސް ޙާލެއްގައި މުޅި ކޮންޓްރެކްޓް އަގުގެ %15 (ފަނަރަ އިންސައްތަ) އަށްވުރެ ލިކުވިޑޭޓް ޑެމޭޖަސް އިތުރުވެއްޖެނަމަ ކޮންޓްރެކްޓްގެ ނުކުރެވި އޮތްބައި ކޮންޓްރެކްޓަރގެ އަތުން ވަކިވާނެއެވެ. އަދި އެކަމެއް ކުރެވޭނޭ ފެންވަރުގެ ކޮންޓްރެކްޓަރަކާ ވާހަކަ ދައްކައި އެފަރާތަކާ ހަވާލުކުރަންވާނެއެވެ. އަދި ކޮންޓްރެކްޓާ ޚިލާފުވި ފަރާތުގެ ޕަރފޯމަންސް ސެކިއުރިޓީ ނުވަތަ އެހެން ސެކިއުރިޓީއެއް ވާނަމަ ދޫނުކޮށް ހިފެހެއްޓޭނެއެވެ. މީގެތެރެއަށް ކޮންޓްރެކްޓަރ ދައްކަންޖެހޭ ލިކުވިޑޭޓެޑް ޑެމޭޖަސް ހިމަނައިގެން ނުވާނެއެވެ. |
| 10.68 އަގުން ކަނޑާގޮތަށް ތަކެތި ދިނުން | (ހ) ބީލަމުގެ މަސައްކަތަށް އަގުން ކަނޑާގޮތަށް ތަކެތި ދެވޭނީ، ބީލަން ހުޅުވިއިރު އަނގުން ކަނޑާގޮތަށް ތަކެތި ދެވޭގޮތަށް ބީލަން ފޮތުގައި ބަޔާންކުރެވިފައި ވާނަމައެވެ.  (ށ) މިމާއްދާގެ (ހ) ގައިވާ ގޮތުގެމަތިން އަގުން ކަނޑާގޮތަށް ތަކެތިދީގެން މަސައްކަތެއް ކުރުވާނަމަ، މަސައްކަތްކުރި ފަރާތަށް އަގުދޭނީ، އަގުން ކަނޑާގޮތަށް ދެވުނު ތަކެތީގެ އަގު ކެނޑުމަށްފަހުއެވެ. |
| 10.69 ކޮންޓްރެކްޓަރަށް ކުއްޔަށް ދޫކުރެވޭ ތަކެތީގެ ކުލި ކޮންޓްރެކްޓަރ އަތުން ހޯދުން | (ހ) އަނބުރާ ދައްކާގޮތަށް މެޝިނަރީއާއި އިކުއިޕްމަންޓް ދެވެންހުރިނަމަ މަސައްކަތްކުރާ ފަރާތަށް އެފަދަ ތަކެތި ދޭންވާނީ ޢާންމުކޮށް އެފަދަ ތަކެތި ލިބެން ހުންނަ ކުއްޔަކަށެވެ. މިގޮތުން ދީފައިވާ ތަކެތީގެ ކުއްޔަށް ދައްކަންޖެހޭ ފައިސާއާއި، އެތަކެތީގެ މަރާމާތަށް ފައިސާއެއް ދައްކަންޖެހޭނަމަ އެކަމަށް އެފަރާތްތަކަށް ގަވާއިދުން ބިލް ފޮނުވައިގެން އެފައިސާ ހޯދަންވާނެއެވެ.  (ށ) އަނބުރާ ދައްކާގޮތަށް ދޫކުރި މެޝިނަރީއާއި އިކުއިޕްމަންޓްގެ ކުއްޔަށް ދައްކަންޖެހޭ ފައިސާއާއި މަރާމާތަށް ދައްކަންޖެހޭ ފައިސާގެ ބިލްތަކަށް މުއްދަތު ހަމަވާއިރު ފައިސާ ނުދައްކައި އޮތްނަމަ، މަސައްކަތުގެ އަގަށް ދޭންޖެހޭ ފައިސާ ދޭންވާނީ އެފައިސާ ކަނޑާފައެވެ.  (ނ) ރާއްޖޭގައި ދާއިމީއޮފީހެއް ނުހުންނަ ބޭރުގެފަރާތަކާ ހަވާލުކުރެވޭ މަސައްކަތްތަކުގައި، މަސައްކަތް ނިންމުމަށްފަހު އެފަރާތުން ސަރުކާރުގެ އެއްވެސް ފަރާތަކަށް ދޭންޖެހިފައިވާ އެއްޗެއް ނުވަތަ ފައިސާއެއްހުރިތޯ ބަލައި، އެތަކެތި ނުވަތަ އެފައިސާ ހޯދައިދިނުމުގައި މަސައްކަތްކުރުވި ފަރާތުން އެހީތެރިވެދޭން ވާނެއެވެ. މިގޮތުން ރިޓެންޝަން ފައިސާގެގޮތުގައި ބެހެއްޓިފައިވާ ފައިސާއިން ސަރުކާރުގެ ފަރާތަކަށް ދައްކަންޖެހޭ ފައިސާ ކެނޑުމަށްފަހު ބާކީހުރި ފައިސާ އެފަރާތަށް ދެވިދާނެއެވެ. |
| 10.70 މަސައްކަތުގެ ތެރޭގައި އަޅަންވާ ރައްކާތެރިކަމުގެ ފިޔަވަޅުތަކަށް ކޮންޓްރެކްޓަރ ޖާމިނުވުން | (ހ) ކޮންޓްރެކްޓްގައިވާ ގޮތުގެމަތިން މަސައްކަތް ކުރުމުގައި، މީހުންގެ ސަލާމަތާއި ރައްކާތެރިކަމާއި މަސައްކަތުގައި ބޭނުން ކުރާ ސާމާނު ބޭނުންކުރުމުގައާއި އަދި އެމަސައްކަތް ކުރުމުގެ ތެރޭގައި މަސައްކަތްކުރާ ސަރަހައްދާ އިންވެގެން ވަށައިގެންހުރި އިމާރާތްތަކަށާއި އެނޫންފަރާތްތަކަށް ލިބޭ ނުވަތަ ލިބިދާނެ ގެއްލުމަކަށް ކޮންޓްރެކްޓަރ ފުރިހަމައަށް ޒިންމާ އުފުލަން ޖެހޭނެއެވެ.  (ށ) މިމާއްދާގެ (ހ) ގައިވާ ގޮތުގެމަތިން ކޮންޓްރެކްޓަރ ޒިންމާ އުފުލަންޖެހޭ ކަންކަމަށް ކޮންޓްރެކްޓަރގެ ޚަރަދުގައި ވަގުތުން ބަދަލު ދޭންޖެހޭނެއެވެ. މަސައްކަތް ނިމޭއިރު މިގޮތުން ހަމަނުޖެހި ކަމެއް އޮތްނަމަ، އެކަމެއް ރިޓެންޝަންގެ ގޮތުގައި ބަހައްޓާފައިވާ ފައިސާގެ ތެރެއިން ހަމަޖައްސާނީއެވެ. |
| 10.71 މަސައްކަތްކުރާ ތަކެތީގެ ފެންވަރު ދަށްވުމުގެ ސަބަބުން ލިބޭގެއްލުމަށް ޖާމިނުވެ، ރަނގަޅުކޮށްދިނުން | (ހ) މަސައްކަތުގައި ބޭނުންކުރާ ތަކެތީގެ ފެންވަރު ދަށްވުމުގެ ސަބަބުން ނުވަތަ އެހެންވެސް ގޮތަކުން އިންފްރާސްޓްރަކްޗަރ މަޝްރޫއުތަކަށް ލިބޭގެއްލުމާއި، ހަލާކުވާތަންތަނާއި ތަކެތި މަރާމާތުކޮށް ރަނގަޅު ކުރުމަކީ ކޮންޓްރެކްޓަރގެ ޒިންމާއެކެވެ.  (ށ) މަސައްކަތުގައި ބޭނުންކުރާ ތަކެތީގެ ފެންވަރު ދަށްވުމުގެ ސަބަބުން ނުވަތަ އެހެންވެސް ގޮތަކުން އިންފްރާސްޓްރަކްޗަރ މަޝްރޫއުތަކަށް ލިބޭގެއްލުމާއި، ހަލާކުވާތަންތަނާއި ތަކެތި މަރާމާތުކޮށް ރަނގަޅުކުރުމަށް، މަސައްކަތް ކުރުވާ އޮފީހުގެވެރިޔާ އެންގުމުން ކޮންޓްރެކްޓަރުގެ އަމިއްލަ ޚަރަދުގައި އެމަސައްކަތް ރަނގަޅު ކުރަން ޖެހޭނެއެވެ. އެއެންގި އެންގުމަށް އަމަލު ނުކުރުމުން، ނުވަތަ އެކަން ގަބޫލު ނުކުރުމުން ސަރުކާރުން އެކަން ރަނގަޅުކޮށް ނިންމުމަށްފަހު އެކަމަށް ހިނގި ހުރިހާ ޚަރަދެއް ކޮންޓްރެކްޓް އަގުގެ ތެރެއިން ނުވަތަ ރިޓެންޝަން ފައިސާގެ ތެރެއިން ކަނޑަންވާނެއެވެ. |
| 10.72 ކޮންޓްރެކްޓާ ޚިލާފުވާ ފަރާތްތަކާމެދު ފިޔަވަޅުއެޅުން | ކޮންޓްރެކްޓް އުޞޫލުންކުރާ ކަންތައްތަކުގައި، ގަވާއިދާ ޚިލާފުވުމާއި ގުޅިގެން ކުރާ ކުށްތަކާއި ލިޔެކިޔުމަށް ބަދަލު ގެނެސްގެންކުރާ ކުށްތަކާއި، ނިންމުމަށް އިޙްތިރާމް ނުކުރާ ފަރާތްތަކާމެދު ފިޔަވަޅުއަޅާނީ މިގަވާއިދުގައި ކޮންޓްރެކްޓް އުޞޫލުންކުރާ މަސައްކަތްތަކާއި، ޚިދުމަތާއި ތަކެތި ގަތުމުގައި، އެއްބަސްވުމާ ޚިލާފުވުމާ ގުޅިގެން، ކަންތައްކުރަންޖެހޭގޮތާއި ދެވޭ އަދަބު (ގަވާއިދުގެ [18.16](#_18.16_ބީލަމުގައި_ބައިވެރިވާ) ވަނަ މާއްދާއިން [18.19](#_18.19_ބީލަމާ_ގުޅިގެން) ވަނަ މާއްދާއަށް) ހިމެނޭ މާއްދާތަކުގައިވާ ގޮތުގެ މަތިންނެވެ. |
| ޖަދުވަލު 1  ހުއްދަދެވޭ ދަރަޖަތަކާއި އެދަރަޖަތަކަށް ހުއްދަދެވޭ ފަރާތްތައް   * ޕްރޮކިޔުމަންޓް ކަންތައް ކުރުމުގައި، ހުއްދަ ދިނުމަށް ދަރަޖަ ކުރެވިފައިވާގޮތާއި، ހުއްދަދެވޭނެ އަދަދާއި، ހުއްދަ ދެވޭނެ ފަރާތް ތިރީގައި އެވަނީއެވެ.  1. ޕްރޮކިޔުމަންޓެއްގެ އަގު (ތަކެތީގެ އަގާއެކު) *1,000/-* (އެއްހާސް) ދިވެހި ރުފިޔާ ހަމަނުވާ ކަމެއް ކުރުމަށް ހުއްދަދޭނީ، ޕްރޮކިޔުމަންޓް ކަންތައް ހިންގުމާ ހަވާލުވެހުރި ޕްރޮކިޔުމަންޓް އޮފިސަރެވެ. 2. ޕްރޮކިޔުމަންޓެއްގެ އަގު (ތަކެތީގެ އަގާއެކު) *1,000/-* (އެއްހާސް) ދިވެހި ރުފިޔާ އިން ފެށިގެން *25,000/-* (ފަންސަވީސްހާސް) ދިވެހި ރުފިޔާ އާ ދެމެދުގެ ކަމެއް ކުރުމަށް ހުއްދަދޭނީ އޭޖެންސީ ޓެންޑަރ ކޮމެޓީގެ މަޝްވަރާއާއެކު މާލީޒިންމާދާރުވެރިޔާ ނުވަތަ އޭނާ ހުއްދަދީފައިވާ ފަރާތެކެވެ. 3. ޕްރޮކިޔުމަންޓެއްގެ އަގު (ތަކެތީގެ އަގާއެކު) *25,000/-* (ފަންސަވީސްހާސް) ދިވެހި ރުފިޔާ އިން ފެށިގެން *1,500,000/-* (ފަނަރަ ލައްކަ) ދިވެހި ރުފިޔާ އަށްވުރެ މަތިނުވާ ޕްރޮކިޔުމަންޓްގެ ކަމެއް ކުރުމަށް ހުއްދަދޭނީ، އޭޖެންސީ ޓެންޑަރ ކޮމިޓީން ނިންމާ ގޮތެއްގެމަތިން، އެމުއައްސަސާއެއްގެ އެންމެ އިސްވެރިޔާ ނުވަތަ އޭނާ ހުއްދަދީފައިވާ ފަރާތެކެވެ. 4. ޕްރޮކިޔުމަންޓެއްގެ އަގު (ތަކެތީގެ އަގާއެކު) *1,500,000/-* (ފަނަރަ ލައްކަ) ދިވެހި ރުފިޔާ އަށްވުރެ ބޮޑުނަމަ، އެކަމެއް ކުރުމަށް ހުއްދަދޭނީ، ނެޝަނަލް ޓެންޑަރ ބޯޑަށް ހުށަހަޅައި، އެބޯޑުގެ ނިންމުމާ އެއްގޮތަށް އެމުއައްސަސާގެ އެންމެ އިސްވެރިޔާއެވެ. | |
| ޖަދުވަލު 2  – ޕްރޮކިޔުމަންޓްގެ ވައްތަރުތަކާއި، މިންގަނޑުތައް   * ޕްރޮކިޔުމަންޓްގެ ވައްތަރުތަކާއި، މިންގަނޑުތައް ތިރީގައި އެވަނީއެވެ.  1. މިގަވާއިދުގެ 10.21 ވަނަ މާއްދާގެ (ނ) ގައި ބަޔާންކުރެވިފައިވާގޮތަށް، އެކި ފަރާތްތަކުން ކޯޓޭޝަން ހޯދައިގެން، ތަކެތި ގަނެވޭނީ ނުވަތަ މަސައްކަތެއް ކުރެވޭނީ ނުވަތަ ޚިދުމަތެއް ހޯދޭނީ، އެ ޕްރޮކިޔުމަންޓްގެ އަގު *25,000/-* (ފަންސަވީސްހާސް) ދިވެހި ރުފިޔާ އަށްވުރެ އިތުރުނުވާ ނަމައެވެ. 2. މިގަވާއިދުގެ 10.22 ވަނަ މާއްދާގެ (ނ) ގެ (5) ގައި ބަޔާންކުރެވިފައިވާގޮތަށް، އެކަމެއްގެ ޤާބިލްކަންހުރި ފަރާތަކާއި ހަވާލުކޮށްގެން (ސިންގަލް ސޯސް ޕްރޮކިޔުމަންޓް މެތަޑް ބޭނުންކޮށްގެން) ޕްރޮކިޔުމަންޓް ކަމެއް ކުރެވޭނީ، ގަންނަ ތަކެތީގެ އަގު ނުވަތަ ކުރުވާ މަސައްކަތުގެ އަގު ނުވަތަ ހޯދާ ޚިދުމަތުގެ އަގު *1,000/-* (އެއްހާސް) ދިވެހި ރުފިޔާ އަށްވުރެ އިތުރުނުވާ ނަމައެވެ. 3. މިގަވާއިދުގެ 10.27 ވަނަ ނަންބަރުގެ (ބ) އާއި 10.19 ވަނަ މާއްދާގެ (ރ) އަދި 10.20 ވަނަ މާއްދާގެ (ރ) ގައި ބަޔާންކުރެވިފައިވާ ގޮތަށް، ޓެންޑަރގައި ބައިވެރިވުމުގެ ފުރުޞަތު ހަމައެކަނި ދިވެހި ފަރާތްތަކަށް ހަނިކުރެވޭނީ، އެ ޕްރޮކިޔުމަންޓަކަށް ލަފާކުރެވިފައިވާ އަގު *1,500,000/-* (ފަނަރަ ލައްކަ) ދިވެހި ރުފިޔާ އަށްވުރެ އިތުރުނުވާ ނަމައެވެ. 4. މިގަވާއިދުގެ 10.34 ވަނަ މާއްދާގެ (ބ) ގެ (1) ގައި ބަޔާންކުރެވިފައިވާގޮތަށް، އެ ޕްރޮކިޔުމަންޓަކަށް ލަފާކުރެވިފައިވާ އަގު *10,000,000/-* (ދިހަ މިލިއަން) ދިވެހި ރުފިޔާ އަށްވުރެ އިތުރުވާނަމަ، ޓެންޑަރަށް ހުޅުވާލުމުގެ ދައުވަތު ބައިނަލްއަޤްވާމީ ފެންވަރެއްގައި ހިމެނޭ މީޑިއާއެއްގައި ނުވަތަ ވެބްސައިޓެއްގައި ޝާއިޢުކުރަންވާނެއެވެ. 5. މިގަވާއިދުގެ 10.49 ވަނަ މާއްދާގެ (ހ) ގައި ބަޔާންކުރެވިފައިވާގޮތަށް، ޢާންމުކޮށް ޝާއިޢުކުރާނީ، *25,000/-* (ފަންސަވީސްހާސް) ދިވެހި ރުފިޔާ އަށްވުރެ މަތީ އަގުގެ ކޮންޓްރެކްޓް ތަކެވެ. | |

|  |
| --- |
| ބާބު 11ދައުލަތުގެ މުދާ |

|  |  |
| --- | --- |
| 11.01 ދައުލަތުގެ މުދާ ބެލެހެއްޓުން | ދައުލަތުގެ ކެޕިޓަލް ބަޖެޓުން ޚަރަދުކޮށްގެންނާއި އެހީގެ ގޮތުގައި ލިބޭ ހަރުމުދާ އަދި އެނޫން ގޮތްގޮތުން ދައުލަތަށް ލިބޭ މުދާ އަދި ކެޕިޓަލް ޚަރަދުގެ ގޮތުގައި ކުރެވޭ މަސައްކަތް ދައުލަތުގެ ހަރުމުދަލުގެ ރަޖިސްޓްރީގައި ހިމަނައިގެން ބަލަހައްޓަން ޖެހޭނެއެވެ. އަދި ދައުލަތުގެ މުދަލުގެ ރަޖިސްޓްރީގައި ހިމަނައިގެން ބަލަހައްޓަން ޖެހޭނެކަމަށް ފައިނޭންޝަލް ކޮންޓްރޯލަރ އަންގާ ހުރިހާ މުދަލެއް ދައުލަތުގެ ހަރުމުދަލުގެ ރަޖިސްޓްރީގައި ހިމަނައިގެން ބަލަހައްޓަންވާނެއެވެ. |
| 11.02 ދައުލަތުގެ މުދަލުގެ ރަޖިސްޓަރީ ބެލެހެއްޓުން | (ހ) ދައުލަތުގެ ބަޖެޓްގެ ކެޕިޓަލް ޚަރަދުގެ އައިޓަމްތަކުން ޚަރަދުކޮށްގެން ހޯދާ އެންމެހާ ތަކެއްޗާއި، މަސައްކަތްތަކާއި، ބަޖެޓްގެ ކެޕިޓަލް ނޫން އައިޓަމްތަކުން ޚަރަދުކޮށްގެން ހޯދާ -/500 (ފަސްސަތޭކަ) ރުފިޔާއަށްވުރެ މަތީ އަގުގެ ތަކެތި އަދި ބޭނުންކުރެވޭނެ ކަމަށް ލަފާކުރާ މުއްދަތު އެއްއަހަރަށްވުރެ ގިނަ ދުވަހު ގެންގުޅެވޭނެ ތަކެތި ދައުލަތުގެ ހަރުމުދަލުގެ ރަޖިސްޓަރީގައި ހިމަނައިގެން ބަލަހައްޓަންޖެހޭނެއެވެ. [(އެނެކްސް 25)](#_އެނެކްސް_25)  (ށ) ދައުލަތުގެ ބަޖެޓުން ޚަރަދުކޮށްގެން ހޯދާ -/500 (ފަސްސަތޭކަ) ރުފިޔާއިން ފެށިގެން ދަށް އަގުގެ ތަކެތީގެ ތެރެއިން ބޭނުން ކުރެވޭނެކަމަށް ލަފާކުރާ މުއްދަތު އެއްއަހަރަށްވުރެ ގިނަ ދުވަހު ގެންގުޅެވޭނެ ތަކެތީގެ ލިސްޓެއް ބަލަހައްޓަންވާނެއެވެ. |
|  | (ނ) ދައުލަތުގެ މުއައްސަސާތަކަށް އެކި ފަރާތްތަކުން އެހީގެ ގޮތުގައި ލިބޭ ހަރުމުދާ އަދި އެނޫން ގޮތްގޮތުން ދައުލަތަށް ލިބޭ ހަރުމުދާ ދައުލަތުގެ ހަރުމުދަލުގެ ރަޖިސްޓްރީގައި ހިމަނައިގެން ބަލަހައްޓަންވާނެއެވެ.  (ރ) ދައުލަތުގެ ބެލުމުގެ ދަށުގައިހުރި ފަޅުރަށްރަށާއި، ގޮއިފާލައްބަ ހިންނަފަދަ ތަންތަނާއި، ކުޅިއާއި، ފަޅާއި، ފަރުފަދަ ތަންތަނާއި އެތަންތަނާ ގުޅިފައިހުރި މާއްދީ މުދަލުގެ ރަޖިސްޓްރީ، އެތަނެއް ހަވާލުވެފައިވާ ދައުލަތުގެ މުއައްސަސާއަކުން ބަލަހައްޓަންވާނެއެވެ.  (ބ) ދައުލަތުގެ މުއައްސަސާތަކުން އެމުއައްސަސާއެއްގެ ބެލުމުގެ ދަށުގައިހުރި ހަރުމުދަލުގެ ރަޖިސްޓްރީ ބެލެހެއްޓުމުގެ އިތުރުން މުޅި ދައުލަތުގެ ހަރުމުދަލުގެ ރަޖިސްޓަރީއެއް މިނިސްޓްރީ އޮފް ފިނޭންސް އެންޑް ޓްރެޜަރީން ބަލަހައްޓަންވާނެއެވެ. މުޅި ދައުލަތުގެ ބެލުމުގެ ދަށުގައިހުރި ހަރުމުދާ ކޮންމެ އަހަރެއްގެ ޑިސެމްބަރު 31 ގެ ނިޔަލަށް އަގުކޮށް ބަލަށްކެނޑުމަށްފަހު ޖެހޭއަގު ކަނޑައަޅަންވާނެއެވެ.  (ޅ) ދައުލަތުގެ ހަރުމުދަލުގެ ރަޖިސްޓްރީގައި ހިމެނޭ ކޮންމެ މުދަލެއްގެ ތިރީގައިވާ މަޢުލޫމާތު ފުރިހަމަކޮށް ބެލެހެއްޓިފައި ހުންނަންވާނެއެވެ.   1. އިންވެންޓްރީ ކޯޑު ނަންބަރު (މިނަންބަރު މުދަލުގައި ވެސް ޖަހަންވާނެއެވެ.) 2. މުދަލުގެ ފުރިހަމަނަމާއި ތަފްސީލު (ބްރޭންޑް، މޮޑެލް، ސީރިއަލް ނަންބަރު، މިން ނުވަތަ ބަރުދަން، މުދަލުގެ ޙާލަތު، މިނޫންވެސް މުހިންމު މަޢުލޫމާތު ހިމަނަން ވާނެއެވެ.) 3. މުދާ ހުރިތަން 4. މުދާ ލިބުނު ތާރީޚް 5. މުދަލުގެ އަގު (ވަކިވަކިން) 6. އިތުރު މަޢުލޫމާތު (ފަހުން އަންނަ ބަދަލު)   (ކ) ދައުލަތުގެ ހަރުމުދަލުގެ ރަޖިސްޓްރީއަށް ނަގައި ހިސާބު ބަލަހައްޓަންޖެހޭ އެންމެހައި ތަކެތި ހޯދައި ލިބިގަތުމުގައި ޢަމަލުކުރާނީ މިގަވާއިދުގެ [ބާބު 10](#_ދައުލަތުގެ_ޕްރޮކިޔުމަންޓް_ނިޒާމް) ގައިވާ ގޮތުގެ މަތިންނެވެ.  (އ) ހަރުމުދަލުގެ ރަޖިސްޓްރީ، އެވަގުތަކު ބޭނުންކުރަމުންގެންދާ ސޮފްޓްވެއަރއެއްގައި ހިސާބު ބެލެހެއްޓުމަށް މިނިސްޓްރީ އޮފް ފިނޭންސް އެންޑް ޓްރެޜަރީން އަންގާ ގޮތެއްގެ މަތިން ބަލަހައްޓަންވާނެއެވެ. މިހާރު ބޭނުންކުރަމުންގެންދާ "ސެންޓްރަލައިޒްޑް ޕޭމަންޓް މެނޭޖްމަންޓް ސިސްޓަމް" ގައި ޕޭމަންޓް ވައުޗަރުތަކަށް ޗެކްދޫކުރާއިރު، އެސެޓް (ހަރުމުދާ) އާބެހޭ މަޢުލޫމާތު ހުށަހަޅަންޖެހޭތީ ކޮންމެދާއިރާއަކަށް ވަކި ނަންބަރެއް (ބިޒްނަސް އޭރިއާއެއް) ކަނޑައެޅިފައިވެއެވެ. ސޮފްޓްވެއަރގެ ތެރެއިން ހަރުމުދަލާބެހޭ ޕޭމަންޓެއް ހަދަން ފޮނުވާއިރު ތިރީގައިމިވާ ބައިތައް ފުރިހަމަކުރެވިފައި ހުންނަންވާނެއެވެ. ([އެނެކްސް 26](#_އެނެކްސް_23))   1. އެސެޓް (ހަރުމުދާ) ފޯމް 2. ހަރުމުދާކަމުގައި ބެލެވޭ ތަކެތީގައި ހުންނަންވާނެ ސިފަތައް 3. ބިޒްނަސް އޭރިއާ އާއި ކޮސްޓް ސެންޓަރ ލިސްޓް |
| 11.03 ހަރުމުދަލުގެ ރަޖިސްޓްރީގައި ހިމެނޭ ބައިތައް | (ހ) ދައުލަތު ތަންތަނުގައި ހުންނަ ދައުލަތުގެ މުދަލުގެ ހިސާބުތައް މިގަވާއިދުގެ [11.02](#_11.02_ދައުލަތުގެ_މުދަލުގެ) ވަނަ މާއްދާގައިވާ ގޮތުގެ މަތިން އެތަކެއްޗަށް އަންނަ އުނި އިތުރާއި، ބަލަށްކެނޑިގޮތް (ޑެޕްރިސިއޭޝަން) އެނގޭނޭ ގޮތަށް ލިޔެ ބަލަހައްޓަންވާނެއެވެ.  (ށ) ދައުލަތުގެ ހަރުމުދާ ބަލަށްކެނޑުމުގައި (ޑެޕްރިސިއޭޝަން) ޢަމަލުކުރާނެ އުސޫލެއް އޮޑިޓަރ ޖެނެރަލްގެ މަޝްވަރާއާއެކު މިނިސްޓަރު ކަނޑައަޅައި ޢާންމުކުރަންވާނެއެވެ.  (ނ) މިމާއްދާގެ (ހ) ގައިވާ ގޮތުގެ މަތިން ހިސާބު ބެލެހެއްޓުމަށްޓަކައި ހަރުމުދަލުގެ ރަޖިސްޓްރީގައި ހިމެނޭ ތަކެތި ބައިކުރާނީ ތިރީގައި މިވާ ބައިތަކަށް ބަހާލެވި ކެޓަގަރީ ނަންބަރު ދީގެންނެވެ.   |  |  | | --- | --- | | ކެޓަގަރީ ނަންބަރު 01 | ބިންބިމާއި، އިމާރާތްތަކާއި، އެބާވަތުގެ މާއްދީމުދާ | | ކެޓަގަރީ ނަންބަރު 02 | ފަރުނީޗަރާއި ފިކްސްޗަރސް އަދި ފިޓިންގްސް | | ކެޓަގަރީ ނަންބަރު 03 | އޮފީސް ރިކްވިޒިޓްސް | | ކެޓަގަރީ ނަންބަރު 04 | ޕްލާންޓް، މެޝިނަރީ، އިކްވިޕްމަންޓްސް އަދި ސޮފްޓްވެއަރ | | ކެޓަގަރީ ނަންބަރު 05 | ދުއްވާތަކެތި | | ކެޓަގަރީ ނަންބަރު 06 | މަސައްކަތް ކުރަން ގެންގުޅޭ ހަތިޔާރު (ޓޫލްސް) | | ކެޓަގަރީ ނަންބަރު 07 | ހިފާގެންގުޅޭ ތަކެއްޗާއި އެހެނިހެން ސާމާނު | | ކެޓަގަރީ ނަންބަރު 08 | ލައިބްރަރީ ފޮތާއި މެޓީރިއަލްސް | | ކެޓަގަރީ ނަންބަރު 09 | ކޮޕީރައިޓްސް އަދި ޕޭޓަންޓްސް | | ކެޓަގަރީ ނަންބަރު 10 | އާސާރީ ތަންތަނާއި ތަކެތި | | ކެޓަގަރީ ނަންބަރު 11 | ފަޅުރަށްރަށާއި، ގޮއިފާލައްބަ ހިންނަފަދަ ތަންތަނާއި، ކުޅިއާއި، ފަޅާއި، ފަރުފަދަ ތަންތަން އަދި އެތަންތަނާއި އެނޫން ތަންތަނުގައި ހުންނަ ދިރޭމުދާ |   (ރ) ދައުލަތުގެ ހަރުމުދަލުގެ ގޮތުގައި ކެޓަގަރައިޒް ކުރެވިގެން ހިސާބު ބެލެހެއްޓުމުގައި، ހަރުމުދަލުގެ (އިންވެންޓްރީގެ) އެކިބައިތަކަށް ބައިކުރަންޖެހޭގޮތް ތިރީގައިމިވަނީއެވެ.  **ކެޓަގަރީ ނަންބަރު 01 : ބިންބިމާއި، ޢިމާރާތްތަކާއި، އެބާވަތުގެ މާއްދީމުދާ**  މިބައިގައި ހިމެނެނީ، ބިންބިމާއި، އިމާރާތްތަކާއި، ވައިގެ ބަނދަރުތަކާއި، ކަނޑުގެ ބަނދަރުތަކާއި، ފެނާއި ނަރުދަމާފަދަ ނިޒާމުތަކާއި، ސްޓޭޑިއަމްތަކާއި، ޕާކުތަކާއި، މަގުތައްފަދަ މާއްދީމުދަލެވެ. މިގޮތުން ނަގާލިސްޓުގައި އެއެއްޗެއް އޮތް ނުވަތަ ހުރި ތަނަކާއި، ބޮޑުމިނާއި، ހަދާފައި ހުރި ގޮތާއި، އަގާއި، އުފެއްދި/ލިބުނު ތާރީޚު އެނގޭނޭ ގޮތަށް ތަފްޞީލުކޮށް ރަޖިސްޓްރީގައި ލިޔެފައި އޮންނަންވާނެއެވެ. މިފަދަ ތަންތަނާއި ތަކެތީގެ ކުރެހުންތަކުގެ އަސްލު އެތަނެއްގައި ހުންނަންވާނެއެވެ. ކުއްޔަށް ހިފާފައި ހުންނަ ތަންތަން މީގެ ތެރެއަކު ނުހިމެނޭނެއެވެ.  **ކެޓަގަރީ ނަންބަރު 02 : ފަރުނީޗަރާއި ފިކްސްޗާރސް އަދި ފިޓިންގްސް**  މިބައިގައި ހިމެނެނީ، ގޮނޑި، މޭޒު، އަލަމާރި ފަދަ ތަކެއްޗާއި، އިމާރާތުގައި ހަރުކޮށްފައި ހުންނަ ތަކެތީގެ ތެރެއިން ޕެނަލް ބޯޑު، ފަންގިފިލާ ފަންކާ، ފެންއަޅާ ތާނގީ، ފާރުގައި ބަހައްޓާ ގަޑި، ތިޖޫރީ ފަދަ ހަލާކުނުކޮށް ނައްޓާލެވޭ ގޮތަށް ހަރުކޮށްފައި ހުންނަ ތަކެއްޗެވެ.  **ކެޓަގަރީ ނަންބަރު 03 : އޮފީސް ރިކްވިޒިޓްސް**  މިބައިގައި ހިމެނެނީ، ކަރުދާސްތޮރުފާދަތި، ހީރަސްޖަހާދަތި، ނަންބަރިންގ މެޝިން، ކަލްކިއުލޭޓަރ ފަދަ، ގިނަދުވަހަށް ދެމިހުންނަ، ލިޔެކިއުމަށް ބޭނުންކުރާ އޮފީހުގައި ގެންގުޅޭ ތަކެއްޗެވެ.  **ކެޓަގަރީ ނަންބަރު 04 : ޕްލާންޓް، މެޝިނަރީ، އިކްވިޕްމަންޓްސް އަދި ސޮފްޓްވެއަރ**  މިބައިގައި ހިމެނެނީ، ޑީސެލިނޭޝަން ޕްލާންޓް، އިންޖީނު، އެކިކަހަލަ އިކްވިޕްމަންޓް، ކޮމްޕިޔުޓަރ ހާޑްވެއަރއާއި ސޮފްޓްވެއަރ، ސައިންޓިފިކް އިކްވިޕްމަންޓް، އައިސް އަލަމާރި، ފެން މޯޓަރ، އުނދުން، ފޯނު، ވޯކީޓޯކީސެޓް، ރޭޑިއޯޓެލެފޯންސެޓް، ޓީވީ، ލަވަޖަހާސެޓް، އެއަރ ކޮންޑިޝަން، ފޮޓޯކޮޕީމެޝިން، ޕްރިންޓަރ، ބައިންޑިންގ މެޝިން، ލެމިނޭޓިންގ މެޝިން، ފައިސާގުނާ/ޗެކްކުރާ މެޝިން، ޝްރެޑަރ، ކެމެރާ ފަދަ ތަކެއްޗެވެ.  **ކެޓަގަރީ ނަންބަރު 05 : ދުއްވާތަކެތި**  މިބައިގައި ހިމެނެނީ، އެއްގަމުގައި ދުއްވާ ތަކެއްޗާއި، ކަނޑުގައި ދުއްވާ އުޅަނދުފަހަރާއި، ވައިގައި ދުއްވާބޯޓުފަހަރެވެ. ކަފުގައި ޖަހައިގެން ދަމާ ތަކެއްޗާއި، ޓްރެކްޓަރގައި ޖަހައިގެން މަސައްކަތްކުރާ ތަކެތި ވެސް މީގެ ތެރޭގައި ހިމެނޭނެއެވެ.  **ކެޓަގަރީ ނަންބަރު 06 : މަސައްކަތް ކުރަން ގެންގުޅޭ ހަތިޔާރު (ޓޫލްސް)**  މިބައިގައި ހިމެނެނީ، ވަޑާންކަށި، އަތުކީސް، އަތުބުރުމާ، މަރުތެޔޮ، ރެންޗް ފަދަ ވޯރކްޝޮޕްގައި ބޭނުންކުރާ ތަކެއްޗާއި އިންޖީނާއި މެޝިންހެދުމުގެ މަސައްކަތުގައި ބޭނުންކުރާ ޓޫލްސް އާއި، ލެބޯޓަރީފަދަ ތަންތާނގައި ބޭނުންކުރާ ޓޫލްސް އާއި، އެހެނިހެން މަސައްކަތުގައި ބޭނުންކުރާ އުދަލި، ފަކީރާ ފަދަ ތަކެއްޗެވެ.  **ކެޓަގަރީ ނަންބަރު 07 : ހިފާގެންގުޅޭ ތަކެއްޗާއި އެހެނިހެން ސާމާނު**  މިބައިގައި ހިމެނެނީ، ތަށި، ތެލި، ސަމުސާ، އޫ، ދޮރުފޮތި، ބާލީހުއުރަ، ކުނިއަޅާ ވަށިގަނޑު ފަދަ ހަރުމުދަލުގެ ރަޖިސްޓްރީގެ އެހެން ކެޓަގަރީއެއްގައި ނުހިމެނޭ ތަކެއްޗެވެ.  **ކެޓަގަރީ ނަންބަރު 08 : ލައިބްރަރީ ފޮތާއި މެޓީރިއަލްސް**  މިބައިގައި ހިމެނެނީ، ލައިބްރަރީ ރިފަރެންސްފޮތް، މަޖައްލާ، ޗާޓް، ފިލްމު، ކެސެޓް، ޑީވީޑީ، އަދި ފޮޓޯފަދަ ލައިބްރަރީގައި ހުންނަ ރިފަރެންސް މެޓީރިއަލްސް އެވެ.  **ކެޓަގަރީ ނަންބަރު 09 : ކޮޕީރައިޓްސް އަދި ޕޭޓަންޓްސް**  މިބައިގައި ހިމެނެނީ، ދައުލަތަށް ހޯދާފައިވާ، ކޮޕީރައިޓްސް އާއި، ޕޭޓަންޓްސް އާއި، ޓްރޭޑްމާރކް އަދި ލައިސަންސާއި މިނޫންވެސް މިބާވަތުގެ މުދަލުގެ ތަފްޞީލެވެ.  **ކެޓަގަރީ ނަންބަރު 10 : އާސާރީ ތަންތަނާއި ތަކެތި**  މިބައިގައި ހިމެނެނީ، ދައުލަތުގެ މިލްކުގެ ގޮތުގައި ހިމެނޭ އެންމެހާ އާސާރީ ތަންތަނާއި އެތަންތަނުގައި ބެހެއްޓިފައި ހުންނަ އާސާރީ ތަކެއްޗެވެ.  **ކެޓަގަރީ ނަންބަރު 11 : ފަޅުރަށްރަށާއި، ގޮއިފާލައްބަ ހިންނަފަދަ ތަންތަނާއި، ކުޅިއާއި، ފަޅާއި، ފަރުފަދަ ތަންތަން އަދި އެތަންތަނާއި އެނޫން ތަންތަނުގައި ހުންނަ ދިރޭމުދާ**  މިބައިގައި ހިމެނެނީ، ދައުލަތުން ބަލަހައްޓާ ބިންބިމާއި، ރާއްޖޭގެ ހުރިހާ ފަޅުރަށްރަށާއި، ހުރާގަނޑާއި، ގޮއިފާލައްބަ ހިންނަފަދަ ތަންތަނާއި، ފަޅުތެރޭގައި ހުންނަ ފިނޮޅުތަކާއި، ރަށްރަށުގައި ހުންނަ ކުޅިތަކާއި، ރަށްރަށާ ވަކިން ހުންނަ ފަރާއި/ފަޅުތަކާއި، މިފަދަ ތަންތަނުގައި ހުންނަ ރުއްގަސް ފަދަ ދިރޭމުދަލެވެ.  (ބ) ދައުލަތުގެ މުއައްސަސާތަކުގައި ހުންނަ ހަރުމުދާ ހަމައަށް ހުރިތޯ ލަސްވެގެން އަހަރަކު އެއްފަހަރު ޗެކުކޮށް ބަލަންވާނެއެވެ. މިގޮތުން ޗެކުކުރާއިރު، ތަކެތި ގިނަދުވަހަށް ދެމެހެއްޓުމަށްޓަކައި އެކަށީގެންވާ ގޮތެއްގައި މަސައްކަތް ކޮށްފައިވޭތޯ ބަލަންވާނެއެވެ.  (ޅ) މިމާއްދާގެ (ބ) ގައިވާ ގޮތުގެމަތިން ޗެކުކުރުމަށްފަހު، ތަކެއްޗާ ހަވާލުވެހުރި މުވައްޒަފަކާއި ޗެކުކުރި ބަޔަކު ހަރުމުދާ ޗެކުކުރިކަމުގެ ލިޔުމެއްގައި ސޮއިކުރަންވާނެއެވެ. ޗެކުކުރިއިރު އުނިއިތުރެއްވާނަމަ އެކަމާމެދު ނިންމިގޮތް ބަޔާންކޮށް މާލީޒިންމާދާރުވެރިޔާ ނުވަތަ އެމުއައްސަސާއެއްގެ އިސްވެރިޔަކު ސޮއިކުރަންވާނެއެވެ. |
| 11.04 ހިލޭލިބޭ ތަކެއްޗާ މެދު ޢަމަލުކުރާނެގޮތް | (ހ) ދައުލަތުގެ މުއައްސަސާތަކަށް ހިލޭލިބޭ ތަކެތީގެ ތެރެއިން ހަރުމުދަލުގެ ރަޖިސްޓަރީގައި ހިމަނަންޖެހޭ ތަކެތި މިގަވާއިދުގެ [11.03](#_11.03_ހަރުމުދަލުގެ_ރަޖިސްޓްރީގައި) ވަނަ މާއްދާގައިވާ ގޮތުގެމަތިން ހަރުމުދަލުގެ ރަޖިސްޓަރީގައި ހިމަނަންވާނެއެވެ.  (ށ) ދައުލަތުގެ މުއައްސަސާތަކަށް ހިލޭލިބޭ ތަކެތީގެ ތެރެއިން މިމާއްދާގެ (ހ) ގައިވާ ގޮތުގެމަތިން ހަރުމުދަލުގެ ރަޖިސްޓަރީގައި ހިމަނަންނުޖެހޭ ތަކެތި މިގަވާއިދުގެ [11.19](#_11.19_ސްޓޮކް_ރެކޯޑްތައް) ވަނަ މާއްދާގައިވާ ގޮތުގެ މަތިން ސްޓޮކް ހިސާބުތަކަށް އަރުވައިގެން ބަލަހައްޓަންވާނެއެވެ.  (ނ) ހިލޭލިބޭ ތަކެތި ހިލޭ ދޫކުރަންވާނީ، ނުވަތަ ވިއްކަންވާނީ މުއައްސަސާގެ އެންމެ އިސްވެރިޔާގެ މަޝްވަރާގެމަތިން މާލީޒިންމާދާރުވެރިޔާ އެކަމާބެހޭގޮތުން ވަކި އުޞޫލެއް ކަނޑައަޅައި އެއުޞޫލާ އެއްގޮތްވާގޮތުގެ މަތިންނެވެ. ހިލޭ ދޫކުރެވޭ ބަޔާއި ވިއްކާބައި ވަކިން އެނގޭ ގޮތަށް ލިޔެ ބަލަހައްޓައިގެންނެވެ. |
| 11.05 ވިއްކަން ޗާޕްކުރާ ތަކެއްޗާއި ހިލޭލިބޭ ތަކެތި ނައްތާލުން | (ހ) ދައުލަތުގެ މުއައްސަސާތަކުން ވިއްކުމަށްޓަކައި ޗާޕްކޮށްފައިވާ، ނުވަތަ ގަނެފައިވާ ނުވަތަ ހިލޭ ލިބިފައިވާ ފޮތްތަކާއި، އެނޫންބާވަތުގެ ތަކެތީގެ ތެރެއިން ވަކި މުއްދަތެއްގައި ވިއްކުމަށްފަހު ބާކީވެގެން ނުވަތަ ނުވިއްކުމަށް ކަނޑައެޅުމުގެ ސަބަބުން ނުވަތަ އެހެންގޮތަކުން ނަމަވެސް ނައްތާލެވޭނީ، އެތަކެތީގެ ސްޓޮކް، ފޮތުންދައްކާ ޢަދަދާއި ހުރިތަކެތީގެ ޢަދަދު ދިމާވޭތޯ ބަލައި ޗެކްކުރުމަށްފަހު، ސްޓޮކް ބަލަހައްޓާ މުވައްޒަފާއި ޗެކްކުރި މުވައްޒަފު ސޮއިކޮށް، އެލިޔުން ޞައްޙަކަމަށް މާލީޒިންމާދާރުވެރިޔާ ސޮއިކުރުމުން މިމާއްދާގެ (ށ) ގައިވާ ގޮތުގެމަތިންނެވެ.  (ށ) މިމާއްދާގެ (ހ) ގައި ބަޔާންކޮށްފައިވާ ފަދަ ތަކެތި ނައްތާލެވޭނީ، އެމުއައްސަސާއަކުން އެއެއްޗެއް ނައްތާލުމުގެ ހުއްދައަށްއެދި މިނިސްޓްރީ އޮފް ފިނޭންސް އެންޑް ޓްރެޜަރީ އަށް ލިޔެ އެމިނިސްޓްރީން ހުއްދަލިބުމުންނެވެ.  (ނ) މިމާއްދާގެ (ށ) ގައިވާ ގޮތުގެމަތިން ނައްތާލުމަށް ހުއްދަލިބޭ ތަކެތި ނައްތާލުމަށްފަހު، ނައްތާލުމުގެ މަސައްކަތުގައި އުޅުނު ދެމުވައްޒަފަކާއި މާލީޒިންމާދާރުވެރިޔާ ނުވަތަ އެމުއައްސަސާއެއްގެ އިސްވެރިޔަކު އެމީހުންގެ ޙާޟިރުގައި އެތަކެތި ނައްތާލިގޮތް ބަޔާންކޮށް ލިޔުމެއް ތައްޔާރުކޮށް ސޮއިކުރަންވާނެއެވެ. |
| 11.06 ދައުލަތުގެ މުދާ ދިނުމާއި، ވިއްކުމާއި، ކުއްޔަށްދިނުމާއި، ދޫކޮށްލުމާއި، ރަހުނުކުރުން | (ހ) ދައުލަތުގެ މުދަލެއް (ބިންބިމާއި ރަށްރަށްވެސް ހިމެނޭގޮތަށް) އެއްވެސް ފަރާތަކަށް ދޭންވާނީ، ނުވަތަ ވިއްކާލަންވާނީ، ނުވަތަ ކުއްޔަށް ދޭންވާނީ، ނުވަތަ ދޫކޮށްލަންވާނީ، ނުވަތަ ދައުލަތުގެ ނަމުގައި ހިންގާ ވިޔަފާރީގެ މުޢާމަލާތަކާ ގުޅިގެން ސީދާ ގޮތުން ނުވަތަ ނުސީދާ ގޮތުން ނަމަވެސް އެއްވެސް ލުޔެއް ނުވަތަ މަންފާއެއް ނުވަތަ އެހީއެއް ނުވަތަ ސަބްސިޑީއެއް ދޭންވާނީ، ނުވަތަ ދިނުމަށް އެއްބަސްވާންވާނީ، ކަމާބެހޭ ޤާނޫނުގައި ބަޔާންކޮށްފައިވާ ގޮތުގެމަތިންނެވެ.  (ށ) މިމާއްދާގެ (ހ) ގައިވާ ގޮތުގެމަތިން، މިފަދަ ކަމެއް ކުރަންވާނީ މިނިސްޓަރު ރައީސުލްޖުމްހޫރިއްޔާއަށް ހުށަހަޅައި ރައީސުލްޖުމްހޫރިއްޔާގެ ހުއްދަލިބުމުންނެވެ.  (ނ) މިމާއްދާގެ (ހ) ގައިވާ ބާވަތުގެ ކަމެއް ނިންމަންވާނީ މިމާއްދާގެ (ށ) ގައިވާ ހުއްދަ މިނިސްޓަރަށް ލިބުމުން މިނިސްޓަރު އަންގާގޮތެއްގެ މަތިން އެމުއައްސަސާއެއްގެ މާލީޒިންމާދާރުވެރިޔާއެވެ. އަދި މިކަން ނިންމިގޮތް ލިޔެކިޔުމުން އެނގެން އޮންނަންވާނެއެވެ.  (ރ) މިމާއްދާގެ (ހ) ގައިވާ ފަދަ ކަންތައް ކުރުމަށް ރައީސުލްޖުމްހޫރިއްޔާގެ ހުއްދަ ލިބުމުން އެކަމެއް ކުރުމުގެ ކުރިން އޮޑިޓަރ ޖެނެރަލް ކަނޑައަޅާ ގޮތެއްގެމަތިން މިނިސްޓަރު ހިސާބުތަކުގައި ހިމަނަންވާނެއެވެ.  (ބ) މިމާއްދާގެ (ނ) ގައިވާ ގޮތުގެ މަތިން މިކަންކަން ކުރުމަށް މާލީޒިންމާދާރުވެރިޔާ ހުށަހަޅާއިރު، ތިރީގައިމިވާ ކަންތައްތަކަށް ރިޢާޔަތް ކުރަންވާނެއެވެ.   1. ދިނުމަށް ނުވަތަ ވިއްކާލުމަށް ނުވަތަ ކުއްޔަށްދިނުމަށް ނުވަތަ ދޫކޮށްލުމާއި، ރަހުނުކުރުމަށް ބޭނުންވާ މުދަލުގެ ފުރިހަމަ ތަފްޞީލް. 2. މުދާހުރި ތަނަކާއި، މުދާ ބެލެހެއްޓެމުންދާގޮތް. 3. މުދަލުގެ ފުރިހަމަ އަގު. 4. މިކަންކަން ކުރުމަށް ބޭނުންވާ ސަބަބު. 5. މިކަންކަން ކުރުމުގައި، ދައުލަތަށް މަންފާއެއް ނުވަތަ ގެއްލުމެއް ލިބޭނެކަމަށް ފެންނަނަމަ އެކަމެއް   (ޅ) ދައުލަތުގެ މުދަލެއް (ބިންބިމާއި، ރަށްރަށްވެސް ހިމެނޭގޮތަށް) ދޭންވާނީ، ނުވަތަ ވިއްކާލަންވާނީ ނުވަތަ ކުއްޔަށްދޭންވާނީ މިގަވާއިދުގެ ބާބު 10 ގައިވާ ގޮތުގެ މަތިން ކުރިމަތިލާން އެދޭ އެންމެހާ ފަރާތްތަކަށް ފުރުޞަތުދެވޭނެ ހާމަކަންބޮޑު ގޮތެއްގެ މަތިންނެވެ. އަދި މީގެ އިތުރުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ހުއްދަ ލިބިގެން މިމުޢާމަލާތް ހިންގާ ފަރާތަކަށް ފެންނަ އިތުރު ބައިތަކެއް ޝަރުޠުތަކުގެ ތެރޭގައި ހިމެނިދާނެއެވެ. |
| 11.07 ދައުލަތުގެ މުދާ އެއްފަރާތުން އަނެއް ފަރާތަށް ދޫކޮށްލުން ނުވަތަ ބަދަލުކުރުން | ދައުލަތުގެ މުއައްސަސާއެއްގެ ބެލުމުގެ ދަށުގައި ހުންނަ ދައުލަތުގެ މުދާ ދައުލަތުގެ އެހެން މުއައްސަސާއަކަށް ދޫކޮށްލެވޭނީ ނުވަތަ ވިއްކާލެވޭނީ ނުވަތަ ބަދަލުކުރެވޭނީ ކަމާބެހޭ ޤާނޫނެއްގައި ބަޔާންކޮށްފައިވާ ގޮތެއްގެމަތިން މިނިސްޓްރީ އޮފް ފިނޭންސް އެންޑް ޓްރެޜަރީގެ ހުއްދަ ލިޔުމަކުން ލިބިގެންނެވެ. މިގޮތުން ބަދަލުކުރަން ނުވަތަ ދޫކޮށްލަން ހުށައަޅާ މުދަލާއި، ބަދަލުގައި ލިބޭ މުދަލުގެ ފުރިހަމަ މަޢުލޫމާތު (އަގު، މުދާހުރި ހާލަތު) މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ. |
|  |  |
| 11.08 ދައުލަތުގެ މުދާ ލާޖެއްސުން | ދައުލަތުގެ މުއައްސަސާއެއްގެ ބެލުމުގެ ދަށުގައިހުންނަ ދައުލަތުގެ މުދާ އެހެން ފަރާތެއްގެ މުދަލަކާ ލާޖެއްސޭނީ، ޤާނޫނުގައިވާ ގޮތުގެމަތިން އެކަމެއް ކުރަން ބޭނުންވާގޮތުގެ ތަފްސީލު މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައި އެމިނިސްޓްރީގެ ހުއްދަ ލިޔުމަކުން ލިބިގެންނެވެ. |
| 11.09 ދައުލަތުގެ މުއައްސަސާތަކުގެ މުދާ ބޭރަށް ގެންދިއުމާއި ގެނައުން | (ހ) ދައުލަތުގެ މުއައްސަސާއެއްގެ ބެލުމުގެ ދަށުގައި ހުންނަ ދައުލަތުގެ މުދަލެއް އެ މުއައްސަސާއެއްގެ ބޭނުމަކަށް ނުވަތަ އެހެން އެމުއައްސަސާއެއްގެ ބޭނުމަކަށް ނުވަތަ މަރާމާތުކުރުމަށް އޮފީހުން ބޭރަށް ގެންދަންވާނީ، އެމުއައްސަސާއެއްގެ މާލީޒިންމާދާރުވެރިޔާ ނުވަތަ އެމުއައްސަސާއެއްގެ އިސްވެރިޔާގެ ހުއްދަ ލިބިގެންނެވެ. އަދި މިގޮތުން ގެންދާ މުދާ ގެންދިއުމުގެ ކުރިން ގެންދާ މުދަލަކާއި، އެމުދަލެއް ގެންދާ ތަނަކާއި، ހަވާލުވާ މީހަކާއި އެމުދަލެއް ގެންދާއިރު ހުރިގޮތާއި އަދި މިނޫންވެސް މިފަދަ ބޭނުންތެރި މަޢުލޫމާތު އެކަމަށް ކަނޑައަޅާފައިވާ ފޮތެއް (އަނބުރާ ދައްކާގޮތަށް މުދާގެންދާ ފޮތް) ގައި ލިޔަންވާނެއެވެ. އަދިމިގޮތަށް ގެންދާ ތަކެތި އަނބުރާގެނައުމުން ގެނައިކަން އެ ފޮތުގައި ރެކޯޑުކުރަންވާނެއެވެ.  (ށ) މިމާއްދާގެ (ހ) ގައިވާ ގޮތުގެމަތިން މުއައްސަސާއެއްގެ ބެލުމުގެ ދަށުގައި ހުންނަ މުދަލެއް ދޫކުރަންވާނީ، އެކަމަށް އެދޭ ފަރާތަކުން ލިޔުމެއް ފޮނުވުމުންނެވެ. އެލިޔުމުގައި އެއެއްޗެއް ގެންދާ ބޭނުމަކާއި އަނބުރާ ގެންނާނެ ތާރީޚް އެނގެން އޮންނަންވާނެއެވެ.  (ނ) މިމާއްދާގެ (ހ) ގައިވާ ގޮތުގެމަތިން ދޫކުރި ތަކެތި އެއްބަސްވެފައިވާ މުއްދަތުގެ ތެރޭގައި އަނބުރާ ނުލިބިއްޖެނަމަ، ތަކެތި ގެންދިޔަ ފަރާތަށް ލިޔުމުން އެތަކެތި އަނބުރާ ހަވާލުކުރުމަށް އަންގަންވާނެއެވެ. މިގޮތުން ލިޔުމުން އެންގުމުންވެސް އެތަކެތި ނުލިބިއްޖެނަމަ އެމައްސަލަ މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ.  (ރ) މިމާއްދާގެ (ހ) ގައިވާ ގޮތުގެ މަތިން ދޫކުރެވޭ މުދާ އަނބުރާ ލިބޭއިރު، އިތުރު ގެއްލުމެއް ލިބިފައިވޭތޯ ޗެކްކުރަންވާނެއެވެ. އަދި މިގޮތުން ޗެކްކުރާއިރު އެއްވެސް ގެއްލުމެއް ލިބިފައިވާނަމަ ދެފަރާތުން ވާހަކަދައްކައިގެން އެމައްސަލައަށް ހައްލެއް ލިބޭތޯ މަސައްކަތްކުރަންވާނެއެވެ. މިގޮތުން ހައްލެއް ނުހޯދިއްޖެނަމަ އެމައްސަލައެއް މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައިގެން ގޮތަކަށް ނިންމަންވާނެއެވެ. |
| 11.10 ވަކިމުވައްޒަފެއްގެ ބެލުމުގެ ދަށުގައި ހުންނަ މުދާ | އޮފީހުގެ ހަރުމުދަލުގެ ތެރޭގައި ހިމެނޭ އެއްޗެއް ވަކި މުވައްޒަފެއްގެ ބެލުމުގެ ދަށުގައި ބަހައްޓަންވާނީ އެމުވައްޒަފަކު އެއެއްޗެއް ރައްކާތެރިކަމާއެކު ބެލެހެއްޓުމަށް ޒިންމާވާނެކަމަށް ސޮއި ކުރުވާފައެވެ. މީގެތެރޭގައި އެމުވައްޒަފަކު މަސައްކަތްކުރުމަށް ހަވާލުކޮށްފައި ހުންނަ ތަކެތިވެސް ހިމެނެއެވެ. |
| 11.11 ދައުލަތުގެ ތަންތަނުގައި ހުންނަ ރުއްގަހުން ލިބޭތަކެއްޗާމެދު ޢަމަލުކުރާނެ ގޮތް | (ހ) މީހުން ބައިތިއްބުމަށް ހަދާފައި ހުންނަ ދައުލަތުގެ އިމާރާތްތަކުގެ ގޯތި ތެރޭގައި ހުންނަ ރުއްގަހުން ލިބޭތަކެތި ބޭނުންކުރާނީ އެތަނެއްގައި މީހުން ތިބޭއިރު އެތަނެއްގައި ކުރަންޖެހޭ ބޭނުންތަކަށެވެ.  (ށ) މިމާއްދާގެ (ހ) ގައިވާ ފަދަ ތަންތަން ފިޔަވައި، ދައުލަތުގެ އެހެން ތަންތަނުގައި ހުންނަ ރުއްގަހުން ލިބޭތަކެތި ބޭނުންކުރާނީ، އެތަނެއްގެ ސަރުދާރު ފެންވަރުން ފެށިގެން ދަށުގެ މުވައްޒަފުންނެވެ. އެގޮތަށް މުވައްޒަފުންނަށް ތަކެތި ދޫކުރެވޭނީ ތިރީގައިމިވާ ގޮތަށް އެ މުވައްޒަފުން ރުއްގަސް ބަލަހައްޓާނަމައެވެ.   1. ރަސްމީ ގަޑި ފިޔަވައި އެހެން ވަގުތު ތަކުގައި ރުއްގަސް ސާފުކޮށް ބަލަހައްޓައިދީ ރުއްގަހުގެ ކުނިއުކައިދިނުން. 2. އެތަނެއްގެ މުވައްޒަފުން އަމިއްލައަށް ރުއްގަސް ސާފުކޮށް ބެލެހެއްޓޭވަރު ނުވާނަމަ އެމުވައްޒަފުންގެ އަމިއްލަ ޚަރަދުގައި އެހެން ފަރާތަކާ ހަވާލުކޮށްގެން ރުއްގަސް ސާފުކޮށް ބެލެހެއްޓުން.   (ނ) މިމާއްދާގެ (ށ) ގައިވާ ގޮތަކުންކުރެ ގޮތަކަށް މުވައްޒަފުން ބޭނުންނުވާނަމަ އެމުއައްސަސާއެއްގެ ބަޖެޓުން ޚަރަދުކޮށްގެން ރުއްގަސް ސާފުކޮށް ބަލަހައްޓާނަމަ އެތަކެތި މުވައްޒަފުންނަށް ދެވޭނީ އެމުއައްސަސާއެއްގެ އިސްވެރިޔާ ކަނޑައަޅާ ގޮތެއްގެ މަތިންނެވެ. |
| 11.12 ދައުލަތުގެ ބެލުމުގެ ދަށުގައި ހުންނަ ގޯތިގޯއްޗާއި ބިންބިމުގައި ރުއްގަސް އިންދުމާއި ކެނޑުން | (ހ) ދައުލަތުގެ މުއައްސަސާތަކުގެ ބެލުމުގެ ދަށުގައި ހުންނަ ގޯތިގޯއްޗާއި ބިންބިމުގައި ރުއްގަސް އިންދަންވާނީ، އެތަނެއް ބަލަހައްޓާ މުއައްސަސާއެއްގެ އިސްވެރިޔާގެ ހުއްދަ ލިބިގެންނެވެ.  (ށ) ދައުލަތުގެ މުއައްސަސާތަކުގެ ބެލުމުގެ ދަށުގައި ހުންނަ ގޯތިގޯއްޗާއި ބިންބިމުގައި ހުންނަ ބަންޑާރަ ލަކުޑީގެ ގޮތުގައި ހިމެނޭ ރުއްގަސް ކަނޑަންވާނީ ސަރުކާރުގެ ކަމާބެހޭ ފަރާތްތަކުގެ ހުއްދަ ލިބިގެންނެވެ. އެތަންތަނުގައި ހުންނަ އެނޫން ގަސްގަސް ކަނޑަންވާނީ، ނުވަތަ ނަގަންވާނީ، ނުވަތަ ވިއްކަންވާނީ އެމުއައްސަސާއެއްގެ އިސްވެރިޔާގެ ހުއްދަ ލިބިގެންނެވެ. |
| 11.13 ދައުލަތުގެ މުދާ ބެލެހެއްޓުން | (ހ) ދައުލަތުގެ މުދާ ބަހައްޓަންވާނީ ތިރީގައިމިވާ ގޮތުގެ މަތިން ތަޅުލެވޭ ރައްކާތެރި ތަނެއްގައެވެ.   1. ގުދަނެއްގައި ނުވަތަ ތަޅުލެވޭ ގޮތަށް ހުންނަ ރައްކާތެރި ތަނެއްގައި. 2. މުވައްޒަފެއްގެ ބެލުމުގެ ދަށުގައި ހުންނަ ކަބަޑު، އަލަމާރި ފަދަ ތަޅުލެވޭ ތަނެއްގައި. 3. ގުދަންކޮށްގެން ނުބެލެހެއްޓޭފަދަ ތަކެތި މާލީޒިންމާދާރުވެރިޔާ ކަނޑައަޅާ ގޮތެއްގެ މަތިން ކަނޑައަޅާ ތަނެއްގައި.   (ށ) ކޮންމެ މުވައްޒަފެއްގެ ބެލުމުގެ ދަށުގައި ހުންނަ ދައުލަތުގެ މުދާ މަދުވެގެން އަހަރަކު އެއްފަހަރު، އެމުދަލާ ހަވާލުވެ ހުންނަ މުވައްޒަފުގެ ހާޒިރުގައި އިތުރު ދެމުވައްޒަފަކު ލައްވައި ގުނުވައި ނުވަތަ މިނުވައި ހެދުމަށްފަހު، އެމުދަލާގުޅޭ ލިޔެކިޔުންތަކާ އަޅާބަލައި ޗެކުކުރުމަށްފަހު ރިޕޯޓެއް ތައްޔާރުކޮށް މުދަލާ ހަވާލުވެހުރި ނުވަތަ މުދަލުގެރަޖިސްޓަރީ ބެލެހެއްޓުމާ ހަވާލުވެހުރި ފަރާތުންނާއި، ޗެކުކުރުމުގައި އުޅުނު ދެމުވައްޒަފުން ސޮއިކުރަންވާނެއެވެ.  (ނ) މިމާއްދާގެ (ށ) ގައިވާ ގޮތުގެމަތިން އެއަހަރެއްގެ ޑިސެމްބަރ 31 ގެ ނިޔަލަށް ހުރި މުދަލުގެ ރިޕޯޓު ތައްޔާރުކޮށް ޖެހިގެން އަންނަ އަހަރުގެ ޖަނަވަރީ މަހުގެ 15 ވަނަ ދުވަހުގެ ކުރިން މާލީޒިންމާދާރުވެރިޔާއަށް ރިޕޯޓު ހުށަހަޅަންވާނެއެވެ. |

|  |
| --- |
| ސްޓޮކަށް ތަކެތި ހޯދުމާއި ބެލެހެއްޓުމާއި ތަކެތި ދޫކުރުން |

|  |  |
| --- | --- |
| 11.14 ގަނެވޭ މުދާ ސްޓޮކްބާކީގައި ހިމެނުން | ދައުލަތުގެ ތަނަކަށް ގަންނަ މުދަލުގެ ތެރޭގައި ހިމެނޭ، ސްޓޮކަށް ވައްދަންޖެހޭ ތަކެތި، ސްޓޮކްބާކީއަށް ވައްދަންވާނެއެވެ. އަދި ވަކި މުވައްޒަފަކާ ހަވާލުކުރެވިފައިވާ ޚާއްޞަ މަސައްކަތަކަށް ގަނެވޭ ޢާންމުކޮށް ސްޓޮކްގައި ނުހުންނަ އެއްޗެއް އެމުވައްޒަފަކާ ހަވާލުކޮށް ސޮއިކުރުވުމުން، ނުވަތަ ކުރެވެމުންދާ ވަކި މަސައްކަތަކަށް ގަނެވޭ ތަކެތި އެމަސައްކަތެއް ކުރާ ފަރާތާ ހަވާލުކޮށް ސޮއިކުރުވުމުން ފުދޭނެއެވެ. |
| 11.15 ސްޓޮކް ހިސާބު ބެލެހެއްޓުމާއި ތަކެތި ދޫކުރުން | (ހ) އެ މުއައްސަސާއެއްގައި ބޭނުންކުރުމަށް، ނުވަތަ އެތަކެތި ބޭނުންކޮށްގެން އެހެން އެއްޗެއް އުފެއްދުމަށް، ނުވަތަ ތަނަށް ޚިދުމަތް ދިނުމުގައި ބޭނުން ކުރުމަށް ހޯދާފައި ބަހައްޓާ ތަކެތި ސްޓޮކަށް ވައްދައި، ސްޓޮކްބާކީކޮށް ބަލަހައްޓަންވާނެއެވެ. މިގޮތުން ސްޓޮކް ކުރެވޭ ތަކެތީގެ ކޮންމެ އައިޓަމެއްގެ ބާކީ ވަކިން އެނގޭގޮތަށް ސްޓޮކްބާކީގެ ހިސާބު ބަލަހައްޓަންވާނެއެވެ.  (ށ) ސްޓޮކަށް ގަނެފައި ހުންނަ ތަކެތި ހުންނަންޖެހޭނީ ވަކިމުވައްޒަފަކާ ލިޔުމުން ހަވާލުކުރެވިފައެވެ. ސްޓޮކުގައި ހުންނަ އަގުބޮޑު ތަކެތި ސްޓޮކުން ދޫކުރަންވާނީ އެމުއައްސަސާއެއްގެ ކަމާބެހޭ ވެރިއަކު ހުއްދަ ދީގެންނެވެ.  (ނ) ސްޓޮކް ބަލަހައްޓާ މުވައްޒަފަކީ، ބަޖެޓް ނުވަތަ ޕްރޮކިޔުމަންޓްގެ މަސައްކަތްކުރާ މުވައްޒަފަކަށް ވެގެންނުވާނެއެވެ. |
| 11.16 ސްޓޮކަށް ބޭނުންވާ ތަކެތި ހޯދުން | (ހ) ސްޓޮކަށް ތަކެތި ހޯދަންވާނީ އެމުއައްސަސާއެއްގެ މަސައްކަތަށް ބޭނުންވާ ޢަދަދަކަށް ބޭނުންވާ މިންވަރަކަށެވެ. މިގޮތަށް ތަކެތި ހޯދުމުގައި އެކި ސެކްޝަންތަކުން އެސެކްޝަނެއްގެ މަސައްކަތަށް ކޮންމެހެން އެވަގުތަކަށް ބޭނުންވާ ޢަދަދަށް ތަކެތި ހޯދުމަށް ސަމާލުކަންދޭންވާނެއެވެ.  (ށ) މިމާއްދާގެ (ހ) ގައިވާ ގޮތުގެމަތިން، އެތަނަކަށް ބޭނުންވެގެން ހޯދުމަށް އެދޭ ތަކެއްޗަކީ އެތަނެއްގެ މަސައްކަތް ހިންގުމަށް ނުވަތަ އެއޮފީހަކުން ހިންގަންޖެހޭ ނުވަތަ އުފައްދަންޖެހޭ އެއްޗަކަށް ބޭނުންވާ ތަކެތިތޯ ބެލުމާއި، ތަކެތި ހޯދުމަށް ހުއްދަދިނުމަކީ އެސެކްޝަނެއްގެ އިސްވެރިއެއްގެ މަސްއޫލިއްޔަތެކެވެ. ތަކެތި ހޯދުމަށް އެދޭނީ "މުދާ ލިބިގަތުމަށް އެދޭ ފޯމް" އިންނެވެ. ([އެނެކްސް 30](#_އެނެކްސް_30))  މުދާ ލިބި ގަތުމަށް އެދޭ ފޯމު  މުދާ ލިބިގަތުމަށް އެދޭ ފޯމަކީ ޑިޕާރޓްމަންޓަކުން ނުވަތަ ސެކްޝަނަކުން ނުވަތަ ވަކި މުވައްޒަފަކު އޮފީހުގައިކުރާ މަސައްކަތަކަށް ސްޓޮކުން އެއެއްޗެއް ނެގުމަށްޓަކައި ފުރާ ފޯމެކެވެ. މިފޯމު އޮންނަންވާނީ އަޞްލާއެކު ދެކޮޕީއެވެ.  (ނ) ސްޓޮކްގައި ޢާންމުކޮށް ހުންނަ ތަކެތި އެކަށީގެންވާވަރަށްވުރެ މަދުވުމުން އަލުން ހޯދުމަށް އެދެންވާނީ "މުދާ ގަންނަން އެދޭ ފޯމް" އިންނެވެ. ([އެނެކްސް 31](#_އެނެކްސް_27))  މުދާ ގަންނަން އެދޭ ފޯމު  މިފޯމަކީ އެކިއެކި ޝެކްޝަން ތަކުން ސްޓޮކުން ތަކެތި ނެގުމަށް ނުވަތަ ތަކެތި ހޯދުމަށް އެދުމުން މުދާ ބޭނުންވާ ވަރަށް ސްޓޮކުގައި ނެތިއްޖެ ހިނދެއްގައި ނުވަތަ މުޅިން އާއެއްޗެއް ހޯދާނަމަ ލިޔަންޖެހޭ ފޯމެކެވެ. މި ފޯމުގައި ތަކެއްޗަށް އެދި ސޮއި ކުރަންޖެހޭނީ ސްޓޮކާއި ހަވާލުވެހުންނަ މުވައްޒަފެކެވެ. މި ފޯމު އޮންނަންވާނީ *1* އަސްލާއި *1* ކޮޕީއެވެ.  (ރ) މިމާއްދާގެ (ނ) ގައިވާ ގޮތުގެމަތިން ސްޓޮކަށް މުދާ ގަތުމަށް އެދޭ ފޯމް ލިބުމުން، އެދޭ ތަކެއްޗަށް ހުއްދަދޭންވާނީ ބޭނުންވާ ތަކެތި ހޯދޭވަރަށް ބަޖެޓްގައި ފައިސާހުރިތޯ ބަލައި، ހޯދަން އެދޭ ތަކެތި އެކަށީގެންވާވަރަށްވުރެ ސްޓޮކުގައި މަދުވާނަމަ، ކޮންމެހެން ބޭނުންވާވަރަށެވެ.  (ބ) މިމާއްދާގެ (ރ) ގައިވާ ގޮތުގެމަތިން ބެލުމަށްފަހު މުދާގަތުމަށް އޯޑަރުކުރަންވާނީ މިގަވާއިދުގެ [10.59](#_10.59_އޯޑަރު_ފޯމު) ވަނަ މާއްދާގެ (ހ) ގައިވާ "މުދަލަށް އޯޑަރުކުރާ ފޯމް" އިންނެވެ. ([އެނެކްސް 32](#_އެނެކްސް_28))  (ޅ) ސްޓޮކަށް ތަކެތި ހޯދުމަށް ފުރަންޖެހޭ، "މުދާ ގަންނަން އެދޭ ފޯމް" ފުރުމާއި، އަދި އެފޯމުގައި ސޮއިކުރަންވާނީ ސްޓޮކާ ހަވާލުވެ ހުންނަ އިސްމުވައްޒަފެކެވެ. މިފޯމު ފުރުމަށްފަހު އެފޯމުގެ އަސްލު ޕްރޮކިޔުމަންޓާ ބެހޭ ބަޔާ ހަވާލުކުރާނީއެވެ. ސްޓޮކަށް ހޯދާ ތަކެތި ގެނައުމުން ތިރީގައިވާ ކަންތައްތައް ފުރިހަމަ ކުރަންވާނެއެވެ.   1. މުދާ އޯޑަރު ކުރާ ފޯމުގައިވަނީ މުދާ/ޚިދުމަތް ލިބިގަތުމަށް އެދޭ ފޯމުގައިވާ މުދާތޯ ބެލުން. 2. ލިބިފައިވާ މުދަލަކީ މުދަލަށް އޯޑަރުކުރި ފޯމުގައިވާ މުދާތޯ ބެލުން. 3. ލިބިފައިވާ މުދަލާއެކު ބިލެއްވާނަމަ، އެބިލްގައިވަނީ ލިބިފައިވާ މުދާތޯ ބަލައި ޗެކްކުރުން. 4. މިމާއްދާގެ (ޅ) ގެ 1، 2، އަދި 3 ގައިވާ ކަންތައްތައް ޗެކްކޮށް ބެލި ބެލުމުގައި އެއްވެސް މައްސަލައެއް އުޅޭނަމަ މުދަލަށް އޯޑަރުކުރި ފޯމުގައި ނުވަތަ މުދާ ބަލައިގަތް ނޯޓުގައި އެކަން ބަޔާންކުރުމަށްފަހު ފައިސާއާ ބެހޭ މަސައްކަތްކުރާ ފަރާތާ ހަވާލުކުރުން. |
| 11.17 މުދާ ބަލައިގަތުމާއި ކަމުނުދާ މުދާ އަނބުރާ ފޮނުވާލުމާއި، މުދަލުގެ ބަދަލު ހޯދުން | (ހ) ސްޓޮކަށް ނުވަތަ އެތަނަކަށް މުދާ ބަލައިގަންނަންވާނީ އޯޑަރުކުރިގޮތާ އެއްގޮތަށް ތަކެތި ހަމައަށް ހުރިތޯ ޗެކުކޮށް ބަލާފައެވެ. ތަކެތި ބަލައިގަތްފަހުން ބަލައިގަނެވުނު ތަކެތީގެ ތެރޭގައި އޯޑަރުކުރި ފޯމްގައިވާ ފެންވަރަށްވުރެ ފެންވަރުދަށް ތަކެތި ހުރިކަން ފާހަގަ ކުރެވިއްޖެނަމަ، ނުވަތަ އޯޑަރުކުރި އެއްޗަކާ ތަފާތު އެއްޗެއް ނުވަތަ ގެއްލުން ލިބިފައިވާ އެއްޗެއް އޮތްނަމަ އެތަކެތި ވިއްކި ފަރާތަށް ލަސްވެގެން 7 (ހަތެއް) ދުވަހުގެ ތެރޭގައި އަނބުރާ ފޮނުވާލަންވާނެއެވެ. މިގޮތުން އަނބުރާ ފޮނުވާލާ ތަކެތި ވިއްކި ފަރާތާ ހަވާލުކޮށް ސޮއިކުރުވަންވާނެއެވެ.  (ށ) އަނބުރާ ފޮނުވި ތަކެތީގެ ބަދަލުގައި ރަނގަޅު ތަކެތި އަނބުރާ ހޯދައި ސްޓޮކްބާކީގައި ރެކޯޑުކުރަންވާނެއެވެ. އަނބުރާ ފޮނުވި ތަކެތީގެ ބަދަލުގައި ރަނގަޅު ތަކެތި އެޢަދަދަށް ނުލިބޭނަމަ، އެމުދަލަށް ފައިސާ ދައްކާނީ ބިލް ބަދަލުކުރުވުމަށްފަހު އެމުއައްސަސާއަކަށް ތަކެތި ލިބުނު ޢަދަދުގެ މައްޗަށް އަގުކުރުމަށްފަހު، އެފަރާތަކަށް ދައްކަންޖެހޭ ޢަދަދަކަށެވެ. |
| 11.18 ސްޓޮކުން ތަކެތި ދޫކުރުން | (ހ) އޮފީހުގެ މަސައްކަތަށް ބޭނުންވާ އެއްޗެއް "މުދާ ލިބިގަތުމަށް އެދޭ ފޯމް" އިން ހުށަހެޅުމުން އެފޯމްގައިވާ މުދަލެއް ސްޓޮކްގައިހުރިނަމަ އެމުދަލެއް ދޫކުރުމާއި، ސްޓޮކްގައި ނެތްނަމަ އެއެއްޗެއް ހޯދުމަށް ކުރަންޖެހޭ މަސައްކަތް ތިރީގައިވާ ގޮތުގެ މަތިން ކުރިޔަށް ގެންދަންވާނެއެވެ. ([އެނެކްސް 30](#_އެނެކްސް_26))   1. ގިނަ އަދަދަކަށް ސްޓޮކުން ތަކެތި ދޫކުރަންޖެހޭ ތަންތަނުން، ސްޓޮކުން އެއްވެސް އެއްޗެއް ދޫކުރާނަމަ، މުދާ ލިބިގަތުމަށް އެދޭ ފޯމް ފުރިހަމަކޮށްގެން ދޫކުރުން. 2. މުދާ ލިބިގަތުމަށް އެދޭ ފޯމްތަކުގެ އަސްލު، ސްޓޮކް ބަލަހައްޓާ މުވައްޒަފެއްގެ ހަވާލުގައި ފައިލްކޮށްފައި ބެހެއްޓުން. 3. މުދާ ލިބިގަތުމަށް އެދޭ ފޯމުތަކުގެ ކޮޕީ އެފޯމު ފޮނުވާ ފަރާތުގެ ހަވާލުގައި ފައިލްކޮށްފައި ބެހެއްޓުން. |
| 11.19 ސްޓޮކް ރެކޯޑްތައް ބެލެހެއްޓުން | ސްޓޮކަށް ގަނެވޭތަކެތީގެ ރެކޯޑާއި ސްޓޮކުން ތަކެތި ދޫކުރެވޭގޮތުގެ ރެކޯޑު ފޮތެއްގައި ލިޔެގެން ނުވަތަ ބިންކާޑުގައި ނުވަތަ އިލެކްޓްރޯނިކް ވަސީލަތެއް ބޭނުންކޮށްގެން ބަލަހައްޓަންވާނެއެވެ. ([އެނެކްސް 34](#_އެނެކްސް_34_1)) |

|  |  |
| --- | --- |
| 11.20 ސްޓޮކުގައި ހުންނަ ތަކެތި ބެލެހެއްޓުން | ސްޓޮކުގައި ހުންނަ ތަކެތި ބަލަހައްޓަންވާނީ މިގަވާއިދުގެ [11.13](#_11.13_ދައުލަތުގެ_މުދާ) ވަނަ މާއްދާގައިވާފަދަ ރައްކާތެރި ތަންތާގައެވެ. |

|  |  |
| --- | --- |
| ދައުލަތުގެ މުދާ ނީލަން ކިޔުމާއި ނައްތާލުމާއި އުކާލުން | |
| 11.21 ދައުލަތުގެ މުދާ ނީލަން ކިޔުމާއި ނައްތާލުން | (ހ) ދައުލަތުގެ މުދަލުގެ ތެރޭގައި ހިމެނޭ، ބައުވެ ހަލާކުވެގެން ނުވަތަ ބޭނުންކުރެވެން ނެތް މުދާ، ނީލަމުގައި ވިއްކާލަންވާނީ ނުވަތަ ނައްތާލަންވާނީ ނުވަތަ އުކާލަންވާނީ އެމުއައްސަސާއެއްގެ މާލީޒިންމާދާރުވެރިޔާއަށް އެކަން ކުރަންޖެހިއްޖެކަމަށް ފެނިގެން މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ހުއްދަ ހޯދައިގެންނެވެ. އަދި ނީލަމުގައި އެއްޗެއް ވިއްކާލުމުގެ ކުރިން ދައުލަތުގެ މުދަލެއް ނީލަމުގައި ވިއްކާލައިގެން ލިބޭނެކަމަށް އަންދާޒާކުރެވޭ އަގަކާއި، އަދި އެއެއްޗެއް ނީލަމުގައި ވިއްކުމަށް ހިނގާނެ ޚަރަދާމެދު ވިސްނަންވާނެއެވެ. ([އެނެކްސް 55](#_އެނެކްސް_55))  (ށ) މިމާއްދާގެ (ހ) ގައިވާ ގޮތުގެ މަތިން، ނީލަމުގައި ވިއްކާލުމަށް ހުއްދަލިބޭ ތަކެތި، އެމުއައްސަސާއެއްގެ މާލީޒިންމާދާރުވެރިޔާ ކަނޑައަޅާ ޢާންމުކޮށްފައިވާ އުސޫލެއްގެ މަތިން މިގަވާއިދުގެ [11.22](#_11.22_ނީލަމަށް_ތަކެތި) ވަނަ މާއްދާގައިވާ ގޮތަށް ނުވަތަ އެތަނެއްގައި ނީލަން ކިޔައިގެން ނުވަތަ ސިޓީލާ ނީލަމުގައި ވިއްކާލެވިދާނެއެވެ. މިގޮތަށް އެތަނަކުން އަމިއްލައަށް ނީލަމުގައި ތަކެތި ވިއްކާނަމަ ނީލަން ބާއްވާ ދުވަހުގެ ރަސްމީ ބަންދުނޫން 7 (ހަތެއް) ދުވަހުގެ ކުރިން ޢާންމުކޮށް އިޢުލާން ކުރަންވާނެއެވެ.  (ނ) މިމާއްދާގެ (ހ) ގައިވާ ގޮތުގެ މަތިން، ނައްތާލުމަށް ނުވަތަ އުކާލުމަށް ހުއްދަލިބޭ ތަކެތި، ނައްތާލުމުގެ ކުރިން ނުވަތަ އުކާލުމުގެ ކުރިން އެފަދަ ތަކެތީގެ ލިސްޓުނަގައި ކަމާބެހޭ ދެމުވައްޒަފަކު ސޮއިކޮށް މާލީޒިންމާދާރުވެރިޔާ ހުއްދަދޭ އުސޫލެއްގެ މަތިން ނައްތާލައި އުކާލެވިދާނެއެވެ. ([އެނެކްސް 55](#_އެނެކްސް_55))  (ރ) ދައުލަތުގެ މުއައްސަސާތަކުން އެކިފަރާތްތަކާ ހަވާލުކޮށްގެން ކުރުވާ މަސައްކަތްތަކަށް، ނުވަތަ ސީދާ އެތަނަކުންކުރާ އެކިއެކި ޚާއްޞަ މަސައްކަތްތަކަށް ބޭނުންކޮށްފައިވިޔަސް އަލުން ބޭނުންހިފޭކަހަލަ ތަކެއްޗާއި، ބޭނުންނުކޮށް އިތުރުވެފައި ހުންނަ ތަކެތި ލަސްނުކޮށް ނީލަމުގައި ވިއްކާލަންވާނެއެވެ. ތަނުގައި ބަހައްޓައިގެން ފަހުން ބޭނުންހިފިދާނެ، މެޝިނަރީ، އިކުއިޕްމަންޓް، ޓޫލްސްއާއި މަސައްކަތްކުރަން ގެންގުޅޭ އެހެނިހެން ސާމާނު މީގެތެރޭގައި ނުހިމެނެއެވެ.  (ބ) މިމާއްދާގެ (ށ)، (ނ) އަދި (ރ) ގައިވާ ގޮތުގެ މަތިން، ނީލަމުގައި ވިއްކާލާ މުދަލާއި ނައްތާލާ ނުވަތަ އުކާލާ މުދަލުގެ ރެކޯޑުތައް އެމުއައްސަސާއެއްގައި ލިޔެ ފައިލްކޮށްފައި ހުންނަންވާނެއެވެ. މިގޮތުން ނީލަންކިޔާ ތަކެއްޗާއި ނައްތާލާ ނުވަތަ އުކާލާ ތަކެތި މުދަލުގެ ރަޖިސްޓްރީން އުނިކުރަންވާނެއެވެ. |
| 11.22 ނީލަމަށް ތަކެތި ފޮނުވުން | (ހ) ނީލަމަށް ފޮނުވާ މުދަލަކީ މާލޭގައިހުރި މުދަލެއްނަމަ، އެމުދަލުގެ ތެރޭގައި ހިމެނޭ ތަކެއްޗަކީ ނީލަމުގައި ވިއްކިދާނެ ތަކެތިތޯ އެމް.ޓީ.ސީ.ސީގެ ނީލަންކިޔާ ބަޔާ ވާހަކަ ދައްކައިގެން ބެލުމަށްފަހު، ނީލަމުގައި ވިއްކިދާނެ ކަމަށް އަންގާ ތަކެތި އެމް.ޓީ.ސީ.ސީގެ ނީލަންކިޔާ ބަޔަށް ފޮނުވައިގެން ނީލަމުގައި ވިއްކާލާނީއެވެ.  (ށ) ނީލަމަށް ފޮނުވާ މުދަލަކީ، މާލެ ފިޔަވައި އެހެން ރަށެއްގައި ހުރި މުދަލެއްނަމަ، މިގަވާއިދުގެ [11.21](#_11.21_ދައުލަތުގެ_މުދާ) ވަނަ މާއްދާގައިވާ ގޮތުގެ މަތިން އެރަށެއްގައި އެމުދަލެއް ނީލަން ކިޔައި ވިއްކާލާނީއެވެ.  (ނ) ކޮންމެ ތަނެއްގައި ނީލަންކީ ކަމުގައިވިޔަސް ނީލަން ކިޔުމުގެ ހުރިހާ މަރުޙަލާއެއްގައިވެސް ނީލަން ކިޔާ ތަކެތީގެ ހިސާބު ބަލަހައްޓަންވާނެއެވެ. އަދި ނީލަމަށް ފޮނުވޭ ތަކެތީގެ ހިސާބުތައް، ތަފްޞީލު އެނގޭ ގޮތަށް އެތަނެއްގައި ލިޔެ ބަހައްޓަންވާނެއެވެ.  (ރ) ނީލަން ކިޔުމަށް ފޮނުވާ ތަކެތީގެ ތެރެއިން، ނީލަން ފިހާރައިން ގަބޫލުނުކުރާ ތަކެތި އެތަނުގައި ވިއްކާލައިގެން އަގެއް ލިބޭނެކަމަށް މާލީޒިންމާދާރުވެރިޔާއަށް ފެންނަނަމަ، އެފަދަތަކެތި ނީލަން ކިޔުމުގެ ބަދަލުގައި، އެއޮފީހެއްގައި ބަހައްޓައިގެން ގަންނަން އެދޭ ފަރާތެއްވޭތޯބަލައި، އެއޮފީހަކުން ވިއްކާލާނީއެވެ.  (ބ) ނީލަމަށް ފޮނުވަން އެކި ބައިބަޔަށް ބަހައިގެން ނަގާ ތަކެތީގެ ހިސާބުނެގުމަށްފަހު، އެބައިތަކަށް ބަދަލު ގެނެސް ހަދައިގެން ނުވާނެއެވެ.  (ޅ) ނީލަން ކިޔަން ނުވަތަ ނައްތާލުމަށް ބޭނުންވާ ތަކެތި، އެމުދާ އެހުރި ތަނަކުން ބޭރަށް ގެންދިއުމުގެ ކުރިން ތަކެތީގެ ޢަދަދާއި، ބާވަތް އަދި ކޯޑު ނަންބަރު އެނގޭގޮތަށް ފޮތެއްގައި ނުވަތަ ކަމާބެހޭ ފޯމްގައި ލިޔެ، އެމަސައްކަތްކުރި މުވައްޒަފުގެ އިތުރުން، މާލީޒިންމާދާރުވެރިޔާ ކަނޑައަޅާ ދެމުވައްޒަފަކު އެތަކެތި ޗެކްކޮށް ސޮއިކުރަންވާނެއެވެ. އަދި އެތަކެތި ނީލަމަށް ފޮނުވުމަށް ނުވަތަ ނައްތާލުމަށް ނިންމާނީ، އެތަނެއްގައި ހުންނަ މާލީޒިންމާދާރުވެރިޔާ ނުވަތަ އެކަމަށް މާލީޒިންމާދާރުވެރިޔާ ކަނޑައަޅާ ފަރާތަކުން ބަލާ ޗެކްކުރުމަށްފަހު، އެތަކެތި ނީލަމަށް ފޮނުވުމަށް ނުވަތަ އެތަކެތި ވިއްކާލުމަށް ނުވަތަ ކުނީގެ ގޮތުގައި، އުކާލާ ނައްތާލުމަށް ނިންމިކަމަށް މާލީޒިންމާދާރުވެރިޔާ ސޮއިކުރުމުންނެވެ.  (ކ) ނައްތާލުން ފިޔަވައި އެހެން ކަމަކަށް ބޭނުންނުކުރެވޭނެ ބާވަތުގެ ތަކެތި، ނުވަތަ އެތަކެތި ވިއްކުމުގެ ސަބަބުން ބައެއްގެ ޢާންމު ސިއްޙަތަށް ގެއްލުމެއްވެދާނެ ބާވަތުގެ ތަކެތި، އެތަކެތި ވިއްކުމުގެ ސަބަބުން ސިއްޙަތަށް ވެދާނެ ގެއްލުން ބަޔާންކުރުމާއެކު، އެކަށީގެންވާގޮތެއްގެ މަތިން ނައްތާލެވިދާނެއެވެ. މިބާވަތުގެ މުދާ ނައްތާލުމުގައި ޢަމަލުކުރާނީ މިމާއްދާގެ (ނ) އާއި (ޅ) ގައިވާ ގޮތުގެ މަތިންނެވެ.  (އ) އެއްފަހަރު ނީލަން ކިޔައިގެން ނުވިކޭ ތަކެތި، ދެވަނަ ފަހަރު ނީލަން ކިޔައިގެންވެސް ނުވިކިއްޖެނަމަ، ދެން އެމުދަލަކާމެދު ޢަމަލުކުރާނީ މި މާއްދާގެ (ޅ) ގައިވާ ގޮތުގެ މަތިންނެވެ.  (ވ) ދައުލަތުގެ ތަނަކުން ވިއްކާލާ ތަކެތި ނުވަތަ ނީލަމުގައި ވިއްކާލަންޖެހޭ ތަކެތި ނީލަން ކިޔަން ނުވަތަ ވިއްކާލަންވާނީ، ހާމަކަންބޮޑު ގޮތެއްގެމަތިން ޢާންމުކޮށް އިޢުލާނުކޮށްގެންނެވެ. އިޢުލާނުކުރުމުގައި ޢަމަލުކުރާނީ މިގަވާއިދުގެ [11.21](#_11.21_ދައުލަތުގެ_މުދާ) ވަނަ މާއްދާގެ (ށ) ގައިވާ ގޮތުގެ މަތިންނެވެ. |

|  |
| --- |
| ދަތުރުފަތުރު ކުރުމަށް ބޭނުންކުރާ އުޅަނދު |

|  |  |
| --- | --- |
| 11.23 ދަތުރުކުރުމަށް ބޭނުންކުރާ އުޅަނދު | (ހ) ދައުލަތުގެ އުޅަނދުގެ ގޮތުގައި، ދައުލަތުގެ ނަމުގައި ރަޖިސްޓްރީ ކުރެވިގެން ދައުލަތުގެ މުއައްސަސާތަކުގައި ބޭނުންކުރާ އެއްގަމާއި ކަނޑާއި އަދި ވައިގެ މަގުން ދުއްވާ އުޅަނދުފަހަރު ހިމެނޭނެއެވެ.  (ށ) ދައުލަތުގެ އުޅަނދުތަކުގައި ރަޖިސްޓަރީ ކުރެވިފައިވާ މުއައްސަސާގެ ނަން، ނުވަތަ އެމުއައްސަސާއެއްގެ ވަކި ނިޝާނެއް ކަނޑައެޅިފައިވާނަމަ އެނިޝާން އެއުޅަނދުތަކުގައި ޖަހާފައި ހުންނަންވާނެއެވެ.  (ނ) ދައުލަތުގެ އުޅަނދުފަހަރު ބޭނުންކުރަން ފެށުމުގެ ކުރިން، މިނިސްޓްރީ އޮފް ފިނޭންސް އެންޑް ޓްރެޜަރީން ކަނޑައަޅާ ގޮތެއްގެމަތިން އިންޝުއަރ ކުރަންވާނެއެވެ. އިންޝުއަރެންސް ކަވަރޭޖްގެ ތެރޭގައި، އަލިފާނުގެ ޙާދިޘާތަކާއި، އެކްސިޑެންޓްތަކާއި، ކަނޑު ގަދަވެގެން ލިބޭ ގެއްލުންތަކާއި، ފަރުދަކު ނުވަތަ ބަޔަކު ދޭ ގެއްލުންތަކާއި، ވަގަށް ނެގުމާއި، އެއެއްޗެއް ބާއްވާފައި ނުވަތަ އުޅަނދެއް ފަޅުގައި އަޅާފައި އޮއްވާ ލިބޭ ގެއްލުންތައް ހިމަނަންވާނެއެވެ.  (ރ) ދައުލަތުގެ އެންމެހާ އުޅަނދުފަހަރު ދައުލަތުގެ މުދަލުގެ ރަޖިސްޓަރީއަށް އަރުވަންވާނެއެވެ. އަދި އޭގެ އިތުރުން ކޮންމެ އުޅަނދަކާބެހޭގޮތުން ތިރީގައިމިވާ ކަންތައްތައް ކުރާނެގޮތުގެ ގަވާއިދެއް އެތަނަކުން އެކުލަވާލައި މިނިސްޓްރީ އޮފް ފިނޭންސް އެންޑް ޓްރެޜަރީގެ ހުއްދަ ހޯދަންވާނެއެވެ.   1. ބަލަހައްޓާނެ ގޮތާއި، ބޭނުންކުރާނެގޮތް. 2. ގަރާޖް ކުރާނެގޮތް ނުވަތަ ފައްތިޔާކުރާނެގޮތް. 3. އުޅަނދު ބޭނުންކުރެވޭ ގޮތުގެ ރިކޯޑް އާއި، ތެޔޮ ބޭނުންކުރެވޭ މިންވަރާއި، މަރާމާތުކޮށް ބަލަހައްޓާނެގޮތް. 4. އެއް އޮފީހުން އަނެއް އޮފީހަށް ކުރާ ދަތުރާއި، ކޮށްދޭ މަސައްކަތްތަކަށް އަގު ނަގާނެ ގޮތް. |
| 11.24 ދައުލަތުގެ އުޅަނދުފަހަރު ދުއްވާ ފަރާތާއި، ޒިންމާ | (ހ) ދައުލަތުގެ އުޅަނދުފަހަރު ދުއްވުމަށް ހުއްދަކޮށްފައިވާ މުވައްޒަފަކު ފިޔަވައި އެހެން އެއްވެސް މީހަކު އެއުޅަނދެއް ދުއްވައިގެން ނުވާނެއެވެ. މިހުއްދަ ދޭންވާނީ އެފަދަ އުޅަނދު ދުއްވުމުގެ ލައިސަންސް އޮންނަ ފަރާތްތަކަށެވެ.  (ށ) ދައުލަތުގެ އުޅަނދެއް ދުއްވުމުގެ ހުއްދަ ދެވިފައިވާ މީހަކު، އެފަދަ ތަކެތި ދުއްވުމަށް ދައުލަތުން ކަނޑައަޅާފައިވާ ގަވާއިދުތަކާ ޚިލާފަށް ދުއްވުމުގެ ސަބަބުން އުޅަނދަށް އެއްވެސް ގެއްލުމެއް ލިބިއްޖެނަމަ، އެގެއްލުމުގެ ޒިންމާ އުފުލަންވާނީ، އެ އުޅަނދު ދުއްވިމީހާއެވެ.  (ނ) ދައުލަތުގެ އުޅަނދެއް ހަވާލުކޮށްފައިވާ ފަރާތެއްގެ އިހުމާލުން އެއުޅަނދަކަށް ލިބޭ ގެއްލުމަށް އެފަރާތަކުން ޒިންމާވާންޖެހޭނެއެވެ.  (ރ) ދައުލަތުގެ އުޅަނދެއް ދުއްވުމުގެ ހުއްދަ ދެވިފައިވާ މީހަކު ގަވާއިދާ ޚިލާފަށް އެހެން ފަރާތަކަށް އުޅަނދު ދޫކޮށްގެން އެ އުޅަނދަކަށް އެއްވެސް ގެއްލުމެއް ލިބިއްޖެނަމަ އެގެއްލުމުގެ ޒިންމާ އުފުލަންވާނީ، އެއުޅަނދު ދޫކުރިމީހާއެވެ.  (ބ) ދައުލަތުގެ އުޅަނދެއް ބޭނުންކުރަނިކޮށް ދުއްވި މީހާގެ އިހުމާލުން މީހަކަށް ނުވަތަ އެއްޗަކަށް ނުވަތަ ތަނަކަށް ނުވަތަ މުދަލަކަށް ލިބޭ ގެއްލުމުގެ ޒިންމާ އުފުލަންޖެހޭނީވެސް އެއުޅަނދެއް ދުއްވި މީހާއެވެ. |
| 11.25 ދަތުރު ރެކޯޑް ބެލެހެއްޓުން | (ހ) ދައުލަތުގެ އުޅަނދުފަހަރާއި، ގިނަދުވަހަށް ކުއްޔަށް ހިފައިގެންއުޅޭ އުޅަނދުތަކުގައި ކުރާ ދަތުރުތަކުގެ ތިރީގައިވާ މަޢުލޫމާތު އެނގޭނެގޮތުގެ ރެކޯޑު ބަލަހައްޓަންވާނެއެވެ. ([އެނެކްސް 21](#_އެނެކްސް_21))   1. ދަތުރުކުރި ތާރީޚް 2. ދަތުރު ފެށި ގަޑި/ނިންމި ގަޑި 3. ދަތުރުގެ ބޭނުން 4. ދަތުރު ކުރުވި މުވައްޒަފުންގެ ނަމާއި، މަޤާމު އަދި ސޮއި 5. އެހެން ފަރާތަކުން ފައިސާ ލިބޭގޮތަށް ކުރި ދަތުރެއްނަމަ، ދަތުރުކުރުމަށް އެއްބަސްވި އަގާއި އެއަގު ހޯދުމަށް އެޅި ފިޔަވަޅު 6. ފަހުން ފައިސާދައްކާގޮތަށް ކުރި ދަތުރެއްނަމަ ދަތުރަށް ހެދި ބިލް ނަންބަރާއި ތާރީޚް 7. ވަގުތުން ފައިސާ ލިބުނުނަމަ ފައިސާ ބަލައިގަތް ރަސީދު ނަންބަރާއި ތާރީޚް   (ށ) މިމާއްދާގެ (ހ) ގައިވާ ގޮތުގެ މަތިން ދަތުރުގެ މަޢުލޫމާތު ފުރިހަމަކުރުމުގައި އެމާއްދާގެ ދަށުގައިވާ ނަންބަރު 1 ން 4 އަށް ފުރިހަމަކުރުމުގެ ޒިންމާ އުފުލާނީ އެ ދަތުރެއްކުރި އުޅަނދުގެ ޑްރައިވަރެވެ. ނަންބަރު 5 ން 7 އަށް އެވާ މަޢުލޫމާތު ފުރިހަމަކުރާނީ އެއުޅަނދެއްގެ ކަންތައްތައް ބަލަހައްޓާ މުއައްސަސާއަކުންނެވެ. |
| 11.26 ދައުލަތުގެ ތަންތާނގަ ހުންނަ އުޅަނދުފަހަރު އިޖްތިމާޢީ ކަންކަމަށް ބޭނުންކުރުން | (ހ) ދައުލަތުގެ މުއައްސަސާތަކުން ހިންގާ އިޖްތިމާޢީ ޙަރަކާތްތަކަށް ދައުލަތުގެ އުޅަނދުފަހަރު ބޭނުންކުރާނަމަ، ބޭނުންކުރަންވާނީ ރަސްމީ އެއްވެސް މަސައްކަތަކަށް ދަތިނުވާ ގޮތެއްގެ މަތިން މާލީޒިންމާދާރުވެރިޔާގެ ހުއްދައާއެކު އެކަމަށް ކުރަންޖެހޭ ހުރިހާ ޚަރަދެއް އެ އުޅަނދެއް ބޭނުންކުރާ ފަރާތަކުން ދޭ ގޮތަށެވެ.  (ށ) މިމާއްދާގެ (ހ) ގައިވާ ގޮތުގެ މަތިން އަގު ނަގާ އުސޫލު އެމުއައްސަސާއެއްގައި ކަނޑައަޅާފައި އޮންނަންވާނެއެވެ.  (ނ) ދައުލަތުގެ މުއައްސަސާތަކުގެ ބޭނުމަށް ހޯދާފައި ހުންނަ އުޅަނދުފަހަރު ދައުލަތުގެ އެއްވެސް މުވައްޒަފެއްގެ އަމިއްލަ ކަންކަމުގައި ބޭނުންކޮށްގެން ނުވާނެއެވެ. |

|  |  |
| --- | --- |
| ތަންތަނާއި ތަކެތި ކުއްޔަށް ހޯދުމާއި، ތަންތަނާއި ތަކެތި ކުއްޔަށް ދޫކުރުން | |
| 11.27 ތަކެތި ކުއްޔަށް ހޯދުމާއި، ތަންތަން ކުއްޔަށް ހިފުން | (ހ) ދައުލަތުގެ މުއައްސަސާތަކުން ހިންގާ އެކިއެކި ކަންކަމާ ގުޅޭގޮތުން ކުއްޔަށް ހޯދަންޖެހޭ އެއްގަމާއި ކަނޑުގައި ދުއްވާ އުޅަނދުތަކާއި، ތަންތަނާއި ތަކެތި ކުއްޔަށް ހޯދަންވާނީ ދައުލަތުގެ ތަނަކުން ނުވަތަ ދައުލަތުގެ ހިއްސާއޮތް ތަނަކުން ނުވަތަ ރައްޔިތުންގެ ނަމުގައި ހިންގާ ތަނަކުން ލިބެންހުރިނަމަ އެތަނަކުންނެވެ. ނަމަވެސް މިފަދަ ތަންތަނުން ލިބެންހުރި އަގު، މިޚިދުމަތް އަމިއްލަ ފަރާތްތަކުން ލިބެންހުރި އަގާ އަޅާބަލާއިރު އަގުބޮޑުވާނަމަ މިމާއްދާގެ (ށ) ގައިވާ ގޮތުގެ މަތިން ޢަމަލުކުރުމުގެ އިޚްތިޔާރު އެމުއައްސަސާއެއްގެ މާލީޒިންމާދާރުވެރިޔާއަށް ލިބިގެންވެއެވެ.  (ށ) ދައުލަތުގެ މުއައްސަސާއަކަށް ބޭނުންވާ އެއްޗެއް މިމާއްދާގެ (ހ) ގައި ބަޔާންކުރެވިފައިވާފަދަ ތަނަކުން ކުއްޔަށް ލިބޭގޮތް ނުވެއްޖެނަމަ، އަމިއްލަ ފަރާތަކުން ކުއްޔަށް ހިފިދާނެއެވެ.  (ނ) މިމާއްދާގެ (ށ) ގައިވާ ގޮތަށް ހިފާ ކުލީގެ ޖުމްލަ އަގު -/25,000 (ފަންސަވީސްހާސް) ރުފިޔާ ހަމަނުވާނަމަ، މިފަދަ ޚިދުމަތްދޭ މަދުވެގެން ތިން ފަރާތަކުން އަންދާސީ ހިސާބު ހޯދުމަށްފަހު އެފަރާތްތަކުގެ އަންދާސީ ހިސާބުގައިވާ އަގުތަކަށް ބަލައި، އެންމެ އެކަށީގެންވާ އަގަކަށް ކުއްޔަށް ހިފާނީއެވެ. ނަމަވެސް ދިގުމުއްދަތަކަށް އުޅަނދެއް ކުއްޔަށް ހިފާނަމަ، ނުވަތަ އެފަދަ އެއްޗެއް ކުއްޔަށް ހިފާފައި ބާއްވައިގެން ދަތުރުތަކެއްކުރަން ބޭނުންވާނަމަ، އެފަދަ އެއްޗެއް ކުއްޔަށް ހިފަންވާނީ އިޢުލާނުކޮށް އަންދާސީ ހިސާބު ހޯދައިގެންނެވެ.  (ރ) އުޅަނދުފަދަ ތަކެތި ކުއްޔަށް ހިފާއިރު، އެތަކެތި ދުއްވާނެ މީހުން ހޯދުމާއި، މަރާމާތުކުރުމަކީ ކުއްޔަށް ދޫކުރި ފަރާތުން ކުރަންޖެހޭ ކަމެއް ކަމަށް ދެފަރާތުން އެއްބަސްވެފައި އޮންނަންވާނެއެވެ. އަދި ޚިދުމަތްނުލިބިދާ ދުވަސްތަކަށް ކުލި ނުހިނގާ ގޮތަށްވެސް އެއްބަސްވެވިފައި އޮންނަންވާނެއެވެ.  (ބ) ވަކި މުއްދަތަކަށް ކުއްޔަށް ހިފާފައިވާ އުޅަނދެއް ނުވަތަ އެއްޗެއް ހަލާކުވުންފަދަ ގޮތެއް މެދުވެރިވެގެން، ކުއްޔަށް ހިފިފަރާތަށް ބޭނުން ނުކުރެވޭގޮތެއް މެދުވެރިވެއްޖެނަމަ، އޭގެ ބަދަލުގައި ބޭނުންކުރެވޭނެ ހަމަ އެފެންވަރުގެ އެއްޗެއް، އިތުރު ޚަރަދަކާ ނުލައި ކުއްޔަށް ދޫކުރި ފަރާތުން ހަމަޖައްސައިދޭންވާނެކަމަށް ދެފަރާތުން އެއްބަސްވެވިފައި އޮންނަންވާނެއެވެ.  (ޅ) ގިނަ ދުވަހަށް ކުއްޔަށް ހިފައިގެން އުޅޭ އުޅަނދުތަކުގައި ކުރާ ދަތުރުތަކުގެ ރެކޯޑު މިގަވާއިދުގެ [11.25](#_11.25_ދަތުރު_ރެކޯޑް) ވަނަ މާއްދާގެ (ހ) ގައިވާ ގޮތުގެ މަތިން ބަލަހައްޓަންވާނެއެވެ.  (ކ) ދައުލަތުގެ ތަނަކަށް ކުއްޔަށް ހިފާ އުޅަނދެއް ނުވަތަ އެއްގަމުގައި ދުއްވާ އެއްޗެއް ނުވަތަ ޢިމާރާތެއް ދިގު މުއްދަތަކަށް ކުއްޔަށް ހިފަންވާނީ، އެއެއްޗެއް ނުވަތަ އެތަނެއް ކުއްޔަށް ހިފުމަށް އެއްބަސްވާ އެއްބަސްވުމެއްގައި ދެފަރާތުން ސޮއިކުރުމަށް ފަހުގައެވެ. އުޅަނދުތަކާއި ވެހިކަލްފަދަ ތަކެއްޗާއި އެހެނިހެން ތަކެތި ދިގުމުއްތަދަކަށް ކުއްޔަށް ހިފަންވާނީ، އެއެއްޗެއް ކުއްޔަށް ހިފައިގެން ގެންގުޅެންޖެހޭ މުއްދަތު ރަނގަޅަށް ބެލުމަށްފަހު، އެމުއްދަތުގައި ކުއްޔަށް ހޭދަވާނެ ފައިސާގެ އަދަދާއި، އާ އެއްޗެއް ގަތުމަށް ދާނެ ޚަރަދު ބެލުމަށް ފަހު ސަރުކާރަށް އެންމެ ފައިދާ ބޮޑު ގޮތަކަށެވެ.  (އ) ދައުލަތުގެ މުއައްސަސާތަކުން ބަހަން ބޭނުންވާ ސިޓީއާއި ބިލް ފަދަތަކެތި ބެހުމަށް ކާރާއި ޕިކަޕް ފަދަ ތަކެތި ކުއްޔަށް ހިފައިގެން ނުވާނެއެވެ. އެ މުއައްސަސާއަކުން ކުރާ މަސައްކަތަކާ ގުޅިގެން އެއްތަނުން އަނެއްތަނަށް އުފުލަންޖެހޭ އެއްޗެއް އުފުލުމަށް އެފަދަ އެއްޗެއް ކުއްޔަށް ހިފިކަމުގައިވިޔަސް ދަތުރުފީގެ އިތުރަށް، ކުރި މަސައްކަތުގެ އަގުގެ ގޮތުގައި އިތުރު ފައިސާއެއް ދީގެންނުވާނެއެވެ.  (ވ) ދައުލަތުގެ ޚަރަދުގައި ރާއްޖޭގައި ބައިތިއްބަންޖެހޭ މީހުން ބޭތިއްބުމަށް ކޮޓަރި، ހޮޓާފަދަ ތަންތަން ކުއްޔަށް ހިފުމުގައި ޢަމަލުކުރާނީ ތިރީގައިމިވާ ގޮތުގެމަތިންނެވެ.   1. ދައުލަތުގެ ޚަރަދުގައި ރާއްޖޭގައި ބައިތިއްބަންޖެހޭ މީހުން ބައިތިއްބުމަށް ކޮޓަރި، ހޮޓާފަދަ ތަންތަން ކުއްޔަށް ހިފުމުގައި، އިސްކަންދޭނީ މިމާއްދާގެ (ހ) ގައިވާ ފަދަ ތަނަކުން ކުއްޔަށް ހިފުމަށެވެ. މުހިންމު ސަބަބަކާހުރެ ޓޫރިސްޓް ރިޒޯޓް/ހޮޓާފަދަ ތަނެއްގައި މީހަކު ބަހައްޓަން ބޭނުންވެއްޖެނަމަ، މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ހުއްދަ ހޯދުން. 2. ދައުލަތުގެ ތަނަކަށް ބޭނުންވާ ކޮޓަރިފަދަ ތަންތަން މިމާއްދާގެ (ވ) ގެ 1 ގައިވާ ގޮތަށް ކުއްޔަށް ލިބޭގޮތް ނުވެއްޖެނަމަ، އަމިއްލަ ފަރާތަކުން ކުއްޔަށް ހިފިދާނެއެވެ. މިގޮތަށް ކުއްޔަށް ހިފާއިރު ހިފަންވާނީ މަދުވެގެން ތިން ފަރާތަކުން އަންދާސީ ހިސާބު ހޯދައިގެންނެވެ. ނަމަވެސް ދިގު މުއްދަތަކަށް ތަނެއް ކުއްޔަށްހިފާނަމަ، އެފަދަ ތަނެއް ކުއްޔަށް ހިފަންވާނީ އިޢުލާނުކޮށް އަންދާސީ ހިސާބު ހޯދައި އެންމެ އެކަށީގެންވާ އަގަކަށްކަން.   (މ) ދައުލަތުގެ ބޭނުމަށް އެއްމަސްދުވަހަށްވުރެ ދިގު މުއްދަތަށް ތަންތަން ކުއްޔަށް ހިފަންވާނީ އެތަނެއްގެ ބޮޑުމިނާއި ހެދިފައި ހުރި ގޮތާއި ފެންވަރާއި، ކުއްޔަށް ހިފާ ބޭނުމަކާއި، ކުއްޔަށްހިފާ މުއްދަތާއި، ކުލި އެނގޭގޮތަށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ، ލިޔުމުން ހުއްދަ ހޯދުމަށްފަހުގައެވެ. މިގޮތުން ހުއްދަ ހޯދުމަށް މަޢުލޫމާތު ފޮނުވާނީ އެކަމަށް ކަނޑައެޅިފައިވާ ފޯމުންނެވެ. ([އެނެކްސް 38](#_އެނެކްސް_34))  (ފ) ދައުލަތުގެ ބޭނުމަށް އެއްމަސްދުވަހަށްވުރެ ކުރު މުއްދަތަކަށް ތަނެއް ކުއްޔަށް ހިފާނަމަ އެމުއައްސަސާއެއްގެ ބަޖެޓުން ޚަރަދުކުރެވެންހުރިތޯ ބަލައި އެމުއައްސަސާއެއްގެ މާލީޒިންމާދާރުވެރިޔާ ނިންމާ ގޮތެއްގެ މަތިން ކުއްޔަށް ހިފިދާނެއެވެ.  (ދ) މިމާއްދާގެ (މ) ގައިވާ ގޮތުގެ މަތިން ދައުލަތުގެ މުއައްސަސާތަކަށް ކުއްޔަށް ހިފާ ތަންތަނުގެ އެގްރިމެންޓްގެ މުއްދަތު ހަމަވުމަށްފަހުވެސް އެފަދަ ތަނެއް އިތުރު މުއްދަތަކަށް ކުއްޔަށް ހިފަން ބޭނުންވާނަމަ، ކުއްޔަށް ހިފާފައިހުރި ތަނުގެ އެގްރީމެންޓުގެ މުއްދަތު ހަމަވުމުގެ ލަސްވެގެން 2 (ދޭއް) މަސްދުވަސް ކުރިން އެފަދަ ތަނެއް ހޯދުމަށް އަލުން އިޢުލާނު ކުރަންވާނެއެވެ. މިގޮތުން އަގު ލިބޭއިރު ކުއްޔަށް ހިފާފައިހުރި ތަނުގެ ކުއްޔަށްވުރެ ފަހުން ލިބޭ އަގު ބޮޑުވާނަމަ، ސަބަބު ބަޔާންކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ ހުއްދަ ހޯދައިގެން ކުއްޔަށް ހިފާފައިހުރި ތަނުގެ އެގްރިމެންޓުގެ މުއްދަތު އިތުރު 1 (އެކެއް) އަހަރަށް ދިގުކުރެވިދާނެއެވެ.  (ތ) ކުއްޔަށް ތަކެތި ހޯދުމާއި ތަންތަން ކުއްޔަށް ހިފުމަށްޓަކައި، އަންދާސީ ހިސާބު ހޯދުމުގައި ޢަމަލުކުރަންވާނީ މަސައްކަތް ކުރުވުމާއި ތަކެތި ގަތުމާއި ޚިދުމަތް ހޯދުމުގައި ޢަމަލުކުރުމަށް މި ގަވާއިދުގެ [ބާބު 10](#_ދައުލަތުގެ_ޕްރޮކިޔުމަންޓް_ނިޒާމް) ގައި ބަޔާންކޮށްފައިވާ އުޞޫލުތަކާ އެއްގޮތްވާގޮތުގެ މަތިންނެވެ.  (ލ) ދައުލަތުގެ މުއައްސަސާތަކަށް ތަންތަނާއި ތަކެތި ކުއްޔަށް ހިފުމަށް ކުރާ އެއްބަސްވުންތަކުގައި، މިގަވާއިދުގެ [11.28](#_11.28_ދައުލަތުގެ_ތަންތަނާއި) ވަނަ މާއްދާގެ (ށ) ގައިވާ ބައިތައް ހިމަނަންވާނެއެވެ. |
| 11.28 ދައުލަތުގެ ތަންތަނާއި ތަކެތި ކުއްޔަށް ދޫކުރުން | (ހ) ދައުލަތުގެ ތަނެއް ނުވަތަ އެއްޗެއް ޢާންމުކޮށް ކުއްޔަށް ދޫކުރަންވާނީ، މިގަވާއިދުގެ 10 ވަނަ ބާބުގައިވާ ގޮތުގެމަތިން ބީލަމުގެ އުސޫލުން އިޢުލާނުކޮށްގެން ކުއްޔަށް ހިފާނެ އެންމެ އެކަށީގެންވާ ފަރާތެއް ހޯދައިގެންނެވެ. މިގޮތުން ހޮވޭ ފަރާތްތަކަށް ދައުލަތުގެ ތަނެއް ނުވަތަ އެއްޗެއް ކުއްޔަށް ދޭންވާނީ، ކުއްޔަށް ހިފާފަރާތާ ކުއްޔަށް ދޫކުރާފަރާތާ ދެމެދު ވެވޭ އެއްބަސްވުމެއްގެ ދަށުންނެވެ.  (ށ) މިމާއްދާގެ (ހ) ގައިވާ އެއްބަސްވުމުގައި ތިރީގައިވާ މަޢުލޫމާތު ހިމަނަންވާނެއެވެ.   1. ކުއްޔަށް ދޫކުރާ ތަނުގެ/އެއްޗެއްގެ މަޢުލޫމާތު 2. ކުއްޔަށް ހިފާ ފަރާތުގެ ފުރިހަމަ މަޢުލޫމާތު 3. ކުއްޔަށްދޫކުރާ މުއްދަތު 4. ކުލި (މަހަކަށް) 5. ކުލި ދައްކާނެގޮތް 6. މުއްދަތުގައި ކުލިނުދައްކައިފިނަމަ ޢަމަލުކުރާނެ ގޮތް 7. އެއްބަސްވުން ބާޠިލުނުކޮށް ޖުރިމަނާގެ ގޮތުގައި އެންމެ ގިނަވެގެން ނެގޭނެ މިންވަރު 8. ކުލި ރިވިއު ކުރާނަމަ، ރިވިއު ކުރާނެ ގޮތް 9. ކުއްޔަށް ދޫކުރަނީ ތަނެއްނަމަ އެތަނުގައި އިންވެސްޓް ކުރުމަށް އެއްބަސްވާގޮތް 10. ކުއްޔަށް ހިފާފަރާތުގެ އިންވެސްޓްމަންޓަށް ބަދަލުދެވޭނެގޮތް 11. އެއްބަސްވުމުގައިވާގޮތަށް ކުއްޔާއި ޖުރިމަނާ ނުދައްކައިފިނަމަ، އެއްބަސްވުން ބާތިލުކޮށް ކުއްޔަށް ހިފިފަރާތުން އެތަނެއް ނުވަތަ އެއްޗެއް އަތުލެވޭނެކަން 12. ކުއްޔާއި ޖުރިމަނާގެ ފައިސާ ނުދައްކައިގެން ކުއްޔަށް ހިފާފަރާތުން އެތަނެއް ވަކިކުރާއިރު، އެހާތަނަށް ނުދައްކާހުރި ކުއްޔާއި ޖުރިމަނާ ފައިސާއެއް ހޯދާނެގޮތް 13. ކުއްޔަށްދޫކުރާ ތަނުގައި ކުރާނެ މަސައްކަތް 14. ވަކިބާވަތެއްގެ މަސައްކަތެއް ކުރުމަށް ތަނެއް ކުއްޔަށް ދޭނަމަ އެކަމަކުން އެމުއްދަތުގައި ޙާޞިލުކުރަން ބޭނުންވާ މަގްޞަދު އަދި އެ މަގްޞަދު ޙާޞިލުނުވެއްޖެނަމަ އަޅާނެ ފިޔަވަޅު 15. ވަކިބާވަތެއްގެ ކަމެއްކުރަން ދޫކުރާތަނެއް ނަމަ އެތަނެއްގައި އެނޫންކަމެއް ނުކުރެވޭނެކަން 16. ވަކިބާވަތެއްގެ ކަމެއްކުރަން ކުއްޔަށްދޭނަމަ އެތަނުގައި ކުރާމަސައްކަތް ބެލުމަށް ނުވަތަ ދިރާސާއެއް ކުރުމަށް އެތަނަށް، ކުއްޔަށް ދޫކުރި ފަރާތައް ވަދެވޭނެކަން 17. ކުއްޔަށް ހިފި ތަނެއް ނުވަތަ އެއްޗެއް ދެވަނަފަރާތަކަށް ކުއްޔަށް ދެވޭނެގޮތް 18. ކުއްޔަށްދޫކުރާ ތަނެއް ނުވަތަ އެއްޗެއް ދެމެހެއްޓުމައްޓަކައި އަޅަންޖެހޭނެ ފިޔަވަޅު 19. ކުއްޔަށްހިފި އެއްޗެއް ނުވަތަ ތަނަކާ ގުޅިގެން އެއްވެސް ފަރާތަކަށް ދައްކަންޖެހޭ ފައިސާ ދައްކާނެ ފަރާތެއް 20. ކުއްޔަށްހިފި އެއްޗެއް ނުވަތަ ތަނަކާ ގުޅޭގޮތުން އެއްވެސް ޤާނޫނަކުން ކުރަން ލާޒިމުވާ ކަމެއް އޮތްނަމަ އެކަމެއް ކުރާނެގޮތަކާއި އެކަމެއް ކުރާނެ ފަރާތެއް 21. އެއްބަސްވުމުގައި ނުހިމެނޭ ކަމެއް ދިމާވެއްޖެނަމަ، އެކަން ހައްލުކުރާނެ ގޮތަކާއި އަޅާނެ ފިޔަވަޅު 22. ކުއްޔަށް ދޫކުރި އެއްޗެއް ނުވަތަ ތަނެއް، މުއްދަތު ހަމަވެގެން އަނބުރާ ހަވާލުވުމުގައި ޢަމަލުކުރާނެގޮތް 23. ކުއްޔަށްދޫކޮށްފައިވާ ތަނެއް މުއްދަތު ހަމަވުމުގެ ކުރިން ދައުލަތުގެ ބޭނުމަކަށް ނަގަންބޭނުންވެއްޖެނަމަ، ބަދަލު ދިނުމުގެ ކަންތައް ހަމަޖައްސާނެގޮތް 24. ވަކިބާވަތެއްގެ މަސައްކަތެއް ކުރަން ޝަރުޠުކޮށް ކުއްޔަށް ދޫކުރާ ތަންތަނުގައި ކުރަމުންދާ މަސައްކަތް ހިނގަމުންދާ ގޮތުގެ ރިޕޯޓެއް ކަނޑައެޅޭ މުއްދަތެއްގައި ތައްޔާރުކޮށް ކުއްޔަށް ދޫކުރި ފަރާތަށް ހުށަހެޅުމަށް އެއްބަސްވުމުގައި ހިމެނުން 25. މިމާއްދާގެ ނަންބަރު 1 އިން 24 އަށް ބަޔާންކުރެވުނު ކަންތައްތަކުގެ އިތުރުންވެސް ކުއްޔަށް ހިފާފަރާތާއި ކުއްޔަށް ދޫކުރާ ފަރާތަށް ފެންނަ މުހިއްމު ކަންތައްތައް   (ނ) ދައުލަތުގެ މުއައްސަސާތަކުން ދުވަހުކުލި ކަނޑައަޅައިގެން ކުއްޔަށްދޫކުރާ ތަންތަނާއި ތަކެތި ކުއްޔަށްދޫކުރާނެ އަގުތައް އެމުއައްސަސާއަކުން ކަނޑައެޅުމަށްފަހު، އެއަގުތައް ފާސްކުރުމަށްޓަކައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައި އަގުތައް ފާސްކޮށްފައި އޮންނަންވާނެއެވެ. އަދި އެއަގުތައް ޢާންމުކޮށް ފެންނާނެހެން އެމުއައްސަސާއެއްގެ ނޯޓިސް ބޯޑުގައި ބަހައްޓަންވާނެއެވެ.  (ރ) ދުވަހުކުއްޔަށް ދޫކުރާ ތަންތަނާއި ތަކެތި، ކުއްޔަށް ދޫކުރުމަށް ޢާންމުކޮށް އިޢުލާނު ކުރާކަށް ނުޖެހޭނެއެވެ. |
| 11.29 ކުއްޔަށް ދޫކުރާ އަދި ކުއްޔަށްހިފާ ތަންތަނާއި ތަކެތީގެ ރެކޯޑް ބެލެހެއްޓުން | (ހ) ދައުލަތުގެ މުއައްސަސާތަކުގެ ބެލުމުގެ ދަށުގައި ހުންނަ ކުއްޔަށް ދޫކުރާ ތަންތަނާއި ތަކެތީގެ، ތިރީގައިމިވާ މަޢުލޫމާތު އެތަނެއް ނުވަތަ އެއެއްޗެއް ކުއްޔަށްދޫކުރުމަށް ނިންމުމުގެ ކުރިން މިނިސްޓްރީއޮފް ފިނޭންސް އެންޑް ޓްރެޜަރީއަށް އެމުއައްސަސާއަކުން އަންގަންވާނެއެވެ.   1. އެތަނެއް ނުވަތަ އެއެއްޗެއްގެ ނަން 2. އެތަނެއް ނުވަތަ އެއެއްޗެއް ކުއްޔަށް ދޫކުރަން ކަނޑައެޅި ތާރީޚު 3. ކުލި (މަހަކަށް) 4. އެތަނެއް ނުވަތަ އެއެއްޗެއްގެ ތަފުސީލު   (ށ) ކުއްޔަށްދޫކުރާ ތަންތަނާއި ކުއްޔަށްހިފާ ތަންތަނުގެ ތިރީގައިމިވާ މަޢުލޫމާތު ހިމަނައިގެން ވަކި ދެ ރަޖިސްޓަރީއެއް ބަލަހައްޓަންވާނެއެވެ. ([އެނެކްސް 22](#_އެނެކްސް_22))   1. ތަނުގެ ނަމާއި އެޑްރެސް 2. ކުއްޔަށް ދޫކުރި ނުވަތަ ހިފި ފަރާތް 3. ކުލި (މަހަކަށް) 4. ކުއްޔަށް ދޫކުރި ނުވަތަ ހިފި ތާރީޚް 5. ކުލި ލިބުނު ތާރީޚާއި ފައިސާ ބަލައިގަތް ރަސީދު ނުވަތަ ބިލް ނަންބަރާއި ލިބުނު ފައިސާގެ އަދަދު ނުވަތަ ކުލިދެއްކި ތާރީޚާއި ވައުޗަރ ނަންބަރު 6. ކުލީގެ ފައިސާ ޖަމާކުރެވޭ އެކައުންޓު ނަންބަރު 7. ކުއްޔަށް ދިން ނުވަތަ ހިފި ތަން ދޫކޮށްލި ތާރީޚް 8. އިތުރު ބަޔާން (ކުރެވޭ އެގްރިމަންޓާ ގުޅިގެން އެގްރިމެންޓުގެ މުއްދަތާއި މާއްދާ ތަކަށް ގެނެވޭ ބަދަލު) 9. ކުއްޔަށް ދޫކުރި ނުވަތަ ހިފި ތަނުގެ އިންވެންޓްރީ   (ނ) ކުއްޔަށް ދޫކުރާ ތަންތަނުގެ އެގްރީމަންޓްގައި ތިރީގައިވާ ކަންކަމުންކުރެ އެއްވެސް ކަމެއް ހިމަނައިގެން ނުވާނެއެވެ.   1. ކުލި ލިބެންޖެހޭ މުއްދަތުގެ ތެރޭގައި ކުލިނުލިބޭގޮތަށް އެއްވެސް މާއްދާއެއް އެގްރީމަންޓްގައި ނުހިމެނުން. 2. ކުލިނުދައްކައިގެން ކުރެވޭ ޖުރިމަނާގެ އަދަދު ވަކިވަރަކަށް އެރުމުން އެގްރިމަންޓް ބާތިލްކުރަން ބޭނުންވެއްޖެ ހިނދެއްގައި އެގްރީމަންޓް ބާތިލް ނުކުރެވޭނެ ގޮތަށް އެއްވެސް މާއްދާއެއް އެގްރީމަންޓްގައި ނުހިމެނުން. 3. ކުއްޔަށް ދޫކޮށްފައިވާ ތަނެއް އެގްރީމަންޓާ ޚިލާފުވެގެން ވަކިކުރާއިރު ކުއްޔަށް ހިފައިގެން އުޅުނު ފަރާތުން ކޮށްފައިވާ އިންވެސްޓްމަންޓަށް ބަދަލުދޭގޮތަށް ޤާނޫނަކުން ލާޒިމްކުރާ ކަންކަން ފިޔަވައި، ކުއްޔަށް ހިފި ފަރާތުން ކޮށްފައިވާ އެހެން އެއްވެސް އިންވެސްޓްމަންޓަކަށް ބަދަލުދޭގޮތަށް އެގްރީމަންޓް ނުކުރުން. |

|  |  |
| --- | --- |
|  |  |
| ބާބު 12ދައުލަތުގެ މުދަލާއި ފައިސާއާބެހޭ ޢާންމު ބައިތައް | |

|  |  |
| --- | --- |
| 12.01 ހިސާބުތަކުގެ ރެކޯޑްތައް ގިނަދުވަހަށް ދެމިހުންނާނެގޮތަށް ބެލެހެއްޓުން | (ހ) ދައުލަތުގެ މުއައްސަސާތަކުގެ ހިސާބުތަކުގެ ރެކޯޑުތައް، މެނޭޖްމަންޓް އެންޑް އޮޑިޓް ޓްރައިލެއްގެ ގޮތުގައި، އޮޑިޓްކުރަން ފަސޭހަވާނެގޮތަށް ތަރުތީބުން ރައްކާތެރިކަމާއެކު، ރައްކާތެރިތަނެއްގައި ބަހައްޓަންވާނެއެވެ. އަދި ޤާނޫނީ މައްސަލައެއް ޖެހިއްޖެނަމަ، ހެއްކެއްގެ ގޮތުގައި ކޯޓަށް ހުށަހެޅޭނެފަދަ ގޮތަކަށް، ރެކޯޑްތައް ބެހެއްޓުމަށް މިގަވާއިދުގެ [12.02](#_12.02_ދައުލަތުގެ_މުދަލާއި) ވަނަ މާއްދާގައި ކަނޑައަޅާފައިވާ މުއްދަތު ހަމަވަންދެން ލިޔުންތައް ބަހައްޓަންވާނެއެވެ.  (ށ) ލިޔުންތައް ބެލެހެއްޓުމުގެ ޚަރަދު ކުޑަކުރުމުގެ ގޮތުން، އިލެކްޓްރޯނިކް ވަސީލަތްތައް ބޭނުންކޮށްގެން ރައްކާކުރެވިދާނެއެވެ. މިގޮތަށް އިލެކްޓްރޯނިކް ވަސީލަތްތައް ބޭނުންކޮށްގެން ލިޔުންތައް ރައްކާކުރުމުގައި އަބަދުވެސް އެންމެ ފަހުގެ ޓެކްނޮލޮޖީ ބޭނުންކުރުމަށް ޚާއްޞަ ސަމާލުކަމެއް ދޭންވާނެއެވެ. މިގޮތުން އިލެކްޓްރޯނިކް ޒަރީޢާއިން ބަލަހައްޓާ ލިޔުންތަކުގެ ބެކްއަޕް ފައިލް މާލީޒިންމާދާރުވެރިޔާ ކަނޑައަޅާ ތަފާތު ދެތަނެއްގައި ރައްކާކޮށްފައި ބަހައްޓަންވާނެއެވެ.  (ނ) ރައްކާކޮށްފައި ބަހައްޓާ އެންމެހާ ލިޔުންތައް ހުންނަންވާނީ އެއީ ކޮން ލިޔުންތަކެއްކަން އެނގޭނޭ ގޮތަށް ތަރުތީބުން ނަންބަރު ޖަހައި އަހަރުތައް ވަކިކުރެވިފައެވެ. މިފަދަ ލިޔުންތައް ރައްކާކުރެވިފައިވާ ތަންތަނުގެ މަޢުލޫމާތު އެމުއައްސަސާއަކުން ބަލަހައްޓަންވާނެއެވެ. |
| 12.02 ދައުލަތުގެ މުދަލާއި ފައިސާގެ ހިސާބުތަކުގެ ރެކޯޑްތައް ބަލަހައްޓަންޖެހޭ މުއްދަތު | (ހ) ދައުލަތުގެ މުދަލާއި ފައިސާއާބެހޭ އެންމެހައި ލިޔުންތައް (ޕޭމަންޓް ވައުޗަރާއި، ބިލްތަކާއި، ޑެބިޓް ނޯޓު/ކްރެޑިޓް ނޯޓުތައް، ޗެކުގެ ކައުންޓަރފޮއިލްއާއި، ޕަރޗޭސް އޯޑަރ/ސަރވިސް އޯޑަރ ފޯމްތަކާއި ރަސީދުތަކާއި، ސަބްސިޑިއަރީ ކޭޝްއެކައުންޓް ފޮތްތަކާއި، ޖަރނަލްތަކާއި، އެހެނިހެން މާލީ ރެކޯޑްތައް ފަދަ ލިޔުންތައް) މީލާދީ 5 (ފަހެއްް) އަހަރު ވަންދެން ބަހައްޓަންވާނެއެވެ.  (ށ) މިމާއްދާގެ (ހ) ގައިވާ މުއްދަތު ހަމަވުމުގެ ކުރިން އެއްވެސް ސަބަބަކާހުރެ އެމާއްދާގައި ބަޔާންކޮށްފައިވާފަދަ އެއްވެސް ލިޔުމެއް ނައްތާލެވޭނީ، އެލިޔުންތަކަކީ އޮޑިޓްކޮށް ނިމި އޮޑިޓްރިޕޯޓް ލިބިފައިވާ ލިޔުންތަކަކަށްވުމާއެކު، އެލިޔުންތައް ނައްތާލަން ބޭނުންވާ ސަބަބު ބަޔާންކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅައި، އޮޑިޓަރ ޖެނެރަލްގެ ލަފާގެމަތިން މިނިސްޓަރު ހުއްދަދިނުމުން، މިގަވާއިދުގެ 12.03 ވަނަ މާއްދާގެ (ށ) ގައިވާ ގޮތުގެމަތިންނެވެ. |
| 12.03 ދައުލަތުގެ މުދަލާއި ފައިސާއާބެހޭ ލިޔުންތައް ނައްތާލުން | (ހ) މިގަވާއިދުގެ 12.02 ވަނަ މާއްދާގެ (ހ) ގައިވާ ގޮތަށް 5 (ފަހެއްް) އަހަރުވެފައިވާ މުދަލާއި ފައިސާއާބެހޭ އެއްވެސް ލިޔުމެއް ނައްތާލެވޭނީ، އެލިޔުންތަކާގުޅޭ ހިސާބުތައް އޮޑިޓްކުރުމަށްފަހު އެލިޔުންތައް ނައްތާލުމާމެދު އިޢުތިރާޒެއް ނެތްކަމަށް އޮޑިޓަރ ޖެނެރަލް ލަފާދިނުމުން، މިނިސްޓަރ އޮފް ފިނޭންސް އެންޑް ޓްރެޜަރީގެ ހުއްދަ ލިޔުމަކުން ލިބުމުންނެވެ.  (ށ) މިމާއްދާގެ (ހ) ގައިވާ ގޮތުގެ މަތިން އެފަދަ ލިޔުންތައް ނައްތާލުމަށް ބޭނުންވާނަމަ، އެލިޔުންތައް ނައްތާލުމަށްޓަކައި، ނައްތާލަން ބޭނުންވާ ލިޔުންތަކާއި، އެލިޔުންތައް ނައްތާލަން ބޭނުންވާ ސަބަބު ބަޔާންކޮށް މާލީޒިންމާދާރުވެރިޔާ މިނިސްޓްރީ އޮފް ފިނޭންސް އެންޑް ޓްރެޜަރީ އަށާއި، އޮޑިޓަރ ޖެނެރަލްއަށް ހުށަހަޅަންވާނެއެވެ. އެއްވެސް ލިޔުމެއް ނައްތާލެވޭނީ އެލިޔުންތައް ބެހެއްޓުމަށް ޝަރުޢީ ނުވަތަ ޤާނޫނީ އެއްވެސް ފަރާތަކުން އަންގާފައި ނެތުމާއި، އެލިޔުންތައް ނައްތާލުމަށް އޮޑިޓަރ ޖެނެރަލް ހުއްދަ ދިނުމަށްފަހު، މިނިސްޓްރީ އޮފް ފިނޭންސް އެންޑް ޓްރެޜަރީން އެއޮފީހަކަށް އެލިޔުންތައް ނައްތާލުމަށް އެންގުމުންނެވެ.  (ނ) ލިޔުންތައް ނައްތާލަން ބޭނުންވެއްޖެ ހިނދެއްގައި، އެލިޔުންތައް ނައްތާލާ ތަނަށް އޮޑިޓަރ ޖެނެރަލް ކަނޑައަޅާ ފަރާތެއް ފޮނުވުމުގެ އިޚްތިޔާރު އޮޑިޓަރ ޖެނެރަލް އަށް ލިބިގެންވެއެވެ.  (ރ) ނައްތާލާ ލިޔުންތަކުގެ ލިސްޓެއް ނަގައި އެލިޔުންތައް ނައްތާލަންވާނީ އެމުއައްސަސާއެއްގެ މާލީޒިންމާދާރުވެރިޔާ ކަނޑައަޅާ މަދުވެގެން 2 މުވައްޒަފެއްގެ ހާޒިރުގައެވެ. ލިޔުންތައް ނައްތާލައި ނިމުމުން އެކަންކުރި ގޮތަކާއި، ތަނަކާއި، ތާރީޚާއި ގަޑި ލިޔެ، ލިޔުންތައް ނައްތާލިކަމަށް އެކަމުގައި ބައިވެރިވި ހުރިހާ މުވައްޒަފުންނާއި މާލީޒިންމާދާރުވެރިޔާ ސޮއިކުރުމަށްފަހު، އެލިޔުމުގެ ކޮޕީ މިނިސްޓްރީ އޮފް ފިނޭންސް އެންޑް ޓްރެޜަރީއާއި އޮޑިޓަރ ޖެނެރަލްގެ އޮފީހަށް ފޮނުވަންވާނެއެވެ.  (ބ) މިމާއްދާގެ (ރ) ގައިވާ ނައްތާލާ ލިޔުންތަކުގެ ލިސްޓުގައި ތިރީގައިވާ މަޢުލޫމާތު ހިމެނިފައި އޮންނަންވާނެއެވެ.   1. ލިޔުންތައް ނައްތާލުމަށް ހުއްދަ ލިބުނު ރިފަރަންސް ނަންބަރާއި ތާރީޚް 2. ލިޔުންތަކުގެ ތަފްސީލު (ލިޔުމުގެ ނަން، އަހަރު، ސީރިއަލް ނަންބަރު ފަދަ ތަފްސީލު) 3. ނައްތާލި ގޮތް 4. ނައްތާލި ތަނާއި، ތާރީޚާއި ގަޑި 5. އެހެނިހެން މުހިންމު މަޢުލޫމާތު 6. ނައްތާލުމުގައި ބައިވެރިވި މުވައްޒަފުންގެ މަޤާމާއި ނަމާއި ސޮއި |
| 12.04 ސަރުކާރުގެ މަސްއޫލު އޮފީސްތަކާއި، މާލީ ހިންގުމާއި، މާލީ ޒިންމާ އުފުލުން ވަކިން އޮންނަ އޮފީސްތައް | (ހ) ސަރުކާރުގެ މަސްއޫލު އޮފީސްތައް ކަމުގައި ބަލާނީ ތިރީގައިމިވާ ތަންތަނެވެ.   1. ރައީސުލްޖުމްހޫރިއްޔާގެ އޮފީހާއި މިނިސްޓްރީތަކާއި، އެޓާރނީ ޖެނެރަލްގެ އޮފީސް 2. މާލީ ހިންގުމާއި މާލީ ޒިންމާ އުފުލުން ވަކިން އޮންނަގޮތަށް ކަނޑައަޅާ އޮފީސްތައް   (ށ) ސަރުކާރުގެ މަސްއޫލު އޮފީހެއްގެ ގޮތުގައި ނުބެލެވޭ ސަރުކާރުގެ ކޮންމެ އޮފީހެއްގެ މާލީ ކަންކަމާއި، މާލީ މުޢާމަލާތްތައް ހުންނަންވާނީ، އެއޮފީހަކާގުޅޭ ސަރުކާރުގެ މަސްއޫލު އޮފީހުގެ ދަށުގައެވެ. އަދި އެއޮފީހެއްގެ މާލީ ކަންތައްތަކާއި މާލީ މުޢާމަލާތްތަކަށް މަސްއޫލު އޮފީހުން ޒިންމާވާންޖެހޭނެއެވެ.  (ނ) ދައުލަތުގެ ކޮންމެ މަސްއޫލު އޮފީހެއްގައި، ދައުލަތުގެ މާލިއްޔަތާބެހޭ އެންމެހާ ކަންތައްތައް ހިންގައި ބެލެހެއްޓުމަށްޓަކައި މާލީޒިންމާދާރުވެރިޔަކު ހުންނަންވާނެއެވެ. މާލީޒިންމާދާރުވެރިންގެ ރަޖިސްޓަރީއެއް މިނިސްޓްރީ އޮފް ފިނޭންސް އެންޑް ޓްރެޜަރީން ބަލަހައްޓަންވާނެއެވެ.  (ރ) ދައުލަތުގެ މަސްއޫލު އޮފީސްތަކާއި، މާލީ ހިންގުމާއި މާލީ ޒިންމާ އުފުލުން ވަކިން އޮންނަގޮތަށް ކަނޑައަޅާ އޮފީސްތަކުގެ ރަޖިސްޓަރީއެއް މިނިސްޓްރީ އޮފް ފިނޭންސް އެންޑް ޓްރެޜަރީން ބަލަހައްޓަންވާނެއެވެ. |
| 12.05 މުވައްޒަފަކާ ގުޅުން ހުރި ވިޔަފާރިއަކާއި، ވިޔަފާރީގެ މުޢާމަލާތެއް ހިންގުން | (ހ) ދައުލަތު ތަނަކަށް، އެ ތަނެއްގެ މުވައްޒަފަކާ ގުޅުންހުރި ވިޔަފާރިއަކުން އެތަނަކަށް އެއްޗެއް ގަންނަންވާނީ، ނުވަތަ މުވައްޒަފަކާ ގުޅުންހުރި ތަނަކުން މަސައްކަތެއް ކުރުވާ ޚިދްމަތެއް ހޯދަންވާނީ، އެނޫންގޮތަކަށް އެކަން ކުރެވެންނެތް ހާލަތެއްގައި އެންޓިކޮރަޕްޝަން ކޮމިޝަންގެ މަޝްވަރާ ލިޔުމަކުން ލިބިގެންނެވެ.  (ށ) މިމާއްދާގެ (ހ) ގައި މުވައްޒަފަކާ ގުޅުންހުރި ތަނެއްކަމަށް ބެލެވޭނީ، މިގަވާއިދުގެ [2.16](#_2.16_ޕްރޮކިޔުމަންޓް_މަސައްކަތްކުރާ) ވަނަ މާއްދާގެ (ށ) ގެ 6 ވަނަ ނަންބަރުގައި ބަޔާންކުރެވިފައިވާ ފަރާތްތަކެވެ. |
| 12.06 ފައިސާ ނަގައި ޖަމާކުރުމަށް ދެ މުވައްޒަފުން ފޮނުވުން | (ހ) ދައުލަތުގެ ތަންތަނުން 1,000/- (އެއްހާސް) ރުފިޔާއަށްވުރެ ގިނަ އަދަދެއްގެ ފައިސާ ނަގާނަމަ، ނުވަތަ ޖަމާކުރާނަމަ ފައިސާ ނަގަންވާނީ ނުވަތަ ޖަމާކުރަންވާނީ 2 މުވައްޒަފަކު ފޮނުވައިގެންނެވެ. މިގޮތުން ފޮނުވާ 2 މުވައްޒަފުންކުރެ އެކަކީ، ފައިސާ ނެގުމުގެ އައިޑެންޓިޓީ ކާޑު އޮތް މީހަކަށް ވާންވާނެއެވެ. ބޭރު ފައިސާ ނެގުމުގައި ނުވަތަ ޖަމާކުރުމުގައި އޭގެއަގު 1,000/- (އެއްހާސް) ރުފިޔާ ވާނަމަ، އަމަލުކުރާނީވެސް ހަމަމިގޮތުގެ މަތިންނެވެ.  (ށ) ކޮންމެ އޮފީހަކުންވެސް ޗެކަށް ފައިސާ ނެގުމަށްފޮނުވާ 2 (ދޭއް) މުވައްޒަފުންގެ އައިޑެންޓިޓީ ކާޑު މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެގެން ހައްދަންވާނެއެވެ. އެއޮފީހެއްގެ މަސައްކަތްތައް ހުންނަގޮތުން 2 މުވައްޒަފުންނަށް ވުރެ އިތުރު މުވައްޒަފަކަށް ކާޑު ހަދަން ބޭނުންވާނަމަ، މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެގެން ކާޑު ހައްދާނީއެވެ.  (ނ) ކާޑު ހަދާފައިވާ މުވައްޒަފަކު ވަޒީފާއިން ވަކިވުމުން ނުވަތަ އެހެން މަގާމަކަށް ބަދަލުވުމުން ނުވަތަ އެހެން ގޮތަކުން ނަމަވެސް ކާޑު ބާތިލުކުރަން ޖެހޭ ގޮތެއް މެދުވެރިވެއްޖެނަމަ އެމުވައްޒަފެއްގެ އަތުން ވަގުތުން ކާޑު އަތުލައި ކާޑު ބާތިލު ކުރަންޖެހުނު ސަބަބެއް ކާޑުގައި ލިޔެ ކާޑު ބާތިލުކުރުމަށްފަހު ލަސްވެގެން ސަރުކާރު ބަންދުނޫން 3 (ތިނެއް) ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް އެކާޑު ފޮނުވަންވާނެއެވެ.  (ރ) ފައިސާ ނަގަންދާ މުވައްޒަފުންނަށް އެތަނަކުން ހަދާދީފައި އޮންނަ އައި.ޑީ ކާޑު ފައިސާނަގަންދާ ވަގުތުގައި ނޫނީ އޮންނަންވާނީ އޮފީހުގެ ތިޖޫރީގައި ނުވަތަ އެފަދަ ރައްކާތެރި ތަޅުލެވޭ ތަނެއްގައެވެ. |
| 12.07 އަތޮޅުތަކަށް ފައިސާ ފޮނުވުމާއި އަތޮޅުތަކުން ފައިސާ ގެނައުން | (ހ) އަތޮޅުތަކުގައި ހުންނަ ދައުލަތުގެ ތަންތަނާއި ރާއްޖެއިން ބޭރުގައި ހުންނަ ދައުލަތުގެ މުއައްސަސާތަކަށް ފައިސާ ފޮނުވުމުގައި، ބޭންކް މެދުވެރިކޮށް ފައިސާ ފޮނުވެން ހުންނަ ތަންތަނަށް ފައިސާ ފޮނުވަންވާނީ، ބޭންކް މެދުވެރިކޮށެވެ. މިނޫން ގޮތަކަށް އަތޮޅުތަކަށް ފައިސާ ފޮނުވާނަމަ ފޮނުވާނީ، އެއަތޮޅެއްގައި ހުންނަ އެދާއިރާއަކާ ގުޅޭ މުއައްސަސާއެއް މެދުވެރިކޮށެވެ.  (ށ) ބޭންކެއްގެ ގޮތްޕެއް ހުޅުވިފައިނުވާ އަތޮޅުތަކުގައި ހުންނަ ދައުލަތުގެ ތަންތަނަށް ފައިސާ ފޮނުވުމުގައި، އެއޮފީހަކާ ގުޅިފައިވާ ތަނެއްގެ މުވައްޒަފަކާ ހަވާލުކޮށް ފައިސާ ފޮނުވިދާނެއެވެ.  (ނ) އަތޮޅުތަކަށް ފޮނުވާ ފައިސާއާއި، އަތޮޅުތަކުން މާލެއަށް ފޮނުވާ ފައިސާ ފޮނުވަންވާނީ، އެފައިސާގެ އަދަދާއި، އެއީ ކޮން ފައިސާއެއްކަން އޮޅުން ފިލާނެ ރަސްމީ ލިޔުމަކާއެކުގައެވެ. |
| 12.08 ތަނުގެ ރައްކާތެރިކަމާއި ތަންތަނާއި، ތަކެތީގެ ރައްކާތެރިކަން | (ހ) ދައުލަތުގެ މަސްއޫލު އޮފީހުގެ ބެލުމުގެދަށުގައިވާ ދައުލަތުގެ ފައިސާއާއި މުދާ ރައްކާތެރިކޮށް ބެލެހެއްޓުމަށް މާލީޒިންމާދާރުވެރިންނަށް މަގުފަހިކޮށްދިނުމަށް ފައިނޭންޝަލް ކޮންޓްރޯލަރ މަސައްކަތްކުރަންވާނެއެވެ.  (ށ) މިގަވާއިދުގައި ދައުލަތުގެ މުދަލާއި ފައިސާއާއި ހިސާބުތައް ގެންގުޅުމާއި ރައްކާތެރިކަމާއެކު ބެލެހެއްޓުމާބެހޭގޮތުން ދެވިފައިވާ އިރުޝާދުތައް މާލީޒިންމާދާރުވެރިންނަށް ރަނގަޅަށް އެނގެންވާނެއެވެ. އަދި މިއިރުޝާދުތަކުގެ ކޮޕީ މުވައްޒަފުންނަށް ލިބެން ހުންނަންވާނެއެވެ. ފައިސާ ގެންގުޅުމާއި، ސެކިއުރިޓީއާ ގުޅުންހުރި ސްޓޭޝަނަރީ ބެލެހެއްޓުމާ ބެހޭގޮތުން ހެދިފައިވާ ގަވާއިދުތަކާ އެއްގޮތްވާގޮތުގެ މަތިން ޢަމަލުކުރަމުން ގެންދޭތޯ މާލީޒިންމާދާރުވެރިޔާ ބަލަންވާނެއެވެ.  (ނ) ކޮންމެ މާލީޒިންމާދާރުވެރިއެއްގެ ބެލުމުގެދަށުން މަސައްކަތްކުރާ މުވައްޒަފުން ޖަވާބުދާރީކުރުވުމާއި ކޮންޓްރޯލްކުރުމަކީ މާލީޒިންމާދާރުވެރިން ކުރަންޖެހޭނެ ކަމެކެވެ.  (ރ) ދައުލަތުގެ މުއައްސަސާތަކުގެ ބެލުމުގެދަށުގައި ހުންނަ އިމާރާތް، އުޅަނދު، ސްޓޮކް، ފަރުނީޗަރު، އިކުއިޕްމަންޓް، ފައިސާ، ހިސާބުތަކާއި ލިޔުންތަކާއި، އަދި މިނޫންވެސް ފައިސާއާއި މުދަލުގެ ގޮތުގައި ހިމެނޭ ތަކެތި ހުރިހާ ވަގުތުތަކެއްގައިވެސް ރައްކާތެރިކަމާއިއެކު ބެލެހެއްޓޭނެ އިންތިޒާމް މާލީޒިންމާދާރުވެރިޔާ ހަމަޖައްސަންވާނެއެވެ.  (ބ) ދައުލަތުގެ މުއައްސަސާތަކުގެ މެއިންސާވަރ ސިސްޓަމަކީ އެމުއައްސަސާއެއްގެ ހުރިހާ ޑޮކިޔުމަންޓްތަކެއް ރައްކާކޮށް ބަލަހައްޓާ ސިސްޓަމް ކަމުގައިވާތީ، އެސިސްޓަމް އޮޕަރޭޓްކޮށް ބެލެހެއްޓުން، ކަމުގެ ތަޖުރިބާހުރި ޚާއްޞަ މުވައްޒަފަކަށް ނުވަތަ މުވައްޒަފުންތަކަކަށް ހަވާލުކޮށްފައި ހުންނަންވާނެއެވެ. އަދި ސާވަރ ސިސްޓަމް ގައިވާ ޑޮކިޔުމަންޓްތަކުގެ ބެކްއަޕް ހެދިފައި ހުންނަންވާނެއެވެ. އަދި ސާވަރ ސިސްޓަމް ހުންނަންވާނީ އެކަމަށް ޚާއްޞަކުރެވިފައިވާ، އެސިސްޓަމް ހަވާލުކުރެވިފައިވާ މުވައްޒަފުން ނޫނީ ނުވަދެވޭގޮތަށް ހުންނަ ތަޅުލެވޭ ވަކިތަނެއްގައެވެ. |
| 12.09 ބަންދު ދުވަސްތަކުގައި، އޮފީހުގެ ސަލާމަތާއި ރައްކާތެރިކަން ބެލުން | ބަންދު ދުވަސްތަކުގައި، ކޮންމެ ދުވަހަކު އޮފީސް ހުޅުވައި، އޮފީހުގެ ތަކެއްޗަށް ގެއްލުމެއް ދީފައި ނުވަތަ ވައްކަމެއް ކޮށްފައި ހުރިތޯ ޗެކުކޮށް ބަލަންވާނެއެވެ. މިގޮތުން، އޮފީސް ހުޅުވާ ލައްޕާ މުވައްޒަފުންގެ ނަމާއި ސޮއި އަދި ހުޅުވި ގަޑިއާއި ބަންދު ކުރި ގަޑި އެނގޭގޮތަށް ރެކޯޑް ބަލަހައްޓަން ވާނެއެވެ. |
| 12.10 ފައިސާއާބެހޭ ފޮތްތަކާއި ހިސާބުތަކުގައި ތަރުތީބު ނަންބަރު ޖެހުން | (ހ) ދައުލަތުގެ މުއައްސަސާތަކުގައި ބޭނުންކުރާ މުދަލާއި ފައިސާއާބެހޭ ފޮތްތަކުގައި ހުންނަން ވާނީ ޞަފްޙާ ނަންބަރުޖަހާފައެވެ.  (ށ) މިމާއްދާގެ (ހ) ގައިވާގޮތުގެ މަތިން ޞަފްޙާ ނަންބަރު ޖަހާނީ ތާނައިން ލިޔާ ފޮތްތަކުގައި ކަނާތުން ވާތަށެވެ. އިނގިރޭސި އަކުރުން ލިޔާފޮތް ތަކުގައި ވާތުން ކަނާތަށެވެ.  (ނ) ފައިސާއާބެހޭ އެހެނިހެން ލިޔުންތަކުގައި ތަރުތީބުން ނަންބަރު ޖަހާފައި ހުންނަންވާނެއެވެ. |
| 12.11 ފައިސާއާއި މުދަލާބެހޭ ލިޔުންތަކުގައި ކުރާ ސޮއި އެނގުން | ފައިސާއާއި މުދަލާބެހޭ ލިއުންތަކުގެ ތެރެއިން ސޮއިކުރަން ޖެހޭ ކޮންމެ ލިއުމެއްގައި ސޮއި ކޮށްފައި އޮންނައިރު ސޮއިން ނަންކިޔަން ނޭނގޭނަމަ، ސޮއިގެ ތިރީގައި ނުވަތަ ކައިރީގައި ސޮއިކުރި މީހާގެނަން އެނގޭގޮތަށް ލިޔެފައި އޮންނަންވާނެއެވެ. |
| 12.12 ގެއްލުންލިބޭ، މަދުވާ، އިތުރުވާ ދައުލަތުގެ މުދަލާއި ފައިސާ | (ހ) ދައުލަތުގެ މުއައްސަސާތަކުގެ މުވައްޒަފުންގެ ބެލުމުގެ ދަށުގައި ހުރި ފައިސާއަކަށް ނުވަތަ މުދަލަކަށް އެއްވެސް ގެއްލުމެއް ލިބިއްޖެނަމަ، ނުވަތަ މަދުވެއްޖެނަމަ ނުވަތަ އިތުރަށް ފައިސާ ދެއްކިއްޖެނަމަ ނުވަތަ ފޭރުމެއް ނުވަތަ ވައްކަމެއް ނުވަތަ ޚިޔާނާތެއް ނުވަތަ އެނޫންވެސް އާދަޔާޚިލާފު ކަމެއް ހިނގައިފިނަމަ، ނުވަތަ މިފަދަ އެއްވެސްކަމެއް ހިނގާކަމަށް ނުވަތަ ހިނގައިފިކަމަށް ޝައްކުވެއްޖެނަމަ، އެކަމާ ހަވާލުވެހުރި މުވައްޒަފު ނުވަތަ އެކަމެއް އެނގުނު މުވައްޒަފަކު، އެމުއައްސަސާއެއްގެ މާލީޒިންމާދާރުވެރިޔާއަށް ނުވަތަ އެމުއައްސަސާއެއްގެ އިސްވެރިޔާއަށް ލަސްނުކޮށް އަންގަންވާނެއެވެ. |
|  | (ށ) ދައުލަތުގެ މުއައްސަސާތަކުގެ މުވައްޒަފުންގެ އިހުމާލުން ދައުލަތަށްލިބޭ ގެއްލުންތަކަށް އެމުވައްޒަފުން ޒިންމާ އުފުލަން ޖެހޭނެއެވެ. މިފަދަ މައްސަލައެއްގައި އެމުވައްޒަފަކު އިޢުތިރާޒު ކުރާނަމަ އެމައްސަލައެއް ނިންމާނީ ޝަރީއަތް މެދުވެރިކޮށްގެންނެވެ.  (ނ) ދައުލަތުގެ މުއައްސަސާއެއްގެ ބެލުމުގެދަށުގައި ހުރި ފައިސާ، ހަވާލުކުރަންޖެހޭ ފަރާތްތަކާ ހަވާލުނުކުރެވިހުއްޓައި މުވައްޒަފެއްގެ އިހުމާލެއްނެތި ގެއްލިއްޖެނަމަ، ބަދަލު ދިނުމުގެ ކަންތައް ހަމަޖައްސާނީ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ، އެމިނިސްޓްރީން ހުއްދަދޭގޮތެއްގެ މަތިންނެވެ.  (ރ) ދައުލަތުގެ މުއައްސަސާއެއްގެ ބެލުމުގެ ދަށުގައި ހުންނަންޖެހޭ ފައިސާ، ހުންނަންޖެހޭ ވަރަށްވުރެ އިތުރުވެއްޖެނަމަ، އިތުރުވާ ފައިސާ، އެމައްސަލަ ތަޙުޤީގުކޮށް ނިމެންދެން ބަހައްޓަންވާނީ މިސެލޭނިއަސް ރެވެނިއު އެކައުންޓަށް ޖަމާކޮށްފައެވެ.  (ބ) ދައުލަތުގެ މުއައްސަސާއެއްގެ ބެލުމުގެ ދަށުގައި ހުރި ފައިސާއެއް ނުވަތަ މުދަލެއް މަދުވެއްޖެކަން ނުވަތަ ގެއްލިއްޖެކަން އެނގިއްޖެނަމަ، ވަގުތުން އެކަން ލަސްނުކޮށް މޯލްޑިވްސް ޕޮލިސް ސަރވިސްއަށް އަންގަންވާނެއެވެ. އަދި އެމަޢުލޫމާތު ލަސްވެގެން 2 (ދޭއް) ދުވަހުގެ ތެރޭގައި، އެމުއައްސަސާއަކުން މިނިސްޓްރީ އޮފް ފިނޭންސް އެންޑް ޓްރެޜަރީ އާއި އޮޑިޓަރ ޖެނެރަލްގެ އޮފީހަށް ލިޔުމުން އަންގަންވާނެއެވެ. |
| 12.13 ގެއްލުމެއް ކުރިމަތިވެދާނެ ކަމުގެ ނުވަތަ ގެއްލުމެއް ވަމުންދާކަމުގެ ރިޕޯޓު ލިބުމުން ޢަމަލުކުރާނެގޮތް | (ހ) ދައުލަތުގެ މުއައްސަސާއެއްގެ މުދަލާއި ފައިސާއަށް އެއްވެސް ބާވަތެއްގެ ގެއްލުމެއް ކުރިމަތިވެދާނެކަމުގެ ނުވަތަ ކުރިމަތިވަމުންދާކަމުގެ ރިޕޯޓު އެމުއައްސަސާއެއްގެ ވެރިއަކަށް ލިބުމާއެކު، އެކަމެއް ޔަޤީންކުރުމަށް ވަގުތުން ފިޔަވަޅުއަޅަންވާނެއެވެ. އަދި މިބާވަތުގެ ކަމަކާމެދު ޝައްކުކުރެވޭނަމަ ތިރީގައިމިވާ ކަންތައްތައް ބަލައި ފިޔަވަޅު އަޅަންވާނެއެވެ.   1. ބެހެއްޓިފައިވާ ފައިސާއާއި ސްޓޭމްޕް ގުނައި ހުރިއަދަދު ބެލުން. 2. ފައިސާއާބެހޭ ފޮތްތަކާއި ލިޔުންތައް ޗެކުކޮށް، ހުރިއަދަދާ ދިމާވޭތޯބެލުން. 3. ތަނުގައި ހުންނަންޖެހޭ މުހިއްމު މުދާތައް ހަމައަށް ހުރިތޯ ޗެކުކޮށް ބެލުން.   (ށ) މި މާއްދާގެ (ހ) ގައިވާފަދަ ގެއްލުމެއްގެ ރިޕޯޓެއް އެމުއައްސަސާއަކަށް ލިބިއްޖެނަމަ، ތިރީގައިމިވާ ކަންތައްތައް މާލީޒިންމާދާރުވެރިޔާ ކުރަންވާނެއެވެ.   1. މުދަލާއި ފައިސާ ރަނގަޅަށް ޗެކް ކުރެވިފައިވޭތޯ ޔަޤީންކުރުން 2. ތަޙްޤީޤަށް މައްސަލަ ހުށަހެޅޭވަރަށް އިދާރީގޮތުން އިތުރަށް ބަލަންޖެހޭ ކަންތައްތައް ބެލުން 3. މައްސަލަ އިތުރަށް ތަޙްޤީޤު ކުރަންޖެހޭކަމަށް މާލީޒިންމާދާރުވެރިޔާ އާއި އިސްވެރިޔާއަށް ފެނިއްޖެ ހިނދެއްގައި މޯލްޑިވްސް ޕޮލިސް ސަރވިސް އަށް ހުށަހެޅުން. މިގޮތުން ހުށަހެޅުމަށްފަހު އެކަން މިނިސްޓްރީ އޮފް ފިނޭންސް އެންޑް ޓްރެޜަރީ އާއި އޮޑިޓަރ ޖެނެރަލްގެ އޮފީހަށް އެންގުން. 4. މުދަލަށް ނުވަތަ ފައިސާއަށް ގެއްލުން ލިބިފައިވަނީ މުވައްޒަފެއްގެ އިހުމާލުން ނުވަތަ މުވައްޒަފަކު ގަސްތުގައި ކުރިކަމަކުން ކަމަށް ތުހުމަތު ކުރެވޭނަމަ، އެމުވައްޒަފަކު ގަވާއިދާ އެއްގޮތަށް އެމަސައްކަތުން އެކަހެރިކުރުން. 5. މައްސަލަ ދިމާވުމުން ޚުލާޞާ އިންޓަރިމް ރިޕޯޓެއް ތައްޔާރުކުރުން. އަދި ސަރުކާރު ބަންދުނޫން 7 (ހަތެއް) ދުވަހުގެ ތެރޭގައި ތަފްޞީލް ރިޕޯޓެއް ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީ އާއި އޮޑިޓަރ ޖެނެރަލްގެ އޮފީހަށް ހުށަހެޅުން. (މިރިޕޯޓު ފޮނުވާނީ "ސިއްރު އަވަސް" ރިޕޯޓެއްގެ ގޮތުގައެވެ.) 6. މިމާއްދާގެ (ށ) ގެ 5 ވަނަ ނަންބަރުގައިވާ ރިޕޯޓަށް ބަލާއިރު، އެއްވެސް މުވައްޒަފަކު ޒިންމާވާންޖެހޭކަމަށް ހެއްކާއި ގަރީނާ ހުރިކަމަށް މާލީޒިންމާދާރުވެރިޔާ އަށް ފެންނަނަމަ، އެމުއައްސަސާގެ އިސްވެރިޔާގެ މަޝްވަރާގެ މަތިން އެމުވައްޒަފަކާމެދު ގަވާއިދުން ފިޔަވަޅުއެޅުން.   (ނ) މިމާއްދާގެ (ށ) ގެ 5 ވަނަ ނަންބަރުގައިވާ ރިޕޯޓުގައި، ތިރީގައި ބަޔާންކުރެވިފައިވާ މަޢުލޫމާތު ހިމަނަންވާނެއެވެ.   1. ގެއްލުން ލިބުނު އޮފީސް ނުވަތަ ތަނުގެ އެޑްރެހާއި، މަސްއޫލު އޮފީހުގެ ނަން. 2. ގެއްލުން ލިބުނު ތާރީޚާއި ގަޑި. 3. ލިބިފައިވާ ގެއްލުމުގެ ބާވަތާއި ލިބުނު ގެއްލުމުގެ ޖުމްލަ އަގު، އަދި އެގެއްލުމެއްގެ ބަދަލު ހޯދިފައިވާނަމަ އެކަން. 4. ގެއްލުން ލިބުނު މުދަލާ ނުވަތަ ފައިސާއާ ހަވާލުވެހުރި މުވައްޒަފެއްގެ ނަމާއި މަޤާމު އަދި މަސްއޫލިއްޔަތު އަދާކުރުމުގައިވީ މުއްދަތު، އަދި އެމުވައްޒަފުގެ ބެލުމުގެ ދަށުން މީގެ ކުރިން މިފަދަ ގެއްލުމެއް ވެފައިވޭތޯ ނުވަތަ ކުރިން އަދާކުރި ވަޒީފާއެއްގައި ހުރިއިރު މިބާވަތުގެ ކަމެއް ހިނގާފައިވާނަމަ އެކަމުގެ ތަފްޞީލް. 5. ގެއްލުން ލިބެން ދިމާވި ޙާލަތްތަކާއި، އެޙާލަތްތައް ހޯދުނު މިންވަރު. 6. ގެއްލުން ލިބިފައިވާ ތަނުގައި ރައްކާތެރިކަމާއި ސަލާމަތީފިޔަވަޅު އެޅިފައިވާނަމަ އެކަމުގެ ތަފްޞީލް އަދި މިފަދަ ފިޔަވަޅުތައް ރަނގަޅު އުޞޫލެއްގެ މަތީން އެޅިފައި ނެތްނަމަ، އެކަން ރަނގަޅުކުރުމަށް ފެންނަގޮތް. 7. ކުރިން އެންގުމަކާނުލައި މުދަލާއި ފައިސާ ބަލައި ޗެކްކުރުމަށް ރޭވިފައިވާ ގޮތުގެ ތަފްޞީލް އަދި އެންމެ ފަހުން ޗެކް ކުރެވިފައިވާ ތާރީޚް. 8. ފައިސާ ބޭންކަށް ޖަމާކުރުމަށް ކަނޑައަޅާފައިވާ ދުވަހާއި ވަގުތުތައް، ގަވާއިދުން ޖަމާކުރޭތޯއާއި، އެންމެ ފަހުން ފައިސާ ޖަމާކުރެވިފައިވާ ތާރީޚާއި ވަގުތު. 9. ގެއްލުނު މުދާ ނުވަތަ ފައިސާއާ ހަވާލުވެހުރި މުވައްޒަފު ފިޔަވައި އެހެން ފަރާތެއް ބައިވެރިވެފައިވާނަމަ އެކަމުގެ ތަފްޞީލް. 10. މޯލްޑިވްސް ޕޮލިސް ސަރވިސް އަށް ރިޕޯޓު ފޮނުވުމަށްފަހު، އެމުއައްސަސާއިން އެއްވެސް ފިޔަވަޅެއް އަޅާފައިވާނަމަ އެކަން، ޚާއްޞަކޮށް އެކަމުގެ މަސްއޫލިއްޔަތު އަދާކުރާ މުވައްޒަފެއްގެ ނުވަތަ އެހެން ފަރާތެއްގެ މައްޗަށް ދަޢުވާކޮށްފައިވާނަމަ އެކަން ނުވަތަ އެމުވައްޒަފާކާމެދު އަޅާފައިވާ ފިޔަވަޅު. 11. މިފަދަ ގެއްލުން ތަކުރާރުވިޔަ ނުދިނުމަށްޓަކައި، ފިޔަވަޅު އެޅުމަށް އެމުއައްސަސާއަކަށް ފެންނަގޮތް. 12. މައްސަލަ އިތުރަށް ތަޙްޤީޤު ކުރަން ފެންނަނަމަ ސަބަބާއެކު އެކަން.   (ރ) މިމާއްދާގެ (ށ) ގެ 5 ވަނަ ނަންބަރުގައިވާ ރިޕޯޓު ލިބުމާއެކު އެރިޕޯޓަށް ރިޢާޔަތްކޮށް، ތިރީގައިވާ ގޮތުގެ މަތިން ފިޔަވަޅު އެޅުމަށް މިނިސްޓްރީ އޮފް ފިނޭންސް އެންޑް ޓްރެޜަރީ އިން އެމުއައްސަސާއަކަށް އަންގަންވާނެއެވެ.   1. މިކަމަށް އެއްވެސް ފިޔަވަޅެއް އަޅަން ފެންނަނަމަ، ފިޔަވަޅު އެޅުމަށް އެންގުން. އަދި ބޭނުންވެއްޖެ ހިނދެއްގައި ގެއްލުމުގެ ބަދަލު ހޯދުމަށްޓަކައި އެޑްވާންސް އެކައުންޓެއް ހުޅުވުމަށް ހުއްދަދީ އެ ގެއްލުމެއް އަނބުރާ ދައްކާނެ އުޞޫލެއް ކަނޑައެޅުން. 2. ލިބިފައިވާ ގެއްލުމަށް ބެލިއިރު ހިސާބުކުރުމުގެ އުޞޫލުތަކުގައި ހިމެނޭ އުނިކަމެއް ފާހަގަކުރެވިފައިވާނަމަ، އެކަމެއް އިޞްލާޙުކުރުމަށް ފެންނަގޮތް. 3. ބޭނުންވެއްޖެކަމަށް ފެންނަ ޙާލަތެއްގައި، ތަޙްޤީޤު ކޮމެޓީއެއް ޢައްޔަންކުރުން. 4. ގެއްލުންތައް ބަލާ ހިސާބުކުރުމަށާއި ތަޙްޤީޤުކުރުމަށް، އިންޓަރނަލް އޮޑިޓް ކުރާ ފަރާތަކަށް އެންގުން. |
| 12.14 ދައުލަތުގެ ފައިސާއާއި މުދާ އަނބުރާ ނުލިބޭނެކަމަށްބަލައި ދޫކޮށްލުން | (ހ) ދައުލަތުގެ ފައިސާއިން މަދުވާ މަދުވުމެއް، ނުވަތަ ގެއްލޭ ގެއްލުމެއް ނުވަތަ އުނިވާ އުނިވުމެއް ނުވަތަ އަނބުރާ ނުލިބޭނެ ދައުލަތުގެ ފައިސާ، ނުވަތަ ގެއްލިފައިވާ، ނުވަތަ ނައްތާލެވިފައިވާ، ނުވަތަ ހަލާކުވެފައިވާ، ނުވަތަ ބޭނުންކުރަން ކަމުނުދާ ދައުލަތުގެ މުދަލެއް އަނބުރާ ނުލިބޭނެކަމަށް ދޫކޮށްލެވޭނީ، އޮޑިޓަރ ޖެނެރަލް ކަނޑައަޅާ ގޮތެއްގެ މަތިން ކަމާބެހޭ ހިސާބުތަކުގައި ހިމެނުމަށްފަހު ރައީސުލްޖުމްހޫރިއްޔާގެ ހުއްދަ ލިބިގެން މިނިސްޓަރަށެވެ.  (ށ) މި މާއްދާގެ (ހ) ގައިވާ ފަދަ ފައިސާއެއް ނުވަތަ މުދަލެއް ނުލިބޭނެކަމަށް ބަލައި ދޫކޮށްލުމަށް އެދި މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅާނީ އެމުއައްސަސާއެއްގެ މާލީޒިންމާދާރުވެރިޔާއެވެ. ނުލިބޭނެކަމަށް ދޫކޮށްލުމަށް ހުށަހަޅާނީ ތިރީގައިމިވާ ތަފްޞީލާއެކުގައެވެ.   1. ނުލިބޭނެކަމަށް ދޫކޮށްލާ ފައިސާއާއި މުދަލާ ގުޅޭ ލިޔުންތައް އޮޑިޓް ކުރެވޭގޮތަށް ހުރިކަން. 2. ފައިލް އަދި އެހެނިހެން ރިފަރެންސްތައް. 3. ނުލިބޭނޭކަމަށް ދޫކޮށްލެވޭ މުދަލާއި ފައިސާގެ ޢަދަދާއި ތަފްޞީލް. 4. ނުލިބޭނޭކަމަށް ދޫކޮށްލެވޭ މުދަލާއި ފައިސާ ހޯދުމަށް އަޅާފައިވާ ފިޔަވަޅުތަކާއި އޭގެ ތަފްޞީލް.   (ނ) ނުލިބޭނޭކަމަށް ދޫކޮށްލާ މުދަލާއި ފައިސާއާ ބެހޭގޮތުން ދައުލަތުގެ މުއައްސަސާތަކުން ހުށަހެޅޭ ހުށަހެޅުންތަކާއި އަދި އެޅިފައިވާ ފިޔަވަޅުތަކުގެ ރެކޯޑުތައް ފައިނޭންޝަލް ކޮންޓްރޯލަރ ބަލަހައްޓަންވާނެއެވެ.  (ރ) ނުލިބޭނެކަމަށް ދޫކޮށްލާ މުދަލާއި ފައިސާއާ ބެހޭގޮތުން ދައުލަތުގެ މުއައްސަސާތަކުން ލިބޭ ހުށަހަޅުންތައް ބަލައިގަނެ އޮޑިޓަރ ޖެނެރަލްގެ ލަފަޔަށް އެދި ހުށަހެޅުމާއި، ރައީސުލްޖޫމްހޫރިއްޔާގެ ހުއްދައަށް އެދި ތައްޔާރުކުރަންޖެހޭ ރިޕޯޓު މިނިސްޓަރަށް ހުށަހަޅާނީ ފައިނޭންޝަލް ކޮންޓްރޯލަރ އެވެ.  (ބ) ދައުލަތުގެ ފައިސާއެއް ނުވަތަ މުދަލެއް ނުވަތަ ދަރަންޏެއް އަނބުރާ ނުލިބޭނެކަމަށް ދޫކޮށްލުމަށް ހުއްދަދެވޭނީ ތިރީގައިމިވާ އުޞޫލުން އެފަރާތްތަކަށް ހުއްދަކުރާ ޢަދަދަކަށް އެފަރާތަކުންނެވެ.   |  |  | | --- | --- | | **ހުއްދަ ދެވޭނެ ފަރާތް** | **ހުއްދަ ދެވޭނެ ޢަދަދު (ދިވެހި ރުފިޔާ)** | | 1. މިނިސްޓަރު | 100,000 (އެއްލައްކަ) ރުފިޔާއާ ހަމައަށް | | 1. ރައީސުލްޖުމްހޫރިއްޔާގެ ހުއްދައާއެކު މިނިސްޓަރު | 100,000 (އެއްލައްކަ) ރުފިޔާއަށްވުރެ މަތި |   (ޅ) ޝަރީޢަތުން ޙުކުމެއް ކަނޑައަޅައިގެން ނުވަތަ އެހެންވެސް ގޮތަކުން ދައުލަތަށް ދައްކަންޖެހިފައިވާ ފައިސާއެއް، ކަނޑައެޅިފައިވާ ޢަދަދަށް ކަނޑައެޅިފައިވާ މުއްދަތުގައި ނުދައްކައިފިނަމަ، އެފައިސާއާމެދު ޢަމަލުކުރާނެގޮތެއް ނިންމާނީ މިމާއްދާގެ (ހ) ގައިވާ ގޮތުގެ މަތިންނެވެ.  (ކ) މާލީއަހަރުގެ ތެރޭގައި ނުލިބޭނެކަމަށް ދޫކޮށްލާ ޢަދަދުތައް މާލީހިސާބުގައި ތަފްޞީލްކޮށް ބަޔާންކުރަންވާނެއެވެ. |
| 12.15 ހިސާބުތަކަށް ބަދަލުގެނައުން | (ހ) ދައުލަތުގެ މުއައްސަސާތަކުގެ ހިސާބުތައް ބެލެހެއްޓުމުގައި ހިސާބުޢަދަދުތަކުގައި ޖެހިފައިހުންނަ ކުށްތައް އިޞްލާޙް ކުރަންވާނީ ޖާރނަލް ވައުޗަރއެއް ހަދައިގެންނެވެ. ޖަރނަލް ވައުޗަރ ހަދަންޖެހޭ ޢާންމު ޙާލަތްތައް ތިރީގައި މިވަނީއެވެ.   1. ހިސާބުޢަދަދުތަކުގައި ޖެހިފައިހުންނަ ކުށްތައް އިޞްލާޙްކުރުމަށް. 2. ސަސްޕެންސް އެކައުންޓްގައިވާ އެންޓްރީތައް ރަނގަޅު އެކައުންޓަށް ބަދަލުކުރުމަށް. 3. ޑިޕޮސިޓްކުރާ ފައިސާ ރެވެނިއު ކޯޑަށް ބަދަލުކުރުމަށް. 4. އެއް ފަންޑުން އަނެއް ފަންޑަށް ފައިސާ ބަދަލުކުރުމަށް. 5. ދައުލަތުގެ އެއް މުއައްސަސާއިން އަނެއް މުއައްސަސާއަށް ފޯރުކޮށްދޭ ޚިދުމަތުގެ އަގު އަދާކުރުމަށް. 6. އާމުދަނީގެ އައިޓަމެއްގެ ގޮތުގައި ދައުލަތުގެ އެއް މުއައްސަސާއިން އަނެއް މުއައްސަސާއަށް ދައްކަންޖެހޭ ކުލި، ޗާރޖަސް ނުވަތަ ފީ ބަދަލުކުރުމަށް.   (ށ) ދައުލަތުގެ މުއައްސަސާތަކުގެ ހިސާބުތައް ލިޔަމުންދާއިރު ޖެހޭ ކުށްތައް ނުވަތަ ހިސާބުތައް ނިންމުމުގެ ކުރިން ފެންނަ ކުށްތައް މިގަވާއިދުގެ [1.06](#_1.06_މެނުއަލް_ރެކޯޑްތައް) ވަނަ މާއްދާގެ (ރ) ގައިވާ ގޮތުގެމަތިން ޖަރނަލް ވައުޗަރަކާނުލައި އިސްލާހުކުރަމުން ގެންދެވިދާނެއެވެ.  (ނ) ދައުލަތުގެ މުއައްސަސާތަކުގެ މާލީއަހަރެއްގެ ހިސާބުތައް ނިންމުމުގައި އެކައުންޓްތަކަށް ގެނެވޭ ބަދަލުތައް ނުވަތަ އިސްލާޙުތައް ގެންނަންވާނީ ޖަރނަލް ވައުޗަރަކުންނެވެ. އަދި ޖަރނަލް ވައުޗަރުތައް ބެލެންސް ކުރަންވާނެއެވެ.  (ރ) ޖަރނަލް ވައުޗަރ ސިސްޓަމް ބޭނުންކުރާނެގޮތުގެ ގައިޑްލައިނެއް ފައިނޭންޝަލް ކޮންޓްރޯލަރ ތައްޔާރުކުރަންވާނެއެވެ. މީގެ ތެރޭގައި ވައުޗަރ ފުރިހަމަކުރުން، ޗެކްކުރުން، ހުއްދަދިނުން އަދި ޕޯސްޓްކުރުން ހިމެނެއެވެ. |
| 12.16 ދައުލަތުގެ ހަވާލުގައި ހުންނަ އަމިއްލަ މީސްމީހުންގެ ފައިސާއާއި ތަކެތި ރައްކާތެރިކަމާއެކު ބެލެހެއްޓުން | (ހ) ދައުލަތުގެ ތަނެއްގައި އަމިއްލަ މީހެއްގެ ނުވަތަ ބަޔެއްގެ ފައިސާ ނުވަތަ ތަކެތި ބަހައްޓަން ޖެހިއްޖެނަމަ ބަހައްޓަންވާނީ، ރައްކާތެރިކަމާއެކު، އެތަކެތީގެ ވެރިފަރާތާ ހަވާލު ކުރެވެންދެން، އެއްވެސް ގެއްލުމެއް ނުލިބޭގޮތަށެވެ.  (ށ) މިމާއްދާގެ (ހ) ގައިވާ ގޮތުގެމަތިން ބަހައްޓާ ފައިސާއާއި ތަކެތީގެ މަޢުލޫމާތު އޮޅުންފިލާނެގޮތަށް ލިޔެ، ބަލަހައްޓަންވާނެއެވެ. އެލިޔުމުގައި، ތަކެތި ބެލެހެއްޓުމަށް ހަވާލުވާ މުވައްޒަފެއްގެ ނަމާއި މަޤާމު ލިޔެ ސޮއިކޮށްފައި އޮންނަންވާނެއެވެ.  (ނ) ދައުލަތުގެ މުއައްސަސާއެއްގެ ބެލުމުގެ ދަށުގައި ބަހައްޓާފައި ހުރި، އަމިއްލަމީހެއްގެ އެއްޗަކަށް ގެއްލުމެއް ލިބިއްޖެނަމަ، އެކަމުގައި އިހުމާލުވި މުވައްޒަފަކު އެކަމުގައި ޒިންމާވާން ޖެހޭނެއެވެ.  (ރ) ދައުލަތުގެ މުއައްސަސާއެއްގެ ބެލުމުގެ ދަށުގައި ހުރި އަމިއްލަ ފަރާތެއްގެ ފައިސާއާއި ތަކެތި ހަވާލުކުރަން ކަނޑައަޅާފައިވާ ގޮތެއްގެ މަތިން، ނުވަތަ ވަކިގޮތެއް ކަނޑައަޅާފައި ނެތްނަމަ، ލަސްނުކޮށް ފައިސާއާއި ތަކެތި، ވެރިފަރާތާ ހަވާލުކޮށް ސޮއިކުރުވަން ވާނެއެވެ.  (ބ) މިމާއްދާގެ (ހ) ގައިވާ ގޮތުގެމަތިން ބަހައްޓާ ތަކެތި ބެލެހެއްޓުމުގައި، އެތަކެއްޗަށް ގެއްލުމެއް ލިބިދާނެކަމަށް ފާހަގަކުރެވިއްޖެނަމަ، އެކަން މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅައިގެން އެމިނިސްޓްރީން އަންގާގޮތެއްގެ މަތިން އެތަކެތި ޢާންމު ނީލަމުގައި ވިއްކާލަންވާނެއެވެ. މިގޮތުން ތަކެތި ވިއްކައިގެން ލިބޭފައިސާ އެމައްސަލަ ނިމެންދެން ރައްކާތެރިކަމާއެކު ބަލަހައްޓަންވާނެއެވެ.  (ޅ) މިމާއްދާގެ (ހ) ގައިވާ ގޮތުގެމަތިން ބަހައްޓާ ތަކެތި ހަވާލުނުކުރެވި ގިނަދުވަސްވާނަމަ، އެމައްސަލަ ޝަރީޢަތަށް ހުށަހަޅައިގެން ނިންމަންވާނެއެވެ. |
| 12.17 އިންޝުއަރކުރުން | (ހ) ދައުލަތުގެ މުދަލާއި ފައިސާއަށް ލިބިދާނެ ގެއްލުން ކުޑަކުރުމަށްޓަކައި ދައުލަތުގެ މުދަލާއި ފައިސާ މިނިސްޓްރީ އޮފް ފިނޭންސް އެންޑް ޓްރެޜަރީން ހުއްދަދޭ ގޮތެއްގެމަތިން އިންޝުއަރ ކުރެވިދާނެއެވެ. މިގޮތުން އިންޝުއަރ ކުރުމުގައި އިންޝުއަރެންސް ޕޮލިސީ ނަގަންވާނީ، ލިބިދާނެ ގެއްލުންތަކާއި، ކޮށްފާނެ އަސަރުތަކާއި، ޕްރިމިއަމްގެ އަގަށް ބަލައިގެން އެމުއައްސަސާއެއްގެ ބަޖެޓްގައި ފައިސާހުރެގެންނެވެ.  (ށ) އިންޝުއަރ ކުރާނެ ފަރާތެއް ހޯދަންވާނީ ބީލަމުގެ އުސޫލުން ޢާންމުކޮށް އިޢުލާންކޮށްގެންނެވެ.  (ނ) އިންޝުއަރެންސް ކަވަރޭޖް ފައިނޭންޝަލް ކޮންޓްރޯލަރ މުތާލިޢާކުރަމުން ގެންދަންވާނެއެވެ.  (ރ) އިންޝުއަރެންސް ޕޮލިސީ އައުކުރުމުގެ ކުރިން، އިންޝުއަރ ކުރާ މުދަލުގެ އަގާއި މުއްދަތު އިތުރުކުރުމާ ނުވަތަ އުނިކުރުމާމެދު ގޮތެއް ނިންމަންޖެހޭނެއެވެ.  (ބ) އިންޝުއަރ ކޮށްފައިވާ ދައުލަތުގެ މުދަލާއި ފައިސާއަށް ލިބޭ ގެއްލުމަކާގުޅިގެން، އެގެއްލުމުގެ ބަދަލު ހޯދުމުގެ ކަންތައް މިނިސްޓްރީ އޮފް ފިނޭންސް އެންޑް ޓްރެޜަރީގެ ލަފާގެމަތިން އެމުއައްސަސާއަކުން ކުރިއަށް ގެންދަންވާނެއެވެ.  (ޅ) އިންޝުއަރެންސް ޕޮލިސީއާއި ގެއްލުމުގެ ބަދަލު ހޯދުމަށް ހުށަހަޅާ ލިޔެކިޔުންތައް ރައްކާތެރިކަމާއެކު ބަލަހައްޓަންވާނެއެވެ. |
| 12.18 މާލީ އިންވެސްޓްމަންޓް ތަކުގެ ރަޖިސްޓަރީ ބެލެހެއްޓުން | މާލީ އިންވެސްޓްމަންޓްތަކުގެ ރަޖިސްޓަރީއެއް މިނިސްޓްރީ އޮފް ފިނޭންސް އެންޑް ޓްރެޜަރީން ބަލަހައްޓަންވާނެއެވެ. މިރަޖިސްޓަރީގައި ތިރީގައި މިވާ މަޢުލޫމާތު ހިމަނަންވާނެއެވެ.   1. މުއައްސަސާގެ ނަން 2. އިންވެސްޓްމަންޓް ފެށި ތާރީޚް 3. އިންވެސްޓްމަންޓްގެ ބާވަތް 4. އިންވެސްޓްމަންޓް މުއްދަތު ހަމަވާ ތާރީޚް 5. އިންވެސްޓް ކުރެވިފައިވާ ޢަދަދު 6. އިންވެސްޓްކުރުމަށް ދެވިފައިވާ ހުއްދަ 7. އިންވެސްޓްކުރެވިފައިވާ އިންވެސްޓްމަންޓްތަކަށް ލިބޭނެކަމަށް އަންދާޒާކުރާ ފައިދާއެއް |
| 12.19 މުވައްޒަފުން ލައްވާ ކުރުވާ މަސައްކަތަށް އަގުދޭން ނުޖެހުން | ދައުލަތުގެ މުއައްސަސާތަކުގެ މުވައްޒަފުންގެ ވަޒީފާބަޔާނުގައި އެމުވައްޒަފު ކުރަންޖެހޭނެކަމަށް ކަނޑައަޅާފައިވާ މަސައްކަތްތައް ފިޔަވައި އޮފީހުގެ އެހެން މަސައްކަތެއް ކުރުވި ކަމުގައިވިޔަސް، އެމަސައްކަތަކީ ބޭރުމީހަކު ލައްވައި އަގުދޭގޮތަށް ކުރުވި މަސައްކަތެއްގެ ގޮތުގައި އަގެއްދީގެން ނުވާނެއެވެ. |
| 12.20 ވަޒީފާތަކަށް ގެންނަ ބިދޭސީންގެ ދަތުރު އަވަސްކޮށް އެމީހާ ފޮނުވަންޖެހޭ ތަނަކަށް ފޮނުވުން | (ހ) ދައުލަތުގެ އެކިއެކި ވަޒީފާތަކަށް ބިދޭސީން ރާއްޖެ ގެންނަންވާނީ، އެމީހަކު ގެނައުމާއެކު އެމީހެއްގެ ވަޒީފާގެ މަސައްކަތަށް ލަސްނުކޮށް ނެރެވޭނެ އިންތިޒާމު ހަމަޖެއްސުމަށްފަހުގައެވެ.  (ށ) މިމާއްދާގެ (ހ) ގައިވާ ގޮތުގެމަތިން ގެންނަ ބިދޭސީންގެ ތެރެއިން އަތޮޅުތަކަށް ފޮނުވަންޖެހޭ ބިދޭސީން ގިނަވެގެން 7 (ހަތެއް) ދުވަހުގެ ތެރޭގައި އެމީހަކު ވަޒީފާއަދާކުރަން ހަމަޖެހިފައިވާ ރަށަކަށް ފޮނުވަންވާނެއެވެ.  (ނ) ދައުލަތުގެ ވަޒީފާއަދާކުރާ ބިދޭސީންގެ ތެރެއިން އަތޮޅުތަކުގައި ވަޒީފާއަދާކުރާ ބިދޭސީންގެ ވަޒީފާގެ އެއްބަސްވުމުގައިވާ ގޮތުގެމަތިން ޗުއްޓީގައި ދިއުމާއި އައުމަށް މާލޭގައި މަޑުކުރަންޖެހޭ ދުވަސްތަކުގެ އަދަދު މަގުބޫލު ސަބަބެއްނެތި 3 (ތިނެއް) ދުވަހަށްވުރެ އިތުރުވެގެން ނުވާނެއެވެ. މިބޭނުމަށް 3 (ތިނެއް) ދުވަހަށްވުރެ އިތުރަށް މާލޭގައި މަޑުކުރާ ދުވަސްތަކަށް އެއްވެސް ޚަރަދެއް ނުދެވޭނެއެވެ. |
| 12.21 މޯބައިލްފޯނު ހޯދައިދިނުމާއި ފޯނުއެލަވަންސް ދިނުން | ދައުލަތުގެ ޚަރަދުގައި އެއްވެސް މުވައްޒަފަކަށް މޯބައިލްފޯނު ހޯދައިދީގެން ނުވާނެއެވެ. ނަމަވެސް ދައުލަތުގެ ޚިދުމަތުގައި ގިނަވަގުތު އުޅެންޖެހޭ މުވައްޒަފުންނަށާއި، ޚާއްޞަކަމެއް ދިމާވެގެން އެކަމުގައި އުޅެންޖެހޭ މުވައްޒަފުންނަށް ފޯނުއެލަވަންސެއް ދެވިދާނެއެވެ. މިގޮތުން ފޯނުއެލަވަންސްގެ ގޮތުގައި ފައިސާ ދޭނެ ޢަދަދު ކަނޑައަޅަންވާނީ މިނިސްޓްރީ އޮފް ފިނޭންސް އެންޑް ޓްރެޜަރީއާ މަޝްވަރާކޮށްގެންނެވެ. |
| 12.22 ސެކިއުރިޓީ ޑޮކިއުމަންޓްތަކުގެ ރަޖިސްޓަރީ ބެލެހެއްޓުން | (ހ) ސެކިއުރިޓީ ޑޮކިއުމަންޓްތައް ރައްކާތެރިކަމާއެކު ބެލެހެއްޓޭނެ އިންތިޒާމެއް އެތަނަކުން ހަމަޖައްސަންވާނެއެވެ. އަދި ސެކިއުރިޓީ ޑޮކިއުމަންޓްތަކުގެ ރަޖިސްޓަރީއެއް ބަލަހައްޓަންވާނެއެވެ. އަދި މިލިޔުންތައް ބަހައްޓަންވާނީ ތިޖޫރީ ނުވަތަ ތަޅުލެވޭ ތަނެއްގައި ޒިންމާދާރު މުވައްޒަފެއްގެ ބެލުމުގެ ދަށުގައެވެ.  (ށ) ސެކިއުރިޓީ ޑޮކިއުމަންޓްގެ ގޮތުގައި މައިގަނޑު ގޮތެއްގައި ބަލާ ތަކެތި ތިރީގައި މިވަނީއެވެ.   1. ސެކިއުރިޓީސް 2. އެއްބަސްވުން ކުރިއަށްގެންދިއުމަށްޓަކައި ލިބިފައިވާ ގެރެންޓީ 3. ނެގޯޝިއަބަލް އިންސްޓްރުމަންޓްސް 4. އެހެން ޤާނޫނެއްގައި ސެކިއުރިޓީ ޑޮކިއުމަންޓްސްގެ ގޮތުގައި މާނަކުރެވިފައިވާ އެއްވެސް ލިޔުމެއް 5. ސެކިއުރިޓީ ޑޮކިއުމަންޓެއް ކަމަށް ފައިނޭންޝަލް ކޮންޓްރޯލަރ ނިންމާ ލިޔުމެއް   (ނ) ސެކިއުރިޓީ ޑޮކިއުމަންޓްގެ ކަންތައްތައް ތިރީގައިމިވާ ގޮތުގެ މަތިން ފުރިހަމަކުރުމާއެކު އެކަށީގެންވާ ކޮންޓްރޯލެއް ޤާއިމްކޮށްގެން ބަލަހައްޓަންވާނެއެވެ.   1. ސެކިއުރިޓީ ޑޮކިއުމަންޓްތަކުގެ ރަޖިސްޓަރީގައި އެކަށީގެންވާ ތަފްޞީލް ރެކޯޑުކުރުން. 2. ސެކިއުރިޓީ ޑޮކިއުމަންޓްތައް ރައްކާތެރި ތަނެއްގައި ރައްކާތެރިކަމާއެކު ބެހެއްޓުން. 3. ކޮންމެ އަހަރަކު މަދުވެގެން އެއްފަހަރު ސެކިއުރިޓީ ޑޮކިއުމަންޓްސް ރަޖިސްޓަރީ ރިކޮންސައިލް ކުރުން. |
| 12.23 ދައުލަތުގެ މާލިއްޔަތުގެ ގަވާއިދުގައި ނުހިމެނޭ ކަމެއް މެދުވެރިވެއްޖެނަމަ ޢަމަލުކުރާނެގޮތް | މިގަވާއިދުގައި ބަޔާންކުރެވިފައިވާ ގޮތުގެމަތިން ދައުލަތުގެ މުދަލާއި ފައިސާއާބެހޭ ކަންތައްތައް ހިންގައި ބެލެހެއްޓުމުގައި، މިގަވާއިދުގައި ނުހިމެނޭކަމެއް ކުރަންޖެހިއްޖެނަމަ، އެކަމެއް ކުރަންޖެހޭ ދައުލަތުގެ މުއައްސަސާއަކުން އެކަމެއްގެ ތަފްސީލާއި އެކަމެއް ހައްލުކުރަން ފެންނަ ގޮތެއް ބަޔާންކޮށް މިނިސްޓަރ އޮފް ފިނޭންސް އެންޑް ޓްރެޜަރީއަށް ލިޔުމަކުން ހުށަހަޅައި، ދައުލަތުގެ މާލިއްޔަތުގެ ގާނޫނުގައިވާ ގޮތުގެމަތިން މިނިސްޓަރުގެ ހުއްދަދޭ ގޮތަކަށް އެކަމެއް ކުރާނީއެވެ. |
|  |  |

|  |
| --- |
| ބާބު 13އެހެނިހެން މާލީ ކަންކަން ހިންގައި ބެލެހެއްޓުން |

|  |  |
| --- | --- |
| 13.01 ޕަބްލިކް ބޭންކް އެކައުންޓް ހުޅުވުމާއި، އެކައުންޓަށް ފައިސާ ޖަމާކޮށް ދޫކުރުން | (ހ) ދައުލަތުގެ އެންމެހާ ފައިސާ ބަހައްޓަންވާނީ، މޯލްޑިވްސް މަނިޓަރީ އޮތޯރިޓީގައި މިނިސްޓްރީ އޮފް ފިނޭންސް އެންޑް ޓްރެޜަރީން ހުޅުވާ ބަލަހައްޓަމުން ގެންދާ ޕަބްލިކް ބޭންކް އެކައުންޓްގައެވެ. މޯލްޑިވްސް މަނިޓަރީ އޮތޯރިޓީގެ މަރުކަޒެއްނެތް ރަށެއްގައިނަމަ، މޯލްޑިވްސް މަނިޓަރީ އޮތޯރިޓީގެ އެކައުންޓެއް އޮތް ބޭންކެއްގައެވެ. އެފަދަ އެކައުންޓެއް އޮތް ބޭންކެއްވެސް ނެތް ރަށެއްގައިނަމަ ދައުލަތުގެ ފައިސާ ބަހައްޓާނީ، މިނިސްޓަރުގެ ހުއްދަ ލިޔުމަކުން ލިބިގެން ބޭންކެއްގައި ހުޅުވާ އެކައުންޓެއްގައެވެ.  (ށ) މޯލްޑިވްސް މަނިޓަރީ އޮތޯރިޓީގެ މަރުކަޒެއް ނުވަތަ އެއޮތޯރިޓީގެ އެކައުންޓެއް އޮތް ބޭންކެއްވެސް ނެތް ރަށެއްގައިނަމަ، ބޭންކް އެކައުންޓަށް ފައިސާ ޖަމާކުރެވެންދެން ފައިސާ ބަހައްޓަންވާނީ ސަލާމަތާއި ރައްކާތެރިކަމާއެކު ބެލެހެއްޓޭނެ ގޮތެއްގެ މަތިން ތިޖޫރީފަދަ ތަޅުލެވިފައި ހުންނަ ރައްކާތެރި ތަނެއްގައެވެ.  (ނ) މޯލްޑިވްސް މަނިޓަރީ އޮތޯރިޓީގެ މަރުކަޒެއް ނުވަތަ އެއޮތޯރިޓީގެ އެކައުންޓެއް އޮތް ބޭންކެއް ނެތް ރަށެއްގައިހުރި ބޭންކެއްގައި އެކައުންޓެއް ހުޅުވޭނީ، ތިރީގައިމިވާ ޙާލަތްތައް ދިމާވުމުން މިނިސްޓަރުގެ ހުއްދަ ލިޔުމަކުން ލިބިގެންނެވެ.   1. އެކައުންޓް ހުޅުވަން އެދޭ މުއައްސަސާއަކީ، މޯލްޑިވްސް މަނިޓަރީ އޮތޯރިޓީގެ މަރުކަޒެއް ނެތް ރަށެއްގައި ހިންގާ މުއައްސަސާއަކަށްވުމާއެކު، އެއޮތޯރިޓީގެ އެކައުންޓެއް އޮތް ބޭންކެއްވެސް ނެތް ރަށެއްގައި ހިންގާ މުއައްސަސާއަކަށްވުން. 2. އެކައުންޓް ހުޅުވަން ބޭނުންވަނީ، ހިލޭ ނުވަތަ ލޯނުއެހީގެ ގޮތުގައި ލިބޭފައިސާ، ހިލޭއެހީ ނުވަތަ ލޯނުއެހީގެ އެއްބަސްވުމުގެ ދަށުން ބެހެއްޓުމަށްކަމަށްވުމާއި، ދައުލަތުގެ ފައިސާގެ ގޮތުގައި ނުބެލެވޭ ފައިސާ ބެހެއްޓުމަށް ކަމަށްވުން.   (ރ) މިމާއްދާގެ (ހ) ގައިވާ ގޮތުގެ މަތިން ހުއްދަ ލިބިގެން ހުޅުވާ އެކައުންޓަކުން، ފައިސާ ދައްކަންޖެހޭ ގޮތަށް ޚަރަދެއް ކުރަންވާނީ، އެއެކައުންޓުން އަދާކުރަންޖެހޭ ފައިސާ ބެހެއްޓުމަށްފަހު ބާކީ ފައިސާހުރި ވަރަށްވުރެ އިތުރުނުވާ ގޮތެއްގެ މަތިންނެވެ.  (ބ) ދައުލަތުގެ ތަންތަނަށް ހޯދާ ހުރިހާ ފައިސާއަކާއި، ބަލައިގަންނަ ހުރިހާ ފައިސާއެއް ޖަމާކުރަންވާނީ ޕަބްލިކް ބޭންކް އެކައުންޓަށެވެ. ނުވަތަ މިމާއްދާގެ (ހ) ގައިވާ ގޮތުގެމަތިން ހުޅުވާ އެކައުންޓަކަށެވެ. ނުވަތަ އެމާއްދާގެ (ށ) ގައިވާ ގޮތުގެ މަތިން ފައިސާ ބެހެއްޓުމަށްފަހު، މިނިސްޓްރީ އޮފް ފިނޭންސް އެންޑް ޓްރެޜަރީއިން އަންގާ ގޮތެއްގެ މަތިން އެކައުންޓަކަށް ފައިސާ ޖަމާކުރަންވާނެއެވެ.  (ޅ) ޕަބްލިކް ބޭންކް އެކައުންޓްގައި ހުންނަ ފައިސާއިން ޚަރަދުކުރެވޭނީ ނުވަތަ ފައިސާ ދޫކުރެވޭނީ ތިރީގައިމިވާ ގޮތުގެ މަތިންނެވެ.   1. ވަގުތުން ވަގުތަށް ބޭނުންނުވާ ފައިސާ އިންވެސްޓްކުރުމަށް. 2. ކޮންސޮލިޑޭޓަޑް ރެވެނިޔު ފަންޑުން ފައިސާ ޚަރަދުކުރުމަށް ހުއްދަދޭ ލިޔުމުގައިވާގޮތުގެ މަތިން ފައިސާ ދޫކުރުމަށް. 3. ލޯންސް އެންޑް ކެޕިޓަލް ވާރކްސް ފަންޑުން ފައިސާ ޚަރަދުކުރުމަށް ހުއްދަދޭ ލިޔުމުގައިވާގޮތުގެ މަތިން ފައިސާ ދޫކުރުމަށް. 4. އެޑްވާންސް ފަންޑުން ފައިސާ ދޫކުރުމަށް. 5. ޓްރަސްޓް އެކައުންޓެއްގެ ޓްރަސްޓް ސްޓޭޓްމަންޓެއްގައިވާ ގޮތުގެ މަތިން ޓްރަސްޓް ފަންޑުން ފައިސާ ދޫކުރުމަށް. |
| 13.02 ޕަބްލިކް ބޭންކް އެކައުންޓްގައިހުރި ފައިސާގެ ތެރެއިން ވަގުތުން ވަގުތަށް ބޭނުންނުވާ ފައިސާ އިންވެސްޓްކުރުން | (ހ) ޕަބްލިކް ބޭންކް އެކައުންޓްގައިހުރި ފައިސާގެ ތެރެއިން ވަގުތުން ވަގުތަށް ބޭނުންނުވާ ފައިސާ، އެއެކައުންޓުން ނަގައި، ތިރީގައިމިވާ ގޮތުގެ މަތިން މާލީ ރައްކާތެރިކަމާގުޅޭ ބައިނަލްއަޤްވާމީ މިންގަނޑުތަކާ އެއްގޮތްވާގޮތުގެ މަތިން މިނިސްޓަރަށް އިންވެސްޓްކުރެވިދާނެއެވެ.   1. ބޭރުގައުމެއްގެ ސަރުކާރުން ނުވަތަ ބައިނަލްއަޤްވާމީ އިދާރާއަކުން ދޫކޮށްފައިވާ ނުވަތަ ގެރެންޓީކޮށްފައިވާ ސެކިއުރިޓީޒް އަށް. 2. މޯލްޑިވްސް މަނިޓަރީ އޮތޯރިޓީގެ ޑިރެކްޓަރުންގެ ބޯޑުން ގަބޫލުކުރާ ބޭންކެއްގެ އެކައުންޓްގައި ޑިޕޮޒިޓްކޮށްފައި ބެހެއްޓުމަށް.   (ށ) މިމާއްދާގެ (ހ) ގައިވާ ގޮތުގެ މަތިން އިންވެސްޓްކުރާ ދައުލަތުގެ ފައިސާގެ ހިސާބު، އޮޑިޓަރ ޖެނެރަލް ކަނޑައަޅާ ގޮތެއްގެ މަތިން މިނިސްޓްރީ އޮފް ފިނޭންސް އެންޑް ޓްރެޜަރީއިން ބަލަހައްޓަންވާނެއެވެ.  (ނ) މިމާއްދާގެ (ހ) ގައިވާ ގޮތުގެ މަތިން ކުރާ ކޮންމެ އިންވެސްޓްމަންޓަކުން ލިބޭ އިންޓްރެސްޓެއްވެސް ޖަމާކުރަންވާނީ އިންޓްރެސްޓް ސަސްޕެންސް އެކައުންޓަށެވެ. |
| 13.03 ކޮންސޮލިޑޭޓަޑް ރެވެނިއު ފަންޑަށް ފައިސާ ޖަމާކުރުމާއި ދޫކުރުން | (ހ) ދައުލަތުގެ ފައިސާގެ ތެރެއިން، ތިރީގައިމިވާ ފައިސާ ފިޔަވައި އެހެން ހުރިހާ ފައިސާއެއް ޖަމާކުރަންވާނީ، ކޮންސޮލިޑޭޓަޑް ރެވެނިއު ފަންޑަށެވެ.   1. މޯލްޑިވްސް މަނިޓަރީ އޮތޯރިޓީގެ މަރުކަޒެއް ނުވަތަ އެ އޮތޯރިޓީގެ އެކައުންޓެއް އޮތް ބޭންކެއް ނެތް ރަށެއްގައި، ނުވަތަ ރާއްޖޭން ބޭރުގައި ހިނގާ ސަރުކާރުގެ އޮފީހަކުން ހޯދާ، ނުވަތަ އެފަދަ އޮފީހަކަށް ލިބޭ ނުވަތަ އެފަދަ އޮފީހެއްގައިހުރި ދައުލަތުގެ ފައިސާ. 2. ދައުލަތުގެ ބޭނުންތަކަށާއި، ދައުލަތުންދޭ ލޯނުގެ ގޮތުގައި ދޫކުރުމަށާއި، ކެޕިޓަލް ޚަރަދުތަކަށް ދޫކުރުމަށް ކޮންސޮލިޑޭޓަޑް ރެވެނިއު ފަންޑުން، ލޯންސް އެންޑް ކެޕިޓަލް ވަރކްސް ފަންޑަށް ދޫކުރެވޭ ފައިސާ. 3. ލޯންސް އެންޑް ކެޕިޓަލް ވާރކްސް ފަންޑަށާއި، އެޑްވާންސް ފަންޑަށާއި، ޓްރަސްޓް ފަންޑްގައި ހިމެނޭ އެކައުންޓް ތަކަށާއި، އިންޓަރެސްޓް ސަސްޕެންސް އެކައުންޓަށް ޖަމާކުރަންޖެހޭ ދައުލަތުގެ އެންމެހާ ފައިސާ.   (ށ) މިމާއްދާގެ (ހ) ގެ 1 ވަނަ ނަންބަރުގައިވާ ގޮތުގެ މަތިން ކޮންސޮލިޑޭޓަޑް ރެވެނިއު ފަންޑަށް ޖަމާނުކޮށް ބަހައްޓާ ފައިސާގެ ބަދަލުގައި، އެފަދަ މުއައްސަސާތަކަށް ޚަރަދުކުރުމަށް ފައިސާ ފޮނުވާއިރު ފޮނުވާނީ ކޮންސޮލިޑޭޓަޑް ރެވެނިއު ފަންޑަށް ޖަމާނުކޮށް ހުރި ޢަދަދު އުނިކޮށްފައެވެ. މިގޮތަށް އެޖަސްޓްކުރާ ފައިސާ އެފައިސާއެއް ވައްދަންޖެހޭ ލެޖަރ އެކައުންޓަށް ވައްދައި ހިސާބުތައް ނިންމަންވާނެއެވެ.  (ނ) އަންނަނިވި ޙާލަތްތަކުގައި މެނުވީ، ކޮންސޮލިޑޭޓަޑް ރެވެނިއު ފަންޑުން ދައުލަތުގެ ފައިސާ ދޫކޮށްގެން ނުވާނެއެވެ.   1. އެއަހަރަކަށް ރައްޔިތުންގެ މަޖިލިސް އިން ފާސްކޮށްފައިވަ ބަޖެޓްގައިވާ ގޮތުގެ މަތިން ޚަރަދުކުރުމަށް. 2. ކޮންސޮލިޑޭޓަޑް ރެވެނިއު ފަންޑަށް ފައިސާ ދޫކުރުމަށް ހުއްދަކުރާ ޤާނޫނެއްގައިވާ ގޮތުގެމަތިން ފައިސާ ދޫކުރުމަށް. 3. ދައުލަތުގެ ފައިސާއިން ރިފަންޑް ދޭންޖެހޭ ފަރާތްތަކަށް ރިފަންޑް ދިނުމަށް.   (ނ) ޚަރަދުކުރުމަށް ހުއްދަދޭ ލިޔުމެއްގެ މައްޗަށް މެނުވީ ކޮންސޮލިޑޭޓަޑް ރެވެނިއު ފަންޑުން، ދައުލަތުގެ ފައިސާ ދޫކޮށްގެންނުވާނެއެވެ. |
| 13.04 ލޯންސް އެންޑް ކެޕިޓަލް ވާރކްސް ފަންޑަށް ފައިސާ ޖަމާކުރުމާއި ދޫކުރުން | (ހ) ދައުލަތުގެ ފައިސާގެ ތެރެއިން، ތިރީގައިވާ ފައިސާ ޖަމާކުރަންވާނީ ލޯންސް އެންޑް ކެޕިޓަލް ވާރކްސް ފަންޑަށެވެ.   1. ދައުލަތުގެ ބޭނުންތަކަށާއި، ދައުލަތުންދޭ ލޯނުގެ ގޮތުގައި ދޫކުރުމަށާއި، ކެޕިޓަލް ޚަރަދުތަކަށް ދޫކުރުމަށް ކޮންސޮލިޑޭޓަޑް ރެވެނިއު ފަންޑުން، ލޯންސް އެންޑް ކެޕިޓަލް ވާރކްސް ފަންޑަށް ދޫކުރާ ފައިސާ. 2. ލޯންސް އެންޑް ކެޕިޓަލް ވާރކްސް ފަންޑުން ދޫކުރި ލޯނުގެ ޕްރިންސިޕަލް ޢަދަދަށް ދައްކާ ފައިސާ. 3. ދައުލަތުގެ މުދަލެއް ވިއްކައިގެން ލިބޭ ފައިސާ. 4. ބައިނަލްއަޤްވާމީ ޖަމާޢަތަކުން ވިޔަސް، އަދި އެހެން ފަރާތަކުން ވިޔަސް، ކެޕިޓަލް ޚަރަދުކުރުމަށް އެއްވެސް ޝަރުތަކާނުލައި، އެހީގެ ގޮތުގައި ދޭ ފައިސާ. 5. ކެޕިޓަލް ޚަރަދުކުރުމަށް، ނުވަތަ އެހެންވެސް ކަމަކަށް އެކި ފަރާތްތަކުން ދައުލަތަށް ދޫކުރާ ލޯންގެ ފައިސާ އާއި، ދައުލަތުން ދަރަންޏަށް ހޯދާ ފައިސާ.   (ށ) ލޯންސް އެންޑް ކެޕިޓަލް ވާރކްސް ފަންޑުން، ދައުލަތުގެ ފައިސާ ދޫކުރާނީ ތިރީގައި މިވާގޮތުގެ މަތިންނެވެ.   1. ދައުލަތުގެ ބަޖެޓްގައިވާ ގޮތުގެ މަތިން ފައިސާ ދޫކުރުމަށް. 2. ލޯންސް އެންޑް ކެޕިޓަލް ވާރކްސް ފަންޑަށް ދައުލަތުގެ ފައިސާ ޖަމާކުރީ ވަކި ބޭނުމެއްގައި ކަމުގައިވާނަމަ އެބޭނުމެއް ޙާޞިލްކުރުމަށް. |
| 13.05 އިންޓަރެސްޓާއި، އިންޓަރެސްޓް ފައިސާ ބަހާނެގޮތް | (ހ) ދައުލަތުގެ އިންވެސްޓްމަންޓެއް އިންވެސްޓްކޮށްގެން ލިބޭ އެންމެހައި އިންޓަރެސްޓް ފައިސާ އާއި އެނޫންގޮތްގޮތުން ދައުލަތަށް ލިބޭ އިންޓަރެސްޓް ފައިސާ ޖަމާކުރަންވާނީ، އިންޓަރެސްޓް ސަސްޕެންސް އެކައުންޓަށެވެ. އިންޓަރެސްޓް ސަސްޕެންސް އެކައުންޓްގައި ހުންނަ ދައުލަތުގެ ފައިސާ ނަގަންވާނީ، ޕަބްލިކް ފަންޑަކަށް ޖަމާކުރުމަށް، ނުވަތަ ޓްރަސްޓް ސްޓޭޓްމަންޓުގައިވާ ގޮތުގެ މަތިން ޓްރަސްޓް އެކައުންޓަކަށް ނުވަތަ އެކައުންޓްތަކަށް ޖަމާކުރުމަށެވެ.  (ށ) ޓްރަސްޓް އެކައުންޓަކަށް އިންޓަރެސްޓް ލިބޭނެ ގޮތްތަކާއި މިންގަނޑުތައް އަދި އިންޓަރެސްޓް ސަސްޕެންސް އެކައުންޓްގައި ހުންނަ ފައިސާ ބަހާނެގޮތް ފައިނޭންޝަލް ކޮންޓްރޯލަރ ތައްޔާރުކޮށް މިނިސްޓަރަށް ހުށަހަޅަންވާނެއެވެ. މިގޮތުން އިންޓަރެސްޓް ސަސްޕެންސް އެކައުންޓްގައި ހުންނަ ފައިސާއިން ޕަބްލިކް ފަންޑަށް ޖަމާކުރާނެ ޢަދަދާއި، ޓްރަސްޓް އެކައުންޓްތަކަށް ޖަމާކުރާނެ ޢަދަދު ވަކިވަކިން އެނގެން އޮންނަންވާނެއެވެ.  (ނ) މިމާއްދާގެ (ށ) ގައިވާ ގޮތުގެ މަތިން ފައިނޭންޝަލް ކޮންޓްރޯލަރ ތައްޔާރުކޮށް ހުށަހަޅާ ސްޓޭޓްމަންޓުގައިވާ ގޮތަށް ޓްރަސްޓް އެކައުންޓްތަކަށާއި، ޕަބްލިކް ފަންޑަށް ޖަމާކުރާނެ ޢަދަދު ނިންމާނީ މިނިސްޓަރެވެ. އަދި އެއެކައުންޓްތަކަށް ފައިސާ ޖަމާކުރަންވާނީ މިނިސްޓަރުގެ ހުއްދަ ލިބިގެންނެވެ.  (ރ) އިންޓަރެސްޓް ސަސްޕެންސް އެކައުންޓްގައި ހުންނަ ފައިސާ ބެހުމަށް ކަނޑައަޅާ މިންގަނޑުތަކުގެ ރެކޯޑްތައް މިނިސްޓްރީ އޮފް ފިނޭންސް އެންޑް ޓްރެޜަރީއިން ބަލަހައްޓަންވާނެއެވެ.  (ބ) އިންޓަރެސްޓް ފައިސާ ބެހުމަށް ނިންމި ގޮތެއްގެ މަތިން ބަހައި ނިމޭއިރު، އިންޓަރެސްޓް ސަސްޕެންސް އެކައުންޓްގައި ބާކީ ފައިސާ ހުރިނަމަ، އެފައިސާ ކޮންސޮލިޑޭޓަޑް ރެވެނިއު ފަންޑަށް ޖަމާކުރާނީއެވެ.  (ޅ) ނިމުނު އަހަރުގެ އިންޓަރެސްޓްގެ ގޮތުގައި ލިބިފައިވާ ހުރިހާ ފައިސާއެއް ހިނގާ މާލީއަހަރުގެ ތެރޭގައި ބަހައި ނިންމަންވާނެއެވެ. އަދި އެހެނިހެން ބޭންކް އެކައުންޓްތަކަށް ލިބިފައިވާ އިންޓަރެސްޓްވެސް ކޮންސޮލިޑޭޓަޑް ރެވެނިއު ފަންޑަށް ޖަމާކޮށް ނިންމަންވާނެއެވެ. |
| 13.06 ޓްރަސްޓް ފަންޑާއި ޓްރަސްޓް އެކައުންޓް އެކުލެވިގެންވާގޮތް | (ހ) ޓްރަސްޓް ފަންޑަށް ޖަމާކުރެވޭނީ، ޓްރަސްޓް ފަންޑް ހުޅުވާފައިވާ ބޭނުމަށް، އެކަމަށް ކަނޑައަޅާފައިވާ ފައިސާއެވެ. މިފަދަ ފައިސާ ޖަމާކުރަންވާނީ ޓްރަސްޓް ސްޓޭޓްމަންޓްގައިވާ ގޮތުގެ މަތިން ހުޅުވާ ޓްރަސްޓް އެކައުންޓަކަށް ނުވަތަ ޕަބްލިކް ފަންޑަކަށެވެ.  (ށ) ޓްރަސްޓް ފަންޑް އެކުލެވިގެންވަނީ، އިންޓަރެސްޓް ސަސްޕެންސް އެކައުންޓާއި، ޓްރަސްޓް ފަންޑްގެ ބައެއްގެ ގޮތުގައި އުފައްދާ ޓްރަސްޓް އެކައުންޓްތަކާއި، އެކި ބޭނުންތަކުގައި އެކި ދުވަސްވަރު ތިރީގައިމިވާ ބާވަތުގެ ކަންތައްތަކަށް އުފައްދާ ޓްރަސްޓް އެކައުންޓްތަކެވެ. މިހުރިހާ އެކައުންޓެއްވެސް ޓްރަސްޓް ފަންޑްގައި ހިމެނޭނެއެވެ.   1. ދައުލަތުގެ ވަކި ބޭނުންތަކަކަށް ޚަރަދުކުރުމަށް ބަޖެޓްގައި ކަނޑައަޅައި ފާސްކޮށްފައިވާ ފައިސާ ބެހެއްޓުމަށް. 2. ދައުލަތުގެ މުއައްސަސާއެއް ކަމުގައިނުވާ އެހެން ފަރާތެއްގެ ބޭނުމަށް، ދައުލަތުން ފައިސާ ބަހައްޓައި ދިނުމަށް. 3. ދައުލަތުގެ ވަކި ބޭނުމަކަށް ހަދިޔާގެ ގޮތުގައި ނުވަތަ ހިލޭއެހީގެ ގޮތުގައި ލިބޭ ފައިސާއާއި، ވަކި ޝަރުޠުތަކެއްގެ މަތިން ދައުލަތަށް ލިބޭ ފައިސާ ވަގުތީގޮތުން ބެހެއްޓުމަށް. 4. ދައުލަތަށް ލިބޭ ފައިސާއެއްގެ ވަކި ބޭނުމެއް އެނގެންދެން، ވަގުތީގޮތުން ބެހެއްޓުމަށް. 5. ޓްރަސްޓް އެކައުންޓްގައި ބަހައްޓައިގެން ދޭންޖެހޭ ނުވަތަ ޚަރަދުކުރަންޖެހޭ ގޮތަށް ވަކި ޚާއްޞަ ބޭނުމަކަށް ބަޖެޓްގައި ކަނޑައަޅާ ފާސްކޮށްފައިވާ ދައުލަތުގެ އެންމެހައި ފައިސާ ބެހެއްޓުމަށް. 6. ޚާއްޞަ ބޭނުމަކަށް ލިބިފައިވާ ދައުލަތުގެ އެންމެހައި ފައިސާ ބެހެއްޓުމަށް.   (ނ) ޓްރަސްޓް ފަންޑުގައި، ވަކިން ބޭންކް އެކައުންޓް ހުޅުވިފައިވާ ޓްރަސްޓް އެކައުންޓްތަކާއި، ޕަބްލިކް ބޭންކް އެކައުންޓްގެ ގޮތުގައި ބޭނުންކުރާ ޓްރަސްޓް އެކައުންޓްތައް ހިމެނެއެވެ. ވަކިން ބޭންކް އެކައުންޓެއް ހުޅުވިފައިވާ ޓްރަސްޓް އެކައުންޓެއްނަމަ، އެބޭންކް އެކައުންޓްގައި ހިމެނޭ ފައިސާއަށްވުރެ އިތުރަކަށް ފައިސާއެއް ނުނެގޭނެއެވެ.  (ރ) ޓްރަސްޓް އެކައުންޓްގެ ގޮތުގައި ބަލާ އެކިބާވަތުގެ އެކައުންޓްތައް ތިރީގައި މިވަނީއެވެ.   1. ސަރުކާރުގެ ވިޔަފާރި ކުރުމަށް ބޭނުންކުރެވޭ ރިވޯލްވިންގ ފަންޑް ނުވަތަ ވަރކިންގ ކެޕިޓަލް ފަންޑް. 2. އިންޓްރަސްޓް ލިބޭ ޓްރަސްޓް އެކައުންޓްތައް. (ކުށްވެރިންގެ ފައިސާ، ބޭރުމީހުން ދައްކާ ޑިޕޮޒިޓް ފައިސާ، ވާރިޘަކުނެތި އަދި ވަޞިއްޔަތެއްވެސްނެތި ހުންނަ މުދަލަށް ލިބޭ ފައިސާ، ޚާއްޞައެހީގެ މަރުކަޒުތަކުގައި ތިބޭ މީހުންގެ ފައިސާ، ބޮންޑް، ޑިޕޮސިޓްސް، އަދި މިބާވަތުގެ އެހެނިހެން ފައިސާ ބެހެއްޓުމަށް ހުޅުވާ އެކައުންޓްތައް)   (ބ) ސަސްޕެންސް އެކައުންޓްގެ ގޮތުގައި ބަލަހައްޓާ ޓްރަސްޓް އެކައުންޓްތަކަށް، ތިރީގައިމިވާ ބާވަތުގެ ކަންތައްތަކަށް ލިބޭ ފައިސާ ޖަމާކުރެވިދާނެއެވެ.   1. ވަކި ޚާއްޞަ ބޭނުމަކަށް ބެހެއްޓިފައިވާ ރަށްރަށުގެ ނުވަތަ އަތޮޅުތަކުގެ ފައިސާ. 2. ވަކި ޚާއްޞަކަމަކަށް ބޭރުގެ އެހީގެ ދަށުން ހިންގޭ ޕްރޮޖެކްޓްތަކަށް ލިބޭ ފައިސާ. 3. ތިންވަނަ ފަރާތަކަށް ބެހެއްޓިފައިވާ އެހެނިހެން ފައިސާ.   (ޅ) ކޮންމެ މާލީއަހަރެއް ނިމޭއިރު ޓްރަސްޓް އެކައުންޓްގެ ބާކީގައި ހުންނަ ފައިސާ ޖެހިގެން އަންނަ އަހަރަށް ގެންދެވޭނެއެވެ.  (ކ) ޓްރަސްޓް އެކައުންޓްގެ ހުރިހާ މުޢާމަލާތެއްވެސް ހިންގަންވާނީ، ދައުލަތުގެ ފައިސާގެ ހިސާބުތައް ބަލަހައްޓާ ނިޒާމުގެ ތެރެއިން ދައުލަތުގެ މާލިއްޔަތުގެ ގަވާއިދާ އެއްގޮތްވާގޮތުގެ މަތިންނެވެ. |
| 13.07 ޓްރަސްޓް އެކައުންޓް ހުޅުވުން | (ހ) ދައުލަތުގެ މުއައްސަސާއަކުން ޓްރަސްޓް އެކައުންޓެއް ހުޅުވުމަށް ބޭނުންވެއްޖެނަމަ، އެމުއައްސަސާއެއްގެ މާލީޒިންމާދާރުވެރިޔާ ޑްރާފްޓް ޓްރަސްޓް ސްޓޭޓްމަންޓެއް ތައްޔާރުކުރުމަށްފަހު މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ. ޑްރާފްޓް ސްޓޭޓްމަންޓް ޞައްޙަތޯ ފައިނޭންޝަލް ކޮންޓްރޯލަރ ބެލުމަށްފަހު މިނިސްޓަރަށް ހުށަހަޅަންވާނެއެވެ.  (ށ) މިމާއްދާގެ (ހ) ގައިވާގޮތުގެ މަތިން ދައުލަތުގެ މުއައްސަސާތަކުން ފޮނުވަންޖެހޭ ޑްރާފްޓް ޓްރަސްޓް ސްޓޭޓްމަންޓާއި، މިނިސްޓަރަށް ހުށަހަޅާ ޓްރަސްޓް ސްޓޭޓްމަންޓްގައި ތިރީގައިމިވާ މަޢުލޫމާތު ހިމެނިފައި އޮންނަންވާނެއެވެ. ([އެނެކްސް 45](#_އެނެކްސް_45))   1. ޓްރަސްޓް އެކައުންޓްގެ ނަން. 2. ޓްރަސްޓް އެކައުންޓްގެ ބޭނުން. 3. ޓްރަސްޓް އެކައުންޓަށް ޖަމާކުރަނީ ކޮންގޮތްގޮތަކުން ލިބިގެން ޖަމާކުރާ ފައިސާއެއްކަން. 4. ޓްރަސްޓް އެކައުންޓުން ކުރެވޭނެ ޚަރަދުތަކާއި، އިންވެސްޓްކުރާނެގޮތް. 5. ޓްރަސްޓް އެކައުންޓް ހިންގައި ބެލެހެއްޓުމުގެ ޒިންމާ އުފުލާނެ ފަރާތް. 6. ޓްރަސްޓް އެކައުންޓް ހިންގުމުގައި ދައުލަތުގެ މާލިއްޔަތުގެ ގަވާއިދު ގައިވާ ގޮތުގެމަތިން ޢަމަލުކުރުމަށް އެއްބަސްވާކަން. 7. ޓްރަސްޓް އެކައުންޓް ބަންދުކުރާއިރު އެކައުންޓްގައި ހުންނަ ފައިސާއާމެދު ޢަމަލުކުރާނެގޮތް. 8. ޓްރަސްޓް އެކައުންޓްގެ އަހަރީ ރިޕޯޓާއި އަހަރީ ހިސާބު ތައްޔާރުކޮށް ޢާންމުކުރާނެގޮތް. 9. ޓްރަސްޓް އެކައުންޓް ބަންދުކުރެވޭނެ ހާލަތު. 10. ޓްރަސްޓް އެކައުންޓުގެ ނަމުގައި ބޭންކް އެކައުންޓެއް ހުޅުވަން ބޭނުންވާ ނަމަ، އެކައުންޓް ހުޅުވަން ބޭނުންވާ ބޭންކްގެ ނަން. 11. ޓްރަސްޓް އެކައުންޓުގެ މުޢާމަލާތްތައް ރިޕޯޓުކުރާނެ ފަރާތް. 12. ޓްރަސްޓް އެކައުންޓް ބަންދުކުރެވޭނެ ހާލަތާއި، އެކައުންޓް ބަންދުކުރާނެ ފަރާތާއި ބަންދުކުރާނެގޮތުގެ ތަފްޞީލް.   (ށ) ޓްރަސްޓް ސްޓޭޓްމަންޓްގައި ޓްރަސްޓް އެކައުންޓް ހުޅުވުމާއި ޓްރަސްޓް ފަންޑް ޤާއިމްކުރުމުގެ ހުއްދަދީ ސޮއިކުރާނީ މިނިސްޓަރެވެ. ހުއްދަދޭ ލިޔުމުގެ 3 ކޮޕީގައި މިނިސްޓަރު ސޮއިކުރަންވާނެއެވެ. މީގެތެރެއިން 1 ކޮޕީ އެމުއައްސަސާއެއްގެ މާލީޒިންމާދާރުވެރިޔާއާ ހަވާލުކުރަންވާނެއެވެ. 2 ވަނަ ކޮޕީ ފޮނުވާނީ އޮޑިޓަރ ޖެނެރަލް އަށެވެ. 3 ވަނަ ކޮޕީ އޮންނަންވާނީ މިނިސްޓްރީ އޮފް ފިނޭންސް އެންޑް ޓްރެޜަރީގައެވެ.  (ނ) ޓްރަސްޓް ސްޓޭޓްމަންޓުގައި އިޤްރާރު ވެފައިވާ ގޮތަށާއި، ޓްރަސްޓް ފަންޑްގެ އެންމެހާ މުއާމަލާތްތައް ދައުލަތުގެ މާލިއްޔަތު ގަވާއިދާ އެއްގޮތަށް ބަލަހައްޓަމުން ނުގެންދާކަމަށް މިނިސްޓަރަށް ފެނިއްޖެނަމަ ތިރީގައިމިވާ ގޮތުގެ މަތިން ޢަމަލުކުރެވިދާނެއެވެ.   1. ޓްރަސްޓް ސްޓޭޓްމަންޓް އިޞްލާޙުކޮށް، އަދި ޓްރަސްޓް އެކައުންޓްގެ އެޑްމިނިސްޓްރޭޓަރ ޓްރަސްޓްފަންޑް ހިންގުމުގެ މަސްއޫލިއްޔަތުން ވަކިކޮށް ނުވަތަ މައްސަލަ ތަޙްޤީޤުކޮށް ވަކި ގޮތެއް ނިންމެންދެން އެކަހެރިކުރުމަށްފަހު، އެޑްމިނިސްޓްރޭޓަރުގެ ވާޖިބުއަދާކުރުމަށް އެހެން މުވައްޒަފެއް ޢައްޔަންކުރުން. 2. އެކައުންޓް ހިންގިގޮތް ތަޙްޤީޤުކުރުން. 3. ތަޙްޤީޤުގެ ހޯދުންތަކަށް ބަލާއިރު އެކަހެރިކުރި އެޑްމިނިސްޓްރޭޓަރު ޒިންމާވާޖެހޭ ކަމެއް ނެތްނަމަ، އެޑްމިނިސްޓްރޭޓަރު އަނބުރާ އެމަގާމަށް އިޢާދަކުރުން. 4. ތަޙްޤީޤުގެ ހޯދުންތަކަށް ބެލުމަށްފަހު، އެކައުންޓް ބެލެހެއްޓުމަށް އިޞްލާޙީ ފިޔަވަޅެއް އަޅަންޖެހޭނަމަ އެފިޔަވަޅެއް އެޅުން. އަދި އެކައުންޓް ބަންދުކުރަންޖެހޭކަމަށް ފެނިއްޖެނަމަ އެކައުންޓް ބަންދުކުރުން. |
| 13.08 ދައުލަތުގެ މުއައްސަސާތަކުން ފަންޑް ހުޅުވައި ހިންގުމުގައި ޢަމަލުކުރަންޖެހޭ ގޮތް | (ހ) ވަކި ޤާނޫނެއްގެ ދަށުން ބާރު ލިބިގެން، ދައުލަތުގެ މުއައްސަސާތަކުން ހުޅުވައި ހިންގަންޖެހޭ ފަންޑްތައް ހުޅުވައި ހިންގުމުގައި، ހުރިހާ ފަންޑްތަކެއްގެ މައިގަނޑު ސިފަތައް އެއްގޮތަށް ބެހެއްޓުމާއި، ފަންނީ އެހީތެރިކަން ފޯރުކޮށްދިނުމާއި، ހިސާބު ބެލެހެއްޓުމާއި ގެންގުޅުމުގައި ހަރުދަނާ އެއް އުސޫލުތަކެއް އޮތުން ބޭނުންވާނެތީވެ، ދައުލަތުގެ މުއައްސަސާއަކުން އެފަދަ ފަންޑެއް ހުޅުވާ ހިންގަން ބޭނުންވާނަމަ އެފަންޑަކާބެހޭ ތިރީގައިމިވާ މަޢުލޫމާތު ހިމެނޭގޮތަށް "ފަންޑް ސްޓޭޓްމަންޓް" ތައްޔާރުކޮށް ފަންޑް ހުޅުވުމަށް ބޭނުންވާ ދުވަހުގެ 15 (ފަނަރަ) ދުވަސް ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔުމަކުން ހުށަހަޅަންވާނެއެވެ. އަދި މިހުށަހެޅުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިބޭތާ 15 (ފަނަރަ) ދުވަހުގެ ތެރޭގައި އެކަމާމެދު ފެންނަ ގޮތެއް އެމުއައްސަސާއަކަށް ލިޔުމަކުން އަންގަންވާނެއެވެ.   1. ފަންޑް ހުޅުވުމަށް ބަޔާންކުރާ ޤާނޫނުގެ ނަމާއި، ނަންބަރާއި، ތާރީޚް. 2. ފަންޑްގެ ނަން. 3. ފަންޑްގެ ބޭނުން. 4. ފަންޑަށް ޖަމާކުރާ ފައިސާގެ ބާވަތް. 5. ފަންޑުން ހޭދަކުރެވޭ ކަންތައްތައް. 6. ފަންޑް ހިންގުމުގައި ޒިންމާ އުފުލާ ފަރާތް. 7. ފަންޑް ހިންގުމަށްޓަކައި ޓްރަސްޓް އެކައުންޓެއް ހުޅުވަން ބޭނުންވާނަމަ އެކަން. 8. ފަންޑް އެކައުންޓް ބަންދުކުރާނެ ތާރީޚާއި ބަންދުކުރާއިރު، އެކައުންޓުގައި ހުންނަ ފައިސާއާއިމެދު ޢަމަލުކުރާނެ ގޮތެއް.   (ށ) ފަންޑަށް ލިބޭ ފައިސާ ބަލައިގަތުމާއި، ޚަރަދުކުރުމާއި އަދި ހިސާބުތައް ލިޔެ ބެލެހެއްޓުމުގައި ޢަމަލުކުރަންވާނީ ދައުލަތުގެ މާލިއްޔަތުގެ ގަވާއިދާއި އެއްގޮތްވާ ގޮތުގެ މަތިންނެވެ.  (ނ) ފަންޑް އެކައުންޓުގެ އަހަރީ ރިޕޯޓާއި އަހަރީ ހިސާބު؛ މިގަވާއިދުގެ [15.02](#_15.02_ދައުލަތުގެ_މަސްއޫލު) ވަނަ މާއްދާގެ (ރ) ގައިވާ ގޮތުގެ މަތިން، ކޮންމެ މީލާދީ އަހަރެއް ނިމޭތާ 3 މަސް ދުވަހުގެ ތެރޭގައި ތައްޔާރުކޮށް ޢާންމުކޮށް ޝާއިޢުކުރަންވާނެއެވެ.  (ރ) ފަންޑް ހުޅުވުމަށް ހުށަހަޅަންޖެހޭ "ފަންޑް ސްޓޭޓްމަންޓް"ގެ ނަމޫނާ [އެނެކްސް 45](#_އ_ެނެކްސް_45) ގައިވާނެއެވެ. |
| 13.09 ބޭންކް އެކައުންޓްތަކުގެ ހިސާބު ބެލެހެއްޓުމާއި ރިކޮންސައިލް ކުރުން | ޕަބްލިކް ބޭންކް އެކައުންޓާއި ވަކިން ބޭންކް އެކައުންޓެއް ހިންގޭނަމަ، އެކަމަށް ހަވާލުވެހުރި މާލީޒިންމާދާރުވެރިޔާ ތިރީގައިވާ ކަންތައްތައް ކުރަންވާނެއެވެ.   1. ކޮންމެ ބޭންކް އެކައުންޓެއްގެ ހިސާބުތަކާއި ލިޔުންތައް ވަކިން ބެލެހެއްޓުން. 2. އެކައުންޓް ހިންގުމުގައި އެކަށީގެންވާ ކޮންޓްރޯލް ޤާއިމްކުރުން. 3. މަދުވެގެން މަހަކު އެއްފަހަރު އެކައުންޓް ރިކޮންސައިލްކުރުން. 4. ލިބުނު ފައިސާ ހަމައަށް ބޭންކަށް ޖަމާކޮށްފައިވާކަމާއި، ޖަމާކުރި ފައިސާއާއި ޚަރަދުކުރެވުނު ފައިސާ ރަނގަޅަށް ހިސާބުތަކުގައި ހިމެނިފައިވާކަމުގެ "ސެޓްފިކެޓް އޮފް ކޮމްޕްލަޔަންސް" ތައްޔާރުކުރުން. 5. ވޭތުވެދިޔަ މަހުގެ ރިކޮންސިލިއޭޝަން ސްޓޭޓްމަންޓާއި ސެޓްފިކެޓް އޮފް ކޮމްޕްލަޔަންސް ތައްޔާރުކޮށް، ތައްޔާރުކުރި ފަރާތާއި މާލީޒިންމާދާރުވެރިޔާ ސޮއިކޮށް، ހިނގާ މަހުގެ 15 (ފަނަރަ) ވަނަ ދުވަހުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވުން. |
| 13.10 ޕަބްލިކް ފަންޑްތަކުގެ ހިސާބު ބެލެހެއްޓުން | (ހ) ތިރީގައިވާ ޕަބްލިކް ފަންޑްތަކުގެ ހިސާބުތައް، އޮޑިޓަރ ޖެނެރަލް ކަނޑައަޅާ ގޮތެއްގެ މަތިން މިނިސްޓްރީ އޮފް ފިނޭންސް އެންޑް ޓްރެޜަރީން ލިޔެ ބަލަހައްޓަންވާނެއެވެ.   1. ކޮންސޮލިޑޭޓަޑް ރެވެނިއު ފަންޑް 2. ލޯންސް އެންޑް ކެޕިޓަލް ވަރކްސް ފަންޑް 3. އެޑްވާންސް ފަންޑް 4. ޓްރަސްޓް ފަންޑް   (ށ) ޕަބްލިކް ފަންޑްތަކުގައި ހުރި ފައިސާގެ ޖުމްލަ، ޕަބްލިކް ބޭންކް އެކައުންޓްގައިހުރި ފައިސާއާއި މިގަވާއިދުގެ [13.02](#_13.02_ޕަބްލިކް_ބޭންކް) ވަނަ މާއްދާގައިވާ ގޮތުގެމަތިން ދައުލަތުން އިންވެސްޓްކޮށްފައިވާ ފައިސާގެ ޖުމްލަ ޢަދަދާ އެއްވަރުވާންވާނެއެވެ.  (ނ) ދައުލަތުން އިންވެސްޓްކުރާ ފައިސާގެ ޕްރިންސިޕަލް ޢަދަދު ފިޔަވައި، ޕަބްލިކް ބޭންކް އެކައުންޓަށް ޖަމާކުރެވޭ ހުރިހާ ފައިސާއެއް، އޮޑިޓަރ ޖެނެރަލް ކަނޑައަޅާ ގޮތެއްގެ މަތިން ހިސާބުކޮށް، ޕަބްލިކް ފަންޑްތަކުގެ ހިސާބުތަކުގައި އޭގެ ތަފްޞީލް ހިމަނަންވާނެއެވެ. |
| 13.11 އެޑްވާންސް ފަންޑް އަދި އެފަންޑް ބޭނުންކުރެވޭ ގޮތް | (ހ) އެޑްވާންސް ފަންޑުން ފައިސާ ދޫކުރެވޭނީ ތިރީގައިމިވާ ގޮތްތަކުންކުރެ ގޮތެއް މެދުވެރިވެގެންނެވެ.   1. ޢާންމު ޚިދުމަތްތަކަށާއި، ކެޕިޓަލް ޚަރަދުތަކަށް ވަގުތީގޮތުން ދޭންޖެހޭ ފައިސާ ދިނުމަށް. 2. މޯލްޑިވްސް މަނިޓަރީ އޮތޯރިޓީގެ މަރުކަޒެއް ނުވަތަ އެއޮތޯރިޓީގެ އެކައުންޓެއް އޮތް ބޭންކެއް ނެތް ރަށެއްގައި، ނުވަތަ ރާއްޖޭން ބޭރުގައި ހިންގާ ސަރުކާރުގެ އޮފީސްތަކުގެ ޚަރަދުތަކަށް ފައިސާ ދިނުމަށް.   (ށ) މިމާއްދާގެ (ހ) ގައިވާ ކަންތައްތަކުގެ އިތުރުން ތިރީގައި މިވާ ފަދަ ކަންތައްތަކާ ގުޅިގެންވެސް އެޑްވާންސް ފަންޑުން ފައިސާ ދޫކުރެވިދާނެއެވެ.   1. ކުރިން ވިސްނައިގަންނަން ނުވަތަ ރާވަން ނޭނގޭ ގޮތަށް ކުއްލިއަކަށް ދިމާވާ ކަމަކާ ގުޅިގެން ދޫކުރަންޖެހޭ ފައިސާ ދޫކުރުމަށް. 2. އެހެން އެއްވެސް ޕަބްލިކް ފަންޑަކުން ފައިސާ ދޫކުރެވެން ނެތް ޙާލަތެއްގައި ފައިސާ ދޫކުރުމަށް. 3. ޢާންމު ޚިދުމަތްތަކަށާއި ކެޕިޓަލް ޚަރަދުތަކަށް ވަގުތީގޮތުން ދޭންޖެހޭ ފައިސާ ދޫކުރުމަށް.   (ނ) އެޑްވާންސް ފަންޑުން ފައިސާ ނެގުމަށްޓަކައި، މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނީ، ފައިނޭންޝަލް ކޮންޓްރޯލަރ ކަނޑައަޅާ ފޯމެޓަކާ އެއްގޮތަށް މާލީޒިންމާދާރުވެރިޔާއެވެ.  (ރ) އެޑްވާންސް ފަންޑުން ފައިސާ ނެގުމަށް ހިނގާ މާލީއަހަރު ތެރޭގައި ދީފައިވާ ހުއްދަ އެއަހަރުގެ ޑިސެމްބަރ 31 ގެ ނިޔަލަށް ބާޠިލްވާނެއެވެ. |
|  |  |

|  |  |
| --- | --- |
| ބާބު 14ދައުލަތުގެ ނަމުގައި ދަރަންޏަށް ފައިސާ ނެގުމާއި، ލޯނަށް ފައިސާ ދޫކުރުމާއި، އަދި ގެރެންޓީ ދިނުން | |
| 14.01 ދައުލަތުން ދަރަންޏަށް ފައިސާ ނެގުމާއި، ގެރެންޓީ ދިނުން | (ހ) ދައުލަތުގެ ނަމުގައި ދިވެހި ސަރުކާރުން، ނުވަތަ ދިވެހި ސަރުކާރު މެދުވެރިވެގެން ދައުލަތުގެ ކުންފުންޏަކަށް، އެއްވެސް ލޯނެއް ނަގަންވާނީ ނުވަތަ ދަރަންޏަށް އެއްވެސް ފައިސާއެއް ނަގަންވާނީ ތިރީގައިމިވާ މަޢުލޫމާތު ހިމެނޭގޮތަށް، މިނިސްޓަރު ރައީސުލްޖުމްހޫރިއްޔާއަށް ހުށަހަޅައި، އެކަން އެގޮތަށް ކުރުމަށް ރައީސުލްޖުމްހޫރިއްޔާ ހުއްދަކުރާނަމަ، އެހުށަހެޅުން ރައްޔިތުންގެ މަޖިލީހަށް ހުށަހަޅައި އެމަޖިލީހުން ފާސްކުރުމުންނެވެ.   * 1. ދަރަނި ނުވަތަ ލޯނު ނެގުމުގެ ސަބަބުން ޤައުމުގެ ތަރައްޤީއަށާއި، އިޤްތިޞާދަށް ކުރާނެ ފައިދާއަކީ ކޮބައިކަން.   2. ދަރަނި ނުވަތަ ލޯނު ނެގުމުގެ ސަބަބުން ދައުލަތުގެ މާލިއްޔަތަށް ކުރާނޭ އަސަރު ދިރާސާކުރުމަށްފަހު، ކަނޑައަޅާ މުއްދަތާއި، މިންވަރާއި، ދަރަނި ނުވަތަ ލޯނުގެ އިންޓަރެސްޓާއި، ދަރަނި ނުވަތަ ލޯނު ނެގުމަށްޓަކައި ނުވަތަ ދަރަނި ނުވަތަ ލޯނު ހޯދުމަށްޓަކައި ކުރަންޖެހޭނެ އެންމެހާ ޚަރަދުތަކުގެ ތަފްޞީލް.   3. ދަރަނި ނުވަތަ ލޯނު ނަގާ ބޭނުމާއި، ކަނޑައަޅާ މުއްދަތުގެ ތެރޭގައި ދަރަނި ނުވަތަ ލޯނު އަދާކުރާނެކަމުގެ ޔަޤީންކަން އޮވެގެން މިކަންކަން ބަޔާންކޮށް، ދަރަނި ނުވަތަ ލޯނުނަގާ ފަރާތުން ތައްޔާރުކޮށް މިނިސްޓަރަށް ހުށަހަޅާ ދިރާސާ ރިޕޯޓު.   (ށ) ދައުލަތުގެ ނަމުގައި ދިވެހި ސަރުކާރު މެދުވެރިވެގެން ދައުލަތުގެ ކުންފުންޏަކަށް ނަގާ ލޯނަކާ ގުޅިގެން، ނުވަތަ ދަރަންޏަށް ނަގާ ފައިސާއަކާ ގުޅިގެން، ނުވަތަ ދައުލަތުގެ ނަމުގައި ހިންގާ މުޢާމަލާތަކާ ގުޅިގެން، ދައުލަތުގެ ނަމުގައި ނުވަތަ ދައުލަތުގެ ކުންފުންޏެއްގެ ނަމުގައި ދިވެހި ސަރުކާރުން ގެރެންޓީއެއް ދޭންވާނީ، ނުވަތަ ދައުލަތުގެ މުދަލެއް ނުވަތަ ޙައްޤެއް ނުވަތަ މަޞްލަޙަތެއް ރަހުނުކުރަންވާނީ، ނުވަތަ ދައުލަތުގެ މުދަލަކާ ނުވަތަ ފައިސާއަކާ ގުޅޭގޮތުން އެއްވެސް ފަރާތަކަށް އަޙުދެއް ނުވަތަ ކަށަވަރުކަމެއް ދޭންވާނީ، މިގަވާއިދުގެ [14.02](#_14.02_ދަރަންޏަށް_ފައިސާ) ވަނަ މާއްދާގައިވާ ތަފްޞީލް ހިމަނައިގެން ރިޕޯޓެއް ތައްޔާރުކޮށް މިނިސްޓަރު އެކަމަށް އެދި ރައީސުލްޖުމްހޫރިއްޔާއަށް ހުށަހަޅައި، އެކަން އެގޮތަށް ކުރުމަށް ރައީސުލްޖުމްހޫރިއްޔާ ހުއްދަކުރާނަމަ، ރައީސުލްޖުމްހޫރިއްޔާ ރައްޔިތުންގެ މަޖިލީހަށް ހުށަހަޅައި، އެހުށަހެޅުން ރައްޔިތުންގެ މަޖިލީހުން ފާސްވުމުންނެވެ. |
| 14.02 ދަރަންޏަށް ފައިސާ ނެގުމަށް ނުވަތަ ގެރެންޓީއެއް ހޯދުމަށް އެދި ހުށަހަޅަންޖެހޭ މަޢުލޫމާތު | (ހ) މިގަވާއިދުގެ [14.01](#_14.01_ދައުލަތުން_ދަރަންޏަށް) ވަނަ މާއްދާގެ (ހ) ގައިވާ ގޮތުގެމަތިން، ލޯނުނެގުމަށް ނުވަތަ ދަރަންޏަށް ފައިސާ ނެގުމަށް ހުށަހަޅާ ކޮންމެ ހުށަހެޅުމެއް ހުށަހަޅަންވާނީ، މިނިސްޓަރަށެވެ. މިގޮތުން ހުށަހަޅާ ހުށަހެޅުމުގައި ތިރީގައިމިވާ މަޢުލޫމާތު ހިމަނަންވާނެއެވެ.   1. ލޯނުގެ ގޮތުގައި ނަގަން ބޭނުންވާ ފައިސާ ނުވަތަ ދަރަންޏަށް ނަގަން ބޭނުންވާ ފައިސާގެ ޢަދަދު. 2. ލޯނުގެ ގޮތުގައި ނުވަތަ ދަރަނީގެ ގޮތުގައި ނަގަން ބޭނުންވާ ފައިސާއާ ގުޅިގެން، ދައްކަންޖެހޭ އިންޓަރެސްޓުގެ ޢަދަދާއި، ލޯނު ނެގުމަށްޓަކައި ނުވަތަ އެފައިސާ ހޯދުމަށްޓަކައި ކުރަންޖެހޭ އެންމެހައި ޚަރަދުތަކުގެ ތަފްޞީލް. 3. ލޯނުގެ ގޮތުގައި ނަގަން ބޭނުންވާ ފައިސާ ނުވަތަ ދަރަންޏަށް ނަގަން ބޭނުންވާ ފައިސާ ހޯދަން ބޭނުންވަނީ ކޮން ބޭނުމެއްގައި ކަމާއި، އެކަމުގެ ސަބަބުން ޙާޞިލްވާނެ ތަރައްޤީގެ އަމާޒަކީ ކޮބައިކަމާއި، އެކަމުގެ ސަބަބުން ޤައުމަށް ކުރާނެ ފައިދާއަކީ ކޮބައިކަން. 4. ލޯނުގެ ގޮތުގައި ނުވަތަ ދަރަނީގެ ގޮތުގައި ނަގާ ފައިސާ އަނބުރާ ދައްކަން ދައުލަތަށް ލާޒިމުކުރާ މުއްދަތު. 5. ލޯނު ދޫކުރުމަށް ނުވަތަ ދަރަންޏަށް ފައިސާ ދޫކުރުމަށް އެއްބަސްވާ ފަރާތުން، ލޯނު ދިނުމުގެ ބޭނުމުގައި ނުވަތަ ދަރަންޏަށް ފައިސާ ދޫކުރުމުގެ ބޭނުމުގައި ކޮށްފައިވާ ދިރާސާ ނުވަތަ އެކުލަވާލާފައިވާ ރިޕޯޓު. 6. ލޯނު ނެގުމުން ނުވަތަ ދަރަންޏަށް ފައިސާ ނެގުމުން، ޤައުމުގެ އިޤްތިޞާދީ ޙާލަތަށް ނުވަތަ މާލީ ހާލަތަށް ކުރާނެ ހެޔޮ އަސަރާއި ނުރަނގަޅު އަސަރުގެ ތަފްޞީލް. 7. ލޯނު ނެގުމުން ނުވަތަ ދަރަންޏަށް ފައިސާ ނެގުމުން، ދައުލަތުގެ ފަރާތުން ލޯނުގެ ގޮތުގައި ނުވަތަ ދަރަނީގެ ގޮތުގައި އުފުލަންޖެހޭ ހުރިހާ އިލްތިޒާމްތަކެއްގެ ޖުމްލަ ޢަދަދާއި، އެއިލްތިޒާމްތައް އަދާކޮށް ނިންމަންޖެހޭ ތާރީޚް.   (ށ) މިގަވާއިދުގެ [14.01](#_14.01_ދައުލަތުން_ދަރަންޏަށް) ވަނަ މާއްދާގެ (ށ) ގައިވާ ގޮތުގެމަތިން، ގެރެންޓީއެއް ދިނުމަށް، ނުވަތަ ދައުލަތުގެ މުދަލެއް ނުވަތަ ޙައްޤެއް ނުވަތަ މަޞްލަޙަތެއް ރަހުނުކުރުމަށް ނުވަތަ ދައުލަތުގެ މުދަލަކާ ނުވަތަ ފައިސާއަކާ ގުޅޭގޮތުން އަޙްދެއް ނުވަތަ ކަށަވަރުކަމެއް ދިނުމަށް ރައްޔިތުންގެ މަޖިލީހަށް ހުށަހަޅާ ކޮންމެ ހުށަހެޅުމެއްގައި ތިރީގައިމިވާ ތަފްޞީލު ބަޔާންކުރަންވާނެއެވެ.   1. ދައުލަތުގެ ނަމުގައި ދޭން ބޭނުންވާ ގެރެންޓީގެ، ނުވަތަ ރަހުނުކުރަން ބޭނުންވާ ދައުލަތުގެ މުދަލުގެ ނުވަތަ ޙައްޤުގެ ނުވަތަ މަޞްލަޙަތުގެ ނުވަތަ އަޙްދުގެ ނުވަތަ ކަށަވަރުކަމުގެ ތަފްޞީލް. 2. ޙާޞިލުވާނެ ތަރައްޤީގެ އަމާޒަކީ ކޮބައި ކަމާއި، އެކަމުގެ ސަބަބުން ޤައުމަށް ކުރާނެ ފައިދާއަކީ ކޮބައިކަން. 3. ޤައުމުގެ އިޤްތިޞާދީ ޙާލަތަށް ނުވަތަ މާލީ ޙާލަތަށް ކުރާނެ ހެޔޮ އަސަރާއި ނުރަނގަޅު އަސަރުގެ ތަފްޞީލް. 4. ދައުލަތުގެ ފަރާތުން އުފުލަންޖެހޭ ހުރިހާ އިލްތިޒާމްތަކެއްގެ ޖުމްލަ ތަފްޞީލާއި، އެކަންތައްތައް ނިމުމަކަށް އަންނާނެ ތާރީޚް.   (ނ) ޤާނޫނަކާ ޚިލާފުނުވާ ގޮތުގެމަތިން، ޓޫރިސްޓް ރިސޯޓުތައް ތަރައްޤީކޮށް ހިންގުމާއި، މަސްވެރިކަމާއި، ދަނޑުވެރިކަމާއި، އެނޫންވެސް އިޤްތިޞާދީ ނުވަތަ އިޖްތިމާޢީ މަސައްކަތްތައް ކުރުމަށް ސަރުކާރުން އަމިއްލަ ފަރާތްތަކަށް ދޫކުރެވޭ ރަށްރަށާއި، ބިންބިމާގުޅޭ ޙައްޤުތައް ރަހުނުކުރުމާއި، ގެދޮރު ޢިމާރާތްކުރުމާއި، ވިޔަފާރީގެ ބޭނުންތަކަށް ބަންޑާރަބިން ރަހުނުކުރުމުގެ އުޞޫލުތަކާއި، އަދި އެއިން ޙާލަތެއްގައި ދޫކޮށްފައިވާ ރަށްރަށާއި، ބިންބިމާއި، ޢިމާރާތްތަކާއި، މިނޫންވެސް އުފުލޭ މުދަލާއި ނުއުފުލޭ މުދާ މޯގޭޖްކުރުމަށް ނުވަތަ ރަހުނުކުރުމަށް އެގްރީމެންޓުން ހުއްދަކޮށްފައިވާ މުއްދަތުގައި މޯގޭޖްކުރުމަށް ނުވަތަ ރަހުނުކުރުމަށް ސަރުކާރުން އިތުރު ހުއްދައެއް ނަގާކަށް ނުޖެހޭނެއެވެ. އެހުއްދައަކީ އެތަނެއް ތަރައްޤީކުރުމަށް ނުވަތަ މަސައްކަތެއް ހިންގުމަށް އެގްރީމަންޓް ކުރެވިފައިވާ ފަރާތަކަށް ލިބިދޭ ޙައްޤެކެވެ.  (ރ) ދައުލަތުން ދަރަންޏަށް ފައިސާ ނަގާނަމަ، ދަރަންޏަށް ނެގި ޕްރިންސިޕަލް ޢަދަދާއި، އެއަށް ދޭންޖެހޭ އިންޓަރެސްޓާއި، އެ ފައިސާ ދަރަންޏަށް ނެގުމުގައި ހިނގާ އެންމެހާ ޚަރަދުތައް، ބަޖެޓްގައި ކަނޑައެޅި ފާސްވެފައިވާ ގޮތުގެމަތިން ދޭންވާނީ، ކޮންސޮލިޑޭޓަޑް ރެވެނިއު ފަންޑުންނެވެ. އަދި ދައުލަތުގެ ނަމުގައި ދިވެހި ސަރުކާރުން ގެރެންޓީ ދިނުމާއި، ރަހުނުކުރުމާއި، އަޙްދުކަށަވަރު ދިނުމުގައި ކުރަންޖެހޭ އެންމެހައި ޚަރަދުތަކަށްވާ ފައިސާ، ޚަރަދުކުރާނީ، ބަޖެޓްގައި ކަނޑައެޅި ފާސްވެފައިވާ ގޮތުގެމަތިން ކޮންސޮލިޑޭޓަޑް ރެވެނިޔު ފަންޑުންނެވެ.  (ބ) ދައުލަތުން ދަރަންޏަށް ނަގާފައިވާ ފައިސާއާއި، ދައުލަތުގެ ފަރާތުންދޭ ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގްސްގެ ހިސާބުތައް، އޮޑިޓަރ ޖެނެރަލް ކަނޑައަޅާ ގޮތެއްގެ މަތިން މިނިސްޓްރީ އޮފް ފިނޭންސް އެންޑް ޓްރެޜަރީއިން ލިޔެ ބަލަހައްޓަންވާނެއެވެ.  (ޅ) ދައުލަތުން ޚަރަދުކުރުމަށް މާލިއްޔަތަށް ބޭނުންވާ ފައިސާ ހޯދުމުގެ ގޮތުން ދަރަންޏަށް ފައިސާ ނެގުމަށް މިގަވާއިދުގެ [14.01](#_14.01_ދައުލަތުން_ދަރަންޏަށް) ވަނަ މާއްދާގައިވާ ގޮތުގެ މަތިން އެދެވޭނީ ހަމަ އެކަނި މިނިސްޓަރަށެވެ.  (ކ) ކުރުމުއްދަތުގެ ނުވަތަ ދިގުމުއްދަތުގެ ލޯނު ނެގުމަށް ނުވަތަ ދަރަންޏަށް ފައިސާ ނެގުމަށް ބޭނުންވާ މިންވަރާބެހޭ ރިޕޯޓެއް، މިނިސްޓަރު ކަނޑައަޅާ މުއްދަތެއްގައި ތައްޔާރުކޮށް މިނިސްޓަރަށް ހުށަހަޅާނީ ފައިނޭންޝަލް ކޮންޓްރޯލަރެވެ.  (އ) މިނިސްޓްރީ އޮފް ފިނޭންސް އެންޑް ޓްރެޜަރީން "ލޯން ރެޖިސްޓަރ" އެއް ބަލަހައްޓަންވާނެއެވެ. މި ރަޖިސްޓަރީގައި ދައުލަތަށް ނަގާފައިވާ ހުރިހާ ލޯނުތަކާބެހޭ ތަފްޞީލް ހުންނަންވާނެއެވެ. މި ރަޖިސްޓަރީ ތައްޔާރުކޮށް ބަލަހައްޓާނީ މިނިސްޓަރު ކަނޑައަޅާ ގޮތެއްގެމަތިން ފައިނޭންޝަލް ކޮންޓްރޯލަރެވެ.  (ވ) ލޯނު ރަޖިސްޓަރީގައި މަދުވެގެން ތިރީގައިމިވާ މަޢުލޫމާތުތައް ހުންނަންވާނެއެވެ.   1. ލޯނު ދޫކުރި ފަރާތުގެ ނަމާއި ލޯނުގެ ރިފަރެންސް ނަންބަރ. 2. ލޯނުގެ ޢަދަދާއި ފައިސާގެ ބާވަތް، އަދި ލޯނު ނެގުމަށް ހިނގާ އެހެނިހެން ޚަރަދު. 3. ލޯނުން ފައިސާ ނަގަންފެށޭނެ ތާރީޚާއި އެންމެ ފަހުން ފައިސާ ނެގޭނެ ތާރީޚް. 4. ލޯނުގެ މުއްދަތު (ގްރޭސް ޕީރިއަޑްގެ ތަފްޞީލާއިއެކު) 5. ލޯން ހަމަޖެއްސުމާގުޅޭ ގޮތުން ކުރެވުނު ދިރާސާ ރިޕޯޓާއި ލިޔެކިޔުންތަކުގެ ޚުލާޞާއެއް. 6. ލޯނަށް ފައިސާ ދައްކަން ފަށަންޖެހޭ ތާރީޚާއި ފައިސާ ދައްކާނެގޮތުގެ ތާވަލު (ލޯން ރީޕޭމަންޓް ޝެޑިއުލް) 7. ލޯނު ނެގުމާގުޅިގެން މުޖުތަމަޢަށް ކުރާނެ ފައިދާގެ ޚުލާޞާއެއް. 8. ޕްރިންސިޕަލް ޢަދަދާއި އިންޓަރެސްޓްގެ ތަފްޞީލް އަދި ސިންކިންގ ފަންޑަށް ފައިސާ ޖަމާކުރަންޖެހޭނަމަ ޖަމާކުރަންވީ ޢަދަދު. |
| 14.03 ދައުލަތުން ލޯނުގެ ގޮތުގައި ފައިސާ ދޫކުރުން | (ހ) ދައުލަތުން ލޯނުގެ ގޮތުގައި ފައިސާ ދޫކުރަންވާނީ، ލޯނު ދޫކުރުމަށް ބޭނުންވާ ފައިސާ ޤާނޫނީ ހަމަތަކުގެ މަތިން ލިބެންހުރުމާއެކު، އެފަދަ ލޯނެއް ދޫކުރުމަށް ރައީސުލްޖުމްހޫރިއްޔާ ހުއްދަ ދިނުމުން، މިމާއްދާގެ (ށ) ގައިވާ މަޞްލަޙަތު ހިމެނިގެންވާ ދައުލަތުގެ ބޭނުންތަކަށެވެ.  (ށ) މިމާއްދާގެ (ހ) ގައި "ދައުލަތުގެ ބޭނުންތައް" ކަމަށް ބުނެފައި އެވަނީ، އަންނަނިވި މަޞްލަޙަތުތައް ހިމެނިގެންވާ ބޭނުންތަކަށެވެ.   1. މުޅި މުޖުތަމަޢަށް ނުވަތަ މުޖުތަމަޢުގެ ބޮޑުބަޔަކަށް އެކަމުން ލިބޭނެ މަންފާއެއް އޮތުން. 2. ލޯނު ދޫކުރާ ބޭނުމަކީ، ސަރުކާރަކަށްވީތީ އަދާކުރަންޖެހޭ މަސްއޫލިއްޔަތުތަކާ ސީދާ ގުޅުންހުރި ކަމަކަށްވުން. 3. ލޯނު ދޫކުރެވޭ ބޭނުމުގެ މައިގަނޑު އެއް ސަބަބަކީ، ވަކި ފަރުދެއްގެ މަޞްލަޙަތު ޙިމާޔަތްކޮށްދިނުން ކަމުގައި ބެލެވޭ ކަމެއް ކަމުގައި ނުވުން. 4. ލޯނު ދޫކުރާ ބޭނުމަކީ، ޢާންމު ޞިއްޙަތާއި، ޢާންމު ރައްކާތެރިކަމާއި، ޢާންމު މަޞްލަޙަތާއި، އަމަންއަމާން ކަމާއި، ޤައުމުގެ ކުރިއެރުމާއި، ޤައުމުގެ ފުދުންތެރިކަމުގެ ތެރެއިން ކަމެއް ޙާޞިލްވުމަށް މަގުފަހިކުރާ ކަމަކަށްވުން.   (ނ) ދައުލަތުން ލޯނު ދޫކުރަންވާނީ، ޢާންމު ކުރެވިފައިވާ ހަމަހަމަ އުޞޫލެއްގެ މަތިން ކަނޑައެޅޭ ސިޔާސަތެއްގެ ދަށުންނެވެ. ދައުލަތުން ދޫކޮށްފައިވާ ލޯނެއް މާފުކޮށްދެވޭނެ ޙާލަތްތައް މި ސިޔާސަތުގައި ކަނޑައަޅާފައި އޮންނަންވާނެއެވެ.  (ރ) މިމާއްދާގެ (ށ) ގައިވާ ބޭނުންތަކަށް އެއްވެސް ފަރާތަކުން ދައުލަތުން ލޯނަކަށް އެދޭނަމަ، އެދެންވާނީ އެކަމަށް އެދި ލިޔުމަކުން މިނިސްޓަރަށެވެ. މިގޮތުން ލޯނު ހޯދުމަށްއެދި ހުށަހަޅާ ޕްރޮޕޯސަލްގައި ތިރީގައިމިވާ މަޢުލޫމާތު ހިމަނަންވާނެއެވެ.   1. ލޯނު ނަގާ ފަރާތުގެ ފުރިހަމަ މަޢުލޫމާތު 2. ލޯނު ނެގުމަށް ބޭނުންވާ ސަބަބު 3. ލޯނުގެ ގޮތުގައި ބޭނުންވާ ފައިސާގެ ޢަދަދު 4. ލޯނު އަނބުރާ ދައްކަން ހުށަހަޅާ މުއްދަތު 5. ލޯނު އަނބުރާ ދައްކާނެގޮތުގެ ތާވަލު (ރިޕޭމަންޓް ޝެޑިއުލް) 6. ލޯނު ފައިސާއިން ކުރާ ބޭނުމުގެ ސަބަބުން މުޖުތަމަޢަށް ކުރާނެ ފައިދާ 7. ލޯނު ނެގުމުގައި ހިނގާ ޚަރަދުތަކުގެ ތަފްސީލު 8. ލޯނަށް އެދޭ ފަރާތުން ހުށަހަޅާ ސެކިއުރިޓީގެ ތަފްސީލު 9. ލޯނަށް އެދޭ ފަރާތަށް އެހެން ފަރާތެއްގެ ގެރެންޓީއެއް ދޭނަމަ އެފަރާތުންދޭ ގެރެންޓީގެ މަޢުލޫމާތު 10. ލޯނު ނެގުމަށް އެމުއައްސަސާއަކުން ނިންމި ބައްދަލުވުމުގެ ޔައުމިއްޔާ 11. މީގެ އިތުރުންވެސް މިނިސްޓްރީ އޮފް ފިނޭންސް އެންޑް ޓްރެޜަރީއަށް ބޭނުންވާ އިތުރު މަޢުލޫމާތު   (ބ) ލޯނަށް އެދި ހުށަހަޅާ ހުށަހެޅުން ފައިނޭންޝަލް ކޮންޓްރޯލަރ މުޠާލިޢާކުރުމަށްފަހު، ފެންނަ ލަފަޔަކާއެކު މިނިސްޓަރަށް ހުށަހަޅަންވާނެއެވެ. ފައިނޭންޝަލް ކޮންޓްރޯލަރގެ ލަފާގައި އެ ލޯނަކަށް ހަމަޖައްސަން ފެންނަ އިންޓަރެސްޓް ރޭޓް ބަޔާންކުރަންވާނެއެވެ. މިގޮތުން ނަގާ އިންޓަރެސްޓް ރޭޓަކީ އެންމެ ކުޑަވެގެން ސަރުކާރުން މި ފައިސާ ހޯދައި ބެލެހެއްޓުމަށް ހިނގާނެ ޚަރަދުތައް ހަމަޖެއްސޭނެ ރޭޓަކަށް ވާންވާނެއެވެ.  (ޅ) މިނިސްޓްރީ އޮފް ފިނޭންސް އެންޑް ޓްރެޜަރީން "ލޯން އިންވެސްޓްމަންޓް ރަޖިސްޓަރީ" އެއް ބަލަހައްޓަންވާނެއެވެ. މި ރަޖިސްޓަރީގައި ތިރީގައިވާ މަޢުލޫމާތު ހިމަނަންވާނެއެވެ.   1. ލޯނުގެ ރިފަރެންސް ނަންބަރ 2. ލޯނު ނަގާފަރާތުގެ ނަމާއި އެޑްރެސް 3. ލޯނަށް ދޫކުރި ފައިސާގެ ޢަދަދާއި ފައިސާގެ ބާވަތް، އަދި ލޯނު ނެގުމުގައި ހިނގާ އެހެނިހެން ޚަރަދުތައް 4. ލޯނު ދޫކުރި ތާރީޚް 5. ލޯނުގެ ބާވަތް ނުވަތަ ބޭނުން 6. ލޯނުގެ ސެކިއުރިޓީގެ ތަފްސީލު 7. ލޯނު ނެގި ފަރާތުން ލޯނު އަނބުރާ ނުދެއްކިއްޖެ ހާލަތެއްގައި ގެރެންޓީ ދީފައިވާ ފަރާތް 8. ލޯނުގެ އިންޓަރެސްޓް ރޭޓާއި އިންޓަރެސްޓް މުއްދަތު ހަމަވާ ތާރީޚުތައް 9. ލޯނުގެ ގްރޭސް ޕީރިއަޑްއާއި ލޯނު އަނބުރާ ދައްކަންޖެހޭ މުއްދަތު 10. ލޯނު އަނބުރާ ދައްކާނެގޮތުގެ ތާވަލު (ރިޕޭމަންޓް ޝެޑިއުލް) 11. ލޯނުގެ މުއްދަތު ހަމަވާ ތާރީޚް 12. ލޯނު ދޫކުރުމަށް ރައީސުލްޖުމްހޫރިއްޔާ ހުއްދަދިން ރިފަރެންސް ނަންބަރު 13. ލޯނާބެހޭ ލިޔުންތައް ބެހެއްޓިފައިވާ ތަން |
| 14.04 ހުއްދައޮތް ލޯނަކަށް މެނުވީ ދައުލަތުގެ ފައިސާ ދޫނުކުރުން | ރައީސުލްޖުމްހޫރިއްޔާ ހުއްދަކޮށްފައިވާ ލޯނަކަށް މެނުވީ، ނުވަތަ ރައީސުލްޖުމްހޫރިއްޔާ ލޯނު ދޫކުރުމަށް ހުއްދަކޮށްފައިވާ ވަކި ގިންތިއެއްގެ ތެރެއިން މިނިސްޓަރު ހުއްދަކޮށްފައިވާ ލޯނަކަށް މެނުވީ، ދައުލަތުގެ ފައިސާ އެއްވެސް ފަރާތަކަށް ލޯނުގެ ގޮތުގައި ދޫކޮށްގެން ނުވާނެއެވެ. |
| 14.05 ދައުލަތުން ނަގާ ލޯނާއި ދޫކުރާ ލޯނުގެ ހިސާބު ބެލެހެއްޓުމާއި ރިޕޯޓުކުރުން | (ހ) ދައުލަތުން ނަގާ ލޯނުގެ ހިސާބު ބަލަހައްޓައި، ކޮންމެ 3 މަހެއް ނިމޭތާ 30 ދުވަހުގެ ތެރޭގައި ދައުލަތުން ނަގާ ލޯނުގެ ރިޕޯޓެއް ފައިނޭންޝަލް ކޮންޓްރޯލަރ ތައްޔާރުކޮށް މިނިސްޓަރަށް ހުށަހަޅަންވާނެއެވެ. މި ރިޕޯޓުގައި ލޯނުގެ ޖުމްލަ ޢަދަދާއި، ލޯނުގެ ޢަދަދު އިތުރުވާ މިންވަރާއި، އިންޓަރެސްޓް އަދި އަނބުރާ ދެއްކުމަށް ހޭދަކުރިވަރު ހިމަނަންވާނެއެވެ.  (ށ) ދައުލަތުން ދޫކުރާ ލޯނާ ބެހޭ ހިސާބު ބަލަހައްޓައި، ކޮންމެ 3 މަހެއް ނިމޭތާ 30 ދުވަހުގެ ތެރޭގައި ދައުލަތުން ދޫކުރާ ލޯނުގެ ރިޕޯޓެއް ފައިނޭންޝަލް ކޮންޓްރޯލަރ ތައްޔާރުކޮށް މިނިސްޓަރަށް ހުށަހަޅަންވާނެއެވެ. މި ރިޕޯޓުގައި ލޯނުގެ ޖުމްލަ ޢަދަދާއި، ލޯނުގެ ޢަދަދު އިތުރުވާ މިންވަރާއި، އިންޓަރެސްޓް އަދި އަނބުރާ ލިބުނު މިންވަރު ހިމަނަންވާނެއެވެ.  (ނ) މިމާއްދާގެ (ހ) އަދި (ށ) ގައި ބުނާ ރިޕޯޓު ކޮންމެ 3 މަހެއް ނިމޭތާ 30 ދުވަހުގެ ތެރޭގައި ރައީސުލްޖުމްހޫރިއްޔާއަށާއި ރައްޔިތުންގެ މަޖިލީހަށް ހުށަހަޅަންވާނެއެވެ. |
| 14.06 ލޯނު ހިސާބުތަކަށް ގެންނަންޖެހޭ ބަދަލުތައް ގެނައުން | (ހ) ދައުލަތުން ނަގާ ލޯނުގެ ހިސާބުތައް ބެލެހެއްޓުމުގައި، ތިރީގައިމިވާ ބާވަތުގެ ކަމެއް ހިނގައިފިނަމަ، ލޯނު ރަޖިސްޓަރީ އާއި ހިސާބުތަކަށް ގެންނަންޖެހޭ ބަދަލުތައް ގެނެސް ލޯނާގުޅޭ އެހެނިހެން މަޢުލޫމާތު ފައިލްތައް އަޕްޑޭޓްކޮށް ބަލަހައްޓަންވާނެއެވެ.   1. ކުރިން ނަގާފައިވާ ލޯނެއްގެ ޢަދަދު އިތުރުވުން. 2. ލޯނު ދައްކަންޖެހޭ މުއްދަތާއި ތާވަލު ބަދަލުވުން. 3. ލޯނު އެއްކޮށް ނުވަތަ ލޯނުގެ ބައެއް ކެންސަލްވުން.   (ށ) މާލީއަހަރު ތެރޭގައި ބާކީހުރި ލޯނުގެ ޢަދަދަށް، އަހަރުތެރޭ ބޭރުފައިސާގެ އަގަށް އަންނަ ބަދަލުން ކުރާ އަސަރު އެއަހަރެއްގެ މާލީ ހިސާބުތަކުގައި ބަޔާންކުރަންވާނެއެވެ. |
| 14.07 ކޮންޓިންޖެންޓް ލަޔަބިލިޓީ | (ހ) ގެރެންޓީ ނުވަތަ އިންޑެމްނިޓީއަކީ ބޭންކަކުން ނުވަތަ އެފަދަ އިދާރާއަކުން އަމިއްލަ ފަރާތަކަށް ނުވަތަ އެނޫން މުއައްސަސާއަކަށް (ލޯން ނަގާ ފަރާތަށް) ދޫކުރާ ލޯނު އެފަރާތަށް ނުދެއްކިއްޖެ ޙާލަތެއްގައި، ލޯނުނުދެއްކި އޮތްބައި ލޯނު ދޫކުރި ފަރާތަށް ދިނުމަށް ދޭ ޔަޤީންކަމުގެ އެއްބަސްވުމެވެ. ނުވަތަ ގެރެންޓީ ނުވަތަ އިންޑެމްނިޓީ ދިނުމުގެ ސަބަބުން ދައުލަތުން އަދާކުރަންޖެހިދާނެ ކޮންޓިންޖެންޓް ލަޔަބިލިޓީޒްއެކެވެ.  (ށ) ދައުލަތުން ގެރެންޓީ ނުވަތަ އިންޑެމްނިޓީ ހޯދުމަށް އެދި ހުށަހަޅާ ލިޔުން އޮންނަންވާނީ މިނިސްޓްރީ އޮފް ފިނޭންސް އެންޑް ޓްރެޜަރީން ކަނޑައަޅާ ފޯމެޓަކަށެވެ. މިހުށަހެޅުމުގައި، ގެރެންޓީގެ ބަދަލުގައި ހުށަހަޅާ ސެކިއުރިޓީއާބެހޭ ތަފްޞީލް ހިމަނަންވާނެއެވެ.  (ނ) ކޮންޓިންޖެންޓް ލަޔަބިލިޓީތައް ހިންގައި ބަލަހައްޓާނެ ގޮތުގެ އުޞޫލުތަކެއް ކަނޑައެޅުމުގައި، ގެރެންޓީ އަދި އިންޑެމްނިޓީ ދިރާސާކުރާނެ ގޮތާއި، އިވެލުއޭޓްކުރާނެ ގޮތާއި، ހުއްދަ ދިނުމާއި، ބަލަހައްޓާނެގޮތް އަދި މިކަމާބެހޭ ލިޔެކިޔުން ރައްކާތެރިކަމާއެކު ބަލަހައްޓާނެގޮތް ބަޔާންކޮށްފައި އޮންނަންވާނެއެވެ.  (ރ) ދައުލަތުގެ ފަރާތުންދޭ ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ގެ ހިސާބުތައް ބެލެހެއްޓުމަށްޓަކައި، އޮޑިޓަރ ޖެނެރަލް ކަނޑައަޅާ ގޮތެއްގެމަތިން، ތިރީގައިވާ ބައިތަކުގެ ރަޖިސްޓްރީ ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީން ބަލަހައްޓަންވާނެއެވެ.   1. ސަރުކާރުން ދީފައިވާ ގެރެންޓީތަކާއި އިންޑެމްނިޓީތަކާއި އަންޑަރޓޭކިންގ ގެ ތަފްޞީލް 2. ސަރުކާރުގެ އެހެނިހެން ކޮންޓިންޖެންޓް ލަޔަބިލިޓީތަކުގެ ތަފްޞީލް 3. ސަރުކާރުގެ ކޮންޓިންޖެންޓް ލަޔަބިލިޓީތަކުގެ ޖުމްލަ   (ބ) މިމާއްދާގެ (ރ) ގައި ހިމެނޭ ބައިތަކުންކުރެ ކޮންމެ ބައެއްގެ ރަޖިސްޓްރީ ތިރީގައިމިވާ މަޢުލޫމާތު ހިމެނޭގޮތަށް ބަލަހައްޓަންވާނެއެވެ.   1. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ދިނުމަށް ނިންމުނު ޤާނޫނީ ހައިސިއްޔަތު. (މިގޮތުން ހުއްދަ ދެވޭ ޤާނޫނު) 2. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ދިނުމުގެ ސަބަބުން ފައިދާކުރާ ފަރާތް ނުވަތަ މުއައްސަސާގެ ނަން. 3. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ދެވުނު ލޯނު އެއްބަސްވުމުގެ މާއްދާތަކާއި ޝަރުޠުތައް. (މީގެ ތެރޭގައި ލޯނު އަނބުރާދެއްކުމަށް އެއްބަސްވެފައިވާގޮތް ހިމަނަންވާނެއެވެ) 4. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ދެވުނު ތާރީޚް. 5. ކޮންޓިންޖެންޓް ލަޔަބިލިޓީގެ ޢަދަދާއި ފައިސާގެ ބާވަތާއި އަދި ކޮންޓިންޖެންޓް ލަޔަބިލިޓީ އަންދާޒާނުކުރެވޭނަމަ، އޭގެ ލަފާކުރާ ޢަދަދު. 6. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ދައްކަންޖެހިދާނެ ޙާލަތްތައް. 7. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ގެ މުއްދަތު ހަމަވާ ތާރީޚް. 8. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ގެ ބަދަލުގައި ދިނުމަށް އެއްބަސްވި ސެކިޔުރިޓީ. (ސެކިޔުރިޓީއެއް ހުށަހަޅާފައިވާނަމަ) 9. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ގެ މުއްދަތުގައި ޢަމަލުކުރެވުނު ގޮތް. 10. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ގެ މުއްދަތު ހަމަވާ ތާރީޚް. 11. ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ ގެ ދަށުން ސަރުކާރުން ފައިސާދައްކަން ޖެހުނުނަމަ ދެއްކި ފައިސާގެ ޢަދަދު.   (ޅ) ދިވެހި ދައުލަތުން ގެރެންޓީއެއް ނުވަތަ އިންޑެމްނިޓީ ނުވަތަ އަންޑަރޓޭކިންގ އެއް ދީފައިވާ ލޯނަކަށް ފައިސާ ނުދެއްކިގެން، ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގ އަށް ދައްކަންޖެހޭ ހުރިހާ ފައިސާއެއް ދައްކަންވާނީ ކޮންސޮލިޑޭޓެޑް ރެވެނިއު ފަންޑުންނެވެ.  (ކ) ގެރެންޓީއެއް ނުވަތަ އިންޑެމްނިޓީ ނުވަތަ އަންޑަރޓޭކިންގ އެއްގެ ސަބަބުން، އަދާކުރަންޖެހިދާނެ ސަރުކާރުގެ ލަޔަބިލިޓީއަކަށް، ބަޖެޓްގައި ފައިސާ ހިމަނަންވާނެއެވެ. |
| 14.08 ދައުލަތުގެ މުއައްސަސާތަކުން ދަރަންޏަށް ފައިސާ ނެގުމަށް، މާލީ ސެކިޔުރިޓީ ވިއްކުމުގައި ޢަމަލުކުރަންޖެހޭ ގޮތް | ދައުލަތުގެ މުއައްސަސާތަކަށް ވަކި ޤާނޫނެއްގެ ދަށުން ބާރު ލިބިގެން، ދަރަންޏަށް ފައިސާ ނެގުމާއި، މާލީ ސެކިޔުރިޓީ ވިއްކުމުގައި ޢަމަލުކުރަންވާނީ، ތިރީގައިމިވާ ގޮތުގެ މަތިންނެވެ.   1. ތަރައްޤީގެ ޙަރަކާތްތައް ހިންގުމަށް ނުވަތަ އެނޫން ބޭނުމަކަށް ބޭނުންވާ ފައިސާ ހޯދުމުގެ ގޮތުން ދަރަންޏަށް ފައިސާ ނަގަންވާނީ، މޯލްޑިވްސް މަނިޓަރީ އޮތޯރިޓީން ދޫކުރާ ލައިސަންސެއްގެ ދަށުން ރާއްޖޭގައި ވިޔަފާރި ހިންގާ މާލީ އިދާރާއަކުންކަން. 2. ތަރައްޤީގެ ޙަރަކާތްތައް ހިންގުމަށް ނުވަތަ އެނޫން ބޭނުމަކަށް ބޭނުންވާ ފައިސާ ހޯދުމަށް މާލީ ސެކިޔުރިޓީ ވިއްކަންވާނީ، ރާއްޖޭގައި ވިޔަފާރި ހިންގާ މާލީ އިދާރާއެއް މެދުވެރިކޮށްގެންކަން. 3. ދަރަނި ދޫކުރާ ފަރާތަކަށް، އެދަރަންޏެއްގެ ސެކިޔުރިޓީގެ ގޮތުގައި ދައުލަތުން ގެރެންޓީއެއް ދޭންވާނީ، ނުވަތަ ދައުލަތުގެ މުދަލެއް ނުވަތަ ދައުލަތުގެ މިލްކިއްޔާތެއް ރަހުނުކުރަންވާނީ، މިމާއްދާގެ 1 ވަނަ ނަންބަރާއި 2 ވަނަ ނަންބަރުގައި ބަޔާންކޮށްފައިވާ ގޮތަށް ނަގާ ދަރަންޏަކަށް ނުވަތަ ސެކިޔުރިޓީއަކަށްކަން. |

|  |  |
| --- | --- |
|  |  |
| ބާބު 15އަހަރީ މާލީހިސާބުތަކާއި އަހަރީ ރިޕޯޓު އަދި އެކައުންޓިންގ ސްޓޭންޑަރޑްސް | |

|  |  |
| --- | --- |
| 15.01 ދައުލަތުގެ މަސްއޫލު އޮފީސްތަކާއި މުސްތަޤިއްލު މުއައްސަސާތަކުގެ އަހަރީރިޕޯޓު | (ހ) ދައުލަތުގެ މަސްއޫލު އޮފީސްތަކުގެ މާލީޒިންމާދާރުވެރިޔާ، ކޮންމެ މާލީއަހަރެއް ނިމޭތާ 3 މަސް ދުވަހުގެ ތެރޭގައި ތިރީގައިމިވާ މަޢުލޫމާތު ހިމަނައިގެން އަހަރުރިޕޯޓު ތައްޔާރުކޮށް އޮޑިޓަރ ޖެނެރަލަށް ހުށަހަޅަންވާނެއެވެ.   1. ނިމުނު މާލީއަހަރަށް ރައްޔިތުންގެ މަޖިލީހުން ފާސްކުރި ބަޖެޓްގައި އެ މުއައްސަސާއިން ލަފާކުރި އާމްދަނީއާއި ޚަރަދުގެ ހިސާބު. 2. މާލީއަހަރުގެ ތެރޭގައި އެ މުއައްސަސާއަށް ލިބުނު އާމްދަނީއާއި ހިނގި ޚަރަދުގެ ހިސާބު. 3. މާލީއަހަރުގެ ތެރޭގައި އެ މުއައްސަސާއިން ހިނގި ކަންތައްތަކުގެ ރިޕޯޓު.   (ށ) މުސްތަޤިއްލު މުއައްސަސާތަކުން އެތަންތަނުގެ އަހަރީރިޕޯޓު، އެމުއައްސަސާއެއްގެ ޤާނޫނުގައިވާ ގޮތުގެމަތިން މާލީޒިންމާދާރުވެރިޔާ ތައްޔާރުކޮށް އޮޑިޓަރ ޖެނެރަލަށް ހުށަހަޅަންވާނެއެވެ.  (ނ) މިމާއްދާގެ (ހ) ގައިވާ ގޮތުގެމަތިން މާލީއަހަރުގެ ތެރޭގައި އެމުއައްސަސާއިން ހިނގި ކަންތައްތަކުގެ ރިޕޯޓު، އޮޑިޓަރ ޖެނެރަލް ކަނޑައަޅާ ގޮތެއްގެމަތިން ތައްޔާރުކުރަންވާނެއެވެ.  (ރ) މިމާއްދާގެ (ހ) ގައިވާ ރިޕޯޓު ތައްޔާރުކުރުމުގައި، އެމުއައްސަސާއަކަށް ބޭނުންވާ މަޢުލޫމާތުގެ ތެރެއިން މިނިސްޓްރީ އޮފް ފިނޭންސް އެންޑް ޓްރެޜަރީގައި ހުރި މަޢުލޫމާތު މާލީއަހަރު ނިމޭތާ 1 (އެކެއް) މަސް ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީ އިން އެމުއައްސަސާއަކަށް ފޮނުވަންވާނެއެވެ.  (ބ) އަހަރީ ރިޕޯޓު ތައްޔާރުކުރުމުގައި، އެ މުއައްސަސާއެއްގެ މާލީހިސާބުތަކުގެ އިތުރުން ތިރީގައި މިވާ ބައިތައް ހިމަނަންވާނެއެވެ.   1. ސަރުކާރުގެ މަސްއޫލު އޮފީހުގެ ޤާނޫނީ އޮނިގަނޑު އަދި އެ އޮފީހަކާގުޅޭ ޤާނޫނުތަކާއި، ރައީސުލްޖުމްހޫރިއްޔާ އޮފީހުގެ ދެންނެވުންތަކާއި އެފަދަ އެހެނިހެން ލިޔުންތަކުގައި ބަޔާންކޮށްފައިވާ ގޮތުން، އެއޮފީހެއްގެ ސިޔާސަތުގެ ލަނޑުދަނޑިތަކާއި މަޤްޞަދު ޙާޞިލްވެވުނީ ކިހާވަރަކަށްކަން އަދި އެއޮފީހަކުން އެއަމާޒަށް ވާޞިލްވުމަށްޓަކައި ޚަރަދުކޮށްފައިވަނީ، ބޭނުންތެރި އަދި ހަރުދަނާ ގޮތެއްގައިކަން. 2. ސަރުކާރުގެ މަސްއޫލު އޮފީހުގެ މައިގަނޑު ސިޔާސަތުތަކާއި، ޙާޞިލްކުރަން ބޭނުންވާ އަމާޒުތަކުގެ ލަނޑުދަނޑިތަކާއި، އެލަނޑުދަނޑިތައް ޙާޞިލްކުރުމަށް ރޭވިފައިވާ ކަންތައްތަކުގެ ތެރެއިން ކުރެވުނު ކަންތައްތަކާއި ނުކުރެވިހުރި ކަންތައްތަކުގެ ތަފްޞީލް. 3. އިދާރީ އޮނިގަނޑު (އޯގަނައިޒޭޝަން ޗާޓާއި، ފަންކްޝަނަލް ޗާޓް އަދި ޑިޕާރޓްމަންޓްތަކާއި، ޑިވިޜަންތަކާއި، ސެކްޝަންތަކާއި، ޔުނިޓްތަކުގެ މަސްއޫލިއްޔަތުތައް ހިމެނޭގޮތަށް) 4. ޝާއިޢުކޮށްފައިވާ ލިޔުންތައް (ޢާންމުންނަށް ފޯރުކޮށްދެވިފައިވާ ކަމާއިބެހޭ ކޮންމެ ލިޔުމަކާގުޅޭ ތަފްޞީލް) 5. އަގުހެދުމުގެ ސިޔާސަތުތައް (ބޭނުންވެއްޖެ ހިނދެއްގައި، ފޯރުކޮށްދޭ ޚިދުމަތްތަކަށް އަގުނަގާގޮތުގެ ސިޔާސަތުތައް) 6. ކެޕިޓަލް މަޝްރޫޢުތަކުގެ ތަފްޞީލް (އެއަހަރެއްގެ ބަޖެޓްގައި ހިމެނިގެންނާއި ބަޖެޓްގައި ނުހިމެނި ހިންގުނު މަޝްރޫޢުތަކުގެ ތަފްޞީލް) 7. ސަރުކާރުގެ މަސްއޫލު އޮފީހެއްގެ މަސައްކަތްތަކާގުޅޭ ގޮތުން ހިމަނަންޖެހޭކަމަށް އެމުއައްސަސާއަކަށް ފެންނަ އިތުރު މަޢުލޫމާތެއް ވާނަމަ އެމަޢުލޫމާތު. |
| 15.02 ދައުލަތުގެ މަސްއޫލު އޮފީސްތަކާއި މުސްތަޤިއްލު މުއައްސަސާތަކާއި، އެތަންތަނުގެ ދަށުން ހިނގަމުންދާ ވަކިވަކި އިދާރާތަކުގެ އަހަރުހިސާބު ތައްޔާރުކުރުން | (ހ) ދައުލަތުގެ މަސްއޫލު އޮފީސްތަކުން އަހަރު ނިމުމުން، މާލީއަހަރުގެ އަހަރުހިސާބު ތައްޔާރުކޮށް، ހިނގާ އަހަރުގެ މާރޗް މަހުގެ 15 ވަނަ ދުވަހުގެ ނިޔަލަށް މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހަޅަންވާނެއެވެ. އެހިސާބުގައި ތިރީގައިމިވާ މަޢުލޫމާތު ހިމަނަންވާނެއެވެ.   1. ލިބުނު ފައިސާގެ ޚުލާޞާ (އެކިބައިތަކަށް ލިބުނު ފައިސާގެ ޢަދަދުގެ ޖުމްލަ ވަކިވަކިން އެނގޭގޮތަށް) 2. ޚަރަދު ނުވަތަ ދޫކުރެވުނު ފައިސާގެ ޚުލާޞާ (އެކިބައިތަކަށް ޚަރަދުކުރެވުނު ފައިސާގެ ޖުމްލަ ޢަދަދު ވަކިވަކިން އެނގޭނެގޮތަށް) 3. އަހަރުތެރޭގައި ލިބުނު އެއްޗަކަށްވުރެ އިތުރަށް އެއަހަރު ޚަރަދު ކުރެވުނު ޢަދަދު ނުވަތަ އަހަރު ތެރޭގައި ޚަރަދުކުރެވުނު އަދަދަށްވުރެ އަހަރުތެރޭގައި ލިބުނު އެއްޗެއް އިތުރުވާ ޢަދަދު 4. އެކައުންޓަށް ޖަމާކުރެވިފައިވާ ފައިސާގެ ތެރެއިން ދޭންޖެހޭ ފަރާތްތަކަށް 31 ޑިސެމްބަރުގެ ނިޔަލަށް ނުދެވި ހުރި ފައިސާގެ ތަފްޞީލް 5. ދޭންޖެހޭ ފަރާތަށް ނުދެވި އެކައުންޓްގައި އަހަރަކަށްވުރެ ގިނަދުވަސްވެފައިވާ ފައިސާގެ ތަފްޞީލް (ހަވާލުނުވެ ފާއިތުވެފައިވާ މުއްދަތު އަހަރުދުވަހަށް ބަހައި އަހަރުތައް ވަކިވާގޮތަށް) 6. ރައުސުލްމާލެއްގެ ގޮތުގައި ނުވަތަ އެކުވެފައިވާ ފަންޑް (އެކިއުމިލޭޓެޑް ފަންޑް) ގެ ގޮތުގައި އަހަރުގެ ނިޔަލަށް އޮތް ޢަދަދު 7. ދަރަނީގެ ގޮތުގައި ފައިސާއެއް ހޯދާފައިވާނަމަ ނުވަތަ އެއްވެސް ފަރާތަކަށް އެއްޗެއްދޭން އޮތްނަމަ އޭގެ ތަފްޞީލް 8. އެކައުންޓަށް ލިބުނު ފައިސާއިން ދައުލަތުގެ މުދަލުގެ ގޮތުގައި ހޯދާފައިވާ ތަކެތީގެ ލިސްޓް (އަގުތަކާއެކު) 9. ލިބެންޖެހޭ އާމްދަނީއާއި އެނޫންގޮތްގޮތުން ލިބެންޖެހޭ ފައިސާގެ ތެރެއިން ނުލިބިހުރި ފައިސާގެ ތަފްޞީލް   (ށ) މުސްތަޤިއްލު މުއައްސަސާތަކުން އެތަންތަނުގެ އަހަރުހިސާބު މިމާއްދާގެ (ހ) ގައިވާ ގޮތުގެމަތިން ތައްޔާރުކޮށް ހިނގާ އަހަރުގެ ފެބްރުއަރީ މަހުގެ 15 ވަނަ ދުވަހުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީ އަށާއި އޮޑިޓަރ ޖެނެރަލަށް ހުށަހަޅަންވާނެއެވެ.  (ނ) ދައުލަތުގެ މަސްއޫލު އޮފީސްތަކުގެ ދަށުން ހިނގަމުންދާ ވަކިވަކި އިދާރާތަކުން މިމާއްދާގެ (ހ) ގައިވާ ރިޕޯޓު ހިނގާ އަހަރުގެ ފެބްރުއަރީ މަހުގެ 15 ވަނަ ދުވަހުގެ ނިޔަލަށް ދައުލަތުގެ މަސްއޫލު އޮފީސްތަކަށް ފޮނުވައި ނިންމަންވާނެއެވެ.  (ރ) ދައުލަތުގެ މަސްއޫލު އޮފީސްތަކާއި މުސްތަޤިއްލު މުއައްސަސާތަކުގެ ދަށުން ހިނގަމުންދާ ވަކިވަކި އިދާރާތަކުން ބަލަހައްޓާ ޓްރަސްޓް ފަންޑު ފަދަ އެކިއެކި ފަންޑުތަކުގެ ނިމުނު މާލީއަހަރުގެ އަހަރީހިސާބުތައް (ލިބުނު ފައިސާއާއި ޚަރަދުގެ ހިސާބާއި، ބެލެންސްޝީޓް) މިމާއްދާގެ (ހ) ގައިވާ މަޢުލޫމާތު ހިމެނޭގޮތަށް، 31 ޑިސެމްބަރުގެ ނިޔަލަށް ތައްޔާރުކޮށް ހިނގާ އަހަރުގެ ފެބްރުއަރީ މަހުގެ 15 ވަނަ ދުވަހުގެ ނިޔަލަށް ދައުލަތުގެ މަސްއޫލު އޮފީސްތަކާއި މުސްތަޤިއްލު މުއައްސަސާތަކަށް ފޮނުވަންވާނެއެވެ. މިފަދަ ހިސާބެއް ތައްޔާރުކުރެވިދާނެ ގޮތުގެ ނަމޫނާ މި ގަވާއިދުގެ [އެނެކްސް 18](#_އެނެކްސް_18)، [އެނެކްސް 19](#_އެނެކްސް_19) އަދި [އެނެކްސް 20](#_އެނެކްސް_20) ގައިވާނެއެވެ. |
| 15.03 ދައުލަތުގެ މާލީހިސާބުތައް ތައްޔާރުކުރާނެ އެކައުންޓިންގ ސްޓޭންޑަރޑް | ދައުލަތުގެ މާލީހިސާބުތައް ތައްޔާރުކުރަންވާނީ، "އިންޓަރނޭޝަނަލް ފެޑެރޭޝަން އޮފް އެކައުންޓެންޓްސް" (އައި.އެފް.އޭ.ސީ) އިން ނެރެ ޝާއިޢުކުރާ "އިންޓަރނޭޝަނަލް ޕަބްލިކް ސެކްޓަރ އެކައުންޓިންގ ސްޓޭންޑަރޑްސް" އާ އެއްގޮތަށެވެ. |
| 15.04 ދައުލަތުގެ އަހަރީހިސާބުތައް ނިންމުމާއި ހުށަހެޅުން | (ހ) މިގަވާއިދުގެ [15.02](#_15.02_ދައުލަތުގެ_މަސްއޫލު) ވަނަ މާއްދާގައިވާ ގޮތުގެމަތިން، ދައުލަތުގެ މަސްއޫލު އޮފީސްތަކާއި މުސްތަޤިއްލު މުއައްސަސާތަކުން ލިބޭ އަހަރީހިސާބުތައް ކޮންސޮލިޑޭޓްކޮށް، އެއަހަރެއްގެ ދައުލަތުގެ އަހަރީހިސާބު، އޮޑިޓަރ ޖެނެރަލް ކަނޑައަޅާގޮތެއްގެ މަތިން މޮޑިފައިޑް އެކްރުއަލް ބޭސިސް އަށް ފައިނޭންޝަލް ކޮންޓްރޯލަރ ތައްޔާރުކޮށް ކޮންމެ މާލީއަހަރެއް ނިމޭތާ 3 (ތިނެއް) މަސްދުވަހުގެ ތެރޭގައި، މިނިސްޓަރަށް ހުށަހަޅަންވާނެއެވެ.  (ށ) މިމާއްދާގެ (ހ) ގައި ބަޔާންކޮށްފައިވާ ދައުލަތުގެ އަހަރީހިސާބުތަކުގައި، އަންނަނިވި ބައިތައް ހިމަނަންވާނެއެވެ.   1. ރައްޔިތުންގެ މަޖިލީހުން މާލީއަހަރަކަށް ފާސްކުރި ބަޖެޓްގައި ކޮންމެ ޕަބްލިކް ފަންޑަކަށް ލަފާކުރި އާމްދަނީއާއި ޚަރަދުގެ ހިސާބު. 2. މާލީއަހަރުގެ ތެރޭގައި ކޮންމެ ޕަބްލިކް ފަންޑަކަށް ލިބުނު އާމްދަނީއާއި ހިނގި ޚަރަދުގެ ހިސާބު. 3. މާލީއަހަރު ނިމުނުއިރު، ދައުލަތުގެ އެސެޓްތަކާއި، ލަޔަބިލިޓީތައް، އަދި ހިނގާފާނެ ކަމަށް ބެލެވޭ (ކޮންޓިންޖެންޓް) ލަޔަބިލިޓީތަކުގެ މައްޗަށް ތައްޔާރުކޮށްފައިވާ ހިސާބު، ތިރީމިވާ ބައިތައް ވަކިވަކިން އެނގޭގޮތަށް.    1. އެސެޓްތަކާއި ލަޔަބިލިޓީ ތަކުގެ ސްޓޭޓްމަންޓް.    2. ކޮންސޮލިޑޭޓެޑް އާމްދަނީއާއި ޚަރަދުގެ ސްޓޭޓްމަންޓް (ޚަރަދުތަކުގެ ފަންކްޝަންތަކުގެ މައްޗަށް ބައިކޮށްފައި)    3. ކޮންސޮލިޑޭޓެޑް ރެވެނިއު ފަންޑުގެ ސްޓޭޓްމަންޓް.    4. ލޯންސް އެންޑް ކެޕިޓަލް ވަރކްސް ފަންޑުގެ ސްޓޭޓްމަންޓް.    5. ލޯންސް އެންޑް ކެޕިޓަލް ވަރކްސް ފަންޑަށް ފައިސާ ހޯދިގޮތުގެ ސްޓޭޓްމަންޓް.    6. އެޑްވާންސް ފަންޑުގެ ސްޓޭޓްމަންޓް.    7. ޓްރަސްޓް ފަންޑަށް ލިބުނު ފައިސާއާއި، ހިނގި ޚަރަދުގެ (ޚުލާސާ) ސްޓޭޓްމަންޓް.    8. ޓްރަސްޓް ފަންޑަށް ލިބުނު ފައިސާއާއި، ހިނގި ޚަރަދުގެ (ތަފްޞީލް) ސްޓޭޓްމަންޓް.    9. ނެޓް އެސެޓްސް/އިކުއިޓީއަށް އައި ބަދަލުތަކުގެ ސްޓޭޓްމަންޓް.    10. ކޮންސޮލިޑޭޓެޑް ކޭޝްފްލޯ ސްޓޭޓްމަންޓް. 4. އެކައުންޓިންގ ޕޮލިސީއާއި މާލީ ހިސާބުތަކާގުޅޭ އިތުރު މަޢުލޫމާތު ތިރީގައިވާ ބައިތައް ވަކިވަކިން އެނގޭގޮތަށް.    1. ރިޕޯޓުކުރާ މުއައްސަސާގެ ތަޢާރަފް    2. ހުރިހާ މުހިންމު އެކައުންޓިންގ ޕޮލިސީތައް    3. ގެރެންޓީތަކާއި ހިނގާފާނެކަމަށް ބެލެވޭ (ކޮންޓިންޖެންޓް) އެހެނިހެން ލަޔަބިލިޓީތަކުގެ ސްޓޭޓްމަންޓް    4. ޓްރަސްޓް ފަންޑުތައް (ސީދާ ސަރުކާރުގެ ކޮންޓްރޯލް ދަށުގައިނުވާ)    5. ދައުލަތުގެ ދަރަނީގެ ސްޓޭޓްމަންޓް    6. އިންވެސްޓްމަންޓްތަކުގެ ސްޓޭޓްމަންޓް    7. އޮން-ލެންޑިންގ އާބެހޭ ސްޓޭޓްމަންޓް    8. ނުލިބޭނެކަމަށް ބަލައި ދޫކޮށްލާ އަދި އެހެނިހެން ގެއްލުންތަކުގެ ސްޓޭޓްމަންޓް    9. ގްރޭސް ޕޭމަންޓްތަކުގެ ސްޓޭޓްމަންޓް.   (ނ) ދައުލަތުގެ އަހަރީ ހިސާބުތައް، މި މާއްދާގެ (ހ) ގައިވާ ގޮތުގެމަތިން މިނިސްޓަރަށް ލިބޭތާ 14 (ސާދަ) ދުވަހުގެ ތެރޭގައި، މިނިސްޓަރު، އެހިސާބުތައް އޮޑިޓަރ ޖެނެރަލަށް ހުށަހަޅަންވާނެއެވެ.  (ރ) މިމާއްދާގެ (ނ) ގައިވާ ގޮތުގެމަތިން، ދައުލަތުގެ އަހަރީ ހިސާބުތައް، މާލީއަހަރެއް ނިމޭތާ 3 (ތިނެއް) މަހާއި 14 (ސާދަ) ދުވަހުގެ ތެރޭގައި، އޮޑިޓަރ ޖެނެރަލަށް މިނިސްޓަރުގެ ފަރާތުން ނުލިބިއްޖެނަމަ، އެކަން 14 (ސާދަ) ދުވަހުގެ ތެރޭގައި ލިޔުމަކުން އޮޑިޓަރ ޖެނެރަލް، ރައީސުލްޖުމްހޫރިއްޔާއަށް އަންގަންވާނެއެވެ.  (ބ) ދައުލަތުގެ އަހަރީހިސާބުތައް، މިނިސްޓަރުގެ ފަރާތުން އޮޑިޓަރ ޖެނެރަލަށް ލިބޭތާ 2 (ދޭއް) މަސް ދުވަހުގެ ތެރޭގައި، އެހިސާބުތައް އޮޑިޓްކުރުމަށްފަހު، އޮޑިޓަރ ޖެނެރަލްގެ ރިޕޯޓު، މިނިސްޓަރަށް ހުށަހަޅަންވާނެއެވެ. |
| 15.05 އަހަރީ ރިޕޯޓާއި، މާލީއަހަރީހިސާބު، އޮޑިޓް ރިޕޯޓާއެކު ރައީސުލްޖުމްހޫރިއް އަށާއި ރައްޔިތުންގެ މަޖިލީހަށް ހުށަހެޅުން | (ހ) މިގަވާއިދުގެ [15.01](#_15.01_ދައުލަތުގެ_މަސްއޫލު) ވަނަ މާއްދާގައި ބަޔާންކޮށްފައިވާ އަހަރީރިޕޯޓު (މާލީއަހަރީހިސާބާއެކު) އޮޑިޓްކުރުމަށްފަހު، މުއައްސަސާތަކުގެ މާލީޒިންމާދާރުވެރިޔާއަށް ލިބޭތާ 1 މަސް ދުވަހުގެ ތެރޭގައި، އޮޑިޓް ރިޕޯޓުގެ ކޮޕީއާއި އަހަރީ ރިޕޯޓުގެ ކޮޕީއެއް ރައީސުލްޖުމްހޫރިއްޔާ އަށާއި، ރައްޔިތުންގެ މަޖިލީހުގެ ރައީސަށް ފޮނުވާނީ އެމުއައްސަސާއެއްގެ މާލީޒިންމާދާރުވެރިޔާއެވެ.  (ށ) މިގަވާއިދުގެ [15.04](#_15.04_ދައުލަތުގެ_އަހަރީހިސާބުތައް) ވަނަ މާއްދާގެ (ބ) ގައިވާ ގޮތުގެމަތިން އޮޑިޓަރ ޖެނެރަލްގެ ރިޕޯޓު މިނިސްޓަރަށް ލިބޭތާ 14 (ސާދަ) ދުވަހުގެ ތެރޭގައި، އެ އޮޑިޓްރިޕޯޓާއި، މިގަވާއިދުގެ [15.04](#_15.04_ދައުލަތުގެ_އަހަރީހިސާބުތައް) ވަނަ މާއްދާގެ (ހ) ގައިވާ ގޮތުގެމަތިން ތައްޔާރުކުރާ ދައުލަތުގެ މާލީއަހަރީހިސާބު، މިނިސްޓަރު ރައީސުލްޖޫމްހޫރިއްޔާއަށް ހުށަހަޅަންވާނެއެވެ. އަދި ރައީސުލްޖުމްހޫރިއްޔާއަށް، އެރިޕޯޓާއި ހިސާބުތައް ހުށަހަޅާ ތާރީޚުން ފެށިގެން 14 (ސާދަ) ދުވަހުގެ ތެރޭގައި، އެރިޕޯޓާއި ހިސާބުތައް މިނިސްޓަރު ރައްޔިތުންގެ މަޖިލީހަށް ފޮނުވަންވާނެއެވެ. |
| 15.06 ދައުލަތުގެ މާލީ ހިސާބުތައް ނިންމުމަށްޓަކައި، ހުށަހަޅަންޖެހޭ ހިސާބުތަކާއި ލިޔުންތަކާއި، ހުށަހަޅަން ޖެހޭ މުއްދަތު | (ހ) ދައުލަތުގެ މާލީ ހިސާބުތައް ނިންމުމަށްޓަކައި ދައުލަތުގެ މުއައްސަސާތަކުން މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންޖެހޭ ތިރީގައިމިވާ ހިސާބުތައް، އެމުއައްސަސާއެއްގެ މާލީޒިންމާދާރުވެރިޔާ ތައްޔާރުކޮށް ކަނޑައެޅިފައިވާ ތާރީޚުތަކަށް ފޮނުވައި ނިންމަންވާނެއެވެ.   1. މާލީހިސާބު ނިންމުމުގެ ގޮތުންކުރަންޖެހޭ ކަންތައްތައް. ([އެނެކްސް 46](#_އެނެކްސް_46)) 2. 31 ޑިސެމްބަރ ގެނިޔަލަށް އަތްމަތީފައިސާއާއި ޑިޕޮޒިޓް ފައިސާގެ ގޮތުގައި ހުރިފައިސާއާއި، ކޭޝް އެޑްވާންސްގެ ގޮތުގައި ހުރިފައިސާ. ( [އެނެކްސް 47](#_އެނެކްސް_47)) 3. ބަޖެޓް އެކައުންޓް ފިޔަވައި އެހެނިހެން އެކައުންޓްތަކުގައި 31 ޑިސެމްބަރ ގެ ނިޔަލަށް ހުރިފައިސާ. ([އެނެކްސް 48](#_އެނެކްސް_48)) 4. 31 ޑިސެމްބަރ ގެނިޔަލަށް ފައިސާ ނުދެއްކިހުރި ފަރާތްތަކާ އަދަދު އަންގާ ލިޔުން. ([އެނެކްސް 49](#_އެނެކްސް_49)) 5. 31 ޑިސެމްބަރ ގެނިޔަލަށް ހުރި އެހެނިހެން ފައިނޭންޝަލް ލަޔަބިލިޓީޒް. ([އެނެކްސް 50](#_އެނެކްސް_50)) 6. 31 ޑިސެމްބަރ ގެނިޔަލަށް ހުރި އެހެނިހެން އެސެޓް. ([އެނެކްސް 51](#_އެނެކްސް_51)) 7. 31 ޑިސެމްބަރ ގެނިޔަލަށް ކޮމިޓްމަންޓްގެ ގޮތުގައި ނުވަތަ ކޮންޓިންޖެންޓްގެ ލަޔަބިލިޓީޒްގެ ގޮތުގައި ލަފާކުރާ ޚަރަދު ތައް. ([އެނެކްސް 52](#_އެނެކްސް_52)) 8. 31 ޑިސެމްބަރ ގެނިޔަލަށް ކޮންޓިންޖެންޓް އެސެޓްސް ގެ ގޮތުގައި ލަފާކުރާ ކަންތައްތައް. ([އެނެކްސް 53](#_އެނެކްސް_53)) 9. 31 ޑިސެމްބަރގެ ނިޔަލަށް ޓްރަސްޓް ފަންޑުތަކުންކުރި ޚަރަދު އަދި ބާކީ ([އެނެކްސް 54](#_އެނެކްސް_54)) 10. މާލީއަހަރަށް ފާސްކުރި ބަޖެޓްގައި ލަފާކުރި އާމްދަނީއާއި ޚަރަދުގެ ހިސާބު. 11. މާލީއަހަރު ލިބުނު އާމްދަނީ އާއި ޚަރަދުގެ ހިސާބު.   (ށ) ދައުލަތުގެ މަސްއޫލު އޮފީސްތަކާއި މުއައްސަސާތަކަށް 31 ޑިސެމްބަރ ގެނިޔަލަށް އާމްދަނީ ގޮތުގައި ލިބުނު ފައިސާއާއި އާމްދަނީނޫން ގޮތްގޮތުން ލިބުނު އެންމެހާފައިސާ ތިރީގައިމިވާ ގޮތުގެމަތިން އެދުވަހުގެ ނިޔަލަށް ޖަމާކޮށް ނިންމަންވާނެއެވެ.   1. ދައުލަތުގެ އާމްދަނީއަށް ލިބޭ ފައިސާ މޯލްޑިވްސް މަނިޓަރީ އޮތޯރިޓި އަށް ޖަމާކުރުން. 2. ރާއްޖެއިން ބޭރުގައި ހިނގާ ދައުލަތުގެ މުއައްސަސާތަކާއި، މާލެ ފިޔަވައި ރަށްރަށުގައި ހުންނަ ދައުލަތުގެ މުއައްސަސާތަކަށް ދައުލަތުގެ އާމްދަނީގެ ގޮތުގައި ލިބިފައިވާ ފައިސާ، އެމުއައްސަސާއަކުން މޯލްޑިވްސް މަނިޓަރީ އޮތޯރިޓީގައި ހުޅުވާފައިވާ އެކައުންޓަށް ޖަމާކުރުމުގެ ގޮތުން 31 ޑިސެމްބަރ ގެ ކުރިން އެފައިސާ ޓްރާންސްފަރ ކުރަންޖެހޭ ދައުލަތުގެ މުއައްސަސާއެއްގެ އާމްދަނީއަށް ޖަމާކޮށް ނިންމުން. 3. ދައުލަތުގެ އާމްދަނީ ނޫންގޮތްގޮތުން ލިބޭ ފައިސާ ޖަމާކުރަންޖެހޭ އެކައުންޓަކަށް 31 ޑިސެމްބަރގެ ނިޔަލަށް ޖަމާކޮށް ނިންމުން.   (ނ) މާލީއަހަރު ތެރޭގައި ހޯދާފައިވާ މުދަލަކަށް، ނުވަތަ ޚިދުމަތަކަށް ނުވަތަ ކުރި މަސައްކަތަކަށް ތިރީގައިމިވާ ގޮތުގެމަތިން ދައްކަންޖެހޭ ފައިސާގެ ބިލްތައް އަހަރުނިމޭ ތާރީޚުން ފެށިގެން ސަރުކާރު ބަންދުނޫން 30 ދުވަހުގެ ތެރޭގައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ.   1. ފައިސާ ދެއްކުމަށް އެދޭ މުދާ ނުވަތަ ޚިދުމަތް ނުވަތަ މަސައްކަތް 31 ޑިސެމްބަރުގެ ނިޔަލަށް ނިމިފައިވުން. 2. އެޚަރަދަކީ އެމުއައްސާއެއްގެ އެއަހަރުގެ ބަޖެޓްގައި ހިމެނޭ ޚަރަދެއް ކަމުގައިވުން. 3. މުދާލިބި ނުވަތަ ޚިދުމަތްލިބި، ނުވަތަ އެމަސައްކަތެއް ނިންމައި ބިލް ހުށަހަޅާފައިނުވާ ފަރާތްތަކަށް ލިޔެކިޔުމުން ފެންނަންހުންނަ ގޮތަށް މުޢާމަލާތްކޮށް 31 ޑިސެމްބަރުގެ ކުރިން ބިލް ހޯދައި ނިންމުން. 4. 31 ޑިސެމްބަރުގެ ނިޔަލަށް އެކިފަރާތްތަކުން ހުށަހަޅާފައިވާ ބިލްތަކާއި ލިޔުންތަކުގެ ތެރެއިން ފައިސާދެއްކުމަށް ވައުޗަރު ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީ އަށް ނުފޮނުވާހުރި ވައުޗަރުތަކާއި، ޕޯސްޓް ނުކުރާ ބިލްތަކާއި، ފައިސާދައްކަންޖެހޭ އެހެނިހެން ޑޮކިޔުމަންޓްތަކުގެ ލިސްޓެއް ތައްޔާރުކޮށް ހިނގާ އަހަރުގެ ޖަނަވަރީ 3 ވަނަ ދުވަހުގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީ އަށް ހުށަހެޅުން.   (ރ) އެސް.އޭ.ޕީ. ސިސްޓަމް ސޮފްޓްވެއަރ ބޭނުންކުރާ މުއައްސަސާތަކުން، އެތަނަކަށް 31 ޑިސެމްބަރުގެ ނިޔަލަށް ލިބޭ ބިލްތަކަށް ފައިސާ ދެއްކުމަށްޓަކައި، އެސިސްޓަމް މެދުވެރިކޮށް 25 ޖަނަވަރީގެ ކުރިން ޕޯސްޓްކުރަން ވާނެއެވެ. އަދި ޕޯސްޓްކުރާ ބިލްތަކާއި ޑޮކިއުމަންޓްތަކަކީ، 31 ޑިސެމްބަރުގެ ނިޔަލަށް ޕޭމަންޓް ވައުޗަރުން ހުއްދަދީ ސްކޭން ކޮށްފައިވާ ޓްރާންސެކްޝަނެއް ކަމުގައި ވާންވާނެއެވެ. އަދި މިސިސްޓަމްގެ ތެރެއިން އެކި މުއައްސަސާތަކަށް އެއަހަރަކަށް ހަމަޖައްސާފައިވާ ހުރިހާ ޕޯސްޓިން ރޯލްތައް ފެށޭއަހަރުގެ 25 ޖަނަވަރީގެ ނިޔަލަށް ބްލޮކް ކުރެވޭނެއެވެ.  (ބ) އެސް.އޭ.ޕީ. ސިސްޓަމް ސޮފްޓްވެއަރ ބޭނުންކުރާ މުއައްސަސާތަކުން ސެންޓްރަލައިޒްޑް ޕޭމަންޓަށް ފޮނުވާ ވައުޗަރުތަކާއި، 31 ޑިސެމްބަރުގެ ނިޔަލަށް ލިބޭ ބިލްތަކާމެދު ޢަމަލުކުރާނެގޮތް ތިރީގައި މިވަނީއެވެ.   1. ހޯދާފައިވާ މުދަލަކަށް ނުވަތަ ޚިދުމަތަކަށް ނުވަތަ ކުރި މަސައްކަތަކަށް ދައްކަންޖެހޭ ފައިސާގެ ބިލެއް 31 ޑިސެމްބަރުގެ ނިޔަލަށް ލިބި ސްކޭންކޮށް އޮތަރައިޒް ކުރެވިފައި ނުވާނަމަ، ފައިސާދެއްކުމަށްޓަކައި މިނިސްޓްރީ އޮފް ފިނޭންސް އެންޑް ޓްރެޜަރީގެ ޕޭމަންޓް ވައުޗަރ ބަލައިގަންނަ ކައުންޓަރަށް ލިޔުމުން ހަވާލުކުރުން. 2. ވޭތުވެދިޔަ އަހަރުގެ ޚަރަދެއް އެއަހަރުގެ ބަޖެޓުން ކުރަން ބޭނުންވާނަމަ، އެޚަރަދަކާބެހޭ ޕޭމަންޓް ވައުޗަރު ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީގެ ޕޭމަންޓް ވައުޗަރު ބަލައިގަންނަ ކައުންޓަރަށް 31 ޑިސެމްބަރގެ ނިޔަލަށް ހުށަހެޅުން. 3. ވޭތުވެދިޔަ އަހަރުގެ ޚަރަދެއް ކުރުމަށް ތައްޔާރުކުރާ ވައުޗަރުތަކުގައި ވައުޗަރު ތައްޔާރުކުރި އެންމެ ފަހުގެ ތާރީޚަކަށް އެޚަރަދެއްކުރާ އަހަރުގެ 31 ޑިސެމްބަރު އޮތުން. އަދި ވައުޗަރުތަކުގައި އެއަހަރުގެ ވައުޗަރުތަކުގެ ތަރުތީބުން ނަންބަރު ޖެހުން. 4. ޕޭމަންޓް ވައުޗަރު ފޮނުވާއިރު، އެޚަރަދުކުރުމަށް ބޭނުންވާވަރަށް ބަޖެޓްގައި ފައިސާހުރިތޯއާއި، ފައިސާ ނެތްނަމަ، ފައިސާ (ޚަރަދުކުރަން ބޭނުންވާ ފަންޑް) ހޯދުމަށްފަހު ޕޭމަންޓްވައުޗަރު ހުށަހެޅުން. 5. މިނިސްޓްރީ އޮފް ފިނޭންސް އެންޑް ޓްރެޜަރީގެ ޕޭމަންޓް ވައުޗަރު ބަލައިގަންނަ ކައުންޓަރަށް 27 ޖަނަވަރީގެ ފަހުން ފޮނުވާ ކުރީ އަހަރުގެ ޚަރަދު ވައުޗަރުތައް ބަލައިނުގަތުން.   (ޅ) ދައުލަތުގެ މުއައްސަސާތަކުން ބޭންކުގައި ހުޅުވައި ބަލަހައްޓަމުންގެންދާ ހުރިހާ އެކައުންޓެއް 31 ޑިސެމްބަރުގެ ނިޔަލަށް ރީކޮންސައިލްކޮށް ތައްޔާރުކުރާ ރީކޮންސިލިއޭޝަން ސްޓޭޓްމަންޓް، 31 ޖަނަވަރީގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީ އަށް ފޮނުވަންވާނެއެވެ.  )ކ) ޕެޓީކޭޝްފައިސާއާއި، ޑިޕޮޒިޓްފައިސާގެ ގޮތުގައި ހުރިފައިސާއާއި، އެޑްވާންސްފައިސާއާއި ކޭޝްއެޑްވާންސްގެ ގޮތުގައި ގެންގުޅޭ ފައިސާ 31 ޑިސެމްބަރުގެ ނިޔަލަށް ތިރީގައިމިވާ ގޮތުގެމަތިން ހިސާބުތައް ނިންމުމަށްފަހު، މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ.   1. އެސް.އޭ.ޕީ. ސިސްޓަމުން ހިސާބުތައް ބަލަހައްޓާ މުއައްސަސާތަކުން ގެންގުޅޭ ފައިސާ އެތަނެއްގެ 2 މުވައްޒަފަކު ގުނާ ޗެކުކުރުމަށްފަހު ކޭޝްޖާރނަލް އާއި ބާކީ ރީކޮންސައިލްކުރުމަށްފަހު، މާލީޒިންމާދާރުވެރިޔާ އާއި، ޗެކުކުރި 2 މުވައްޒަފުންގެ ސޮއިކޮށް ހުށަހެޅުން. 2. އެސް.އޭ.ޕީ. ސިސްޓަމް ބޭނުންކުރާ މުއައްސަސާތަކުގައި ހުންނަ މިފަދަ ފައިސާގެ ހިސާބުތައް ނިންމުމަށްޓަކައި، އެއަހަރެއް ނިމޭއިރު އެޚަރަދެއް ވައްދަންޖެހޭ ކޯޑަކަށް، މިނިސްޓްރީ އޮފް ފިނޭންސް އެންޑް ޓްރެޜަރީން އަންގާ ގޮތެއްގެ މަތިން ވެއްދުން، އަދި ހިސާބުތައް ނިންމުމަށްފަހު ބާކީ ހުރިފައިސާގެ ހިސާބު ފޮނުވުން.   (އ) 31 ޑިސެމްބަރގެ ނިޔަލަށް ކޮންމެ މުއައްސަސާއެއްގައި ހުރި އެސެޓާއި ލަޔަބިލިޓީޒްގެ ލިސްޓް ތައްޔާރުކޮށް އަގުކުރުމަށްފަހު މިނިސްޓްރީ އޮފް ފިނޭންސް އެންޑް ޓްރެޜަރީއަށް ހުށަހަޅަންވާނެއެވެ. މިލިސްޓުގައި ހިމެނޭނެ ބައިތައް ތިރީގައި މިވަނީއެވެ.   1. **އިންވެސްޓްމަންޓް :** އިންވެސްޓްމަންޓް ކަމުގައި ބަލާނީ، ވިޔަފާރި ތަންތަނުގައިވާ ހިއްސާ ނުވަތަ މިލްކުވެރިކަމުގެ އަގެވެ. 2. **ލޯން :** ލޯނުގެ ގޮތުގައި ބަލާނީ، އަނބުރާދެއްކުމަށް ނަގާ އަދި އަނބުރާދައްކާގޮތަށް ދޫކުރާ ފައިސާއެވެ. 3. **ބޮރޯވިންގްސް :** ބޮރޯވިންގްސް އަކީ، ތަރައްޤީގެ އެކި މަޝްރޫޢުތަކަށާއި، އަދި ބަޖެޓްސަޕޯޓަށް، އިންޓަރނޭޝަނަލް އިންސްޓިޓިއުޝަންތަކުންނާއި، ވިޔަފާރި ބޭންކްތަކުންނާއި، އެކިއެކި ޖަމްޢިއްޔާތައްފަދަ ތަންތަނުން ލިބިފައިވާ ލޯނުތަކެވެ. 4. **ޑިޕޮޒިޓްސް :** ޑިޕޮޒިޓްސް އަކީ، ރިފަންޑްގެ ގޮތުގައި ތިންވަނަ ފަރާތަކުން ލިބޭ ފައިސާއާއި އެފަދަ ފަރާތްތަކަށް ދޭންޖެހޭ ފައިސާއެވެ. މީގެތެރެއިން ލިބޭ ފައިސާގެ ތެރޭގައި ހިމެނޭނީ، ކުލީގެ ފައިސާއާއި، ޓެންޑަރ ޑޮކިއުމަންޓްތަކުގެ ޑިޕޮޒިޓް ފައިސާއާއި، ޝަރުޢީ މައްސަލަތަކުގައި ނެރޭ ކޯޓު އަމުރާ ގުޅިގެން ނަގާ ފައިސާއާއި، އެޑްވާންސްގެ ގޮތުގައި ނަގާފައިސާ ފަދަ ފައިސާއެވެ. އެކި ފަރާތްތަކަށް ދޭންޖެހޭ ފައިސާކަމުގައި ބަލާފައިސާއަކީ، ތިންވަނަ ފަރާތަކަށް ރިފަންޑްގެ ގޮތުގައި ދެވޭ ކުއްޔާއި ޑިއުޓީފަދަ ފައިސާއެވެ. 5. **އެހެނިހެން ލަޔަބިލިޓީޒް :** އެހެނިހެން ލަޔަބިލިޓީޒްއަކީ، ސަރުކާރާ ދެކޮޅަށް ޝަރުޢީކޯޓަކުން ކުރާ ޙުކުމަކާ ގުޅިގެން ދޭންޖެހި ނުދެވިހުރި ފައިސާއާއި، އެހެނިހެން ގޮތްގޮތުން ނުދެވިހުރި މިބާވަތުގެ ފައިސާއެވެ. 6. **އެނިހެން އެސެޓްސް :** އެހެނިހެން އެސެޓްސްއަކީ، ޝަރުޢީ ކޯޓަކުން ސަރުކާރާ އެއްކޮޅަށް ކުރާ ޙުކުމަކާ ގުޅިގެން ނުވަތަ އެހެން އެފަދަގޮތަކުން ލިބެންޖެހި ނުލިބިވާ ފައިސާއެވެ.   (ވ) ދައުލަތުގެ މުއައްސަސާތަކުން 31 ޑިސެމްބަރ ގެ ނިޔަލަށް ކޮމިޓްވެފައިހުރި، ތިރީގައިމިވާ ބާވަތުގެ ޚަރަދުތަކުގެ ހިސާބެއް ތައްޔާރުކޮށް ހުށަހަޅަންވާނެއެވެ.   1. **އައުޓްސްޓޭންޑިންގ ޕަރޗޭސަސް އޯޑަރ :** އައުޓްސްޓޭންޑިންގ ޕަރޗޭސަސް އޯޑަރއަކީ، 31 ޑިސެމްބަރގެ ނިޔަލަށް ޚިދުމަތާއި ތަކެއްޗަށް އެދޭފޯމް ފޮނުވައިގެން، މުދަލަކަށް ނުވަތަ ޚިދުމަތަކަށް އެދިފައިވާ، ނަމަވެސް މާލީއަހަރު ނިމުނުއިރު ޚިދުމަތާއި ތަކެތި ނުލިބިހުރި ޕަރޗޭސް އޯޑަރތަކުގައި ހިމެނޭ ޚިދުމަތާއި ތަކެތީގެ އަގެވެ. 2. **ޕޭމަންޓް އެރިއާސް :** ޕޭމަންޓް އެރިއާސްއަކީ، އެއަހަރެއްގެ ބަޖެޓްގައި ކަނޑައެޅިފައިވާ ޚަރަދުތަކުގެ ތެރެއިން 31 ޑިސެމްބަރގެ ނިޔަލަށް މުދާ ނުވަތަ ޚިދުމަތް ލިބި، އަދި ބިލްތައްވެސް ލިބި، އަހަރު ނިމުނުއިރު އަދާނުކުރެވިހުރި މުދަލާއި ޚިދުމަތުގެ ބިލްތަކެވެ. 3. **ފިއުޗަރ ކޮންޓްރެކްޓްގެ ފައިސާ :** ފިއުޗަރ ކޮންޓްރެކްޓްގެ ފައިސާއަކީ، ފެށޭ މާލީއަހަރު ތެރޭގައި ނުވަތަ އޭގެފަހުގެ ތާރީޚްތަކުގައި ފައިސާދައްކާ ގޮތަށް ހެދިފައިވާ ކޮންޓްރެކްޓްތަކަށް ދޭންޖެހޭ ފައިސާއެވެ.   (މ) ކޮންޓިންޖެންޓް ލަޔަބިލިޓީޒްއަކީ، ދައުލަތުގެ މުއައްސަސާއަކުން ކުރިމަގުގައި ހިނގާފާނެކަމަށް ޔަޤީންކަމާއެކު ބަޔާންކުރަން ނޭނގޭ، ނަމަވެސް ދައުލަތުން އަދާކުރަން ޖެހިދާނެ ދަރަންޏެއް ނުވަތަ ފައިސާއެވެ. މީގެތެރޭގައި މައިގަނޑުގޮތެއްގައި ހިމެނޭނީ، ދައުލަތުގެ ފަރާތުން ތިންވަނަ ފަރާތަކަށް ލޯނުގެރެންޓީއެއް ދީފައިވަނިކޮށް އެފަރާތުން ލޯނުއަދާނުކޮށްގެން އެފަރާތަކާ ދެކޮޅަށް ޤާނޫނީ ފިޔަވަޅު އަޅައިފިނަމަ އޭގެ ބަދަލު ދިނުމުގެ ގޮތުން ގެރެންޓީދޭ ފަރާތުގެ ހައިސިއްޔަތުން ކުރިމަގުގައި ދައުލަތުން ދައްކަންޖެހިދާނެ ފައިސާއެވެ. ކޮންޓިންޖެންޓް ލަޔަބިލިޓީޒްގެ ހިސާބު ފޮނުވާއިރު، ކުރީ އަހަރު ލަފާކުރި އަދަދާއި ފެށޭ އަހަރަށް ލަފާކުރާ އަދަދު އެނގޭގޮތަށް ހިމަނަންވާނެއެވެ.  (ފ) ކޮންޓިންޖެންޓް އެސެޓްސްއަކީ، ދައުލަތުގެ މުއައްސަސާއަކަށް ކުރިމަގުގައި ހިނގާފާނެކަމަށް ޔަޤީންކަމާއެކު ބަޔާންކުރަން ނޭނގޭ، ނަމަވެސް ދައުލަތަށް ލިބިދާނެ ފައިސާއެވެ. މީގެތެރޭގައި މައިގަނޑު ގޮތެއްގައި ހިމެނޭނީ، ތިންވަނަފަރާތަކާ ދޭތެރޭ ޤާނޫނީގޮތުން ބަލަމުންގެންދާ ނުނިމިވާ މައްސަލައަކާ ގުޅިގެން، ދައުލަތަށް ލިބިދާނެ މުދާ ނުވަތަ ފައިސާއެވެ. ކޮންޓިންޖެންޓް އެސެޓްސްގެ ހިސާބު ފޮނުވާއިރު، ކުރީ އަހަރު ލަފާކުރި އަދަދާއި ފެށޭއަހަރަށް ލަފާކުރާ ޢަދަދު އެނގޭގޮތަށް ހިމަނަންވާނެއެވެ.  (ދ) މިގަވާއިދުގެ [15.02](#_15.02_ދައުލަތުގެ_މަސްއޫލު) ވަނަ މާއްދާގައިވާ މާލީއަހަރީހިސާބު ތައްޔާރުކުރުމަށްޓަކައި، ކޮންމެ އަހަރެއްގެ ޑިސެމްބަރު 31 ގެ ނިޔަލަށް އެތަނެއްގެ ސްޓޮކާއި ހަރުމުދަލުގެ އިންވެންޓްރީގެ ހިސާބުނަގައި އަގުކުރަންވާނެއެވެ.  (ތ) މިމާއްދާގެ (ދ) ގައިވާ ގޮތުގެ މަތިން ދައުލަތުގެ މުއައްސަސާތަކުގެ ބެލުމުގެ ދަށުގައިހުރި، ދައުލަތުގެ މުދަލުގެ އިންވެންޓްރީ ނަގާއިރު، އެއެއްޗެއް ހޯދި ތާރީޚަކާއި، އެއްޗެއްގެ ސައިޒާއި ވައްތަރާއި، އިންވެންޓްރީ ނަންބަރާއި، އަދި މޮޑެލްނަންބަރާއި ސީރިއަލް ނަންބަރު ހުންނަ އެއްޗެތީގެ އެފަދަ ނަންބަރުތައް އެނގޭނެ ގޮތަށް އިންވެންޓްރީ ނަގަންވާނެއެވެ.  (ލ) ނިމުނު މާލީއަހަރުގައި އެތަނަކުން ކުރި މަސައްކަތެއް ނުވަތަ ދިން ޚިދުމަތެއްގެ ތެރެއިން ޑިސެމްބަރ 31 ގެ ނިޔަލަށް ބިލް ނުހެދިހުރި ހުރިހާ މަސައްކަތްތަކާއި ޚިދުމަތްތަކަށް ބިލް ހަދައި ނިންމުމަށްފަހު އެބިލްތައް ލިބެންޖެހޭ ފަރާތްތަކަށް ފޮނުވައި ނިންމަންވާނެއެވެ. މިފަދަ ބިލްތަކުގެ ފައިސާ، އަންނަން ހުރި ފައިސާގެ ހިސާބުގައި ހިމަނަންވާނެއެވެ.  (ގ) މިނިސްޓްރީ އޮފް ފިނޭންސް އެންޑް ޓްރެޜަރީން ތައްޔާރުކުރާ މާލީއަހަރުގެ ޓްރާންސެކްޝަންތަކުގެ ލިސްޓްގައި، ކޮސްޓްސެންޓަރުތަކާއި، އެކައުންޓް އައިޓަމްތަކާއި ޢަދަދު އެނގޭނޭހެން މާލީހިސާބުތަކުގެ ސަމަރީއެއް ތައްޔާރުކޮށް ދައުލަތުގެ މުއައްސަސާތަކަށް 14 ފެބްރުއަރީގެ ކުރިން ފޮނުވަންވާނެއެވެ. އަދި އެހިސާބުތައް ބަލައި ޗެކްކުރުމަށްފަހު އެހިސާބުތަކަށް ގެންނަންޖެހޭ ބަދަލުތައް 04 މާރޗްގެ ކުރިން މިނިސްޓްރީ އޮފް ފިނޭންސް އެންޑް ޓްރެޜަރީއަށް އަންގަންވާނެއެވެ. އަދި ހިސާބުތަކަށް ގެންނަން ޖެހޭކަމަށް ދެފަރާތުން އެއްބަސްވެވުނު ބަދަލުތައް ހިސާބުތަކަށް ގެނައުމަށްފަހު، 25 މާރޗްގެކުރިން މިނިސްޓްރީ އޮފް ފިނޭންސް އެންޑް ޓްރެޜަރީން އެހިސާބުތައް ދައުލަތުގެ މުއައްސަސާތަކަށް ފޮނުވަންވާނެއެވެ. |
| 15.07 މަސްއޫލު އޮފީހެއް އުވާލުމުން، ފައިނަލް ރިޕޯޓު ތައްޔާރުކުރުން | (ހ) ސަރުކާރުގެ މަސްއޫލު އޮފީހެއް އުވާލެވިއްޖެނަމަ، އެ އޮފީސް އުވާލެވުނު ދުވަހާ ހަމައަށް، އެ އަހަރަކުން ހިނގާފައިވާ މުއްދަތަށް، އޮޑިޓަރ ޖެނެރަލް ކަނޑައަޅާ ގޮތެއްގެމަތިން ތައްޔާރުކޮށްފައިވާ ރިޕޯޓެއް، އެ އޮފީހެއް އުވާލެވުނުއިރު އެ އޮފީހުގައި ހުރި މާލީޒިންމާދާރުވެރިޔާ ތައްޔާރުކޮށް، އެ އޮފީހެއް އުވާލެވޭތާ 6 (ހައެއް) މަސްދުވަހުގެ ތެރޭގައި އޮޑިޓަރ ޖެނެރަލަށް ހުށަހަޅަންވާނެއެވެ.  (ށ) ސަރުކާރުގެ ކޮންމެ މަސްއޫލު އޮފީހެއް އުވާލުމާ ގުޅިގެން އެތާހުރި މާލީޒިންމާދާރުވެރިޔާ ބަދަލުވެފައިވާނަމަ، އެހިސާބު ތައްޔާރުކުރުމަށްޓަކައި ފައިނަލް ރިޕޯޓިންގ އޮފިސަރެއް، މިނިސްޓަރު ޢައްޔަންކުރަންވާނެއެވެ.  (ނ) ސަރުކާރުގެ މަސްއޫލު އޮފީހަކުން އެންމެފަހުން ހުށަހެޅި އަހަރީ ރިޕޯޓުގެ ތާރީޚުން ފެށިގެން އެތަނެއްގެ މަސައްކަތް ހުއްޓާލުމާ ހަމައަށް ރިޕޯޓެއް ތައްޔާރުކޮށް، މާލީޒިންމާދާރުވެރިޔާ ނުވަތަ ފައިނަލް ރިޕޯޓިންގ އޮފިސަރު ހުށަހަޅަންވާނެއެވެ.  (ރ) އުވާލާ މަސްއޫލު އޮފީހުގެ ފައިނަލް ރިޕޯޓު ތައްޔާރުކުރާނީ، މިގަވާއިދުގެ [15.01](#_15.01_ދައުލަތުގެ_މަސްއޫލު) އަދި [15.02](#_15.02_ދައުލަތުގެ_މަސްއޫލު) ވަނަ މާއްދާގައިވާ ގޮތުގެ މަތިންނެވެ.  (ބ) މާލީޒިންމާދާރުވެރިޔާ ނުވަތަ ފައިނަލް ރިޕޯޓިންގ އޮފިސަރަށް އެކަށީގެންވާ އެހީތެރިކަމާއި ވަސީލަތްތައް ފޯރުކޮށްދީ، ހުރިހާ އެކައުންޓެއްގެ މައުލޫމާތާއި ލިޔުންތަކާއި، މިނޫނަސް ރިޕޯޓު ތައްޔާރުކުރުމަށްޓަކައި މާލީޒިންމާދާރުވެރިޔާ ނުވަތަ ފައިނަލް ރިޕޯޓިންގ އޮފިސަރަށް މުހިންމުކަމަށް ފެންނަ މަޢުލޫމާތުތަކާއި ރެކޯޑުތައް، ކޮންމެ ވަގުތެއްގައި ބެލޭނެގޮތް ހަމަޖެހިފައި އޮންނަންވާނެއެވެ. |
| 15.08 މަސައްކަތް ބަދަލުވާ ތަންތަނާއި އުވާލާ ތަންތަނުގެ ބަޖެޓާއި، މިލްކިއްޔާތާއި މާލީ ޒިންމާތައް ބަދަލުކުރުން | (ހ) ދައުލަތުގެ މަސްއޫލު އޮފީހެއްގެ ދަށުގައިވާ މަސައްކަތެއް ނުވަތަ ޚިދުމަތެއް، ދައުލަތުގެ އެހެން މަސްއޫލު އޮފީހަކަށް ބަދަލުކުރެވިއްޖެނަމަ، އެހާތަނަށް ޚަރަދު ނުކުރެވި ހުރި ބާކީ ފައިސާގެ ހިސާބުކޮށް ރީކޮންސައިލް ކުރުމަށްފަހު މިނިސްޓަރުގެ ހުއްދައާއެކު، އެމަސައްކަތް ކުރުމުގެ ނުވަތަ ޚިދުމަތް ދިނުމުގެ މަސްއޫލިއްޔަތާ އަލަށް ހަވާލުވި މުއައްސަސާއަކަށް ފޮނުވަންވާނެއެވެ.  (ށ) މިމާއްދާގެ (ހ) ގައިވާ ގޮތުގެ މަތިން ފައިސާ ބަދަލުކުރާއިރު ކުރިން އެމަސްއޫލިއްޔަތު ހަވާލުވެފައިވާ މުއައްސަސާއަކުން އަގު އަދާނުކުރެވިހުރި ކޮމިޓްމަންޓްތަކުގެ ތަފްސީލު މިނިސްޓަރަށް ދޭންވާނެއެވެ.  (ނ) އެމަސައްކަތާ އަލަށް ހަވާލުވި އޮފީހުން އެމަސައްކަތަށް ނުވަތަ ޚިދުމަތަށް ޚަރަދު ނުކުރެވިހުރި ބާކީފައިސާގެ އަންދާޒާ ހިސާބުތައް ބެލުމަށްފަހު ބާކީހުރި ފައިސާގެ ހިސާބު ދިމާވާކަން ނުވަތަ ނޫންކަން، މިނިސްޓްރީ އޮފް ފިނޭންސް އެންޑް ޓްރެޜަރީ އަށާއި ކުރިން އެމަސައްކަތް ކުރަމުންދިޔަ މަސްއޫލު އޮފީހަށް އަންގަންވާނެއެވެ.  (ރ) މިމާއްދާގެ (ނ) ގައިވާ ހުށަހެޅުންތައް ބެލުމަށްފަހު، މިނިސްޓްރީ އޮފް ފިނޭންސް އެންޑް ޓްރެޜަރީން ވަކި ގޮތެއް ނިންމައި، ނިންމިގޮތެއް، އަލަށް އެމަސައްކަތާ ހަވާލުވި އޮފީހަށާއި ކުރިން އެމަސައްކަތް ކުރަމުންދިޔަ މަސްއޫލު އޮފީހަށް އަންގަންވާނެއެވެ. |

|  |
| --- |
| ބާބު 16ދައުލަތުގެ ޕްރައިވަޓައިޒޭޝަނާއި ކޯޕަރަޓައިޒޭޝަން |

|  |  |
| --- | --- |
| 16.01 ތަޢާރުފް | (ހ) މިއީ، ދައުލަތުގެ މާލިއްޔަތުގެ ޤާނޫނު (ޤާނޫނު ނަންބަރު 2006/3) ގެ 7 ވަނަ މާއްދާގައިވާ ގޮތުގެމަތިން، ދައުލަތުގެ މުދާ ދިނުމާއި، ވިއްކުމާއި، ކުއްޔަށްދިނުމާއި، ދޫކޮށްލުމާއި، ރަހުނުކުރުމާއި، ނައްތާލުމާ މިކަންތައްތަކުގެ ތެރެއިން، ވިޔަފާރިތަންތަނާއި އެތަންތާނގެ މިލްކުގައިވާ މުދާ ޕްރައިވަޓައިޒްކުރުމާއި، ދައުލަތުގެ ތަންތަނާއި ތަކެތި ސަރުކާރާއި އަމިއްލަފަރާތްތަކާ ގުޅިގެން ޢާންމުޚިދުމަތް ދިނުމަށް ކޯޕަރޭޓިވް އުސޫލުން ކުރިއަށް ގެންދާނޭ ރަގަޅު ހަރުދަނާ ގޮތްތަކެއް ކަނޑައެޅުމަށްޓަކައި އެކުލަވާލެވޭ ބާބެވެ.  (ށ) މިބާބުގައި ހިމެނޭ ގަވާއިދަށް ކިޔާނީ **"ދައުލަތުގެ ޕްރައިވަޓައިޒޭޝަނާބެހޭ ގަވާއިދު"** އެވެ. |
| 16.02 ޕްރައިވަޓައިޒޭޝަން ކޮމިޓީ ޤާއިމްކުރުން | (ހ) ޕްރައިވެޓައިޒޭޝަންގެ މަސައްކަތް ހިންގުމަށްޓަކައި ޕްރައިވަޓައިޒޭޝަން ކޮމިޓީގެ ނަމުގައި ކޮމިޓީއެއް އައްޔަންކުރަންވާނެއެވެ. މިކޮމެޓީ އައްޔަންކުރާނީ މިނިސްޓަރުގެ މަޝްވަރާއާއެކު ރައީސުލްޖޫމްހޫރިއްޔާ އެވެ.  (ށ) ޕްރައިވަޓައިޒޭޝަން ކަންތައްތަކުގެ ތެރެއިން ރައީސުލްޖުމްހޫރިއްޔާ އެކޮމިޓީއާ ޙަވާލުކުރާ ކަންކަން ކުރުމުގެ ބާރު ކޮމިޓީއަށް ލިބިގެންވެއެވެ. |
| 16.03 ޕްރައިވަޓައިޒޭޝަން ކޮމިޓީ އެކުލެވިގެންވާގޮތް | (ހ) ޕްރައިވަޓައިޒޭޝަން ކޮމިޓީ އެކުލެވިގެންވަނީ، ރައީސުލްޖުމްހޫރިއްޔާ ޢައްޔަންކުރާ މަދުވެގެން 7 (ހަތެއް) މެންބަރުންގެ މައްޗަށެވެ. ކޮމިޓީގެ މެމްބަރުންގެ ތެރެއިން ޗެއަރޕަރސަންއާއި ވައިސް ޗެއަރޕަރސަން ކަނޑައަޅާނީ ރައީސުލްޖުމްހޫރިއްޔާއެވެ.  (ށ) މި ކޮމިޓީގެ މެމްބަރަކަށްނުވާ މީހަކު ކޮމިޓީގެ ސެކްރެޓަރީ ޖެނެރަލެއްގެ ގޮތުގައި ޢައްޔަންކުރަންވާނެއެވެ. މިގޮތުން ސެކްރެޓަރީ ޖެނެރަލް ޢައްޔަންކުރާނީ، ކޮމިޓީގެ ފުރަތަމަ ބައްދަލުވުމުގައި މަޝްވަރާކޮށް ނިންމާ އުސޫލެއްގެ މަތިން ޕްރައިވަޓައިޒޭޝަން ކޮމިޓީންނެވެ.  (ނ) ތިރީގައި ބަޔާންކުރެވިފައިވާ ކަންތައްތަކުގެ ތެރެއިން ކަމެއް ދިމާވެއްޖެނަމަ، ކޮމިޓީގެ މެންބަރުކަމުގެ މަގާމު ހުސްވާނެއެވެ.   1. ރައީސުލްޖުމްހޫރިއްޔާއަށް ފޮނުވާ ލިޔުމަކުން މެންބަރުކަމުން އަމިއްލައަށް އިސްތިޢުފާދިނުން. 2. މަރުވުން. 3. ޗެއަރޕަރސަންގެ ހުއްދަ ލިޔުމަކުން ހޯދުމެއްނެތި، ނުވަތަ މަޤުބޫލު ޢުޒުރެއްނެތި ވިދިވިދިގެން އޮންނަ ކޮމިޓީގެ 3 ބައްދަލުވުމަށް ހާޒިރުނުވުން. 4. މެންބަރުކަމުގެ މަސްއޫލިއްޔަތު އަދާނުކުރެވޭކަމަށް ރައީސުލްޖުމްހޫރިއްޔާއަށް ފެނިގެން، މަގާމުން ވަކިކުރުން. 5. ސާބިތު ދަރަނި ދެއްކުމަށް އަންގާފައިވާ ގޮތަށް ސާބިތު ދަރަނި ދައްކަމުން ނުދިޔުން. 6. ދައުލަތުގެ ވިޔަފާރި ތަނެއް މި ގަވާއިދުގެ ދަށުން ޕްރައިވަޓައިޒްކުރެވޭ މަރުޙަލާގައި، އެތަނެއްގެ ހިއްސާ ސީދާގޮތުން ނުވަތަ ނުސީދާގޮތުން، މި ގަވާއިދާ ޚިލާފަށް ހޯދުން ނުވަތަ ހޯދުމުގައި ބައިވެރިވުން. 7. އިސްލާމްދީނުގެ އަސްލަކާ ނުވަތަ ޤާނޫނު އަސާސީއާ ނުވަތަ ޤާނޫނަކާ ކަނޑައެޅިގެން ޚިލާފުވެއްޖެކަމަށް ޝަރީޢަތަށް ސާބިތުވުން. 8. މަސްއޫލިއްޔަތާއި ޒިންމާތައް އަދާނުކުރެވޭފަދަ ދާއިމީ ނުކުޅެދުންތެރިކަމެއް ދިމާވުން. |
| 16.04 ޕްރައިވަޓައިޒޭޝަން ކޮމިޓީގެ އިޚްތިޞާޞް | (ހ) ސަރުކާރުގެ ހިއްސާ ނުވަތަ މަސްލަޙަތު، ސީދާގޮތުން ނުވަތަ ނުސީދާގޮތުންއޮތް، ދައުލަތުގެ ވިޔަފާރިތަނެއް މި ގަވާއިދުގެ ދަށުން ޕްރައިވަޓައިޒްކުރުމުގައި، ރައީސުލްޖުމްހޫރިއްޔާ ނިންމަންޖެހޭ ނިންމުންތައް ނިންމުމުގައި ރައީސުލްޖުމްހޫރިއްޔާއަށް އެހީތެރިވެދީ އެކަންކަމުގައި ރައީސުލްޖުމްހޫރިއްޔާއަށް ލަފާދޭނީ ޕްރައިވަޓައިޒޭޝަން ކޮމިޓީއިންނެވެ.  (ށ) ސަރުކާރާއި އަމިއްލަފަރާތްތަކާ ގުޅިގެން ޢާންމު ޚިދުމަތްތައް ދިނުމަށް ޕްރައިވަޓައިޒްކުރުމާ ގުޅޭގޮތުން ރައީސުލްޖުމްހޫރިއްޔާއަށް ލަފާދިނުމާއި އެކަންކަން ކުރެވެނީ ދައުލަތުގެ މާލިއްޔަތުގެ ޤާނޫނާއި ދައުލަތުގެ މާލިއްޔަތުގެ ގަވާއިދާ އެއްގޮތަށްކަން ކަށަވަރުކުރަންވާނެއެވެ.  (ނ) ޕްރައިވަޓައިޒްކުރުމަށްޓަކައި ތާވަލުކުރެވިފައިވާ ދައުލަތުގެ ވިޔަފާރި ތަނެއް، ޕަބްލިކް ކުންފުންޏަކަށް ބަދަލުކުރަން ޕްރައިވަޓައިޒޭޝަން ކޮމިޓީއަށް ފެނިއްޖެ ހިނދެއްގައި، ކުންފުންޏާބެހޭ ގަވާއިދުގެ ދަށުން އެތަނެއް، ޕަބްލިކް ކުންފުންޏަކަށް ބަދަލުކުރުމަށް ރައީސުލްޖުމްހޫރިއްޔާއަށް ލަފާދިނުމުގެ އިޚްތިޔާރު ކޮމިޓީއަށް ލިބިގެންވެއެވެ.  (ރ) ޕްރައިވަޓައިޒްކުރެވޭ ތަންތަނުގެ މަސްލަޙަތު އޮތް ފަރާތްތަކުގެ ޙައްޤުތައް ޙިމާޔަތްކުރުވޭނެ ގޮތެއްގެމަތިން، ދައުލަތުގެ ވިޔަފާރި ތަނެއް، ކުންފުންޏާބެހޭ ގަވާއިދުގައިވާ ގޮތުގެމަތިން، ޝަރުޢީ ކޯޓެއް މެދުވެރިކޮށް އުވާލުމުގެ މަސައްކަތްކުރުމުގެ އިޚްތިޔާރު ކޮމިޓީއަށް ލިބިގެންވެއެވެ. |
| 16.05 ޕްރައިވަޓައިޒޭޝަން ކޮމިޓީގެ މަސައްކަތްތައް | (ހ) ސަރުކާރުގެ ފަރާތުން ހިންގާ ޕްރައިވަޓައިޒްކުރުމާ ގުޅޭގޮތުން، މިގަވާއިދުގެ ދަށުން ޙަވާލުކުރެވޭ ކަންތައްތަކާއި، ސަރުކާރުން ޙަވާލުކުރާ އެންމެހައި ކަންކަން ކުރަންވާނެއެވެ.  (ށ) ޕްރައިވަޓައިޒޭޝަން ކޮމިޓީގެ މަސައްކަތްތައް ތިރީގައިމިވަނީއެވެ.   1. ދައުލަތުގެ ވިޔަފާރި ތަންތަން ޕްރައިވަޓައިޒްކުރުމުގެ ކަންކަން ރޭވުމާއި، ހިންގުމާއި، ތަންފީޒުކުރުމާއި، ބެލެހެއްޓުން. 2. ޕްރައިވަޓައިޒްކުރުމުގެ ސިޔާސަތުތަކަކީ ކޮބައިކަން ކަނޑައެޅުން. 3. ދައުލަތުގެ ވިޔަފާރި ތަނެއް ޕްރައިވަޓައިޒް ކުރުމުގެ ހުރިހާ މަރުޙަލާއެއްގެ ހުރިހާ ކަމެއްގައި ސަރުކާރަށް އެހީތެރިވެދިނުމާއި އެކަންކަމުގައި މާލިއްޔަތުގެ ޤާނޫނާއި ދައުލަތުގެ މާލިއްޔަތުގެ ގަވާއިދުގެ ދަށުން ރައީސުލްޖުމްހޫރިއްޔާ ނިންމަންޖެހޭ ކަންކަމުގައި ރައީސުލްޖުމްހޫރިއްޔާއަށް ލަފާދިނުން. 4. ޕްރައިވަޓައިޒްކުރުމުގެ ޕްރޮގްރާމް ހިނގަމުންދާގޮތް ބެލުމާއި، އޭގެ ދުވެލި ރަނގަޅުގޮތުގައި ހިފެހެއްޓުން. 5. ދައުލަތުގެ ވިޔަފާރި ތަންތަނުގެ ތެރެއިން، ކުރިއަށް އޮތްތަނުގައި ކޯޕަރަޓައިޒްކުރަން ފެންނަ ނުވަތަ ޕްރައިވަޓައިޒްކުރަން ފެންނަ ތަންތަނުގެ ލިސްޓް ކަނޑައެޅުމުގައި ސަރުކާރަށް ލަފާދީ، އެތަންތަން ކޯޕަރަޓައިޒް ކުރަމުން ގެންދާނެގޮތް ނުވަތަ ޕްރައިވަޓައިޒް ކުރަމުން ދާންޖެހޭނެގޮތް ތަރުތީބުކުރުން. 6. ދައުލަތުގެ ކޮންމެ ވިޔަފާރިތަނެއް ކޯޕަރަޓައިޒްކުރުމަށްފަހު، ނުވަތަ ޕްރައިވަޓައިޒްކުރުމަށްފަހު، ސަރުކާރު ބަންދުނޫން 30 (ތިރީސް) ދުވަހުގެ ތެރޭގައި އަންނަނިވި ކަންކަމުގެ މައްޗަށް ރިޕޯޓެއް ރައީސުލްޖުމްހޫރިއްޔާއަށާއި، ރައްޔިތުންގެ މަޖިލީހުގެ މާލިއްޔަތު ކޮމިޓީއަށް ހުށަހެޅުން.    1. ދައުލަތުގެ ވިޔަފާރި ތަނެއް ކޯޕަރަޓައިޒްކުރުމުގައި ނުވަތަ ޕްރައިވަޓައިޒްކުރުމުގައި ގެންގުޅުނު އުސޫލާއި، އެ އުސޫލުން އެކަން ކުރީ ކީއްވެގެންކަން.    2. ދައުލަތުގެ ވިޔަފާރި ތަނެއް ކޯޕަރަޓައިޒްކުރުމުގައި ނުވަތަ ޕްރައިވަޓައިޒްކުރުމުގައި ޢަމަލުކުރި ގޮތް.    3. ދައުލަތުގެ ވިޔަފާރި ތަނެއް ކޯޕަރަޓައިޒްކޮށްގެން ނުވަތަ ޕްރައިވަޓައިޒްކޮށްގެން ލިބުނު އާމްދަނީ.    4. ކަމާގުޅޭ އިތުރު ތަފްސީލުތައް. 7. ޕްރައިވަޓައިޒްކުރުމަށް ތައްޔާރުކުރެވެމުންދާ ދައުލަތުގެ ވިޔަފާރި ތަނެއްގެ ހިއްސާ އެކުގައި ނުވަތަ ހިއްސާގެ ބައެއް ވިއްކިދާނެ މާކެޓްވެލިއުއަކީ ކޮބައިތޯ ބެލުމުގެ ދިރާސާއާއި، ލީގަލް އަދި ފައިނޭންޝަލް ޑިއުޑިލިޖެންސް އަމިއްލައަށް ކުރުން، ނުވަތަ ބަޔަކު މެދުވެރިކޮށް އެކަން ކުރުން. 8. ޕްރައިވަޓައިޒްކުރުމުގެ މަސައްކަތާއި އެ މަސައްކަތުގެ ތަފާތު މަރުޙަލާތައް، މި ގަވާއިދުގެ ދަށުން ހިނގަނީ، އަންނަނިވި އުސޫލުތަކުގެ މަތިންކަން ކަށަވަރުކުރުން.    1. ޕްރައިވަޓައިޒްކުރުމާ ގުޅޭގޮތުން ހިންގާ ކޮންމެ ކަމަކީވެސް ހާމަކަންބޮޑު ގޮތެއްގައި، ފުރިހަމައަށް ރައްޔިތުންނަށް އަންގައިދީގެން ކުރެވޭ ކަމެއްކަމަށްވުން.    2. އިންވެސްޓްކުރަން ބޭނުން ހުރިހާ ފަރާތްތަކަކަށްވެސް ހުޅުވާލެވިފައިވާ، ވާދަވެރިގޮތެއްގައި ބައިވެރިވުމުގެ ފުރުޞަތު ލިބިދޭގޮތަށް ހިންގޭ މަރުޙަލާތަކަކަށްވުން.    3. އިންސާފުވެރި އަދި ނަތީޖާ ނެރެވޭ މަރުޙަލާތަކަކަށްވުން.    4. ދުރާލާ ރާވައިގެން، ވަކިފަރާތަކަށް މިލްކުވެރިކަން ބަދަލުކޮށްދިނުމަށް ކުރެވޭ މަސައްކަތަކަށްނުވުން. 9. އިންވެސްޓަރުންނާއި ހިއްސާ ގަންނަން ބޭނުންވާ ފަރާތްތަކުގައި ހުންނަންވާނެ ޝަރުތުތަކަކީ ކޮބައިކަން ކަނޑައެޅުން. 10. އިންވެސްޓަރުންނާއި ހިއްސާ ގަންނަން ބޭނުންވާ ފަރާތްތަކުން ހުށަހަޅާ ހުށަހެޅުންތައް ދިރާސާކުރުން. 11. އިންވެސްޓަރުންނާއި ހިއްސާ ގަންނަން ބޭނުންވާ ފަރާތްތަކުން ހުށަހަޅާ ހުށަހެޅުންތައް ދިރާސާކުރުމުގައި އަންނަނިވި ކަންކަމަށް ބެލުން.     1. ދައުލަތުގެ ވިޔަފާރި ތަނެއްގެ ހިއްސާ ގަންނަން އެދޭ ފަރާތަށް، އެ ހިއްސާ ގަތުމުގެ ޤާބިލުކަން ލިބިގެންވާ ތަނަކާއި އެތަން ތަރައްޤީކުރުމަށް ޤާބިލުކަން ހުރިވަރެއް ބެލުން.     2. ހިއްސާ ގަންނަން އެދޭ ދައުލަތުގެ ވިޔަފާރި ތަންތަންފަދަ ކުންފުނިތައް ގަތުމުގަޔާއި ވިއްކުމުގަޔާއި ތަރައްޤީކުރުމުގައި ތަޖުރިބާ ހުރި މިންވަރެއް ބެލުން.     3. ހުށަހަޅާ އަގަކީ އަދި ޝަރުޠުތަކަކީ ކޮބައިކަން ބެލުން. 12. ދައުލަތުގެ ވިޔަފާރި ތަނެއް ޕްރައިވަޓައިޒް ކުރެވުމުން ޚިދުމަތް ލިބިގަންނަ ފަރާތްތަކަށް ލިބޭ ޚިދުމަތް ދެމެހެއްޓެނިވި ގޮތެއްގައި ރަނގަޅުފެންވަރެއްގައި ދެމިގެންދާނެގޮތްތައް ރޭވުން. 13. ދައުލަތުގެ ވިޔަފާރި ތަނެއް ޕްރައިވަޓައިޒްކުރުމަށް ބޭނުންވާނެ ލިޔެކިޔުންތަކަކީ ކޮބައިކަން ކަނޑައެޅުމާއި، އެ ލިޔެކިޔުންތަކުގެ ނަމޫނާތައް ތައްޔާރުކުރުން. 14. ދައުލަތުގެ ވިޔަފާރި ތަންތަނަށް އިންވެސްޓްކުރުމަށް އެދޭ ފަރާތްތަކަކީ ކޮބައިތޯ ބެލުމާއި، އެފަދަ ފަރާތްތައް ހޯދުން. 15. ލިބޭ މަޢުލޫމާތުގެ ސިއްރު ހިފެހެއްޓުމަށްޓަކައި އުފައްދަންޖެހޭ އިދާރީ ހަމަތައް އުފެއްދުމާއި، އެ މަޢުލޫމާތު ރައްކާތެރިގޮތެއްގައި ދެމެހެއްޓޭނެ ނިޒާމުތައް ކަނޑައެޅުން. 16. ޕްރައިވަޓައިޒްކުރުމުގެ މަޝްރޫޢުތަކުގެތެރޭގައި ޙަރަކާތްތެރިވާ ހުރިހާ އިދާރާތަކަކާއެކުވެސް ގާތްގުޅުމެއް ބޭއްވުން. 17. ޕްރައިވަޓައިޒްކުރުމުގެ ޕްރޮގްރާމްގައި ހިމެނިގެންވާ މައިގަނޑު މަރުޙަލާތަކާއި ޙަރަކާތްތައް ދުރާލާ ރައްޔިތުންނަށް އަންގަމުން ދިޔުން. އަދި ކަމެއް ހިނގުމުންވެސް އެކަމެއްގެ މަޢުލޫމާތު ފުރިހަމައަށް ދިނުން. 18. ދައުލަތުގެ ވިޔަފާރި ތަނެއް ޕްރައިވަޓައިޒްކުރުމުން، އިޤްތިޞާދަށް އަރާފާނެ ލޮޅުމެއްގެ ނިސްބަތް ވަޒަންކުރުމުގެ ދިރާސާތައް ކުރުން. 19. ކޮމިޓީއިން ކުރަންޖެހޭނެކަމަށް، މި ގަވާއިދުގައި ބުނެފައިވާ ކަންކަން ކުރުމާއި، އެކަންކަން ކުރުމަށްޓަކައި ސީދާގޮތުން ކުރަންޖެހޭ ކަންކަމާއި، ނުސީދާގޮތުން ކުރަންޖެހޭ ކަންކަން ކުރުން.   (ނ) މިމާއްދާގެ (ށ) ގައިވާ ކަންތައްތަކުގެ އިތުރުން، ޕްރައިވަޓައިޒްކުރާ ދައުލަތުގެ ވިޔަފާރި ތަންތަން، ޕްރައިވަޓައިޒް ކުރުމުގައި ހާސިލުކުރަން ބޭނުންވާ އިތުރު މަޤްޞަދުތަކެއްވާނަމަ، އެމަޤްޞަދުތައް ކަނޑައަޅާނީވެސް މި ކޮމިޓީއިންނެވެ.  (ރ) މި ބާބުގައި ޕްރައިވަޓައިޒޭޝަނާއި ކޯޕަރަޓައިޒޭޝަނާބެހޭ ކަންތައްތައް ހިންގުމަށްޓަކައި ބޭނުންވާ އިރުޝާދުތަކާއި ހަމަތައް މި ކޮމިޓީއިން ކަނޑައަޅަންވާނެއެވެ. |
| 16.06 ޕްރައިވަޓައިޒޭޝަން ކޮމިޓީގެ ބައްދަލުވުންތައް | (ހ) މި ބާބުގައި ބަޔާންވެގެންވާ އުސޫލުތަކުގެ ދާއިރާގެ ތެރޭގައި، ޕްރައިވަޓައިޒޭޝަން ކޮމިޓީގެ މަސައްކަތްތައް ހިންގާނެ ތަރުތީބެއް ކަނޑައަޅާނީ މި ކޮމިޓީއިންނެވެ.  (ށ) ކޮމިޓީގެ ބައްދަލުވުމެއްގެ ޤާނޫނީ ޢަދަދަކީ ކޮމިޓީގެ 4 (ހަތަރެއް) މެންބަރުންނެވެ.  (ނ) ކޮމިޓީގެ ރިޔާސަތު ބަލަހައްޓާނީ އަންނަނިވި ފަރާތްތަކުގެ ތެރެއިން ފަރާތެކެވެ.   1. ޗެއަރޕަރސަން ނުވަތަ ޗެއަރޕަރސަންއަށް ހާޒިރުވެވެން ނެތް ހާލަތެއްގައި ވައިސް ޗެއަރޕަރސަން ރިޔާސަތު ބެލެހެއްޓުން. 2. ޗެއަރޕަރސަން އާއި ވައިސް ޗެއަރޕަރސަނަށް ހާޒިރުވެވެން ނެތް ބައްދަލުވުމެއްނަމަ، އަދި އެ ބައްދަލުވުމުގެ ޤާނޫނީ ޢަދަދަށް މެންބަރުން ހާޒިރުވެ ތިބިނަމަ، އެ ބައްދަލުވުމަށް ހާޒިރުވެ ތިބި މެންބަރުންގެ ތެރެއިން އެކަމަށް ޢައްޔަންކުރާ މެންބަރެއް ރިޔާސަތު ބެލެހެއްޓުން.   (ރ) ކޮމިޓީގެ ކޮންމެ ބައްދަލުވުމެއްގެ ޔައުމިއްޔާލިޔެ، ހާޒިރުވި މެމްބަރުން ސޮއިކުރަންވާނެއެވެ. ކޮމިޓީގެ ބައްދަލުވުން ބާއްވާ ތާރީޚުން ފެށިގެން މަދުވެގެން 5 (ފަހެއް) އަހަރުދުވަހަށް އެ ބައްދަލުވުމުގެ ޔައުމިއްޔާ ރައްކާތެރިކަމާއެކު ބަލަހައްޓަންވާނެއެވެ. ކޮމިޓީގެ ޔައުމިއްޔާ ކޮމިޓީގެ ސެކްރެޓަރީ ޖެނެރަލް ލިޔެ ބަލަހައްޓަންވާނެއެވެ. |
| 16.07 ޕްރައިވަޓައިޒޭޝަން ކޮމިޓީގެ މެމްބަރުންގެ މަސްލަހަތު ހާމަކުރުން | (ހ) ޕްރައިވަޓައިޒޭޝަން ކޮމިޓީގެ ބައްދަލުވުމެއްގައި ދެކެވޭ ވާހަކައަކާގުޅިގެން ނުވަތަ ކޮމިޓީއަށް ހުޅަހެޅިފައިވާ މައްސަލައަކާ ގުޅިގެން މެންބަރެއްގެ އެއްވެސް މަސްލަޙަތެއް އޮތްކަމަށް ފާހަގަކުރެވިއްޖެނަމަ، އެ މެންބަރަކު ކޮމިޓީގެ ބައްދަލުވުމުގައި އެކަމެއް ހާމަކުރަންވާނެއެވެ.  (ށ) މި މާއްދާގެ (ހ) ގައިވާ ގޮތުގެމަތިން ކޮމިޓީގެ މެންބަރެއްގެ މަސްލަޙަތުއޮތް ކަމެއްކަމަށް ބެލެވޭނީ، އެ މެންބަރަކާ ސީދާ ގުޅުމެއްް އޮތް، ނުވަތަ އޭނާގެ ޢާއިލާ މީހެއްގެ ނުވަތަ ވިޔަފާރީގެ ގުޅުންއޮތް ފަރާތެއްގެ ސީދާ ނުވަތަ ނުސީދާ މަސްލަޙަތެއް އޮތްކަމަށް ބެލެވޭނަމައެވެ.  (ނ) ޕްރައިވަޓައިޒޭޝަން ކޮމިޓީގައި ބަަހުސްކުރެވޭ ނުވަތަ ދިރާސާކުރެވެމުންދާ ކަމަކާ ގުޅިގެން ކޮމިޓީގެ މެންބަރެއްގެ މަސްލަޙަތެއް އޮތް ކަމެއް ފާހަގަކުރެވިއްޖެނަމަ، އެ މެންބަރަކު އެކަން ހާމަކުރުމަށްފަހު، ކޮމިޓީއިން ކަނޑައަޅާ ގޮތެއްމަތިން މެނުވީ، އެ މައުޟޫއަށް ދެކެވޭ ވާހަކައިގައި އިތުރަށް ބައިވެރިވެގެން ނުވާނެއެވެ. ނުވަތަ އެކަމާ ގުޅޭގޮތުން ނެގޭ ވޯޓެއްގައިވެސް ބައިވެރިވެގެން ނުވާނެއެވެ. |
| 16.08 ޕްރައިވަޓައިޒޭޝަން ކޮމިޓީގެ ބައްދަލުވުމަށް ދަޢުވަތު ދިނުން | (ހ) ޕްރައިވަޓައިޒޭޝަން ކޮމިޓީގެ ބައްދަލުވުންތަކަށް، އެ ކޮމިޓީ އަށް ބޭނުންވާ މީހުންނަށް ދަޢުވަތުދީގެން ހާޒިރުކުރެވިދާނެއެވެ.  (ށ) މިމާއްދާގެ (ހ) ގައިވާ ގޮތުގެމަތިން، ދަޢުވަތު ދީގެން ކޮމިޓީއަށް ހާޒިރުކުރާ މީހުންގެ މަސްލަޙަތު ފުށުއަރާ ކަމެއް ދިމާވެއްޖެނަމަ، މި ގަވާއިދުގެ [16.07](#_16.07_ޕްރައިވަޓައިޒޭޝަން_) ވަނަ މާއްދާގައި ބަޔާންކޮށްފައިވާ ގޮތުގެމަތިން، އެމީހަކާ ދޭތެރޭގައިވެސް ޢަމަލުކުރެވޭނެއެވެ. |
| 16.09 ޕްރައިވަޓައިޒޭޝަން ކޮމިޓީގެ ސެކްރެޓޭރިއެޓް ބެލެހެއްޓުމާއި ސިއްރު ހިފެހެއްޓުން | (ހ) ޕްރައިވަޓައިޒޭޝަން ކޮމިޓީގެ ސެކްރެޓޭރިއެޓް އޮންނާނީ ރައީސުލްޖުމްހޫރިއްޔާގެ އޮފީހުގައެވެ. މި ކޮމިޓީގެ ސެކްރެޓޭރިއެޓް ހިންގައި ބަލަހައްޓާނީ ސެކްރެޓަރީ ޖެނެރަލް އެވެ.  (ށ) ތިރީގައިވާ ކޮންމެ ފަރާތަކުންވެސް، އެފަރާތެއްގެ މަސްއޫލިއްޔަތު އަދާކުރަން ފެށުމުގެކުރިން، ކޮމިޓީގެ ސިއްރު ހިފެހެއްޓުމަށް އަހުދުވެ، ޤަރާރެއްގައި ސޮއިކޮށް، އެ ޤަރާރު ކޮމިޓީގެ ޗެއަރޕަރސަނަށް ހުށަހަޅަންވާނެއެވެ.   1. ކޮމިޓީގެ ކޮންމެ މެންބަރަކު. 2. ކޮމިޓީގެ ތެރެއިން ނަގާ ކޮންމެ ސަބް ކޮމިޓީގެ މެންބަރަކު. 3. ކޮމިޓީގެ ޚިދްމަތަށް ޢައްޔަންކުރެވޭ ކޮންމެ ކޮންސަލްޓަންޓަކު. 4. ކޮމިޓީގެ ސެކްރެޓޭރިއަޓްގައި ހިމެނޭ މުވައްޒަފުން.   (ނ) ކަނޑައެޅިގެން ލިޔުމުން ހުއްދަ ލިބިގެން މެނުވީ، މިމާއްދާގެ (ށ) ގައި ބަޔާންކުރެވިފައިވާ ފަރާތްތަކުންނާއި ކޮމިޓީގެ ބޭނުމަށް ހާޒިރުކުރެވޭ މީހުން، ކޮމިޓީގެ ނަމުގައި ނުވަތަ އެނޫންގޮތަކަށް ކޮމިޓީގެ އެއްވެސް މަޢުލޫމާތެއް ހާމަކޮށްގެން ނުވާނެއެވެ. ނުވަތަ ތިންވަނަ ފަރާތަކަށް އެފަދަ މަޢުލޫމާތެއް ދީގެންވެސް ނުވާނެއެވެ.  (ރ) ކޮމިޓީގެ މަސްއޫލިއްޔަތު އަދާކުރުމުގައި، މެންބަރަކަށް ނުވަތަ ސެކްރެޓޭރިއަޓް މުވައްޒަފަކަށް ލިބޭ މަޢުލޫމާތާއި، ސަމާލުކަމަށް އަންނަ ކަންކަމާއި، ލިބޭ ލިޔެކިޔުންތަކުގައި ހިމެނޭ އެއްވެސް މަޢުލޫމާތެއް، މަގާމުގެ ހައިސިއްޔަތުން ނުވަތަ ވަޒީފާގެ ހައިސިއްޔަތުން، ކަނޑައެޅިގެން ކޮމިޓީގެ ހުއްދަ ލިޔުމުން ލިބިގެން މެނުވީ، ތިންވަނަ ފަރާތަކަށް އަންގައިގެން ނުވާނެއެވެ. ނުވަތަ ޢާންމުކޮށް ހާމަކޮށްގެން ނުވާނެއެވެ. |
| 16.10 ޕްރައިވަޓައިޒޭޝަން ކޮމިޓީގެ ރެކޯޑް ބެލެހެއްޓުން | ޕްރައިވަޓައިޒޭޝަން ކޮމިޓީގެ ތިރީގައިމިވާ ރެކޯޑްތައް ކޮމިޓީގެ ސެކްރެޓޭރިއަޓުން ލިޔެ ބަލަހައްޓަންވާނެއެވެ.   1. ޕްރައިވަޓައިޒްކުރުމަށް ތާވަލުކުރެވިފައިވާ ތަންތަނުގެ ފުރިހަމަ ނަން. 2. ޕްރައިވަޓައިޒްކުރުމުގައި ޙަރަކާތްތެރިވާ ބޭންކްތަކާއި، އެކައުންޓަންޓުންނާއި، ވަކީލުންނާއި، އަގުކުރާމީހުން (ވެލުއަރސް) އާއި ކޮންސަލްޓަންޓުންގެ ރަސްމީ ނަމާއި، މަގާމާއި އެޑްރެސް. 3. ބީލަން ހުށަހަޅާ ފަރާތްތަކާއި އެ ފަރާތްތަކުން ހުށަހަޅާ އަގުތައް. 4. ބީލަން ކާމިޔާބުކުރި ފަރާތްތަކަށް، ބީލަން ކާމިޔާބުކުރެވުނު ސަބަބުތައް. 5. ހިއްސާގެ އަގުތަކާއި ހިއްސާއަކާ ބެހޭގޮތުން ޚާއްޞަ ޝަރުޠެއް ވާނަމަ، އެކަމެއް. 6. ކޮމިޓީ އިން ކަނޑައަޅާ އެހެނިހެން މަޢުލޫމާތު. |
| 16.11 ޕްރައިވަޓައިޒޭޝަން ކޮމިޓީއަށް ފައިސާ ހޯދާނެގޮތް | (ހ) ޕްރައިވަޓައިޒޭޝަން ކޮމިޓީއަށް ތިރީގައިމިވާ ގޮތްތަކުގެ ތެރެއިން ގޮތަކަށް ފައިސާ ހޯދިދާނެއެވެ. ލިބޭފައިސާ ޚަރަދުކުރަންވާނީ މިގަވާއިދުގައިވާ ގޮތުގެމަތިންނެވެ.   1. ރައްޔިތުންގެ މަޖިލީހުން ފާސްކޮށްގެން ކޮމިޓީއަށް ދޫކުރެވޭ ފައިސާ. 2. މިނިސްޓްރީ އޮފް ފިނޭންސް އެންޑް ޓްރެޜަރީ އިން ދައުލަތުގެ ބަޖެޓުން ކޮމިޓީގެ މަސައްކަތަށް ކަނޑައަޅާ ފައިސާ. 3. ހިލޭ އެހީގެގޮތުގައި ނުވަތަ އެހެނިހެން ގޮތްގޮތުން އެހީގެގޮތުގައި ކޮމިޓީއަށް ލިބޭ ފައިސާ. 4. ކޮމިޓީގެ އެކިއެކި ރިޕޯޓުތައް ޝާއިޢުކޮށްގެންނާއި، ކޮމިޓީ އިން ބާއްވާ އެކިއެކި ސެމިނާރތައް ބާއްވައިގެންނާއި، ލިޔުންތައް ޗާޕްކޮށްގެންނާއި، އަދި ކޮމިޓީ އިން އެކިއެކި ތަންތަނަށް ދޭ ޚިދްމަތްތަކާ ގުޅިގެން ނުވަތަ ހިންގާ ޕްރޮގްރާމްތަކާ ގުޅިގެން ޚިދްމަތުގެ ފީއެއް ކަނޑައަޅައި، އެކަމުން ލިބޭ ފައިސާ.   (ށ) ކޮމިޓީއަށް ލިބޭ ފައިސާގެ ތެރެއިން އެވަގުތަކަށް ބޭނުންނުވާ ފައިސާ ކޮމިޓީ އިން ކަނޑައަޅާ ކަމެއްގައި ކޮމިޓީއަށް އިންވެސްޓްކުރެވިދާނެއެވެ. |
| 16.12 ޕްރައިވަޓައިޒްކުރުމާއި ކޯޕަރޭޓިވް އުސޫލުން ތަންތަން ދޫކުރުމުގެ މަޤްޞަދު | މިގަވާއިދުގެ [16.01](#_16.01_ތަޢާރުފް) ވަނަ މާއްދާގައިވާ ގޮތުގެމަތިން، ދައުލަތުގެ މިލްކުގައިވާ މުދާ ޕްރައިވަޓައިޒްކުރުމާއި ޢާންމު ޚިދުމަތްތައް ދިނުމަށް ކޯޕަރޭޓިވް އުސޫލުން ތަންތަން ދޫކުރާނީ ތިރީގައިމިވާ މައިގަނޑު މަޤްޞަދުތައް ހާސިލްކުރުމަށެވެ.   1. ގައުމުގެ އިޤްތިޞާދީ ހަރަކާތްތެރިކަން ހަރުދަނާކޮށް، އިޤްތިޞާދީ އުފެއްދުންތެރިން ކުރިއެރުވުމާއެކު، މަސައްކަތްތެރިކަމާއި، ނަތީޖާނެރެވޭ މިންވަރު ހަރުދަނާކުރުން. 2. އިޤްތިޞާދީ ދުވެލި އިތުރުކުރުން. 3. ވާދަވެރި ވިޔަފާރީގެ މާހައުލެއް ގާއިމުކޮށް، އެ މާހައުލުގެ ވާދަވެރިކަން އިތުރުކުރުން. 4. ރާއްޖޭގެ އިޤްތިޞާދީ އެކިއެކި މަސައްކަތްތައް ވަކިފަރާތަކަށް މިލްކުވެފައި އޮންނައޮތުން ނައްތާލައި، ވީހާވެސް ގިނަފަރާތްތަކަށް އެމަސައްކަތްތައް މިލްކުކޮށް، އެ މަސައްކަތްތައް ކުރުމުގައި ހަރަކާތްތެރިވެވޭނެގޮތް ހަދައިދިނުން. 5. ދައުލަތުގެ ވިޔަފާރި ތަންތަން ހިންގުމުގައި ވީހާވެސް ބޮޑަކަށް ރައްޔިތުންގެ ބައިވެރިވުމާއި، ރައްޔިތުންގެ ހިއްސާ އިތުރުކުރުމާއި، ހިއްސާގެ ނިސްބަތް ފުޅާކުރުން. 6. ދިވެހި ދައުލަތުގެ އާމްދަނީ އިތުރުކުރުން. 7. ސަރުކާރާއި ޢާންމު ފަރާތްތަކާ ގުޅިގެން ޚިދުމަތް ފުޅާކޮށް، އެޚިދުމަތުގެ ފެންވަރު ރަނގަޅުކުރުން. 8. އެތަންތަނުން ޒިންމާ އުފުލާ މިންވަރު މަތިކުރުން. |
| 16.13 ޕްރައިވަޓައިޒް ކުރުމާއި ޕްރައިވަޓައިޒް ކުރުމުގެ އުސޫލުތައް | (ހ) ދައުލަތުގެ ވިޔަފާރި ތަނެއް ނުވަތަ ދައުލަތުގެ މުދަލެއް ޕްރައިވަޓައިޒްކުރެވޭނީ، ރައްޔިތުންގެ މަޖިލީހުން ފާސްކުރާ ޤާނޫނުގައި ބަޔާންކޮށްފައިވާ ގޮތަށް، ޑައިވެސްޓިޗަރ ސީކުއެންސް ޕްލޭންގައިވާ ގޮތުގެމަތިން ރައީސުލްޖުމްހޫރިއްޔާގެ ހުއްދަ ލިޔުމަކުން ލިބިގެންނެވެ.  (ށ) ދައުލަތުގެ މުދާ ނުވަތަ ދައުލަތުގެ ވިޔަފާރި ތަންތަނުގެ ތެރެއިން ޕްރައިވަޓައިޒްކުރުމަށް ތާވަލުކުރެވިފައިވާ ތަންތަނާއި މުދަލާބެހޭ މަޢުލޫމާތު ސަރުކާރުގެ ގެޒެޓް މެދުވެރިކޮށްކުރާ އިޢުލާނަކުން ޢާންމުކޮށް ޝާއިޢު ކުރަންވާނެއެވެ. މީގެއިތުރުން ޕްރައިވަޓައިޒްކުރާ ތަނެއްގެ ވެބްސައިޓާއި އަދި އެނޫންގޮތްގޮތުން ޢާންމުކޮށް ޝާއިޢުކުރާ ވަސީލަތެއް ބޭނުންކޮށްގެން ޝާއިޢުކޮށް ޢާންމު ކުރަންވާނެއެވެ.  (ނ) ދައުލަތުގެ ވިޔަފާރި ތަނެއް ނުވަތަ ދައުލަތުގެ މުދަލެއް ވިޔަފާރި އުސޫލުން ހިންގުމަށްޓަކައި ޕްރައިވަޓައިޒްކުރެވޭނީ، ތިރީގައިމިވާ ކަންތައްތަކުގެ ތެރެއިން ކަމެއް ކުރުމަށެވެ.   1. ޢާންމުކޮށް ހިއްސާ ވިއްކުން. 2. ވާދަވެރި ބީލަމަކަށް ހުޅުވާލައިގެން އެތަނެއް ވިއްކާލުން ނުވަތަ ކުއްޔަށްދިނުން. 3. ވާދަވެރި ބީލަމެއްގައި ބައިވެރިވެގެން ހޮވޭ ފަރާތަކާއެކު ވެވޭ ވިޔަފާރީގެ އެއްބަސްވުމެއްގެ ދަށުން ހިއްސާ އެފަރާތަކަށް ވިއްކުން. 4. އުފައްދާ ހިއްސާގެ މިންވަރު އިތުރުކޮށްގެން ނުވަތަ ސަރުކާރުގެ ހިއްސާ ހުރި މިންވަރަށްވުރެ އިތުރަށް ހިއްސާ އުފައްދައި، އެގޮތުން އުފެއްދި ހިއްސާ ވިއްކުން. 5. ތަންއެކުގައި ނުވަތަ އެ ތަނުން ބައެއް ވިއްކާލުމުގެ ކުރިން، އެތަން އަލުން ރީ-އޯގަނައިޒްކުރުން. 6. ޕަބްލިކް ޕްރައިވެޓް ޕާޓްނަރޝިޕްގެ ވިޔަފާރި އުސޫލުން ހިންގުން. 7. ޕްރައިވަޓައިޒް ކުރުމާބެހޭ ޤާނޫނުގައި ބަޔާންކުރެވިފައިވާ ގޮތުގެމަތިން ރައީސުލްޖުމްހޫރިއްޔާ ހުއްދަކުރާ، އެހެންވެސް އުސޫލަކުން ޢަމަލުކުރުން.   (ރ) ދައުލަތުގެ ތަނެއް ނުވަތަ މުދަލެއް ޕްރައިވަޓައިޒްކޮށް ހިއްސާ ވިއްކުމުގައި، ޕްރައިވަޓައިޒްކުރާ ތަނެއްގެ ކަންކަން ނިންމުމާއި ކަންކަން ހިންގުމުގައި ގައުމުގެ މަސްލަހަތަށްޓަކައި ސަރުކާރުން އަދާކުރަންޖެހޭ ދައުރު އަދާކުރުމުގެގޮތުން، ސަރުކާރަށް ޙާއްޞަ ޙައްޤެއް ލިބިދޭގޮތަށް ދައުލަތުގެ މާލީޒިންމާ އުފުލާ މިނިސްޓަރުގެ މަޤާމުގެ ނަމުގައި އެތަނެއްގައި ހިއްސާ ބާއްވާގޮތަށް ހަމަޖައްސަންވާނެއެވެ. |
| 16.14 ދައުލަތުގެ ވަކި ދާއިރާއެއް ކޯޕަރަޓައިޒް ކުރުމާއި ކޯޕަރަޓައިޒް ކުރުމުގެ އުސޫލު | (ހ) ސަރުކާރުގެ އިދާރާތަކުގެ ތެރެއިން ވަކި އިދާރާއެއް ކޯޕަރަޓައިޒްކުރަން މިނިސްޓަރަށް ފެނިއްޖެނަމަ، އެ އިދާރާއެއްގެ މަސްއޫލިއްޔަތު އުފުލާ މިނިސްޓަރާ މަޝްވަރާކޮށް އެއްބަސްވާ ގޮތެއްގެމަތިން، ދިވެހި ސަރުކާރުގެ ގެޒެޓުގައި ޝާއިޢުކުރާ ޢާންމު އިޢުލާނަކުން ނުވަތަ ތަނެއްގެ ވެބްސައިޓާއި އަދި އެނޫންގޮތްގޮތުން ޢާންމުކޮށް ޝާއިޢުކުރާ ވަސީލަތެއް ބޭނުންކޮށްގެން ޝާއިޢުކޮށް ޢާންމުކޮށްގެން އެތަނެއް ކޯޕަރަޓައިޒްކުރުމަށް މިނިސްޓަރަށް ނިންމިދާނެއެވެ.  (ށ) މިމާއްދާގެ (ހ) ގައިވާ ގޮތުގެމަތިން، ސަރުކާރުގެ ވަކި އިދާރާއެއް ކޯޕަރަޓައިޒް ކުރަންވާނީ، އެ އިދާރާއެއްގެ އޮނިގަނޑާއި އުސޫލުތަކަށް ގެންނަ ބަދަލަކާ ގުޅިގެން ތިރީގައިމިވާ މަޤްޞަދުތަކުގެ ތެރެއިން މަޤްޞަދެއް ހާސިލްކުރުމަށެވެ.   1. އެތަނެއް ހިނގަމުންދިޔަ ގޮތަށާއި، އުޞޫލަށާއި، ޙާލަތަށާއި އޮނިގަނޑަށް ގެނެވޭ ބަދަލެއްގެ ތެރެއިން ވާދަވެރި ވިޔަފާރީގެ މާހައުލެއްގައި، ވިޔަފާރި އުސޫލުން މަސައްކަތްކުރާ ތަނަކަށް ހެދުން. 2. ދިވެހި ރައްޔިތުންނަށާއި ދިވެހި ރައްޔިތުންގެ މިލްކުގައިވާ ވިޔަފާރި ކުންފުނިތަކަށް، އެ ދައުލަތުގެ މުއައްސަސާ ހިންގުމުގައި އަދި މިލްކުވެރިކަމުގައި ބައިވެރިވުމުގެ ފުރްޞަތު ލިބިދިނުން. 3. ވަކި އަމާޒުތަކެއް ކަނޑައަޅައިގެން، އެ އަމާޒުތައް ހާސިލުކުރުމަށް މަސައްކަތްކުރުން.   (ނ) ކޯޕަރަޓައިޒް ކުރުމުގެ މައިގަނޑު އުސޫލުތައް އެކުލެވިގެންވަނީ، ތިރީގައިވާ މައިގަނޑު 3 އުސޫލުގެ މައްޗަށް ބިނާކޮށެވެ. މި 3 އުސޫލުންކުރެ ކޮންމެ އުޞޫލަކަށް ކަނޑައެޅިފައިވާ ތިރީގައިވާ ހަމަތަކަށް ތަބާވާން ޖެހޭނެއެވެ.   * **އެއްވަނަ އުސޫލު: އަމާޒު ސާފުކޮށް އެނގުން**  1. ކޮންމެ ކުންފުންޏެއްގައިވެސް، ސާފު އަދި ފުށުއެރުމެއްނެތް އަމާޒުތަކެއް ހުރުން. 2. ހާސިލުކުރަންޖެހޭ ލަނޑުދަނޑިތަކެއް ބަޔާންކޮށްފައިވުން. 3. މާލީގޮތުން ހާސިލުކުރަންޖެހޭ ލަނޑުދަނޑިތަކެއް ބަޔާންކޮށްފައިވުން. 4. ކުންފުނިން ނެރެވޭ ނަތީޖާގެ ލަނޑުދަނޑިތަކެއް ހާސިލުކުރުން. 5. ކުންފުނިން ކުރާކަމެއް، ކުންފުނިން ރެގިއުލޭޓްކުރުމުގެ ބަދަލުގައި، އެހެން މުއައްސަސާއަކުން ރެގިއުލޭޓްކުރާގޮތަށް ހެދުން.  * **ދެވަނަ އުސޫލު: ހިންގުމުގެ މިނިވަންކަމާއި ބާރުވެރިކަން ލިބިދިނުން**  1. ކޮންމެ ކުންފުންޏެއްގައިވެސް ޑިރެކްޓަރުންގެ ބޯޑެއް އޮތުން. 2. ކުންފުނިން ހާސިލުކުރަންޖެހޭ ނަތީޖާތައް ހާސިލުކުރުމުގައި ބޯޑުން ޒިންމާ އުފުލުމާއި، ބޯޑު މަސްއޫލުކުރުވުން. 3. ކުންފުނީގެ މުހިންމު ނިންމުންތަކާއި، ވިޔަފާރީގެ މުހިންމު ނިންމުންތައް ނިންމުމުގައި އަދި ކުންފުނިން ޒިންމާ އުފުލަންޖެހޭ ދާއިރާތަކުގެ މަސައްކަތްތައް ކުރުމުގައި ކުންފުންޏަށް މިނިވަންކަމާއެކު ނިންމުންތައް ނިންމޭނެ މާޙައުލެއް ގާއިމުކޮށްދިނުން. 4. ކުންފުނި ހިންގުމުގައި، ކުންފުނިން ނިންމާ ނިންމުންތައް ބެލޭނެ އަދި ނަތީޖާ ނެރެވޭނެ މިންގަނޑުތައް ކަނޑައަޅައި ބަޔާންކޮށްފައި އޮތުން. 5. ކުންފުނި ހިންގުމުގައި ސަރުކާރުގެ އެއްވެސް ދައުރެއް އޮންނަންޖެހޭނަމަ، އެ ދައުރަކީ ކޮބައިކަން ސާފުކޮށް އެނގެންއޮތުން.  * **ތިންވަނަ އުސޫލު: ޒިންމާ އުފުލުން**  1. ކުންފުނީގެ ޑިރެކްޓަރުންގެ ބޯޑަކީ ވަކިވަކިންނާއި ޖަމްޢުކޮށް ކުންފުނީގެ ހިއްސާދާރުންނަށް ޒިންމާވާ ބަޔަކަށް ހެދުން. 2. ކުންފުނީގެ އަމާޒުތައް ކަނޑައަޅައި، އެ އަމާޒުތަކަށް ކުންފުނިން ވާސިލުވެ، ނަތީޖާ ނެރެވޭ މިންވަރު ދެނެގަތުން. |
| 16.15 ކޯޕަރައިޓައިޒް ކުރާނެ ގޮތާއި ކޯޕަރޭޓް އުސޫލުން ތަންތަން ދޫކުރުމުގެ މަޤްޞަދު | (ހ) ކޯޕަރަޓައިޒް ކުރުމުގެ އަސާސީ މަޤްޞަދަކީ، ދިވެހިރާއްޖޭގެ އިޤްތިޞާދީ އުފެއްދުންތެރިކަން ކުރިއެރުވުމާއެކު، އަންނަނިވި އަމާޒުތަކަށް ވާސިލުވުމެވެ.   1. ދައުލަތުގެ ވިޔަފާރި ކުންފުނިތަކުގެ މަސައްކަތްތެރިކަމާއި ނަތީޖާނެރެވޭ މިންވަރު ހަރުދަނާކުރުން. 2. އެތަންތަނުން ޒިންމާ އުފުލާ މިންވަރު މަތިކުރުން.   (ށ) ސަރުކާރުގެ އިދާރާއެއް މި ގަވާއިދުގެ [16.14](#_18.14_ދައުލަތުގެ_ވަކި) ވަނަ މާއްދާގެ ދަށުން ކޯޕަރަޓައިޒްކުރުމަށް ދައުލަތުން ކަނޑައަޅައިފިނަމަ، އެ އިދާރާއެއް ކޯޕަރަޓައިޒްކުރާނީ ކުންފުންޏާބެހޭ ގަވާއިދުގެ ދަށުން އުފައްދާ ކުންފުންޏެއް މެދުވެރިކޮށް، ރައީސުލްޖުމްހޫރިއްޔާއެވެ. |
| 16.16 ޕްރައިވަޓައިޒް ކުރެވޭ ތަންތަނުގެ މުދަލާއި މިލްކިއްޔާތު ބަދަލުކުރުން | (ހ) ދައުލަތުގެ ތަންތަނާއި އެތަންތާގެ މިލްކުގައިވާ މުދާ، ވިޔަފާރި އުސޫލުން ޕްރައިވަޓައިޒްކޮށް ނުވަތަ ކޯޕަރައިޓައިޒްކޮށް ހިންގުމަށް ދޫކޮށް މުދަލާއި މިލްކިއްޔާތު ބަދަލުކުރުމަށްފަހު، އެތަނަކާ ބެހޭގޮތުން ޢަމަލުކުރެވެމުންދާގޮތް ތިރީގައިމިވާ ގޮތުގެމަތިން ސަރުކާރުން ޢާންމުކޮށް އިޢުލާންކުރަންވާނެއެވެ.   1. ސަރުކާރުގެ އިދާރާއެއްގެ ގޮތުގައި ހިނގަމުންއައި ތަނެއް އަލަށް އުފެދޭ ކުންފުންޏަށް ބަދަލުކުރާނަމަ، އެތަނުން ކުރަމުންއައި ކަންތައްތައް ކުރުމަށްޓަކައި، ފަހުން ޙަވާލުވާ ފަރާތަކީ ކޮބައިކަން އަންގައިދިނުން. 2. ސަރުކާރުގެ އިދާރާއެއް ކުންފުންޏަކަށް ބަދަލުވެގެންދާއިރު އެއިދާރާއިން ކުންފުންޏަށް ބަދަލުވެގެންދަނީ ކޮންމުދަލެއްކަމާއި، އެކުންފުންޏަކުން އަގެއް އަދާކުރަންޖެހޭނަމަ އެއަގަކާއި، އެއަގެއް އަދާކުރާނެގޮތަކީ ކޮބައިކަން. 3. ސަރުކާރުގެ އިދާރާއަކުން ކުންފުންޏަކަށް މުދާ ބަދަލުކުރެވޭއިރު، އޭގެ މުޤާބިލުގައި، އެކުންފުންޏަކުން އެއްވެސް އަގެއް އަދާކުރަންޖެހޭކަމަށްވާނަމަ، އެ އަގަކީ ކޮބައިކަމާއި، އެ އަގު އަދާކުރާނެ ގޮތް. 4. އެ އިދާރާއިން ވެފައިވާ އެއްބަސްވުންތަކުގެ ތެރެއިން ދެމެހެއްޓިގެންދާނެ އެއްބަސްވުންތަކަކީ ކޮބައިކަމާއި ނިމުމަކަށް އަންނާނެ އެއްބަސްވުންތަކަކީ ކޮބައިކަން. 5. ސަރުކާރުގެ އިދާރާގައި މުވައްޒަފުންގެ ގޮތުގައިތިބި މީހުންގެ ޙައްޤުތައް، ފަހުން އަންނަ ކުންފުންޏަށް ބަދަލުވެގެންދާނެގޮތް. 6. ޑިރެކްޓަރުންގެ ބޯޑެއް އެކުލަވައިލެވޭނެގޮތް. 7. ހިއްސާގެ ރައުސުލްމާލު އުފައްދާނެ ގޮތާއި، އެހިއްސާގެ ރައުސުލްމާލު ފުރިހަމަކުރާނެގޮތް. |
| 16.17 ޕްރައިވަޓައިޒް ނުވަތަ ކޯޕަރަޓައިޒް ކުރުމުގެ ކުރިން އެތަނެއް އަގުކުރުމާއި، އެފަދަ ތަނެއް ވިއްކިދާނެ ގޮތާއި، ހިއްސާ ވިއްކާނެގޮތް | (ހ) ދައުލަތުގެ ވިޔަފާރި ތަނެއް، މި ގަވާއިދުގެ ދަށުން ކޯޕަރަޓައިޒްކުރުމުގެ ކުރިން ނުވަތަ ޕްރައިވަޓައިޒްކުރުމުގެ ކުރިން އަގުކުރަންވާނެއެވެ.  (ށ) މި މާއްދާގެ (ހ) ގައިވާ ގޮތުގެމަތިން އަގު ކުރަންވާނީ، މިކަމުގެ ފަންނީ ޤާބިލުކަންހުރި މުސްތަޤިއްލު ފަރާތެއް މެދުވެރިކޮށެވެ. އަދި އެތަނުގެ އަގުކަމަށް އަގުކުރާ ފަރާތުން ކަނޑައަޅާ އަގު ހިމެނޭ ރިޕޯޓު ޕްރައިވަޓައިޒޭޝަން ކޮމިޓީއަށް ހުށަހަޅަންވާނެއެވެ.  (ނ) ދައުލަތުގެ ވިޔަފާރި ތަނެއްގެ ހިއްސާ ދިވެހި ރައްޔިތަކަށްވެސް ނުވަތަ ބިދޭސީއަކަށްވެސް ނުވަތަ ދިވެހި ކުންފުންޏަކަށްވެސް ނުވަތަ ބިދޭސީ ކުންފުންޏަކަށްވެސް މި ގަވާއިދާއި ޤާނޫނުގައިވާ ގޮތުގެމަތިން ގަނެވިދާނެއެވެ.  (ރ) ޢާންމުކޮށް ހިއްސާ ދޫކުރުމަށްޓަކައި ހުޅުވާލާފައިވާ ފުރުޞަތަކުން ހިއްސާގަތުން ފިޔަވައި، އެނޫން އެހެން އެއްވެސްގޮތަކަށް، ދައުލަތުގެ ވިޔަފާރި ތަނެއްގެ ހިއްސާއެއްގައި މިލްކުވެރިކަމުގެ ޙައްޤެއް ނުވަތަ މަސްލަޙަތުގެ ޙައްޤެއް، ވަޒީރުންގެ މަޖިލީހުގެ މެންބަރަކަށް، ނުވަތަ ޕްރައިވަޓައިޒޭޝަން ކޮމިޓީގެ މެންބަރަކަށް، ނުވަތަ ޕްރައިވަޓައިޒޭޝަން ކޮމިޓީގެ ސެކްރެޓޭރިއެޓްގެ މުވައްޒަފަކަށް ނުވަތަ ޕްރައިވަޓައިޒޭޝަން ކޮމިޓީގެ ކޮންސަލްޓަންޓަކަށް ނުބޭއްވޭނެއެވެ.  (ބ) ދައުލަތުގެ ވިޔަފާރި ތަނެއް ޕްރައިވަޓައިޒް ކުރުމަށްޓަކައި، ވަކި ފަރާތްތަކަށް އެތަނުގެ ހިއްސާ އެކުގައި ނުވަތަ ހިއްސާގެ ބައެއް ވިއްކުމަށް ޕްރައިވަޓައިޒޭޝަން ކޮމިޓީއިން ބޭނުންވާނަމަ، އެ މުޢާމަލާތް ކޮމިޓީގެ ފަރާތުން އެކަށީގެންވާގޮތުގައި ހިންގުމަށްޓަކައި އަދި އެތަން ގަތުމަށް އެދޭ ފަރާތްތަކާއެކު ވާހަކަ ދައްކައި އެއްބަސްވުމަކަށް އައުމަށްޓަކައި، ނެގޯސިއޭޝަން ޓީމެއް އެކުލަވާލުމުގެ އިޚްތިޔާރު ރައީސުލްޖުމްހޫރިއްޔާގެ މަޝްވަރާގެ މަތިން ކޮމިޓީއަށް ލިބިގެންވެއެވެ.  (ޅ) ޕްރައިވަޓައިޒްކުރެވޭ ނުވަތަ ކޯޕަރަޓައިޒްކުރެވޭ ދައުލަތުގެ ވިޔަފާރި ތަނެއްގެ ހިއްސާ ވިއްކުމުގެ އެއްބަސްވުމުގައި ސޮއިކުރާނީ އަންނަނިވި ފަރާތްތަކެވެ.   1. ސަރުކާރުގެ މިލްކުގައިވާ ހިއްސާ ވިއްކާނަމަ، ދައުލަތުގެ މާލިއްޔަތަށް ޒިންމާ އުފުލާ މިނިސްޓަރު. 2. ސަރުކާރުގެ ހިއްސާ ފިޔަވައި އެނޫން ފަރާތެއްގެ ހިއްސާ ވިއްކާނަމަ، އެ ހިއްސާއެއްގެ މިލްކުވެރި ފަރާތް.   (ކ) ހިއްސާގެ މިލްކުވެރިކަން ބަދަލުކުރާނީ ކުންފުންޏާބެހޭ ގަވާއިދުގައިވާ ގޮތުގެމަތިންނެވެ. |
| 16.18 ޕްރައިވަޓައިޒް ކުރުމަށް ތާވަލުކުރެވޭ ދައުލަތުގެ ވިޔަފާރި ތަންތަނުގެ އިލްތިޒާމް | (ހ) ދައުލަތުގެ ވިޔަފާރި ތަންތަނުގެ ތެރެއިން، އަމިއްލަ ފަރާތެއްގެ ހިއްސާއެއްނެތް، އަދި ޕްރައިވަޓައިޒްކުރުމަށް ތާވަލުކުރެވިފައިވާ، ކޮންމެ ތަނަކުން އަންނަނިވި ކަންކަން ކުރަންވާނެއެވެ.   1. ދައުލަތުގެ ވިޔަފާރި ތަނެއް ޕްރައިވަޓައިޒް ކުރުމަށްޓަކައި ކުރަންޖެހޭނެކަމަށް ކޮމިޓީ އިން ބަޔާންކޮށްފައިވާ ކަންކަން ފުރިހަމައަށް ކުރުން. 2. މާލީ ހިސާބުތަކާއި ވިޔަފާރީގެ ރެކޯޑުތައް ދުވަހުން ދުވަހަކަށް ބަލަހައްޓަމުން ގެންދިއުން. 3. އެތަނެއްގެ މާލީ ކަންކަމާ ގުޅޭގޮތުން، ނުވަތަ އިންވެސްޓްމަންޓްތަކާ ގުޅޭގޮތުން، ނުވަތަ އިންސާނީ ވަސީލަތް ތަރައްޤީކުރުމާ ބެހޭގޮތުން އެއްވެސް މަޝްރޫޢެއް އެކަށައެޅިފައިވާނަމަ، ނުވަތަ އެއްވެސް މަޝްރޫޢުތަކެއް އެކަށައެޅިފައިވާނަމަ، އެމަޢުލޫމާތު ކޮމިޓީއަށް ދިނުން. 4. އެތަނެއްގެ މާލީ އަހަރަކީ ކޮބައިކަން ކަނޑައެޅުމާއި، އެތަނެއްގެ ކޮންމެ މާލީއަހަރެއް ނިމުމާއެކު އަހަރީ ހިސާބު ތައްޔާރުކޮށް، އޮޑިޓަރަކު މެދުވެރިކޮށް އެހިސާބު އޮޑިޓްކޮށް، މާލީއަހަރު ނިމޭ ތާރީޚުން ފެށިގެން 4 މަސް ދުވަހުގެ ތެރޭގައި އެ އޮޑިޓް ރިޕޯޓް ޕްރައިވަޓައިޒޭޝަން ކޮމިޓީއަށް ހުށަހެޅުން. 5. މާލީ ހިސާބުތަކުގައި ބަޔާންކޮށްފައިވާ ނުއުފުލެވޭ މުދަލުގެ ދަފްތަރެއް އެކުލަވާލައި، ބެލެހެއްޓުން. 6. މިލްކިއްޔާތުގައިވާ މުދާ ނެތިހިނގައިދާނެ ނުވަތަ މަދުވެދާނެ ނުވަތަ އެއަށް ނުރަނގަޅު އަސަރެއްކޮށްފާނެ އެއްވެސް ކަމެއް ނުކުރުން. 7. ތިރީގައިވާ ޙާލަތްތަކުގައި މެނުވީ ކެޕިޓަލް އިންވެސްޓްމަންޓްގެ ގޮތުގައި ބެލެވިދާނެ އެއްވެސްކަމެއް އަލަށް ނުފެށުން.    1. އެ ތަނެއް ހިންގުމަށްޓަކައި ޢާންމު އުސޫލުން އާކުރަންޖެހޭ އިކްއިޕްމަންޓެއް، ނުވަތަ އުޅަނދެއް، ނުވަތަ ޕްލާންޓެއް އާކުރުމަށް ކުރަންޖެހޭ ޚަރަދުކަމުގައިވުން.    2. ތަނުގެ ވިޔަފާރި ކުރިއަރުވައި، ތަނުގެ ވިޔަފާރި އިތުރަށް މާކެޓްކުރުމަށްޓަކައި، ހިންގަންޖެހޭ ޚަރަދުތަކެއް ކަމުގައިވުން.    3. އެ ކުރި ޚަރަދު ގިނަވެގެން 2 އަހަރުދުވަހުގެ ތެރޭގައި އަނބުރާ ލިބޭނެ ޚަރަދަކަށްވުން.    4. ތަނުގެ ހިންގުން ހީނަރުވެގެންދާނެ ކަމެއްކަމަށް ނުވުން. 8. އެތަނުގެ ފަރާތުން ކުރާ ކޮންޓްރެކްޓްތަކާއި، ކުންފުނިން އުފުލަންޖެހޭ ޤާނޫނީ އަދި އެހެނިހެން ޒިންމާތައް، ލިޔުމުން ފެންނާނެހެން ބެހެއްޓުން. 9. ތަނަށް އިންވެސްޓްކޮށްފާނެހެން ހީވާ މީހުންނަށް ނުރަނގަޅު ފައިދާއެއް ނެގިދާނެ އެއްވެސްކަހަލަ މަޢުލޫމާތެއް ދުރާލާ ނުދިނުން. 10. އެތަނާ ގުޅޭގޮތުން ކޮމިޓީ އިން އެދޭ މަޢުލޫމާތުތައް ކޮމިޓީއަށް ދިނުން.   (ށ) ދައުލަތުގެ ވިޔަފާރި ތަންތަނުގެ ތެރެއިން، އަމިއްލަ ފަރާތެއްގެ ހިއްސާއެއް އޮތް ތަނެއް ޕްރައިވަޓައިޒްކުރުމަށް ތާވަލުކުރެވޭނަމަވެސް މިމާއްދާގެ (ހ) ގައިވާ މަޢުލޫމާތުގެ ތެރެއިން ކޮމިޓީއަށް ބޭނުންވާ މަޢުލޫމާތު ދޭންވާނެއެވެ. |
|  |  |
| 16.19 ޕްރައިވަޓައިޒް ކުރުމަށް ނިންމާ ތަނެއްގެ މައްސަލައެއް އޮތްނަމަ ހުށަހެޅުން | (ހ) ދައުލަތުގެ ވިޔަފާރި ތަންތަނުގެ ތެރެއިން ޕްރައިވަޓައިޒްކުރުމަށް ކަނޑައަޅާ ތަނަކާގުޅޭގޮތުން އެއްވެސް ދަޢުވާއެއް ނުވަތަ މަސްލަޙަތެއް ނުވަތަ ޙައްޤެއް އޮތް ފަރާތަކުން، އެ ދަޢުވާއެއް ނުވަތަ މަސްލަޙަތަކާ ގުޅިގެން ނުވަތަ ޙައްޤަކާ ގުޅިގެން ދަޢުވާއެއް އުފުލަން ބޭނުންވާކަމަށްވާނަމަ، އެތަނެއް ޕްރައިވަޓައިޒްކުރުމަށް ކަނޑައަޅައިފިކަން އަންގައި އިޢުލާނު ކުރާތާ ސަރުކާރު ބަންދުނޫން 30 (ތިރީސް) ދުވަހުގެ ތެރޭގައި، އެކަމެއްގެ ފުރިހަމަ ތަފްސީލާއި، ހެއްކާއި ޤަރީނާތަކާއިއެކު ލިޔުމުން ޕްރައިވަޓައިޒޭޝަން ކޮމިޓީއަށް ހުށަހަޅަންވާނެއެވެ.  (ށ) މި މާއްދާގެ (ހ) ގައި ބަޔާންކޮށްފައިވާ 30 ދުވަހުގެ ތެރޭގައި އެއްވެސް ސަބަބަކާހުރެ އެމަޢުލޫމާތު، ކޮމިޓީއަށް ހުށަނާޅައިފިނަމަ، އެފަރާތަކަށް އޮތް ދަޢުވާއެއް ނުވަތަ މަސްލަޙަތެއް ނުވަތަ ޙައްޤެއް ދޫކޮށްލީކަމުގައި ބެލެވޭނެއެވެ. |
| 16.20 ޕްރައިވަޓައިޒްކުރާ ނުވަތަ ކޯޕަރަޓައިޒްކުރާ ތަންތަނަށް ގެރެންޓީދިނުން | ދައުލަތުގެ ޕްރައިވަޓައިޒްކުރާ ނުވަތަ ކޯޕަރަޓައިޒްކުރާ ވިޔަފާރި ތަނެއްގެ ލޯނަށް، ނުވަތަ މާލީ އެހެންވެސް ޒިންމާއަކަށް، ނުވަތަ އެތަނަކުން ނަގާފައިވާ ދަރަންޏަކަށް ދިވެހި ދައުލަތުން ގެރެންޓީ ދޭނީ، އެކަމެއް ކުރުމުގައި ކަނޑައަޅައި ބަޔާންކޮށްފައިވާ އަދި ޤާނޫނާއި މިގަވާއިދު ހުއްދަކުރާ ގޮތެއްގެމަތިންނެވެ. |
| 16.21 ޕްރައިވަޓައިޒްކުރުމާއި ކޯޕަރަޓައިޒްކުރުމުގައި ދިމާވާ މައްސަލަތައް ނިންމާނެގޮތް | ދައުލަތުގެ ޕްރައިވަޓައިޒްކުރާ ނުވަތަ ކޯޕަރަޓައިޒްކުރާ ވިޔަފާރި ތަނަކަށް އިންވެސްޓްކުރާ ފަރާތަކާ ޕްރައިވަޓައިޒޭޝަން ކޮމިޓީއާ ދެމެދު އެއްވެސް ޚިޔާލު ތަފާތުވުމެއް އުފެދިއްޖެނަމަ، ނުވަތަ ޕްރައިވަޓައިޒްކުރުމުގެ މަސައްކަތުގައި ދެބަސްވުމެއް އުފެދިއްޖެނަމަ، އެކަން ހަމަޖައްސާނީ ދެ ފަރާތް އެއްބަސްވާ ގޮތެއްގެމަތިން ނުވަތަ ދިވެހިރާއްޖޭގެ ނުވަތަ ބައިނަލްއަޤްވާމީ ތަޙްކީމުގެ އުސޫލުންނެވެ. |

|  |
| --- |
| ބާބު 17އިންޓަރނަލް އޮޑިޓް |

|  |  |
| --- | --- |
| 17.01 އިންޓަރނަލް އޮޑިޓް | (ހ) އިންޓަރނަލް އޮޑިޓަކީ، ދައުލަތުގެ ނަމުގައި ހިނގަމުންދާ ޕަބްލިކް ބޭންކް އެކައުންޓާއި، ޕަބްލިކް ފަންޑުތަކާއި، ދައުލަތުގެ މާލީ ކަންކަމާބެހޭ ފުރިހަމަ އަދި ތެދު ހިސާބު މިނިސްޓަރު، ދައުލަތުގެ ކަމާބެހޭ ފަރާތްތަކަށް ހުށަހެޅުމަށްޓަކައި މިނިސްޓްރީ އޮފް ފިނޭންސް އެންޑް ޓްރެޜަރީގައި މިނިސްޓަރު ޤާއިމުކުރާ ނިޒާމެކެވެ.  (ށ) ދައުލަތުގެ މުއައްސަސާތަކުގެ އެކިދާއިރާތަކުގައިހުރި ރިސްކީ ކަންތައްތަކާއި މުއައްސަސާތަކުގެ މުދަލާއި ފައިސާގެ ކަންތައްތައް ހިނގަމުންދަނީ މިގަވާއިދާ އެއްގޮތަށްތޯ އިންޓަރނަލް އޮޑިޓުގައި ބަލައި ޗެކްކުރެވޭނެއެވެ. |
| 17.02 ދައުލަތުގެ މުދަލާއި ފައިސާގެ ހިސާބުތައް ބެލުމުގެ ބާރާއި އިޚްތިޔާރު | (ހ) ދައުލަތުގެ މުދަލާއި ފައިސާ އާއި، މުދަލާއި ފައިސާގެ ހިސާބުތަކާއި، މުދަލާއި ފައިސާއާ ގުޅުންހުރި އެންމެހައި ލިޔެކިޔުންތައް، ބޭނުންވެއްޖެ ކޮންމެ ހިނދެއްގައި، މިނިސްޓަރަށް ނުވަތަ މިނިސްޓަރު އެކަމަށް ކަނޑައަޅާ މީހަކަށް ނުވަތަ މިނިސްޓަރު ޢައްޔަންކުރާ އިންޓަރނަލް އޮޑިޓަރަކަށް ބެލިދާނެއެވެ.  (ށ) އިންޓަރނަލް އޮޑިޓް މަސައްކަތް ހިންގުމުގައި، ދައުލަތުގެ މުއައްސަސާތަކުގައި ހުންނަ ދައުލަތުގެ މުދަލާއި ފައިސާއާއި، އަދި ދައުލަތުގެ ބެލުމުގެ ދަށުގައި ހުންނަ އެހެން ފަރާތްތަކުގެ މުދަލާއި ފައިސާއާއި، އެކައުންޓްތަކާއި، މަޢުލޫމާތާއި، ލިޔެކިޔުންތަކާއި، އަދި މުދަލާއި ފައިސާއާ ގުޅުންހުރި އެންމެހައި ރެކޯޑްތައް ބޭނުންވެއްޖެ ހިނދެއްގައި އިންޓަރނަލް އޮޑިޓަރަށް ބެލިދާނެއެވެ.  (ނ) ދައުލަތުގެ މުއައްސަސާތަކުގެ މުދަލާއި ފައިސާއާ ބެހޭގޮތުން އިންޓަރނަލް އޮޑިޓަރު ބަލާ ބެލުންތަކާ ގުޅިގެން އިންޓަރނަލް އޮޑިޓަރު ކުރާ ސުވާލުތަކަށް އެމުއައްސަސާއެއްގެ ވެރިންނާއި މުވައްޒަފުން ފުރިހަމައަށް ޖަވާބުދާރީވާންވާނެއެވެ.  (ރ) ދައުލަތުގެ ކޮންމެ މުއައްސަސާއެއްގެ ވެރިންނާއި މުވައްޒަފުން، އިންޓަރނަލް އޮޑިޓަށް އެވަގުތަކަށް ބޭނުންވާ މަޢުލޫމާތާއި އެއްބާރުލުމާއި އެހީތެރިކަން ފޯރުކޮށްދޭންވާނެއެވެ. |
| 17.03 އިންޓަރނަލް އޮޑިޓް ޤާއިމްކުރުން | (ހ) މިގަވާއިދުގެ 17.01 ވަނަ މާއްދާގެ (ހ) ގައިވާ ގޮތަށް ދައުލަތުގެ މުއައްސަސާތައް އިންޓަރނަލް އޮޑިޓް ކުރުމަށްޓަކައި، މިނިސްޓްރީ އޮފް ފިނޭންސް އެންޑް ޓްރެޜަރީގައި އިންޓަރނަލް އޮޑިޓް ޑިޕާޓްމަންޓެއް ޤާއިމްކުރަންވާނެއެވެ.  (ށ) އިންޓަރނަލް އޮޑިޓް ޑިޕާޓްމަންޓްގެ އެންމެ އިސްވެރިޔާ ރިޕޯޓު ކުރާނީ މިނިސްޓަރަށެވެ.  (ނ) މިނިސްޓަރު ނިންމާ ގޮތެއްގެމަތިން ދައުލަތުގެ ކޮންމެ މަސްއޫލު އޮފީހެއްގައި، އިންޓަރނަލް އޮޑިޓް ޔުނިޓެއް ޤާއިމްކުރެވިދާނެއެވެ. އެފަދަ އިންޓަރނަލް އޮޑިޓް ޔުނިޓްތަކުން ކުރާ މަސައްކަތް ރިޕޯޓުކުރާނީ މިނިސްޓްރީ އޮފް ފިނޭންސް އެންޑް ޓްރެޜަރީގެ އިންޓަރނަލް އޮޑިޓް ޑިޕާޓްމަންޓަށެވެ.  (ރ) އިންޓަރނަލް އޮޑިޓް މަސައްކަތް ހިނގަމުންދާގޮތް ބަލައި، އިންޓަރނަލް އޮޑިޓް ރިޕޯޓުތައް ދިރާސާކޮށް މިނިސްޓަރަށް ލަފާދިނުމަށް އިންޓަރނަލް އޮޑިޓް ކޮމިޓީއެއް މިނިސްޓަރު ޢައްޔަންކުރަން ވާނެއެވެ. އަދި މިނިސްޓަރު ބޭނުންވެއްޖެ ހިނދެއްގައި އިތުރު އިންޓަރނަލް އޮޑިޓް ސަބްކޮމިޓީތަކެއް އުފެއްދިދާނެއެވެ.  (ބ) މިމާއްދާގެ (ހ) ގައިވާ ގޮތުގެމަތިން ދައުލަތުގެ މުސްތަޤިއްލު މުއައްސަސާތަކުގެ އިންޓަރނަލް އޮޑިޓް ސެކްޝަން/ޔުނިޓް އުފައްދާނީ އެމުއައްސަސާއަކުންނެވެ.  (ޅ) އިންޓަރނަލް އޮޑިޓްގެ ހަރަކާތްތައް ހިންގުމާއި ރޭވުމުގައި ދައުލަތުގެ މުއައްސަސާތަކުގެ މާލީޒިންމާދާރުވެރިން އެހީތެރިވެދޭންވާނެއެވެ. |
| 17.04 އިންޓަރނަލް އޮޑިޓް ރާވައި ހިންގުން | (ހ) އިންޓަރނަލް އޮޑިޓް ޑިޕާޓްމަންޓު ހިންގުމަށްޓަކައި ތިރީގައިވާ ބައިތައް އެކުލެވޭގޮތަށް "އިންޓަރނަލް އޮޑިޓް ގަރާރު"، މިނިސްޓަރު އެކުލަވާލައި ދައުލަތުގެ މުއައްސަސާތަކަށް ފޮނުވަންވާނެއެވެ.   1. އިންޓަރނަލް އޮޑިޓް ޑިޕާޓްމަންޓްގެ މަޤްޞަދު (މިޝަން). 2. އިންޓަރނަލް އޮޑިޓް ޙަރަކާތުގެ ދައުރު. 3. އިންޓަރނަލް އޮޑިޓް ޑިޕާޓްމަންޓްގެ ޒިންމާތައް. 4. އިންޓަރނަލް އޮޑިޓާއި އެކްސްޓާނަލް އޮޑިޓާ ދެމެދު އޮންނަޖެހޭ ގުޅުމާއި ވިލަރެސް ކުރާނެގޮތް. 5. އޮޑިޓް ޕްލޭން. 6. ރިޕޯޓުކުރާނެގޮތް. 7. އިންޓަރނަލް އޮޑިޓް ޑިޕާޓްމަންޓަށް ދީފައިވާ އިޚްތިޔާރާއި ބާރު އަދި މުއައްސަސާގައި އިންޓަރނަލް އޮޑިޓް ޑިޕާޓްމަންޓްގެ މިނިވަންކަން. 8. އިންޓަރނަލް އޮޑިޓް ޑިޕާޓްމަންޓުން ޢަމަލުކުރަންޖެހޭ މިންގަނޑުތައް.   (ށ) ދައުލަތުގެ މަސްއޫލު އޮފީސްތަކުގައި އިންޓަރނަލް އޮޑިޓް ޔުނިޓެއް މިނިސްޓަރު ޤާއިމުކޮށްފިނަމަ، އެފަދަ ޔުނިޓްތައް ހިންގުމަށްޓަކައި އިންޓަރނަލް އޮޑިޓް ޔުނިޓްގެ ޤަރާރެއް މިނިސްޓަރު އެކުލަވާލައި، އެ މުއައްސަސާތަކަށް ފޮނުވަންވާނެއެވެ.  (ނ) ދައުލަތުގެ މުއައްސަސާތަކުގައި އެކަށީގެންވާގޮތަށް ކަންތައްތައް ކުރުމަށާއި ހިންގާފަރާތަށް ބޭނުންވާ ރަނގަޅު ލަފާ ދިނުމަށްޓަކައި، ވަކިފަރާތަކަށް ބުރަނުވެ އިންޓަރނަލް އޮޑިޓަރުން ކަންތައްތައް ނިންމަންޖެހެއެވެ. މިގޮތަށް ކަންތައްތައް ނިންމޭނީ އޮޑިޓްކުރެވޭ ހަރަކާތްތަކުން އިންޓަރނަލް އޮޑިޓް މިނިވަންވެގެން އޮވެގެންނެވެ.  (ރ) އިންޓަރނަލް އޮޑިޓްގެ ދައުރަކީ، މާލީ ދާއިރާތަކުގައިވާ ހުރިހާ ރިސްކުތައް ދެނެގަތުމާއި މަސްއޫލު އޮފީސްތަކުގައި ޤާއިމްކުރެވިފައިވާ ރިސްކް މެނޭޖްމަންޓްގެ ނިޒާމްތަކާއި އިންޓަރނަލް ކޮންޓްރޯލްތައް ޓެސްޓްކޮށް އެކަށީގެންވާ ފެންވަރަށް ހުރިތޯ ބެލުމެވެ.  (ބ) މިމާއްދާގެ (ހ) ގައިވާ ގޮތުގެ މަތިން ތައްޔާރުކުރާ އިންޓަރނަލް އޮޑިޓް ގަރާރުގައި، އަންނަނިވި ކަންތައްތައް ހިމަނައިގެން، އެކަންތައްތައް ރިވިއުކޮށް، އެކަންތައްތަކުގެ ފެންވަރުބަލައި ރިޕޯޓުކުރުމަށްޓަކައި އެއްވެސް ހުރަހެއްނެތި މަސްއޫލު އޮފީސްތަކުން ހިންގާ ހުރިހައި ހަރަކާތްތަކަށް އިންޓަރނަލް އޮޑިޓަށް ވާސިލުވެވޭނެއެވެ.   1. ބިޒްނަސް ރިސްކް އެކަށީގެންވާވަރެއްގައި ހިފެހެއްޓުމަށްޓަކައި ފައިނޭންޝަލް، އޮޕަރޭޝަނަލް އަދި މެނޭޖްމަންޓް ކޮންޓްރޯލްތައް ފުދޭމިންވަރަކަށް އަދި އެކަށީގެންވާގޮތަކަށް ހުރިތޯބެލުން. 2. ދައުލަތުން އެކަށައަޅާފައިވާ ސިޔާސަތުތަކާއި، މިންގަނޑުތަކާއި، ޕްލޭންތަކާއި އުސޫލުތަކާ އެއްގޮތަށް ޢަމަލުކުރެވެނީ ކިހާވަރަކަށްތޯ ބެލުމާއި، އެކަންކަމުން މާލިއްޔަތަށް އަސަރުކުރަނީ ކިހާވަރަކަށްތޯ ބެލުމާއި، އަދި އެކިއެކި ޤާނޫނުތަކާއި ގަވާއިދުތަކަށް ޢަމަލުކުރެވިފައިވަނީ ކިހާވަރަކަށްތޯ ބެލުން. (މީގެ ތެރޭގައި އެފަދަ ތަންތަނުން ކަނޑައަޅާފައިވާ ރިޕޯޓުކުރުމުގެ ގަވާއިދުތައްވެސް ހިމެނެއެވެ.) 3. މުދަލާއި މިލްކިއްޔާތުގައިވާ އެހެނިހެން ތަކެތި ހޯދާފައިވަނީ ޚަރަދުކުޑަކޮށްތޯއާއި، އެތަކެތި ބޭނުންކުރެވިފައިވަނީ އެންމެ ފައިދާހުރިގޮތަށްތޯއާއި، އެތަކެތީގެ ހިސާބުބެލެހެއްޓިފައިވޭތޯއާއި، އެތަކެތި ބޭކާރުގޮތުގައި ބޭނުންކުރުމާއި، އިސްރާފްކުރުމާއި، ރަނގަޅަށް ނުބެލެހެއްޓުމާއި، އަދި އެތަކެތި ބޭނުންކުރެވެންހުރި އެންމެ އެކަށީގެންވާގޮތަށް ބޭނުންނުކުރުމާއި، ޚިޔާނާތް ފަދަ ގެއްލުންތަކުން އެތަކެތި ރައްކާތެރިކުރެވިފައިވޭތޯ ބެލުމާއި، އެފަދަ ތަކެތި ދެމެހެއްޓެނިވި ގޮތަކަށް ބޭނުންކުރެވޭނެގޮތަށް ރޭވިފައިވޭތޯ ބެލުން؛ 4. މެނޭޖްމަންޓަށް ބޭނުންވާ މާލީ އަދި އެހެނިހެން މަޢުލޫމާތަކީ ބޭނުންތެރި، ރަނގަޅު، އިތުބާރުކުރެވޭ، ޞައްޙަ މަޢުލޫމާތުތޯ ބެލުމާއި، އަދި އެފަދަ މަޢުލޫމާތުތައް ހޯދޭ ގޮތާއި ހިސާބުކުރެވި، ރިޕޯޓުކުރެވެނީ ކޮންގޮތަކަށްތޯ ބެލުން؛ 5. ޤާއިމްކުރެވިފައިވާ އަދި ތަރައްޤީކުރެވެމުންދާ އުސޫލުތަކާއި ނިޒާމުތަކަށް އިތުބާރުކުރެވޭތޯ ބެލުމާއި، އަދި ޤާއިމްކުރެވިފައިވާ ކޮންޓްރޯލްތަކަކީ ކުށާއި ޚިޔާނާތާއި ހުރިހާ ވައްތަރެއްގެ ގެއްލުންތަކުން ސަލާމަތްކޮށްދެވޭނެވަރުގެ ރަނގަޅު ކޮންޓްރޯލްތަކެއްކަން ޔަޤީން ކުރުމާއި، ބޭނުންކުރެވޭ އުސޫލުތަކަކީ ދައުލަތުގެ ސްޓްރެޓެޖިކް ލަނޑުދަނޑިތަކާ އެއްގޮތް އެއްޗެއްކަން ޔަޤީންކުރުން؛ 6. އޮޑިޓްކުރެވޭ މުއައްސަސާތަކުގެ މަސައްކަތް ރޭވިފައިވަނީ އެތަންތަނުން ކުރަންޖެހޭ މަސައްކަތްތަކާ އެކަށީގެންވާ ގޮތަށްތޯ ބެލުމާއި، އަދި އެތަންތަނުން ޚިދުމަތްތައް ފޯރުކޮށްދެނީ ޚަރަދުކުޑަ، އެދެވޭ އަދި ނަތީޖާ ހާސިލުކުރެވޭ ގޮތެއްގައިތޯ ޔަގީންކުރުން؛ 7. އިންޓަރނަލް އޮޑިޓްގައި ފާހަގަކޮށްފައިވާ މައްސަލަތައް ޙައްލުކުރުމަށްޓަކައި އަޅާފައިވާ އިޞްލާޙީ ފިޔަވަޅުތައް ބެލުމާއި، އަދި ކަންތައްތައް ކުރަންވާ ރަނގަޅު ގޮތްތައް ފާހަގަކޮށް މަޝްވަރާކޮށް، އެކަންކަން އިޞްލާޙުކޮށްފައިވޭތޯ ޔަޤީންކުރުން؛ 8. ކޯޕަރޭޓް ގަވަރނަންސްގެ ކަންތައްތައް ހިންގުމަށް މުއައްސަސާގައި އިންތިޒާމްކުރެވިފައިވާގޮތް ބެލުން.   (ޅ) އިންޓަރނަލް އޮޑިޓް މަސައްކަތުގެ ނަތީޖާ ގަވާއިދުން ރިޕޯޓު ކުރަންވާނީ މިނިސްޓަރަށް ނުވަތަ (އޮޑިޓް ކޮމިޓީއެއް ޤާއިމްކުރެވިފައިވާނަމަ) އޮޑިޓް ކޮމިޓީއަށެވެ. އިންޓަރނަލް އޮޑިޓްގެ އެންމެ އިސްފަރާތުން މިނިސްޓަރަށް ޖަވާބުދާރީވާންޖެހޭ ކަންތައްތައް ތިރީގައި މިވަނީއެވެ.   1. އިންޓަރނަލް އޮޑިޓުން ކުރާ މަސައްކަތަށް ބިނާކޮށް ސަރުކާރުގެ ރިސްކް މެނޭޖްމަންޓްގެ ނިޒާމާއި އިންޓަރނަލް ކޮންޓްރޯލް ހަރުދަނާ އަދި އެކަށީގެންވޭތޯ ވަޒަންކޮށް އޭގެ ނަތީޖާ ފޯރުކޮށްދިނުން. 2. އިންޓަރނަލް ކޮންޓްރޯލްގެ މައިގަނޑު މައްސަލަތަކާއި، އަދި ރިސްކް މެނޭޖްމަންޓާއި އިންޓަރނަލް ކޮންޓްރޯލްގައި ހުރި އިޞްލާޙްކުރެވިދާނެ ކަންތައްތަކާ ބެހޭގޮތުން ރިޕޯޓުކުރުން. 3. ކަނޑައެޅޭ ވަކި މުއްދަތަކަށް އަހަރީ އިންޓަރނަލް އޮޑިޓް ޕްލޭންގައިވާ ކަންތައް ޙާޞިލްކުރެވިފައިވާ މިންވަރާއި އެއިރުގެ ޙާލަތާބެހޭ މަޢުލޫމާތާއި އިންޓަރނަލް އޮޑިޓް ބައިގައިހުރި ވަސީލަތްތައް ފުދޭވަރަށް ހުރިކަމުގެ މަޢުލޫމާތު ފޯރުކޮށްދިނުން.   (ކ) އިންޓަރނަލް އޮޑިޓްގެ އެންމެ އިސްފަރާތް ޒިންމާވާންޖެހޭ ގޮތަށް ކުރަންޖެހޭ ކަންތައްތައް ތިރީގައިމިވަނީއެވެ.   1. ދައުލަތަށް ކުރިމަތިވެދާނެކަމަށް ދެނެގަނެވިފައިވާ ރިސްކުތަކަށް ބިނާކޮށް އަހަރީ އޮޑިޓް ޕްލޭން ތައްޔާރުކުރުން. 2. ރިވިއުކުރުމަށާއި އެއްބަސްވުން ހޯދުމަށް މިނިސްޓަރަށް (ނުވަތަ އޮޑިޓް ކޮމިޓީއަށް) ޕްލޭން ހުށަހެޅުން. 3. ކަނޑައެޅިފައިވާ އަހަރީ އޮޑިޓް ޕްލޭންގެ މަސައްކަތް ހިންގުން. 4. ޕްލޭނާ އެއްގޮތަށް މަސައްކަތް ހިންގުމަށްޓަކައި، އެކަށީގެންވާ ތަޢުލީމާއި ހުނަރު އަދި ތަޖުރިބާ ލިބިފައިވާ ފަންނީ މުވައްޒަފުން ގެންގުޅުން. 5. ފޯރުކޮށްދެވޭ ޚިދުމަތަކުން އަދި އެޚިދުމަތް މިހާރު ފޯރުކޮށްދެވޭ ގޮތުން ގަސްތުކުރެވިފައިވާ ނަތީޖާ ޚަރަދުކުޑަ އަދި އެކަށީގެންވާގޮތަށް ޙާޞިލްކުރެވިފައިވޭތޯ ބެލުމާ އަދި އެޚިދުމަތް އެއަށްވުރެ ރަނގަޅުގޮތަކަށް ފޯރުކޮށްދެވިދާނެކަމަށް ލަފާދިނުން. (މިސާލަކަށް: މުއައްސަސާގެ މަސައްކަތްތައް ރޭވިފައިވާގޮތް ބަދަލުކޮށްގެން ނުވަތަ ޚިދުމަތް ފޯރުކޮށްދިނުމަށް އެހެންފަރާތަކާ ހަވާލުކޮށްގެން). 6. އޮޑިޓަރުންގެ ހުނަރާއި ތަޢުލީމު އަދި ފަންނީ ޤާބިލްކަން އިތުރުކޮށް ތަރައްޤީކުރުމަށް މަސައްކަތްކުރުން. |
|  |  |

|  |
| --- |
| ބާބު 18ދައުލަތުގެ މުދަލާއި ފައިސާ ބެލެހެއްޓުމާއި، ގެންގުޅުމާއި، ހިސާބުތައް ލިޔެ ބެލެހެއްޓުމުގައި، ދައުލަތުގެ މާލިއްޔަތުގެ ގަވާއިދާއި ޚިލާފަށްކުރާ ކުށްތަކާގުޅިގެން ދިމާވާ މައްސަލަތައް ތަޙްޤީޤުކުރުމާއި، ފިޔަވަޅު އެޅުމާއި، އަދަބު ދިނުން |

|  |  |
| --- | --- |
| 18.01 ހުއްދަނޫން ޢަމަލުކުރުން | ދައުލަތުގެ އަދި ދައުލަތުގެ ބެލުމުގެ ދަށުގައި ހުންނަ މުދަލާއި ފައިސާ ބެލެހެއްޓުމާއި، ގެންގުޅުމާއި، މުދަލާއި ފައިސާގެ ހިސާބުތައް ލިޔެބެލެހެއްޓުމުގައި އެއްވެސް މުވައްޒަފަކު އަދި އެނޫން ފަރާތަކުންވެސް ހުއްދަނޫން ޢަމަލެއް ކޮށްފިނަމަ އެމައްސަލައެއް ތަޙުޤީގުކޮށް ބަލަންވާނެއެވެ. އަދި އެފަދަ މައްސަލަތަކުގައި ޒިންމާވާންޖެހޭ ފަރާތަކާމެދު ގަވާއިދުން ފިޔަވަޅު އަޅަންވާނެއެވެ. ތިރީގައި ބަޔާންކުރެވިފައިވާ ކަންތައްތައް އެޙާލަތުގައި ބަލާނީ ހުއްދަނޫން ޢަމަލެއްގެ ގޮތުގައެވެ.   1. ދައުލަތުގެ ފައިސާ، ނުވަތަ މުދާ ނެގުމާއި، ނުވަތަ އަނބުރާ ހޯދުމާއި، ނުވަތަ ޖަމާކުރުމުގެ، ނުވަތަ ހިސާބުތަކަށް ވެއްދުމުގެ ޒިންމާ އުފުލަންޖެހޭ މީހަކަށްވެހުރެ، ފައިސާ ނުވަތަ މުދާ ނެގުމަށް، ނުވަތަ އަނބުރާ ހޯދުމަށް، ނުވަތަ ޖަމާކުރުމަށް، ނުވަތަ ހިސާބުތަކަށް ވެއްދުމަށް އިހުމާލުވުން. 2. ޒިންމާވާންޖެހޭ ދައުލަތުގެ ފައިސާ މަދުވުން. 3. ޒިންމާވާންޖެހޭ ދައުލަތުގެ މުދަލަކަށް ގެއްލުމެއްވުން. 4. ދައުލަތުގެ މާލިއްޔަތުގެ ޤާނޫނާއި މި ގަވާއިދުގައި، ބަޔާންކޮށްފައިވާ ގޮތްނޫން ގޮތަކަށް ދައުލަތުގެ ފައިސާއިން ޚަރަދުކުރުން، ނުވަތަ ދައުލަތުގެ މުދަލެއް ވިއްކާލުން ނުވަތަ ނައްތާލުން ނުވަތަ ދޫކޮށްލުން. |
| 18.02 ހުއްދަނޫން ޢަމަލުތައް އޮޑިޓްކުރުމާއި ތަޙުޤީޤުކުރުން | (ހ) ދައުލަތުގެ އެއްވެސް މުވައްޒަފަކު އަދި އެނޫން ފަރާތަކުންވެސް ހުއްދަނޫން ޢަމަލެއް ކޮށްފިކަން ނުވަތަ ހުއްދަނޫން ޢަމަލެއް ކުރުމުގައި ބައިވެރިވިކަމަށް ނުވަތަ ބައިވެރިވާކަމަށް ޝައްކުކުރެވޭނަމަ އެކަމެއް ތަޙުޤީގުކޮށް ބަލައި ފިޔަވަޅު އަޅަންވާނެއެވެ.  (ށ) މިމާއްދާގެ (ހ) ގައިވާ ފަދަ ކަންތައްތައް ތަޙުޤީޤު ކުރުމުގައި ތުހުމަތުކުރެވޭ ފަރާތްތަކާމެދު ހިންގާ ތަޙުޤީޤު މަރުހަލާތަކުގައި ބައިވެރިކުރަންވާނީ އެފަދަ ޢަމަލެއްގައި ތުހުމަތުކުރެވޭ މުވައްޒަފަކާ އެއްވެސް ގޮތަކުން ގުޅުމެއްނެތް ފަރާތްތަކެވެ.  (ނ) މިމާއްދާގެ (ށ) ގައިވާ ގޮތުގެ މަތިން މައްސަލައެއް ތަޙުޤީޤު ކުރުމުގައި އިތުރަށް ބަލަންޖެހޭކަމަށް ފާހަގަކުރެވިއްޖެނަމަ، އެހާ ހިސާބަށް އެކަމުގައި ފާހަގަކުރެވުނު ކަންތައްތަކުގެ ރިޕޯޓަކާއެކު އެމައްސަލައެއް އިތުރަށް ބެލުމަށް އޮޑިޓަރ ޖެނެރަލްގެ އޮފީހަށް ނުވަތަ އެންޓި-ކޮރަޕްޝަން ކޮމިޝަނަށް ހުށަހަޅަންވާނެއެވެ.  (ރ) އިންޓަރނަލް އޮޑިޓް ރިޕޯޓު ލިބުމުން، މިރިޕޯޓު ދިރާސާ ކުރުމަށްފަހު، ފިޔަވަޅެއް އަޅަންޖެހޭކަމަށް ފާހަގަކުރެވޭ ނަމަ، އަޅަން ފެންނަ ފިޔަވަޅެއް ބަޔާންކޮށް އެކަމުގެ ލަފައަކަށް އެދި މިނިސްޓަރަށް ހުށަހަޅަންވާނެއެވެ.  (ބ) މިމާއްދާގެ (ރ) ގައިވާ ގޮތުގެ މަތިން އިންޓަރނަލް އޮޑިޓް ޑިޕާޓްމަންޓުން މިނިސްޓަރަށް ހުށަހަޅާ މައްސަލަތަކުގެ ތެރެއިން ޝަރީޢަތަށް ފޮނުވަންޖެހޭކަމަށް ފާހަގަކުރެވޭ މައްސަލަތައް ޝަރީޢަތަށް ފޮނުވުމަށްޓަކައި އެޓަރނީ ޖެނެރަލްގެ އޮފީހަށް ނުވަތަ ޕްރޮސެކިޔުޓަރ ޖެނެރަލްގެ އޮފީހަށް ފޮނުވަންވާނެއެވެ. |
| 18.03 ތަޙުޤީގު ކޮމިޓީ އުފެއްދުން | (ހ) މިގަވާއިދުގެ [18.02](#_18.02_ހުއްދަނޫން_ޢަމަލުތައް) ވަނަ މާއްދާގެ (ހ) ގައިވާ ގޮތުގެ މަތިން އެމައްސަލައެއް ތަޙްޤީޤު ކުރުމަށްޓަކައި މަދުވެގެން 3 މެމްބަރުން ހިމެނޭ ކޮމިޓީއެއް މިނިސްޓަރުގެ މަޝްވަރާގެ މަތިން ފައިނޭންޝަލް ކޮންޓްރޯލަރ ނުވަތަ އެމުއައްސަސާއެއްގެ މާލީޒިންމާދާރުވެރިޔާ ޢައްޔަންކޮށް އެމައްސަލައެއް ބަލަންވާނެއެވެ. މިކޮމިޓީ ޗެއަރކުރާނީ ކޮމިޓީގެ ފުރަތަމަ ބައްދަލުވުމުން ހޮވާ، މި 3 މެމްބަރުންގެ ތެރެއިން މީހެކެވެ.  (ށ) މިމާއްދާގެ (ހ) ގައިވާ ތަޙްޤީޤު ކޮމިޓީއަށް އޮޑިޓަރ ޖެނެރަލްގެ އޮފީހާއި، މިނިވަން މުއައްސަސާއެއްގައި މަސައްކަތްކުރާ އެއްވެސް މުވައްޒަފަކު ޢައްޔަންކޮށްގެން ނުވާނެއެވެ.  (ނ) މި މާއްދާގެ (ށ) ގައި ނުހިމެނޭ ކޮންމެ ފަރާތެއް ތަޙްޤީޤު ކޮމިޓީއަށް ޢައްޔަންކުރުމުގެ ފުރިހަމަ އިޚްތިޔާރު، މިނިސްޓަރުގެ މަޝްވަރާގެ މަތިން ފައިނޭންޝަލް ކޮންޓްރޯލަރަށް ލިބިގެންވެއެވެ.  (ރ) ތަޙްޤީޤު ކޮމިޓީގެ މެންބަރުން ޢައްޔަންކުރުމަށްފަހު، ފައިނޭންޝަލް ކޮންޓްރޯލަރ ނުވަތަ އެމުއައްސަސާގެ މާލީޒިންމާދާރުވެރިޔާ ވީއެންމެ އަވަހަކަށް އެކަން މެންބަރުންނަށް އަންގަންވާނެއެވެ. އަދި މިމެންބަރުންގެ މަސްއޫލިއްޔަތާއި ޒިންމާ އަދި ތަޙްޤީޤުގެ މުއްދަތު ބަޔާންކުރުމަށްފަހު، ފުރަތަމަ ބައްދަލުވުން ބޭއްވޭނެ ތަނާއި ގަޑި އަންގަންވާނެއެވެ. |
| 18.04 ތަޙުޤީގު ކޮމިޓީގެ މަސައްކަތް | (ހ) ތަޙުޤީގު ކޮމިޓީން މައްސަލަތައް ތަޙްޤީޤު ކުރުމުގައި، މުސްތަޤިއްލު ކަމާއެކު ތަޙުޤީގު ކޮމިޓީ މަސައްކަތް ކުރަންވާނެއެވެ. މިތަޙްޤީޤުގައި މައްސަލައާ ގުޅުންހުރި ލިޔެކިޔުންތަކާއި ހިސާބުތަކަށް އަދި މިމައްސަލައިގެ ހެއްކާއި ޤަރީނާތަކަށް ރިޢާޔަތް ކުރަންވާނެއެވެ. މިގޮތަށް ތަޙްޤީޤު ކުރުމުގައި މެންބަރުންނަށް ފެންނަ މުވައްޒަފުންނާއި މައްސަލައާ ގުޅުންހުރި އެނޫން ފަރާތްތަކާ ސުވާލު ކުރަންވާނެއެވެ.  (ށ) މައްސަލައިގެ ބާވަތުން ޕޮލިސް ކޮމިޝަނަރ އެދިއްޖެ ހިނދެއްގައި، ކޮމިޓީގައި ހިމެނޭ މެމްބަރުންގެ ތެރެއިން މެމްބަރެއް، އެ މައްސަލައިގެ ފަންނީ ލަފާދީ، އަދި ތުހުމަތު ކުރެވޭ މުވައްޒަފުންނާ ސުވާލުކުރުމަށް ޕޮލިސް ކޮމިޝަނަރަށް އެހީތެރިވެވިދާނެއެވެ.  (ނ) މައްސަލަ ތަޙުޤީޤުކޮށް ނިމޭތާ ލަސްވެގެން 7 ދުވަހުގެ ތެރޭގައި ތަޙުޤީގު ރިޕޯޓު ތައްޔާރުކޮށް މިނިސްޓަރަށް ހުށަހަޅަންވާނެއެވެ. މި ރިޕޯޓުގައި ތަޙުޤީޤު ކޮމިޓީގެ ހޯދުންތަކާއި ޖަވާބުތަކާއި، އަދި މިގަވާއިދުގެ [12.13](#_12.13_ގެއްލުމެއް_ކުރިމަތިވެދާނެ) ވަނަ މާއްދާގެ (ނ) ގައި ހިމެނޭ މަޢުލޫމާތު އެކުލެވިފައި ހުންނަންވާނެއެވެ.  (ރ) ތަޙްޤީޤު ކޮމިޓީގެ ރިޕޯޓުގައި، ތިރީގައި ބަޔާންކޮށްފައިވާ ނުކުތާތަކަށްވެސް ރިޢާޔަތް ކުރަންވާނެއެވެ.   1. މުދަލަށް ނުވަތަ ފައިސާއަށް ގެއްލުން ލިބުނު ގޮތް 2. މުދަލާއި ފައިސާއާ ހަވާލުވެހުރި މުވައްޒަފުގެ އިހުމާލުން ގެއްލުމެއް ލިބިފައިވާނަމަ، އިހުމާލުވެފައިވާ މިންވަރު 3. މުދަލާއި ފައިސާއާ ހަވާލުވެހުރި މުވައްޒަފުގެ އިތުރުން އެހެން މުވައްޒަފަކު ނުވަތަ އެހެން މީހަކު ކުރިކަމެއްގެ ސަބަބުން ގެއްލުން ލިބިފައިވާނަމަ، އެފަރާތެއް މަސްއޫލުވާ މިންވަރު 4. މުދަލާއި ފައިސާގެ ހިސާބު ބެލެހެއްޓުމަށް އެތަނެއްގައި ގެންގުޅޭ ނިޒާމުގައި ހުރި އުނިކަމެއްގެ ސަބަބުން ގެއްލުން ލިބުމަށް މަގުފަހިވެފައިވާނަމަ، އެކަމުގެ ތަފްޞީލް 5. ޖިނާއީ ދައުވާއެއްގެ ސަބަބުން ތަޙުޤީޤަށް އެއްވެސް ހުރަހެއް ކުރިމަތިވެފައިވާނަމަ، އެކަމެއް ބަޔާންކުރުން   (ޅ) ތަޙްޤީޤު ކޮމިޓީއިން ތައްޔާރުކުރާ ރިޕޯޓުގައި ޚިޔާލެއް ނުވަތަ ލަފައެއް ހިމެނުމަށް ފެންނަނަމަ، ތިރީގައިމިވާ ކަންތައްތަކަށް ރިޢާޔަތްކޮށް ރިޕޯޓުގައި އެކަމެއް ހިމަނަންވާނެއެވެ.   1. މުވައްޒަފަކާމެދު އަޚުލާޤީ ފިޔަވަޅު އަޅަންޖެހޭކަމަށް ފެންނަނަމަ އެކަމެއް، އަދި މުވައްޒަފަކާއިމެދު ޖިނާއީ ދަޢުވާއެއް އުފުލާފައިނުވާނަމަ އެމުވައްޒަފަކާމެދު އަޅަން ފެންނަ ފިޔަވަޅު. 2. ގެއްލުންތައް ހުއްޓުވުމަށްޓަކައި ނުވަތަ މަދުކުރުމަށްޓަކައި މުސްތަޤުބަލްގައި އެޅެންހުރި ފިޔަވަޅުތައް ބަޔާންކުރުން. 3. މުދަލާއި ފައިސާގެ ހިސާބު ބެލެހެއްޓުމުގެ ނިޒާމު ހަރުދަނާކުރުމަށް އަޅަންޖެހޭ ފިޔަވަޅުތައް ބަޔާންކުރުން.   (ކ) ތަޙުޤީޤު ކޮމިޓީގައި ހިމެނޭ ހުރިހާ މެންބަރުން ރިޕޯޓުގައި ސޮއިކުރުމަށްފަހު، ސިއްރު ރިޕޯޓެއްގެ ގޮތުގައި، އޮޑިޓަރ ޖެނެރަލް އަށް ކޮޕީކޮށް މިނިސްޓަރަަށް ފޮނުވަންވާނެއެވެ. މިމަރުޙަލާގައި މިނިސްޓަރުގެ ހުއްދަ ލިޔުމަކުން ލިބިގެން މެނުވީ، މިރިޕޯޓު އިތުރު ފަރާތަކަށްދީ ނުވަތަ ރިޕޯޓުގައިވާ މައުލޫމާތެއް އެއްވެސް ފަރާތަކަށް ހާމަކޮށް ނުވަތަ ޝާއިޢުކޮށްގެންނުވާނެއެވެ. |
| 18.05 ތަޙްޤީޤު ރިޕޯޓު ލިބުމުން ޢަމަލުކުރަންޖެހޭ ގޮތް | (ހ) ތަޙްޤީޤު ކޮމިޓީގެ ރިޕޯޓު ލިބުމަށްފަހު، މިގަވާއިދުގެ ދަށުން ކުރިން އެއްވެސް ފިޔަވަޅެއް އެޅުމަށް އަންގާފައިވޭތޯ ފައިނޭންޝަލް ކޮންޓްރޯލަރ މެދުވެރިކޮށް މިނިސްޓަރު ބަލަންވާނެއެވެ. އަދި މުދަލާއި ފައިސާ ބެލެހެއްޓުމުގެ ނިޒާމު ހަރުދަނާކުރުމަށް ކުރިން އަޅާފައިވާ ފިޔަވަޅުތަކުގެ އިތުރުން މިނިސްޓަރަށް ފެންނަ ފިޔަވަޅެއް އެޅުމަށް އަންގަންވާނެއެވެ.  (ށ) މައްސަލައިގައި ގެއްލުމެއް ލިބިފައިވާނަމަ، ލިބިފައިވާ ގެއްލުމަށް ޒިންމާވާންޖެހޭ މުވައްޒަފު ނުވަތަ މުވައްޒަފުން އަތުން އެ ގެއްލުމެއްގެ ބަދަލު ހޯދުމުގައި ޢަމަލުކުރާނެ ގޮތެއް ނުވަތަ ޖޫރިމަނާ ކުރަންވީ ޢަދަދު ކަނޑައަޅާނީ މިނިސްޓަރެވެ.  (ނ) މިމާއްދާގެ (ށ) ގައިވާ ފިޔަވަޅު އަޅާނީ، އެ މުވައްޒަފަކު ވަޒީފާ އަދާކުރާ މުއައްސަސާއަކަށް އަންގައި އެމުއައްސަސާއެއް މެދުވެރިކޮށްގެންނެވެ.  (ރ) މިމާއްދާގެ (ށ) ގައިވާ ފިޔަވަޅު އަޅަންޖެހެނީ، މުވައްޒަފަކު ފިޔަވައި އެހެން ފަރާތަކާމެދު ކަމުގައިވާނަމަ އެފަރާތަކާމެދު ފިޔަވަޅު އަޅާނީ ޝަރީޢަތް މެދުވެރިކޮށްނެވެ. |
| 18.06 ޖޫރިމަނާކުރާނެ ޢަދަދު ކަނޑައެޅުމާއި، ފިޔަވަޅު އެޅުން | (ހ) ދައުލަތުގެ ފައިސާއަކަށް ނުވަތަ މުދަލަކަށް، އެއްވެސް މުވައްޒަފަކު ނުވަތަ އެ ނޫންވެސް މީހަކު ހުއްދަނޫން ޢަމަލެއްކޮށްފިނަމަ، އެފަރާތެއް ޖޫރިމަނާކޮށްގެން ނުވަތަ އެފަރާތެއްގެ މައްސަލަ ޝަރީޢަތަށް ހުށަހަޅައިގެން މިނިސްޓަރު ގޮތެއް ނިންމަންވާނެއެވެ. ޖޫރިމަނާކޮށް މައްސަލަ ނިންމުމުގައި ކުރެވޭ ޖޫރިމަނާގެ ޢަދަދު ވާންވާނީ، ތިރީގައިމިވާގޮތުގެ މަތިން ކަނޑައެޅޭ ޢަދަދަކަށެވެ.   1. ހުއްދަނޫން ޢަމަލު ހިންގުމުގައި ހިމެނުނު ދައުލަތުގެ ފައިސާގެ ޢަދަދު، ނުވަތަ ދައުލަތުގެ މުދަލެއްނަމަ އެމުދަލުގެ އަގާ އެއްވަރުގެ ޢަދަދެއް. 2. މުވައްޒަފު ޒިންމާވާންޖެހޭ ގޮތަށް އުނިވެފައިވާ ފައިސާގެ ޢަދަދާ އެއްވަރުގެ ޢަދަދެއް. 3. މުވައްޒަފު ވިއްކާލި ނުވަތަ ދޫކޮށްލި ނުވަތަ ހަލާކުކުރި ނުވަތަ ގެއްލުންދިން ދައުލަތުގެ މުދަލުގެ އަގާ އެއްވަރުގެ ޢަދަދެއް.   (ށ) ހުއްދަނޫން ޢަމަލެއް މީހަކު ގަސްތުގައި ކޮށްފިނަމަ މިމާއްދާގެ (ހ) ގައިވާ ގޮތަށް ޖޫރިމަނާ ކުރުމާއެކު، އެމީހެއްގެ މައްސަލަ ޝަރީޢަތަށް ހުށަހެޅުމަށްޓަކައި ބަންޑާރަނާއިބުގެ އޮފީހަށް ނުވަތަ ޕްރޮސިކިއުޓަރ ޖެނެރަލްގެ އޮފީހަށް މިނިސްޓަރު ފޮނުވަންވާނެއެވެ.  (ނ) މިމާއްދާގެ (ހ) ގައިވާ ގޮތުގެ މަތިން ކުރެވޭ ޖޫރިމަނާއެއްގެ މަޤުޞަދަކަށްވާނީ، ދައުލަތަށް ލިބުނު ގެއްލުމުގެ ބަދަލު ފުރިހަމައަށް ހޯދުމެވެ. ގެއްލުމުގެ ބަދަލު ފުރިހަމައަށް ލިބެންދެން، ގެއްލުމުގެ ބަދަލު ހޯދުމުގެ ޙައްޤު ދެމިއޮންނާނެއެވެ.  (ރ) މުވައްޒަފަކު އޭނާ ވަޒީފާއަދާކުރާ މުއައްސަސާއަކަށް ދައްކަންޖެހޭ މުދަލެއް ނުވަތަ ފައިސާއެއް ދައްކައި ނުނިމެނީސް ވަޒީފާއިން ވަކިވާން ނުވަތަ ވަކިކުރަން ނިންމައިފިނަމަ، އެމުވައްޒަފަކު އެހާތަނަށް ނުދައްކާއޮތް އެއްޗެއް، ދައްކައި ޚަލާސްކުރާނެ ގޮތަކާމެދު އެމުވައްޒަފަކާ އެމުއައްސަސާއަކާ ދެމެދު އެއްބަސްވާގޮތެއް، ވަޒީފާއިން ވަކިކުރުމުގެ ކުރިން ނިންމަންވާނެއެވެ.  (ބ) މުވައްޒަފަކު އޭނާ ވަޒީފާއަދާކުރާ މުއައްސަސާއަކަށް ދައްކަންޖެހޭ މުދަލެއް ނުވަތަ ފައިސާއެއް ދައްކައި ނުނިމިއޮއްވައި ދައުލަތުގެ އެހެން މުއައްސަސާއަކަށް ބަދަލުވާނަމަ ނުވަތަ ބަދަލުކުރާނަމަ، އެމުވައްޒަފަކު އެހާތަނަށް ނުދައްކާއޮތް އެއްޗެއް ބަދަލުވާ މުއައްސަސާއަކަށް ދައްކައި ޚަލާސްކުރުމަށް އެމުވައްޒަފަކު އެއްބަސްކުރުވާ ލިޔުމުގެ ކޮޕީ ބަދަލުވާ މުއައްސަސާއަށް، ވަޒީފާ އަދާކުރަމުންދިޔަ މުއައްސަސާއިން ފޮނުވަންވާނެއެވެ.  (ޅ) ދައުލަތުގެ މުވައްޒަފަކު ހުއްދަނޫން ޢަމަލެއް ނޭނގި ކުރިކަމަށް ސާބިތުވެއްޖެނަމަ، އެކަމެއް ކުރުމުގެ ސަބަބުން ދައުލަތަށް ލިބުނު ގެއްލުމާ އެއްވަރުގެ ޢަދަދަކުން އެމުވައްޒަފަކު ޖޫރިމަނާކުރުމަށްފަހު، އެމައްސަލަ މިނިސްޓަރަށް ނިންމިދާނެއެވެ.  (ކ) ދައުލަތުގެ މުވައްޒަފަކު ކުރިކަމެއްގެ ސަބަބުން ލިބުނު ގެއްލުމުގެ ޢަދަދު ކަނޑައަޅައި ނިންމެންނެތް ހާލަތްތަކުގައި، އެމުވައްޒަފަކު އިހުމާލުވާ ޢަދަދެއް ކަނޑައަޅައި، އެމުވައްޒަފަކު ޖޫރިމަނާ ކުރާނެ ޢަދަދެއް ނިންމާނީ މިނިސްޓަރެވެ.  (އ) ދައުލަތުގެ މާލިއްޔަތުގެ ގަވާއިދާއި، ދައުލަތުގެ މުދަލާއި ފައިސާއާ ބެހޭގޮތުން މިނިސްޓްރީ އޮފް ފިނޭންސް އެންޑް ޓްރެޜަރީން ކަނޑައަޅާ އުސޫލުތަކާ ޚިލާފަށް މުވައްޒަފަކު ހިންގި ޢަމަލަކީ، ޚިޔާނާތެއް ނުވަތަ ވައްކަމެއްފަދަ ޢަމަލެއް ކަމުގައިނުވާ ކަންތައްތަކުގަ އާއި މިގަވާއިދުގައި ވަކި އަދަބެއް ނުވަތަ ޖޫރިމަނާއެއް ކަނޑައެޅިފައިނުވާ ކަންތައްތަކުގައި، އިދާރީ ހިންގުން ހަރުދަނާ ކުރުމުގެގޮތުން ގަވާއިދާ ޚިލާފުވާ މުވައްޒަފުންނާ ދޭތެރޭ އަޅަންޖެހޭ އިޞްލާޙީ ފިޔަވަޅު އަޅާނީ، މިނިސްޓަރު އަންގާ ގޮތެއްގެމަތިން، އެމުވައްޒަފަކު ވަޒީފާއަދާކުރާ މުއައްސަސާއަކުންނެވެ. މިގޮތުން އަޅާނެ ފިޔަވަޅުތައް ތިރީގައިވާ މިވަނީއެވެ.   1. ނަސޭހަތް ދިނުމާއެކު ޖޫރިމަނާކުރުން : ފުރަތަމަ ފަހަރު، 3 (ތިނެއް) މަސްވަންދެން އަސާސީ މުސާރައިގެ %2.5 ވުރެ ބޮޑުނޫން ޢަދަދަކުން. 2. ނަސޭހަތް ދިނުމާއި، ޖޫރިމަނާކުރުމާއެކު އެމަސައްކަތުން އެކަހެރިކުރުން : ދެވަނަ ފަހަރު، 6 (ހައެއް) މަސްވަންދެން އަސާސީ މުސާރައިގެ %5 ވުރެ ބޮޑުނޫން ޢަދަދަކުން. 3. ނަސޭހަތާއި އިންޒާރުދިނުމާއެކު ޖޫރިމަނާކޮށް މަސައްކަތުން އެކަހެރިކުރުން: ތިންވަނަ ފަހަރު، 12 މަސްވަންދެން އަސާސީ މުސާރައިގެ %10 ވުރެ ބޮޑުނޫން ޢަދަދަކުން. 4. ވަޒީފާއިން ވަކިކުރަން ހުށަހެޅުން : ހަތަރުވަނަ ފަހަރު ނަމަ، ވަޒީފާއިން ވަކިކުރަން ގަވާއިދުން ހުށަހެޅުން. |
| 18.07 ބީލަމެއްގައި ގަވާއިދާ ޚިލާފަށްކުރާ ކަންތައްތައް ބެލުން | ބީލަމުގެ ކަންތައްތައް ކުރިއަށް ގެންދިއުމަށް މާލިއްޔަތުގެ ގަވާއިދުގައި ބުނެވިފައިވާގޮތް ނޫންގޮތަކަށް ނުވަތަ ގަވާއިދާޚިލާފަށް ކުރާ ކަމަކާގުޅިގެން ބީލަމުގައި ބައިވެރިވެފައިވާ އެއްވެސް ފަރާތަކަށް ގެއްލުމެއް ލިބޭނަމަ ނުވަތަ ގެއްލުމެއް ލިބިއްޖެނަމަ، އެފަރާތަކުން މިގަވާއިދުގެ [18.08](#_18.08_ބީލަމާގުޅޭ_މައްސަލަތައް) ވަނަ މާއްދާ ގައިވާގޮތުގެ މަތިން މައްސަލަ ބެލުމަށް ހުށަހެޅިދާނެއެވެ. |
| 18.08 ބީލަމާގުޅޭ މައްސަލަތައް ބެލުން | (ހ) ބީލަމެއް ވަކިފަރާތަކާ ހަވާލުކުރުމުގެ ކުރިން، އެބީލަމަކާ ގުޅިގެން މައްސަލައެއް އޮތްނަމަ އެމައްސަލައެއް ބީލަން އިޢުލާންކުރި ދައުލަތުގެ މުއައްސަސާއެއްގެ ޕްރޮކިޔުމަންޓް އޮފިސަރަށް ލިޔުމަކުން ހުށަހަޅަންވާނެއެވެ.  (ށ) ބީލަމަކާ ގުޅިގެން މައްސަލައެއް ހުށަހެޅުމުގައި، އެކަމެއް ހިނގާތާ ނުވަތަ އެކަމެއް ހިނގިކަން އެނގޭތާ 10 (ދިހައެއް) ދުވަހުގެ ފަހުން ހުށަހަޅާ އެއްވެސް މައްސަލައެއް ޕްރޮކިޔުމަންޓް އޮފިސަރު ބަލައިގަނެގެން ނުވާނެއެވެ.  (ނ) ހުށައެޅުނު މައްސަލައެއް، އެ މައްސަލަހުށަހެޅި ފަރާތުން އަނބުރާގެންދިއުން ނުވަތަ މައްސަލަ ހުށަހެޅިފަރާތާއި މައްސަލަ ރައްދުވާ ފަރާތުން ވާހަކަދައްކައިގެން އެމައްސަލައެއް ހައްލުނުކުރެވޭ ހިނދެއްގައި، ޕްރޮކިޔުމަންޓް އޮފިސަރު ޢަމަލުކުރާނީ ތިރީގައިމިވާ ގޮތުގެ މަތިންނެވެ.   1. އެމައްސަލައަކާގުޅޭ ތަޙްޤީޤު ވަގުތުން ފެށުން. 2. މައްސަލަ ވަކިގޮތަކަށް ނުނިމެނީސް ކޮންޓްރެކްޓް ހަވާލުނުކުރުން. 3. މައްސަލަ ހުށަހަޅާ ތާރީޚުން ފެށިގެން ސަރުކާރު ބަންދުނޫން 14 (ސާދަ) ދުވަހުގެ ތެރޭގައި، މައްސަލަ ނިންމި ގޮތް ލިޔުމަކުން އެންގުން.   (ރ) ތަޙްޤީޤުކޮށް ބަލާ މައްސަލައެއް ނިމުމުން، އެމައްސަލަ ނިންމިގޮތް ތިރީގައިމިވާ ގޮތުގެމަތިން މައްސަލަ ހުށަހެޅި ފަރާތަށް ލިޔުމަކުން އަންގަންވާނެއެވެ.   1. މައްސަލަ އެއްކޮށް ނުވަތަ މައްސަލައިގެ ބައެއް ޤަބޫލުކުރިކަން ނުވަތަ މައްސަލަ ޤަބޫލުނުކުރާކަން. 2. މައްސަލަ ނިންމިގޮތް. 3. މައްސަލައިގައި ކަމެއް ރަނގަޅުކުރުމަށް ނިންމިނަމަ، އެކަމެއް ރަނގަޅުކުރުމުގެ ގޮތުން އަޅަން ނިންމި ފިޔަވަޅެއް. |
| 18.09 އިދާރީ ގޮތުން އަލުން ބެލުމަށް ހުށަހެޅުމުގެ ޙައްޤު | ބީލަމުގެ ކަމެއް ހިނގައިދިޔަ ގޮތާމެދު ހިތްހަމަނުޖެހިގެން ހުށަހަޅާ މައްސަލައެއް އެމުއައްސަސާއަކުން ބަލައި ނިންމިގޮތް، ތިރީގައި މިބަޔާންކުރެވިފައިވާ ކަންތައްތަކުންކުރެ ކަމަކާމެދު ހިތްހަމަނުޖެހިއްޖެނަމަ، އެމައްސަލައެއް އަލުން ބަލައިދިނުމަށް ހުށަހެޅުމުގެ ޙައްޤު، މައްސަލަ ހުށަހެޅި ފަރާތަށް ލިބިގެންވެއެވެ. އަލުން ބެލުމަށް ހުށަހަޅާ މައްސަލަތައް ހުށަހަޅާނީ މިނިސްޓްރީ އޮފް ފިނޭންސް އެންޑް ޓްރެޜަރީ އަށެވެ.   1. ހުށަހެޅިފައިވާ މައްސަލައާ ގުޅޭގޮތުން މިގަވާއިދުގެ [18.08](#_18.08_ބީލަމާގުޅޭ_މައްސަލަތައް) ވަނަ މާއްދާގެ (ނ)ގެ (3) ވަނަ ނަންބަރު ގައިވާ މުއްދަތުގެ ތެރޭގައި ޕްރޮކިޔުމަންޓް އޮފިސަރު ވަކިގޮތެއް ނިންމާފައި ނުވުން. 2. ޕްރޮކިޔުމަންޓް އޮފިސަރު މައްސަލަ ނިންމި ގޮތާމެދު ބީލަން ހުށަހެޅިފަރާތުން ހިތްހަމަ ނުޖެހުން. 3. އެ ބީލަމަކާގުޅޭ ކޮންޓްރެކްޓަށް އަމަލު ކުރަން ފެށުން. 4. އެމައްސަލައެއްގެ އިދާރީކަންކަން ހިނގިގޮތް އަލުން ރިވިއުކުރުމަށް ބޭނުންވުން. |
| 18.10 އިދާރީ ގޮތުން މައްސަލަ އަލުން ބެލުމަށް އެދޭ ފޯމުން މައްސަލަ ހުށައެޅުން | (ހ) މިގަވާއިދުގެ [18.08](#_18.08_ބީލަމާގުޅޭ_މައްސަލަތައް) ވަނަ މާއްދާގެ ދަށުން މައްސަލައަކާ ގުޅިގެން އިދާރީކަންކަން އަލުން ބެލުމަށް ހުށަހަޅަންވާނީ، އެކަމަށް ދޫކުރާ ފޯމަކުން މިނިސްޓްރީ އޮފް ފިނޭންސް އެންޑް ޓްރެޜަރީ އަށެވެ.  (ށ) ޕްރޮކިޔުމަންޓް ޕޮލިސީ މަސައްކަތް ހިންގާ ބަޔަށް ހުށަހެޅޭ މައްސަލަތައް ގަބޫލުކުރެވޭނީ، ޕްރޮކިޔުމަންޓް އޮފިސަރު އެމައްސަލައެއް ނިންމި ދުވަހުން ފެށިގެން ނުވަތަ އެމައްސަލައެއް ނިންމަންޖެހޭ ދުވަހުން ފެށިގެން ސަރުކާރު ބަންދުނޫން 10 (ދިހައެއް) ދުވަހުގެ ތެރޭގައި ހުށަހެޅޭ މައްސަލަތަކެވެ.  (ނ) ބީލަމަކާ ގުޅޭގޮތުން އިދާރީ މައްސަލައެއް އަލުން ބެލުމަށް، މިމާއްދާގެ (ހ) ގައިވާ ގޮތުގެ މަތިން ހުށަހެޅުމުން ތިރީގައިވާގޮތަށް އެމައްސަލައަކާމެދު ޢަމަލުކުރަންވާނެއެވެ.   1. އެމައްސަލައަކާގުޅޭ ދައުލަތުގެ މުއައްސަސާއަކަށް ވަގުތުން އެމައްސަލަ ހުށަހެޅިފައިވާކަން އެންގުން. 2. މައްސަލަ ހުށަހެޅިއިރު، އެ ބީލަމުގެ މަސައްކަތް ވަކިފަރާތަކާ ހަވާލުކޮށްފައިނުވާނަމަ، މައްސަލައާމެދު ވަކިގޮތެއް ނިންމަންދެން އެކަމެއް ހަވާލުކުރާނޭ ފަރާތެއް ކަނޑައެޅުން ލަސްކޮށްލުމަށް ދައުލަތުގެ އެމުއައްސަސާއަކަށް ވަގުތުން އެންގުން. 3. މައްސަލަ ހުށަހެޅިއިރު، އެ ބީލަމުގެ މަސައްކަތް ވަކިފަރާތަކާ ހަވާލުކޮށްފައިވާނަމަ، މައްސަލައާމެދު ވަކިގޮތެއް ނިންމަންދެން މަސައްކަތް ވަގުތީގޮތުން މެދުކަނޑާލުމަށް އެމުއައްސަސާއަކަށް ވަގުތުން އެންގުން. 4. މައްސަލަ އަލުން ބެލުމަށްޓަކައި، މިގަވާއިދުގެ [18.11](#_18.11_ބީލަމުގެ_މައްސަލަ) ވަނަ މާއްދާގައިވާ ގޮތުގެ މަތިން މުސްތަޤިއްލު ރިވިއު ކޮމެޓީއެއް އެކުލަވާލުން. |
| 18.11 ބީލަމުގެ މައްސަލަ އަލުން ބެލުމަށް މުސްތަޤިއްލު ރިވިއު ކޮމިޓީ އެކުލަވާލުން | (ހ) ބީލަމުގެ މައްސަލައެއް އަލުން ބެލުމަށް މުސްތަޤިއްލު ރިވިއު ކޮމިޓީއަށް ހުށަހެޅޭ މައްސަލަތައް އަޑުއެހުމަށާއި، މައްސަލަތައް އަލުން ބެލުމަށާއި ސަސްޕެންޑް ކުރެވިފައިވާ ފަރާތެއް ސަސްޕެންޝަނުން ވީއްލުމަށް، މިނިސްޓްރީ އޮފް ފިނޭންސް އެންޑް ޓްރެޜަރީގައި 5 (ފަހެއް) މެމްބަރުންގެ މައްޗަށް އެކުލެވޭ، މުސްތަޤިއްލު ރިވިއު ކޮމިޓީއެއް މިނިސްޓަރު ޢައްޔަން ކުރަންވާނެއެވެ.  (ށ) މިމާއްދާގެ (ހ) ގައިވާ މުސްތަޤިއްލު ރިވިއު ކޮމިޓީގައި ހިމަނަންވާނީ، ޕަބްލިކް ޕްރޮކިޔުމަންޓް ނުވަތަ އެފަދަ ދާއިރާއެއްގައި މަސައްކަތްކޮށް ތަޖުރިބާ ލިބިފައިވާ، އަދި ކޮންޓްރެކްޓާއިގުޅޭ ފަންނީ ހުނަރާއި މަޢުލޫމާތު ލިބިފައިވުމާއިއެކު، ފައިސާއާބެހޭ މައްސަލައެއްގައި ކުށެއް ސާބިތުވެފައިނުވާ މީހުންނެވެ. އެމީހަކު، މުސްތަޤިއްލު ރިވިއު ކޮމިޓީގެ މެމްބަރެއްގެ ގޮތުގައި ހުންނަ ދުވަސްވަރު، ދައުލަތުގެ އެއްވެސް ޕްރޮކިޔުމަންޓްގެ މަސައްކަތެއްގައި ސީދާކޮށް ނުވަތަ ނުސީދާކޮށް ބައިވެރިވެގެން ނުވާނެއެވެ.  (ނ) އަލުން ބެލުމަށް ހުށަހެޅޭ ކޮންމެ މައްސަލައެއް ބެލުމަށް ނުވަތަ ސަސްޕެންޑް ކުރެވިފައިވާ ފަރާތެއް އެސަސްޕެންޝަނަކުން ވީއްލުމަށް ހުށަހެޅޭ މައްސަލަތައް ބެލުމަށް މުސްތަޤިއްލު ރިވިއު ކޮމިޓީގެ 3 މެމްބަރުން ހިމަނައިގެން ސަބްކޮމިޓީއެއް މިނިސްޓަރު އެކުލަވާލަންވާނެއެވެ.  (ރ) މުސްތަޤިއްލު ރިވިއު ކޮމެޓީގެ ސެކްރެޓޭރިއޭޓް ބަލަހައްޓާނޭ މުވައްޒަފަކު މިނިސްޓްރީ އޮފް ފިނޭންސް އެންޑް ޓްރެޜަރީން ކަނޑައަޅަންވާނެއެވެ. މުސްތަޤިއްލު ރިވިއު ކޮމިޓީގެ މެމްބަރެއްގެ ގޮތުގައި މިނިސްޓްރީ އޮފް ފިނޭންސް އެންޑް ޓްރެޜަރީގެ ޕްރޮކިޔުމަންޓް ޕޮލިސީ މަސައްކަތުގައި އުޅޭ މުވައްޒަފަކު ހިމަނައިގެން ނުވާނެއެވެ.  (ބ) މުސްތަޤިއްލު ރިވިއު ކޮމެޓީގެ މެންބަރުންނާއި، ކޮމިޓީގެ ސެކްރެޓޭރިއޭޓް ބަލަހައްޓާ މުވައްޒަފު ހިމެނޭ ގޮތުން، އެކޮމިޓީއިން ބަލަމުން ގެންދާ މައްސަލައާއި މަސްލަހަތު ފުށުއަރާ (ކޮންފްލިކްޓް އޮފް އިންޓަރެސްޓް) ކަމެއް އޮތްކަން ނުވަތަ ނެތްކަން، އެ މެމްބަރުން ހާމަކޮށް މިނިސްޓަރަށް ހުށަހަޅަން ޖެހޭނެއެވެ. |
| 18.12 މުސްތަޤިއްލު ރިވިއު ކޮމިޓީން މައްސަލަ އަލުންބެލުން | (ހ) މުސްތަޤިއްލު ރިވިއު ކޮމިޓީއަށް ހުށަހެޅިފައިވާ މައްސަލައެއް އަނބުރާ ނުގެންދާނަމަ، މުސްތަޤިއްލު ރިވިއު ކޮމެޓީން ކުރަންޖެހޭ ކަންތައްތައް ތިރީގައި މިވަނީއެވެ.   1. އެ މައްސަލައެއް ކޮމިޓީއަށް ހުށަހެޅޭތާ 48 ގަޑިއިރުގެ ތެރޭގައި، ތަޙުޤީޤު ވަގުތުން ފެށުން. 2. އެ މައްސަލައެއް ހުށަހެޅޭތާ ސަރުކާރު ބަންދުނޫން 14 (ސާދަ) ދުވަހުގެ ތެރޭގައި އެމައްސަލައެއް ނިންމައި، ނިންމިގޮތް މައްސަލަ ހުށަހެޅި ފަރާތަށް ލިޔުމަކުން އެންގުން.   (ށ) ހުށަހެޅިފައިވާ މައްސަލައެއް ތަޙުޤީޤުކުރުމުގައި މުސްތަޤިއްލު ރިވިއު ކޮމިޓީއަށް ތިރީގައިމިވާ ބާރުތައް ލިބިގެންވެއެވެ.   1. ހުށަހެޅިފައިވާ މައްސަލައާ ގުޅުންހުރި އެ ޕްރޮކިޔުމަންޓާ ގުޅޭ އެންމެހައި މައުލޫމާތާއި، ލިޔެކިޔުންތަކާއި، ރިކޯޑުތަކާއި އަދި ރިޕޯޓުތައް ބަލައި ޗެކްކުރުމުގެ އިޚްތިޔާރު. 2. ހުށަހެޅިފައިވާ މައްސަލައާ ގުޅުންހުރި ހެކިން ހާޒިރުކޮށް ހެކިބަސް ނެގުމާއި، ހެކީގެ ގޮތުގައި ބެލެވޭ އެއްޗެއް އިތުރަށް ތަހުލީލުކޮށް ބެލުން. 3. ހުށަހެޅިފައިވާ މައްސަލައާ ގުޅުންހުރި މުއައްސަސާއެއްގެ، މައްސަލައާ ގުޅުންހުރި ވެރިންނާއި މުވައްޒަފުންނާ ސުވާލުކޮށް މަޢުލޫމާތު ހޯދުން.   (ނ) ހުށަހެޅިފައިވާ މައްސަލަ ތަޙުޤީޤުކޮށް ނިންމުމަށްފަހު ހުށަހަޅާ ރިޕޯޓުގައި ތިރީގައިމިވާ ކަންކަން ބަޔާންކުރަންވާނެއެވެ.   1. މައްސަލަ ދިރާސާކޮށް ބެލުމުން ފާހަގަ ކުރެވުނު ކަންތައްތައް. 2. ހުށަހެޅުނު މައްސަލަ އެއްކޮށް ނުވަތަ މައްސަލައިގެ ބައެއް ގަބޫލުކުރެވިފައިވާކަން ނުވަތަ މައްސަލަ ބާތިލް ކުރެވިފައިވާކަން. 3. މައްސަލަ ނިންމިގޮތް. 4. މައްސަލައާ ގުޅޭގޮތުން ރަނގަޅުކުރަންޖެހޭ ކަންތައްތަކާއި އެމައްސަލައަކާ ގުޅިގެން އަޅަން ފެންނަ ފިޔަވަޅު. |
| 18.13 ބީލަމެއްގެ މައްސަލަ ރިވިއުކުރަން ހުށަހެޅުމުން އަޅަންޖެހޭ ފިޔަވަޅުތައް | ބީލަމެއްގެ މައްސަލަ ރިވިއުކުރަން ހުށަހެޅުމުން، މުސްތަޤިއްލު ރިވިއު ކޮމެޓީން ތިރީގައިމިވާ ފިޔަވަޅުތަކުންކުރެ ފިޔަވަޅެއް ނުވަތަ ފިޔަވަޅުތަކެއް އެޅިދާނެއެވެ.   1. ދައުލަތުގެ މުއައްސަސާއަކުން ގަވާއިދާ ޚިލާފަށް އަމަލުނުކުރުމަށް ނުވަތަ ކަންކަން ގަވާއިދާ ޚިލާފަށް ނުނިންމުމަށް ނުވަތަ ގަވާއިދާ ޚިލާފު ގޮތަކަށް ކަންކަން ކުރިއަށް ނުގެންދިޔުމަށް ނުވަތަ ގަވައިދާ އެއްގޮތަށް އަމަލުކުރުމަށް ނުވަތަ ގަވާއިދާ އެއްގޮތަށް ކަންކަން ކުރިއަށް ގެންދިއުމަށް އެމުއައްސަސާ އަކަށް އެންގުން. 2. ދައުލަތުގެ މުއައްސަސާއަކުން ގަވައިދާ ޚިލާފަށް ނިންމާފައިވާ ނިންމުމެއް ނުވަތަ ކޮށްފައިވާ ޢަމަލެއް ނުވަތަ ނިންމާފައިވާ ނިންމުމަކަށް ގަވައިދާ ޚިލާފަށް ގެނެސްފައިވާ ބަދަލެއް އެއްކޮށް ނުވަތަ ޚިލާފުވާ ބައެއް ބާތިލް ކުރުމަށް ނުވަތަ އަނބުރާ ރުޖޫޢު ކުރުމަށް އެމުއައްސަސާ އަކަށް އެންގުން. 3. ދައުލަތުގެ މުއައްސަސާއަކުން ގަވައިދާ ޚިލާފަށް ނިންމާ ނިންމުމެއްގެ ސަބަބުން ގެއްލުންލިބޭ ފަރާތުން މައްސަލަ ހުށަހެޅުމާއި ދައުވާ ކުރުމުގައި ހިނގާނޭ އެކަށީގެންވާ ޚަރަދާއި އަދި ބީލަން ކާމިޔާބު ނުވުމުގެ ސަބަބުން ލިބޭ ގެއްލުމުގެ ބަދަލު ދިނުމަށް އެމުއައްސަސާއަކަށް އެންގުން. 4. ހިނގަމުންދާ ޕްރޮކިޔުމަންޓްގެ މަސައްކަތެއް އެއްކޮށް ހުއްޓާލުމަށް ނުވަތަ ބާތިލްކުރުމަށް އެމުއައްސަސާ އަކަށް އެންގުން. 5. ވެފައިވާ އެއްބަސްވުން ބާތިލްކުރުމަށް އެ މުއައްސަސާއަކަށް އެންގުން. 6. ޕްރޮކިޔުމަންޓް ޕޮލިސީ ކަންތައް ހިންގާ މިނިސްޓްރީ އޮފް ފިނޭންސް އެންޑް ޓްރެޜަރީގެ ސެކްޝަނަށާއި، މަޝްރޫޢަށް ބަޖެޓް ނުވަތަ ފައިސާދޭ ފަރާތަށާއި އަދި މިފަދަ މައްސަލަތައް ބެލުމަށް އުފެދިފައިވާ މުސްތަގިއްލު މުއައްސަސާތަކަށާއި، ޤާނޫނު ތަންފީޒުކުރާ ތަންތަނުން އަޅަންޖެހޭ ވަކި ފިޔަވަޅެއް އޮތްނަމަ، އެފިޔަވަޅެއް އެޅުމަށް އެންގުން. |
| 18.14 ބީލަމުގައި ބައިވެރިވެފައިވާ އެހެން ބީލަންވެރިންނަށް އެންގުން | (ހ) މިގަވާއިދުގެ [18.08](#_18.08_ބީލަމާގުޅޭ_މައްސަލަތައް) ވަނަ މާއްދާގައިވާ ގޮތުގެ މަތިން ދައުލަތުގެ މުއައްސަސާއަކަށް ޕްރޮކިޔުމަންޓާ ގުޅޭ މައްސަލައެއް ބެލުމަށް ހުށަހެޅުމާއެކު، އެ މުއައްސަސާގެ ޕްރޮކިޔުމަންޓް އޮފިސަރަށާއި، އެބީލަމުގައި ބައިވެރިވެފައިވާ ހުރިހާ ފަރާތްތަކަކަށް ބީލަމާ ގުޅޭގޮތުން މައްސަލައެއް ހުށަހެޅިފައިވާކަމާއި އަދި ހުށަހެޅިފައިވަނީ ކޮން ބާވަތެއްގެ މައްސަލައެއްކަން އަންގަންވާނެއެވެ.  (ށ) ހުށަހެޅިފައިވާ މައްސަލަ ބަލައި ރިވިއުކޮށް ތަޙްޤީޤު ކުރުމުގައި، ރިވިއު ކޮމިޓީއަށް ފެނިއްޖެ ހިނދެއްގައި، މަޢުލޫމާތު ސާފުކޮށްދިނުމަށް ރިވިއު ކޮމިޓީއަށް މައްސަލަ ހުށަހެޅި ފަރާތް ހާޒިރުވުމަށް އެންގިދާނެއެވެ. އަދި މިގޮތުންދެވޭ ފުރުޞަތުގައި އޭނާ ރިވިއު ކޮމިޓީއަށް ހާޒިރު ނުވެއްޖެނަމަ، އެމައްސަލަ އިތުރަށް ނުބަލައި ހުއްޓާލުމުގެ އިޚްތިޔާރު ރިވިއު ކޮމިޓީއަށް ލިބިގެންވެއެވެ. |
| 18.15 މައްސަލަ ބަލަމުންދާއިރު ބީލަމުގެ މަސައްކަތް އެވޯރޑް ކުރުން މަނާކުރުން | (ހ) ދައުލަތުގެ މުއައްސަސާއަކަށް ބީލަމުގެ މައްސަލައެއް ހުށަހެޅިގެން، އެމައްސަލައެއް ރިވިއުކޮށް ބަލަމުންދާއިރު، ނުވަތަ ކަމާބެހޭ އެހެން ފަރާތަކަށް އެމައްސަލައެއް ހުށަހެޅިގެން އަލުން ބަލަމުންދާއިރު، ތިރީގައިމިވާ ގޮތުގެމަތިން ނޫނީ ބީލަމުގެ މަސައްކަތް އެވޯޑްކޮށްގެން ނުވާނެއެވެ.   1. މިގަވާއިދުގެ [18.08](#_18.08_ބީލަމާގުޅޭ_މައްސަލަތައް) ވަނަ މާއްދާގެ ދަށުން އެ މުއައްސަސާއަކަށް އެމައްސަލައެއް ހުށަހެޅިގެން ބަލަމުންގެންދާއިރު ނުވަތަ އެމައްސަލައެއް އެމުއައްސަސާއަކުން ބަލައި ނިންމާތާ 10 (ދިހައެއް) ދުވަހުގެ ތެރޭގައި ބީލަމުގެ މަސައްކަތް އެއްވެސް ފަރާތަކާ ހަވާލުކުރެވިގެން ނުވާނެކަން. 2. މިގަވާއިދުގެ [18.12](#_18.12_މުސްތަޤިއްލު_ރިވިއުކޮމެޓީން) ވަނަ މާއްދާގެ ދަށުން މައްސަލައެއް އަލުން ބަލަމުން ގެންދާއިރު، ނުވަތަ އެމައްސަލައެއް ބަލާ ނިންމުމުގެ ކުރިން ބީލަމުގެ މަސައްކަތް އެއްވެސް ފަރާތަކާ ހަވާލުކުރެވިގެން ނުވާނެކަން.   (ށ) އަލުން ބެލުމަށް ހުށަހަޅާފައިވާ މައްސަލައެއް ނިމުމުގެ ކުރިން ބީލަން އެއްވެސް ފަރާތަކަށް ހަވާލުކުރެވޭނީ، އެކަމަކީ ރައްޔިތުންނަށް ވަރަށް އަވަހަށް ކޮންމެހެން ފޯރުކޮށްދޭންޖެހޭ ޚިދުމަތެއްކަން ނުވަތަ ކުރަންޖެހޭ ކަމެއްކަން އެ މުއައްސަސާއަކުން މިނިސްޓަރަށް ކަށަވަރުކޮށްދިނުމުން، މިނިސްޓަރުގެ ހުއްދަ ލިބުމުންނެވެ. މިގޮތުން، އެއީ ކޮންޚިދުމަތެއްކަމާއި، އެޚިދުމަތް ފޯރުކޮށްދޭންޖެހޭ ފަރާތަކީ ކޮބައިކަމާއި އަދި އެކަމެއް މުހިންމުވީ ސަބަބާއި، އެކަމެއް އަވަސްކަމެއްގެ ގޮތުގައި ބަލަންޖެހުނު ސަބަބު ތަފްޞީލުކޮށް ބަޔާންކޮށްދޭން ވާނެއެވެ. |
| 18.16 ބީލަމުގައި ބައިވެރިވާ ފަރާތްތަކާއި ސަޕްލަޔަރުން ސަސްޕެންޑް ކުރެވޭ ގޮތްތަކާއި އަދަބު | (ހ) ދައުލަތުގެ ބީލަމެއްގައި ބައިވެރި ނުވެވޭގޮތަށް ބީލަންވެރިއެއް ނުވަތަ ސަޕްލަޔަރެއް ސަސްޕެންޑް ކުރެވޭނީ، ތިރީގައިމިވާ ގޮތްތަކުންކުރެ ގޮތެއް މެދުވެރިވެގެންނެވެ.   1. ބީލަމަކާ ގުޅޭގޮތުން ދައުލަތުގެ މުއައްސަސާއަކަށް ބީލަމުގެ މަރުހަލާގައި އާއި އަދި ކޮންޓްރެކްޓް ކުރިއަށް ގެންދިއުމުގައި ސައްހަނޫން ލިޔުންތައް ހުށަހެޅުމާއި އެފަދަ މަޢުލޫމާތު ދިނުމާއި، ފޮރުވުން. 2. ބީލަމުގައި އެހެން ފަރާތަކުން ބައިވެރިވުމަށް ހުރަސް އެޅުމާއި، އެހެން ފަރާތަކަށް ބީލަން ލިބޭގޮތަށް މަގުފަހިކުރުމަށް މަސައްކަތްކުރުން. 3. ބީލަން ހުށަހެޅުމުގައި ޢަމަލުކުރަންޖެހޭ ގޮތްނޫން ގޮތްގޮތަށް ޢަމަލުކުރުމާއި، ބީލަމުގައި ކޮރަޕްޓް، ފްރޯޑިއުލެންޓް، ކޮލޫސިވް، ކޮއެސިވް އަދި އޮބްސްޓްރަކްޓިވް ޕްރެކްޓިސް ޢަމަލެއް ހިންގުމާއި، ބީލަމުގެ އަގަށް ނުފޫޒު ފޯރުވުމާއި، މަޢުލޫމާތުގެ ސިއްރުގެއްލޭފަދަ ޢަމަލެއް ހިންގުން. 4. ބީލަން ހުށަހަޅާ ފަރާތްތަކުގެ ތެރެއިން ދެފަރާތެއް ނުވަތަ އެއަށްވުރެ ގިނަ ފަރާތްތަކެއް ގުޅިގެން އެމީހުން އެއްބަސްވާ ވަކިފަރާތަކަށް މަސައްކަތް ލިބޭނެ ގޮތަށް މަގުފަހިކުރުމަށްޓަކައި، ރާވައިގެން އެއިން ކޮންމެ ފަރާތަކުން ހުށަހަޅާ ކޮންމެ ބީލަމަކީވެސް އެއްފަރާތް އަނެއްފަރާތާ ނުގުޅި ހުށަހެޅި ޞައްޙަ ބީލަންތަކެއްގެ ގޮތުގައި، އެކަށީގެންނުވާ ބޮޑު އަގުތަކާއި، ރާވާފައިވާ ގޮތުގެ މަތިން ކުޑަ އަގެއް ހުށަހެޅުން. 5. ވާދަވެރި ބީލަމެއްކަން ދެއްކުމުގެ ގޮތުން ތަފާތު މީސްމީހުންގެ ނަމުގައި ނުވަތަ ކުންފުނިތަކުގެ ނަމުގައި ނުވަތަ ޕާޓްނަރޝިޕެއްގެ ނަމުގައި ނުވަތަ އެނޫންވެސް ވިޔަފާރިކުރާ ތަނެއްގެ ނަމުގައި، އެއްފަރާތަކުން ބީލަން ހުށަހެޅުން. 6. ބީލަން ހުށަހަޅާ ފަރާތްތަކުގެ ތެރެއިން ދެފަރާތެއް ނުވަތަ އެއަށްވުރެ ގިނަފަރާތްތަކަކުން އެއްބަސްވެގެން ބީލަން ހުށަނޭޅުމާއި، ހުށަހަޅާފައިވާ ބީލަމެއް އަނބުރާ ގެންދިއުމާއި، ވަކިފަރާތަކަށް ނަހަމަ ފައިދާތަކެއް ލިބޭގޮތަށް ރާވައިގެން ބީލަން ހުށަހެޅުމާއި އެފަދަ އެއްބަސްވުމެއްގައި ބައިވެރިވުން. 7. ބީލަން ހުށަހަޅާ ފަރާތުން އަމިއްލަޔަށް ނުވަތަ އެހެން ބަޔަކާއި ގުޅިގެން، ރޭވުމެއްގެ ދަށުން އެކި ފަރާތްތަކުގެ މެދުގައިވާ ތަބަޢީ ވާދަވެރިކަން ނައްތާލުމަށް މަސައްކަތްކުރުމާއި ނުވަތަ ވާދަވެރިކަން ކުޑަ ކުރުމަށް މަސައްކަތް ކުރުމުގެ ނަތީޖާއެއްގެ ގޮތުން ޢާންމުންނަށް ލިބެންވީ ފައިދާއަށް އުނިކަން ލިބުން. 8. ބީލަމެއްގެ ކޮންޓްރެކްޓްގައި ސޮއިކުރުމަށް އިންކާރުކުރުން ނުވަތަ ބިޑް ވެލިޑިޓީގެ މުއްދަތެއް އެއްބަސްވެ ހުށަހެޅޭ ބީލަންތަކުގައި، ބީލަންފޮތުގައި ނުވަތަ ބީލަމުގެ އިޢުލާނުގައި ޕާރފޯރމަންސް ސެކިއުރިޓީ ހުށަހެޅުމަށް ބުނެވިފައިވަނީނަމަ އެ ސެކިއުރިޓީ ހުށަހެޅުމަށް އިންކާރުކުރުން. 9. ކޮންޓްރެކްޓްގެ ދަށުން ކޮންމެހެން ކުރަންޖެހޭ ކަމެއް އަމިއްލަ ބާރުގެ ދަށުގައިނުވާ ކަމެއް (ގުދުރަތީ ގޮތުން ދިމާވާކަމެއް) މެދުވެރިވެގެން ނޫންގޮތަކަށް މަސައްކަތް ފުރިހަމަނުކޮށް ދޫކޮށްލުން. 10. ކޮންޓްރެކްޓެއް ނުވަތަ ސަބް ކޮންޓްރެކްޓެއް ހޯދުމުގެ ގޮތުން ކޮށްފައިވާ ޖިނާޢީ ކުށެއް ސާބިތުވުން. 11. ޕްރޮކިޔުމަންޓްގެ ގަވާއިދުގައި ކޮންޓްރެކްޓަރ ޢަމަލުކުރުމަށް ކަނޑައަޅާފައިވާ ގޮތާ ޚިލާފަށް ޢަމަލުކުރުން. އަދި މިގަވާއިދުގައިވާ ގޮތުގެމަތިން ޢަމަލުކުރުމަށް އަންގާ އެންގުންތަކަށް ޢަމަލުނުކުރުން. 12. ވިޔަފާރިގެ ހަރަކާތަކާ ގުޅިގެން ނުވަތަ ޕްރޮފެޝަނަލް ހަރަކާތަކާ ގުޅިގެން މަދަނީ ކުށެއް ޝަރީޢަތަށް ސާބިތުވެ، އެ ހުކުމް ތަންފީޒު ކުރެވެމުންދާ މީހަކަށްވުން.   (ށ) އެހެން ގައުމަކުން ނުވަތަ ދައުލަތަށް އެހީދޭ ނުވަތަ ލޯނުދޭ ޖަމާއަތަކުން ސަސްޕެންޑް ކޮށްފައިވާ ފަރާތެއް ދައުލަތުގެ ޕްރޮކިޔުމަންޓްގައި އެފަރާތަކުން ބައިވެރި ނުވެވޭގޮތަށް ސަސްޕެންޑް ކުރެވިދާނެއެވެ. މިގޮތުން ސަސްޕެންޑް ކުރުމުގައި ބަލާ މިންގަނޑުގެ ތެރޭގައި، އެގައުމަކުން ނުވަތަ ޖަމާޢަތަކުން ބަލާފައިވާ މިންގަނޑަކީ އިންސާފުވެރި މިންގަނޑެއްތޯއާއި، އަދި ސަސްޕެންޑް ކުރެވިފައިވާ ފަރާތަށް އެފަރާތުގެ ދިފާޢުގައި މައްސަލަ ހުށަހެޅުމުގެ ފުރުޞަތު ދީފައިވޭތޯ ބަލަންވާނެއެވެ.  (ނ) ބީލަމުގައި ބައިވެރިވާ ފަރާތެއް ނުވަތަ ސަޕްލަޔަރެއް ސަސްޕެންޑް ކުރަންވާނީ، އެފަރާތަކުން އެކަމުގެ ދިފާޢުގައި މަޢުލޫމާތު ހުށަހެޅުމަށް އެކަށީގެންވާ ފުރުޞަތެއް ދިނުމަށްފަހު، އެމައްސަލައެއް ތަޙްޤީޤުކޮށް ނިމޭއިރު، އެ ފަރާތެއްގެ މައްޗަށް ކުށެއް ސާބިތުވާނަމައެވެ.  (ރ) މިމާއްދާގެ (ހ) (ށ) އަދި (ނ) ގައިވާ ފަދަ ކުށެއް ސާބިތުވެގެން، ބީލަމުގައި ބައިވެރިވާ ފަރާތެއް ނުވަތަ ސަޕްލަޔަރެއް ސަސްޕެންޑް ކުރެވޭނީ، މަދުވެގެން 6 (ހައެއް) މަސް ދުވަސް، ގިނަވެގެން 5 (ފަހެއް) އަހަރު ދުވަހަށެވެ. މިގޮތުން ސަސްޕެންޑްކުރާނެ މުއްދަތު ކަނޑައަޅާނީ، ހުށަހެޅިފައިވާ މައްސަލައިގެ ކުޑަބޮޑުމިނަށާއި ކުށުގެ ބާވަތަށް ބަލައިގެން މިނިސްޓަރެވެ. |
| 18.17 ކޮންޓްރެކްޓަރު އަޅަންޖެހޭ ރައްކާތެރިކަމުގެ ފިޔަވަޅުތައް ނޭޅުމުންނާއި، ތަކެތީގެ ފެންވަރުދަށްވުމުގެ ސަބަބުން ލިބޭ ގެއްލުމަށް ޖާމިނު ނުވުމުން ދެވޭ އަދަބު | (ހ) ބީލަން ކާމިޔާބުކުރާ ފަރާތުން ޢަމަލުކުރުމަށް މިގަވާއިދުގެ [10.71](#_10.71_މަސައްކަތްކުރާ_ތަކެތީގެ) ވަނަ މާއްދާއާއި [10.72](#_10.72_ކޮންޓްރެކްޓާ_ޚިލާފުވާ) ވަނަ މާއްދާގައިވާގޮތުގެ މަތިން އެކޮންޓްރެކްޓަރަކު ޢަމަލު ނުކޮށްފިނަމަ، ދައުލަތުގެ ބީލަންތަކުގައި މަދުވެގެން 1 (އެކެއް) އަހަރުގެ މުއްދަތަށް ބައިވެރިކޮށްގެން ނުވާނެއެވެ.  (ށ) ބީލަން ކާމިޔާބުކުރާ ފަރާތުން މިގަވާއިދުގެ [10.71](#_10.71_މަސައްކަތްކުރާ_ތަކެތީގެ) ވަނަ މާއްދާ އާއި [10.72](#_10.72_ކޮންޓްރެކްޓާ_ޚިލާފުވާ) ވަނަ މާއްދާގައިވާގޮތުގެ މަތިން ޢަމަލު ނުކޮށްފިނަމަ، ކޮންޓްރެކްޓުގައި ބަޔާންކުރާ ގޮތެއްގެމަތިން އެފަރާތެއްގެ މުދާ ވިއްކައިގެން ލިބޭ ފައިސާއިން އެކަމެއް ހަމަޖައްސާނީއެވެ. މުދާ ވިއްކައިގެން ލިބޭ ފައިސާއިން އެކަމަށް ހިނގި ޚަރަދު ހަމަޖެއްސުމަށްފަހު ބާކީ ފައިސާ ހުރިނަމަ އެފަރާތަކަށް ދޭންވާނެއެވެ.  (ނ) ބީލަން ކާމިޔާބުކުރާ ފަރާތުން މިގަވާއިދުގެ [10.71](#_10.71_މަސައްކަތްކުރާ_ތަކެތީގެ) ވަނަ މާއްދާ އާއި [10.72](#_10.72_ކޮންޓްރެކްޓާ_ޚިލާފުވާ) ވަނަ މާއްދާގައިވާގޮތުގެ މަތިން ޢަމަލުނުކޮށްފި ހާލަތެއްގައި، މިމާއްދާގެ (ށ) ގައިވާ ގޮތުގެ މަތިން އެފަރާތެއްގެ މުދާ ވިއްކައިގެން އެކަމެއް ހަމަޖެއްސޭނެގޮތެއް ކޮންޓްރެކްޓުގައި ބަޔާންކުރެވިފައި ނެތްނަމަ، އެފަދަ މައްސަލަތައް ނިންމާނީ ޝަރީޢަތަށް ހުށަހަޅައިގެންނެވެ. |
| 18.18 ކޮންޓްރެކްޓް ފުރިހަމަނުކޮށް ދޫކޮށްލުމުން ދެވޭ އަދަބު | (ހ) ކޮންޓްރެކްޓާ ހަވާލުވެ މަސައްކަތް ވަކި ހިސާބަކަށް ގެންދިއުމަށްފަހު، އެ ކޮންޓްރެކްޓެއް ދޫކޮށްލައިފިނަމަ، 1 (އެކެއް) އަހަރު ވަންދެން ދައުލަތުގެ އެއްވެސް މަސައްކަތެއް އެފަރާތަކަށް ހަވާލުކޮށްގެން ނުވާނެއެވެ.  (ށ) ކޮންޓްރެކްޓްގައި ސޮއިކުރުމަށްފަހު މަސައްކަތް ނުފަށާ އެކޮންޓްރެކްޓް ދޫކޮށްލައިފިނަމަ، ބިޑްސެކިއުރިޓީއަށް ބެހެއްޓި ފައިސާ ދައުލަތަށް ނަގަންވާނެއެވެ. އަދި އެފަރާތަކަށް މަދުވެގެން 6 (ހައެއް) މަސް ދުވަހުގެ މުއްދަތަށް ދައުލަތުގެ އެއްވެސް މަސައްކަތެއް ހަވާލުކޮށްގެން ނުވާނެއެވެ.  (ނ) ކޮންޓްރެކްޓެއް ވަކިފަރާތަކަށް ދޭން ނިންމާފައިވަނިކޮށް އެފަރާތުން ކޮންޓްރެކްޓާ ހަވާލު ނުވެއްޖެނަމަ، އެކޮންޓްރެކްޓްގެ ބިޑްސެކިއުރިޓީއަށް ބެހެއްޓި ފައިސާ ދައުލަތަށް ނަގަންވާނެއެވެ. |
| 18.19 ބީލަމާ ގުޅިގެން ގަވާއިދާ ޚިލާފުވާ މުވައްޒަފުންނާއި އެކަމުގައި ބައިވެރިވާ ފަރާތްތަކަށް ދެވޭ އަދަބު | ތިރީގައި ބަޔާންކުރެވިފައިވާފަދަ އެއްވެސް ޢަމަލެއްކޮށްފި ކޮންމެ މުވައްޒަފެއްގެ މައްސަލަ ނިންމާނީ، އެކަމެއްގެ ކުޑަބޮޑުމިނަށް ބަލައި އެޢަމަލެއް ހިންގުމުގެ ސަބަބުން ދައުލަތަށް ލިބުނު ގެއްލުމުގެ އަދަދާ އެއްވަރުގެ އަދަދަކުން ޖޫރިމަނާކޮށްގެންނެވެ. އަދި މިފަދަ ޢަމަލެއް ގަސްދުގައި ކުރިކަން ސާބިތުވެއްޖެނަމަ، އެ މައްސަލައެއް ނިންމާނީ ޝަރީޢަތަށް ހުށަހަޅައިގެންނެވެ.   1. ބީލަންތައް ހުޅުވުމަށް ކަނޑައަޅާފައިވާ ވަގުތުގެ ކުރިން، ބަންދުކޮށްފައިވާ ބީލަން ހުޅުވުމާއި، އިލެކްޓްރޯނިކް ވަސީލަތްތަކުގެ ޒަރީޢާއިންނާއި، ސިޓީއުރައިގައި ނުވަތަ އެފަދަ އެހެން އެއްޗެއްގައި ބަންދުކުރެވިގެން ހުށަހެޅޭ ސިއްރު މަޢުލޫމާތުތަކާއި ލިޔުންތައް ނުވަތަ އޭގެ ކޮޕީ ނުވަތަ އޭގައި ހިމެނޭ އެއްވެސް މައުލޫމާތެއް އެހެން ފަރާތަކަށް ފޯރުކޮށްދިނުން ނުވަތަ އަމިއްލަ ކަމަކަށް ބޭނުންކުރުން. 2. މަޤްބޫލު އުޒުރެއްނެތި، އެކަންކުރެވޭފަދަ ޤާބިލް ފަރާތެއްތޯ ބެލުން ލަސްކުރުމާއި، ބީލަންތައް ހުޅުވުމާއި، ބީލަންތައް ވަޒަންކުރުން އެކަށީގެންވާވަރަށްވުރެ ލަސްކުރުމާއި، ބީލަންތައް ކާމިޔާބުކުރި ފަރާތަށް އެކަން އެންގުން ލަސްކުރުމާއި، މަސައްކަތްކުރާ ފަރާތްތަކާ މަސައްކަތް ހަވާލުކުރުން ކަނޑައެޅިފައި އޮންނަ ވަގުތަށްވުރެ ލަސްކުރުން. 3. ވަކިފަރާތަކަށް މަސައްކަތް ހޯދައިދިނުމަށް މަސައްކަތްކުރުމާއި، މިގޮތަށް ކަންތައްތައް ކުރުމަށް ބާރުއަޅައި ޓެންޑަރ އިވެލުއޭޝަން ބޯޑުގައި ހިމެނޭ މެންބަރުންގެ މައްޗަށް ނުވަތަ މުވައްޒަފުންގެ މައްޗަށް ބާރު ފޯރުވުމާއި، ނުފޫޒު ފޯރުވުމަށް އެއްވެސް ފަރާތަކުން މަސައްކަތްކުރުން. 4. މިގަވާއިދުގައިވާ ގޮތުގެމަތިން ބީލަމަށް ނުވަތަ ޓެންޑަރ އިވެލުއޭޝަން ބޯޑަށް ހުށަހަޅަންޖެހޭ މަސައްކަތްތައް އެގޮތުގެމަތިން ހުށަނާޅައި ފަރުޖެއްސުމުގެ ގޮތުން އެއް މަސައްކަތެއް ތަފާތު އެކިއެކި ބައިބަޔަށް ބަހާލައިގެން ކުދިކުދި ޕްރޮޖެކްޓްތަކެއްގެ ގޮތުގައި މަސައްކަތް ކުރުވުން. 5. މިގަވާއިދާ ޚިލާފަށް ވަކިފަރާތަކަށް މަސައްކަތް ދިނުމަށް މަގުފަހިކުރުމުގެ ގޮތުން، އޮފީހުގެ އިސްވެރިޔަކު ނުވަތަ މުވައްޒަފަކު މަގާމުގެ ނުފޫޒު ބޭނުންކުރުން. 6. މިމާއްދާގެ 1، 2، 3، 4 އަދި 5 ވަނަ ނަންބަރުގައި ބަޔާން ކުރެވުނު ކުށްތައް މުވައްޒަފަކު ކުރުމުގައި އަމިއްލަ ފަރުދަކު ބައިވެރިވެފައިވާނަމަ ނުވަތަ އެހީތެރިވެދީފައިވާނަމަ، އެފަރާތެއްގެ މައްސަލަ ޝަރީޢަތަށް ހުށަހެޅުން. 7. މިމާއްދާގެ 1، 2، 3، 4 އަދި 5 ވަނަ ނަންބަރުގައި ބަޔާން ކުރެވުނު ކުށްތަކުގައި ބައިވެރިވާކަމަށް ތުހުމަތުކުރެވޭ ދައުލަތުގެ މުވައްޒަފުން، އެމައްސަލަ ނިމެންދެން އެމުވައްޒަފަކު އަދާކުރާ ވަޒީފާއަށް ނުނިކުންނަ ގޮތަށް ސަސްޕެންޑްކުރުން. |
|  |  |

|  |
| --- |
| އެނެކްސް 1 |
| **ފައިސާ ލިބޭ ކަންތައްތަކުގެ ރަޖިސްޓަރީ**   |  |  |  |  |  | | --- | --- | --- | --- | --- | | އިތުރު މަޢުލޫމާތު | ނަގަން ހަމަޖެހުނު ރޭޓު | ފައިސާ ނަގަން ހަމަޖެހުނުގޮތުގެ ތަފްޞީލް | ފައިސާ ނަގަން ހަމަޖެހުނު ރިފަރެންސް ނަންބަރު | ފައިސާ ނަގަން ހަމަޖެހުނު ތާރީޙް | | އިންމާ ސެޓްލައިސަންސް ފީ އަކީ ރާއްޖޭގައި ރަޖިސްޓްރީ ކުރުމަށް ހުށަހެޅޭ ކޮންމެ އިންމާ ސެޓަކަށާއި ރަޖިސްޓްރީ އާކުރުމަށް ހުށަހެޅޭ ކޮންމެ ފަހަރަކު ނެގުމަށް ހަމަޖެހިފައިވާ ފީ އެކެވެ. މި ރަޖިސްޓްރީ ކޮންމެ އަހަރަކު އާކުރަން ޖެހެއެވެ. | -/1000 ރ | އިންމާ ސެޓްގެ ރަޖިސްޓްރޭޝަން ފީ | ރައީސް އޮފީހުގެ ސިޓީ ނަންބަރު 341/96/69/ބީ-1 | 1977/01/17 | |  | -/25 ރ -/100 ރ -/100 ރ | އެމެޗަރ ރޭޑިޔޯ ލައިސަންސު ފީ:  ވަގުތީ ލައިސަންސް ތިންމަހަށް  އަހަރީ ފީ | ޤާނޫނު ނަންބަރު 78/35 | 1978/05/30 | |  |  |  | ޤާނޫނު ނަންބަރު 78/35 | 1978/05/30 | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |

|  |
| --- |
| އެނެކްސް 2 |
| **ލިބޭ ފައިސާގެ ދުވަހު ފޮތް (ކޭޝް ފޮތް) / ލިބޭ ފައިސާގެ ދުވަހު ޝީޓް**   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | ޖުމްލަ | ގަޑީލާރި ޖޫރިމަނާ | ކުންފުނި ގަވާއިދުފޮތް | ފޯމު ވިއްކައިގެން | ރޯޔަލްޓީ | ރަސީދުގެ ޖުމްލަ | ފަރާތް/ތަފްޞީލް | ރަސީދު ނަންބަރު | ކޯޑު ނަންބަރު | ތާރީޚް | | 132564.00 |  |  |  |  |  | ކުރީ ޞަފްޙާގެ ބާކީ |  |  |  | |  |  |  |  | 23640.00 | 23640.00 | އެކްއެސްޓަރ އިންވެސްޓްމަންޓް | 1038 |  | 2000/11/29 | |  |  |  |  | 11820.00 | 11820.00 | މެރިން އެކްސްޕޯޓް | 1039 |  |  | |  |  | 40.00 | 200.00 |  | 240.00 | ފޯމާއި، ގަވާއިދުފޮތް ވިއްކި | 1040 |  |  | |  | 40.00 |  |  |  | 40.00 | ގަޑީ ލާރި | 1041 |  |  | | 35740.00 | 40.00 | 40.00 | 200.00 | 35460.00 | 35740.00 | 2000/11/30 ގައި ޖަމާކޮށްފައި |  |  |  | |  |  |  |  |  |  |  |  |  |  | |  |  |  |  | 23640.00 | 23640.00 | ނާޝިދު ރަޝީދު | 1042 |  | 2000/11/30 | |  |  | 60.00 | 360.00 |  | 420.00 | ފޯމާ ގަވާއިދުފޮތް ވިއްކި | 1043 |  |  | | 24060.00 |  | 60.00 | 360.00 | 23640.00 | 24060.00 | 2000/11/30 ގައި ޖަމާކޮށްފައި |  |  |  | | 192364.00 |  |  |  |  |  | ޖުމްލަ: 2000 ނޮވެމްބަރ |  |  |  | | 44250.00 |  |  |  |  |  | ޖުމްލަ: 2000 އޮކްޓޯބަރ ނިޔަލަށް |  |  |  | | **634864.00** |  |  |  |  |  | ޖުމްލަ: |  |  |  | |

|  |
| --- |
| އެނެކްސް 3 |
|  |
| އެނެކްސް 4 |
| c  << އޮފީހުގެ ނަން >>  << އެޑްރެސް >>  **ޑިޕޮޒިޓް ފޯރމް ރެޖިސްޓަރ**   |  |  |  |  |  |  | | --- | --- | --- | --- | --- | --- | | # | އަހަރު | ފޯރމް ނަންބަރު | ފައިސާ ޓްރާންސްފަރކުރި ތާރީޚް | ފައިސާގެ ޖުމްލަ ޢަދަދު | ފައިސާ ރައްދުވާ މުއައްސަސާ | |  | 2010 |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |

|  |
| --- |
| އެނެކްސް 5 |
|  |

|  |
| --- |
| އެނެކްސް 6 |
| c  << އޮފީހުގެ ނަން >>  << އެޑްރެސް >>  **ޓްރާންސްފަރ ފޯރމް ރެޖިސްޓަރ**   |  |  |  |  |  |  | | --- | --- | --- | --- | --- | --- | | # | އަހަރު | ފޯރމް ނަންބަރު | ފައިސާ ޓްރާންސްފަރކުރި ތާރީޚް | ފައިސާގެ ޖުމްލަ ޢަދަދު | ފައިސާ ރައްދުވާ މުއައްސަސާ | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |

|  |
| --- |
| އެނެކްސް 7 |
| |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | |  |  | |  |  |  |  |  |  |  |  | |  | <އޮފީހުގެ ނަން> | |  |  |  |  |  |  | ތާރީޚް: |  | |  | < އެޑްރެސް > | |  |  |  |  |  |  | އެކައުންޓް: |  | |  | **< މަސް/އަހަރު > ގެ ޚަރަދުތަކަށް އެޑްވާންސަށް ބޭނުންވާނެކަމަށް ލަފާކުރާ ފައިސާ** | | | | | | | | | | |  |  | |  |  |  |  |  |  |  |  | |  | ކުރީ މަހުގެ ނިޔަލަށް ފޮތްތަކުން ދައްކާ ބާކީ | | | |  |  |  |  |  |  | |  | < މަސް/އަހަރު > އަށް ލަފާކުރާ ޚަރަދު | | | |  |  |  |  |  |  | |  | < މަސް/އަހަރު > އަށް ޖަމާކުރަންޖެހޭ ޢަދަދު | | | | |  |  |  |  |  | |  |  |  | |  |  |  |  |  |  |  | |  | **ކޯޑް** | **ތަފްޞީލް** | | | | | | **ކުރީ މަހުގެ ނިޔަލަށް ބާކީ** | **މާރޗް އަށް ލަފާކުރި** | **ޖަމާކުރަންޖެހޭ ޢަދަދު** | |  |  | ރިކަރަންޓް ޚަރަދު | |  |  |  |  |  |  |  | |  |  |  | |  |  |  | ޖުމްލަ |  |  |  | |  |  | **ރިކަރަންޓް ޚަރަދު** | | |  |  |  |  |  |  | |  | 210 | މުވައްޒަފުންނަށް ހިނގާ ޚަރަދު | | |  |  |  |  |  |  | |  | 221 | ދަތުރުފަތުރު ކުރުމުގެ ޚަރަދު | | |  |  |  |  |  |  | |  | 222 | އޮފީސް ހިންގުމުގެ ބޭނުމަށް ހޯދާ ތަކެތީގެ އަގު | | | |  |  |  |  |  | |  | 223 | އޮފީސް ހިންގުމަށް ބޭނުންވާ ޚިދުމަތުގެ ޚަރަދު | | | |  |  |  |  |  | |  | 225 | ތަމްރީން ކުރުމަށް ކުރެވޭ ޚަރަދު | | |  |  |  |  |  |  | |  | 226 | މަރާމާތު ކުރުމާއި ބެލެހެއްޓުމުގެ ޚަރަދު | | | |  |  |  |  |  | |  | 228 | ސަރުކާރުންދޭ އެހީ، އިޝްތިރާކާއި އަދި ސަބްސިޑީޒް | | | |  |  |  |  |  | |  | 281 | ލިބިފައިވާ ގެއްލުމެއް ނުވަތަ ލިބިދާނެ ގެއްލުމެއް ހަމަޖެއްސުމަށް ދޭ ފައިސާ | | | | | |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 210 | **މުވައްޒަފުންނަށް ހިނގާ ޚަރަދު** | | |  |  |  |  |  |  | |  | 211 | މުސާރައާއި އުޖޫރަ | | |  |  |  |  |  |  | |  | 212 | މުވައްޒަފުންނަށް ދޭ އެލަވަންސް | | |  |  |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 211 | **މުސާރައާއި އުޖޫރަ** | | |  |  |  |  |  |  | |  | 211001 | މުވައްޒަފުންގެ މުސާރަ | | |  |  |  |  |  |  | |  | 211002 | އިތުރުގަޑީގެ މަސައްކަތަށްދޭ ފައިސާ | | |  |  |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 212 | **މުވައްޒަފުންނަށް ދޭ އެލަވަންސް** | | |  |  |  |  |  |  | |  | 212005 | ރަމަޟާން މަހުގެ މުނާސަބަތުގައި ދޭ ޚާއްޞަ ޢިނާޔަތް | | | |  |  |  |  |  | |  | 212009 | މުވައްޒަފުންގެ މަޤާމުގެގޮތުން ދޭ ޚާއްޞަ އެލަވަންސް | | | |  |  |  |  |  | |  | 212010 | މުވައްޒަފުންގެ ކޮއްތުގެގޮތުގައި ފައިސާއިން ދޭ އެލަވަންސް | | | | |  |  |  |  | |  | 212013 | އަމިއްލަރަށް ފިޔަވައި އެހެންރަށެއްގައި ވަޒީފާއަދާކުރާތީ ދޭ ދަތުރު އެލަވަންސް | | | | | |  |  |  | |  | 212014 | މުވައްޒަފުންނާއި މުވައްޒަފުންގެ އަނބިދަރީންގެ ލިވިންގ އެލަވަންސްއާއި ފެމިލީ އެލަވަންސް | | | | | |  |  |  | |  | 212015 | ބަންދު ދުވަސްތަކުގައި މަސަތްކުރާތީ މުސާރައިގެ އިތުރުން ދޭ އެލަވަންސް | | | | |  |  |  |  | |  | 212021 | ޝިފްޓް ޑިއުޓީ އެލަވަންސް | | |  |  |  |  |  |  | |  | 212024 | ފޯން އެލަވަންސް | |  |  |  |  |  |  |  | |  | 212027 | ސަރވިސް އެލަވަންސް | | |  |  |  |  |  |  | |  | 212999 | އެހެނިހެން ގޮތްގޮތުން މުވައްޒަފުންނަށް ދޭ ފައިސާ | | | |  |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 221 | **ދަތުރުފަތުރު ކުރުމުގެ ޚަރަދު** | | |  |  |  |  |  |  | |  | 221001 | ރާއްޖޭގެ އެތެރޭގައި ކަނޑު މަގުން ކުރާ ދަތުރު ޚަރަދު | | | |  |  |  |  |  | |  | 221002 | ރާއްޖޭގެ އެތެރޭގައި އެއްގަމު މަގުން ކުރާ ދަތުރު ޚަރަދު | | | |  |  |  |  |  | |  | 221003 | ރާއްޖޭގެ އެތެރޭގައި ވައިގެ މަގުން ކުރާ ދަތުރު ޚަރަދު | | | |  |  |  |  |  | |  | 221999 | އެހެނިހެން ދަތުރު ޚަރަދު | | |  |  |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 222 | **އޮފީސް ހިންގުމުގެ ބޭނުމަށް ހޯދާ ތަކެތީގެ އަގު** | | | |  |  |  |  |  | |  | 222001 | ލިޔެކިޔުމާއި ބެހޭ ގޮތުން ހޯދާތަކެތި | | |  |  |  |  |  |  | |  | 222002 | އިންފޮމޭޝަން ޓެކްނޮލޮޖީ އާއިބެހޭ ގޮތުން ހޯދާ ތަކެތި | | | |  |  |  |  |  | |  | 222003 | ފިއުލްގެ ގޮތުގައި ބޭނުންކުރެވޭ ތަކެއްޗާއި އިންޖީނު ތެޔޮފަދަ ތަކެތި | | | | |  |  |  |  | |  | 222004 | އޮފީހުގެ ޚިދުމަތުގައި އުޅޭވަގުތުގައި އޮފީހުގައި ދެވޭ ކެއުމާއި ސައިފަދަ ތަކެތި | | | | | |  |  |  | |  | 222005 | އިލެކްޓްރިކާ ބެހޭގޮތުން ހޯދާތަކެތި | | |  |  |  |  |  |  | |  | 222006 | ސްޕެއަރ ޕާރޓްސް ހޯދުމަށް | | |  |  |  |  |  |  | |  | 222008 | ކުނިކަހާ ފޮޅާސާފުކުރުމަށް ހޯދާ ތަކެތި | | | |  |  |  |  |  | |  | 222009 | ހިފާގެންގުޅޭ ތަކެތި ހޯދުމަށް | | |  |  |  |  |  |  | |  | 222010 | އޮފީސް ޒީނަތްތެރި ކުރުމަށް ހޯދާތަކެތި | | | |  |  |  |  |  | |  | 222011 | ދޮރުފޮތި، މޭޒުފޮތި އަދި ދިދަފަދަ ފޮތީގެ ބާވަތްތައް ހޯދުމަށް | | | | |  |  |  |  | |  | 222999 | އެހެނިހެން ގޮތްގޮތުން ހޯދާ ތަކެތި | | |  |  |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 223 | **އޮފީސް ހިންގުމަށް ބޭނުންވާ ޚިދުމަތުގެ ޚަރަދު** | | | |  |  |  |  |  | |  | 223001 | ޓެލެފޯން، ފެކްސް އަދި ޓެލެކްސް | | |  |  |  |  |  |  | |  | 223002 | އިލެކްޓްރިކް ފީގެ ޚަރަދު | | |  |  |  |  |  |  | |  | 223003 | ބޯފެނާއި ފާޚާނާގެ ޚިދުމަތުގެ އަގުދިނުމަށް ކުރާޚަރަދު | | | |  |  |  |  |  | |  | 223004 | ލީޒްލައިނާއި އިންޓަނެޓްގެ ޚަރަދު | | |  |  |  |  |  |  | |  | 223005 | ޢިމާރާތުގެ ކުއްޔާއި ބިމުގެ ކުލި | | |  |  |  |  |  |  | |  | 223006 | ތަކެތީގެ ކުލި | |  |  |  |  |  |  |  | |  | 223007 | ޢިމާރާތާއި ތަންތާނގެ ސެކިއުރިޓީ ބެލެހެއްޓުމުގެ ޚަރަދު | | | |  |  |  |  |  | |  | 223008 | އޮފީސް ޢިމާރާތް ފޮޅާސާފުކުރުމުގެ ޚިދުމަތަށް ދޭ ފައިސާ އާއި ކުނީފީ | | | | |  |  |  |  | |  | 223009 | ޕޯސްޓޭޖާއި މެސެޖް ޚަރަދު | | |  |  |  |  |  |  | |  | 223011 | އުފުލުމުގެ ޚަރަދު | |  |  |  |  |  |  |  | |  | 223012 | ޖަލްސާ އަދި ސެމިނަރ ފަދަކަންތައްތަކަށް ކުރާޚަރަދު | | | |  |  |  |  |  | |  | 223013 | އެކިއެކި ރަސްމީ މުބާރާތްތަކާއި މުނާސަބަތު ފާހަގަ ކުރުމަށް ކުރާ ޚަރަދު | | | | |  |  |  |  | |  | 223014 | އިޖްތިމާޢީ ތަރައްޤީގެ އެކިއެކި ޕްރޮގްރާމްތައް ހިންގުމުގެ ޚަރަދު | | | | |  |  |  |  | |  | 223016 | ކޮންސަލްޓެންސީ ޚިދުމަތާއި، ތަރުޖަމާކުރުންފަދަ ޚިދުމަތުގެ އަގަށްދޭ ފައިސާ | | | | | |  |  |  | |  | 223017 | މެހުމާނުންނަށް މެހުމާންދާރީ އަދާކުރުމަށް ކުރާޚަރަދު | | | |  |  |  |  |  | |  | 223019 | އެކިކަންކަމަށް ސަރުކާރަށް ދައްކަންޖެހޭ އަހަރީފީތައް | | | |  |  |  |  |  | |  | 223020 | ޢާންމުފައިދާއަށް ޗާޕުކުރާ ތަކެތީގެ ޚަރަދު | | | |  |  |  |  |  | |  | 223021 | ދޮވެއިސްތިރިކުރުމުގެ ޚަރަދު | | |  |  |  |  |  |  | |  | 223022 | އޮފީހުގެ ޚިދުމަތުގައި އުޅެނިކޮށް ލިބޭ ގެއްލުމަށް ނުވަތަ ބަލިވާ މީހުނަށް ބޭސްކޮށްދިނުމަށް | | | | | |  |  |  | |  | 223024 | ބޭންކްޗާޖާއި ކޮމިޝަންގެ ގޮތުގައި ދައްކާ ފައިސާ | | | |  |  |  |  |  | |  | 223999 | އެހެނިހެން އޮފީސް ހިންގުމުގެ ޚިދުމަތުގެ ޚަރަދު | | | |  |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 225 | **ތަމްރީން ކުރުމަށް ކުރެވޭ ޚަރަދު** | | |  |  |  |  |  |  | |  | 225001 | ސްކޮލަރޝިޕް، ފެލޯޝިޕްގައި ދާމީހުންގެ ފައިސާ | | | |  |  |  |  |  | |  | 225002 | ކުރުމުއްދަތުގެ ޓްރޭނިންގއާއި ސްޓަޑީ ޓުއާސްގައި ދާމީހުންގެ ޚަރަދު | | | | |  |  |  |  | |  | 225003 | ވާރކްޝޮޕް ފަދަކަންތައްތަކަށް ކުރާ ޚަރަދު | | | |  |  |  |  |  | |  | 225005 | ރާއްޖޭގައި އެކިއެކި ޓްރޭނިންގ ކޯސްތައް ހިންގުމަށް ކުރާ ޚަރަދު | | | | |  |  |  |  | |  | 225006 | އޮފީސް މުވައްޒަފުންނަށް ޚާއްޞަކޮށްގެން ހިންގޭ ޓްރޭނިންގގެ ޚަރަދު | | | | |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 226 | **މަރާމާތު ކުރުމާއި ބެލެހެއްޓުމުގެ ޚަރަދު** | | | |  |  |  |  |  | |  | 226001 | މީހުން ދިރިއުޅޭ ގޮތަށް ބިނާކުރާ ޢިމާރާތް މަރާމާތުކުރުން | | | | |  |  |  |  | |  | 226002 | މީހުން ދިރިއުޅުން ނޫން ބޭނުންތަކަށް ބިނާކުރާ ޢިމާރާތް މަރާމާތުކުރުން | | | | |  |  |  |  | |  | 226003 | މަގާއި، ފާލަން އަދި ބްރިޖް ފަދަ ތަންތަން މަރާމާތުކުރުން | | | | |  |  |  |  | |  | 226005 | މަގަތު ފާލަމާއި ބަނދަރު މަރާމާތްކުރުން | | | |  |  |  |  |  | |  | 226006 | ފާޚާނާ އާއި ފެނާބެހޭ ނިޒާމް މަރާމާތުކުރުން | | | |  |  |  |  |  | |  | 226008 | އެހެނިހެން އިންފްރާސްޓްރަކްޗަރ މަރާމާތުކުރުން | | | |  |  |  |  |  | |  | 226009 | ފަރުނީޗަރާއި ފިޓިންގްސް މަރާމާތުކުރުން | | | |  |  |  |  |  | |  | 226010 | މެޝިނަރީއާއި އިކްވިޕްމަންޓްސް މަރާމާތުކުރުން | | | |  |  |  |  |  | |  | 226011 | ވެހިކިއުލަރ އިކްވިޕްމަންޓް މަރާމާތުކުރުން | | | |  |  |  |  |  | |  | 226015 | އެހެނިހެން އިކްވިޕްމަންޓް މަރާމާތުކުރުން | | | |  |  |  |  |  | |  | 226016 | އެއްގަމުގައި ދުއްވާތަކެތި މަރާމާތުކުރުން | | | |  |  |  |  |  | |  | 226017 | ކަނޑުގައި ދުއްވާ އުޅަނދުފަހަރު މަރާމާތުކުރުން | | | |  |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 228 | **ސަރުކާރުންދޭ އެހީ، އިޝްތިރާކާއި އަދި ސަބްސިޑީޒް** | | | | |  |  |  |  | |  | 228003 | އަމިއްލަފަރާތްތަކަށްދޭ އެހީގެ ފައިސާ | | |  |  |  |  |  |  | |  | 228004 | ސަރުކާރުން އެކިފަރާތްތަކަށް އިނާމުގެ ގޮތުގައި ދެވޭ ފައިސާ | | | | |  |  |  |  | |  | 228005 | ގުދުރަތީގޮތުން ލިބޭ ގެއްލުމަށް އެހީގެ ގޮތުގައި ދޭ ފައިސާ | | | | |  |  |  |  | |  | 228009 | އެކިއެކި އެސޯސިއޭޝަންތަކާއި އިޖްތިމާއި ކޮމިޓީތައް ހިންގުމަށް ދޭ އެހީގެ ފައިސާ | | | | | |  |  |  | |  | 228010 | ޖަމާޢަތުގެ ފައިދާއަށްޓަކައި ކުރާމަސައްކަތްތަކަށް އެހީގެ ގޮތުގައި ދޭ ފައިސާ | | | | |  |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  | 281 | **ލިބިފައިވާ ގެއްލުމެއް ނުވަތަ ލިބިދާނެ ގެއްލުމެއް ހަމަޖެއްސުމަށް ދޭ ފައިސާ** | | | | | |  |  |  | |  | 281002 | އަމިއްލަ ފަރާތްތަކަށް ލިބޭ ގެއްލުމެއް ހަމަޖެއްސައި ދިނުމުގެ ގޮތުންދޭ ފައިސާ | | | | | |  |  |  | |  |  |  | |  |  |  | ޖުމްލަ |  |  |  | |  |  |  | |  |  |  |  |  |  |  | |  |  | ތައްޔާރުކުރި | |  |  | ޗެކް ކުރި |  |  | ހުއްދަ ދިން |  | |  |  | < ސޮއި > | |  |  | < ސޮއި > |  |  | < ސޮއި > |  | |  |  | < ނަން > | |  |  | < ނަން > |  |  | < ނަން > |  | |  |  | < މަޤާމް > | |  |  | < މަޤާމް > |  |  | < މަޤާމް > |  | |

|  |
| --- |
| އެނެކްސް 8 |
|  |

|  |
| --- |
|  |

|  |
| --- |
|  |

|  |
| --- |
|  |

|  |
| --- |
|  |

|  |
| --- |
| އެނެކްސް 9 |
| **ބަޖެޓް އައިޓަމްތަކުގެ ތަފްޞީލުނަގާ ބާކީކުރާ**  ކޯޑު ނަންބަރު ……ލިޔެކިޔުމާއިބެހޭ ތަކެތި   |  |  |  |  |  |  |  | | --- | --- | --- | --- | --- | --- | --- | | ބާކީ | ޚަރަދު | ތަފްޞީލް | ޢަދަދު | ނަންބަރު | ތާރީޚު |  | |  |  | މިނިސްޓްރީ އޮފް ފިނޭންސް އެންޑް ޓްރެޜަރީ އިން |  | 99/12 | 99/12/20 |  | | 2400.00 |  | ދޫކުރި 2،400.00 |  |  |  |  | |  |  | 2000: ޖަނަވަރީ |  |  |  | ޚަރަދުވެފައިވާ ފައިސާއެއް އަނބުރާ ލިބިއްޖެނަމަ، މިވެނި ތާރީޚުގައި އެޚަރަދު އަނބުރާ ލިބުނުކަން ކުރިން އެޚަރަދުލިއުއްވާފައިވާ ތަންތާނގައިވެސް ނޯޓްކޮށް ލައްވާފައި ބޭއްވުން. | | 2340.00 | 60.00 | ކަލަންޑަރު | 4 | 48001 | 2000/1/8 | |  |  | އަސްރަފީ ބުކްޝޮޕް |  |  |  | | 2334.35 | 5.65 | ރޯލް ސްލޯޓޭޕް "1 ގެ | 10 |  |  | | 2314.35 | 20.00 | ފަތިގަނޑު ޕްލާސްޓިކް (ރޮނގުދަމާ)-/2 | 2 | 48004 | 2000/1/24 | | 1921.05 | 393.30 | ރީމްކަރުދާސް އީޑްންގްރޯބޯންޑް 65/196 |  | 48005 | 2000/1/31 | |  | 478.95 | ޖުމްލަ: ޖަނަވަރީގައި |  |  |  | |  |  |  |  |  |  |  | |  |  | 2000 ފެބްރުއަރީ: |  |  |  |  | |  | 36 | ބޮކްސް ފައިލް 85 އޭ -/9 | 4 | 48007 | 2000/2/2 |  | | 1833.05 | 52 | ފޮށި ކޮޕީ ކަރުދާސް ގެހާ 100 ގެ | 1 |  |  |  | |  |  | \* މިފޮށި ގަންނަން ނުލިބުނީއެވެ. |  |  |  |  | |  |  | 2000/2/9 |  |  |  |  | |  |  | \* ޚަރަދުކުރުމަށްނެގި ޚަރަދުނުވާގޮތް މެދުވެރިވި: |  |  | 2000/2/9 | އެމަހަކު ނެންގެވި ފައިސާއެއް އެމަހަކު އަނބުރާލިބޭގޮތް ދިމާވެއްޖެނަމަ ހައްދަވާނެގޮތް | | (86.00) | (52.00) | ފޮށި ކޮޕީކަރުދާސް ހޯދުމަށް 2000/2/2 ގައި ނެގި ފައިސާ އެފޮށި ލިބެންނެތިގެން ސަޕްލައި ޑިޕާޓްމަންޓުން އަނބުރާ ލިބުނު | 1 |  |  |  | | 1747.05 | 36 |  |  |  |  |  | |  |  |  |  |  |  |  | |

|  |
| --- |
| އެނެކްސް 10 |
| **ބަޖެޓުގެ މުޅި ޖުމްލަ**  **(އެމް. އެމް.އޭ އެކައުންޓް ނަންބަރ...............)**   |  |  |  |  |  | | --- | --- | --- | --- | --- | | ބާކީ | ޚަރަދު | ތަފްޞީލް | ނަންބަރ | ތާރީޚް | |  |  | މިނިސްޓްރީ އޮފް ފިނޭންސް އެންޑް ޓްރެޜަރީއިން 2000 | 12/99 | 1/1/2000 | | 40,000.00 |  | ވަނަ އަހަރުގެ ބަޖެޓް ޚަރަދަށް ދޫކުރި 40000 |  |  | |  |  | 2000 ޖެނުއަރީ: |  |  | | 39,992.85 | 7.15 | ގެ ޗެކުން ނެގި ފައިސާ | އޭ48001 | 08/01/2000 | | 39,971.35 | 21.50 | ގެ ޗެކުން އެސް.ޓީ.އޯ. ސަޕްލައި ޑިޕާޓްމަންޓަށް | އޭ48002 | 12/01/2000 | | 39,700.44 | 270.91 | ގެ ޗެކުން ނެގި ފައިސާ | އޭ48003 | 21/01/2000 | | 39,670.44 | 30.00 | ގެ ޗެކުން ނެގި ފައިސާ | އޭ48004 | 24/01/2000 | | 36,800.44 | 2870.00 | ގެ ޗެކުން ނެގި ފައިސާ | އޭ48005 | 31/01/2000 | |  | 3,199.56 | 2000 ޖެނުއަރީގެ ޖުމްލަ: |  |  | |  |  |  |  |  | |  |  | 2000 ފެބްރުއަރީ: |  |  | | 36,712.44 | 88.00 | ގެ ޗެކުން އެސް.ޓީ.އޯ. ސަޕްލައިޑި ޕާޓްމަންޓަށް | އޭ48006 | 01/02/2000 | | 36,562.44 | 150.00 | ގެ ޗެކުން ނެގި ފައިސާ | އޭ48007 | 02/02/2000 | |  |  | * މިނިސްޓްރީ އޮފް ފިނޭންސްގެ ބަޖެޓްކޮންޓްރޯލް ފޯމުން | 4/2000-6 | 03/02/2000 | | 37,062.44 |  | ބަޖެޓަށް އިތުރުކުރި 500:- |  |  | | 36,811.24 | 251.20 | ގެ ޗެކުން ނެގި ފައިސާ | އޭ48008 | 05/02/2000 | | 36,761.24 | 50.00 | ގެ ޗެކުން ނެގި ފައިސާ | އޭ48009 | 07/02/2000 | | 36,739.49 | 21.75 | ގެ ޗެކުން ނެގި ފައިސާ | އޭ48010 | 08/02/2000 | |  | 560.95 |  |  |  | |  |  | 66.10 މި ދުވަހު ޚަރަދުކުރުމަށް ހުއްދަދެއްވުން   * ކަނޑަން: 02.02.2000 ގައި |  | 10/02/2000 | | 36,725.39 | 14.10 | ލިޔެކިއުމަށް ނެގި ފައިސާއިން ޙަރަދުނުވެހުރި (52.00) | އޭ48011 |  | | 36,687.89 | 37.50 | ގެ ޗެކުން ނެގި | އޭ48012 | 19/02/2000 | | 34,317.89 | 2,370.00 | ގެ ޗެކުން ނެގި (މުވައްޒަފުންގެ މުސާރަ) | އޭ48013 | 28/02/2000 | |  | 2,982.55 | 2000 ފެބްރުއަރީގެ ޖުމްލަ |  |  | |  | 3,199.56 | ޖެނުއަރީގެ ޖުމްލަ |  |  | |  | 6,182.11 | ޖެނުއަރީ 1 ން ފެބްރުއަރީގެ ނިޔަލަށް ޖުމްލަ: |  |  | |  |  |  |  |  | |  |  |  |  |  | |

|  |
| --- |
| އެނެކްސް 11 |
| c    ....................  ………………  ދިވެހިރާއްޖެ.  ނަންބަރ: 2001/10  އެކައުންޓް ނަންބަރ: 52  **ބަޖެޓުން ޚަރަދުކުރެވުނު ފައިސާއާއި ބާކީގެ ރިޕޯޓު**  **2001 ސެޕްޓެމްބަރ**   |  |  |  |  | | --- | --- | --- | --- | |  | 2001  ސެޕްޓެމްބަރު  މަހުގެ ޙަރަދު | 2001  ސެޕްޓެމްބަރު  މަހުގެ ނިޔަލަށް ޙަރަދު | 2001  ސެޕްޓެމްބަރު  މަހުގެ ނިޔަލަށް ބާކީ | | ރިކަރަންޓް ޙަރަދު | 234,708.92 | 2,754,351.98 | 496,595.86 | | ކެޕިޓަލް ޙަރަދު | 28,900.00 | 108,349.00 | 3,501.00 | | ޖުމްލަ: | **263,608.92** | **2,862,700.98** | **500,096.86** | | ރިކަރަންޓް ޙަރަދު |  |  |  | | 1- މުވައްޒަފުންނަށް ހިނގާ ޚަރަދު | 184,286.99 | 1,988,580.72 | 117,742.05 | | 3- ކަނޑާއި ވައިގެ ޚަރަދު | 1,402.00 | 99,211.76 | 76,788.24 | | 4- އޮފީހަށް ގަނެފައި ބަހައްޓައިގެން ބޭނުންކުރުމަށް ހޯދޭ ތަކެތި | 11,967.50 | 109,950.75 | 109,049.25 | |  |  |  |  | | ޖުމްލަ: | **234,708.92** | **2,754,351.98** | **496,595.869** | | ކެޕިޓަލް ޙަރަދު |  |  |  | | 9- ހޯދާ އަގުބޮޑު ތެކެޗާއި ބިންބިމަށް ހިނގާ ޚަރަދާއި ކުރެވޭ | 28,900.00 | 108,349.00 | 3,501.00 | | އިމާރާތް | **28,900.00** | **108,349.00** | **3,501.00** | | ޖުމްލަ: |  |  |  | | 1- މުވައްޒަފުންނަށް ހިނގާ ޙަރަދު |  |  |  | | 1.01 މުސާރައާއި އުޖޫރ | 123,716.77 | 1,364,123.82 | 48,955.61 | | 1.03 އިތުރުގަޑީގެ މަސައްކަތަށްދޭ ފައިސާ | 2,553.36 | 41,015.69 | 8,984.31 | | 1.04 މަތީ ތަޢުލީމުގެ އެލަވަންސް | 4,766.00 | 44,939.62 | 7,512.32 | |  |  |  |  |   21 ރަޖަބު 1422  09 އޮކްޓޯބަރ2001  (ސޮއި) އަހުމަދު ހަސަން  އެސިސްޓަންޓް ޑިރެކްޓަރ  މިނިސްޓްރީ އޮފް ފިނޭންސް އެންޑް ޓްރެޜަރީ  މާލެ، ދިވެހިރާއްޖެ. |
| އެނެކްސް 12 |
|  |

|  |
| --- |
| އެނެކްސް 13 |
| c    **ރީކޮންސިލިއޭޝަން ސްޓޭޓްމަންޓް**  ....................  ....................  ދިވެހިރާއްޖެ.   |  |  |  |  |  | | --- | --- | --- | --- | --- | |  | **ފައިސާގެ އަދަދު** | **ތާރީޚު** | **ޗެކް ނަންބަރ** |  | | 497,096.86 |  |  |  | 2001 ސެޕްޓެމްބަރ މަހުގެ ނިޔަލަށް ބަޖެޓް ބާކީ | | 3,000.00 |  |  |  | ޕެޓީކޭޝް ފައިސާ އިން ބާކީ ކުރި | | **500,096.86** |  |  |  |  | |  |  |  |  | އެއްކުރުން: 2001 ސެޕްޓެމްބަރ މަހުގެ ނިޔަލަށް ދޫކުރި ޗެކްތަކުން އެމް.އެމް،އޭ އިން ފައިސާ ނުނަގާހުރި ޗެކްތައް | |  | 788.70 | 24/09/2001 | 537975-ބީ |  | |  | 965.48 | 24/09/2001 | 537976-ބީ |  | |  | 6,810.40 | 24/09/2001 | 537977-ބީ |  | |  | 840.00 | 26/09/2001 | 537978-ބީ |  | |  | 2,300.00 | 26/09/2001 | 537979-ބީ |  | |  | 908.00 | 26/09/2001 | 537980-ބީ |  | |  | 125.00 | 26/09/2001 | 537981-ބީ |  | |  | 1,544.00 | 26/09/2001 | 537982-ބީ |  | |  | 115.00 | 26/09/2001 | 537983-ބީ |  | |  | 100.00 | 26/09/2001 | 537984-ބީ |  | |  | 230.00 | 26/09/2001 | 537985-ބީ |  | |  | 7,195.00 | 26/09/2001 | 537986-ބީ |  | |  | 1,500.00 | 26/09/2001 | 537987-ބީ |  | |  | 285.00 | 30/09/2001 | 537988-ބީ |  | |  | **24,831.64** |  |  |  | |  | (3,000.00) |  |  | ކަނޑަން: ޕެޓީކޭޝް ފައިސާ އިން ބާކީ ކުރާ | | 24,831.64 |  |  |  |  | | **521,928.50** |  |  |  | 2001 ސެޕްޓެމްބަރ ގެ ނިޔަލަށް އެމް.އެމް.އޭ ގެ ބާކީ | |  |  |  |  |  |   21 ރަޖަބު 1422  09 އޮކްޓޯބަރު 2001  ތައްގަނޑު  (ވެރިއެއްގެ ސޮއި) |

|  |
| --- |
| އެނެކްސް 14 |
|  |

|  |
| --- |
| އެނެކްސް 15 |
|  |

|  |
| --- |
| އެނެކްސް 16 |
| 2001 ވަނަ އަހަރު ޑިސެމްބަރ މަހުގެ މުސާރ ފައިސާ ހުއްދަދެއްވާގައި ލިޔަންވީގޮތާއި ޗެކްތައް ހަދަންވީގޮތުގެ ތަފްސީލް   |  |  |  |  | | --- | --- | --- | --- | | **ރ:** | **ރ:** | ޗެކް ނަންބަރ |  | |  |  |  | **ޗެކް ހަދަންވީ:** | | 61,325.54 |  | 1257865- ބީ | މުސާރައާއި އެލަވަންސް | | 89,714.45 |  | 1257866- ބީ | މުސާރައާއި އެލަވަންސް (ބޭންކަށް ޖަމާކުރުމަށް) | | 803.99 |  | 1257867- ބީ | ގަޑި ލާރި | | 5,067.50 |  | 1257868- ބީ | ޕްރޮވިޑަންޓް ފަންޑް | | 13,100.08 |  | 1257869- ބީ | އެސް.ޓީ.އޯ.ކްރެޑިޓް ސްކީމް | | **170,011.56** |  |  |  | |  |  |  | **ހުއްދަދެއްވާގައި ލިޔަންވީގޮތް:** | | 119,480.97 |  |  | މުސާރއާއި އުޖޫރ | | 1,323.72 |  |  | އިތުރުގަޑީ މަސައްކަތަށް ދޭ ފައިސާ | | 0.00 |  |  | މަތީ ތަޢުލީމުގެ އެލަވަންސް | | 6,440.00 |  |  | ފަންނީ އެލަވަންސް | | 6,990.50 |  |  | ދިގު މުދައްތަށް ޙިދުމަތް ކުރުމުގެ އެލަވަންސް | | 0.00 |  |  | ރަމަޟާން މަހުގެ މުނާސަބަތުގައި ދެވޭ ޙާއްސަ އިނާޔަތް | | 19,545.66 |  |  | މެޑިކަލް އެލަވަންސް އާއި ޑޮމެސްޓިކް މާކެޓް އެލަވަންސް | | 5,040.00 |  |  | މުސާރައިގެ ކުރިއެރުމުގެ އެލަވަންސް | | 11,190.71 |  |  | އެހެނިހެން ގޮތްގޮތުން ދޭ ފައިސާ | | **170,011.56** |  |  | ބަޖެޓް ޙަރަދު | |  |  |  |  | |  |  |  | **ކެނޑި ބައިތައް:** | |  | 5,067.50 |  | ޕްރޮވިޑެންޓް ފަންޑް | |  | 803.99 |  | ގަޑި ލާރި | |  | 13,100.08 |  | އެސް.ޓީ.އޯ. ކްރެޑިޓް ސްކީމް | |  | 0.00 |  | މިނިސްޓްރީ އޮފް ހިއުމަން ރިސޯސަސް އެމްޕްލޯއިމަންޓް އެންޑް ލޭބަރ | | 108,686.02 | 89,714.45 |  | މުސާރައާއި އެލަވަންސް (ބޭންކަށް ޖަމާކުރުމަށް) | | 61,325.54 |  |  | **މުވައްޒަފުންނަށް ހަވާލުކުރަންޖެހޭ ފައިސާ** | | **170,011.56** |  |  |  | |

ހިސާބު ތައްޔާރު ކުރީ: ޗެކްކުރި: ހުއްދަ ދެއްވީ:

މޫސާ ޝަރީފް ޙުސެއިން ޝަމްރާޙް އަޙުމަދު ޖަމީލު

އެކައުންޓްސް އޮފިސަރ ސ. ސެކްރެޓަރީ ޑެޕިއުޓީ ޑިރެކްޓަރ އޯޑިޓް

|  |
| --- |
| އެނެކްސް 17 |
|  |

|  |
| --- |
| އެނެކްސް 18 |
| c    .......................  ދިވެހިރާއްޖެ  **ޒިޔާރަތްފުށި އެގްރިކަލްޗަރަލް ޕްރޮޖެޗްޓް**  **ބެލަންސް ޝީޓް**  **31 ޑިސެމްބަރ 2001 ގައި**   |  |  |  |  |  |  | | --- | --- | --- | --- | --- | --- | |  | ހަމަ އަގު |  | ބަލަށް ކެނޑި |  | ފޮތުން ދައްކާ އަގު | | **ހަރު މުދާ** | ރުފިޔާ |  | ރުފިޔާ |  | ރުފިޔާ | | މެޝިނަރީޒް | 6,173 |  | 446 |  | 5,727 | | އިކްވިޕްމަންޓް | 1,009 |  | 400 |  | 609 | | ފަރުނީޗަރު | 4,589 |  | 276 |  | 4,313 | |  | 12,662 |  | 1,122 |  | 10,649 | | **އެހެން މުދާ** |  |  |  |  |  | | ގަސްކާނާ އާއި ބެހޭ ސްޓޮކް |  |  | 989 |  |  | | އަރަނި |  |  | 1,045 |  |  | | ބޭންކްގައި ހުރި ފައިސާ |  |  | 5,098 |  |  | |  |  |  | 7,132 |  |  | | **ކަނޑަން: ދާން ހުރި** |  |  |  |  |  | | ދަތުރު ކުރުމަށް | 550 |  |  |  |  | | ގަސްކާނާ އާއި ބޭހަށް ދައްކަން ޖެހޭ | 892 |  | 1,442 |  |  | | މަސައްކަތް ހިންގުމަށް ހުރި (ވާރކިން ކެޕިޓަލް) |  |  |  |  | 5,690 | |  |  |  |  |  | 16,339 | | **ފައިސާ ހުރި ގޮތް** |  |  |  |  |  | | އެކުވި ފަންޑް |  |  |  |  | 15,744 | | އިތުރުވާ |  |  |  |  | 595 | |  |  |  |  |  | 16,339 |   **މިހިސާބާއި އެކު ލިބުނު ފައިސާއާއި ޚަރަދުގެ ހިސާބު އޮންނަންވާނެއެވެ.** |

|  |
| --- |
| އެނެކްސް 19 |
| **ޒިޔާރަތްފުށި އެގްރިކަލްޗަރަލް ޕޮރޮޖެކްޓް**  **ލިބުނު ފައިސާ އާއި ޙަރަދުގެ ހިސާބު**  **31 ޑިސެމްބަރު 2001 ގައި ނިމޭ އަހަރު**   |  |  |  |  | | --- | --- | --- | --- | |  | ރުފިޔާ | ރުފިޔާ | ރުފިޔާ | | ވިއްކާ ތަކެތި |  |  | 19,350.00 | | މުޑުވަތް ވިއްކައިގެން ލިބުނު |  |  | 1,310.00 | | ގަސްކާނާ ވިއްކައިގެން ލިބުނު |  |  | 2,210.00 | |  |  |  | **22,780.00** | | ކަނޑަށް:ޙަރަދު |  |  |  | | އުޖޫރަ |  | 9,000.00 |  | | މަރާމާތު |  | 1,853.00 |  | | ލިޔެކިޔުން |  | 529.00 |  | | ގަސްކާނާ އާއި ބޭސް |  | 4,492.00 |  | | މުޑުވަތް |  | 2,450.00 |  | | ބަލަން ކެނޑި: |  | 2,409.00 |  | | މެޝިނަރީސް | 223.00 |  |  | | އިކްވިޕްމަންޓް | 200.00 |  |  | | ފަރުނީޗަރު | 138.00 | 561.00 | 21,294.00 | | އިތުރުވާ (ފައިދާ) |  |  | **1,486.00** | |  |  |  |  |   މި ހިސާބު ބެލެންސް ޝީޓްއާއިއެކު އޮންނަންވާނެއެވެ. |

|  |
| --- |
| އެނެކްސް 20 |
| c    ....................  ………………  ދިވެހިރާއްޖެ.  **ބަޖެޓް އެކައުންޓް ނޫން އެހެން އެކައުންޓްތަކާއި ބެހޭ މަޢުލޫމާތު**  **(ޒިޔާރަތްފުށި އެގްރިކަލްޗަރަލް ޕްރޮޖެކްޓް)**  **31 ޑިސެމްބަރު 2001 ގައި**  އެކައުންޓް ނަންބަރާއި އެކައުންޓްގެ ނަން:9045 / ޒިޔާރަތްފުށި އެކައުންޓް  އެކައުންޓް އޮތް ބޭންކްގެ ނަން: މޯލްޑިވްސް މަނިޓަރީ އޮތޯރިޓީ  އެކައުންޓް ހުޅުވި ދުވަސް: 2 ޖުލައި 1998  އެކައުންޓް ހުޅުވުމުގެ ހުއްދަ ހޯދުމަށް ލިޔުނު ސިޓީ ނަންބަރ:89/1998/211/7- އޭ  އެކައުންޓް ހުޅުވުމުގެ މަޤްސަދު: ރާއްޖޭގެ ދަނޑުވެރިކަން ކުރިއަރުވައި އިޤްތިޞާދިއްޔަތު ރަގަލު ކުރުން  އެކައުންޓް ހުޅުވުމަށް ފައިސާ ލިބުނު ގޮތް އަދި ފައިސާގެ ޢަދަދު: ލޯން،12,500.00 ރުފިޔާ  އަހަރު ފެށުނުއިރު އޮތް ބާކީ:204.00 ރުފިޔާ  އަހަރު ނިމުނު އިރުގެ ބާކީ:5,098.00 ރުފިޔާ  އަހަރުގެ ތެރޭގައި އެކައުންޓަށް ޖަމާކުރި ފައިސާ (އެކި ބައިތަކަށް ބަހައި އެބައިތަކުގެ ޖުމްލަ)   |  |  | | --- | --- | | ތަކެތި ވިއްކައިގެން ލިބުނު: | 18,305.00 | | މުޑުވަތް ވިއްކައިގެން ލިބުނު: | 1,310.00 | | ގަސްކާނާ ވިއްކައިގެން ލިބުނު: | 2,120.00 | |  | 21,735.00 ރުފިޔާ | | އަންނަން ހުރި ފައިސާގެ ތަފްޞީލް |  | | ޝިފާނާ ނަދީމް، ހ. ގްރީންސަން | 583.50 | | އިސްމާޢީލް އިނާޒް، ވ.ޓައިޓޭން | 461.50 | |  | 1,045.00 ރުފިޔާ | | ދާން ހުރި ފައިސާގެ ތަފްޞީލު: |  | | ގްރޯމޯ، މާލެ ބިލް ނަންބަރ 32/01 ގައިވާ | 982.00 | | ނޫރު ދޯނިގެ ބިލް ނަންބަރު 91/01 ގައިވާ | 550.00 | |  | 1,532.00 ރުފިޔާ |   އެކައުންޓް ޗެކުގައި ސޮއިކުރުމުގެ ހުއްދައޮތް ފަރާތްތަކުގެ ނަން: ޢަލީ ޙައިދަރު، މުޙައްމަދު ނަޞީރު  އެކައުންޓް ހިންގަނީ ކޮން ފަރާތް ތަކެއްކަން:ޢަލީ ޙައިދަރު،ޢަހުމަދު އަތީފް |
| އެނެކްސް 21 |
| **ކުއްޔަށް ހިފާ އުޅަނދު ބޭނުންކުރަމުން ދާގޮތް**   |  |  |  |  |  |  |  | | --- | --- | --- | --- | --- | --- | --- | | ތާރީޚް | ދަތުރު ކުރެއްވި ފަރާތް | | ބޭނުން | ފެށި ގަޑި | ނިންމި ގަޑި | އިތުރު މަޢުލޫމާތު | | ނަން | ސޮއި | | 03/04/2000 | ސެކްރެޓަރީ ހުސެއިންފުޅު | (ސޮއި) | އެސް.ޓީ.އޯ އިން ބޭސްގުދަނަށް ގެންދިޔުމަށް | 8:00 | 10:00 | 2000/04/03 ގައި ރޯޔަލް  ޓެކްސީން މަހުކުއްޔަށްގެނައި  2048 ނަންބަރުޕިކަޕު | | 03/04/2000 | ސެކްރެޓަރީ ހުސެއިންފުޅު | (ސޮއި) | ގުދަނުން ޓީޖެޓީއަށް ބޭސް ހިފައިގެންދިޔުމަށް | 11:00 | 12:00 |  | | 03/04/2000 | ސެކްރެޓަރީ ހުސެއިންފުޅު | (ސޮއި) | ގުދަނުން ބޯޓަށް"އޫރކޮޅު" މުދާ ގެންދިޔުމަށް | 16:00 | 19:00 |  | | 04/04/2000 | ސެކްރެޓަރީ ހުސެއިންފުޅު | (ސޮއި) | ރާއްޖެތެޜޭން އައި އޮފީސް މުވައްޒަފުންގެ ތަކެތި އުފުލުން | 8:00 | 9:00 |  | |  |  |  |  |  |  |  | |  |  |  |  |  |  |  | |  |  |  |  |  |  |  | |

|  |
| --- |
| އެނެކްސް 22 |
| **ކުއްޔަށް ދޫކުރާ ތަންތަނުގެ ރަޖިސްޓްރީ**  ތަނުގެ ނަން: ހއ.އަތޮޅު ފިހާރަ ކުލި ޖަމާކުރާ އެކައުންޓް: 312 އެމް.އެމް.އޭ  ކުއްޔަށް ހިފި ފަރާތް: އިބްރާހިމް ޒަކީ، މ. ކޯރި ކުލި ދައްކަންޖެހޭ ތާރީޚް: ކޮންމެ މީލާދީ މަހެއްގެ 10ވަނަ ދުވަހުގެ ކުރިން  ކުލި: -/15،000 ރުފިޔާ  ކުއްޔަށް ދޫކުރި މުއްދަތު: 1 ފެބްރުއަރީ 2000 ން ފެށިގެން 3 އަހަރަށް  އެގްރީމަންޓްގެ ނަންބަރާއި ތާރީޚް: 00/2 (2000/1/1)  ދޫކޮށްލި / ވަކިކުރި ތާރީޚް: ........................   |  |  |  |  |  | | --- | --- | --- | --- | --- | | އިތުރު މަޢުލޫމާތު | ފައިސާގެ ޢަދަދު | ރަސީދު ނަންބަރު | ތާރީޚު | މަސް | |  | 15,000.00 | 00/11 | 00/1/8 | 1. ޖެނުއަރީ | |  | 15,000.00 | 00/15 | 00/2/7 | 2. ފެބްރުއަރީ | |  | 15,000.00 | 00/19 | 00/3/3 | 3. މާރޗް | |  | 15,000.00 | 00/25 | 00/4/5 | 4. އެޕްރީލް | |  | 15,000.00 | 00/30 | 00/5/9 | 5. މެއި | |  | 15,000.00 | 00/39 | 00/6/2 | 6. ޖޫން | |  | 15,000.00 | 00/45 | 00/7/8 | 7. ޖުލައި | |  | 15,000.00 | 00/51 | 00/8/5 | 8. އޯގަސްޓް | |  | 15,000.00 | 00/59 | 00/8/5 | 9. ސެޕްޓެމްބަރ | |  | 15,000.00 | 00/65 | 00/10/1 | 10. އޮކްޓޯބަރ | |  | 15,000.00 | 00/77 | 00/11/6 | 11. ނޮވެމްބަރ | |  | 15,000.00 | 00/87 | 00/12/3 | 12. ޑިސެމްބަރ | |  |  |  |  |  | |

|  |
| --- |
| އެނެކްސް 23 |
|  |

|  |
| --- |
| އެނެކްސް 24 |
| c  .......................  ދިވެހިރާއްޖެ ނަންބަރ.2001/9  **ތިޖޫރީގައި ހުރި ފައިސާގެ ހިސާބު**  **25.11.2001 ން 29.11.2001 ގެ ނިޔަލަށް**   |  |  |  |  |  | | --- | --- | --- | --- | --- | | **ތާރީޚް** | **ތަފްސީލު** | **ބެހެއްޓި** | **ނެގި** | **ބާކީ** | | 2001/11/28 | ކުރީ ހަފްތާގެ ރިޕޯޓްގެ ބާކީ | **-** | **-** | 28,895.46 | | 2001/11/28 | އެމް.އެމް.އޭ އަށް ޖަމާކުރި | **-** | 24,089.34 | 4,806.12 | | 2001/11/28 | އެމް.އެމް.އޭ އަށް ޖަމާކުރި | **-** | 110.00 | 4,696.12 | | 2001/11/29 | ފެންތާގީ އަށް ލިބުނު | 1,171.67 |  | 5,867.79 | | 2001/11/29 | ފެންތާގީ އަށް ލިބުނު | 14,891.03 |  | 20,758.82 | | 2001/11/29 | މުވައްޒަފުންގެ ގަޑީ ލާރި | 618.90 |  | 21,377.72 | |  | އ/ކ ނަންބަރ 1155 ން (މުސާރަ) | 1,050.10 |  | 22,427.82 | |  | ޖުމްލަ: | 17,731.70 | 24,199.34 |  |   **2001/11/29 ގެ ނިޔަލަށް ހުރި ފައިސާގެ ތަފްސީލް**   |  |  |  | | --- | --- | --- | | ނަގުދުން ހުރި ފައިސާ |  | | | އ/ކ ނަންބަރ 1155 ން އަނބުރާ ޖަމާކުރުމަށ | | 1,177.10 | | | މުވައްޒަފުންގެ ގަޑީ ލާރި | | 618.90 | | | ކޮއްތާއި އެލަވަންސް | | 1,950.00 | | | ފެންތާގީ އަށް ލިބުނު | | 16,062.70 | | | ޗެކުން ހުރި | |  | | | ބިލަކަށް ދައްކަންޖެހޭ ނަންބަރ 954851-އޭ ޗެކް | | 2,619.12 | | | ޖުމްލަ: | | **22,427.82** | |  |  |  | | --- | --- | | ނަގުދު ހުރި | 19,808.70 | | ޗެކް ތަކުގައި ހުރި | 2,619.12 | | ނަގުދު ފައިސާއާއި ޗެކުން ހުރި ޖުމްލަ | **22,427.82** |   ތިޖޫރީއާއި ޙަވާލުވެހުރި ޗެކްކުރީ  (ސޮއި) (ސޮއި) (ސޮއި)  ހާނިމް އަލީ މަރިޔަމް މޫސާ އަލީ އާމިރު  ސީނިއަރ ސެކްރެޓަރީ ސެކްރެޓަރީ ޑިރެކްޓަރ |

|  |
| --- |
| އެނެކްސް 25 |
|  |

|  |
| --- |
| އެނެކްސް 26 |
|  |
| އެނެކްސް 27 |
|  |

|  |
| --- |
| އެނެކްސް 28 |
| `   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  | | | | | | | | އޮފީސް | | |  | | | | | | | | މާލެ، ދިވެހިރާއްޖެ | | | **ވައުޗަރ ރަޖިސްޓްރީ**  **VOUCHER REGISTER** | | | | | | | | | | |  | | | | | | | |  | | | **ފައިސާ ދެއްކި**  PAID | | | **ފައިސާދޭންޖެހޭ ވައުޗަރުތައް**  VOUCHERS PAYABLE | | |  |  | |  | | ފައިސާގެ އަދަދު  Amount | ޗެކު ނަންބަރު  Cheque No | ތާރީޚު  Date | ޖުމުލަ ފައިސާގެ އަދަދު  Total Amount | ފައިސާގެ އަދަދު  Amount | ސަބްކޯޑު ނަންބަރު  Sub Code No. | ތަފްޞީލު  PARTICULARS | ވައުޗަރ ނަންބަރު  Voucher No. | | ތާރީޚު  DATE | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |  |  |  |  |  |  |  |  | |  | |

|  |
| --- |
| އެނެކްސް 29 |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  | |  | |  | |  | |  | | އޮފީސް | |  |  | |  | |  | |  | |  | | މާލެ، ދިވެހިރާއްޖެ | | **ޗެކު ރަޖިސްޓްރީ** | | | | | | | | | | | | | **CHEQUE REGISTER** | | | | | | | | | | | | |  |  | | |  |  | | |  | |  |  | | / Credit**ކްރެޑިޓް** | | | | / Debit**ޑެބިޓް** | | | | **ފައިސާ** | |  | **ޗެކު** | | **ފައިސާގެ އަދަދު** | | **ލިބުނު ޑިސްކައުންޓް** | | **ވައުޗަރަށް ދޭންވާ** | | **ވައުޗަރު ނަންބަރު** | | **ލިބޭ ފަރާތް** | | **ތާރީޚު** | **ނަންބަރު** | | Cash | | Purchase Discounts | | Vouchers payable | | Voucher No. | | Payee | | Date | Cheque No | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |  | |  | |  | |  | |  | |  |  | |

|  |
| --- |
| އެނެކްސް 30 |
| |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | |  | | |  | |  | | | **އޮފީސް** | | | |  | | |  | |  | | | މާލެ، ދިވެހިރާއްޖެ | | | | **ސެކްޝަން:** | | | / Section | |  | | |  |  | | | **ނަންބަރު:** | | | / Number | |  | | |  |  | | | **ތާރީޚު:** | | | / Date | |  | | |  |  | | | **މުދާ/ޚިދުމަތް ލިބިގަތުމަށް އެދޭ ފޯމް** | | | | | | | | | | | | **GOODS/SERVICE REQUISITION FORM** | | | | | | | | | | | |  | |  | |  | | |  | | |  | |  | |  | |  | | | /Quantity**އަދަދު** | | | | | **އިތުރު ބަޔާން** | | **ލިބެންވީ ތާރީޚު** | | **ތަފްޞީލު** | | | **ދޫކުރި** | | **އެދުނު** | | | Remarks | | Rqd. Date | | Particulars | | | Issued | | Requested | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | |  | |  | |  | | |  | |  | | | **ތާރީޚު** | **ސޮއި** | | | **ނަން** | | **ކުރަންވީ ކަންތައް** | | | | | | Date | Signature | | | Name | | Functions | | | | | |  |  | | |  | | / Requested By**އެދުނު:** | | | | | |  |  | | |  | | / Authorised By **ހުއްދަދެއްވި:** | | | | | |  |  | | |  | | / Issued By **ދޫކުރި:** | | | | | |  |  | | |  | | / Goods Received by **މުދާ ބަލައިގަތް:** | | | | | |

|  |
| --- |
| އެނެކްސް 31 |
| `   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  | |  | |  | |  | |  | | **އޮފީސް** | |  |  | |  | |  | |  | |  | | މާލެ، ދިވެހިރާއްޖެ | |  |  | | **ނަންބަރު:** | | / Number | |  | |  | |  | |  |  | | **ތާރީޚު:** | | / Date | |  | |  | |  | | **މުދާ ގަންނަން އެދޭ ފޯމް** | | | | | | | | | | | | | **PURCHASE REQUEST FORM** | | | | | | | | | | | | |  |  | | |  | |  | |  | |  | | |  |  | | | **މިހާރު** | | **ބޭނުންވާ** | | **އެދުނު** | | **މުދާ ލިބިގަތުމަށްއެދޭ** | | | **ބޭނުންވާ ޢަދަދު** | **ތަފްޞީލު** | | | **ސްޓޮކްގައިހުރި** | | **ތާރީޚު** | | **ސެކްޝަން** | | **ފޯމު ނަންބަރު** | | | Quantity Required | Description | | | Quantity in Stock | | Required Date | | Requested Department | | Goods Requisition Form No. | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | |  |  | | |  | |  | |  | |  | | | / Signature **ސޮއި** | | / Position **މަޤާމް** | | **ނަން** / Name | | | |  | | | | |  | |  | |  | | | | **ސްޓޮކްއާ ޙަވާލުވެހުރި:** / Stock Keeper | | | | |

|  |
| --- |
| އެނެކްސް 32 |
| `   |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | |  | | | | | | | | | | | | **އޮފީސް** | | |  | | | | | | | | | | | | މާލެ، ދިވެހިރާއްޖެ | | | **މުދަލަށް އޯޑަރުކުރާ ފޯމް**  **PURCHASE ORDER FORM** | | | | | | | | | | | | | | |  | |  | |  |  |  |  |  |  | |  |  |  | | Supplier | | | **މުދާފޮނުވައިދޭ ފަރާތް:** | | | No | | | | **ނަންބަރު:** | | | | | Your Ref | | | **ތިޔަ ފަރާތުގެނަންބަރު:** | | | Date | | | | **ތާރީޚު:** | | | | |  |  |  | |  |  |  |  |  |  | |  |  |  | | **ޢަދަދު**  Qty | | **ތަފްޞީލު**  Particulars | | | | | | | | | | **އަގު**  Amount | | |  |  |  | |  |  |  |  |  |  | |  |  | | |  |  |  | |  |  |  |  |  |  | |  |  | | |  |  |  | |  |  |  |  |  |  | |  |  | | |  |  |  | |  |  |  |  |  |  | |  |  | | |  |  |  | |  |  |  |  |  |  | |  |  | | | **މުދާ ފޮނުވައިދޭންވީ ގޮތް**  Delivery Details | | | | | |  |  |  |  | |  | **އަގުދައްކާ ގޮތް**  Payment Terms | | |  |  |  | |  |  |  |  |  |  | |  |  |  | |  |  |  | |  |  |  |  |  |  | |  |  |  | | Special Instruction | | | |  |  |  |  |  |  | |  | **ޚާއްޞަ އެންގުން:** | | |  |  |  | |  |  |  |  |  |  | |  |  |  | |  |  |  | |  |  |  |  |  |  | |  |  |  | | **މުދަލަށް އޯޑަރ ކުރުމަށް ހުއްދަދިން**  Purchase order authorized by | | | | | | **ނަން**  Name | | | | | **ސޮއި**  Signature | | | |  | | | | | |  | | | | |  | | | | **މުދާބަލައިގަތް އަދި ޗެކްކުރި**  Received and  Checked by | | | | **ނަން**  Name | | | **ސޮއި**  Signature | | **ތާރީޚު**  Date | | | **ގަޑި**  Time | | |  |  |  | |  |  |  |  |  |  | |  |  |  | |  |  |  | |  |  |  |  |  |  | |  |  |  | |

|  |
| --- |
| އެނެކްސް 33 |
| `   |  |  |  |  |  |  |  |  |  | | --- | --- | --- | --- | --- | --- | --- | --- | --- | |  | | |  | | | | | އޮފީސް | |  | | |  | | | | | މާލެ، ދިވެހިރާއްޖެ | | **ނަންބަރު:** | | | / Number | | | | |  | | **ތާރީޚު:** | | | / Date | | | | |  | | **ފައިސާ ޚަރަދުކުރުމުގައި ބަލަންޖެހޭ ބެލުންތަކާ ބެހޭ ފޯމް** | | | | | | | | | | **INTERNAL CONTROL PROCEDURE CHECK FORM** | | | | | | | | | |  | | | | | | | | | | *1* | **މުދާ ގަންނަން އެދޭ ފޯމް** | | **ސެކްޝަން** | | **ތާރީޚު** | **ނަންބަރު** | **ހުއްދަދެއްވި** | | |  | Purchase Request Form | | Section | | Date | Number | Authorised | | |  |  | |  | |  |  |  | | | *2* | / Funds available in budget**ބަޖެޓްގައި ފައިސާ ހުރިކަން** | | | | Complete the table below)**ތިރީގައިވާ ތާވަލް ފުރުއްވާ**( | | | | | *3* | / Purchase Order Form**މުދަލަށް އޯޑަރ ކުރާ ފޯމް** | | | | / Date **ތާރީޚު** | / Name **ނަން** | / Sign **ސޮއި** | | |  |  | |  | |  |  |  | | | *4* | **މުދާ ބަލައިގަނެ ޗެކްކުރި** | | | |  |  |  | | |  | Goods Received and Checked | | | |  |  |  | | | *5* | **ފައިސާ ޚަރަދުކުރުމުގެ ވައުޗަރަށް ބޭނުންވާ ލިޔުންތައް ޗެކްކުރީ** | | | |  |  |  | | |  | Documents Checked for Payment Voucher | | | |  |  |  | | | *6* | **ޕޭމަންޓް ވައުޗަރ ތައްޔާރުކުރީ** | | | / Number**ނަންބަރު** |  |  |  | | |  | Payment Voucher Prepared By | | |  |  |  |  | | | *7* | **ފޮތްތަކުގައި ލިޔުނީ** | | | |  |  |  | | |  | Books Updated By | | | |  |  |  | | | *8* | **ފައިސާ ޚަރަދުކުރުމަށް ހުއްދަދިން** | | | |  |  |  | | |  | Payment Authorised By | | | |  |  |  | | | *9* | **ފައިސާ ޙަވާލު ކުރިކަން ޗެކްކުރީ** | | | |  |  |  | | |  | Checked if Payment Made | | | |  |  |  | | | *10* | **ލިޔުންތައް ފައިލުކުރީ** | | | |  |  |  | | |  | Payment Voucher and Documents Filed By | | | |  |  |  | | | *11* | **މި ފޯމް ފައިލުކުރީ** | | | |  |  |  | | |  | ICPCF Filed By | | | |  |  |  | | |  |  | |  | |  | | / Code**ކޯޑު** | | / Description**ތަފްޞީލު** | | | / Balance **ބާކީ** | |  | |  | | |  | |  | |  | | |  | |  | |  | | |  | |  | |  | | |  | |

|  |
| --- |
| އެނެކްސް 34 |
| **ސްޓޮކް ބާކީ**  އައިޓަމްގެ ނަން: މޮނީޓަރު ފޮތް *400* ސަފްޙާ   |  |  |  |  |  |  |  |  | | --- | --- | --- | --- | --- | --- | --- | --- | | **ތާރީޚު** | **ނެގި ގަޑި** | **މުދަލަށް އެދުނު/ އިންވޮއިސް ނަންބަރު** | **ނަން** | **ސޮއި** | **ވެއްދި** | **ނެގި** | **ބާކީ** | | *07/12/2005* |  | *7-A/2000/05* | އަޙުމަދު ޢަފީފު |  | *50* |  | *50* | | *2005/12/08* |  | ބީ ސެކްޝަން | މުޙައްމަދު އުމަރު |  |  | *10* | *40* | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | |

|  |
| --- |
| އެނެކްސް 35 |
| |  |  |  |  |  |  | | --- | --- | --- | --- | --- | --- | | **ކޯޑު ކޮންޓްރޯލް ފޯމު**  **31 މާޗް 2005 ގެ ނިޔަލަށް** | | | | | | |  |  |  |  |  |  | | **އިތުރު މަޢުލޫމާތު** | **ޚަރަދުނުވެ އޮންނާނެ ބާކީ** | **ޚަރަދު ކުރުމަށް ކަޑައެޅި މުޅި ޖުމުލަ** | **މިމުއްދަތުގައި ޚަރަދުކުރަންވީ ކަމަށް** | **ފާސްވި ބަޖެޓް** | **ކޯޑު ނަންބަރާއި ނަން** | | **222 010ލިޔެކިއުމާއިބެހޭގޮތުން ހޯދާ ތަކެތި** | | | | | | | ޖެހިގެންއޮތް 9 މަސް ދުވަހަށް ފުދޭވަރަށް ޚަރަދު ކޮންޓްރޯލް ކުރަންޖެހޭ | *33,333.00* | *16,667.00* | *12,500.00* | *50,000.00* | ތަކެތި ގަތުމަށް | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  | ޖުމްލަ | | **221 010 ރާއްޖެ ތެރެއަށް ކުރާ ދަތުރު ޚަރަދު** | | | | | | | ޖެހިގެންއޮތް 9 މަސް ދުވަހަށް ފުދޭވަރަށް ޚަރަދު ކޮންޓްރޯލް ކުރަންޖެހޭ | *48,000.00* | *12,000.00* | *15,000.00* | *60,000.00* |  | | *-* | *-* | *-* | *-* | *-* |  | | *-* | *-* | *-* | *-* | *-* |  | | *-* | *-* | *-* | *-* | *-* |  | | *-* | *-* | *-* | *-* | *-* |  | |  |  |  |  |  | ޖުމްލަ | | **222 990އެހެނިހެން ގޮތްގޮތުން ހޯދޭ ތަކެތި** | | | | | | |  |  |  |  |  | މޭޒު ފޮތި | |  |  |  |  |  | ދޮރު ފޮތި | |  |  |  |  |  |  | |  |  |  |  |  |  | |  |  |  |  |  |  | | ނޯޓް: ޚަރަދު ކުރުމަށް ކަނޑައެޅި މުޅި ޖުމުލަ ބަލާނީ އެހާތަނަށް ޚަރަދު ކުރެވުނު ފައިސާ އާއި ޚަރަދު ކުރުމަށް ކަނޑައަޅާ ޚިދުމަތް ހޯދާ ފައިސާ ނުދައްކާ ހުރި ބިލްތައްވެސް ހިމަނައިގެންނެވެ. | | | | | | |

|  |
| --- |
| އެނެކްސް 36 |
|  |

|  |
| --- |
| އެނެކްސް 37 |
| |  |  |  |  |  | | --- | --- | --- | --- | --- | | **ޗެކްލިސްޓް** | | | | | | ފިނޭންސް މިނިސްޓްރީގެ ބޭނުމަށް | އޮފީސްތަކުން ޗެކު ކުރަން  ( ✓ ) | | ތަފްޞީލް | | |  |  | | ޕޭމަންޓް ވައުޗަރ | | |  |  | | އިންވޮއިސް / ބިލް | | |  |  | | މުދާ ނުވަތަ ޚިދުމަތް ލިބުނުކަމުގެ ލިޔުން | | |  |  | | ޕާޗޭސް އޯޑަރ / ކޮންޓްރެކްޓުގެ ކޮޕީ /1 | | |  |  | | މުދާ ނުވަތަ ޚިދުމަތް ލިބިގަތުމަށް އެދޭ ފޯމު | | |  |  | | ކޯޓޭޝަން | | |  |  | | ޓްރާންސްފަރ ކުރައްވަން ބޭނުންފުޅުނަމަ، ބޭންކް އެކައުންޓް ނަންބަރު | | | **ބަޖެޓާއިބެހޭ މަޢުލޫމާތު (އޮފީސްތަކުން ފުރިހަމަ ކުރުމަށް)** | | | | | | **ބާކީ**/2 | | **އައިޓަމް** | | **ކޯޑް** | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  |  * 1/ ޕޭމަންޓް ޝެޑިއުލްއަކަށް ފައިސާ ދައްކާ ކޮންޓްރެކްޓެއްގެ ފުރަތަމަ ޕޭމަންޓުނަމަ ކޮންޓްރެކްޓުގެ ކޮޕީ، އޭގެ ފަހުން ރިކުއެސްޓުކުރައްވާ ހުރިހާ ޕޭމަންޓްތަކަށް ޕޭމަންޓް ޝެޑިއުލްގެ ކޮޕީ * 2/ މިޕޭމަންޓް ވައުޗަރގައިވާ ޕޭމަންޓް ދެއްކުމަށްފަހު ބަޖެޓް ކޯޑް ބާކީ * ރާއްޖެއިން ބޭރަށް ކުރާ ދަތުރުތަކަށް ބޭރުފައިސާ ގަތުމަށް މޯލްޑިވްސް މަނިޓަރީ އޮތޯރިޓީއަށް ހުށަހަޅާ ފޯމުގެ އަޞްލާއި، ފައިސާ ގަތުމަށް އެދި ފޮނުވާ ސިޓީއާއި ސަޕޯޓިންގ ޑޮކިއުމަންޓްސް ފޮނުވަންވާނެއެވެ. * ކޮންމެ ޕޭމަންޓް ވައުޗަރަކާއިއެކު މި ޗެކުލިސްޓް ފުރިހަމަކުރެއްވުމަށްފަހު ފޮނުއްވަންވާނެއެވެ. * ޕޭމަންޓް ވައުޗަރގައި އޮފީހުގެ ތައްގަނޑު ޖައްސަވަންވާނެއެވެ. |

|  |
| --- |
| އެނެކްސް 38 |
| c  ...........................  .........................  ސަރުކާރުގެ ބޭނުމަށް ކުއްޔަށް ހިފާ ތަންތަނާބެހޭ މަޢުލޫމާތު   1. ތަނުގެ ނަން: ................................................................................................ 2. ތަނުގެ ވެރިފަރާތުގެ ނަމާއި އެޑްރެސް:................................................................................. 3. ތަނުގެ ބޮޑުމިން (އަކަފޫޓުން):........................................................................................ 4. ތަން ހަދާފައިހުރިގޮތް:............................................................................................... 5. ކުއްޔަށް ހިފާ ބޭނުން:............................................................................................... 6. ކުއްޔަށް ހިފާ މުއްދަތު:.............................................................................................. 7. ތަނުގެ ކުލި (މީލާދީ މަހަކަށް):........................................................................................ 8. ނިދާ ކޮޓަރީގެ ޢަދަދު:............................................................................................... 9. ބޮޑުކޮޓަރި (ސިޓިންގ ރޫމް) ހުރިކަން ނުވަތަ ނެތްކަން:................................................................... 10. ފާޚާނާގެ ޢަދަދު:.................................................................................................... 11. ބަދިގެ ހުރިކަން ނުވަތަ ނޫންކަން:..................................................................................... 12. ފަރުނީޗަރާއި އެކުގައިކަން ނުވަތަ ނޫންކަން:............................................................................. 13. ހިފާގެންގުޅޭ ސާމާނާއެކުގައިކަން ނުވަތަ ނޫންކަން:....................................................................... 14. ކުއްޔަށް ހިފުމަށް ކުރެވުނު އިޢުލާނުގެ ނަންބަރާއި ތާރީޚް:.................................................................  |  |  |  | | --- | --- | --- | | މަޢުލޫމާތު ފޯމް ތައްޔާރުކުރި: | ޗެކްކުރި: | އިސްވެރިޔާގެ: | | ސޮއި: ............................ | ސޮއި: .............................. | ސޮއި: ................................... | | ނަން: ............................. | ނަން: .............................. | ނަން: .................................... | | މަޤާމު: ............................ | މަޤާމު: ............................. | މަޤާމު: ................................... | | ތާރީޚް: ........................... | ތާރީޚް: .............................. | ތާރީޚް: .................................... |   އޮފީހުގެ ތައްގަނޑު  މިނިސްޓްރީ އޮފް ފިނޭންސް އެންޑް ޓްރެޜަރީގެ ބޭނުމަށް:  މަތީގައިވާ ތަން ސަރުކާރުގެ ބޭނުމަށް ކުއްޔަށް ހިފުމުގެ ހުއްދަ ދީފީމެވެ.   |  | | --- | | ސޮއި: ...................................... | | ނަން: ....................................... | | މަޤާމު: ..................................... | | ތާރީޚް: ..................................... | |

|  |
| --- |
| އެނެކްސް 39 |
| |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | އެއްކިބާކުރި ޚަރަދު | | | | | | | | | | | | | |  |  | |  | |  |  |  | |  | |  | | | *100,000.00* | **ފާސްވި ބަޖެޓް:** | | |  | |  |  | | **ޞަފްޙާ ނަންބަރު:** | | | | | *10,000.00* | **އުނިކުރި:** | | |  | |  |  | | **ބަޖެޓް އެކައުންޓް:** | | | | | *90,000.00* | **ލިބުނު:** | | |  | |  |  | | **ބަޖެޓް ކޯޑު:** | | | | |  | **ޚަރަދު ކުރެވެން ހުރި:** | | |  | |  |  | |  | |  | | |  |  |  | |  | |  | ޚަރަދުކުރަން ހަމަޖެހިފައި ހުރި *2005* ވަނަ އަހަރަށް | | | | | | | **ޖުމުލަ އިތުރުވާ އަދަދު** | **އަދަދު** | **އެޖަސްޓް** | | **ދެއްކި ތާރީޚު** | | **ޚަރަދުގެ ބާވަތް** | **ދާންވީ ފަރާތް** | **ރިފަރެންސް** | | **ތާރީޚު** | | **ކޯޑު** | | *6,500.00* |  |  | |  | | ބާކީ ގެނައި |  |  | |  | |  | | *8,750.00* | *750.00* |  | |  | | ޑީސަލް އަގު | އޮއިލް ކޯޕަރޭޝަން | (ސިޓީ ނަންބަރު) | | *21/02/2005* | | *222 030* | | *8,650.00* |  | *(100.00)* | |  | | ޑީސަލް އަގު | އޮއިލް ކޯޕަރޭޝަން | (ސިޓީ ނަންބަރު) | | *25/02/2005* | | *222 030* | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  |  |  | |  | |  | |  |  |  | |  | |  | \* މިފޯމު ފޮތެއްގެ ސިފައިގައިވެސް ހެދިދާނެއެވެ. | | | | | | |

|  |
| --- |
| އެނެކްސް 40 |
|  |

|  |
| --- |
| އެނެކްސް 41 |
| **ނުރަސްމީ / އިތުރުގަޑީގެ ޙާޟިރީ ފޮތުގެ ނަމޫނާ**  ޢަލީ ރަޝީދު (ސެކްރެޓަރީ)  ޚ.ރ.ކ ނަންބަރު: 2233  މުސާރަ: 1566   |  |  |  |  |  |  |  |  | | --- | --- | --- | --- | --- | --- | --- | --- | | ޗެކުކުރި ވެރިޔެއްގެ | މަސައްކަތްކުރި | މަސައްކަތްނިންމި | | މަސައްކަތްފެށި | | ކުރިމަސައްކަތް | ތާރީޚު | | ސޮއި | ގަޑީގެ ޢަދަދު | ސޮއި | ގަޑި | ސޮއި | ގަޑި | |  |  |  |  |  |  | 21 ޖޫން 2000 ން 20 ޖުލައި 2000 އަށް |  | |  | 6.00 |  | 20.00 |  | 14.00 | ރަސްމީ ގަޑީގައި ފައިލްނުކުރެވިހުރި ބައެއް ތަކެތި ފައިލްކުރުމަށް | 2000/07/02 | |  | 4.00 |  | 13.00 |  | 09.00 | ރަސްމީ ގަޑީގައި ނުނިމިހުރި ބައެއް މަސައްކަތް ނިންމުމަށް | 2000/07/05 | |  | 1.00 |  | 21.00 |  | 20.00 | ބަޖެޓް މަސައްކަތް ނިންމުމަށް | 2000/07/15 | |  | 2.30 |  | 20.30 |  | 18.00 | ރަސްމީ ގަޑީގައި ނުނިމިހުރި ބައެއް ތަކެތި ފައިލްކުރުމަށް | 2000/07/16 | |  | 5.00 |  | 14.30 |  | 09.30 | ނުނިމިހުރި ބައެއް މަސައްކަތްތައް ނިންމުމަށް | 2000/07/19 | |  | **18.30** |  |  |  |  | ޖުމުލަ: |  | |  |  |  |  |  |  |  |  | |

|  |
| --- |
| އެނެކްސް 42 |
|  |

|  |
| --- |
| އެނެކްސް 43 |
| ކަނޑުމަގުން އަތޮޅުތަކުން މާލެ ގެންނަ ނުވަތަ މާލެއިން އަތޮޅުތަކަށް ފޮނުވަންޖެހޭ މީހުންގެ ދަތުރު ޚަރަދު (ކެއުމުގެ ޚަރަދާއި ދަތުރުފީ) ދިނުމުގެ ރޭޓްތައް:   |  |  | | --- | --- | | ދަތުރުފީ (ކެއުމާއެކު) | އަތޮޅު | | -/350 ރުފިޔާ | ހއ. ތިލަދުންމަތީ އުތުރުބުރި | | -/325 ރުފިޔާ | ހދ. ތިލަދުންމަތީ ދެކުނުބުރި | | -/250 ރުފިޔާ | ށ. މިލަދުންމަޑުލު އުތުރުބުރި | | -/250 ރުފިޔާ | ނ. މިލަދުންމަޑުލު ދެކުނުބުރި | | -/200 ރުފިޔާ | ރ. މާޅޮސްމަޑުލު އުތުރުބުރި | | -/200 ރުފިޔާ | ބ. މާޅޮސްމަޑުލު ދެކުނުބުރި | | -/175 ރުފިޔާ | ޅ. ފާދިއްޕޮޅު | | -/100 ރުފިޔާ | ކ. މާލެ އަތޮޅު | | -/175 ރުފިޔާ | އއ. އަރިއަތޮޅު އުތުރުބުރި | | -/175 ރުފިޔާ | އދ. އަރިއަތޮޅު ދެކުނުބުރި | | -/175 ރުފިޔާ | ވ. ފެލިދެއަތޮޅު | | -/200 ރުފިޔާ | މ. މުލަކުއަތޮޅު | | -/200 ރުފިޔާ | ފ. ނިލަންދެއަތޮޅު އުތުރުބުރި | | -/225 ރުފިޔާ | ދ. ނިލަންދެއަތޮޅު ދެކުނުބުރި | | -/250 ރުފިޔާ | ތ. ކޮޅުމަޑުލު | | -/325 ރުފިޔާ | ލ. ހައްދުންމަތި | | -/375 ރުފިޔާ | ގއ. ހުވަދުއަތޮޅު އުތުރުބުރި | | -/375 ރުފިޔާ | ގދ. ހުވަދުއަތޮޅު ދެކުނުބުރި | | -/450 ރުފިޔާ | ޏ. ފުވައްމުލައް | | -/450 ރުފިޔާ | ސ. އައްޑު އަތޮޅު |     މިރޭޓުތައް ހަމަޖައްސާފައި މިވަނީ ޢާއްމުކޮށް ކަނޑުމަގުން މާލެ ދަތުރުކުރާ އުޅަނދަކުން ފަސިންޖަރެއްގެ ގޮތުން ގެންނަ ނުވަތަ ފޮނުވާ މީހުންނަށް (ކެއުމާއެކު) ޚަރަދު ދޭންވާ ރޭތުތަކެއްގެ ގޮތުގައެވެ. |

|  |
| --- |
| އެނެކްސް 44 |
| ތާވަލު (1)  **އެއްފަސްވެފައިވާ ބިންބިމުގައި ހުންނަ ވަކި ރަށްރަށަށް ފޮނުވަން ނުވަތަ ގެންނަންޖެހޭ މީހުން އެއްގަމުމަގުން ދަތުރުކުރުމަށް ކާރު ކުއްޔަށް ހިފުމުގެ ރޭޓްތައް**   |  |  | | --- | --- | | ރޭޓް (ރ) | **އެއްފަސްވެފައިވާ ރަށް** | | -/20 ރުފިޔާ | ނ. ކެނދިކުޅުދޫން ކުޅުދުއަށް | | -/20 ރުފިޔާ | ނ. ކުޅުދޫން ކެނދިކުޅުދުއަށް | | -/20 ރުފިޔާ | މ. ކޮޅުފުށިން ވާރެޔާފުށްޓަށް | | -/20 ރުފިޔާ | މ. ވާރެޔާފުށިން ކޮޅުފުށްޓަށް | | -/20 ރުފިޔާ | ލ. އިސްދޫން ކަލައިދުއަށް | | -/20 ރުފިޔާ | ލ. ކަލައިދޫން އިސްދުއަށް | | -/20 ރުފިޔާ | ސ. ހުޅުދޫން މީދުއަށް | | -/20 ރުފިޔާ | ސ. މީދޫން ހުޅުދުއަށް |     ނޯޓް: މިރޭޓްތަކަށް ދަތުރުކުރުމުގައި، އަތްމަތީގައި ގެންދާ ތަކެތި ފިޔަވައި އިތުރު ދާގީނާ އުޅަނދަށް އަރުވާނަމަ، ދާގީނާއަކަށް -/5 ރުފިޔާ ދެވިދާނެއެވެ.  ތާވަލު (2)   |  |  |  |  |  |  | | --- | --- | --- | --- | --- | --- | | ލ.ކައްދޫ | ލ.ގަން/ތުނޑި | ލ.ގަން/މަތިމަރަދޫ | ލ.ގަން/މުކުރިމަގު | ލ.ފޮނަދޫ | އަތޮޅާއި ރަށް | | ރޭޓް (ރ) | ރޭޓް (ރ) | ރޭޓް (ރ) | ރޭޓް (ރ) | ރޭޓް (ރ) | | -/60 | -/300 | -/260 | -/200 | - | ލ. ފޮނަދޫ | | -/80 | -/80 | -/60 | - | -/260 | ލ. ގަން/ މުކުރިމަގު | | -/120 | -/30 | - | -/60 | -/260 | ލ. ގަން/ މަތިމަރަދޫ | | -/150 | - | -/30 | -/80 | -/300 | ލ. ގަން/ ތުނޑި | | - | -/150 | -/120 | -/80 | -/60 | ލ. ކައްދޫ |     ނޯޓް: މިރޭޓުތައް ކަނޑައަޅާފައި މިވަނީ، ލަގެޖާއެކު ކާރުގެ އެއްކޮޅު ދަތުރަށެވެ.  ތާވަލު (3)   |  |  |  |  |  |  | | --- | --- | --- | --- | --- | --- | | ސ. ގަން | ސ. ފޭދޫ | ސ. މަރަދޫފޭދޫ | ސ. މަރަދޫ | ސ. ހިތަދޫ | އަތޮޅާއި ރަށް | | ރޭޓް (ރ) | ރޭޓް (ރ) | ރޭޓް (ރ) | ރޭޓް (ރ) | ރޭޓް (ރ) | | -/200 | -/180 | -/160 | -/140 | - | ސ. ހިތަދޫ | | -/100 | -/60 | -/30 | - | -/140 | ސ. މަރަދޫ | | -/80 | -/60 | - | -/30 | -/180 | ސ. މަރަދޫފޭދޫ | | -/60 | - | -/60 | -/60 | -/180 | ސ. ފޭދޫ | | - | -/60 | -/80 | -/100 | -/200 | ސ. ގަން |     ނޯޓް: މިރޭޓުތައް ކަނޑައަޅާފައި މިވަނީ، ލަގެޖާއެކު ކާރުގެ އެއްކޮޅު ދަތުރަށެވެ. |
| އެނެކްސް 45 |
| ވަކި ޤާނޫނެއްގެ ދަށުން ބާރު ލިބިގެން ދައުލަތުގެ މުއައްސަސާތަކުން ހުޅުވާ ފަންޑުތައް ހުޅުވުމަށް ހުށަހަޅަންޖެހޭ ފަންޑް ސްޓޭޓްމަންޓް  **މުއައްސަސާގެ ނަން**  **އަތޮޅާއި ރަށް، ދިވެހިރާއްޖެ**  މިއީ ....... ޤާނޫނު (ޤާނޫނު ނަންބަރު .........) ގެ .... ވަނަ މާއްދާގެ (...) އިން......................................އަށް ލިބިދޭ އިޚްތިޔާރު ގެ ދަށުން (...................ފަންޑް ހުޅުވާ ބޭނުން..................) މަށް އުފައްދާ "........................ ފަންޑް" ގެ .......... ...... ސްޓޭޓްމަންޓްއެވެ.   |  |  |  | | --- | --- | --- | | 1 | **ފަންޑް ގެ ނަން:** | ................................ ފަންޑް | | 2 | **ފަންޑް ގެބޭނުން:** | ...... ................ ......................... ........................ ކުރުމަށްޓަކައި އުފައްދާފަންޑެކެވެ. | | 3 | **ފަންޑަށް ޖަމާކުރާ ފައިސާގެ ބާވަތް:** | .......... ފަންޑަށް ................................. ފައިސާ އާއި، ............ ޖަމާކުރާ ފައިސާ އެވެ. | | 4 | **ފަންޑުން ކުރުން ހުއްދަ ޚަރަދު:** | ................ ފަންޑުން ހޭދަކުރާނީ މި............ ސްޓޭޓްމަންޓްގެ ޖަދުވަލު އެކެއް ގައި ބަޔާންކުރާގޮތަށް ....................... ކަންތައް ތަކަށެވެ. | | 5 | **ފަންޑް ހިންގުމުގެ ޒިންމާ އުފުލާ ފަރާތް:** | .................... ފަންޑް ހިންގާނީ، ........................ ފަންޑްގެ............ސްޓޭޓްމަންޓްގެ ޖަދުވަލު ދޭއް ގައި ބަޔާންކޮށްފައިވާ ................ ފަންޑް ހިންގުމަ............ ކޮމިޓީގެ ............. އެވެ. | | 6 | **ފަންޑް ބަންދުކުރާއިރު އެކައުންޓްގައި ފައިސާހުރިނަމަ އެފައިސާއާމެދު ޢަމަލުކުރާނެގޮތް:** | .......................... ފަންޑް ބަންދުކުރާއިރު ފަންޑްގައި ފައިސާހުރިނަމަ އެފައިސާ ...................ށެވެ. | | 7 | **ފަންޑް އެކައުންޓު ބަންދުކުރާ ތާރީޚް:** | .......................... ފަންޑް ބަންދުކުރާނީ  (ހ) ފަންޑު ބަންދުކުރުމަށް،........... ފަންޑް ހިންގުމުގެ ޒިންމާ އުފުލާ ފަރާތުން، ނިންމައިފިނަމަ އެގޮތަށް .......... ނިންމާ ތާރީޚެއްގައެވެ. ނުވަތަ  (ށ) ........................ މަކަށެވެ. |   .....ޖޫން2010 ވީ ........ ދުވަހު މި ................ ސްޓޭޓްމަންޓް ގައި ބަޔާންކުރެވިފައިވާ ................... ފަންޑް ޤާއިމުކޮށްފީމެވެ.  (................. ސޮއި.........)  ....ނަން.........  ...........މަޤާމު......  ޤާނޫނު ............... (ޤާނޫނު ނަންބަރު ....) އިން މި ފަންޑް އުފެއްދުމަށް ބާރުދީފައިވާ ފަރާތް |

|  |
| --- |
| އެނެކްސް 46 |
| **ދައުލަތުގެ މާލިއްޔަތުގެ ޤާނޫނުގައިވާ ގޮތުގެމަތިން މާލީއަހަރުގެ ހިސާބު ނިންމުމުގެ ގޮތުން ކުރަންޖެހޭ ކަންތައްތަކާއި، އެކަންތައްތައް ނިންމަންޖެހޭ ތާރީޚްތައް**   |  |  | | --- | --- | | **ނިންމަންޖެހޭ ތާރީޚް** | **މާލީއަހަރުގެ ހިސާބު ނިންމުމުގެ ގޮތުން ކުރަންޖެހޭ ކަންކަން** | | 31 ޑިސެމްބަރ | * އެއަހަރެއްގެ ބަޖެޓުން ޚަރަދު ކުރުމަށް، ތަކެއްޗާއި ޚިދުމަތްތައް އެދެވޭނެ (ޕާރޗޭސް އޯޑަރ ހެދުމުގެ) އެންމެ ފަހު ތާރީޚް | | 14 ޖަނަވަރީ | * މިނިސްޓްރީ އޮފް ފިނޭންސްގެ ޓްރެޜަރީ އެންޑް ޕަބްލިކް އެކައުންޓް ޑިވިޜަން އިން މުއައްސަސާތަކަށް ތިރީގައިވާ މަޢުލޫމާތު ފޮނުވަންޖެހޭ އެންމެފަހު ތާރީޚް * ބަޖެޓް އެކައުންޓްތައް ފިޔަވައި އެހެންއެކައުންޓް ތަކުން ނިމުނު މާލީއަހަރުގެ ތެރޭގައި ހިންގާފައިވާ ޓްރާންސެކްޝަންތަކުގެ ލިސްޓް * މާލީއަހަރުގެތެރޭގައި ހިގާފައިވާ ބަޖެޓް ޚަރަދު ތަކާއި ރެވެނިއު ތަކުގެ ލިސްޓް * މާލީއަހަރުގެތެރޭގައި ބޭރުގެ އެހީ ލިބިގެން ހިންގުނު ޕްރޮޖެކްޓްތަކާއި އަގު، އަދި ލިބުނު ފައިސާއާއި ޚަރަދުގެ ހިސާބު | | 21 ޖަނަވަރީ | * މާލޭގައި ހުރި މުއައްސަސާތަކުގެ ތެރެއިން މި މިނިސްޓްރީގެ ޓްރެޜަރީ އެންޑް ޕަބްލިކް އެކައުންޓްސް ޑިވިޜަންގެ ސެންޓްރަލައިޒްޑް ޕޭމަންޓަށް ފޮނުވާ ޕޭމަންޓް ވައުޗަރުތަކުން އެ އަހަރަށް ކަނޑައަޅާފައިވާ ޚަރަދެއް ކުރުމަށް ޕޭމަންޓް ވައުޗަރު ހުށަހަޅަންޖެހޭ އެންމެފަހު ތާރީޚް | | 27 ޖަނަވަރީ | * މާލޭގައި ހުރި މުއައްސަސާތަކުގެ ތެރެއިން މި މިނިސްޓަރުގެ ޓްރެޜަރީ އެންޑް ޕަބްލިކް އެކައުންޓްސް ޑިވިޜަންގެ ސެންޓްރަލައިޒްޑް ޕޭމަންޓަށް ފޮނުވާ ޕޭމަންޓް ވައުޗަރުތަކުން އެ އަހަރު "ސެންޑްބެކް" ކުރެވިފައިވާ ޕޭމަންޓް ވައުޗަރ ތައް ރަނގަޅު ކުރެއްވުމަށް ފަހު މިނިސްޓްރީ އޮފް ފިނޭންސް އެންޑް ޓްރެޜަރީ ގެ ސެންޓްރަލައިޒްޑް ޕޭމަންޓްސް އަށް ފޮނުވުމުގެ އެންމެ ފަހު ތާރީޚް * އެސް.އޭ.ޕީ ސިސްޓަމް ބޭނުންކުރާ މުއައްސަސާތަކުން އެ އަހަރުގެ ބިލްތައް ޕޯސްޓް ކުރުމުގެ އެންމެ ފަހުތާރީޚް * ރަށްރަށުގައިވާ ދައުލަތުގެ މުއައްސަސާތަކުން ނިމުނު އަހަރުގެ ޚަރަދުތަކަށް ފައިސާ ދެއްކޭނެ އެންމެ ފަހު ތާރީޚް | | 31 ޖަނަވަރީ | * ބޭންކް އޮފް މޯލްޑިވްސް މެދުވެރިވެގެން މުއައްސަސާތަކުން އަތޮޅުތަކާއި ރަށްރަށުގައި ހުޅުވާފައިވާ ހުރިހާ އެކައުންޓްތަކުގެ 31 ޑިސެމްބަރ ގެ ނިޔަލަށް ތައްޔާރުކޮށްފައިވާ ބޭންކް ރިކޮންސިލިއޭޝަން ސްޓޭޓްމަންޓް ފޮނުވުމުގެ އެންމެ ފަހު ތާރީޚް * މާލޭގައި ހުރި މުއައްސަސާތަކުން ބަލަހައްޓާ ބަޖެޓް އެކައުންޓްތައް ފިޔަވައި އެހެން އެކައުންޓް ތަކުގެ 31 ޑިސެމްބަރ ގެ ނިޔަލަށް ތައްޔާރުކޮށްފައިވާ ބޭންކް ރިކޮންސިލިއޭޝަން ސްޓޭޓްމަންޓް ފޮނުވުމުގެ އެންމެ ފަހު ތާރީޚް * ދައުލަތުގެ ހުރިހާ މަސްއޫލު މުއައްސަސާތަކުން ތީރީގައި މިދަންނަވާ ކަންކަމާއި ގުޅޭ ފައިނޭންޝަލް ޑޭޓާ ފޮނުވުމުގެ އެންމެފަހު ތަރީޚް * އިންވެސްޓްމަންޓް * ލޯނާއި ބޮރޮވިންގްސް * ޑެޓާރސް * އެހެނިހެން ފައިނޭންޝަލް އެސެޓާއި ލަޔަބިލިޓީޒް * އައުޓް ސްޓޭންޑިންގ ކޮމިޓްމަންޓްސް * ކޮންޓިޖެންޓް ލަޔަބިލިޓީޒް | | 21 ފެބްރުއަރީ | * ދައުލަތުގެ ހުރިހާ މަސްއޫލު މުއައްސަސާތަކަށް މިނިސްޓްރީ އޮފް ފިނޭންސް އެންޑް ޓްރެޜަރީ ގެ ޕަބްލިކް އެކައުންޓް ޑިވިޜަނުން ތައްޔާރުކުރާ ޑްރާފްޓް ފައިނޭންޝަލް ސްޓޭޓްމަންޓްތަކާއި އަޕްޑޭޓަޑް ޓްރާންސެކްޝަން ލިސްޓް ފޮނުވުމުގެ އެންމެ ފަހު ތާރީޚް | | 4 މާރޗް | * ފައިނޭންޝަލް ސްޓޭޓްމަންޓްތައް މުއައްސަސާތަކުން ބެއްލެވުމަށްފަހު ގެންނަންޖެހޭ ބަދަލުތައް މި މިނިސްޓްރީގެ ޓްރެޜަރީ އެންޑް ޕަބްލިކް އެކައުންޓްސް ޑިވިޜަނަށް އެންގުމުގެ އެންމެފަހު ތާރީޚް | | 25 މާރޗް | * މި މިނިސްޓްރީގެ ޓްރެޜަރީ އެންޑް ޕަބްލިކް އެކައުންޓްސް ޑިވިޜަނުން މަސްއޫލު މުއައްސަސާތަކުގެ ސްޓޭޓްމަންޓްތަކުގައި ދެފަރާތުން އެއްބަސްވެވުނު ބަދަލުތައް ގެނައުމަށްފަހު އެމުއައްސަސާއަކާއި ހަވާލުކުރުމުގެ އެންމެފަހު ތާރީޚް | | 31 މާރޗް | * ދައުލަތުގެ މަސްއޫލު މުއައްސަސާތަކުގެ ޒިންމާދާރުވެރިން، ނިމުނު މާލީއަހަރުގެ ހުރިހާ ފައިނޭންޝަލް ސްޓޭޓްމަންޓްތައް އޮޑިޓަރ ޖެނެރަލަށް ހުށަހެޅުމުގެ އެންމެފަހު ތާރީޚް      * ފައިނޭންޝަލް ކޮންޓްރޯލަރ ދައުލަތުގެ މާލީއަހަރީ ރިޕޯރޓް މިނިސްޓަރ އޮފް ފިނޭންސް އެންޑް ޓްރެޜަރީ އަށް ހުށަހެޅުމުގެ އެންމެފަހު ތާރީޚް | |

|  |
| --- |
| އެނެކްސް 47 |
| |  |  | | --- | --- | |  | **މަސްއޫލު މުއައްސަސާގެ ނަން:** | |  | **ބިޒްނަސް އޭރިޔާ ނަންބަރު:** | |  |  | |  | | |  | | |  | **31ޑިސެމްބަރ ގެ ނިޔަލަށް އަތްމަތީ ފައިސާ (ޕެޓީކޭޝް) އާއި ޑިޕޮސިޓް ފައިސާގެ ގޮތުގައި ގެންގުޅޭ ފައިސާއާއި ކޭޝްއެޑްވާންސްގެ ގޮތުގައި އެ އޮފީހެއްގައި ހުރި ފައިސާގެ އަދަދު ކަށަވަރުކުރާލިޔުން** | |  |  | | ތިރީގައި މިވަނީ، 31 ޑިސެމްބަރ (....އަހަރު) ގެ ނިޔަލަށް އަތްމަތީ ފައިސާ (ޕެޓީކޭޝް) އާއި ޑިޕޮސިޓް ފައިސާގެ ގޮތުގައި ގެންގުޅޭ ފައިސާއާއި ކޭޝްއެޑްވާންސްގެ ގޮތުގައި ގެންގުޅޭ ފައިސާއާއި، އެހެނިހެންގޮތްގޮތުން (މަސްއޫލު މުއައްސަސާގެ ނަން/ ބިޒްނަސް އޭރިޔާ ނަންބަރު) ހުރި ފައިސާގެ އަދަދުތަކެވެ. | | | **އަދަދު (ރުފިޔާ)** | **ބާވަތް** | |  | ޕެޓީ ކޭޝްގެގޮތުގައި ހުރި ފައިސާ | |  | ކޭޝިއަރ/ ފައިސާ ބަލައިގަންނަ ފަރާތްތަކަށް ދެވިފައިވާ ފްލޯޓް | |  | ޢާމްދާނީގެ ގޮތުގައި ލިބިފައިވާ ފައިސާގެތެރެއިން ބޭންކަށް ޖަމާނުކޮށްހުރި ފައިސާ | |  | ޑިޕޮސިޓް ފައިސާގެ ގޮތުގައި ގެންގުޅޭ ފައިސާ | |  | ކޭޝް އެޑްވާންސްގެ ގޮތުގައި ގެންގުޅޭ ފައިސާ | |  | އެހެނިހެން ގޮތްގޮތުން ފައިސާއެއް ހުރިނަމަ އެފައިސާ | |  |  | |  |  | | މާލީޒިންމާދާރުވެރިޔާގެ ނަމާއި މަޤާމު | | | ސޮއި |  | |  |  | |

|  |
| --- |
| އެނެކްސް 48 |
| |  |  |  |  | | --- | --- | --- | --- | |  |  |  | **މަސްއޫލު މުއައްސަސާގެ ނަން:** | |  |  |  | **ބިޒްނަސް އޭރިޔާ ނަންބަރު:** | |  | | | | |  | | | | | **ބަޖެޓް އެކައުންޓްތައް ފިޔަވައި އެހެނިހެން އެކައުންޓް ތަކުގައި 31 ޑިސެމްބަރ (....އަހަރު) ގެ ނިޔަލަށްހުރި ފައިސާގެ އަދަދުތައް ކަށަވަރުކުރާ ލިޔުން** | | | | |  |  |  |  | | ތިރީގައިވާ އަދަދުތަކަކީ 31 ޑިސެމްބަރ (....އަހަރު) ގެ ނިޔަލަށް ބަޖެޓް އެކައުންޓްތައްފިޔަވައި އެތަނުގެ(މަސްއޫލު މުއައްސަސާގެ ނަން/ ބިޒްނަސް އޭރިޔާ ނަންބަރު) ގެ ބެލުމުގެ ދަށުގައިވާ ބޭންކް އެކައުންޓްތަކުގައި ހުރި ފައިސާގެ އަދަދުތަކެވެ. | | | | | **އެކައުންޓް ބޭނުންކުރެވޭ ގޮތް** | **އަދަދު (ރުފިޔާ)** | **ބޭންކް އެކައުންޓްގެ ނަން** | **ބޭންކް އެކައުންޓް ނަންބަރު** | |  |  |  |  | |  |  |  |  | |  |  |  |  | |  |  |  |  | |  |  |  |  | |  |  |  |  | |  |  |  |  | | މާލީޒިންމާދާރުވެރިޔާގެ ނަމާއި މަޤާމު |  |  |  | | ސޮއި |  |  |  | |  |  |  |  | |  |  |  | **ނޯޓް: މީގެ އިތުރުން ތިރީގައިވާ ކަންކަން ފުރިހަމަކޮށް މި ޓެމްޕްލޭޓާއި އެކު ހުށަހަޅަންވާނެއެވެ.** | |  |  |  |  | |  |  |  | .ބޭންކް އެކައުންޓަށް އެ އަހަރު ޖަމާކުރެވިފައިވާ އަދަދުތަކުގެ ތަފްޞީލް - | |  |  |  | .ބޭންކް އެކައުންޓުން އެ އަހަރު ކުރެވުނު ޚަރަދުތަކުގެ ތަފްޞީލް - | |  |  |  | 31ޑިސެމަބަރ ގެ ނިޔަލަށް ބޭންކް އެކައުންޓް ރިކޮސައިލްކުރުމަށްފަހު ސްޓޭޓްމަންޓްގެ ކޮޕީއެއް- | |  |  |  |  | |

|  |
| --- |
| އެނެކްސް 49 |
| |  |  |  |  | | --- | --- | --- | --- | |  |  |  | **މަސްއޫލު މުއައްސަސާގެ ނަން:** | |  |  |  | **ބިޒްނަސް އޭރިޔާ ނަންބަރު:** | |  | | | | |  |  |  | **31ޑިސެމްބަރ ގެ ނިޔަލަށް ފައިސާނުދެއްކިވާ ފަރާތްތަކާއި، އެފަރާތްތަކަށް ދައްކަންޖެހޭ ފައިސާގެ ތަފްސީލް އަންގައިދޭ ލިޔުން** | |  |  |  |  | | 31ޑިސެމްބަރ ގެ ނިޔަލަށް މުދަލާއި ޚިދުމަތް ހޯދިފައިވާ ފަރާތްތަކުގެ ތެރެއިން އިންވޮއިސް ނުލިބޭ ފަރާތްތަކުގެ ތަފްޞީލް | | | | | **އަދަދު (ރުފިޔާ)** | **ވެންޑަރ ގެ ނަން** | **ތާރީޚް** | **ޕަރޗޭސް އޯޑަރ ނަންބަރު، ގުޑްސް ރިސީވްޑް ނޯޓް ނަންބަރު** | |  |  |  |  | |  |  |  |  | |  |  |  |  | |  |  |  |  | |  | ޖުމްލަ |  |  | | 31ޑިސެމްބަރ ގެ ނިޔަލަށް މުދަލާއި ޚިދުމަތަށް އެދިހުށަހަޅާއި، މުދަލާއި ޚިދުމަތް ނުލިބިވާ ފަރާތްތަކަށް ދޫކުރެވިފައިވާ ޚިދުމަތާއި ތަކެއްޗަށް އެދޭ ފޯމް ތަކުގެ ތަފްޞީލް | | | | | **އަދަދު (ރުފިޔާ)** | **ވެންޑަރ ގެ ނަން** | **ތާރީޚް** | **ޕަރޗޭސް އޯޑަރ ނަންބަރު** | |  |  |  |  | |  |  |  |  | |  |  |  |  | |  |  |  |  | |  | ޖުމްލަ |  |  | | ނިމުނު މާލީއަހަރު ސޮއި ކުރެވިފައިވާ އެއްބަސްވުންތަކުގެ ތެރެއިން 31 ޑިސެމްބަރ ގެ ފަހުން ނިމޭ ކޮންޓްރެކްޓްތަކުގެ ތަފްޞީލް | | | | | **އަދަދު (ރުފިޔާ)** | **ވެންޑަރ ގެ ނަން** | **ތާރީޚް** | **ކޮންޓްރެކްޓް ނަންބަރު** | |  |  |  |  | |  |  |  |  | |  |  |  |  | |  |  |  |  | |  | ޖުމްލަ |  |  | | މާލީޒިންމާދާރުވެރިޔާގެ ނަމާއި މަޤާމު | |  |  | | ސޮއި |  |  |  | |

|  |
| --- |
| އެނެކްސް 50 |
| |  |  |  |  |  | | --- | --- | --- | --- | --- | |  |  |  |  | **މަސްއޫލު މުއައްސަސާގެ ނަން:** | |  |  |  |  | **ބިޒްނަސް އޭރިޔާ ނަންބަރު:** | |  | | | | | |  | | | | | |  |  |  |  | **31ޑިސެމްބަރ ގެ ނިޔަލަށް ހުރި އެހެނިހެން ފައިނޭންޝަލް ލަޔަބިލިޓީޒް ލިސްޓްކުރާ ޓެމްޕްލޭޓް** | |  |  |  |  |  | | ތިރީގައިވާ އަދަދުތަކަކީ 31 ޑިސެމްބަރ ގެ ނިޔަލަށް އެހެނިހެން ފައިނޭންޝަލް ލަޔަބިލިޓީޒްގެ ގޮތުގައި (މަސްއޫލު މުއައްސަސާގެ ނަން/ ބިޒްނަސް އޭރިޔާ ނަންބަރު) ގައިހުރި ފައިސާގެ އަދަދުތަކެވެ. | | | | | | **ފައިސާ ދައްކަންޖެހޭ އެންމެފަހު ތާރީޚް** | **އަދަދު (ރުފިޔާ)** | **ފައިސާ ދައްކަންޖެހޭ ފަރާތް** | **ރިފަރެންސް ނަންބަރު** | **ބާވަތް** | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  | ޖުމްލަ |  |  | |  |  |  |  |  | | މާލީޒިންމާދާރުވެރިޔާގެ ނަމާއި މަޤާމު |  |  |  |  | | ސޮއި |  |  |  |  | |  |  |  |  |  | |

|  |
| --- |
| އެނެކްސް 51 |
| |  |  |  |  |  | | --- | --- | --- | --- | --- | |  |  |  |  | **މަސްއޫލު މުއައްސަސާގެ ނަން:** | |  |  |  |  | **ބިޒްނަސް އޭރިޔާ ނަންބަރު:** | |  | | | | | |  | | | | | |  |  |  |  | **31ޑިސެމްބަރ ގެ ނިޔަލަށް ހުރި އެހެނިހެން އެސެޓްސް އަންގައިދޭ ލިޔުން** | |  |  |  |  |  | | ތިރީގައިވާ އަދަދުތަކަކީ 31 ޑިސެމްބަރ ގެ ނިޔަލަށް އެހެނިހެން ފައިނޭންޝަލް އެސެޓްސްގެ ގޮތުގައި (މަސްއޫލު މުއައްސަސާގެ ނަން/ ބިޒްނަސް އޭރިޔާ ނަންބަރު) ހުރި އަދަދުތަކެވެ. | | | | | | **ފައިސާ ދައްކަންޖެހޭ އެންމެފަހު ތާރީޚް** | **އަދަދު (ރުފިޔާ)** | **ފައިސާ ދައްކަންޖެހޭ ފަރާތް** | **ރިފަރެންސް ނަންބަރު** | **ބާވަތް** | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  | ޖުމްލަ |  |  | |  |  |  |  |  | | މާލީޒިންމާދާރުވެރިޔާގެ ނަމާއި މަޤާމު |  |  |  |  | | ސޮއި |  |  |  |  | |  |  |  |  |  | |

|  |
| --- |
| އެނެކްސް 52 |
| |  |  |  | | --- | --- | --- | |  |  | **މަސްއޫލު މުއައްސަސާގެ ނަން:** | |  |  | **ބިޒްނަސް އޭރިޔާ ނަންބަރު:** | |  | | | |  | | | | **31ޑިސެމްބަރ ގެ ނިޔަލަށް ކޮމިޓްމަންޓްގެ ގޮތުގައި ނުވަތަ ކޮންޓިންޖަންޓް ލަޔަބިލިޓީޒްގެގޮތުގައި ލަފާކުރާ ޚަރަދުތައް އަންގައިދޭ ލިޔުން** | | | |  |  |  | | ތިރީގައިމިވާ އަދަދުތަކަކީ 31 ޑިސެމްބަރ ގެ ނިޔަލަށް ކޮމިޓްމަންޓްގެ ގޮތުގައި ނުވަތަ ކޮންޓިންޖަންޓް ލަޔަބިލިޓީޒްގެގޮތުގައި (މަސްއޫލު މުއައްސަސާގެ ނަން/ ބިޒްނަސް އޭރިޔާ ނަންބަރު) ލަފާކުރާ އަދަދުތަކެވެ. | | | | **އަދަދު (ރުފިޔާ)** | **ފައިސާ ދައްކަންޖެހޭ ފަރާތް** | **ބާވަތް** | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  | ޖުމްލަ |  | |  |  |  | | މާލީޒިންމާދާރުވެރިޔާގެ ނަމާއި މަޤާމު | |  | | ސޮއި |  |  | |  |  |  | |  |  |  | |

|  |
| --- |
| އެނެކްސް 53 |
| |  |  |  | | --- | --- | --- | |  |  | **މަސްއޫލު މުއައްސަސާގެ ނަން:** | |  |  | **ބިޒްނަސް އޭރިޔާ ނަންބަރު:** | |  | | | |  | | | | **31ޑިސެމްބަރ ގެ ނިޔަލަށް ކޮންޓިންޖަންޓް އެސެޓްސް ގެގޮތުގައި ލަފާކުރާ ކަންކަން އަންގައިދޭ ލިޔުން** | | | |  |  |  | | ތިރީގައިވާ އަދަދުތަކަކީ 31 ޑިސެމްބަރ ގެ ނިޔަލަށް ކޮންޓިންޖަންޓް އެސެޓްސްގެ ގޮތުގައި (މަސްއޫލު މުއައްސަސާގެ ނަން/ ބިޒްނަސް އޭރިޔާ ނަންބަރު) ލަފާކުރެވޭ އަދަދުތަކެވެ. | | | | **އަދަދު (ރުފިޔާ)** | **ފައިސާ ދައްކަންޖެހޭ ފަރާތް** | **ބާވަތް** | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  |  |  | |  | ޖުމްލަ |  | |  |  |  | | މާލީޒިންމާދާރުވެރިޔާގެ ނަމާއި މަޤާމު | |  | | ސޮއި |  |  | |  |  |  | |  |  |  | |

|  |
| --- |
| އެނެކްސް 54 |
| |  |  |  |  |  | | --- | --- | --- | --- | --- | |  |  |  |  | **މަސްއޫލު މުއައްސަސާގެ ނަން:** | |  |  |  |  | **ބިޒްނަސް އޭރިޔާ ނަންބަރު:** | |  | | | | | |  | | | | | | **31ޑިސެމްބަރ ގެ ނިޔަލަށް ޓްރަސްޓް ފަންޑްތަކުން ކުރި ޚަރަދު އަދި ބާކީ އަންގައިދޭ ލިޔުން** | | | | | |  |  |  |  |  | | ތިރީގައިވާ އަދަދުތަކަކީ 31 ޑިސެމްބަރ ގެ ނިޔަލަށް ޓްރަސްޓް ފަންޑް (މަސްއޫލު މުއައްސަސާގެ ނަން/ ބިޒްނަސް އޭރިޔާ ނަންބަރު) ތަކުގައި ހުރި އަދަދުތަކެވެ. | | | | | | **އަހަރު ނިމުނުއިރު ހުރި ބާކީ** | **ޑިސްބާރސްމަންޓް (އަދަދު)** | **ރިސިޕްޓްސް (އަދަދު)** | **އަހަރު ފެށުނުއިރު ހުރި ޖުމްލަ ބާކީ** | **ޓްރަސްޓް ފަންޑްގެ ނަން** | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | | މާލީޒިންމާދާރުވެރިޔާގެ ނަމާއި މަޤާމު | |  |  |  | | ސޮއި |  |  |  |  | |  |  |  |  |  | |

|  |
| --- |
| އެނެކްސް 55 |
| **ތަކެތި ނީލަމަށް ފޮނުވާއިރު، ވިއްކާލާއިރު، ނައްތާލާއިރު ރެކޯރޑްކުރާ ފޮތް**  **(ނީލަމަށް ފޮނުވާއިރު، ވިއްކާލެވޭއިރު ރެކޯރޑްކުރެވޭ ސަފްޙާ)**   |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | ނީލަން ކިޔައިގެން | | | | ތަކެތި ނީލަމަށް | |  | ނީލަމަށް ފޮނުވި | | ނީލަމަށް ފޮނުވުމަށް | | ރެކޯރޑް ޗެކްކުރި | | ރެކޯރޑްނެގި | |  |  |  | | ލިބުނު ފައިސާގެ | | | | ފޮނުވި | | ހުއްދަދެއްވި | މުވައްޒަފުގެ | | ހުއްދަދެއްވި ވެރިއެއްގެ | | މުވައްޒަފުގެ | | މުވައްޒަފުގެ | | ތަކެތީގެ ބާވަތް | ޢަދަދު | ތާރީހް | | ތާރީޚް | ރަސީދު ނަންބަރު | ޢަދަދު | | ތާރީޚް | ފޯމު ނަންބަރު | ތާރީޚް | ސޮއި | ނަން | ސޮއި | ނަން | ސޮއި | ނަން | ސޮއި | ނަން |  |  |  | |  |  |  |  |  |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  |  |  |  |  |  |   **(ނައްތާލެވޭ ތަކެއްޗާއި، އުކާލެވޭތަކެތި ރެކޯރޑްކުރާ ސަފްޙާ)**   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | އުކާލި ނުވަތަ | | އުކާލި ނުވަތަ |  | އުކާލުމަށް ނުވަތަ ނައްތާލުމަށް | | ރެކޯރޑް ޗެކްކުރި | | ރެކޯރޑްނެގި | |  |  |  | | ނައްތާލި މުވައްޒަފުގެ | | ނައްތާލި | ހުއްދަދެއްވި | ހުއްދަދެއްވި ވެރިއެއްގެ | | މުވައްޒަފުގެ | | މުވައްޒަފުގެ | | ތަކެތީގެ ބާވަތް | ޢަދަދު | ތާރީހް | |  |  | ތާރީޚް | ތާރީޚް | ސޮއި | ނަން | ސޮއި | ނަން | ސޮއި | ނަން |  |  |  | |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  | |

|  |
| --- |
| އެނެކްސް 56 |
| **އެކައުންޓް ބާކީ ބަލަހައްޓަންވީ ގޮތް**  އެކައުންޓުގެ ނަން: ..................  އެކައުންޓް ނަންބަރު: 7701-101370-101   |  |  |  |  |  |  | | --- | --- | --- | --- | --- | --- | | ބާކީ | ނެގި ފައިސާ | ޖަމާކުރި | ތަފްޞީލް | ޗެކް ނަންބަރު/ސްލިޕް ނަންބަރު | ތާރީޚް | | | 150,000.00 |  |  | ކުރީމަހުގެ ބާކީ |  |  | | 151,000.00 |  | 1,000.00 | އެކައުންޓަށް ޖަމާކުރި | 00001 | 01.06.2011 | | 149,000.00 | 2,000.00 |  | ހަޒާރުމާސްޓޯރގެ ބިލްތަކަށް ދެއްކި | 504321 | 30.06.2011 | |  |  |  |  |  |  | |  |  |  |  |  |  | |  |  |  |  |  |  | |